
Πρόλογος 


Η σκέψη για τη δημιουργία ενός τόμου που θα μπορούσε να στηρίξει την πανεπιστημιακή διδασκαλία για τη 
φιλοσοφία του Αριστοτέλη είναι αρκετά παλιά. Η βασική ιδέα ήταν εξαρχής ο συνδυασμός εισαγωγικών 
αναλύσεων για τις πολλές πλευρές του έργου του Αριστοτέλη µε µια επιλογή απὀ βασικά αριστοτελικά 
κείμενα, στο πρωτότυπο και σε μετάφραση. Ο διδάσκων µπορεί να κάνει τη δική του επιλογή ανάλογα µε το 
θέµα της διδασκαλίας. 

Το βιβλίο έχει διαιρεθεί σε δύο ισοβαρή µέρη: Α. Εισαγωγή στη φιλοσοφία του Αριστοτέλη. Β. 
Αριστοτελικά κείµενα. Το υλικό της Εισαγωγής αντλήθηκε από παλαιότερες δημοσιεύσεις μου και 
συμπληρώθηκε µε την ευκαιρία της παρούσης έκδοσης. Είναι ωστόσο αναπόφευκτο η προσέγγιση στο 
πολύπλοκο έργο του Αριστοτέλη να αντανακλά ὡς έναν βαθµό τα ενδιαφέροντα του γράφοντος. Στη δική μου 
περίπτωση η φυσική και η μεταφυσική προβάλλονται περισσότερο από τη λογική ή την ηθική του 
Αριστοτέλη. Το πλεονέκτημα µιας ηλεκτρονικής έκδοσης είναι ότι δίνει τη δυνατότητα (και την υπόσχεση) 
της μελλοντικής αναπροσαρµογής και συμπλήρωσης. 

Οι περισσότερες μεταφράσεις εἶναι δικές µου. Όταν ο μεταφραστής είναι άλλος, αναφέρεται το 
όνομά του. Διευθύνοντας την έκδοση τῶν Απάντων του Αριστοτέλη στα νέα ελληνικά (µε τον Παντελή 
Μπασάκο, από τις εκδόσεις Νήσος και το Ίδρυμα Σταύρου Νιάρχου) είχα τη δυνατότητα να αξιοποιήσω 
κάποιες αδηµοσίευτες μεταφράσεις, πάντοτε µε την ευγενική άδεια των συναδέλφων μεταφραστών. Τους 


ευχαριστώ θερμά, όπως και τον Λάμπρο Σπηλιόπουλο που εἶχε τη φιλολογική επιμέλεια του βιβλίου. 


Βασίλης Κάλφας 

Χρονολόγιο Αριστοτέλη 

469 Γέννηση του Σωκράτη 

462 Πολιτικές μεταρρυθμίσεις Εφιάλτη 

460 Γέννηση του Δημόκριτου 

457-45] Πολιτικές μεταρρυθμίσεις Περικλή 

432 Θάνατος του Εμπεδοκλή 

431-404 Πελοποννησιακός πόλεμος 

429 Θάνατος του Περικλή 

428 Γέννηση του Πλάτωνα. Θάνατος του Αναξαγόρα 

427 Επίσκεψη του Γοργία στην Αθήνα 

423 Ο Αριστοφάνης ανεβάζει τις Νεφέλες 

415 Θάνατος του Πρωταγόρα 

415-413 Σικελική εκστρατεία 

404 Οριστική ήττα τῶν Αθηναίων στον Πελοποννησιακό Πόλεμο 

404-403 Οι Τριάκοντα στην εξουσία στην Αθήνα 

403 Αποκατάσταση της δημοκρατίας στην Αθήνα 

399 Καταδίκη και θάνατος του Σωκράτη 

384 Γέννηση του Αριστοτέλη στα Στάγειρα της Μακεδονίας 

370 Γέννηση του Θεόφραστου 

367-365 Δεύτερο σικελικό ταξίδι του Πλάτωνα 

367 Ο Αριστοτέλης φθάνει στην Αθήνα και εισέρχεται στην Ακαδημία. Γνωριμία µε τον 
Εύδοξο 

362 Μάχη της Μαντίνειας. Θάνατος του Επαμεινώνδα. Τέλος της κυριαρχίας των Θηβαίων 

360-347 Ο Πλάτων γράφει τον Σοφιστή, τον Πολιτικό, τον Τίμαιο, τον Φίληβο καιτους Νόμους 

360 Θάνατος Αντισθένη και Αισχίνη 

359 Ο Φίλιππος ο Β' στον θρόνο της Μακεδονίας 

356 Γέννηση του Μεγάλου Αλεξάνδρου 

345 Κατάληψη της Ολύνθου απὀ τον Φίλιππο. Ο Δημοσθένης στην εξουσία στην Αθήνα 

347 Θάνατος του Πλάτωνα. Σχολάρχης στην Ακαδημία ο Σπεύσιππος. Ο Αριστοτέλης 
εγκαταλείπει την Αθήνα 

347-345 Ο Αριστοτέλης στην Άσσο της Μ. Ασίας και στη Λέσβο. Γνωριμία µε τον Θεόφραστο 

343 Ο Φίλιππος ζητά από τον Αριστοτέλη να αναλάβει την εκπαίδευση του Αλέξανδρου 

34] Θάνατος τοῦ Ερμία. Ο Αριστοτέλης παντρεύεται την Πυθιάδα. Γέννηση του Επίκουρου 

330 Θάνατος του Σπεύσιππου 

338 Μάχη της Χαιρώνειας. Ο Ξενοκράτης σχολάρχης της Ακαδημίας 

336 Δολοφονία του Φιλίππου. Ο Αλέξανδρος Βασιλιάς των Μακεδόνων 

335 Καταστροφή της Θήβας από τον Αλέξανδρο. Ο Αριστοτέλης επιστρέφει στην Αθήνα και 
αρχίζει να διδάσκει στο Λύκειο. Γέννηση του Ζήνωνα 

334 Ο Αλέξανδρος ξεκινά την εκστρατεία του. Μάχη του Γρανικού 

33] Νίκη τῶν Μακεδόνων στα Γαυγάμηλα 

323 Θάνατος του Αλέξανδρου. Ο Αριστοτέλης φεύγει από την Αθήνα για τη Χαλκίδα 

322 Θάνατος του Αριστοτέλη στη Χαλκίδα. Θάνατος του Δημοσθένη 

318 Ο Θεόφραστος οργανώνει το Λύκειο σε φιλοσοφική Σχολή 

314 Θάνατος του Ξενοκράτη 

310 (περίπου) Στοιχεία του Ευκλείδη 

306 Ο Επίκουρος ιδρύει τη σχολή του στην Αθήνα 

301 Ίδρυση της Στοάς στην Αθήνα 








1.1. Το νέο πρόσωπο της φιλοσοφίας του 5ου αιώνα π.Χ. 


Ο Αριστοτέλης γεννήθηκε στα Στάγειρα της Μακεδονίας το 384 π.Χ., αρκετά µακριά από το κέντρο τῶν 
εξελίξεων στην Ελλάδα και από τα δραματικά γεγονότα του τέλους του 5ου αιώνα. Ο Πελοποννησιακός 
πόλεμος έχει τελειώσει 20 χρόνια πριν, η δημοκρατία έχει αποκατασταθεί στην Αθήνα, η ανάμνηση όµως του 
άδικου τέλους του Σωκράτη είναι πολύ ζωντανή. 

Ο Πλάτων είναι ήδη 45 χρονών, έχει μόλις ιδρύσει την Ακαδημία και αγωνίζεται να αποκαταστήσει 
τη μνήμη του δασκάλου του, εμφανίζοντάς τον ὡς πρωταγωνιστή σε ένα περίεργο εἶδος φιλοσοφικών 
κειμένων, που θυμίζουν θεατρικά έργα και γνωρίζουν μεγάλη επιτυχία. Ο Αντισθένης, ο Ευκλείδης, ο 
Φαίδων, ο Αρίστιππος -οι άλλοι βασικοί µαθητές του Σωκράτη-- διεκδικούν για λογαριασμό τους την 
πνευματική του κληρονομιά ιδρύοντας στην Αττική φιλοσοφικά κινήματα και σχολές. Η Αθήνα δεν είναι η 
μεγαλύτερη δύναμη στην Ελλάδα, είναι ωστόσο η αδιαμφισβήτητη πνευματική πρωτεύουσα του ελληνισμού. 
Κι αν ο Δημόκριτος, που ζει ακόµη, επιμένει να αντιστέκεται στην έλξη της Αθήνας προσπαθώντας να 
διατηρήσει ζωντανό το πνεύμα τῶν Προσωκρατικών, βρίσκεται σαφώς εκτός εποχής -- λένε ότι είπε, «ήρθα 
λοιπόν στην Αθήνα και κανείς δεν µε γνώρισε» (Β116). όταν κάποτε την επισκέφτηκε. Για έναν νεαρό 
επαρχιώτη µε φιλοσοφικά ενδιαφέροντα και μεγάλη όρεξη για μάθηση, η κάθοδος στην Αθήνα είναι 
μονόδρομος. 

Κάποιους διαλόγους του Πλάτωνα ο Αριστοτέλης θα πρέπει να τους διάβασε σε πολύ πρώιμη ηλικία, 
πριν ακόµη φθάσει στην Αθήνα. Ας φανταστούμε ποια εικόνα του μετέδωσαν. Θα μεταφέρθηκε κι αυτός, 
όπως ο σημερινός αναγνώστης, στην Αθήνα του τέλους του 5ου αιώνα π.Χ., για να παρακολουθήσει γνωστά 
πρόσωπα της εποχής να συζητούν µε εντυπωσιακή επιμονή και πάθος ηθικά και πολιτικά προβλήματα. Πιο 
συγκεκριμένα. Ο σκηνικός χώρος τῶν πλατωνικών διαλόγων είναι η αγορά της Αθήνας, ένα γυμναστήριο ή 
ένα πλούσιο αθηναϊκό σπίτι. Ο δραματικός χρόνος είναι η εποχή του Περικλή και του Πελοποννησιακού 
Πολέμου. Ο ένας πρωταγωνιστής είναι σχεδόν πάντοτε ο Σωκράτης και οι συνομιλητές του είναι είτε 


διάσημοι Σοφιστές (ο Πρωταγόρας, ο Γοργίας, ο Ιππίας, ο Θρασύμαχος) είτε σηµαντικά πρόσωπα της 


1 





αθηναϊκής πολιτικής σκηνής (ο Αλκιβιάδης, ο Νικίας, ο Κριτίας, ο Χαρμίδης). Τα θέµατα που συζητούνται 
είναι φλέγοντα ζητήματα της ζωής σε µια οργανωμένη πολιτεία: τι καθορίζει την ηθική συμπεριφορά του 
ατόμου, ποια είναι η σωστή διαπαιδαγώγηση των πολιτών, ποιο πολίτευμα είναι προτιμότερο, ποια είναι η 
σημασία τῶν νόμων. Ο τρόπος διεξαγωγής, τέλος, της συζήτησης θυμίζει περισσότερο εικόνα σεμιναρίου ή 
δικαστηρίου παρά ανταλλαγή απόψεων σε φιλική παρέα: συνεχείς ερωτήσεις και απαντήσεις, διαδοχικές 
προσπάθειες ορισμού εννοιών, προβολή και απόρριψη επιχειρημάτων. 

Οι πλατωνικοί διάλογοι δεν εἶναι βέβαια ιστορικά ντοκουμέντα. Είναι λογοτεχνικά κείµενα, που 
στόχο έχουν να προβάλουν φιλοσοφικές θέσεις και όχι να αναπαραστήσουν πραγματικές συναντήσεις 
ιστορικών προσώπων. Ὡστόσο, µας δίνουν µια εικόνα για τον τρόπο άσκησης της φιλοσοφίας στη 
δημοκρατική Αθήνα του 5ου αιώνα. Η εικόνα αυτή δεν είναι δημιούργημα µόνο του Πλάτωνα. Προκύπτει και 
από τα φιλοσοφικά έργα του Ξενοφώντα, από αποσπάσματα χαμένων διαλόγων άλλων συγγραφέων του 4ου 
αιώνα, αλλά και από τις Νεφέλες του Αριστοφάνη, που σατιρίζουν τον Σωκράτη και τους Σοφιστές. Ίσως 
μάλιστα ο Αριστοφάνης να είναι η πιο αξιόπιστη πηγή µας, αφού ανεβάζει τις Νεφέλες το 423 π.Χ., στην 
εποχή δηλαδή της μεγάλης ακμής του Σωκράτη και της σοφιστικής κίνησης. 

Αν εξαιρέσουμε την ταύτιση του Σωκράτη µε τους Σοφιστές, η αριστοφάνεια περιγραφή είναι το 
κωμικό συμπλήρωμα της πλατωνικής. Επιβεβαιώνει την υποψία µας ότι η φιλοσοφία έχει αποκτήσει αυτά τα 
χρόνια έναν εντελώς νέο ρόλο στην πνευματική ατμόσφαιρα της Αθήνας, είναι πλέον ένας σημαντικός 
παράγοντας της κοινωνικής ζωής, τόσο ώστε να προκαλεί το ενδιαφέρον και την περιέργεια του ευρύτερου 
κοινού και να αποτελεί αντικείµενο λαϊκής σάτιρας. 

Πού εντοπίζονται όµως οι καινοτομίες σε σχέση µε την παλαιότερη πρακτική; 

Πρώτον, ο φιλόσοφος εγκαταλείπει το βάθρο του απομονωμένου σοφού, που χαρακτήριζε τους 
προσωκρατικούς στοχαστές, και γίνεται πια ο άνθρωπος της διπλανής πόρτας. Συναναστρέφεται τους απλούς 
ανθρώπους, τριγυρνά στους δρόμους και στα στέκια της πόλης, μετέχει στους θεσμούς της, βρίσκεται σε 
άµεση επαφή µε τους πολιτικούς της ιθύνοντες. 

Δεύτερον, η φιλοσοφία για πρώτη φορά παρουσιάζεται σαν κάτι το χρήσιμο. Στον φιλόσοφο 
εξακολουθούν να προσφεύγουν όσοι προβληματίζονται για τη σωτηρία της ψυχής τους και για τα ηθικά 
θεμέλια της ανθρώπινης συμπεριφοράς. Τώρα όµως ο φιλόσοφος δείχνει να έχει λύσεις και σε πρακτικά 
προβλήματα. Είναι ο δάσκαλος της έντεχνης χρήσης του λόγου, της ρητορικής, η οποία παρουσιάζεται ὡς το 
κλειδί της επιτυχίας σε ποικίλους τοµείς της κοινωνικής ζωής. Για να πείσει κανείς τους συμπολίτες του στην 
Εκκλησία του Δήμου, για να υπερασπίσει τον εαυτό του στο δικαστήριο, ακόµη και για να διοικήσει σωστά 
το νοικοκυριό του και να αναθρέψει τα παιδιά του, χρειάζεται τη φιλοσοφική παιδεία. Η συστηματική 
μαθητεία στους φιλοσόφους αρχίζει να λειτουργεί ως µια µορφή ανώτατης εκπαίδευσης στον αρχαίο κόσμο. 

Τρίτον, η θεματική τῆς φιλοσοφίας αλλάζει. Το ενδιαφέρον για τη φύση και το σύμπαν, σ᾽ αυτήν τη 
γενιά των φιλοσόφων, παραμερίζεται, και οι φιλόσοφοι στρέφονται αποφασιστικά προς τα πολύπλοκα 
προβλήματα που δημιουργεί η ζωή του ατόμου µέσα στις πόλεις. Σύμφωνα µε την περίφημη ρήση του 


Κικέρωνα, πρώτος ο Σωκράτης (και οι Σοφιστές, θα προσθέταµε εμείς) κατέβασε τη φιλοσοφία από τον 

ουρανό και την εγκατέστησε στις πόλεις και στα σπίτια τῶν ανθρώπων. Από θεωρία του κόσμου, η φιλοσοφία 
γίνεται τέχνη του βίου. 

Τέταρτον, η φιλοσοφία δείχνει να διεκδικεί µια δική της μέθοδο. Η μέθοδος αυτή δεν είναι εὔκολο να 
προσδιοριστεί ούτε εμφανίζεται µε ενιαίο τρόπο στους φιλοσόφους της εποχής. Στοιχεία πάντως της νέας 
μεθόδου είναι ο διαλογικός τρόπος έκθεσης τῶν φιλοσοφικών προβλημάτων, η διατύπωση αντιθετικών 
θέσεων σε κάθε ζήτημα, η αναζήτηση ορισμών, η κριτική απόρριψη των δογματικών αποφάνσεων. 

Αυτή είναι λοιπόν η νέα αντίληψη της φιλοσοφίας, στην οποία μυείται ο 17χρονος Αριστοτέλης στην 


Ακαδημία του Πλάτωνα. 

1.2. Μια φιλοσοφία αθηναϊκή; 


Θα προσέξατε τις πολλαπλές αναφορές που κάναμε ήδη στην Αθήνα μιλώντας για τη νέα τροπή που πήρε η 
φιλοσοφία κατά τον 50 αιώνα. Πράγματι, είναι σχεδόν αδύνατο να φανταστούμε τη δράση του Σωκράτη και 
τῶν Σοφιστών έξω από το αθηναϊκό κοινωνικό πλαίσιο. Η εδραίωση αυτής της εικόνας µπορεί εν μέρει να 
οφείλεται και στο γεγονός ότι αντλούμε τις πληροφορίες για την πνευματική κίνηση αυτής της εποχής από 
Αθηναίους συγγραφείς --τον Αριστοφάνη, τον Πλάτωνα, τον Ξενοφώντα, τον Ισοκράτη, τον Λυσία. Ωστόσο, 
παρά τη μονομέρεια των πηγών µας, η κυριαρχία της Αθήνας στο πνευματικό προσκήνιο της Ελλάδας δεν 
αμφισβητείται από κανέναν. Ειδικά η φιλοσοφία, η οποία ως τις αρχές του 5ου αιώνα αναπτυσσόταν στην 
περιφέρεια του ελληνικού κόσμου, θα εγκατασταθεί έκτοτε μονίμως στην αθηναϊκή επικράτεια. 

Πώς εξηγείται αυτή η εξέλιξη; Ως έναν βαθµό, η απάντηση εἶναι απλή. Η φιλοσοφία ακολούθησε τις 
γενικότερες πνευματικές και καλλιτεχνικές τάσεις της εποχής. Οι ίδιοι λόγοι που εξηγούν τη γέννηση της 
αρχαίας ελληνικής τραγωδίας, της κωμωδίας και της επιστημονικής ιστοριογραφίας στην Αθήνα του 
Περικλή, εξηγούν και τη μετατόπιση του κέντρου βάρους της φιλοσοφικής αναζήτησης από τις ελληνικές 
αποικίες στην Αθήνα. 

Οι Περσικοί Πόλεμοι υπήρξαν αναμφίβολα η µεγάλη στιγµή της Αθήνας. Η γενική αναγνώριση του 
καθοριστικού ρόλου των Αθηναίων στις νίκες του Μαραθώνα και της Σαλαμίνας και η δηµιουργία της 
Αθηναϊκής Συμμαχίας το 477 π.Χ. άλλαξαν ριζικά τη μοίρα της πόλης. Από σχετικά άσηµη πόλη, όπως ήταν 
καθ᾽ όλη τη διάρκεια των προηγούμενων αιώνων, η Αθήνα έγινε ξαφνικά η πιο ισχυρή, η πιο πλούσια και η 
πιο μεγάλη πόλη της Ελλάδας. Ακόμη πιο απότομη ήταν η αλλαγή στην πνευματική της ατμόσφαιρα. Ενώ 
μέχρι τότε η Αθήνα δεν είχε προσφέρει το παραμικρό στην πνευματική ανάπτυξη της Ελλάδας, μέσα σε 
ελάχιστα χρόνια γίνεται το επίκεντρο µιας καλλιτεχνικής και διανοητικής κοσµογονίας. Ποιητές, καλλιτέχνες 
και σοφοί από τις αποικίες συρρέουν στην Αθήνα και έρχονται σε επαφή µε τη λαμπρή γενιά των Αθηναίων 
ομολόγων τους. Όσα στοιχεία κι αν επικαλεστούμε, δύσκολα μπορούμε να ερμηνεύσουµε την ταχύτητα των 
εξελίξεων, που φέρνει κατά την ίδια εποχή στην ίδια πόλη τους τρεις μεγάλοι τραγικούς ποιητές και τον 
Αριστοφάνη, τον Φειδία και τον Πολύκλειτο, τον Θουκυδίδη, τον Αναξαγόρα, τον Πρωταγόρα και τον 
Σωκράτη. 

Στη μεγάλη αίγλη της Αθήνας του Περικλή οφείλεται και η συνάντηση του Αθηναίου Σωκράτη µε 
τους προερχόμενους από τις αποικίες Σοφιστές. Για τη µορφή ὠστόσο που πήρε η φιλοσοφία µε τη γενιά 
αυτή των στοχαστών, µια πλευρά της αθηναϊκής ιστορίας έπαιξε καθοριστικό ρόλο: η ανάπτυξη της 
δημοκρατίας. 

Κατά τον 7ο και 60 αιώνα η Αθήνα σπαράσσεται από έντονες εσωτερικές συγκρούσεις. Η αδυναμία 
της να μετάσχει στον αποικισμό και ο περιορισμός της στο έδαφος της Αττικής οδήγησε σε οικονομική κρίση 
και όξυνε τις κοινωνικές διαφορές. Για να φθάσουμε στην άµεση και διευρυμένη δημοκρατία του 5ου αιώνα, 
όπου όλοι πλέον οι Αθηναίοι πολίτες μετείχαν στη διακυβέρνηση της πόλης, απαιτήθηκαν οι πολιτικές 
μεταρρυθμίσεις του Σόλωνα (592 π.Χ.) του Κλεισθένη (508 π.Χ.), του Εφιάλτη (462 π.Χ.) και του Περικλή 


(457-451 π.Χ.). Κοινό χαρακτηριστικό όλων τῶν μεταρρυθμίσεων ήταν η προοδευτική αφαίρεση τῶν 

προνομίων τῶν πλούσιων γαιοκτημόνων προς όφελος του «δήμου». Η εξουσία περνά από τον αριστοκρατικό 
Άρειο Πάγο στην Εκκλησία του Δήμου, το κυρίαρχο σώμα της δημοκρατικής πολιτείας, όπου λαμβάνονται οι 
σημαντικές πολιτικές αποφάσεις µε πάνδηµη συμμετοχή και µε την ισότιμη ψήφο των Αθηναίων πολιτών. 

Στην Αθήνα η πλήρωση όλων τῶν δημοσίων αξιωμάτων γινόταν µε κλήρωση -- µόνο οι στρατηγοί 
εκλέγονταν από την Εκκλησία του Δήμου. Καθώς τα βασικά θεσμικά όργανα της δημοκρατίας ήταν 
πολυπληθή, ένα πολύ μεγάλο τµήµα του πληθυσμού της Αθήνας ήταν ανά πάσα στιγµή απασχολημένο µε τη 
διοίκηση της πόλης. Κάθε Αθηναίος, ανεξάρτητα από την καταγωγή, την περιουσία, τη μόρφωση ή το 
επάγγελμά του, είχε την ευκαιρία πολλές φορές στη ζωή του να περάσει από τη θέση του βουλευτή, του 
δικαστή, ακόµη και να κληρωθεί άρχοντας ή πρύτανης της Βουλής. Ο ρόλος του «πολίτη» γίνεται η πιο 
σεβαστή ανθρώπινη δραστηριότητα στο εσωτερικό της αθηναϊκής δημοκρατίας. 

Η ζωή του μέσου Αθηναίου αλλάζει ριζικά. Η ουσιαστική συμμετοχή στα κοινά της ισχυρότερης 
ελληνικής πόλης, και μάλιστα στην κρίσιμη περίοδο του Πελοποννησιακού πολέμου, φέρνει τοὺς πολίτες 
αντιµέτωπους µε νέα προβλήματα. Είναι το δημοκρατικό πολίτευμα καλύτερο από τα ολιγαρχικά 
πολιτεύματα του παρελθόντος και τῶν άλλων πόλεων; Ποια είναι τα όρια της δημοκρατίας; Ποιοι πρέπει να 
ψηφίζουν και ποιοι να εκλέγονται; Πώς διασφαλίζεται η ορθότητα τῶν αποφάσεων του Δήμου και η 
αποτελεσματική άσκηση της εξουσίας; Πώς πρέπει να νομοθετούμε, και πότε αλλάζουμε τους ισχύοντες 
νόμους; Πώς μπορούμε να περιορίσουµε τους εκάστοτε ισχυρούς; 

Νέα προβλήματα αντιμετωπίζει όχι µόνο ο πολίτης που καλείται για πρώτη φορά να συμμετάσχει στα 
κοινά, αλλά και αυτός που χάνει τα προνόμιά του. Για τις παλιές αριστοκρατικές οικογένειες τῶν Αθηναίων, 
από τις οποίες προερχόταν η συντριπτική πλειονότητα των ιθυνόντων ακόµη και στην εποχή της 
δημοκρατίας, η πολιτική αποκτά εντελώς νέο νόημα. Η ευγενική καταγωγή και η μεγάλη ιδιοκτησία δεν 
εξασφαλίζουν πλέον την πρόσβαση στην εξουσία. Για να αποκτήσει κανείς δύναμη στη δημοκρατική Αθήνα, 
ένας δρόμος μόνο υπάρχει: πρέπει να έχει µαζί του την πλειοψηφία τῶν πολιτών στη Βουλή και στην 
Εκκλησία του Δήμου. Πρέπει δηλαδή να γνωρίζει πώς να πείθει τους συμπολίτες του για την ορθότητα της 
ἀποψής του, και μάλιστα όχι κάθε τέσσερα χρόνια, όπως γίνεται σήμερα, αλλά σε καθημερινή βάση. Στην 
αθηναϊκή δημοκρατία, στη δημοκρατία τῶν «λόγων», η τέχνη της πειθούς γίνεται η ύψιστη πολιτική αρετή. 

Η τέχνη της πειθούς όµως εἰναι απαιτητική και δεν μαθαίνεται εύκολα. Δεν είναι σαν τις άλλες 
τέχνες, που περνούν από γενιά σε γενιά µε την άσκηση και την εμπειρία. Η οικογένεια, όσο εξέχουσα κι αν 
είναι, δεν µπορεί να διασφαλίσει µια τέτοια μάθηση, και η πόλη της Αθήνας, όπως όλες οι ελληνικές πόλεις, 
δεν έχει θεσμούς δημόσιας εκπαίδευσης. Τον ρόλο του δασκάλου της πολιτικής, σε αυτήν τη συγκυρία, θα 
διεκδικήσει ο ρήτορας και ο φιλόσοφος. 

Αντιλαμβανόμαστε τώρα γιατί η φιλοσοφία αλλάζει προσανατολισμό κατά τον 50 αιώνα, και γιατί 
συνδέει τη μοίρα της µε την Αθήνα. Σε ένα περιβάλλον κοσµογονικών πολιτικών μεταβολών, θα ήταν 
παράλογο οι φιλόσοφοι να μείνουν ανεπηρέαστοι. Η ανατροπή της παλαιάς τάξης πραγμάτων δεν αλλάζει 
απλώς τις κοινωνικές ισορροπίες, δημιουργεί και κρίση αξιών. Τίποτα δεν είναι πλέον δεδομένο όσον αφορά 
τη θέση του ανθρώπου µέσα στην κοινωνία και την αποδεκτή ηθική συμπεριφορά. Η φιλοσοφία ανακαλύπτει 


µια νέα ήπειρο γόνιμου προβληματισμού. Και στον φιλόσοφο δίνεται για πρώτη φορά η ευκαιρία να 

απευθυνθεί σε ένα διευρυμένο ακροατήριο και να διεκδικήσει έναν λειτουργικό ρόλο στο εσωτερικό της 


δημοκρατικής πολιτείας. 

1.3. Ο Πλάτων, η πολιτική και η Ακαδημία 


Η στροφή που συντελείται µε τον Σωκράτη και τους Σοφιστές θα ολοκληρωθεί µε τη φιλοσοφία του 
Πλάτωνα. Ο Πλάτων γεννήθηκε στην Αθήνα το 428 π.Χ. και ανδρώθηκε µέσα στην ταραγμένη περίοδο του 
Πελοποννησιακού πολέμου και τῶν δραματικών γεγονότων που ακολούθησαν την ήττα των Αθηναίων. Η 
οικογένειά του ήταν µια από τις πιο γνωστές και παλιές οικογένειες της Αθήνας, µε ιδιαίτερη παρουσία στα 
πολιτικά πράγματα, πάντοτε στο πλευρό τῶν ολιγαρχικών. 

Λογικό είναι να υποθέσουμε ότι ο Πλάτων θα είδε κατ᾽ αρχήν µε ευνοϊκό μάτι την κίνηση των 
Τριάκοντα το 404 π.Χ., η οποία προωθούσε την εγκαθίδρυση ενός αριστοκρατικού καθεστώτος και απέδιδε 
την ήττα του πολέμου στον εκφυλισμό της αθηναϊκής δημοκρατίας. Η ὠμή βία ωστόσο που επέβαλε το 
απολυταρχικό καθεστώς, και ο κύκλος του αίματος στον οποίο οδήγησε έπεισαν τον Πλάτωνα ότι κανένα 
πολιτικό σύστημα δεν µπορεί να θεµελιωθεί μόνο στον καταναγκασµό. Η συναίνεση των πολιτών και ο 
σεβασμός τῶν νόμων αποτελούν θεμέλια του δίκαιου πολιτεύματος. Από την άλλη πλευρά, ο Πλάτων 
ουδέποτε αποδέχτηκε την εξισωτική λογική της άµεσης δημοκρατίας, η οποία, κατά τη γνώμη του, 
απομακρύνει τους έντιµους και τους άξιους πολίτες από την εξουσία και φέρνει στο προσκήνιο τους 
επιτήδειους και τους δημαγωγούς. Η αρνητική του γνώμη για τη δημοκρατία εδραιώθηκε, όταν είδε τους 
ηγέτες της παλινόρθωσης, μετά τη πτώση τῶν Τριάκοντα, να σέρνουν σε δίκη τον Σωκράτη το 399 π.Χ. και 
να τον οδηγούν στον θάνατο. 

Απογοητευμένος τόσο από τη δημοκρατία όσο και από την υπαρκτή ολιγαρχία, ο Πλάτων θα 
μπορούσε να οδηγηθεί στην πολιτική αποχή. Η φιλοσοφία άλλωστε, στην οποία από νωρίς στράφηκε, 
αποτελεί διαβατήριο για κάθε προσωπική διαδρομή. Ο φιλόσοφος, ακόµη κι αν ενδιαφέρεται για την πολιτική 
όπως ο Πλάτων, έχει πάντοτε τη δυνατότητα να καταφύγει στην ασφάλεια που προσφέρει η καθαρή θεωρία -- 
η ιδανική πλατωνική πολιτεία είναι άραγε τίποτε περισσότερο από µια τολμηρή ουτοπία; Ωστόσο ο Πλάτων 
τουλάχιστον προσπάθησε να συνδέσει τη θεωρία και την πράξη. Αυτό μαρτυρούν τα αποτυχημένα ταξίδια 
του στη Σικελία, όπου επιχείρησε να μυήσει τους τυράννους των Συρακουσών στη φιλοσοφία. Αυτό μαρτυρεί 
και η καθοριστική του απόφαση να ιδρύσει την Ακαδημία. 

Η αρνητική εμπειρία τῶν σικελικών ταξιδιών έκανε τον Πλάτωνα να αναζητήσει µια εναλλακτική 
διέξοδο. Αν το όραμα του συνολικού μετασχηματισμού της κοινωνίας έμοιαζε ανέφικτο, αφού θα 
προσέκρουε πάντοτε στα συμφέροντα τῶν αντίθετων ομάδων και στις φιλοδοξίες τῶν ισχυρών, θα μπορούσε 
τουλάχιστον να δημιουργηθεί μια μικρογραφία της ιδανικής πολιτείας μέσα στην Αθήνα, ένας θύλακας 
αντίστασης στα επικρατούντα ήθη. Έτσι γεννήθηκε η ιδέα της ίδρυσης της πλατωνικής Ακαδημίας το 387 
π.Χ, λίγο πριν τη γέννηση του Αριστοτέλη. 

Η Ακαδημία υπήρξε ένας θεσμός καινοτοµικός. Θα πρέπει να τη φανταστούμε σαν µια κλειστή 
οργάνωση ομοϊδεατών, που αποφάσισαν να ζήσουν από κοινού µια ζωή αφοσιωμένη στη φιλοσοφία και την 
επιστημονική γνώση. Ὑπήρξε κατά κάποιον τρόπο το πρώτο πανεπιστήμιο της αρχαιότητας, µια κλειστή 
σχολή φιλοσοφίας: είχε ιεραρχική δομή µε επικεφαλής έναν σχολάρχη, ειδικευµένους ερευνητές, δασκάλους 


και µαθητές, τακτικά και δόκιμα µέλη. Το γνωστικό ιδεώδες, η αναζήτηση της αλήθειας, λειτουργούσε ὡς 

συνεκτικός δεσμός τῶν μελών της πλατωνικής Ακαδημίας. Για τον Πλάτωνα ὠστόσο η γνώση είχε αξία µόνο 
αν οδηγούσε στην ηθική βελτίωση των ατόμων και την εὐδαιμονία του συνόλου. Το κυρίαρχο λοιπόν 
στοιχείο της Ακαδημίας ήταν ο κοινός τρόπος ζωής τῶν μελών της, η κοινή αναζήτηση, ο δημιουργικός 
διάλογος, μέσα από τον οποίο η νέα γενιά τῶν μαθητών έβρισκε τον δρόμο της. 

Στην Ακαδημία συγκεντρώθηκαν ορισμένα από τα πιο δημιουργικά μυαλά του 4ου αιώνα: ο 
μαθηματικός Θεαίτητος, οι αστρονόμοι Εύδοξος, Κάλλιππος και Ηρακλείδης, οἱ φιλόσοφοι Σπεύσιππος, 
Ξενοκράτης, Φίλιππος και, φυσικά, ο Αριστοτέλης, ο οποίος πέρασε 20 ολόκληρα χρόνια στο εσωτερικό της 
Ακαδημίας. Στο δημιουργικό αυτό περιβάλλον βρήκε διέξοδο η ενεργητικότητα του Πλάτωνα μέχρι τον 
θάνατό του το 347 π.Χ. Με δεδομένη την προτίμησή του για την προφορική επικοινωνία, υποθέτουμε ότι το 
μεγαλύτερο µέρος της δραστηριότητάς του αφιερώθηκε στη διδασκαλία και στη διάπλαση τῶν μαθητών του. 
Λέγεται μάλιστα ότι τα πιο δύσκολα και κεντρικά ζητήματα της πλατωνικής φιλοσοφίας, αν και αποτελούσαν 
αντικείµενο διδασκαλίας και συζήτησης σε στενό κύκλο προχωρηµένων μαθητών, δεν πήραν ποτέ γραπτή 
μορφή, για να µην προδοθούν τα νοήματά τους. 

Για την ιστορία της αρχαίας ελληνικής φιλοσοφίας η ἵδρυση και η εδραίωση της πλατωνικής 
Ακαδημίας αποτελεί σηµείο καμπής. Έκτοτε είναι αδιανόητη η μοναχική άσκηση της φιλοσοφίας. Ἤδη στο 
τέλος του 4ου αιώνα, λίγα χρόνια μετά τον θάνατο του Πλάτωνα, στην Αθήνα λειτουργούν άλλες τρεις 
σημαντικές φιλοσοφικές σχολές, πλήρως οργανωμένες (το Λύκειο του Αριστοτέλη και του Θεόφραστου, η 
Στοά του Ζήνωνα και του Κλεάνθη και ο Κήπος του Επίκουρου), χωρίς να υπολογίσουμε τους πολυάριθμους 
κύκλους τῶν Σωκρατικών, οι οποίοι μάλλον δεν απέκτησαν ποτέ κλειστό χαρακτήρα. Ο επίδοξος φιλόσοφος 
σπουδάζει λοιπόν σε κάποια σχολή, και, κατά κανόνα, διατηρεί τον δεσμό του µε τη σχολή αυτή. Ακόμη 
όμως κι αν είναι αυτοδίδακτος ή αν έχει διαρρήξει τους δεσμούς του µε τους δασκάλους του, αισθάνεται και 
τότε υποχρεωμένος να ενταχθεί σε µια ομάδα. Η ιστορία της αρχαίας φιλοσοφίας γίνεται πλέον η ιστορία των 
αντιμαχόµενων φιλοσοφικών σχολών. 

Σ᾽ αυτό το πνευματικό κλίμα, η επιλογή του νεαρού Αριστοτέλη να ενταχθεί στην πλατωνική 


Ακαδημία φαίνεται απόλυτα φυσιολογική. 

1.4. Αριστοτέλης, ο σύγχρονός µας 


Παρά την αναμφισβήτητη γοητεία τους, ο Σωκράτης και ο Πλάτων μάς είναι ουσιαστικά ξένοι. Η απόσταση 
που χωρίζει τον σύγχρονο άνθρωπο από τα πολύπλοκα προβλήματα της αθηναϊκής κοινωνίας του 5ου και τοῦ 
4ου αιώνα π.Χ., από τα προβλήµατα που διαμόρφωσαν τη σωκρατική και την πλατωνική φιλοσοφία, είναι 
τεράστια και αγεφύρωτη. Εξακολουθούμε ακόµη και σήµερα να διαβάζουμε µε ενδιαφέρον τους πλατωνικούς 
διαλόγους, τους διαβάζουμε όµως περισσότερο σαν µια µορφή λογοτεχνίας, σαν ψηφίδες στο μωσαϊκό µιας 
εξωτικής εποχής που έχει οριστικά παρέλθει. Η φιλοσοφία έχει γίνει για µας µια ατομική αναζήτηση, 
προὐποθέτει την απομόνωσή µας από τα τρέχοντα ζητήματα και τις μέριμνες της καθημερινής ζωής, 
στηρίζεται στην επίπονη σχέση του μοναχικού αναγνώστη µε το τυπωμένο κείμενο ενός βιβλίου. Η 
φιλοσοφία είναι πρωτίστως κατανόηση και γνώση -- δεν είναι πλέον ούτε ζωντανός διάλογος οὔτε τέχνη του 
βίου. 

Με τον Αριστοτέλη, αντιθέτως, ο σύγχρονος αναγνώστης αισθάνεται περισσότερο οικείος. Πρώτα 
απ᾽ όλα, ο Αριστοτέλης γράφει µε έναν τρόπο που θυμίζει τον σημερινό τρόπο γραφής της φιλοσοφίας: για 
την ακρίβεια, είναι αυτός που πρώτος καθιερώνει την επιστημονική πραγματεία ὡς όχημα μετάδοσης της 
φιλοσοφίας. Στα αριστοτελικά κείµενα κυρίαρχος δεν είναι ο συγγραφέας ή τα λογοτεχνικά προσωπεία του, 
αλλά τα προβλήματα που συζητούνται και οι θέσεις που εκτίθενται. Ένα συγκεκριµένο πρόβλημα αποτελεί 
την αφετηρία κάθε αριστοτελικής πραγματείας. Πριν προχωρήσει στην έκθεση τῶν δικών του θέσεων, ο 
Αριστοτέλης παραθέτει τις απόψεις τῶν άλλων φιλοσόφων (πολλές φορές, και τις διαδεδομένες αντιλήψεις 
τῶν κοινών ανθρώπων), προχωρά στην ανάλυση και την κριτική τους, για να καταλήξει σε ορισμένες 
θεμελιώδεις απορίες -- σε φιλοσοφικά και επιστημονικά διλήμματα. Η δική του τώρα συμβολή παίρνει κατά 
κανόνα τη μορφή μιας αποδεικτικής διαδικασίας: προηγείται η διατύπωση τῶν γενικών θέσεων, τῶν «πρώτων 
αρχών» ή τῶν αξιωμάτων κάθε επιστημονικού κλάδου, και έπεται η εξαγωγή συμπερασμάτων από αυτές τις 
πρώτες αρχές µε έναν αυστηρό συλλογιστικό τρόπο. Διαβάζοντας τα γραπτά του Αριστοτέλη, 
παρακολουθούμε έναν ερευνητή που ανοίγει µια θεωρητική συζήτηση µε τους προγενεστέρους και τους 
συγχρόνους του, που δηλώνει µε σαφήνεια τις πηγές του και τις επιρροές του, που διαλέγεται µε επιμονή και 
ευρηματικότητα µε τον ίδιο τον εαυτό του, και προσπαθεί να θεμελιώσει µια νέα αυστηρή μέθοδο. 

Το φάσμα τώρα των ενδιαφερόντων του εἶναι πραγματικά εντυπωσιακό. Αν εξαιρέσει κανείς τα 
καθαρά μαθηματικά και την τέχνη της ιατρικής, σε όλους τους άλλους γνωστικούς τομείς ο Αριστοτέλης έχει 
καθοριστική συμβολή. Με σημερινούς όρους, θα λέγαμε ότι ασχολήθηκε µε όλους τους κλάδους της 
φιλοσοφίας και τη λογική, µε όλες τις φυσικές επιστήμες, µε τη φυσιολογία, τη γεωγραφία και τη 
μετεωρολογία. Ακόμη µε τη ρητορική, τη θεωρία του επιχειρήματος, τη γλώσσα και τη θεωρία της 
λογοτεχνίας, την ιστορία των θεσμών και τῶν ιδεών, την πολιτική επιστήμη. 

Στη φιλοσοφία, ο Αριστοτέλης επιχειρεί τον επιτυχή συνδυασμό της πλατωνικής ηθικής και πολιτικής 
φιλοσοφίας µε τη φυσική φιλοσοφία των Προσωκρατικών, και εγκαινιάζει τον κλάδο της Λογικής. Στις 
επιστήμες, θέτει τις βάσεις για τη φυσική, τη χημεία και τη μετεωρολογία, και αναδεικνύει τη σημασία και τη 


κεντρική θέση της βιολογίας. Συστηματοποιεί την πρακτική της ρητορικής, θεμελιώνει τη θεωρία της 

λογοτεχνίας (την «ποιητική») και ξεκινά ένα πρόγραµµα συστηματικής καταγραφής τῶν πολιτευμάτων και 
τῶν θεσμών τῶν ελληνικών πόλεων. 
Με δύο λόγια, τα αριστοτελικό έργο αντιπροσωπεύει την εγκυκλοπαίδεια τῶν γνώσεων του 4ου 


αιώνα π.Χ. 

1.5. Η ζωή του Αριστοτέλη 


Ο Αριστοτέλης γεννήθηκε το 384 π.Χ. στα Στάγειρα της Χαλκιδικής, µια αποικία της Χαλκίδας, που βρέθηκε 
στην επικράτεια του κράτους τῶν Μακεδόνων. Ο πατέρας του Νικόμαχος υπήρξε γιατρός του βασιλιά της 
Μακεδονίας Αμύντα. Στις ιατρικές καταβολές της οικογένειάς του αποδίδουν πολλές φορές την έλξη του 
Αριστοτέλη προς την παρατήρηση της φύσης και την εμπειρική έρευνα. 

Για τα παιδικά χρόνια του Αριστοτέλη δεν γνωρίζουμε πολλά πράγµατα. Ο πατέρας του πέθανε ενώ ο 
Αριστοτέλης ήταν ακόµη μικρός, και ο ίδιος μεγάλωσε υπό την εποπτεία του γαμπρού του, του Προξένου. Η 
οικογένειά του ήταν εύπορη και καλλιεργημένη, και θα πρέπει να του έδωσε µια ολοκληρωμένη πρώτη 
μόρφωση. Παρά τις σχέσεις της οικογένειάς του µε τη μακεδονική αυλή, η παιδεία που πήρε ο νεαρός 
Αριστοτέλης ήταν σύμφωνη µε τα αρχαιοελληνικά ιδεώδη του 5ου αιώνα, που προέβαλαν την ελευθερία του 
ατόμου, την ισονομία και τη συμμετοχή στην πολιτική κοινότητα. Τα ιδεώδη αυτά ο Αριστοτέλης τα 
ενστερνίστηκε πλήρως και τα ενσωμάτωσε στην πολιτική του φιλοσοφία, παραβλέποντας τα μηνύματα τῶν 
καιρών που έδειχναν προς άλλη κατεύθυνση. Στα χρόνια του κλείνει οριστικά µια μακρά περίοδος της 
ελληνικής πολιτικής ιστορίας: η πόλη-κράτος θα παρακµάσει κάτω από την μακεδονική ηγεμονία, οι 
αυτόνομες ελληνικές πόλεις θα ενταχτούν σε εκτεταμένα ισχυρά κράτη µε απολυταρχική κεντρική εξουσία, 
και το επίκεντρο τῶν πολιτικών και διανοητικών εξελίξεων θα μετατοπιστεί βαθμιαία από τον ελλαδικό χώρο 
προς την Ανατολή. Ο Αριστοτέλης δεν έδειξε να εντυπωσιάζεται από τις εξελίξεις αυτές, ούτε από το νέο 
μοντέλο διακυβέρνησης που εγκαινίασε ο Μέγας Αλέξανδρος µετά τις κατακτήσεις του, επιδιώκοντας τη 
μόνιμη συνύπαρξη Ελλήνων και «βαρβάρων» κάτω από το ἰδιο νομικό και πολιτικό πλαίσιο. Κατά τη δική 
του γνώμη, η φύση τῶν Ελλήνων ήταν ριζικά διαφορετική από τη φύση τῶν άλλων ανατολικών λαών, οπότε 
και η αντίθεση ανάμεσα στους ελληνικούς πολιτικούς θεσμούς και την ανατολική δεσποτεία παρέμενε 
ασυμφιλίωτη. Μάλιστα παραδίδεται ότι η συμβουλή που έδωσε στον Αλέξανδρο ήταν η εξής: «Στους 
Έλληνες να φέρεσαι σαν αρχηγός, στους βαρβάρους όµως σαν αφέντης. Τους πρώτους να τους νοιάζεσαι σαν 
φίλους και συγγενείς σου, τους άλλους όπως δίνει κανείς τροφή σε ζώα ή φυτά» (απόσπ. 658, Κοςο). Μάλλον 
λοιπόν θα πρέπει να συμπεράνουμε ότι ο Αριστοτέλης δεν είχε ιδιαίτερη επίδραση επάνω στον Αλέξανδρο, 
όταν, µετά από πρόσκληση του βασιλιά της Μακεδονίας Φίλιππου, ανέλαβε για 7 χρόνια την εκπαίδευση του 
13χρονου τότε διαδόχου του μακεδονικού θρόνου. 

Από τα 17 του χρόνια ο Αριστοτέλης εγκαθίσταται στην Αθήνα, και εντάσσεται στην Ακαδημία του 
Πλάτωνα, το έργο του οποίου θα πρέπει να υποθέσουμε ότι ήδη γνώριζε. Τον καιρό που έρχεται ο 
Αριστοτέλης στην Αθήνα, το 36] π.Χ., ο Πλάτων βρίσκεται στη Σικελία και υπεύθυνος της Ακαδημίας είναι 
ο Εὐδοξος ο Κνίδιος, ο μεγαλύτερος μαθηματικός και αστρονόμος του 4ου αιώνα π.Χ. Για τον Εύδοξο ο 
Αριστοτέλης θα διατηρήσει πάντοτε την καλύτερη γνώμη, όπως φαίνεται από τον τρόπο που αναφέρεται σ᾽ 
αυτόν στα έργα του. Με την επιστροφή του Πλάτωνα, η Ακαδημία θα γνωρίσει τις μέρες της μεγαλύτερης 
ακμής της, ακριβώς την περίοδο που ο νεαρός Αριστοτέλης μυείται βαθμιαία στα μυστικά της φιλοσοφίας. 

Η θεωρητική αντίθεση του Αριστοτέλη στα νέα ήθη που έφερε η μακεδονική κατάκτηση δεν ήταν 


αρκετή για να αναιρέσει τη δυσπιστία των Αθηναίων στο πρόσωπό του. Στην Αθήνα ο Αριστοτέλης 

παρέμεινε πάντοτε ένας ξένος, στενά συνδεδεμένος στα μάτια του κόσμου µε την αυλή τῶν Μακεδόνων, 
οπότε ήταν φυσικό να αποτελέσει στόχο της αντιµακεδονικής παράταξης. Ουδέποτε απέκτησε πολιτικά 
δικαιώµατα, ακόµη κι όταν η φήμη του εδραιώθηκε τόσο ώστε να του ανατεθεί, σε συνεργασία µε τον μαθητή 
του Καλλισθένη, η καταγραφή των νικητών των Πυθικών αγώνων στο μαντείο τῶν Δελφών. Οι Αθηναίοι 
κατά καιρούς τον χρησιμοποίησαν ως μεσολαβητή για να επιτύχουν προνόμια από τον Φίλιππο -- λέγεται 
μάλιστα ότι έστησαν και στήλη προς τιμή του για να τον αποζημιώσουν για τις υπηρεσίες του στην πόλη. 
Παρ” όλα αυτά φαίνεται ότι αρκετές φορές αναγκάστηκε να φύγει από την Αθήνα, ανάλογα µε τις τροπές που 
πήρε η πολιτική αντιπαράθεση στην πόλη. Στην αρνητική φήμη του Αριστοτέλη ίσως να επέδρασαν, πέρα 
από τοὺς πολιτικούς, και φιλοσοφικοί λόγοι, αφού πολλές φορές ενεπλάκη σε έντονες διαμάχες τόσο με τη 
σχολή του Ισοκράτη όσο και τους διαδόχους του Πλάτωνα, τους Μεγαρικούς φιλοσόφους και τους Κυνικούς. 

Η κατάληψη της Ολύνθου από τους Μακεδόνες το 349 π.Χ. και η ανάληψη της εξουσίας στην Αθήνα 
από τον Δημοσθένη και το αντιµακεδονικό στρατόπεδο δημιούργησαν βαρύ κλίμα για τον Αριστοτέλη. Έτσι, 
μετά τον θάνατο του Πλάτωνα τον 347 π.Χ., ο Αριστοτέλης εγκαταλείπει την Αθήνα και ζει για τρία χρόνια 
στην Άσσο της Μικράς Ασίας, κοντά στον τύραννο και προστάτη τῶν φιλοσόφων Ἑρμµία, µε τον οποίο τον 
συνέδεαν οικογενειακοί δεσμοί. Οι δεσμοί αυτοί θα ενισχυθούν όταν ο Αριστοτέλης θα παντρευτεί την ανιψιά 
(ή την κόρη) του Ἑρμία, την Πυθιάδα, µε την οποία απέκτησε τα δύο παιδιά του. Από την Άσσο θα περάσει 
στη Μυτιλήνη. Εκεί θα μείνει για δύο χρόνια, θα συνδεθεί µε τον Θεόφραστο από την Ερεσό, τον κυριότερο 
μαθητή του και συνεχιστή του στο Λύκειο, και, όπως λέγεται, θα αφοσιωθεί στη συλλογή εμπειρικού υλικού 
για τις ζωολογικές του έρευνες. Θα επιστρέψει στη γενέτειρά του το 343 π.Χ., συνοδευόμενος από τον 
Θεόφραστο, και έναν χρόνο αργότερα θα αποδεχθεί την πρόσκληση του βασιλιά των Μακεδόνων Φιλίππου 
να αναλάβει την εκπαίδευση του διαδόχου του μακεδονικού θρόνου Αλέξανδρου. 

Για τη σχέση του Αριστοτέλη µε τον Αλέξανδρο σώζονται πολλοί θρύλοι και ελάχιστα στοιχεία. Η 
εικόνα της συνάντησης του νεαρού στρατηλάτη και του σοφού φιλοσόφου είναι ένα θέμα που εξάπτει τη 
φαντασία. Δυστυχώς όµως, για την πραγματική σχέση που αναπτύχθηκε μεταξύ τους, μόνο υποθέσεις 
μπορούμε να κάνουμε. Ο Αλέξανδρος, όταν γνωρίστηκε µε τον Αριστοτέλη, ήταν 13 ετών και, αν κρίνουμε 
από την μετέπειτα εξέλιξή του, αρκετά ώριμος για την ηλικία του. Ο Αριστοτέλης, από την άλλη πλευρά, δεν 
ήταν ακόµη ο διάσημος σοφός, και θα πρέπει να οφείλει την επιλογή του στη στενή του σχέση µε τη 
μακεδονική βασιλική οικογένεια. Η εκπαίδευση που επιδίωξε να δώσει ο Αριστοτέλης στον Αλέξανδρο θα 
πρέπει να ήταν σύμφωνη µε την κλασική ελληνική παράδοση, αφού λέγεται ότι ετοίμασε ένα αντίγραφο της 
Ιλιάδας για τον νεαρό διάδοχο, θεωρώντας, αντίθετα από τον Πλάτωνα, ότι η µεγάλη ποίηση µπορεί να 
διαμορφώσει σωστά το ήθος και τον χαρακτήρα. Εύλογη µπορεί ακόµη να θεωρηθεί η επίδραση του 
Αριστοτέλη στη διάπλαση του συστήµατος των ηθικών αξιών του Αλέξανδρου. Στην πολιτική ὠστόσο 
θεωρία, όπως είπαμε, οι απόψεις του Αριστοτέλη και του ώριμου πλέον Αλέξανδρου παρέμειναν διαµετρικά 
αντίθετες. Θα μπορούσε μάλιστα κανείς να ισχυριστεί ότι η αποτυχία του Αριστοτέλη ὡς δασκάλου ήταν 
μάλλον ευεργετική για τον μαθητή του. Ο Αλέξανδρος δεν υπήρξε µόνο μεγάλος κατακτητής αλλά και ένας 
καινοτόμος πολιτικός αναμορφωτής. Το μοντέλο διακυβέρνησης που οραµατίστηκε για την αχανή του 


επικράτεια αποτέλεσε το πρότυπο για κάθε μελλοντική αυτοκρατορία: απλώς το μοντέλο αυτό δεν είχε καμία 

σχέση µε τα κλασικά αρχαιοελληνικά ιδεώδη. Αν ο Αλέξανδρος υιοθετούσε τις πολιτικές πεποιθήσεις του 
Αριστοτέλη, μάλλον δεν θα έφθανε ποτέ στον Ινδό ποταμό, αφού για µια ελληνική πόλη-κράτος η μόνιμη 
κατάκτηση µιας άλλης είναι αδιανόητη (µόνο οι Σπαρτιάτες παρέβησαν αυτόν τον κανόνα µε τους 
Μεσσήνιους): και σίγουρα δεν θα είχε ποτέ σκεφθεί την εγκαθίδρυση ενός ενιαίου πολυεθνικού κράτους, στο 
οποίο θα συνυπήρχαν Έλληνες και «βάρβαροι». 

Ο Αριστοτέλης θα επιστρέψει στην Αθήνα το 335 π.Χ., και πάλι µε τον Θεόφραστο, όταν, µετά την 
ολοκληρωτική καταστροφή της Θήβας από τον βασιλέα πλέον Αλέξανδρο, η πόλη βρισκόταν κάτω από τον 
ζυγό των Μακεδόνων. Ο φίλος του Αντίπατρος είχε διοριστεί κυβερνήτης της Ελλάδας -- οι στενοί δεσμοί του 
µε τον Αντίπατρο πιστοποιούνται από το γεγονός ότι ο Αριστοτέλης θα ορίσει τον Αντίπατρο ὡς εκτελεστή 
της διαθήκης του. Είναι η εποχή που ο Αριστοτέλης αρχίζει τη διδασκαλία του στο Λύκειο, και γράφει τα 
σημαντικότερα έργα του. Για να είμαστε ακριβείς, δεν είναι απολύτως σίγουρο αν ο Αριστοτέλης, όσο ζούσε, 
ίδρυσε φιλοσοφική σχολή στο πρότυπο της πλατωνικῆς Ακαδημίας. Μόνο µε τον Θεόφραστο, µετά το θάνατο 
του Αριστοτέλη, πιστοποιείται η λειτουργία του Λυκείου ὡς οργανωμένης σχολής. 

Με τον θάνατο του Αλεξάνδρου το 323 π.Χ., κατά τις ταραχές που ξέσπασαν στην Αθήνα, η ζωή του 
Αριστοτέλη απειλήθηκε σοβαρά, οπότε αναγκάστηκε να καταφύγει στην Χαλκίδα. Λέγεται ότι διατυπώθηκε 
εναντίον του κατηγορία για ασέβεια, και ότι φεύγοντας είπε ότι δεν θα επιτρέψει στους Αθηναίους να κάνουν 
δυο φορές το ίδιο έγκλημα κατά τῆς φιλοσοφίας (Αιλιανός, Ποικίλή ιστορία [1 36) -- εννοώντας φυσικά την 
καταδίκη και τον θάνατο του Σωκράτη. Στην απομόνωση της Χαλκίδας θα πεθάνει τον επόμενο χρόνο, σε 
ηλικία 62 χρόνων. Ο θάνατος του οφείλεται σε κάποια διαδεδομένη αρρώστια, και μάλλον δεν έχει τίποτε το 
ηρωικό. Πολύ αργότερα ωστόσο, στα χρόνια της ύστερης αρχαιότητας ή του Μεσαίωνα, θα αναπτυχθούν 
μύθοι για τις τελευταίες του ώρες και τις συμβουλές που έδωσε στους μαθητές τους πριν πεθάνει, κατά το 


πρότυπο του θανάτου του Σωκράτη στον Φαίδωνα. 

Κεφάλαιο 2’ Ο χαρακτήρας της αριστοτελικής φιλοσοφίας 


2.1. Από τα Στάγειρα στο Πανεπιστήµιο του Πλάτωνα 


Ο Αριστοτέλης είναι ο πρώτος Έλληνας φιλόσοφος µε πολυετείς συστηματικές σπουδές -- και σ᾽ αυτό ακόµη 
μας θυμίζει σύγχρονο φιλόσοφο. Από τα 17 του χρόνια εισάγεται στην πλατωνική Ακαδημία και παραμένει 
μέλος της για 20 ολόκληρα χρόνια. Θα πρέπει να φανταστούμε ότι πέρασε από όλα τα στάδια της 
εκπαιδευτικής διαδικασίας: ξεκίνησε από δόκιµο μέλος, στη συνέχεια εντάχθηκε στον στενό κύκλο των 
μαθητών του Πλάτωνα που διατηρούσαν προσωπική σχέση µε τον δάσκαλο, και στα τελευταία χρόνια έγινε 
κι αυτός μέλος του διδακτικού προσωπικού της σχολής. Μάλιστα λέγεται ότι του είχε ανατεθεί ο ρόλος του 
«Αναγνώστη», του μέλους δηλαδή της σχολής, που αναλάμβανε να εισαγάγει τους υπολοίπους σε µια νέα 
θεωρία ή σε νέο σύγγραμμα. Η θέση του στον πλατωνικό κύκλο ήταν σίγουρα ηγετική, αφού, μετά τον 
θάνατο του Πλάτωνα, λέγεται ότι διεκδίκησε τη θέση του σχολάρχη της Ακαδημίας, χωρίς επιτυχία. Για την 
πρώτη εκλογή, του 347 π.Χ., όταν σχολάρχης έγινε ο Σπεύσιππος, ο ανιψιός του Πλάτωνα, είναι μάλλον 
απίθανο να είχε προβληθεί ὡς υποψήφιος ο νεαρός ακόµη Αριστοτέλης. Τη δεύτερη ὠστόσο φορά, το 338 
π.Χ., ίσως ο Αριστοτέλης να είχε κάποιες πιθανότητες να εκλεγεί αντί του Ξενοκράτη, αν μπορούσε να 
επιστρέψει στην Αθήνα απὀ τη Μακεδονία όπου βρισκόταν λόγω της πολιτικής κατάστασης. Θα πρέπει 
Ωστόσο να ομολογήσουμε ότι ελάχιστες πληροφορίες διαθέτουμε για τον τρόπο επιλογής τῶν σχολαρχών της 
Ακαδημίας. 

Μετά την επιστροφή του στην Αθήνα το 335 π.Χ., ο Αριστοτέλης αποφάσισε να αποστασιοποιηθεί 
από την Ακαδημία και να οργανώσει τον δικό του κύκλο μαθητών. Η σχολή του Αριστοτέλη ιδρύθηκε στο 
Γυμνάσιο του Λυκείου, στην ανατολική πλευρά της Αθήνας, και πήρε, όπως είπαμε, την οριστική της µορφή 
μετά το θάνατο του φιλοσόφου, από τον Θεόφραστο, τον βασικό συνεργάτη και μαθητή του. Τα μέλη της 
Σχολής ονομάστηκαν «Περιπατητικοί», γιατί, όπως λέγεται, η διδασκαλία γινόταν στο ύπαιθρο κατά τη 
διάρκεια περιπάτων. 

Είναι κρίμα ότι, αν εξαιρέσει κανείς τον Αριστοτέλη, γνωρίζουμε λίγα πράγματα για τους άλλους 
σημαντικούς φιλοσόφους του πλατωνικού κύκλου. Και από τα λίγα όµως πράγματα που γνωρίζουμε 
προκύπτει ότι η πλατωνική σχολή δεν ήταν δογματική οὔτε ιδιαίτερα πιστή στο γράμμα της διδασκαλίας του 
ιδρυτή της. Το πιο πιθανό είναι ότι και ο ίδιος ο Πλάτων θα πρέπει να ενθάρρυνε τις θεωρητικές διαφωνίες 
και την ανεξαρτησία της σκέψης των μαθητών του. Δημιουργήθηκε έτσι µια ζωντανή κοινότητα στοχαστών, 
που έδινε ερεθίσματα τόσο στον ίδιο τον Πλάτωνα για την ανάπτυξη της τελευταίας φάσης τῆς φιλοσοφίας 
του όσο και στους µαθητές τοὺς για να ανοίξουν τα δικά τους φτερά. Όλοι λοιπόν ξεκινούσαν από κάποιο 
κοινό υπόβαθρο, από µια βασική εκδοχή της πλατωνικής φιλοσοφίας, στη συνέχεια όµως ακολουθούσαν 
αποκλίνουσες διαδρομές. Είναι χαρακτηριστικό ότι ο Αριστοτέλης στα πρώτα του γραπτά, ορισμένα μάλιστα 
από τα οποία εἶχαν διαλογική μορφή, μιλάει για τους Πλατωνικούς χρησιμοποιώντας το πρώτο πληθυντικό 


πρόσωπο. Από την αρχή ωστόσο κρατά µια κριτική απόσταση από τις θεωρίες του Πλάτωνα, και γρήγορα θα 

προχωρήσει στην απόρριψη της θεωρίας τῶν Ιδεών και στην προβολή της δικής του σύλληψης της 
πραγματικότητας. 

Δεν είναι εύκολο να σταθµίσει κανείς τι οφείλει ο Αριστοτέλης στην πλατωνική του εκπαίδευση και 
τι εἰναι αποκλειστικά δική του κατάκτηση. Γύρω απ᾿ αυτό άλλωστε το ζήτημα -τον «πλατωνισμό» του 
Αριστοτέλη-- έχει αναπτυχθεί µια τεράστια γόνιμη γραμματεία. Το σίγουρο είναι ότι ο Πλάτων δεν ευνοούσε 
την πολυμάθεια, η οποία είναι βασικό χαρακτηριστικό της αριστοτελικής σκέψης. Στην πλατωνική Ακαδημία 
η έµφαση δινόταν μόνο στη φιλοσοφία, ενώ από τις επιστήμες διδάσκονταν µόνο τα μαθηματικά, στα οποία 
εντάσσονταν και η αστρονομία. Όταν λοιπόν µαθαίνουµε από τη βιογραφική παράδοση ότι ο Πλάτων είχε 
αποδώσει στον Αριστοτέλη το προσωνύμιο «ο αναγνώστης», µπορεί ο χαρακτηρισμός αυτός να οφειλόταν σε 
κάποια λειτουργία της Ακαδημίας, µπορεί όµως να είχε και ειρωνική χροιά. Για τον Πλάτωνα η εκτεταμένη 
και συστηματική συλλογή υλικού, πάνω στην οποία στηρίχτηκε η βιολογία του Αριστοτέλη, μάλλον θα 
φαινόταν χαμένος χρόνος. Και σίγουρα δεν θα καταλάβαινε τι δουλειά είχε ένας φιλόσοφος να καταγράφει 
και να ταξινομεί τα υπάρχοντα πολιτεύματα ή να συντάσσει καταλόγους µε τους νικητές των Ολυμπιακών 
αγώνων ή των δραματικών διαγωνισμών της αθηναϊκής δημοκρατίας. 

Ο Αριστοτέλης ξεκίνησε τη συγγραφική του καριέρα γράφοντας διαλόγους, οι οποίοι δυστυχώς δεν 
έχουν σωθεί. Το λογοτεχνικό αυτό είδος, που καθιέρωσε µε την αξεπέραστη µαεστρία του ο ίδιος ο Πλάτων, 
θα πρέπει να λειτουργούσε ὡς πρότυπο γραφής για τοὺς φιλοσοφικούς κύκλους της εποχής. Η θεματολογία 
τῶν αριστοτελικών διαλόγων, απ᾿ όσο γνωρίζουμε, μαρτυρεί κι αυτή πλατωνικές καταβολές: ηθική, 
ρητορική, κοσμολογία, θεωρία της ποίησης. Το ύφος του θα πρέπει να ήταν προσεγµένο, µε αναφορές και 
παραθέµατα από την ποιητική παράδοση, ιδίως από τον Ευριπίδη. Ο Κικέρων, που είχε άµεση πρόσβαση στα 
κείµενα αυτά, εξυμνεί το λογοτεχνικό ύφος του Αριστοτέλη, γεγονός που φαίνεται παράδοξο σε όσους 
γνωρίζουν μόνο τα διδακτικά του συγγράμματα. 

Οι θέσεις ωστόσο που εξέφραζε ο Αριστοτέλης στην πρώιμη αυτή συγγραφική του δραστηριότητα 
σίγουρα δεν ήταν ακραιφνώς πλατωνικές. Πολύ νωρίς προχώρησε σε έντονη κριτική στη θεωρία τῶν Ιδεών, 
ενώ προσπάθησε να θεμελιώσει δική του θεωρία για τη διαλεκτική, τη δομή και τη λειτουργία του σύμπαντος, 
την εξέλιξη του πολιτισμού και τη γέννηση της φιλοσοφίας. Έδωσε ιδιαίτερη έµφαση στις λογικές διακρίσεις, 
στις συστηματικές ταξινομήσεις και στις συλλογές ποικίλων δεδομένων. Προφανώς δεν έχει ακόμη 
διαμορφώσει τη συνολική του κοσμοθεώρηση, βρίσκεται όμως σε µια ιδιαίτερα δημιουργική φάση, όπου οι 
ψηφίδες τῶν θεωριών του σταδιακά συγκεντρώνονται. 

Αν επιχειρούσε κανείς να συνοψίσει εκείνα τα στοιχεία της πλατωνικής φιλοσοφίας, που ο 
Αριστοτέλης δεν απέρριψε ποτέ και που αποτελούν επομένως σταθερές αφετηρίες του, θα κατέληγε στα εξής: 

Ι. Η έμφαση του Πλάτωνα στη διαλεκτική φύση της φιλοσοφικής σκέψης διατηρείται µε έναν 
ιδιάζοντα τρόπο και στον Αριστοτέλη. Από ένα σηµείο και µετά ο Αριστοτέλης δεν γράφει διαλόγους, στις 
πραγματείες του όµως παραμένει ζωντανό το διαλογικό στοιχείο. Ο Αριστοτέλης διαλέγεται µε τους 
παλαιότερους στοχαστές, διαλέγεται µε τους φιλοσοφικούς του αντιπάλους στην Ακαδημία, διαλέγεται 
κυρίως µε τον εαυτό του. Η ειδικότητά του είναι η ανάδειξη κρίσιμων προβλημάτων σε κάθε τομέα της 


γνώσης, η συζήτηση εναλλακτικών λύσεων και η προβολή των καθοριστικών «αποριών», τῶν φιλοσοφικών 

δηλαδή διλημμάτων από τα οποία κανείς δεν µπορεί εύκολα να διαφύγει. Η επιστήμη της Λογικής, η 
καθοριστική αυτή συμβολή του Αριστοτέλη στη μεταγενέστερη φιλοσοφία, εδράζεται επίσης στην πλατωνική 
διαλεκτική. 

2. Η θεώρηση των «όντων», δηλαδή των πραγμάτων που έχουν αυθεντική και ουσιαστική ύπαρξη -ο 
Κλάδος που σήμερα αποκαλούμε «οντολογία» ή «μεταφυσική»-- βρίσκεται στο επίκεντρο τόσο της 
πλατωνικής όσο και της αριστοτελικής φιλοσοφίας. Ο Αριστοτέλης θα ακολουθήσει τον Πλάτωνα στην 
αναζήτηση µιας πρωταρχικής γνώσης (η «πρώτη φιλοσοφία»), επάνω στην οποία θεμελιώνονται όλες οι 
επιστήμες και οι πρακτικές και από την οποία αντλείται το βασικό φιλοσοφικό οπλοστάσιο. Απλώς ο 
Αριστοτέλης δεν πιστεύει ότι η πρώτη φιλοσοφία εξαντλεί το σύνολο της άξιας λόγου ανθρώπινης γνώσης, 
όπως διατείνεται ο Πλάτων για τη δική του θεωρία των Ιδεών. 

3. Ο Αριστοτέλης ασπάζεται την πλατωνική πεποίθηση ότι έγκυρη γνώση (η «επιστήμη») µπορεί να 
υπάρξει µόνο για το καθολικό. Αν και στη δική του φιλοσοφία τα ατομικά αισθητά όντα είναι τα μόνα 
υπαρκτά, -δεν υπάρχουν δηλαδή οι αυτόνομες πλατωνικές Ιδέες--, εξακολουθεί να πιστεύει ότι η ακριβής 
γνώση αυτών τῶν ατομικών οντοτήτων δεν έχει φιλοσοφικό ενδιαφέρον. Η επιστήμη δεν προσπαθεί να 
συλλάβει τον επιµέρους άνθρωπο, τον Σωκράτη ή τον Αλκιβιάδη, αλλά τον άνθρωπο στη γενικότητά του. Θα 
πρέπει λοιπόν να εντοπίσουµε το καθολικό ή το ουσιαστικό στοιχείο που έχουν όλοι οι επιµέρους άνθρωποι: 
το «είδος» τους, στη γλώσσα του Αριστοτέλη, που στο σηµείο αυτό υιοθετεί έναν πλατωνικό όρο («είδος» και 


«ιδέα» είναι συνώνυµες έννοιες στον Πλάτωνα). 

2.2. Ο Αριστοτέλης και η προγενέστερη φιλοσοφία 


Είναι γεγονός ότι ο Αριστοτέλης εγκαινιάζει µια καινοφανή μέθοδο προσέγγισης τῶν παλαιότερων γραπτών 
κειμένων. Κατά τον Ῥῇτίης (119911, 51), ενώ «οι περισσότεροι από τους νεαρούς σπουδαστές της Ακαδημίας 
΄ἀκουγαν᾽ βιβλία», ο Αριστοτέλης «διάβαζε βιβλία µε τον τρόπο που τα διαβάζουμε και εμείς». Στα Τοπικά 
συστήνει στον επίδοξο διαλεκτικό την εκμετάλλευση των γραπτών κειμένων του παρελθόντος για τη 


συναγωγή πινάκων, που θα αποτελέσουν µια εὐχρηστη παρακαταθήκη έγκυρων απόψεων: 


Πρέπει να κάνουμε καὶ επιλογή [προτάσεων] από τα γραπτά κείµενα, και να συνθέτουµε πίνακες για κάθε γένος 
όντων, τοποθετώντας εξαρχής το κάθε γένος ξεχωριστά, για παράδειγµα, «το αγαθό» ἡ «το ἐμβιο ον» -- και 
μάλιστα «το αγαθό» ὠς προς όλες του τις πλευρές, ξεκινώντας από την ουσία. Πρέπει επίσης να σημειώνουμε 
κάθε φορά και τις γνώμες των επωνύμων, όπως λ.χ. ότι ο Εμπεδοκλής υποστήριζε ότι τα στοιχεία των σωμάτων 
είναι τέσσερα: γιατί αυτό που έχει υποστηρίζει κάποιος διάσημος μπορεί πιο εύκολα να γίνει αποδεκτό (Τοπικά 


105512-18). 


Η προσφυγή σε γενικά αποδεκτές πεποιθήσεις, σε αντιλήψεις που άντεξαν στο πέρασμα του χρόνου, δεν 
ενισχύει µόνο την πειθώ τῶν λόγων µας, αλλά είναι και µια ένδειξη για την αλήθεια τους. Μιλώντας για τη 
θεϊκή φύση του ουρανού και την αιωνιότητά του, ο Αριστοτέλης θεωρεί αποφασιστική ένδειξη για την 
αλήθεια τῶν θέσεών του το γεγονός ότι τις ίδιες απόψεις είχαν όλοι όσοι ασχολήθηκαν µε τα ουράνια, «και 
βάρβαροι και Έλληνες... στην ολότητα του παρελθόντος χρόνου, όπως φαίνεται από τις παραδόσεις που 
πέρασαν από τη µια γενιά στην επόμενη» (Περί ουρανού 27005-15). Και αιτιολογεί τη σύμπτωση των 
απόψεων µε την πεποίθηση ότι οι ίδιες αλήθειες επανεμφανίζονται στην ανθρώπινη ιστορία, «φθάνουν και 
ξαναφθάνουν ὡς εμάς, όχι µια και δύο φορές αλλά απειράριθµεςο (Περί ουρανού 270019, η ίδια σκέψη 
διατυπώνεται επίσης στα Μετεωρολογικά 339027, στα Μετά τα φυσικά Λ 1074010, και στα Πολιτικά 
13209025). 

Κατά τον ἑ8εροτ([1945], 130), αυτή η πεποίθηση θα πρέπει να οδήγησε τον Αριστοτέλη στη σύνταξη 
µιας συλλογής ελληνικών παροιμιών, «με τη σκέψη ότι αυτές οι λακωνικές και εντυπωσιακές εμπειρικές 
συμβουλές είναι απομεινάρια µιας προ-λόγιας φιλοσοφίας» (βλ. και απόσπ. 13, Κο5ε). Γνωρίζουμε επίσης ότι 
ο Αριστοτέλης είχε γράψει ξεχωριστές πραγματείες για τους Πυθαγόρειους, για τον Δημόκριτο, ίσως για τον 
Αλκμαίώνα και άλλους προσωκρατικούς φιλοσόφους, οι οποίες δυστυχώς χάθηκαν. Και έχουµε στα χέρια 
μας, από τα διασωθέντα έργα του, τους πολύτιμους προλόγους του, όπου αναφέρεται εκτενώς στις αντιλήψεις 
τῶν παλαιότερων φιλοσόφων για το κάθε ζήτημα που ο ίδιος προτίθεται να αναπτύξει. 

Η ανθρώπινη σκέψη λοιπόν θα μπορούσε να ιδωθεί υπό εξελικτικό πρίσμα, ὡς συνεχής επαναφορά 
τῶν ίδιων βασικών ερωτημάτων και βαθμιαία βελτίωση των απαντήσεών μας, ὡς διαδικασία συσσώρευσης 


γνώσεων και λύσεων. Υπάρχουν αριστοτελικά χωρία που όντως μαρτυρούν µια τέτοια προσέγγιση. 

Όλοι έχουν πει κάτι για τη φύση: και ενώ ο καθένας ξεχωριστά δεν προσφέρει τίποτε ή προσφέρει ελάχιστα σ᾽ 
αυτήν τήν έρευνα, όλοι μαζί σε συνδυασμό δημιουργούν µια σημαντική παρακαταθήκη (Μετά τα φυσικά α 
90302-4). 

Το δίκαιο λοιπόν εἶναι να παίρνουμε υπόψη µας ὄχι μόνο τις γνώμες που κι εμείς μοιραζόμαστε, αλλά ακόµη 
και τις πιο επιπόλαιες, γιατί κι αυτές έχουν συμβάλει σε κάτι, αφού τουλάχιστον έχουν προετοιμάσει τή δική μας 


ερευνητική διάθεση (Μετά τα φυσικά α 993013-15). 


Όπως επισημαίνει ο Βάτηςς ([2006]. 33-34), «η στήριξη στην παράδοση ή η χρησιμοποίηση τῶν παλαιότερων 
ανακαλύψεων αποτελεί φρόνιμη και αναντικατάστατη διαδικασία και πρακτική για κάθε επιστήμονα 
ερευνητή. Όμως στον Αριστοτέλη το ζήτημα διαθέτει μεγαλύτερο βάθος. Είχε υψηλή επίγνωση της θέσης που 
κατείχε στο τέρμα µιας σειράς διανοητών, ενώ είχε πλήρη γνώση της ιστορίας του πνεύματος και επίγνωση 
της δικῆς του θέσης μέσα σ᾽ αυτήν. Και η συμβουλή του να δίνουμε προσοχή στα «ένδοξα» [στις 
καθιερωμένες απόψεις] αποτελεί κάτι περισσότερο από μια συνετή απλώς προτροπή: στο κάτω κάτω όλοι οι 
άνθρωποι εκ φύσεως επιθυμούν να ανακαλύψουν την αλήθεια: η φύση δεν θα είχε προικίσει τον άνθρωπο με 
μια τέτοια επιθυμία αν η ικανοποίησή της ήταν αδύνατη, και επομένως, αν οι άνθρωποι γενικώς πιστεύουν 
κάτι, το γεγονός αυτό υποδηλώνει ότι είναι πιθανότερο η πεποίθηση αυτή να είναι αληθής παρά εσφαλμένη». 
Όπου υπάρχει λοιπόν προὐπάρχουσα γνώση πρέπει κατά κάποιον τρόπο να αξιοποιηθεί. Σε περιπτώσεις 
βέβαια εντελώς νέων ερευνητικών κλάδων, η έρευνα πρέπει να αρχίσει εξαρχής, και αυτό, κατά τον 
Αριστοτέλη, εἶναι το δυσκολότερο. Μιλώντας στους Σοφιστικούς ελέγχους για τη ρητορική και τη 
«συλλογιστική», αποδίδει την απαρχή της πρώτης σε προγενέστερους θεωρητικούς, ενώ δεν διστάζει να 
υπερηφανευτεί για τη δική του συμβολή στην εξαρχής θεμελίωση της δεύτερης (183017 κ.ε.). 

Οι πολλαπλές αναφορές του Αριστοτέλη στους προγενέστερους φιλοσόφους και η διεξοδική ανάλυση 
τῶν θέσεών τους µας επιτρέπουν να λέμε ότι από τον Αριστοτέλη ξεκινά η ιστορική σύλληψη της φιλοσοφίας 
-- συχνά λέγεται ότι ο Αριστοτέλης είναι ο πρώτος ιστορικός της φιλοσοφίας. 

Η πρωτιά του Αριστοτέλη θεμελιώνεται στη διαφορετική στάση του Πλάτωνα. Η αλήθεια είναι ότι ο 
Πλάτων δεν έλκεται ιδιαίτερα από την ιστορία. Δεν διστάζει να καταφύγει σε ακραίους αναχρονισμούς, ενώ, 
όταν αναφέρεται στο παρελθόν, προσπερνά το κοντινό και ανασυνθέτει ένα απώτατο, εμφανώς μυθικό 
παρελθόν, ακολουθώντας την τάση τῶν τραγικών ποιητών και τῶν ρητόρων, που δεν διαχωρίζουν την ιστορία 
από τη μυθολογία. Αν εξαιρέσει κανείς τον Παρμενίδη, ελάχιστες είναι οι άμεσες αναφορές του Πλάτωνα 
στους Προσωκρατικούς. Για να δώσω ένα παράδειγµα, ο Πλάτων αναφέρει επωνύμως τον Εμπεδοκλή μόνο 2 
φορές, ενώ ο Αριστοτέλης 132. Η αγωνία του Πλάτωνα είναι να οριοθετήσει τον ρόλο του φιλοσόφου 
απέναντι στους ανταγωνιστές του, απέναντι στον ποιητή, αλλά και στον πολιτικό, στον ρήτορα ή σε αυτόν 
που ο ἰδιος βαφτίζει «σοφιστή». Στην ουσία ο Πλάτων ιδρύει τη φιλοσοφία. Το ενδιαφέρον του 
επικεντρώνεται στην εξασφάλιση µιας προνοµιακής γνωστικής περιοχής για τον νεοσύστατο κλάδο, όχι στη 
σκιαγράφηση της ιστορίας του. 

Από εντελώς διαφορετικό σηµείο ξεκινά ο Αριστοτέλης. Ως μέλος του πλατωνικού κύκλου, δεν έχει 


καμία αμφιβολία ή αγωνία για την ὕπαρξη της φιλοσοφίας. Έχει από τα πρώτα χρόνια της μαθητείας του 

αποδεχτεί την ένταξή του σε µια σχολή, η οποία αποδέχεται την αυθεντία του Πλάτωνα και αναγνωρίζει ως 
ἠρωές της τον Πυθαγόρα, τον Παρμενίδη και τον Σωκράτη. Το πρόβλημα την εποχή του Αριστοτέλη είναι 
ότι, πέρα από τους Πλατωνικούς, και άλλοι μιλούν πλέον εν ονόματι της φιλοσοφίας: ο Ισοκράτης είναι 
σίγουρα ένας απ᾿ αυτούς, αλλά και ο Ξενοφών, ο Λυσίας, ο Αλκιδάµας, ο Αισχίνης. Νόημα λοιπόν πλέον έχει 
να διευκρινιστεί η ειδικά πλατωνική προσέγγιση της φιλοσοφίας και η διαφοροποίηση της από άλλες 
σύγχρονες φιλοσοφικές προσεγγίσεις. Ο Αριστοτέλης θα εμπλακεί σε µια διαμάχη µε τους οπαδούς του 
Ισοκράτη, γράφοντας γύρω στο 360 π.Χ. ένα διάλογο, τον Γρύλο, αφιερωμένο στη σωστή αντίληψη της 
ρητορικής. Θα του απαντήσει ο Κηφισόδωρος, ένας μαθητής του Ισοκράτη, για να ακολουθήσει και νέο 
κεφάλαιο στη διαμάχη µε τον Προτρεπτικό του Αριστοτέλη και το Περί ἀντιδόσεως του Ισοκράτη. Στο Περί 
Αντιδόσεως ο Ισοκράτης υποστηρίζει ότι η άξια λόγου φιλοσοφία δεν ταυτίζεται µε τις «τερατολογίες τῶν 
παλαιών σοφιστών», δηλαδή τῶν Προσωκρατικών, ούτε µε τοὺς «τοὺς εριστικούς λόγους όσων καταγίνονται 
µε την αστρονομία και τη γεωμετρία και τους άλλους κλάδους των μαθηματικών» (Περί Αντιδόσεως 261). 
δηλαδή των Πλατωνικών. Αντιθέτως, η πραγματική φιλοσοφία έχει πολύ πιο προσιτή και ταπεινή αποστολή: 
δεν διαφέρει ιδιαίτερα από την καθιερωμένη παιδεία, την αποτελεσματική χρήση του λόγου και την καλή 
διαχείριση τῶν ιδιωτικών και δημοσίων υποθέσεων (Περί ἀντιδόσεως 211. 275, 285). 

Ο Προτρεπτικός του Αριστοτέλη, όπως μαρτυρεί και ο τίτλος του, είναι ένας δημόσιος λόγος, 
γραμμένος από ένα µέλος του πλατωνικού κύκλου µε στόχο την υπεράσπιση της ακαδημαϊκής αντίληψης της 
φιλοσοφίας. Στον λόγο αυτό ο Αριστοτέλης θα προβάλλει την κυρίαρχη θέση της φιλοσοφίας ὡς της 
κατεξοχήν ελεύθερης γνώσης, την αποδέσµευσή της από κάθε πρακτική χρησιμότητα, τη συγγένειά της µε τις 
μαθηματικές επιστήµες. Τα ίδια ακριβώς γνωρίσματα θα αποδώσει στη φιλοσοφία και στο 10ο βιβλίο (το Α) 
τῶν Μετά τα φυσικά. Στο κείµενο μάλιστα αυτό θα επιχειρήσει µια εξιστόρηση της γέννησης και της εξέλιξης 
της φιλοσοφίας, αρχίζοντας από τον Θαλή και φθάνοντας ὡς τον Πλάτωνα και τους µαθητές του, σεβόμενος 
τη χρονική ακολουθία. Από το κείµενο αυτό έχει στην ουσία προκύψει η εικόνα τοῦ Αριστοτέλη ως ιστορικού 
της φιλοσοφίας. Ο Αριστοτέλης θα υπερασπιστεί µια φιλοσοφία καθαρά θεωρητική, µια φιλοσοφία 
προσανατολισμένη στη µελέτη τῶν άυλων μορφών. Στην ιστορική της έκφανση η φιλοσοφία αυτή παίρνει 
µορφή µε τον Πλάτωνα και τους µαθητές του, μέσα στους οποίους συγκαταλέγει και τον εαυτό του. Ο 
Αριστοτέλης λοιπόν αναλαμβάνει να δείξει πώς αναδύθηκε βαθμιαία η φιλοσοφία της εποχής του ξεκινώντας 
από τα πρώτα βήματα της θεωρητικής αναζήτησης στην Ιωνία του 6ου αιώνα π.Χ. 

Ο Αριστοτέλης ορίζει τη φιλοσοφία ὡς τη «θεωρητική γνώση των πρώτων αρχών και των πρώτων 
αιτιών» (Μετά τα φυσικά 98209). Αν η φιλοσοφία είναι η θεωρητική γνώση των πρώτων αρχών και αιτιών, 
τότε το επόμενο ερώτημα, που φυσιολογικά προκύπτει, είναι ποιες είναι αυτές οι πρώτες αρχές και αιτίες. Το 
ερώτημα αυτό θα οδηγήσει τον Αριστοτέλη στην εξιστόρηση τῆς προγενέστερης φιλοσοφίας. Η 


δικαιολόγηση που δίνει ο Αριστοτέλης εἶναι η εξής: 
Τώρα όµως εἴναι ή ώρα να στραφούμε και σε εκείνους που επιχείρησαν, πριν απὀ εμάς, να προσεγγίσουν τα 
όντα και να φιλοσοφήσουν για τήν αλήθεια των πραγμάτων. ΓΠατί εἶναι φανερό ότι και εκείνοι κάνουν λόγο για 


κάποιες αρχές και αιτίες. Η αναδρομή στο έργο τους θα είναι λοιπόν χρήσιμη για την πορεία τής δικής μας 

έρευνας. ΓΠατί είτε θα ανακαλύψουμε κάποιο ἀλλο εἶδος αιτίας εἴτε θα βεβαιωθούμε ότι οἱ αιτίες που εμείς 


αναφέρουμε εἶναι οἱ σωστές (Μετά τα φυσικά 98350] -6). 


Η αναδρομή στο παρελθόν δείχνει να είναι µια διαδικασία που επιζητεί να επικυρώσει µια αριστοτελική θέση. 
Το ότι η έκθεση αυτή παίρνει τελικά τη μορφή ιστορικής αφήγησης, δεν πρέπει να θεωρηθεί αυτονόητη 
επιλογή. Κανείς πριν τον Αριστοτέλη δεν είχε επιχειρήσει κάτι παρόμοιο. Κανείς δεν είχε προσπαθήσει να 
προσδιορίσει πότε ακριβώς γεννήθηκε η φιλοσοφία, ποια προβλήματα αντιμετώπισε, από ποιους δρόμους 
πέρασε, πώς έφτασε ὧς το παρόν. Έχουμε επομένως το πρώτο δείγμα γραφής της ιστορίας της φιλοσοφίας. Ο 
Αριστοτέλης θα ξεκινήσει από τον Θαλή και θα καταλήξει στον Πλάτωνα και τους µαθητές του. Το 
συμπέρασμα στο τέλος της ιστορικής διαδρομής επιβεβαιώνει, όπως άλλωστε αναμέναμε, την αριστοτελική 


προσέγγιση. 


Το συμπέρασμα που βγαίνει απ᾿ αυτή την επισκόπηση εἴναι ότι κανείς απ᾿ όσους μίλησαν για αρχές και αιτίες 
δεν ξέφυγε από το πλαίσιο που εμείς καθορίσαµε στα Φυσικά. Όλοι φαίνονται σαν να αγγίζουν κάπως τις δικές 
µας αρχές, µε τρόπο όµως συγκεχυµένο (Μετά τα φυσικά 9088420-23). 

Η μαρτυρία λοιπόν των προηγούμενων φιλοσόφων φαίνεται ότι ενισχύει τὴν πεποίθησή µας ότι σωστά έχουµε 
καθορίσει τα αἴτια, το πλήθος και τα εἴδη τους -- καθώς όλοι αυτοί δεν μπόρεσαν να διακρίνουν κάποια ἄλλη 
αιτία. Επιπλέον, έγινε φανερό ότι πρέπει να αναζητήσουμε ὀλες τις αρχές µε τον τρόπο τον δικό µας ἡ µε 


κάποιον παρόμοιο τρόπο (Μετά τα φυσικά 9δ5ΡΙ 6-20). 


Η ιστορία της φιλοσοφίας του Αριστοτέλη είναι συνοπτική - είναι ζήτημα αν καλύπτει πάνω από 10 σελίδες 
ενός σημερινού βιβλίου. Το σύντομο αυτό κείµενο αποτελεί ωστόσο έναν σηµαντικό σταθµό στην ιστορία 
τῶν ιδεών: είναι η πρώτη φορά που κάποιος επιχειρεί να καταγράψει συστηματικά τις διανοητικές εξελίξεις 
του παρελθόντος. Δεν θα βρούμε στο κείµενο του Αριστοτέλη καμία προσπάθεια ακριβούς χρονολόγησης 
τῶν παλαιότερων εξελίξεων. Το παρελθόν θα χωριστεί ουσιαστικά σε δύο περιόδους. Η γέννηση της 
φιλοσοφίας συντελείται µε τον Θαλή, σε µια χρονική στιγµή που δεν προσδιορίζεται, αλλά από την οποία ο 
Αριστοτέλης μεταβαίνει άνετα στο δικό του παρόν, απαριθµώντας έναν σχετικά περιορισμένο κατάλογο 
επιγόνων. Η «προϊστορία» τώρα της φιλοσοφίας περιλαμβάνει τον Όμηρο, τον Ησίοδο, και «τους 
παμπάλαιους θεολόγους» (953025-20), δηλαδή τους ποιητές που διαμόρφωσαν την ελληνική μυθολογία. 

Ο Θαλής λοιπόν αποτελεί ένα σηµαντικό ορόσημο: είναι ο ιδρυτής, λέει ο Αριστοτέλης, αυτής της 
φιλοσοφίας. Σηµατοδοτεί το πέρασμα από τον μύθο στον λόγο. Γιατί όµως ο Θαλής; Για τους συγχρόνους του 
Αριστοτέλη, ακόµη και για τον Πλάτωνα, ο Θαλής δεν εἶναι παρά ένας από τους Επτά Σοφούς, µια µορφή 
ανάμεσα στον μύθο και την πραγματικότητα. Η τοποθέτηση του Θαλή στην αφετηρία της φιλοσοφίας 
αποτελεί λοιπόν µια θεωρητική κατασκευή του Αριστοτέλη -- µια καινοτοµική απόφαση, που υιοθετείται 
ακόµη και σήμερα από όλες τις ιστορίες της αρχαίας ελληνικής φιλοσοφίας. Στο εσωτερικό τώρα της 
φιλοσοφίας η έκθεση του Αριστοτέλη ακολουθεί σε γενικές γραμμές τη χρονολογική εξέλιξη. Αν 


στηριχτούμε στα στοιχεία που παραθέτει, μπορούμε να στοιχειοθετήσουµε την ακόλουθη διαδοχή 

φιλοσόφων: Θαλής, άλλοι υλικοί μονιστές, Παρμενίδης, Εμπεδοκλής, Αναξαγόρας, Δημόκριτος, 
Πυθαγόρειοι, Σωκράτης, Πλάτων. 

Γιατί όµως ο Αριστοτέλης επιχειρεί να οργανώσει το υλικό του χρονολογικά; Αν είχε σκοπό να 
ερευνήσει ένα ειδικό πρόβλημα, δεν θα είχε λόγο να επιµείνει στη χάραξη της ακριβούς ιστορίας του 
προβλήματος. Εδώ όµως το θέµα του είναι η ίδια η φιλοσοφία. Σε έναν λόγο υπέρ της φιλοσοφίας, 
καταλυτικό επιχείρηµα είναι η κατάδειξη της αναγκαιότητάς της. Ο Αριστοτέλης ξεκινά από το αξίωμα ότι η 
βαθύτερη φύση του ανθρώπου είναι άρρηκτα συνδεδεμένη µε την αναζήτηση της γνώσης - η πρώτη φράση 
τῶν Μετά τα φυσικά είναι ακριβώς ότι «όλοι οι άνθρωποι επιζητούν εκ φύσεως τη γνώση» (980420). Και η 
φιλοσοφία, ὡς θεωρητική γνώση τῶν πρώτων αρχών και αιτιών, «η πιο θεϊκή» επιστήμη» και «η πιο άξια» 
(98345), είναι το τελευταίο στάδιο αυτής της γνωστικής αναζήτησης. Το εξελικτικό πρίσμα γίνεται κυρίαρχο. 
Ο Αριστοτέλης δείχνει πώς εξελίχθηκε η ίδια η φιλοσοφία, από τότε που «ψέλλιζε για τα πάντα, αφού ήταν 
ακόµη νέα και στα πρώτα της βήματα» (903415-16) μέχρι τη δική του εποχή. Η φιλοσοφία αποκτά πλέον 
ιστορία. Η ιστορία της φιλοσοφίας του Αριστοτέλη είναι ένα χρονικό διαδοχικών ανακαλύψεων προς τη 
βαθμιαία ανάδυση της αλήθειας, η χάραξη µιας διαδρομής, της οποίας γνωρίζει πολύ καλύτερα την κατάληξη 
παρά την αφετηρία. Γνωρίζοντας πού βρίσκεται, θα επιχειρήσει να πάει προς τα πίσω, αποδίδοντας και 
τίτλους τιμής σε εκείνους τους προγενέστερους στοχαστές που πρώτοι άνοιξαν δρόμους. 

Η ιστορία του Αριστοτέλη έχει κατά καιρούς κατακριθεί. Οι κριτικοί του επισημαίνουν ότι δεν είναι 
πάντοτε και αντικειμενικός στις κρίσεις του, ότι υιοθετεί αναχρονισμούς, ότι εκείνο που τον ενδιαφέρει είναι 
να δείξει τη δική του ανωτερότητα ὡς φυσική κατάληξη τῶν όσων είχαν προηγηθεί. Οι κριτικές αυτές δεν 
είναι άστοχες. Θα πρέπει ωστόσο να παραδεχτούμε η ιστορία του Αριστοτέλη είχε τόση δύναμη, ώστε ακόµη 
δεν έχει αντικατασταθεί το ερµηνευτικό του υπόδειγμα µε κάποιο καλύτερο. Αρκεί να συγκρίνει κανείς 
οποιαδήποτε σύγχρονη ιστορία της αρχαίας ελληνικής φιλοσοφίας µε την αριστοτελική ανασύνθεση για να 
δει την καταλυτική της επίδραση. Ακόμη και σήµερα τοποθετούμε τις απαρχές της φιλοσοφίας, το πέρασμα 
από τον μύθο στον λόγο, στην Ιωνία του 6ου αιώνα. Ακόμη και σήµερα θεωρούμε καθοριστική την κριτική 
του Παρμενίδη στη φυσική µεταβολή και βλέπουμε τα συστήματα τῶν ύστερων Προσωκρατικών ὡς 
προσπάθειες υπέρβασης της παρμενίδειας πρόκλησης. Ακόμη και σήμερα θεωρούμε καθοριστική τη 
σωκρατική στροφή στον άνθρωπο, η οποία οδηγεί τον Πλάτωνα στην εισαγωγή τῶν Ιδεών ὡς νοητών και 
απόλυτων αξιών. Και το πιο σηµαντικό: δεν έχουμε συνειδητοποιήσει ότι, µετά τον Αριστοτέλη, είναι 


αδύνατον πλέον κανείς να σπουδάσει φιλοσοφία χωρίς τη γνώση τῆς ιστορίας της. 

2.3. Τα γραπτά του Αριστοτέλη 


Όσο ζούσε ο Αριστοτέλης δημοσίευσε έναν περιορισμένο αριθµό έργων, κάποια από τα οποία ήταν διάλογοι 
που απευθύνονταν στο ευρύ κοινό και κάποια άλλα πραγματείες, συχνά µε επίκεντρο την πλατωνική θεωρία 
τῶν Ιδεών. Από τα έργα αυτά κανένα δεν σώθηκε ολόκληρο (αν και σώθηκαν τρία ποιήματά του, αφιερωμένα 
σε φίλους µε διάφορες αφορμές). Έφτασαν όµως στα χέρια µας τα αδηµοσίευτα διδακτικά του συγγράμματα, 
ή μάλλον οι προσωπικές του σημειώσεις επάνω στις οποίες στήριζε τη διδασκαλία στους µαθητές του. 

Οι αρχαίες πηγές µάς μεταφέρουν µια μυθιστορηματική εκδοχή της διάσωσής τους. Τα χειρόγραφα 
του Αριστοτέλη (μαζί µε την πλούσια προσωπική του βιβλιοθήκη) κληροδοτήθηκαν µετά το θάνατό του 
στους διαδόχους του στο Λύκειο, μεταφέρθηκαν στη συνέχεια στη Σκήψη της Μικράς Ασίας όπου έμειναν 
θαμμένα σε κάποια σπηλιά και ξεχασµένα για περισσότερο από 200 χρόνια. Είναι πιθανόν ότι τα βιβλία του 
Αριστοτέλη κατέληξαν στη βιβλιοθήκη της Αλεξάνδρειας, όπως άλλωστε και του Θεόφραστου, όχι όμως και 
τα προσωπικά του χειρόγραφα. Χρωστούμε τη διάσωση τῶν χειρογράφων στο συλλεκτικό πάθος ενός 
πλούσιου βιβλιόφιλου Αθηναίου, του Απελλικώντα. Ο Απελλικών έμαθε για την ὕπαρξη του πολύτιμου 
αυτού υλικού, το αναζήτησε στη Σκήψη και τελικά το αγόρασε και το έφερε στην Αθήνα. Όλα αυτά γίνονται 
στις αρχές του 1ου αιώνα π.Χ. Μετά τον πρώτο µιθριδατικό πόλεμο, κατά τη διάρκεια του οποίου οι Αθηναίοι 
εξεγέρθηκαν εναντίον των Ρωμαίων, ο Σύλλας θα καταλάβει την Αθήνα το 86 π.Χ., και τα χειρόγραφα του 
Αριστοτέλη θα μεταφερθούν ως πολύτιμη λεία στη Ρώμη. 50 περίπου χρόνια αργότερα εκδόθηκαν από ένα 
προικισµένο φιλόλογο και γνώστη τῆς φιλοσοφίας του Αριστοτέλη, τον Ανδρόνικο τον Ρόδιο. Με την έκδοση 
του Ανδρόνικου τα αριστοτελικά συγγράµµατα πήραν την οριστική τους µορφή, αυτήν που έχουµε και εμείς 
σήµερα μπροστά µας όταν διαβάζουμε τον Αριστοτέλη. 

Οι λεπτομέρειες αυτής της ιστορίας δεν έχουν ιδιαίτερη σημασία -- δεν αποκλείεται να είναι σε έναν 
βαθµό φανταστικές. Είναι πάντως γεγονός ότι η µεγάλη διάδοση της σκέψης του Αριστοτέλη αρχίζει μόνο 
όταν εκδίδονται τα διδακτικά του συγγράμματα, τρεις αιώνες µετά τον θάνατό του. Αν τα χειρόγραφα είχαν 
χαθεί, η ιστορία της μεταγενέστερης φιλοσοφίας θα ήταν διαφορετική, αφού το έργο του Αριστοτέλη 
αποτέλεσε τη βάση της φιλοσοφίας των Βυζαντινών, τῶν Αράβων και των Σχολαστικών της Δύσης. Τα έργα 
του Αριστοτέλη συζητούνται και σχολιάζονται συστηματικά σε όλη την ὕστερη ελληνική αρχαιότητα. Η 
αριστοτελική παράδοση συνεχίζεται αμείωτη σε όλη τη βυζαντινή περίοδο, αλλά και µετά την Άλωση στον 
ελληνικό χώρο μέχρι τον 19’ αιώνα. Η μεγάλη ωστόσο φήμη του Αριστοτέλη οφείλεται στην κυριαρχική του 
θέση στη φιλοσοφία των Αράβων και του Δυτικού Μεσαίωνα. Τα βασικά έργα του Αριστοτέλη 
μεταφράζονται στα αραβικά ήδη από τον 9’ αιώνα μ.Χ. και γίνονται θεμέλιος λίθος της σκέψης των 
σπουδαίων Αράβων φιλοσόφων Αλ Φαράμπι, Αβικέννα και Αβερρόη. Μέσω των Αράβων θα γίνουν γνωστά 
στην Λατινική Δύση κατά τον 12" αιώνα μ.Χ., οπότε και θα επιχειρηθεί η σύνθεση χριστιανικής θεολογίας 
και αριστοτελικής φιλοσοφίας στο σχολαστικό σύστημα. Με τον Θωμά τον Ακινάτη (13”" αιώνας) η αίγλη 
του Αριστοτέλη θα φτάσει στο απόγειό της, και το αριστοτελικό σύστημα θα αποτελέσει τη βάση της 


εκπαίδευσης στα ευρωπαϊκά πανεπιστήμια μέχρι τον 17’ αιώνα μ.Χ. 

Πιο σηµαντική όµως είναι µια άλλη συνέπεια της περίεργης αυτής ιστορίας. Το υλικό που έφτασε στα 
χέρια του Ανδρόνικου δεν προοριζόταν για δημοσίευση. Φανταζόμαστε ότι περιείχε σημειώσεις των 
μαθημάτων του Αριστοτέλη, µε διάσπαρτες προσθήκες, αναθεωρήσεις και απορίες, κάποιες ημιτελείς 
πραγματείες, σχεδιάσµατα μελλοντικών έργων, συλλογές εμπειρικών δεδομένων. Σκεφτείτε έναν καθηγητή 
που επανέρχεται χρόνο µε τον χρόνο στα ίδια βασικά θέµατα στις παραδόσεις του. Τι πιο φυσικό από το να 
χρησιμοποιήσει το υλικό που έχει συσσωρεύσει από τα προηγούμενα χρόνια, τροποποιώντας ωστόσο κάποια 
σημεία ή προσθέτοντας νέες σκέψεις και αναλύσεις. Αν μάλιστα το κοινό του είναι ιδιαίτερα δεκτικό και 
δημιουργικό, ο ίδιος µπορεί να επωφεληθεί από τον διάλογο που θα προκληθεί και να ενσωματώσει και άλλα 
στοιχεία. Σε κάποια έργα οι ειδικοί διακρίνουν ίχνη συστηματικής αναθεώρησης. Πρόκειται δηλαδή για ένα 
ανομοιογενές υλικό, που ο Αριστοτέλης δεν έπαψε να επεξεργάζεται και να συμπληρώνει όσο ζούσε. 

Ο Ανδρόνικος λοιπόν συνένωσε τα διάφορα µαθήµατα και τις σημειώσεις του Αριστοτέλη σε ενιαίες 
πραγματείες µε κριτήριο την κοινότητα της θεματολογίας τους. Όπως µας λέει ο Πορφύριος, ο Ανδρόνικος 
«συνένωσε σε ένα έργο κείµενα που πραγματεύονται το ίδιο θέμα, και έτσι διαίρεσε τα έργα του Αριστοτέλη 
και του Θεόφραστου σε βιβλία» (Βίος Πλωτίνου 24.6-1 1). Σε κάποια έργα, όπως λ.χ. στα Τοπικά, για την 
τελική µορφή υπεύθυνος θα πρέπει να ήταν ο Αριστοτέλης. Πρόκειται όµως για εξαίρεση. Στα περισσότερα 
έργα του αριστοτελικού οοτρΏς την τελική μορφή την έδωσε ο Ανδρόνικος. Δεν αποκλείεται μάλιστα να 
συμπλήρωσε και ο ίδιος κάποια κενά ή να διόρθωσε γλωσσικές ατέλειες. Θα πρέπει λοιπόν να 
συνειδητοποιήσουμε ότι οι πραγματείες του Αριστοτέλη πήραν τη µορφή και την ονομασία που φέρουν και 
σήµερα όχι από τον ἶδιο τον συγγραφέα τους αλλά από έναν μεταγενέστερο εκδότη. Έτσι, λ.χ., η πραγματεία 
που ονομάστηκε «Φυσικά» περιλαμβάνει τις παραδόσεις και τις σημειώσεις που κατά καιρούς συνέθεσε ο 
Αριστοτέλης για τις έννοιες της φύσης, της κίνησης, του χρόνου, του χώρου, του απείρου κ.ο.κ. Οργανώθηκε 
λοιπόν το έργο του Αριστοτέλη σε µια πλειάδα αυτόνομων συγγραμμάτων, η εμβέλεια των οποίων καλύπτει 
όλο το φάσμα τῶν γνώσεων και η συνολική τους έκτασή εἶναι περίπου τρεις φορές μεγαλύτερη από τους 
διαλόγους του Πλάτωνα. 

Η εικόνα που αποκοµίζει όποιος προσεγγίζει το μνημειώδες αυτό έργο είναι ότι βρίσκεται μπροστά 
σε ένα πλήρες φιλοσοφικό σύστημα, στην πρώτη συνεκτική θεωρία που ερμηνεύει κάθε πλευρά της 
πραγματικότητας. Προηγούνται τα λογικά συγγράμματα, στα οποία ο Ανδρόνικος έδωσε τον τίτλο 
«Όργανον», δηλαδή εργαλείο της γνώσης. Ακολουθούν τα φυσικά συγγράμματα, καθένα από τα οποία 
αφιερώνεται σε έναν τοµέα φυσικών φαινομένων: τα Φυσικά μελετούν τις γενικές αρχές της φυσικής 
επιστήμης: το Περί ουρανού, τα Μετεωρολογικά, και το Περί γενέσεως και φθοράς, μελετούν αντιστοίχως την 
κοσμολογία, την μετεωρολογία και τη δομή της ὕλης: το Περί Ψυχής την φυσιολογία του ανθρώπου: και τα 
πολυάριθμα βιολογικά του συγγράμματα μελετούν τα έμβια όντα. Μετά τα φυσικά συγγράμματα, ο 
Ανδρόνικος τοποθέτησε ένα έργο, που περιλαμβάνει τις γενικές αρχές της φιλοσοφίας του Αριστοτέλη, τις 
βασικές του θέσεις για τη φύση τῶν όντων. Το ονόμασε «Μετά τα φυσικά», ακριβώς γιατί έρχεται µετά τη 
µελέτη της φύσεως -- κι έτσι προίκισε τη μεταγενέστερη φιλοσοφία µε µια νέα θεμελιώδη έννοια, την έννοια 
της «μεταφυσικής». Η πρακτική πλευρά της φιλοσοφίας, η µελέτη της ηθικής και πολιτικής συμπεριφοράς 


τῶν ανθρώπων, καλύπτεται αντιστοίχως µε τα Ηθικά (Ηθικά Νικομάχεια και Ηθικά Ευδήμεια) και τα 

Πολιτικά του Αριστοτέλη. Τέλος, το αριστοτελικό σοτρας συμπληρώνεται µε πραγματείες που αφιερώνονται 
σε διάφορες τέχνες, όπως η Ρητορική, που καθορίζει τους τύπους της πειστικής επιχειρηματολογίας, και η 


Ποιητική, που μελετά τη θεωρία της ποιητικής δημιουργίας και ειδικότερα της αρχαίας τραγωδίας. 

Είναι όµως η σκέψη του Αριστοτέλη τόσο συστηματική όσο δείχνει η κατάταξη των έργων του; Η µελέτη 
µιας αριστοτελικής πραγματείας αρκεί για να αναιρέσει την εικόνα της συστηµατικότητας. Η ειδικότητα του 
Αριστοτέλη, το ιδιαίτερο ταλέντο του, είναι η ανάδειξη κρίσιμων προβλημάτων. Από ένα πρόβλημα ξεκινά 
πάντοτε ο Αριστοτέλης, από ένα ζήτημα που του δίνει την ευκαιρία να κρίνει τις υπάρχουσες απαντήσεις, να 
προχωρήσει σε λεπτές διακρίσεις και να εντοπίσει τον πυρήνα του σε ένα φιλοσοφικό δίλημμα, στην 
κατάλληλη «απορία». Ακολουθεί κατά κανόνα η δική του απάντηση, συχνά όµως προτείνονται περισσότερες 
από µια εναλλακτικές λύσεις, που αφήνονται ανοικτές. Ο Αριστοτέλης δείχνει να θεωρεί πιο σηµαντική τη 
συζήτηση που οδηγεί στη διατύπωση µιας φιλοσοφικής θέσης από την αξία της ίδιας της θέσης. Γι’ αυτό και 
πολύ συχνά οι μελετητές του έργου του διαφωνούν για την ουσία των αριστοτελικών θέσεων. 

Επιπλέον, ο Αριστοτέλης είναι πεπεισμένος ότι η κάθε επιστήµη έχει τις δικές της αρχές (τα δικά της 


αξιώματα). τη δική της μέθοδο και, ὡς έναν βαθµό, τη δική της γλώσσα. Δεν µπορεί ούτε πρέπει λοιπόν 

κανείς να επιχειρήσει µια ενοποίηση της ανθρώπινης γνώσης πάνω σε ενιαία θεμέλια. Η αριστοτελική ηθική, 
για παράδειγµα, δεν μπορεί να εναρµονιστεί µε την αριστοτελική φυσική, γιατί η ανθρώπινη πράξη δεν 
υπόκειται στη φυσική νομοτέλεια και ρυθμίζεται από τους δικούς της ιδιαίτερους κανόνες. Αλλά και µέσα 
στον χώρο της φύσης, οι επιµέρους φυσικές επιστήμες διατηρούν την αυτονομία και την αξία τους: η 
κοσμολογία έχει διαφορετικές αρχές και διαφορετική μέθοδο από τη βιολογία -- και οι δύο όµως είναι εξίσου 


σημαντικές: 


Και οἱ δύο έρευνες έχουν τή χάρη τους. Στην πρώτη περίπτωση ἡ γνώση των αιωνίων ουσιών [των άστρων] 
έχει τόση αξία, ὥστε ακόµή και ἡ ελάχιστη επαφή μαζί τους προσφέρει μεγαλύτερη ικανοποίησή απὀ κάθε ἄλλη 
γνωστή µας ἡδονή, όπως ακριβώς και το να διακρίνεις έστω και µια φευγαλέα και αποσπασματική εικόνα του 
ἐρωτά σου σού δίνει μεγαλύτερη χαρά απὀ τήν πλήρη θέα πολλών ἄλλων και σπουδαίων πραγμάτων. Στη 
δεύτερη περίπτωση ἡ διαφορά εἶναι ότι ή γνώση μας εἶναι πολύ πιο έγκυρη, αφού γνωρίζουμε καλύτερα πολύ 
περισσότερες πλευρές των φθαρτών όντων [τῶν ζώων και τῶν φυτών]. Θα έλεγε κανείς ότι το γεγονός ότι εἶναι 
πιο κοντά µας, καὶ ἡ φύση τους µας είναι πιο οικεία, εδισορροπεί κατά κάποιο τρόπο την αξία τής επιστήμης 
των θεϊκών ουσιών... Γιατί ακόµη καὶ αυτά που δεν παρουσιάζουν την παραμικρή χάρη στην όψη, η φύση τα 
δημιούργησε έτσι ώστε η θεωρία τους να προσφέρει ασύλληπτες ἠδονές σε εκείνους που μπορούν να συλλάβουν 
τις αιτίες, σε όσους είναι πραγματικοί φιλόσοφοι... Σε όλα τα έργα τής φύσης υπάρχει κάτι αξιοθαύμαστο (Περί 


ζώων μορίων 644522-645423). 


Στο θαυμάσιο αυτό κείµενο, που δείχνει να έχει γραφεί µε επιμέλεια και έμπνευση, φαίνεται πολύ καθαρά η 
διαφορά της ερευνητικής ιδιοσυγκρασίας του Αριστοτέλη από τον Πλάτωνα και τους άλλους επιγόνους τοῦ 
Σωκράτη. Φαίνεται ακόµη γιατί ο Αριστοτέλης εἶναι τόσο κοντά στη σηµερινή αντίληψη της επιστημονικής 


έρευνας. 

2.4. Το ύφος και η γλώσσα του Αριστοτέλη 


Τα γραπτά του Αριστοτέλη δεν είναι ιδιαίτερα ελκυστικά ούτε απευθύνονται στον µέσο αναγνώστη. Η 
κατανόησή τους προὐποθέτει γνώση της προγενέστερης φιλοσοφικής παράδοσης αλλά και εξοικείωση µε το 
πυκνό, δύσβατο και ξηρό ύφος του φιλοσόφου. Ίσως τα χαμένα «εξωτερικά» έργα του Αριστοτέλη να ήταν 
διαφορετικά, αν πιστέψουμε τη μαρτυρία του Κικέρωνα. Τα κείµενα πάντως που έχουµε σήμερα στα χέρια 
μας απαιτούν για την κατανόησή τους τη μεγαλύτερη δυνατή προσπάθεια από τον αναγνώστη. Ο 
Αριστοτέλης είναι, χωρίς αμφιβολία, ένας από τους πιο δύσκολους φιλοσόφους. 

Ο Αριστοτέλης δεν παίζει µε τις λέξεις, πολύ σπάνια είναι ειρωνικός, και μάλλον δεν φαίνεται να έχει 
ιδιαίτερη αίσθηση του χιούμορ. Δείχνει να εκτιμά τον έντιμο συνομιλητή και αντίπαλο, αυτόν που, όπως λέει, 
«είναι µε τέτοιο τρόπο προικισμένος από τη φύση, ώστε να αντιμετωπίζει µε τη σωστή αγάπη και το σωστό 
μίσος καθετί που του παρουσιάζουν: μόνο τότε μπορεί να κρίνει σωστά πιο είναι το καλύτερο» (Τοπικά 
163512-]6). Κατά κανόνα γράφει µε νηφαλιότητα, οι κρίσεις του είναι αντικειμενικές, Και η προσπάθειά του 
είναι να πείσει µε επιχειρήματα το ακροατήριό του. Πολλές φορές έχει εξαρθεί ο παιδαγωγικός τόνος τῶν 
γραπτών του, που διανθίζονται από πληθώρα παραδειγμάτων. Όπως σημειώνει ο Ὠῦτίπς ([1991], 67-68), 
«στα καλύτερα έργα του ο Αριστοτέλης γράφει έναν σαφή επιστημονικό πεζό λόγο που, παρ᾽ όλη τη λιτή 
αντικειµενικότητά του, διατηρεί, σχεδόν σε κάθε φράση, έναν τόνο καθαρά προσωπικό. Θαυμάζουμε τη 
σφιχτοδεµένη συντομία και τη συχνά αμετάφραστη ακριβολογία της ἐκφρασής του, τη μεγάλη ποικιλία τῶν 
λεκτικών μέσων µε τα οποία ντύνει τις προτάσεις και τους ισχυρισμούς του δίνοντάς τους µια μορφή 
αντίστοιχη προς το περιεχόμενό τους, και καταλαβαίνουμε τότε γιατί επαίνεσαν τη δύναμη που είχε ο λόγος 
του να πείθει. Δεν εἶναι υπερβολή να υποστηρίξουμε ότι ο Αριστοτέλης είναι ο δημιουργός του 
επιστημονικού λόγου και του επιστημονικού τρόπου έκθεσης». 

Παρ᾽ όλα αυτά ο Αριστοτέλης µπορεί κατά περιπτώσεις να γίνει ιδιαίτερα επιθετικός. Κάποιοι 
στοχαστές, όπως ο Ηράκλειτος, ο Μέλισσος ή ο Αντισθένης προκαλούν σταθερά, για διάφορους λόγους, την 
αντίδραση και την περιφρόνησή του. Για τους διαδόχους του Πλάτωνα στην Ακαδημία, τοὺς παλιούς του 
συντρόφους, γράφει µε πολύ πάθος και δεν διστάζει να χρησιμοποιήσει εναντίον τους χαρακτηρισμούς 
βαρείς, όπως ότι η φιλοσοφία τους είναι «μοχθηρή τραγωδία» και ότι ο λόγος τους θυμίζει «λόγο των 
δούλων» (Μετά τα φυσικά Ν 1090013-1091422). Κυρίως του είναι αδιανόητο πώς κάποιοι μπορούν να 


αμφισβητούν τα αυτονόητα δεδοµένα του κοινού νου και της κοινής εμπειρίας. 


Είπαμε λοιπόν τι εἶναι ή φύση και τι σημαίνει ότι κάτι οφείλεται στη φύση και ότι είναι σύμφωνο µε τή φύση. Το 
να αποπειραθούµε να δείξουμε ότι υπάρχει ή φύση θα ήταν γελοίο, αφού είναι φανερό ότι υπάρχουν πολλά όντα 
σαν κι αυτά που αναφέραμε. Η προσπάθεια να αποδείξει κανεῖς το φανερό µέσω του μη φανερού χαρακτηρίζει 
τον άνθρωπο που δεν μπορεί να διακρίνει αυτό που γίνεται απὀ μόνο του γνωστό απὀ εκείνο που δεν γίνεται 


(Φυσικά 1931 -6). 

Ο Πλάτων είχε καταφέρει, µε την συγγραφή τῶν διαλόγων του, να μεταφέρει στο εσωτερικό της φιλοσοφίας 
τη διαλεκτική αντιπαράθεση. Ο Αριστοτέλης δεν γράφει µε τον ίδιο τρόπο. Ο «αγών» όµως, ὡς θεμελιώδης 
τρόπος εκφοράς της αλήθειας είναι κοινός σε δάσκαλο και μαθητή, όπως και σε όλη, υποψιάζομαι, την 
αρχαιοελληνική σύλληψη της πραγματικότητας. Ο Αριστοτέλης φαίνεται να έχει πλήρη συνείδηση του 
«αγωνιστικού» χαρακτήρα της φιλοσοφικής γνώσης, αν και στα κείμενά του διαλέγεται µε αντίπαλες θέσεις 


που ο ίδιος ανασυγκροτεί και, βέβαια, µε τον ίδιο εαυτό του: 


Γιατί αυτή είναι µια συνήθεια που όλοι έχουµε: δὲν διεζάγουµε µια έρευνα προσβλέποντας στο αντικείμενό της, 
αλλά έχοντας στον νου αυτόν που υποστηρίζει τα αντίθετα απὀ µας. Ακόμη και όταν ερευνούµε μόνοι µας κάτι, 
φθάνουμε μέχρι εκείνο το σημείο, όπου δεν έχουµε πλέον να αντιτάζουµε τίποτε στον εαυτό µας. Γι’ αυτό λοιπόν 
όποιος πρόκειται να ερευνήσει κάτι σωστά πρέπει να προβάλει εκείνες τις ενστάσεις που αρμὀζουν στο ἴδιο το 
αντικείμενό του, καὶ αυτήν τη δεξιότητα τήν αποκτά όταν έχει εξετάσει όλες τις σχετικές διαφορές (Περί 


ουρανού 29406-13). 


Όπως µας έδειξε ο Β. 8πο|] [1989], η πρώιμη ελληνική φιλοσοφία, αλλά και γενικότερα η αφηρημένη σκέψη, 
είχαν ωφεληθεί ιδιαίτερα από τη δυνατότητα της ελληνικής γλώσσας να χρησιμοποιεί το ουδέτερο οριστικό 
άρθρο για να μετατρέψει ρηματικούς τύπους και επίθετα σε αφηρημένα ουσιαστικά: το ποιείν, το πάσχειν, το 
γίγνεσθαι, το ον, το αγαθό κ.ο.κ. Το πλεονέκτημα αυτό ήταν ιδιαίτερο σηµαντικό (έχει άλλωστε διατυπωθεί 
και η θεωρία ότι σ᾽ αυτήν την ιδιότητα της ελληνικής γλώσσας θα πρέπει να αποδοθεί η ανάπτυξη 
επιστημονικής και φιλοσοφικής σκέψης στην Ελλάδα). Αρκεί να σκεφτεί κανείς ότι οι Λατίνοι για να πουν 
«το αγαθό» θα πρέπει να χρησιμοποιήσουν την περίφραση ηπἰά ο5ἱ Όοπππι. Στον χώρο της φιλοσοφίας, οι 
πρώτες φιλοσοφικές έννοιες --το «άπειρο» του Αναξίµανδρου, το «ον» του Παρμενίδη-- δημιουργήθηκαν µε 
αυτόν ακριβώς τον τρόπο, και η τάση αυτή γενικεύτηκε την εποχή του Πλάτωνα και του Αριστοτέλη. Η 
ελληνική γλώσσα εμπλουτίστηκε µε πολλούς νέους όρους. Είναι χαρακτηριστικό ότι, όταν ο Πλάτων στους 
πρώιμους διαλόγους του βάζει τον Σωκράτη να ρωτά «τι είναι το όσιο», ή «τι είναι το δίκαιο», ο συνομιλητής 
του στην αρχή δεν καταλαβαίνει ότι αυτό που του ζητούν δεν εἶναι η απαρίθμηση όσιων ή δίκαιων πράξεων, 
αλλά ένας καθολικός ορισμός της οσιότητας και της δικαιοσύνης. Η φιλοσοφία σιγά σιγά κατακτά το 
λεξιλόγιό της. 

Η διαφορά της φιλοσοφικής γλώσσας του Πλάτωνα και του Αριστοτέλη είναι µεγάλη. Είναι αλήθεια 
ότι ο Πλάτων καθιερώνει στην ουσία τη γλώσσα της φιλοσοφίας. Η συνειδητή του όµως προσπάθεια είναι να 
μην κόψει απότομα τις γέφυρες από τον κοινό άνθρωπο. Χρησιμοποιεί λοιπόν την καθημερινή γλώσσα της 
εποχής του, μεταπλάθοντας κάποιες λέξεις και επεκτείνοντας τη σημασία τους, αποφεύγει όµως να εισαγάγει 
νέους όρους. Για τη φιλοσοφική έννοια της «διαλεκτικής»; θα χρησιμοποιήσει το πιο κατανοητό 
«διαλέγεσθαυ»: θα χαρακτηρίσει τους Σοφιστές µε τα εύληπτα επίθετα «εριστικοί» ή «αντιλογικοί»: και για 
τη βασική του φιλοσοφική κατηγορία, θα υιοθετήσει µια λέξη που ήδη υπήρχε στα ελληνικά: «είδος» ή 


«ιδέα» (που, παραδόξως, παράγονται από τύπο του ρήματος «ορώ»). 

Ο Αριστοτέλης τώρα, σε αντίθεση µε τον Πλάτωνα, δείχνει να µην εμπιστεύεται την καθημερινή 
γλώσσα µε τις ασάφειες της και τα στολίδια της. Πιστεύει ότι για τη φιλοσοφία απαιτείται ειδικό λεξιλόγιο 
και ιδιαίτερος τρόπος έκφρασης, που στηρίζεται στη σαφήνεια. Τα κείµενα λοιπόν του Αριστοτέλη είναι 
γεμάτα από φιλοσοφικούς όρους, και είναι προφανές ότι απευθύνονται στο ειδικό κοινό τῶν μαθητών και των 


ομοτέχνων του. Όπως λέει: 


Μερικές φορές είναι αναγκαίο να πλάθουµε καινούργιους όρους, όταν δεν υπάρχει λέξη που να μπορεί να 
αποδώσει σωστά κάποιο νόημα (Κατηγορίαι 7α6-7). 
Όταν µας λείπουν οἱ όροι, πρέπει να προσπαθούμε να τους πλάθουµε οι ἴδιοι, ώστε να γινόμαστε σαφεῖς καὶ ο 


ακροατής να μπορεί εύκολα να µας παρακολουθεί (Ηθικά Νικομάχεια 1105817). 


Χαρακτηριστικό παράδειγµα επιτυχημένου νεολογισμού είναι ο αριστοτελικός όρος «εντελέχεια». Ο 
Αριστοτέλης τον πλάθει, για να εκφράσει την ενδιάθετη τάση τῶν όντων να πραγματώσουν το «τέλος» τους, 
δηλαδή τον προδιαγεγραμμένο σκοπό τους. Χρησιμοποιεί συχνά ολόκληρες εκφράσεις ὡς όρους: «τὸ ὅτι» και 
«τὸ διότι», «τὸ οὗ ἕνεκα», «τὸ ὅθεν ἡ κίνησις», «τὸ τί ἐστιν» και «τὸ τί ἦν εἶναι». Την τελευταία αυτή έκφραση 
(που κατά λέξη θα µεταφράζαµε ὡς «τι ήταν να είναι»), αν και συντακτικά αδόκιµη, ο Αριστοτέλης δεν 
διστάζει να τη χρησιμοποιήσει ὡς φιλοσοφικό όρο, που σηματοδοτεί την βαθύτερη ουσία ενός πράγματος, 
αυτό που του έμελλε ή έπρεπε να είναι για να πραγματώσει τη φύση του. 

Με τον Αριστοτέλη η γλώσσα της φιλοσοφίας αλλάζει οριστικά. Όπως και η ίδια η φιλοσοφία, που 
ακόμη στον Σωκράτη και στον Πλάτωνα διατηρούσε την επαφή της µε τον µέσο άνθρωπο, έτσι και η γλώσσα 
της για να γίνει κατανοητή προῦποθέτει µια εξοικείωση που προέρχεται μόνο από την ειδική εκπαίδευση. Η 
φιλοσοφία γίνεται η μήτρα τῶν επιστημών, και η γλώσσα της η έκφραση της επιστημονικής γνώσης. Οι 
επίγονοι του Αριστοτέλη θα ακολουθήσουν την ίδια τάση. Αν και το βασικό αριστοτελικό λεξιλόγιο 
ενσωματώνεται στις μεταγενέστερες φιλοσοφικές θεωρίες, άλλη είναι η ακριβής ορολογία των Στωικών, άλλη 
τῶν Νεοπλατωνικών, άλλη τῶν Σχολαστικών του Μεσαίωνα. Το γεγονός πάντως είναι ότι ένα πολύ μεγάλο 
μέρος από τη φιλοσοφική και την επιστημονική ορολογία που χρησιμοποιούμε ακόµη και σήμερα έχει 
καθιερωθεί από τον Αριστοτέλη. Αρκεί να αναφέρουμε ένα απάνθισμα αριστοτελικών όρων: «ύλη», 
«δύναμη», «ενέργεια», «θεωρία», «εμπειρία», «κατηγορία», «συλλογισμός», «επαγωγή», «απόδειξη», 
«υποκείμενο», «γένος», «φυσική», «λογική», «ποιητική», «φαντασία», «εντελέχεια», «συμβεβηκός». Όλες οι 


λέξεις αυτές πήραν το ακριβές φιλοσοφικό τους νόημα (ή ακόµη και επινοήθηκαν) από τον Αριστοτέλη. 

Κεφάλαιο 3’ Λογική και μεταφυσική στον Αριστοτέλη 


3.]. Λογική και πραγματικότητα 


Η Λογική αποτελεί προσωπική ανακάλυψη του Αριστοτέλη. Δεν είναι επιστήμη, αφού δεν έχει κάποιο 
συγκεκριµένο αντικείµενο μελέτης, αλλά καθορίζει ένα σύνολο κανόνων, καθολικής ισχύος, µε το οποίο 
σκεπτόµαστε, συνεννοούμαστε και επιχειρηματολογούμε όταν εξετάζουμε οποιοδήποτε γνωστικό πεδίο. 
Πρωτίστως η Λογική αποτελεί συστηματοποίηση της σωστής χρήσης της αρχαίας ελληνικής γλώσσας. Για 
τον Αριστοτέλη υπάρχει στενή σχέση γλώσσας και πραγματικότητας: η σωστή χρήση της γλώσσας 
αντανακλά τη σωστή λειτουργία της σκέψης, και η σωστή λειτουργία της σκέψης αποκαλύπτει στοιχεία για 
την αντικειμενική δομή του κόσμου. 

Η αριστοτελική λογική ξεκινά από την ανάλυση των απλών προτάσεων της γλώσσας. Μια απλή 
πρόταση της μορφής «ο Σωκράτης είναι φιλόσοφος», δηλαδή μια πρόταση που συνδέει ένα υποκείμενο με 
ένα κατηγορούμενο δίνοντάς µας µια πληροφορία, είναι το ελάχιστο στοιχείο της γλώσσας που παρουσιάζει 
λογικό και φιλοσοφικό ενδιαφέρον. Τι μπορεί όµως να βγάλει κανείς από την ανάλυση τέτοιων στοιχειωδών 
προτάσεων; Ο Αριστοτέλης πιστεύει ότι µπορεί να βγάλει πολλά. Πρώτα απ᾽ όλα µπορεί να παρατηρήσει ότι 
λέξεις όπως «Σωκράτης», «Γιάννης» ή «Ακαδημία» μπορούν να έχουν μόνο τη θέση του υποκειμένου σε µια 
πρόταση. Αντιθέτως λέξεις όπως «φιλόσοφος», «ψηλός», «καθισμένος» κ.ο.κ. είναι συνήθως κατηγορήµατα. 
Μπορεί λοιπόν κανείς να αρχίσει να σκέφτεται σε τι διαφέρουν αυτές οι δύο οµάδες λέξεων. Και να 
αντιληφθεί ότι η διαφορά τους έγκειται στο γεγονός ότι ενώ η λέξη «Σωκράτης» δηλώνει κάτι ατομικό -ένας 
είναι ο Σωκράτης-, η λέξη «φιλόσοφος» δηλώνει κάτι το γενικό -- πολλοί είναι αυτοί που είναι ή νομίζουν ότι 
είναι φιλόσοφοι. 

Οι προτάσεις λοιπόν συνδέουν συνήθως ένα ατομικό υποκείµενο µε ένα γενικό κατηγορούμενο. Ο 
Αριστοτέλης, πεπεισμένος για τη στενή σχέση γλώσσας και πραγματικότητας, θα προχωρήσει περισσότερο. 
Αφού οι προτάσεις µας αποτελούνται από ένα ατομικό υποκείµενο και ένα γενικό κατηγορούμενο, αυτό 
σημαίνει ότι και η σκέψη µας λειτουργεί µε δύο κατηγορίες εννοιών: τις ατομικές και τις γενικές έννοιες. Η 
στοιχειώδης λειτουργία της σκέψης συνίσταται στην απόδοση µιας ιδιότητας (µιας γενικής δηλαδή έννοιας) 
σε ένα άτομο. Και αυτό πάλι σηµαίνει ότι και η ίδια η πραγματικότητα αποτελείται από δύο κατηγορίες 
όντων: τα συγκεκριµένα πρόσωπα, ζώα και πράγµατα που µας περιτριγυρίζουν, όπως ο Σωκράτης (ο 
Αριστοτέλης τα ονομάζει όλα αυτά «καθ᾽ έκαστον»): και το σύνολο τῶν χαρακτηριστικών και τῶν ιδιοτήτων 
που αποδίδουµε σε αυτές τις ατομικές οντότητες, λέγοντας λ.χ. ότι ο Σωκράτης είναι άνθρωπος, φιλόσοφος, 
Αθηναίος κ.ο.κ. (ο Αριστοτέλης αυτά τα ονομάζει «καθόλου»). 

Επομένως η γλώσσα χρησιμοποιεί υποκείµενα και κατηγορούμενα, η σκέψη λειτουργεί µε ατομικές 
και µε γενικές έννοιες, και η πραγματικότητα αποτελείται από «καθ᾽ έκαστον» και από «καθόλου». Η κύρια 
διαφορά ενός «καθ᾽ έκαστον» και ενός «καθόλου» είναι ότι το «καθ᾽ έκαστον» είναι ένα συγκεκριµένο και 


ατομικό ον ενώ το «καθόλου» είναι ένας γενικός προσδιορισμός, που χαρακτηρίζει πολλά ατομικά όντα. 

Ὑπάρχει όµως και µια βαθύτερη διαφορά. Για να υπάρξουν φιλόσοφοι, πρέπει πρώτα να έχουν υπάρξει 
άνθρωποι σαν τον Σωκράτη και τον Πλάτωνα. Χαρακτηρίζουμε «φιλοσόφους» µια ομάδα συγκεκριμένων 
ανθρώπων που συμπεριφέρονται και σκέφτονται µε έναν τρόπο που µας φαίνεται ενιαίος. Ενώ δηλαδή ο 
Σωκράτης και ο Πλάτων είναι αυθύπαρκτες οντότητες, πρόσωπα που κάποιος μπορούσε να συναντήσει στην 
αγορά της Αθήνας, τον «φιλόσοφο» δεν θα τον συναντήσει κανείς πουθενά. Ο «φιλόσοφος» είναι µια έννοια 
που συλλαμβάνουµε µε τη σκέψη µας και την αποδίδουµε σε κάποια πρόσωπα. Ο Αριστοτέλης θα εκφράσει 
αυτή τη διαφορά λέγοντας ότι µόνο τα «καθ᾽ έκαστον», τα συγκεκριµένα αισθητά πράγµατα και πρόσωπα 
που συναντούμε στην καθημερινή µας ζωή, είναι «ουσίες». Οι γενικές έννοιες, τα «καθόλου», χρειάζονται τα 
«καθ᾽ έκαστον» για να υπάρξουν, όπως στη γλώσσα χρειάζονται τα υποκείμενα για να σταθούν. 

Η ουσία είναι η κυριότερη από τις «κατηγορίες» της αριστοτελικής λογικής. Δείχνει την προνομιακή 
θέση του υποκειμένου σε µια στοιχειώδη πρόταση της µορφής «το Α είναι Β». Η αριστοτελική ουσία όµως 
εκφράζει και µια οντολογική τοποθέτηση: οἱ μόνες αυθύπαρκτες οντότητες, οι μόνες ουσίες, εἶναι τα ατομικά, 
αισθητά πρόσωπα και πράγματα. Οι πλατωνικές Ιδέες δεν αποτελούν ένα ξεχωριστό βασίλειο του Όντος για 
τον Αριστοτέλη: είναι απλώς ιδιότητες των πραγμάτων, γενικές έννοιες που αποδίδονται σε ατομικές ουσίες, 
κατηγορήµατα που αποδίδονται σε υποκείμενα. 

Η πλατωνική Ιδέα μετασχηματίζεται σε «μορφή» ή «είδος» από τον Αριστοτέλη. Η αριστοτελική 
όµως µορφή δεν εἶναι αυθύπαρκτη οντότητα, που εδρεύει σε κάποιον νοητό ή υπερουράνιο τόπο, όπως οι 
Ιδέες, αλλά το σύνολο των βασικών ιδιοτήτων που ορίζουν µια τάξη συγκεκριμένων όντων -- χωρίς τις οποίες 
τα όντα αυτά θα έπαυαν να είναι αυτό που είναι. Κάθε ατοµική ουσία είναι σύνθεση «μορφής» και «ύλης». Η 
μορφή του Σωκράτη είναι οι γενικές του ουσιαστικές ιδιότητες, αυτές που τον καθορίζουν: το ότι είναι 
άνθρωπος, το ότι είναι φιλόσοφος. Η ύλη του εἶναι ό,τι τον εξατομικεύει: το ότι έχει αυτή τη σάρκα και αυτά 
τα οστά, το ότι η μύτη του είναι χαρακτηριστική, το ότι γεννήθηκε στον συγκεκριµένο χώρο και τη 
συγκεκριμένη στιγμή από τους συγκεκριμένους γονείς, το ότι είναι δάσκαλος του Πλάτωνα κ.ο.κ. 

Μια πρόταση μάς δίνει πάντοτε µια πληροφορία, σωστή ή λανθασμένη. Το είδος της παρεχόµενης 
πληροφορίας προσδιορίζεται από τις υπόλοιπες αριστοτελικές κατηγορίες: τον τόπο, τον χρόνο, τη σχέση, το 
ποιείν, το πάσχειν... Σε µια πρόταση όπως «ο Σωκράτης έζησε στην Αθήνα του 5 π.χ. αιώνα», αποδίδονται 
στον Σωκράτη προσδιορισμοί (κατηγορήματα) που ανήκουν στις κατηγορίες του πάσχειν («έζησε»), του 
τόπου («στην Αθήνα») και του χρόνου («του 5 αιώνα π.Χ.»). Έχει υποστηριχτεί ότι οι αριστοτελικές 
κατηγορίες αντιστοιχούν στα γραμματικά γένη της αρχαίας ελληνικής γλώσσας -- και μάλλον εἶναι σωστό. Το 
σηµαντικό είναι να αντιληφθούμε ότι ενώ η αλήθεια ή το λάθος µιας πρότασης είναι θέµα περιεχοµένου και 


θα κριθεί από την εμπειρία, η σωστή δοµή της πρότασης δεν εξαρτάται από την εμπειρία, είναι θέµα λογικής. 

3.2. Ο συλλογισμός και η επιστημονική γνώση 


Ό,τι ισχύει για τη δοµή της πρότασης, ισχύει και για τη δοµή του ανθρώπινου λόγου. Περιγράφουµε τον 
κόσμο, εκφέρουµε κρίσεις για πρόσωπα, πράγματα και καταστάσεις, χρησιμοποιώντας σύνολα προτάσεων. 
Σε κάποιες μάλιστα περιπτώσεις ισχυριζόµαστε ότι οι κρίσεις µας αυτές είναι αληθείς, ότι είμαστε σε θέση να 
δώσουμε µια απολύτως βέβαιη περιγραφή και εξήγηση της πραγματικότητας, ότι κατέχουµε έγκυρη γνώση. Ο 
λόγος µας, στις περιπτώσεις αυτές, φιλοδοξεί να είναι επιστημονικός. 

Επιστήμη λοιπόν ονομάζουμε ένα σύστημα προτάσεων, που αναφέρεται σε µια περιοχή της 
πραγματικότητας. Ο Αριστοτέλης προχώρησε πάρα πολύ στην κατανόηση της επιστήμης, σε τέτοιο σηµείο 
ώστε να θεωρούμε ακόµη και σήμερα τις αναλύσεις του καίριες και διαφωτιστικές. Αντιλήφθηκε λοιπόν ότι 
όλες οι προτάσεις της επιστήμης δεν είναι ισότιμες. Κάποιες προτάσεις έχουν τον ύψιστο βαθµό γενικότητας, 
διατυπώνουν τις πρώτες αρχές ή τοὺς γενικούς νόμους κάθε επιστημονικού κλάδου και έχουν απόλυτη ισχύ. 
Χωρίς αρχές είναι αδύνατη η επιστήμη. Αν δεν ορίσουµε τι είναι αριθµός, δεν μπορούμε να κάνουμε 
αριθμητική. Χωρίς τους νόμους του Νεύτωνα, δεν µπορεί να υπάρξει η νευτώνεια φυσική. Ξεκινώντας τώρα 
από τις πρώτες αρχές μπορούμε να φθάσουμε µε τον κατάλληλο τρόπο στις υπόλοιπες προτάσεις της 
επιστήμης, που είναι πλέον πιο ειδικές και αναφέρονται σε συγκεκριμένες πλευρές της πραγματικότητας. 

Η μετάβαση από τις γενικότερες προτάσεις της επιστήμης στις ειδικότερες γίνεται µε έναν 
μηχανισμό, που ονομάζεται επιστημονικός ή αποδεικτικός «συλλογισμός». Ο συλλογισμός είναι ίσως η 
μεγαλύτερη ανακάλυψη του Αριστοτέλη. Το βασικό χαρακτηριστικό της επιστήµης, αυτό που την διακρίνει 
από κάθε άλλη µορφή γνώσης, είναι ότι καταλήγει στα συμπεράσματά της µε έναν απολύτως ασφαλή τρόπο, 
το γεγονός ότι χρησιμοποιεί «αποδείξεις». Ο επιστήμονας έρχεται αντιμέτωπος µε µια πληθώρα φαινομένων, 
και έργο του είναι η εξήγηση αυτών των φαινομένων. Για να το επιτύχει θα χρησιμοποιήσει έγκυρους 
συλλογισμούς, μέσω τῶν οποίων το επιµέρους φαινόμενο συνδέεται µε τους γενικά αποδεκτούς νόμους της 
αντίστοιχης επιστήμης. 


Τι είναι όµως ακριβώς ο συλλογισμός; 


Συλλογισμός είναι ένα εἶδος λόγου, όπου, όταν τεθούν ορισμένα πράγματα, κάτι ἆλλο από αυτά που έχουν τεθεί 
ακολουθεί κατ᾽ ανάγκην, εξαιτίας αυτών ακριβώς που έχουν τεθεί (Τοπικά 100425-27). 
Ονομάζω απὀδειξη τον επιστημονικό συλλογισμό: και επιστημονικό συλλογισμό αυτόν τον συλλογισμό δια 


μέσου του οποίου αποκτούµε έγκυρη γνώση (4ναλυτικά ύστερα 718918-19). 


Ὑποθέστε ότι κάποιος σας δείχνει το βιβλίο που διαβάζετε αυτή τη στιγµή λέγοντας: «το βιβλίο αυτό είναι 
βαρετό». Στην ερώτησή σας γιατί είναι βαρετό, απαντά λέγοντας: «γιατί είναι φιλοσοφικό βιβλίο, και όλα τα 
φιλοσοφικά βιβλία είναι βαρετά». Εσείς µπορείτε να συμφωνείτε ή να διαφωνείτε µε τον ισχυρισμό του, δεν 
µπορείτε όπως να αμφισβητήσετε ότι ο άνθρωπος αυτός σας μίλησε λογικά, προσπάθησε δηλαδή να 
υποστηρίξει τη θέση του µε έναν σωστό τρόπο. Στην ουσία χρησιμοποίησε έναν αριστοτελικό «συλλογισμό», 


ένα σύστημα δηλαδή τριών συνδεόµενων προτάσεων. 

ΓΙ πρόταση: «Όλα τα φιλοσοφικά βιβλία είναι βαρετά» 
2) πρόταση: «Το βιβλίο αυτό είναι φιλοσοφικό βιβλίο» 


31 πρόταση: «Το βιβλίο αυτό είναι βαρετό». 


Στον σωστό συλλογισμό, η 3] πρόταση -το «συμπέρασμα»- προκύπτει κατ᾽ ανάγκην από τις δύο πρώτες 
προτάσεις -- τις «προκείμενες» του συλλογισμοῦ. Αν ισχύουν δηλαδή οι προκείµενες, δεν µπορεί παρά να 
ισχύει και το συμπέρασμα. Ακόμη κι αν δεν γνωρίζατε την ακριβή σημασία τῶν λέξεων «βαρετό» και 
«επιστημονικό βιβλίο», στην υποθετική περίπτωση που τα ελληνικά σας ήταν μέτρια, και πάλι θα 
αναγνωρίζατε ότι αυτός που σας μίλησε σας μίλησε λογικά, αφού το συμπέρασμά του προκύπτει από τις 


προκείµενες. Τότε βέβαια ο συλλογισμός του θα ήταν κάπως έτσι: 


ΓΠπρόταση: «Όλα τα Α είναι Β» 
2) πρόταση: «Το Γ είναι Α» 


31 πρόταση: «Το Γ είναι Β». 


Οι τρεις αυτές προτάσεις, μολονότι περιέχουν σύμβολα που µας θυμίζουν την αφηρημένη γλώσσα τῶν 
μαθηματικών, αποτελούν και πάλι έναν έγκυρο συλλογισμό. (Ας επισηµάνουµε μάλιστα ότι ο Αριστοτέλης 
είναι ο πρώτος που χρησιμοποίησε τα γράμματα του αλφαβήτου ὡς σύμβολα στη λογική του, ικανοποιώντας 
ένα κριτήριο πνευματικής οικονοµίας και καθολικότητας). Στους συλλογισμούς λοιπόν περισσότερη σημασία 
έχει η κατασκευή των προτάσεων, ο τρόπος σύνδεσής τους, και λιγότερο οι πληροφορίες που µας δίνουν για 
τα πράγματα (το εµπειρικό τους περιεχόμενο). 

Από τις δύο προκείµενες, η πρώτη («όλα τα φιλοσοφικά βιβλία είναι βαρετά», «όλα τα Α είναι Β») 
είναι πρόταση γενική, θυμίζει τους γενικούς νόμους της επιστήμης για τους οποίους μιλούσαμε. Δώσαμε 
λοιπόν µια εξήγηση ενός γεγονότος -γιατί το βιβλίο αυτό είναι βαρετό-- συνδέοντάς το µέσω ενός 
συλλογισμού µε µια γενική αρχή, που θεωρήσαμε αποδεκτή. 

Κάτι παρόμοιο πρέπει να φανταστούμε ότι κάνει και ο επιστήμονας. Αν πέσω από τον πύργο της 
Πίζας θα φθάσω στο έδαφος σε 5 δευτερόλεπτα, γιατί και στη δική μου περίπτωσή ισχύει ο νόμος της 
ελεύθερης πτώσης του Γαλιλαίου. Αντιστοίχως ο γεωμέτρης θα αποδείξει ότι το άθροισμα των γωνιών ενός 
τριγώνου είναι 2 ορθές, εξάγοντας το ζητούμενο από πιο γενικά θεωρήματα (από τον ορισμό του τριγώνου, 
από τα θεωρήματα για την ισότητα τῶν γωνιών). 

Ο Αριστοτέλης μάς έκανε να αντιληφθούμε ότι το µεγάλο μυστικό του επιστήμονα είναι ο τρόπος 
που σκέφτεται (ο τρόπος που συλλογίζεται, ο τρόπος που προβαίνει σε αποδείξεις). Αυτό βέβαια δεν σηµαίνει 
ότι οι γενικές αρχές της αριστοτελικής επιστήμης είναι επισφαλείς προτάσεις σαν τον ισχυρισμό ότι «όλα τα 
φιλοσοφικά βιβλία είναι βαρετά». Ο Αριστοτέλης δεν διανοήθηκε ποτέ να αποδεσµεύσει την επιστήμη του 
από την αλήθεια. Αντιθέτως, απαίτησε οι πρώτες αρχές της επιστήμης να είναι αληθείς, καθολικές και 


αναγκαίες. 

3.3. Η αριστοτελική επαγωγή 


Εδώ όµως ανακύπτει ένα κρίσιμο ερώτημα. Πώς φθάνει κανείς στη γνώση των πρώτων αρχών; Για να αρχίσει 
να λειτουργεί το δίκτυο τῶν συλλογισμών και τῶν αποδείξεων, πρέπει να έχουν ήδη τεθεί οι πρώτες αρχές της 
επιστήμης. Οι επιστηµονικοί συλλογισμοί μάς επιτρέπουν να εξηγήσουμε πλευρές της πραγματικότητας µε 
βάση τις αρχές αυτές, δεν μπορούν όμως οι ίδιοι να µας οδηγήσουν στις αρχές. Ο Αριστοτέλης είχε το θάρρος 
να παραδεχτεί αυτό που, ακόµη και σήμερα, οι φιλόσοφοι και οἱ επιστήμονες διστάζουν να ομολογήσουν: οι 
αρχές κάθε επιστήμης, οι γενικότεροι νόμοι της, δεν μπορούν να αποδειχτούν -- είναι προτάσεις «πρωταρχικές 
και αναπόδεικτες» (Αναλυτικά ύστερα 71027). Στη γνώση µας λοιπόν, ακόµη και στην επιστημονική γνώση 
και σίγουρα στη φιλοσοφική, θα υπάρχει πάντοτε ένα στοιχείο «αυθαιρεσίας» -- και θέλει πραγματικά τόλμη 
για να το παραδεχθεί κανείς αυτό. 

Μας χρειάζεται λοιπόν µια άλλη μέθοδος για να φθάσουμε στις πρώτες αρχές, µια μέθοδος 
αντίστροφη από τον συλλογισμό. Με τον συλλογισμό μεταβαίνουμε από το γενικό στο ειδικό, ενώ τώρα 
θέλουμε να δούμε πώς κάποιος φθάνει ακριβώς στη σύλληψη του γενικού. Η μέθοδος αυτή ονομάστηκε από 
τον Αριστοτέλη «επαγωγή». Επαγωγή, λέει ο Αριστοτέλης, είναι η «ἔφοδος» από τα «καθ᾽ έκαστον» στα 
«καθόλου» (Τοπικά 105414) -- η «ἔφοδος», δηλαδή η γρήγορη μετάβαση, από το επιµέρους στο καθολικό. Με 
την επαγωγή ο ερευνητής και ο φιλόσοφος ξεκινούν από τα περίπλοκα και ανομοιογενή δεδοµένα της 
εμπειρίας του και καταφέρνουν να τα τιθασεύσουν ανακαλύπτοντας πίσω από αυτά γενικούς νόμους και 
αρχές. 

Η επιστημονική λοιπόν γνώση περιλαμβάνει δύο στάδια. 

Στο πρώτο στάδιο ο επιστήµων λειτουργεί ερευνητικά και επαγωγικά. Καταρχήν συλλέγει κάθε 
είδους παρατηρήσεις και εμπειρικά δεδοµένα ανάλογα µε τον τοµέα που μελετά. Ένα καλό παράδειγµα 
συλλογής εμπειρικού υλικού µας δίνουν τα βιολογικά έργα του Αριστοτέλη (ιδίως το Περί τα ζώα ιστορίαι), 
από τα οποία φαίνεται ότι ο Αριστοτέλης δεν περιφρόνησε καθόλου την επιτόπια εμπειρική έρευνα. Ο 
Αριστοτέλης μάλιστα θεωρεί ότι η πρωταρχική αυτή διερεύνηση δεν πρέπει να περιοριστεί στα στοιχεία που 
αποκοµίζει κανείς από τις αισθήσεις του. Ιδιαίτερα χρήσιμες και διαφωτιστές θα αποδειχτούν και οι 
προὐπάρχουσες κοινές αντιλήψεις για οποιοδήποτε θέμα, η συσσωρευμένη παλαιότερη γνώση, η πείρα του 
κοινού νου (τα λεγόμενα «ένδοξα)). Αλλά και η ίδια η γλώσσα κρύβει πολύτιμα μυστικά, αφού, όπως είδαμε, 
συνδέεται άρρηκτα µε τη σκέψη και την πραγματικότητα. Αν, για παράδειγμα, κάποιος θέλει να μελετήσει 
την ανθρώπινη ψυχή, θα πρέπει να παρατηρήσει συστηματικά την συμπεριφορά τῶν ανθρώπων γύρω του, θα 
πρέπει όμως να αντλήσει στοιχεία και από τις αντιλήψεις της εποχής του για την ψυχή, όπως και από τον 
τρόπο που μιλάνε οι άνθρωποι για την ψυχή και τα ψυχικά φαινόμενα. 

Σε Κάθε περίπτωση, ο επιστήμων δεν έχει το δικαίωμα να παραβλέψει τα εμπειρικά δεδομένα. Ο 
Αριστοτέλης δηλώνει ότι προτιμά τη δηµοκρίτεια φυσική φιλοσοφία από την πλατωνική, γιατί η πρώτη είναι 
ακριβώς «φυσική» ενώ η δεύτερη «λογική». Με την πλατωνική «λογική» προσέγγιση δίνεται προτεραιότητα 
στις υποθέσεις έναντι των φαινομένων, µια στάση που ο Αριστοτέλης θα χαρακτηρίσει ειρωνικά 


«πλασματώδη» - δηλαδή περίπου «φαντασιόπληκτη» (Μετά τα φυσικά Μ 108223). Σε ένα μάλιστα χωρίο, που 

μοιάζει πολύ σύγχρονο, ο Αριστοτέλης θα κατηγορήσει τους Πυθαγορείους για λανθασμένη επιστημονική 


μεθοδολογία: 


4εν καταλήγουν στις θεωρίες τους και στις εξηγήσεις τους µε βάση τα φαινόμενα, αλλά αντιθέτως παραβιάζουν 
τα φαινόμενα καὶ επιχειρούν να τα εναρμονίσουν µε ορισμένες θεωρίες καὶ δοξασίες τους (Περί ουρανού 
293425-27). 

Κι αν οπουδήποτε κάτι έλειπε, [οι Πυθαγόρειοι] δεν δίσταζαν να το προσθέσουν, για να γίνει συνεπής ή 
συνολική θεώρησή τους. [ία να δώσω ένα παράδειγµα, επειδή ή δεκάδα θεωρείται κάτι το τέλειο καὶ ότι 
εμπεριέχει την ολότητα της φύσης των αριθμών, λένε ότι και τα άστρα που περιφέρονται στον ουρανό είναι 
δέκα: καθώς όμως εἴναι ορατά μόνο εννέα τέτοια σώματα, ὡς δέκατο προσθέτουν την «αντιγή» (Μετά τα 


φυσικά 9δ686-12). 


Ο συστηµατικός παρατηρητής έχει ένα καλό υλικό στα χέρια του, δεν εἶναι όµως ακόµη επιστήµων. Η 
επιστήμη και η φιλοσοφία είναι σύλληψη του καθολικού, και η συλλογή δεδοµένων δεν οδηγεί αυτομάτως 
στις πρώτες αρχές. Απαιτείται ένα διανοητικό άλμα, η μετάβαση από τα πολλά και πολύμορφα στα λίγα και 
καθολικά, όπου δοκιμάζεται η κριτική ικανότητα και η φαντασία του ερευνητή. Το άλµα αυτό ο Αριστοτέλης 
το αποδίδει στη δημιουργική ικανότητα του ανθρώπινου νου. Η μετάβαση στη γνώση δεν γίνεται πάντοτε µε 
τον ίδιο τρόπο. Άλλοτε θα συσσωρευτεί ένα υλικό, που θα δώσει τη δυνατότητα στον ερευνητή, ξεκινώντας 
από την αίσθηση, να φθάσει βαθμιαία μέσω της μνήμης και της εμπειρίας στις πρώτες αρχές της επιστήμης 


του. 


Από τήν αἴσθηση δημιουργείται ή μνήμη, καὶ από τήν επαναλαμβανόμενη μνήμη του ἴδιου πράγματος η εμπειρία. 
Γιατί οι πολυάριθμες μνήμες διαμορφώνουν μία εμπειρία. Από την εμπειρία τώρα, δηλαδή από τήν ολότητα του 
καθόλου που ακινήητοποιείταΙ στην ψυχή -- το ένα σε σχέση µε τα πολλά, αυτό που ἴδιο ενυπάρχει µέσα σε όλα 
εκείνα τα πολλά δημιουργείται ή αρχή της τέχνης και τής επιστήμης... Είναι λοιπόν φανερό ότι κατ᾽ ανάγκην 
γνωρίζουμε τις πρώτες αρχές δια τής επαγωγής. Γιατί η αίσθηση µε τον τρόπο αυτόν δημιουργεί μέσα µας το 


καθολικό (Αναλυτικά ύστερα 10044 κ.ε). 


Άλλοτε όµως η μετάβαση θα γίνει ακαριαία, µε ένα άλµα της φαντασίας, που ο Αριστοτέλης το θεωρεί δείγμα 


«αγχίνοιας»: 


Η «αγχίνοια» εἶναι µια µορφή ευστοχίας στον εντοπισμό του μέσου όρου [ενός συλλογισμοῦ] που συντελείται 
«εν ασκέπτω χρόνω». Έχοντας, λ.χ., κάποιος δει ότι ή Σελήνη έχει πάντοτε το φωτισμένο τμήμα της προς τον 
ήλιο, κατάλαβε ταχύτατα γιατί συμβαίνει αυτό, ότι δηλαδή παίρνει το φως τής από τον Ἠλιο (Αναλυτικά ύστερα 


809510 κ.ε). 

Το σίγουρο είναι ότι ο επιστήμων γενικεύει, ότι λειτουργεί επαγωγικά. Όλες όµως οι γενικεύσεις δεν 
είναι κατ᾽ ανάγκην σωστές. Οι πρώτες αρχές τῆς επιστήμης πρέπει να είναι αληθείς και αναγκαίες, και 
επιπλέον να μπορούν να εξηγήσουν την ολότητα τῶν φαινομένων του σχετικού κλάδου (να είναι «αίτια»). 

Στο δεύτερο λοιπόν στάδιο της επιστημονικής διαδικασίας θα κριθεί η αλήθεια και η επάρκεια των 
πρώτων αρχών. Ο επιστήµων θα χρησιμοποιήσει τις πρώτες αρχές για να διατυπώσει συλλογισμούς, που θα 
εξηγούν και θα ταξινομούν τα επιµέρους φαινόμενα που έχει ήδη συγκεντρώσει. Αν οι πρώτες αρχές είναι 
κατάλληλες, θα αποτελέσουν το θεμέλιο για την οικοδόμηση του συστήµατος τῶν προτάσεων της 


συγκεκριμένης επιστήμης. 

3.4. Η διαίρεση τῶν επιστημών 


Στην εγκυκλοπαίδεια της γνώσης του Αριστοτέλη, κάθε επιστήμη, τέχνη και δεξιότητα έχει τη θέση της. Όλες 
οι γνώσεις είναι σημαντικές και χρήσιμες, δεν είναι όµως όλες ισότιμες. Ο Αριστοτέλης προτείνει λοιπόν µια 
τριμερή κατάταξη των γνώσεων: η ανθρώπινη γνώση διακρίνεται σε «ποιητική» (ή «παραγωγική»), 
«πρακτική» και «θεωρητική». 

Στο κατώτερο επίπεδο τοποθετούνται οι τεχνικές δεξιότητες που αποσκοπούν στην παραγωγή υλικών 
αντικειμένων και δράσεων. Εδώ εντάσσεται το σύνολο τῶν τεχνών, από τις πιο ταπεινές ως τις πιο 
πολύπλοκες και αξιοσέβαστες, όπως η ιατρική. Όλες αυτές οι δεξιότητες στηρίζονται στη συσσωρευμένη 
εμπειρία των ανθρώπων και συνιστούν ένα σύνολο κανόνων, που θα πρέπει κανείς να διδαχτεί και να 
αφομοιώσει για να τις ασκήσει. Στην κατηγορία της «ποιητικής» μάθησης ο Αριστοτέλης εντάσσει και την 
καλλιτεχνική δημιουργία, ακολουθώντας την καθιερωμένη πρακτική τῶν αρχαίων Ελλήνων που µε τη λέξη 
«τέχνη» περιέγραφαν τόσο τις κατασκευαστικές όσο καιτις καλλιτεχνικές δραστηριότητες. 

Στη δεύτερη κατηγορία τοποθετούνται οι γνώσεις που έχουν αντικείµενο την ανθρώπινη 
συμπεριφορά. Ο Αριστοτέλης έχει στον νου του κυρίως την ηθική και πολιτική θεωρία, τη µελέτη δηλαδή της 
ανθρώπινης «πράξης» εἴτε σε ατομικό είτε σε συλλογικό επίπεδο -- γι’ αυτό οι γνώσεις αυτές ονομάζονται 
«πρακτικές». Αν δει κανείς την «πρακτική» γνώση µε γνώμονα την ανθρώπινη συμβίωση και ευδαιμονία, η 
γνώση αυτή είναι η πιο σηµαντική -- ο Αριστοτέλης ονομάζει την πολιτική επιστήμη «κυριωτάτη καὶ 
αρχιτεκτονική» (Ηθικά Νικομάχεια 1094426-27). Αν ὡστόσο κριτήριο της έγκυρης γνώσης είναι η αλήθεια, η 
άµεση σχέση τῶν πρακτικών επιστημών µε τη σύνθετη και ευμετάβλητη ανθρώπινη συμπεριφορά δεν μπορεί 
παρά να επιδρά αρνητικά στην ακρίβεια και τη βεβαιότητα τῶν συμπερασμάτων τους. 

Στο ανώτερο τέλος επίπεδο τοποθετούνται οι τρεις «θεωρητικές» επιστήμες: τα μαθηματικά, η 
φυσική και η «θεολογία» ή «πρώτη φιλοσοφία»: «Επομένως, τρεις θα είναι οι θεωρητικές φιλοσοφίες: τα 
μαθηματικά, η φυσική και η θεολογική» (Μετά τα φυσικά Ε 1026815-19). Το διακριτικό γνώρισμα της 
θεωρητικής γνώσης εἶναι η αυτονομία της, η ανεξαρτησία της από κάθε εφαρµογή ή πρακτική χρησιμότητα. 
Η αναζήτηση της αλήθειας, η κατανόηση της αντικειµενικῆς πραγματικότητας είναι το μοναδικό κίνητρο του 
θεωρητικού επιστήμονα. Για τον Αριστοτέλη, η αναζήτηση της άδολης και καθαρής γνώσης χαρακτηρίζει την 


ίδια τη φύση του ανθρώπου. 


Όλοι οι ἄνθρωποι επιζητούν εκ φύσεως τή γνώση (Μετά τα φυσικά 980421). 

Οι άνθρωποι άρχισαν για πρώτη φορά να φιλοσοφούν από περιέργεια καὶ θαυμασμό. Στην αρχή θεώρησαν ἀξια 
θαυμασμού τα παράξενα τής καθημερινής ζωής και, προχωρώντας σιγά σιγά µε αυτόν τον τρόπο, άρχισαν να 
προβληματίζονται και για τα πιο σημαντικά... Αυτός όμως που απορεί και που θαυμάζει, αντιλαμβάνεται ότι 
αγνοεί... Εφόσον λοιπόν οι ἄνθρωποι φιλοσόφησαν για να ξεφύγουν από τήν ἀγνοιά τους, είναι φανερό ότι 
επιζήτησαν τήν επιστήμη για τήν ἴδια τη γνώση και ὀχι χάριν κάποιας χρησιμότητας (Μετά τα φυσικά 982212- 


22). 

Από τις θεωρητικές επιστήµες, τα μαθηματικά µάς προσφέρουν χωρίς αμφιβολία την ακριβέστερη γνώση. Η 
αυστηρή μέθοδος των μαθηματικών λειτουργεί ὡς υπόδειγμα για κάθε επιστήµη, και έχει επηρεάσει την 
αριστοτελική ανάλυση του αποδεικτικού συλλογισμού. Ο Αριστοτέλης ωστόσο δεν συμμερίζεται τον 
ανεπιφύλακτο ενθουσιασμό του Πλάτωνα και της Ακαδημίας για τα μαθηματικά, και δείχνει να ενοχλείται 


από την τάση τῶν πλατωνικών φιλοσόφων της εποχής του να μετατρέψουν τη φιλοσοφία σε μαθηματικά. 


Ενώ ή φιλοσοφία αναζητεί το αἴτιο των ορατών πραγμάτων, εμείς [οι Πλατωνικοί] εγκαταλείψαμε αυτή τήν 
αναζήτηση (αφού δὲν λέμε τίποτε για τήν αιτία τής προέλευσης τής μεταβολής). Και ενώ ισχυριζόµαστε ότι 
μιλούμε για την ουσία των αισθητών, το μόνο που λέμε εἶναι ότι κάποιες άλλες ουσίες υπάρχουν, χωρίς όμως να 
λέμε το παραμικρό για το πώς οἱ ουσίες αυτές είναι ουσίες των αισθητών... Αντιθέτως, τα μαθηματικά έχουν 


γίνει για τους φιλοσόφους του καιρού µας ὀλή ή φιλοσοφία (Μετά τα φυσικά 992824-33). 


Ο ίδιος πιστεύει ότι τα μαθηματικά είναι απλές αφαιρέσεις, κατασκευές του ανθρώπινου μυαλού, αφού, όπως 
δεν υπάρχουν πλατωνικές Ιδέες, δεν υπάρχουν και αυτόνομες μαθηματικές οντότητες. Επομένως, τα 
μαθηματικά δεν µας μαθαίνουν κάτι για την πραγματική δομή του κόσμου. 

Τον ρόλο αυτό στη φιλοσοφία του Αριστοτέλη τον επωµίζεται η φυσική. Αυτή εἶναι η βασική 
επιστήμη, γιατί αυτή μελετά την αντικειμενική πραγματικότητα, το σύνολο δηλαδή τῶν μεταβαλλόμενων, 
αισθητών, ατομικών ουσιών. Οι κλάδοι της αριστοτελικής φυσικής περιλαμβάνουν την κοσμολογία, την 
επίγεια µελέτη της κίνησης (όπου εντάσσονται και οι έννοιες του χρόνου, του χώρου, του συνεχούς), τη δομή 
και τους μετασχηματισμούς της ὕλης (αυτό που σήμερα θα ονομάζαμε «χημεία»), τη μετεωρολογία, τη 
βιολογία και την ανθρώπινη φυσιολογία. Οι φυσικές επιστήμες βάζουν τάξη στους αντίστοιχους τοµείς του 
επιστητού προσφέροντας αιτιακές εξηγήσεις τῶν φυσικών φαινομένων. 

Και η φυσική όμως επιστήμη δεν είναι απολύτως αυτόνομη. Τις βασικές έννοιες και κατηγορίες, µε 
τις οποίες προσεγγίζει την πραγματικότητα (έννοιες όπως «αίτιο», «ουσία», «ύλη», «είδος», «τέλος», 
«ενέργεια», «δύναμη»), τις βρίσκει κατά κάποιον τρόπο έτοιμες. Ο προσδιορισμός αυτών τῶν εννοιών είναι 
έργο της αριστοτελικής μεταφυσικῆς ἡ «πρώτης φιλοσοφίας». Η πρώτη φιλοσοφία δεν μελετά κάποια 
συγκεκριμένη πλευρά της πραγματικότητας, αλλά την ολότητα της ύπαρξης και όσα συνδέονται ουσιαστικά 
µε αυτήν -- «το ον ὣς ον», όπως το διατυπώνει ο Αριστοτέλης (Μετά τα φυσικά 1003421-22). Η πρώτη 
φιλοσοφία «είναι η θεωρητική γνώση τῶν πρώτων αρχών και τῶν πρώτων αιτιών» της πραγματικότητας 


(Μετά τα φυσικά 952009-10). 











Η διαίρεση τῶν επιστημών στον Αριστοτέλη 
Θεωρητική επιστήμη Πρακτική επιστήμη Ποιητική [τέχνη] 
Πρώτη φιλοσοφία Ηθική Ρητορική 
Μαθηματικά Πολιτική Ποιητική 
Φυσική Τέχνες διάφορες 

3.5. Ο χαρακτήρας της αριστοτελικής μεταφυσικής 


Η λέξη «μεταφυσική» δεν υπάρχει στο λεξιλόγιο του Αριστοτέλη. Ο Αριστοτέλης, για να αναφερθεί στον 
φιλοσοφικό κλάδο που εμείς αποκαλούμε «μεταφυσική», θα χρησιμοποιήσει άλλοτε µια περίφραση -- «πρώτη 
φιλοσοφία», δηλαδή η πρωταρχική ιεραρχικά φιλοσοφία: και άλλοτε έναν παρεξηγήσιμο όρο -- «θεολογική», 
ένας όρος που, στα ἰδια τα αριστοτελικά κείµενα, παραπέμπει πολλές φορές στον τρόπο που μιλούσαν για 
τους θεούς της ελληνικής μυθολογίας οι ποιητές της παράδοσης. 

Η καταγωγή ωστόσο της λέξης «μεταφυσική» εἶναι σαφώς αριστοτελική. Προήλθε από τον τίτλο που 
δόθηκε στο σπουδαιότερο αριστοτελικό έργο, όταν εκδόθηκε για πρώτη φορά τρεις αιώνες μετά τον θάνατο 
του Αριστοτέλη. Το έργο αυτό ονομάστηκε Μετά τα φυσικά, ίσως γιατί τοποθετείται ακριβώς µετά τα φυσικά 
συγγράμματα, ίσως γιατί ασχολείται µε έννοιες που βρίσκονται υπεράνω τῶν φυσικών εννοιών. 

Η θέση που καταλαμβάνουν τα Μετά τα φυσικά στο αριστοτελικό οοτρις είναι ενδεικτική του 
χαρακτήρα τους: αντικείµενο μελέτης τους δεν είναι ούτε η φυσική πραγματικότητα ούτε η ανθρώπινη πράξη. 
Ο Αριστοτέλης στο έργο αυτό δεν ασχολείται µε έναν καθορισμένο τοµέα φαινομένων, αλλά µε την ολότητα 
της ύπαρξης. Οι έννοιες Ωστόσο που εδώ εισάγει είναι απαραίτητες για όλες τις ειδικές επιστήμες. Ο 
Αριστοτέλης δηλώνει ρητώς ότι η ιεραρχικά ανώτερη γνώση, η «θεωρητική επιστήμη», διαιρείται σε τρεις 
κλάδους: στα μαθηματικά, στη φυσική και στην «πρώτη φιλοσοφία» ή «θεολογία» (Μετά τα φυσικά Ε 
]026418-19). Η «πρώτη φιλοσοφία» είναι ιεραρχικά η ανώτερη γνώση, αφού μελετά το πραγματικό ὡς όλο 
και όσα συνδέονται ουσιαστικά µε αυτό (Μετά τα φυσικά Γ 100342]-22, Μετά τα φυσικά Ε 1026418-23). Η 
φυσική και τα μαθηματικά εξαρτώνται από την πρώτη φιλοσοφία, αφού αυτή καθορίζει την ὕπαρξη και τον 


ορισμό του αντικειμένου τους. Όπως ξεκαθαρίζει ο Αριστοτέλης, όλες οι επιστήµες 


περιγράφουν κάποιο πράγμα που υπάρχει ή κάποιο γένος του όντος, και γι᾿ αυτό μιλούν: δεν μιλούν όμως για το 
ον γενικά ή για το ον ὠς ον, ούτε διατυπώνουν τον ορισμό του «τι είναι». Αντιθέτως το θεωρούν δεδομένο καὶ 
εκκινούν από αυτό: και ἡ μεν φυσική το καθιστά ἐκδήλο µέσω τής αίσθησης, τα δε μαθηματικά εκλαμβάνουν ως 
υπόθεση το «τι εἶναι», καὶ αποδεικνύουν µε περισσότερο ἡ λιγότερο αυστηρό τρόπο όσα εξαρτώνται άµεσα από 
το γένος αυτό του ὀντος. Είναι λοιπόν φανερό ότι σ᾽ αυτή τή διαδικασία δεν υπάρχει καμία απὀδειξη της ουσίας 
ή του «τι εἶναι», αλλά ο τρόπος τής κατάδειξης εἶναι διαφορετικός. Παρομοίως, δεν μιλούν ούτε για το αν 
υπάρχει ή δεν υπάρχει το γένος του όντος µε το οποίο ασχολούνται: γιατί ή απόδειξη του «τι εἶναι» και του «αν 


υπάρχει» ανήκει στήν ἴδια διανοητική έρευνα (Μετά τα φυσικά Ε 1025058-19). 


Σκοπός λοιπόν της αριστοτελικής μεταφυσικής είναι να μιλήσει για την ίδια την πραγματικότητα -- για το ον 
στην καθαρότητά του, για το ον υπό την μοναδική ιδιότητα του όντος («ως ον»). Είναι προφανές ότι το έργο 
αυτό δεν μπορεί να το αναλάβει καμία ειδική επιστήμη, ακόµη κι αν είναι θεωρητική, αφού κάθε επιστήμη 
μελετά µια συγκεκριμένη περιοχή της πραγματικότητας, ένα γένος του όντος. Επιπλέον, όµως, ανήκει στη 
μεταφυσική και ο ορισμός του αντικειμένου τῶν ειδικών επιστημών, αλλά και η πιστοποίηση ότι το 


αντικείµενο αυτό όντως υπάρχει. Η μεταφυσική προετοιμάζει το έδαφος για τη θεμελίωση τῶν επιµέρους 


48 


κλάδων, καθορίζει τις θεωρητικές προὐποθέσεις τους. Ο φυσικός ερευνητής δεν έχει υποχρέωση να γνωρίζει 
τι υπάρχει γενικά, ούτε όµως και λογοδοτεί για τις συνθήκες ύπαρξης του κλάδου του. Ο αστρονόμος, λ.χ., θα 
προσπαθήσει να περιγράψει τις ακριβείς κινήσεις των ουρανίων σωμάτων στηριζόμενος στην παρατήρηση, 
χωρίς να ασχοληθεί µε το ζήτημα αν υπάρχει όντως ο ουρανός ή, ακόµη, και αν ο ουράνιος χώρος είναι ριζικά 
διαφορετικός από τον επίγειο χώρο. Ο γεωμέτρης, από την άλλη μεριά, θα προσπαθήσει να αποδείξει τις 
ιδιότητες τῶν σχημάτων, ξεκινώντας από την υπόθεση ότι ο χώρος, το ένα και το πλήθος υπάρχουν και ότι η 
έννοιά τους έχει επαρκώς καθοριστεί. 

Αντιλαμβανόμαστε λοιπόν γιατί ο Αριστοτέλης επιλέγει να ονομάσει τη μεταφυσική του «πρώτη 
φιλοσοφία». Η επονοµασία όμως «θεολογία» πού οφείλεται; Η αιτιολόγηση που δίνει ο Αριστοτέλης είναι ότι 
«αν υπάρχει κάπου το θείο, θα υπάρχει σε µια τέτοια φύση», «στο τιμιώτατο γένος του όντος», στα όντα που 
είναι «χωριστά και ακίνητα» (Μετά τα φυσικά Ε, 1026α816-22). Υπάρχουν όµως τέτοια όντα; Και είναι έργο 


της μεταφυσικής να τα μελετήσει; 


Αν δεν υπήρχε καμία ἀλλη ουσία πέρα από τις ουσίες που έχουν συσταθεί από τή φύση, τότε ή φυσική θα ήταν ή 
πρώτη επιστήμη. 4ν όμως υπάρχει κάποια ουσία ακίνητη, τότε η επιστήμη που τήν μελετά θα προηγείται τής 
φυσικής και θα είναι η πρώτη φιλοσοφία: και θα εἶναι καθολική επιστήμη, ακριβώς γιατί είναι πρώτη. Σ αυτήν 
αρμόζει ή μελέτη του όντος ως ὀντος, η μελέτη του «τι εἶναι» και των ιδιοτήτων του ὠς όντος (Μετά τα φυσικά 


Ε 1026α27-33). 


Η θέση του Αριστοτέλη είναι ότι υπάρχει µία αιώνια και άυλη ουσία, καθαρή µορφή που αιτιολογεί τις 
κινήσεις του σύμπαντος, όντας η ίδια ακίνητη. Στην ουσία αυτή, στο «Κινούν Ακίνητο», θα αποδώσει την 
ιδιότητα του θείου. Και θα θεωρήσει έργο της πρώτης φιλοσοφίας τη µελέτη αυτού του «τιμιωτάτου» γένους 
του όντος. Με την έννοια αυτή η αριστοτελική μεταφυσική είναι λόγος περίτου θείου, δηλαδή «θεολογία». 

Η αριστοτελική λοιπόν μεταφυσική είναι ταυτοχρόνως καθολική επιστήμη, η επιστήμη που μελετά το 
όντα στην καθαρότητα και στην καθολικότητά τους, και, µε µια έννοια, ειδική επιστήμη, αφού μελετά µια 
περιοχή της πραγματικότητας, την πιο σημαντική, δηλαδή τις ακίνητες και άυλες ουσίες. Ο Αριστοτέλης 
αντιλαμβάνεται ότι ο συνδυασμός αυτός δεν είναι απλός: «Μια εύλογη απορία θα ήταν η εξής: τι από τα δύο 
ισχύει; η πρώτη φιλοσοφία είναι καθολική ή ασχολείται µε ένα γένος του όντος και µια συγκεκριμένη φύση» 
(Μετά τα φυσικά Ε 1026823-25). Την απάντησή του την είδαμε μόλις προηγουμένως: από τη στιγµή που 
υπάρχει µια πρώτη ακίνητη ουσία, τότε η επιστήμη που τη μελετά θα εἶναι η πρώτη φιλοσοφία, και ακριβώς 
επειδή είναι πρώτη, θα είναι και καθολική. Η καθολικότητα της αριστοτελικής μεταφυσικής φαίνεται να 
απορρέει από την προτεραιότητα του αντικειμένου της. Πρόκειται για µια απάντηση που ομολογουμένως 
αφήνει κενά. Στην ιστορία του αριστοτελισμού, δεν υπάρχει πρόβλημα που να απασχόλησε περισσότερο τους 
σχολιαστές από την προσπάθεια να κατανοήσουν την απάντηση του Αριστοτέλη και να επιτύχουν έναν 
συμβιβασμό των δύο εκδοχών της αριστοτελικής μεταφυσικής. 

Συνήθως επιµένουμε στην απόλυτη διάκριση «καθολικής μεταφυσικής» και «ειδικής μεταφυσικής», 


θεωρώντας ότι στόχος της πρώτης είναι ο εντοπισμός των κοινών αρχών της πραγματικότητας και στόχος της 

δεύτερης είναι η µελέτη µιας συγκεκριμένης περιοχής της πραγματικότητας, την οποία καταλαμβάνουν οι 
άυλες μορφές. Ωστόσο οι άυλες μορφές δεν είναι απλώς ένα γένος του όντος, µια ξεχωριστή κατηγορία 
ουσιών: είναι πρωτίστως αρχές κινήσεως, αίτια της συνολικής τάξης του σύμπαντος. Υπάρχει επομένως 
σχέση εξάρτησης ανάμεσα στις άυλες μορφές και στις μεταβολές που συντελούνται σε κάθε πλευρά της 
πραγματικότητας. Συνεπώς, η γνώση των άυλων ουσιών είναι προὐπόθεση της κατανόησης οποιουδήποτε 


άλλου γένους του όντος. Μιλώντας για τα όρια της φυσικής επιστήμης, ο Αριστοτέλης σημειώνει: 


Όσα πάλι δεν κινούνται, ξεφεύγουν από τήν αρμοδιότητα της φυσικής επιστήμης: πρόκειται για αυτά που, χωρίς 
να έχουν µέσα τους κίνηση ἡ αρχή κίνησης, κινούν, αλλά τα ἴδια παραμένουν ακίνητα. ΓΙ’ αυτό άλλωστε 
υπάρχουν τρεις διαφορετικές πραγματείες: ή πρώτη ασχολείται µε τα ακίνητα, η δεύτερη µε τα κινούμενα αλλά 
ἀάφθαρτα και ἡ τρίτη µε τα φθαρτά (Φυσικά 198428-31). 

Οι αρχές όµως που προκαλούν τή φυσική κίνηση εἶναι δύο, και η δεύτερη απὀ αυτές δεν είναι φυσική -- γιατί δὲν 
έχει μέσα τής αρχή κίνησης. Τέτοιο εἶναι ό,τι κινεί χωρίς να κινείται, όπως αυτό που είναι εντελώς ακίνητο καὶ 
προηγείται των πάντων, καὶ ακόµή το «τι είναι κάτι» καὶ η μορφή των όντων -- γιατί αποτελούν ένα τέλος καὶ 


έναν σκοπό (Φυσικά 195835-04). 


Και στο κείµενο αυτό η αναγκαιότητα της πρώτης φιλοσοφίας ανάγεται στην ύπαρξη µιας κατηγορίας όντων, 
που κινούν χωρίς να κινούνται. Τώρα όµως τα όντα αυτά ονομάζονται αρχές που προκαλούν φυσική κίνηση, 
και συμπεριλαμβάνουν τόσο το κινούν ακίνητο, «που εἶναι εντελώς ακίνητο και προηγείται τῶν πάντων», όσο 
και τη μορφή, το ένυλο είδος, των όντων. Στη δικαιοδοσία λοιπόν της πρώτης φιλοσοφίας ανήκει και η 
μελέτη των ένυλων ειδών, που είναι κι αυτά αρχές κινήσεως, αφού λειτουργούν στη φύση ὡς σκοποί των 
κινήσεων και τῶν μεταβολών. Τα ένυλα είδη θα τα μελετήσει και ο φυσικός, ο οποίος ενδιαφέρεται για τις 
φυσικές κινήσεις και µεταβολές που αυτά προκαλούν. Εκείνο που ξεφεύγει από την αρμοδιότητα του φυσικού 
και εμπίπτει στην πρώτη φιλοσοφία είναι η µελέτη του είδους όχι ὡς προς τα αποτελέσµατα που προκαλεί 
αλλά ὡς πρώτη αρχή, στην καθολικότητα και την καθαρότητά του. Αυτό δηλώνεται στην πρώτη πρόταση του 
Ε τῶν Μετά τα φυσικά. Η πρώτη φιλοσοφία δεν μελετά απλώς το ον ως ον, αλλά και τις αρχές και τις αιτίες 


τῶν όντων ὡς όντων (102504-5). 

3.6. Η αριστοτελική θεολογία 


Αν αναζητήσει κανείς τις ρητές αναφορές του Αριστοτέλη στον θεό ή στους θεούς, είναι εύκολο να 
διαπιστώσει ότι είναι πολλαπλάσιες στα ηθικά και στα πολιτικά του συγγράμματα σε σχέση µε τα µεταφυσικά 
ή τα φυσικά. Ωστόσο, οι περισσότεροι μελετητές θα συμφωνούσαν ότι δεν έχει ιδιαίτερο ενδιαφέρον ο ρόλος 
που αποδίδει ο Αριστοτέλης στο θείο για τη θεμελίωση της σωστής ανθρώπινης συμπεριφοράς. Ο 
Αριστοτέλης υιοθετεί µια συμβατική στάση αποδοχής απέναντι στις κοινές πεποιθήσεις για τους θεούς της 
πόλης -θα μπορούσαν οι απόψεις αυτές να συνοψιστούν στο ότι οι θεοί είναι τέλεια έμβια όντα που 
μεριμνούν για τους ανθρώπους- και θεωρεί ύψιστο καθήκον της πόλης την «περὶ τὸ θεῖον ἐπιμέλειαν» 
(Πολιτικά 13280). Στα Ηθικά Νικομάχεια (116284) δεν θα διστάσει να δηλώσει, χωρίς ιδιαίτερο σχόλιο, ότι 
στους θεούς οφείλουμε τα πάντα: την ὕπαρξη, την επιβίωση και την παιδεία μας. 

Αντιθέτως, οι ελάχιστες αναφορές του Αριστοτέλη στον θεό στο πλαίσιο της μεταφυσικής του έχουν 
σχολιαστεί εξαντλητικά και έχουν γενικά θεωρηθεί θεμελιώδεις για την οικοδόμηση µιας «φυσικής 
θεολογίας». Στο Λ τῶν Μετά τα φυσικά, ο Θεός --σε ενικό αριθµό αυτήν τη φορά-- ταυτίζεται µε το «πρῶτον 
κινοῦν ἀκίνητον», την αριστοτελική αρχή της κίνησης του σύμπαντος, ὡς µια ουσία υπερβατική, 
απαλλαγμένη πλήρως από ύλη, ὡς καθαρή νοητική ενέργεια, ὡς νόησις νοήσεως. Η ιστορία της φιλοσοφίας 
θέλει τον Αριστοτέλη υπέρµαχο του δόγματος, που στην ύστερη αρχαιότητα θα ονομαστεί {ιοο[ορία (ΠρετΏία 
(ή (πρετήία): άλλοι οι θεοί τῶν ποιητών (που ο φιλόσοφος περιφρονεί), άλλοι οι θεοί της πόλης (που ο 
φιλόσοφος τιμά και σέβεται), και άλλοι οι θεοί, ή μάλλον ο θεός, της φιλοσοφίας (ως σηµαντικό στοιχείο ενός 
φιλοσοφικού συστήματος). 

Είναι μάλιστα εντυπωσιακό να σκεφτεί κανείς ότι η σχολαστική φιλοσοφία, δηλαδή η σύζευξη 
χριστιανισμού και αριστοτελισμού που θεμελιώνεται από τον Θωμά Ακινάτη, στηρίχθηκε ουσιαστικά σε ένα 
κεφάλαιο του Λ (το 7ο). Αποτελεί, κατά τη γνώμη µου, ανοικτό ερώτημα πώς μπόρεσε να επιτευχθεί και να 
επιβληθεί αυτή η σύζευξη, όταν ο Αριστοτέλης αρνείται ρητώς βασικά δόγματα του χριστιανισμού, κυρίως 
την αθανασία της ψυχής και τη δημιουργία του κόσμου (αλλά και την ύπαρξη θείας πρόνοιας). Αν λοιπόν δεν 
υπήρχε το ΛΊ, τότε μάλλον ο Ακινάτης, ὡς μεγάλος φιλόσοφος που όντως είναι, υποθέτω ότι θα περιοριζόταν 
να εκφράσει τον θαυμασμό του για τη σκέψη του μεγαλύτερου εθνικού φιλοσόφου, και δεν θα επιχειρούσε να 
τον ενσωματώσει στη χριστιανική δογματική. 

Υπάρχει άραγε ρόλος για τον θεό στο αριστοτελικό σύμπαν; Για τους ανθρωπομορφικούς θεούς του 
ελληνικής μυθολογίας σίγουρα δεν υπάρχει. Ούτε όµως και για τον παντοδύναμο θεό-δημιουργό της 
χριστιανικής θρησκείας, που έχει τη δυνατότητα να επεμβαίνει στον κόσμο. Η φύση, για τον Αριστοτέλη, έχει 
τη δυνατότητα να αυτορυθµίζεται. Και όµως υπάρχουν κάποιες περιπτώσεις, όπου η μεταφυσική ονομάζεται 
«θεολογική». Ο Αριστοτέλης δέχεται την ὕπαρξη µιας οντότητας, πλήρως απαλλαγµένης από την κίνηση και 
την ὕλη, την οποία ονομάζει «κινούν ακίνητον», αλλά και κάποιες φορές «θεό». Οι λόγοι που επικαλείται για 
την αναγκαιότητα ύπαρξης µιας τέτοιας οντότητας είναι καθαρά λογικοί. Στη φύση παρατηρούμε µια συνεχή 
μετάδοση κινήσεων από σώμα σε σώμα, µια συνεχή ενεργοποίηση δυνατοτήτων. Πώς θεμελιώνεται λογικά 


αυτή η αλυσίδα τῶν κινήσεων; Δεν θα πρέπει να υπάρχει µια αρχή, µια πρώτη αιτία της κίνησης; 

Το Πρώτο Κινούν Ακίνητο εισάγεται στα Φυσικά του Αριστοτέλη (χωρίς εκεί να επονομάζεται 
«θεός)), σε µια προσπάθεια να αιτιολογηθεί η τακτική και συνεχής κυκλική περιφορά της σφαίρας των 
απλανών αστέρων, η οποία στα µάτια του Αριστοτέλη αντιπροσωπεύει την πρωταρχική και ιδανική µορφή 
κίνησης. Η εισαγωγή του Κινούντος Ακινήτου προκαλείται λοιπόν από ανάγκες που προέκυψαν στο 
εσωτερικό της αριστοτελικής φυσικής θεωρίας και εντάσσεται στην αριστοτελική φυσική. 

Ο Αριστοτέλης κάποια στιγµή καταλήγει στη θέση ότι κάθε κίνηση, που εξ ορισμού είναι µια 
μετάβαση από το δυνάμει στο ενεργεία, πρέπει να προκαλείται από ένα κινούν που το ίδιο πραγματώνει την 
ενέργεια του κινουμένου. Η κίνηση του πρώτου ουρανού, της εξώτατης σφαίρας του σύμπαντος, θα πρέπει να 
προκαλείται από κάτι, που κατέχει ενεργεία όλα τα ουσιαστικά γνωρίσματα του πρώτου ουρανού: την 
αιωνιότητα, τη συνέχεια, την ομαλότητα, την τάξη. Αν τώρα αυτό το κάτι κινούνταν, τότε θα έπρεπε να 
αιτιολογήσουµε την κίνησή του µε ένα άλλο κινούν. Άρα το Πρώτο Κινούν, το κινούν αίτιο του Πρώτου 
ουρανού είναι κατ᾽ ανάγκην ακίνητο. Αυτός είναι ο συλλογισμός του Αριστοτέλη στα Φυσικά. 

Στο Λ τῶν Μετά τα φυσικά (µια πραγματεία που δεν ανήκει στη φυσική, αλλά στην πρώτη φιλοσοφία, 
αφού το θέμα της είναι η ουσία) ο Αριστοτέλης επανέρχεται στο Πρώτο Κινούν Ακίνητο. Και εδώ είναι που 
θα συνδέσει το Κινούν Ακίνητο µε τον Θεό. Από τον αριστοτελικό θεό, ὧς πρώτη αρχή της κίνησης, 


εξαρτάται όλος «ὁ οὐρανὸς καὶ ἡ φύσις». 


Ο πρώτος ουρανός θα εἶναι αιώνιος. Υπάρχει όµως και κάτι που [τον] κινεῖ. Και επειδή αυτό που κινείται καὶ 
κινεί εἶναι ενδιάμεσο, θα υπάρχει ένα κινούν που κινεί χωρίς να κινείται, κάτι που είναι αιώνιο, ουσία καὶ 
ενέργεια. Και κινεί µε τον ἴδιο τρόπο που κινούν το «ὀρεκτόν» και το «νοητόν»: κινούν χωρίς να κινούνται... 
Από µια τέτοια αρχή, λοιπόν, εξαρτάται «ὁ οὐρανὸς καὶ ἡ φύσις». Η διαγωγή της είναι όπως η ἀριστη δική µας, 
που εμείς ὡστόσο απολαμβάνουμε σε σπάνιες περιστάσεις. [Ἰατί εκείνη βρίσκεται αιωνίως σ᾽ αυτήν τήν 
κατάσταση -πράγµα που εμείς δεν μπορούμε να πετύχουμε-, καθώς η ενέργειά της εἶναι καὶ ἡδονή... Η δική του 
ενέργεια εἶναι η ἀριστήη καὶ αιώνια ζωή. Και λέμε ότι ο θεός είναι ἐμβιο ον αιώνιο καὶ άριστο, έτσι ώστε να 
υπάρχει σ᾿ αυτόν ζωή και διάρκεια συνεχής και αιώνια. Γιατί αυτό είναι ο θεός (Μετά τα φυσικά Λ 1072423 


κ.ε.). 


Το Πρώτο Κινούν Ακίνητο και εδώ εισάγεται ὡς αρχή κίνησης. Κινεί χωρίς το ίδιο να θίγεται στο ελάχιστο, 
κινεί όπως το ὀρεκτόν και το νοητόν, κινεί ὡς ἐρώμενον. Εδώ όµως χαρακτηρίζεται επιπλέον µε µια σειρά 
θετικών κατηγορηµάτων: είναι καλόν, ἁπλοῦν, ἄριστον. Η ενέργειά του είναι η νόησις, αφού κινεί ὡς νοητόν. 
Νοεί όµως τον ἴδιο του τον εαυτό και τίποτε άλλο, όντας νόησις νοήσεως. Ως ενέργεια και νόησις, το Πρώτο 
Κινούν χαρακτηρίζεται αιωνίως από διαγωγήν ἀρίστην. Η διαγωγή αυτή είναι ελάχιστα προσιτή στον 
άνθρωπο, είναι παρόμοια όµως µε την αιώνια, συνεχή και άριστη ζωή του θεού. Κατά συνέπειαν, το Πρώτο 
Κινούν είναι ο θεός. 

Το κείµενο του Λ7 είναι ένα μεικτό κείµενο. Εμπεριέχει βασικές φιλοσοφικές θέσεις του Αριστοτέλη, 
αλλά εμπεριέχει και ισχυρή δόση μεταφορικού λόγου, προτρεπτικού πιθανότατα περιεχοµένου. Η έµφαση δεν 


δίνεται στην εξήγηση τῶν κινήσεων, αλλά στο γεγονός ότι το Κινούν Ακίνητο είναι ουσία. Υπάρχει µία 

τουλάχιστον ουσία, διαφορετική από τις αισθητές ουσίες, αφού είναι άυλη, ακίνητη, αιώνια και χωριστή. Μια 
ουσία που είναι καθαρή ενέργεια, από την οποία εξαρτάται όλος ὁ οὐρανὸς καὶ ἡ φύσις. Από τη στιγµή 
ὡστόσο που ορίζεται µε αυτόν τον τρόπο, το Πρώτο Κινούν Ακίνητο καθίσταται ουσιαστικά άρρητο. Αυτό 
που είναι καθαρή ενέργεια, τι ακριβώς πραγματώνει; Απλώς και μόνο την ὑπαρξή του. Μόνο λοιπόν 
αρνητικούς προσδιορισμούς μπορούμε να του αποδώσουµε: είναι ακίνητο, άυλο, αγέννητο και ανώλεθρο, 
αμερές, αμέγεθες, αδιαίρετο. Μπορούμε απλώς να πούμε για το Κινούν Ακίνητο ότι ως καθαρή ενέργεια είναι 
επιπλέον νοητό. Αυτή είναι η κατάληξη της αποδεικτικής συλλογιστικής του Αριστοτέλη στο ΛΖ7. Όλα τα 
άλλα, και είναι πολλά και μάλιστα τα πιο γνωστά, δεν είναι συλλογισμοί αλλά είναι εικόνες, επιβλητικές, 
όπως αποδείχτηκε στο πέρασμα του χρόνου, μεταφορές, που µας φέρνουν εγγύτερα στην άρρητη ενέργεια του 
Πρώτου Κινούντος. Το να πει κανείς, όπως εδώ ο Αριστοτέλης, ότι το Κινούν Ακίνητο ζει µια ευτυχισμένη 
ζωή, είναι απλώς µια µεταφορά. Μεταφορά είναι και το να πει κανείς ότι το Κινούν Ακίνητο είναι «θεός»: 
ένας θεός αυτάρκης και αγαθός, που ζει, σκέπτεται και αισθάνεται ηδονή. Δηλαδή ο θεός της ελληνικής 
παράδοσης, ο θεός της πόλης, ο οποίος ακριβώς είναι ένα τέλειο, έμβιο ον. 

Όποτε χρησιμοποιεί τον θεό ο Αριστοτέλης στα κείμενά του, είτε στα ηθικά είτε στα µεταφυσικά, τον 
χρησιμοποιεί µε την καθιερωμένη από την παράδοση αρχαιοελληνική έννοια του τέλειου έμβιου όντος. Η 
σύνδεση Κινούντος Ακινήτου και θεού δεν αποτελεί ταύτιση αλλά μεταφορική προσέγγιση. Το ίδιο ισχύει για 
την σύλληψη του Κινούντος Ακινήτου ὡς Νου που νοεί τον εαυτό του. 

Μπορούμε λοιπόν να συλλάβουµε τη δυνατότητα ύπαρξης µιας οντότητας, που θα προκαλεί κίνηση 
χωρίς η ίδια να κινείται, µια οντότητα που θα βρίσκεται έξω από τον κύκλο τῶν μεταβολών. Αυτό είναι το 
αριστοτελικό «κινούν ακίνητο», ο θεός του Αριστοτέλη. Δεν δημιουργεί το σύμπαν ούτε επεμβαίνει µε 
κανέναν τρόπο σ᾽ αυτό. Εγγυάται απλώς την αλυσίδα των μεταβολών. 

Αν ο θεός του Αριστοτέλη αποχωρούσε από το θέατρο του κόσμου, δεν θα έμενε κενός ένας 


πρωταγωνιστικός ρόλος. Θα ακυρωνόταν απλώς µια λογική δυνατότητα. 

Κεφάλαιο 4" Η αριστοτελική φυσική 


4.1. Φυσική και μεταφυσική στον Αριστοτέλη 


Στην αριστοτελική εγκυκλοπαίδεια της γνώσης η επιστήμη που κατέχει την κυρίαρχη θέση είναι χωρίς 
αμφιβολία η «φυσική». Με τον καινοφανή αυτόν όρο ο Αριστοτέλης περιγράφει τη θεωρητική γνώση τῶν 
αρχών και τῶν αιτίων τῶν φυσικών όντων και της διαρκούς μεταβολής τους. Αν λοιπόν σκεφτεί κανείς ότι για 
τον Αριστοτέλη τα μόνα όντα που υπάρχουν, οι μόνες «ουσίες», είναι οι ατομικές συγκεκριμένες οντότητες, 
σαν τον Ἠλιο, τον Σωκράτη ή αυτό εδώ το δέντρο, η φυσική μοιάζει να μελετά την ολότητα της ύπαρξης. Οι 
Ιδέες (πλατωνικές ή άλλες) δεν έχουν αυτόνομη ύπαρξη για τον Αριστοτέλη, ενώ τα μαθηματικά μεγέθη και 
οι μαθηματικές έννοιες προκύπτουν µέσω αφαίρεσης από την αισθητή πραγματικότητα. Μπορεί λοιπόν ο 
Αριστοτέλης να υποστηρίζει ότι είναι «τρεις οι θεωρητικές φιλοσοφίες: τα μαθηματικά, η φυσική και η 
θεολογική [ή πρώτη φιλοσοφία)» (Μετά τα φυσικά Ε 1026418-19), από αυτές όµως μόνο όμως η φυσική 
ασχολείται µε οντότητες υπαρκτές πέραν πάσης αμφιβολίας. 

Και όντως, στη φυσική ο Αριστοτέλης θα αφιερώσει το συντριπτικά μεγαλύτερο µέρος του έργου 
του. Τα φυσικά του συγγράµµατα ξεκινούν από τα Φυσικά, που θέτουν τις γενικές αρχές της έρευνας της 
φύσης, περιλαμβάνουν την κοσμολογία και την αστρονομία (Περί ουρανού), τη µελέτη της φυσικής επίγειας 
μεταβολής (Περί γενέσεως και φθοράς) και τῶν μετεωρολογικών φαινομένων (Μετεωρολογικά), τη μελέτη 
τῶν έµβιων όντων (τα βιολογικά του συγγράμματα), για να καταλήξουν στον ανθρώπινο οργανισμό και τις 
λειτουργίες του (Περί ψυχής και Μικρά φυσικά). Δεν υπάρχει πλευρά της φυσικής πραγματικότητας πάνω 
στην οποία να µην έχει σκύψει ο Αριστοτέλης µε ενδιαφέρον και προσοχή, κανένα φυσικό φαινόμενο δεν έχει 
θεωρηθεί ανάξιο λόγου και μελέτης (Περί ζώων μορίων 6445322-645423). Η φυσική του Αριστοτέλη καλύπτει 
τα 2/3 του συγγραφικού του έργου. 

Αν έτσι έχουν τα πράγματα, ποιος εἶναι ο ρόλος της λεγόμενης «πρώτης φιλοσοφίας»; Ποια είναι η 
σχέση της µε τη φυσική; Και γιατί τοποθετείται ιεραρχικά «πρώτη»; Το ότι εδώ υπάρχει ένα ζήτημα, µια 


γνήσια απορία, µας το λέει ο ίδιος ο Αριστοτέλης: 


Αν δεν υπήρχε καμία ἀλλη ουσία πέρα από τις ουσίες που έχουν συσταθεί από τή φύση, τότε ἡ φυσική θα ήταν ή 
πρώτη επιστήμη. 4ν όμως υπάρχει κάποια ουσία ακίνητη, τότε η επιστήμη που τήν μελετά θα προηγείται τής 
φυσικής και θα εἶναι ή πρώτη φιλοσοφία: και θα είναι καθολική επιστήμη, ακριβώς γιατί εἶναι πρώτη (Μετά τα 


φυσικά Ε 1026427-32). 


Με κάποια δυσκολία, ο Αριστοτέλης θα απαντήσει θετικά στο δίλημμα που ο ίδιος θέτει. Η πρώτη φιλοσοφία 
υπάρχει, γιατί υπάρχει μία τουλάχιστον «ουσία ακίνητη», το περίφημο Πρώτο Κινούν Ακίνητο. Η µελέτη της 
ουσίας αυτής υπερβαίνει την αρμοδιότητα της φυσικής επιστήμης, οπότε είναι ακριβώς η αριστοτελική πρώτη 


φιλοσοφία, η «μετα-φυσική», η οποία στο Λ τῶν Μετά τα φυσικά θα προσδιορίσει το Κινούν Ακίνητο ως 

ὀρεκτόν και ἐρώμενον, ὡς νόησιν νοήσεως, ὡς ζώντα, ευτυχή και πλήρως αυτάρκη θεόν (1072821 κ.ε.). Το 
γιατί τώρα αυτή η επιστήμη, η «θεολογική», είναι και καθολική γνώση, προσδιορίζει δηλαδή το ον στην 
γενικότητά του, είναι ένα ζήτημα, που όπως είδαμε, είναι ανοικτό στην ερμηνεία της αριστοτελικής 
φιλοσοφίας. 

Θα έλεγε κανείς ότι ο Αριστοτέλης διατηρεί στην οντολογία του µία τουλάχιστον πλατωνική Ιδέα. Η 
Ιδέα αυτή, το Πρώτο Κινούν, εἶναι άυλη και υπεραισθητή, και επομένως δεν µπορεί να συλληφθεί από την 
επιστήμη που μελετά τα φυσικά και αισθητά όντα. Χρειάζεται επομένως µια επιστήµη του νοητού όντος, µια 
επιστήμη της καθαρής νόησης: η επιστήμη αυτή δεν έχει αντικείµενο µια περιοχή της αισθητής 
πραγματικότητας ή «ένα γένος του όντος» (Μετά τα φυσικά Ε 102558), αλλά την ίδια την ύπαρξη - το ον, την 
ουσία. Κάθε επιστήμη όµως στηρίζεται σε κάποιες αρχές. Ποιες εἶναι λοιπόν οι αρχές της πρώτης 
φιλοσοφίας; Όταν θέτει αυτό το ερώτημα, στην αρχή τῶν Μετά τα φυσικά, ο Αριστοτέλης απαντά: η επιστήμη 
που αναζητούμε «είναι η θεωρητική γνώση τῶν πρώτων αρχών και τῶν πρώτων αιτιών» (Μετά τα φυσικά Α 
08257-9): και ὡς πρώτες αρχές φαίνεται να εννοεί τα τέσσερα αίτια: το είδος, την ύλη, την αρχή της κίνησης 
και το τέλος. Πρόκειται για τις δυνατές απαντήσεις στο ερώτημα «γιατί», όταν τεθεί στην καθολικότητά του. 
Αυτό που επιδιώκουμε σε κάθε επιστήµη είναι να αναγάγουµε ένα γεγονός στα πραγματικά του αίτια, αφού η 
επιστημονική γνώση είναι γνώση του «διότι». Στην εξήγηση όµως ενός συμβάντος, ενός φαινομένου ή ενός 
γεγονότος, τα αίτια που προσδιορίζουµε είναι πάντοτε συγκεκριµένα και, πολλές φορές, εξατομικευμένα. 
Πότε λοιπόν τα αίτια μπορούν να θεωρηθούν καθολικές αρχές; Όχι όταν επιδιώκεται η εφαρµογή τους σε 
έναν τοµέα φαινομένων, αλλά σε ένα προγενέστερο στάδιο, όταν αναζητείται ο ορισμός τους, η γενική τους 
σύλληψη. Το έργο αυτό ο Αριστοτέλης το αναθέτει στην «πρώτη φιλοσοφία». 

Ὑπάρχει λοιπόν µία τουλάχιστον νοητή οντότητα, το Κινούν Ακίνητο, η µελέτη της οποίας δεν 
εντάσσεται στον χώρο της αριστοτελικής φυσικής: και υπάρχει επίσης η αναγκαιότητα να τεθούν οι πρώτες 
αρχές, που αφορούν το ον στην καθολικότητά του και όχι µια κατηγορία φυσικών όντων. Αυτοί είναι οι λόγοι 
που καθιστούν τη φυσική ανεπαρκή ὡς «πρώτη φιλοσοφία». 

Αν ὠστόσο αναζητήσει κανείς πως θεμελιώνεται στα κείµενα του Αριστοτέλη η ύπαρξη του 
Κινούντος Ακινήτου θα πρέπει να καταφύγει στο 8’ βιβλίο των Φυσικών. Στο ώριμο, δουλεμένο και εκτενές 
αυτό κείµενο ο Αριστοτέλης θα ξεκινήσει από τον ορισμό της κίνησης και τῶν στοιχείων της (κινούν και 
κινούμενο), θα αποδείξει την προτεραιότητα, την πληρότητα και τη συνέχεια της κυκλικής κίνησης και θα 
αναγάγει την κυκλική κίνηση στην επίδραση ενός κινούντος που δεν µπορεί κι αυτό να κινείται, και επομένως 
θα είναι ακίνητο. Ο υποψιασμένος αναγνώστης αντιλαμβάνεται ότι ο Αριστοτέλης έχει στον νου του την 
αιώνια κίνηση του σύμπαντος και την αιτιολόγησή της, το ίδιο το κείµενο όµως εκφέρεται στον ύψιστο βαθµό 
καθολικότητας: συλλαμβάνει την κίνηση ὧς μετάβαση του κινουμένου από το δυνάμει στο ενεργεία, δείχνει 
την αναγκαιότητα της ύπαρξης ενός κινούντος σε κάθε δυνατή κίνηση, αναφέρεται στα γενικά 
χαρακτηριστικά της κυκλικής κίνησης και εισάγει το κινούν ακίνητο ὡς ποιητικό αίτιο κάθε κυκλικής και 
συνεχούς κίνησης. Ο Αριστοτέλης φαίνεται να υπονοεί ότι, πριν από την εξειδικευμένη φυσική έρευνα (και 
εδώ πρόκειται για τη µελέτη των ουράνιων κινήσεων), απαιτείται µια γενικότερη αναζήτηση επάνω σε 


καθολικές έννοιες, σε αίτια και σε αρχές. Η εξήγηση της κίνησης του σύμπαντος προῦποθέτει τη διερεύνηση 


55 


της καθόλου κίνησης, αλλά και τῶν εννοιών του αιτίου, του συνεχούς, ακόµη και του ενός -- και αυτό ακριβώς 
γίνεται στα Φυσικά. 

Το Κινούν Ακίνητο µπορεί να αποτελεί αντικείµενο της πρώτης φιλοσοφίας, συνιστά όμως 
ταυτοχρόνως ακρογῶνιαίο λίθο της αριστοτελικής φυσικής. Είναι αυτό που προσδίδει στην εξώτατη σφαίρα 
τῶν απλανών την ομαλή κυκλική της κίνηση, η κίνηση αυτή μεταφέρεται στους πλανήτες, και μέσω του 
Ἠλιου επηρεάζει καθοριστικά τις επίγειες φυσικές µεταβολές, τον αέναο κύκλο της γέννησης και της φθοράς. 

Στα Φυσικά πρέπει επίσης να στραφεί ο αναγνώστης και όταν αναζητά τις πληρέστερες αριστοτελικές 
αναλύσεις για τα τέσσερα αίτια, για την ύλη και την κίνηση. Στο 17 βιβλίο ο Αριστοτέλης υπερασπίζεται µια 
διμερή οντολογία, η οποία θέτει δίπλα στο (πλατωνικής προέλευσης) εἶδος την καινοφανή, δική του ὕλη. Στο 
2 βιβλίο δείχνει ότι η επιστημονική εξήγηση σε κάθε τοµέα φαινομένων πρέπει να κάνει χρήση των 
τεσσάρων αιτίων. Και στην αρχή του 3” βιβλίου εισηγείται έναν γενικό ορισμό της κίνησης. Οι αναλύσεις 
αυτές θα μπορούσαν άνετα να είχαν συμπεριληφθεί στα Μετά τα φυσικά, καθώς οὔτε η ύλη οὔτε το αίτιο 
ανήκουν αποκλειστικά στη αριστοτελική φυσική. Αν εντάχθηκαν στα Φυσικά, είναι γιατί ο ίδιος ο 
Αριστοτέλης δηλώνει προγραμµµατικά ότι το ενδιαφέρον του θα επικεντρωθεί στη µελέτη της φύσης (Φυσικά 
184415, 190017-18). Η προκαταρτική εργασία που οδηγεί στις πρώτες αρχές είναι ένα στάδιο γνώσης 
απαραίτητο στον φυσικό επιστήμονα, πριν ξεκινήσει την έρευνά του σε έναν τοµέα της επιστήμης του (στην 
κοσμολογία λ.χ. ή στη βιολογία). Οι ίδιες όµως αυτές αρχές εἶναι εξίσου απαραίτητες και σε όποιον πρόκειται 
να ασχοληθεί µε τη λογική (η ύλη του συλλογισμού είναι οι προκείµενές του, ισχυρίζεται ο Αριστοτέλης), µε 
την ηθική (όπου η εὐδαιμονία ορίζεται ὡς το αγαθό και το τέλος της ανθρώπινης ζωής), και, οπωσδήποτε, µε 
τη μεταφυσική. 

Στα Φυσικά λοιπόν ο Αριστοτέλης εισάγει τις βασικές έννοιες, τις πρώτες αρχές, επάνω στις οποίες 
θα θεµελιωθεί η γνώση της φύσης. Κατά σειράν: ύλη, αιτιότητα, κίνηση, άπειρο, τόπος, κενό και χρόνος, είδη 
μεταβολής, συνέχεια, Κινούν Ακίνητο. Ο ερευνητής της φύσης, αν δεν κατέχει αυτές τις βασικές έννοιες, δεν 
μπορεί να επιτελέσει καμία ειδική έρευνα. Το γεγονός τώρα ότι κάποιες από αυτές τις αρχές είναι κοινές σε 
κάθε γνωστική αναζήτηση προκύπτει από την πεποίθηση του Αριστοτέλη ότι τα φύσει όντα καλύπτουν 
ουσιαστικά την ολότητα της υπαρκτής πραγματικότητας. Οι αρχές της φυσικής επιστήµης είναι σε μεγάλο 


βαθµό και αρχές της εν γένει γνώσης. 

4.}. Τα τέσσερα αίτια 


Η επιστημονική γνώση εἶναι καθολική γνώση, αλλά είναι και αιτιακή γνώση. «Γνωρίζουμε κάτι», λέει ο 
Αριστοτέλης, «μόνο όταν συλλάβουμε το γιατί του» (Φυσικά 194519). Η απλή περιγραφή, η ταξινόμηση ή η 
απαρίθµηση δεν μπορούν να θεωρηθούν ολοκληρωμένες επιστημονικές γνώσεις. 

Η αιτία όµως ενός συμβάντος ή ενός φαινομένου δεν είναι µια και μοναδική. Ο Αριστοτέλης μάλιστα 
υποστηρίζει ότι, αν αναλύσουμε τον τρόπο µε τον οποίο εξηγούµε τα πράγµατα, θα διακρίνουμε τέσσερις 
μορφές αιτίων: την ύλη, το είδος, το ποιητικό και το τελικό αίτιο. Αν μελετήσουμε, για παράδειγµα, το 
φαινόμενο της γέννησης ενός ζώου, θα πρέπει να αναφερθούμε στις σάρκες και στα οστά του νεογνού (την 
ύλη του), αλλά και στο ζωικό είδος που αναπαράγεται. Θα πρέπει επίσης να προσδιορίσουµε ποιος γεννά το 
νεογνό, ποιοι είναι δηλαδή οι γεννήτορές του (το ποιητικό αίτιο). Τέλος, θα πρέπει να αναρωτηθούμε ποιος 
είναι ο σκοπός της συγκεκριμένης γέννησης, και µια πιθανή απάντηση θα ήταν ότι σκοπός είναι η διατήρηση 
του εἶδους (το τελικό αίτιο). Θα πρέπει βέβαια να τονίσουμε ότι, µε τον εντοπισμό τῶν αιτίων, ο Αριστοτέλης 
δεν αναφέρεται απλώς στον τρόπο που οι άνθρωποι εξηγούν την πραγματικότητα, αλλά και στο πώς είναι 
δομημένη αυτή η πραγματικότητα. 

Ο προσδιορισμός και τῶν τεσσάρων αιτίων είναι απαραίτητος σε µια επαρκή αιτιολόγηση 
οποιουδήποτε συμβάντος, αφού τα αίτια αναφέρονται σε πραγματικές πλευρές και διασυνδέσεις του 


γεγονότος -- αυτό τουλάχιστον θα απαιτήσει ο Αριστοτέλης ρητώς από τον ερευνητή της φύσης: 


Επειδή οι αιτίες εἶναι τέσσερις, χρέος του φυσικού είναι να τις γνωρίσει όλες, και ανάγοντας το «γιατί» καὶ στις 
τέσσερις --στην ύλη, στο εἶδος, σε αυτό που προκάλεσε τήν κίνηση, στον σκοπό--, να είναι σε θέση να δώσει τή 


φυσική αιτιολογία (Φυσικά 198422-23). 


Το υλικό αίτιο ορίζεται ὡς «το ενυπάρχον από το οποίο γίνεται κάτι» ή το «ωπο-κείμενο», και περιλαμβάνει 
εκτός φυσικά από τα υλικά της σύνθεσης ή της κατασκευής ενός όντος και λιγότερο αυτονόητους «υλικούς» 
παράγοντες, όπως τα μέρη ενός όλου και τις προκείµενες του συμπεράσματος. Για να συλλάβουμε το 
αριστοτελικό υλικό αίτιο πρέπει να αποδεσµμευτούμε οριστικά από το κλασικό παράδειγµα του χάλκινου 
αγάλματος που συναντούμε στα εγχειρίδια της φιλοσοφίας (το παράδειγµα κατάγεται από την ίδια την έκθεση 
του Αριστοτέλη), και να αντιληφθούμε την ύλη ὧς την αναγκαία συνθήκη ύπαρξης ενός πράγματος ή ενός 
συμβάντος, µια συνθήκη που εμπεριέχει και τη δυνατότητα ύπαρξης αυτού του πράγματος. Η ύλη ενός όντος, 
λ.χ. του ανθρώπου, είναι αυτό από το οποίο ο άνθρωπος αποτελείται, δηλαδή τα ὀργανά του και, σε ένα 
βαθύτερο επίπεδο ανάλυσης, οι ιστοί του, αλλά και αυτό που προῦπήρχε ὡς δυνατότητα του ανθρώπου, 
δηλαδή κάποια µορφή του θηλυκού Φαρίου που παίρνει µορφή από το ανδρικό σπέρμα. 

Το δεύτερο αριστοτελικό αίτιο, το ειδικό αίτιο, ορίζεται ὡς «ο ορισμός της ουσίας» του (Φυσικά 
194026-27) ή το «τι είναι κάτι» (Φυσικά 198416) και εἶναι η άλλη όψη του υλικού αιτίου, αφού τα δύο αίτια 


συνδέονται όπως τα δύο σκέλη ενός ζεύγους. Και πάλι για να κατανοήσουμε το ειδικό αίτιο καλό θα είναι να 


57 


ξεφύγουμε από την αισθητή µορφή ή το σχήμα ενός αντικειμένου προς την κατεύθυνση του ορισμού, της 
βαθύτερης δομής, του όλου. Σε πιο σύνθετες υπάρξεις ή διαδικασίες καλύτερο είναι να προσεγγίσει κανείς το 
είδος µέσω της λειτουργίας ή του «έργου» που επιτελείται. Αν μείνει κανείς στο σχήμα ή στην εξωτερική 
μορφή δεν θα μπορέσει να διακρίνει πού έγκειται η διαφορά στο είδος ενός ανθρώπου και ενός πτώματος 
(Περί ζώων μορίων 640033-35). Γι’ αυτό στα Μετά τα φυσικά ο Αριστοτέλης χρησιμοποιεί κατά προτίμηση 
τις εκφράσεις «ενέργεια» ή «εντελέχεια» για να συλλάβει το είδος (λ.χ. Μετά τα φυσικά Θ 1050422). 

Το ποιητικό ή κινητικό αίτιο ορίζεται πάντοτε περιφραστικά απὀ τον Αριστοτέλη: στην πληρέστερη 
εκδοχή του ὡς «από όπου προέρχεται η µεταβολή ή η ακινητοποίηση» (Φυσικά 194029-30), και συνήθως 
περιληπτικά ὡς «η προέλευση της κίνησης» («ὄθεν ἡ κίνησις»). Σηµατοδοτεί, όπως και τα αίτια της 
σύγχρονης φυσικής, τον δράστη µιας ενέργειας, το κινούν αίτιο ή τον φορέα µιας μεταβολής: μπορεί όµως να 
προσδιορίσει και την αφορμή µιας ενέργειας. Το ποιητικό αίτιο προηγείται πάντοτε του γεγονότος που 
καλείται να εξηγήσει. Είναι το είδος τῶν αιτίων που εμπλέκονται σε κάθε διαδικασία μηχανικής μετάδοσης 
κινήσεων. 

Τέλος το τελικό αίτιο ισοδυναμεί µε τον σκοπό (το «οὗ ἕνεκα») ενός όντος ἡ γεγονότος. Ο 
Αριστοτέλης το ονομάζει και «αγαθό» ή «βέλτιστο» (Φυσικά 195824-26). εννοώντας ότι τέλος δεν εἶναι η 
οποιαδήποτε κατάληξη µιας μεταβολής, αλλά η επίτευξη ενός προὐπάρχοντος στόχου, το έσχατο σηµείο µιας 
διαδικασίας «όταν, σε µια µεταβολή που είναι συνεχής, υπάρχει κάποιο τέλος» (Φυσικά 194429-30). Το 
αριστοτελικό τέλος ή αγαθό δεν πρέπει βέβαια να συγχέεται µε το απόλυτο πλατωνικό Αγαθό, αφού αυτό που 
ενδιαφέρει τον Αριστοτέλη είναι η πραγμάτωση µιας συγκεκριμένης δυνατότητας, η ολοκλήρωση µιας 
συγκεκριμένης διαδικασίας μεταβολής. 

Η θεωρία τῶν τεσσάρων αιτίων είναι µια από τις πιο κεντρικές και τις πιο χαρακτηριστικές πλευρές 
της σκέψης του Αριστοτέλη. Για τη σύλληψή της, ο Αριστοτέλης αισθάνεται περήφανος, και δηλώνει ότι σε 
σχέση µε τη δική του ολοκληρωμένη αιτιότητα οι απόπειρες τῶν προηγουμένων στοχαστών υπήρξαν ασαφείς 
και συγκεχυμένες, «απλά ψελλίσματω» (Μετά τα φυσικά 993815), «σαν τα χτυπήματα που δίνουν οι 
αγύμναστοι στη μάχη» (Μετά τα φυσικά 985813-14). Ἡ θεωρία βρίσκει εφαρµογή σε όλο το φάσμα τῶν 
αναλύσεών του. Με τα τέσσερα αίτια ο Αριστοτέλης θα προσπαθήσει να εξηγήσει τόσο τα φυσικά φαινόμενα 
όσο και την ανθρώπινη δημιουργία και συμπεριφορά: την αναπαραγωγή ενός ζωντανού οργανισμού, την 


τροχιά ενός πλανήτη, αλλά και τη δημιουργία των πόλεων και την εξέλιξη της τραγωδίας. 

4.3. Βασικές έννοιες της φυσικής του Αριστοτέλη 


Κίνηση 

Λέμε συνήθως ότι η κίνηση εἶναι η βασική έννοια της αριστοτελικής φυσικής. Η ὑπαρξή της στον επίγειο και 
στον οὐράνιο χώρο θεωρείται πλήρως εναργής και αυτονόητη. Ωστόσο, ενώ η ύπαρξη της κίνησης στο 
σύμπαν θεωρείται δεδομένη, ο Αριστοτέλης συνειδητοποιεί ότι ο ορισµός και η ανάλυσή της είναι το στοιχείο 
που διαφοροποιεί τη δική του φυσική έρευνα από κάθε προγενέστερη. Αντιλαμβάνεται ότι έχει πλέον τη 
δυνατότητα να ορίσει την κίνηση -- µια έννοια, δηλαδή, που και στα δικά του μάτια μοιάζει πρωταρχική. 
Ορισµός όµως σηµαίνει αναγωγή σε πιο πρωταρχικές έννοιες. Και οι έννοιες αυτές, των οποίων την εμβέλεια 
ίσως ο Αριστοτέλης συνειδητοποιεί για πρώτη φορά ενώ γράφει το κείµενο που μελετούμε, εἶναι το ζεύγος 
δυνάμει και ἐνεργείᾳ (ή ἐντελεχείᾳ). 

Η βασική σύλληψη του Αριστοτέλη είναι ότι η κίνηση µπορεί να οριστεί ὧς η μετάβαση από το 
δυνάμει στο ἐντελεχείᾳ, ὡς η μετάβαση του δυνάμει όντος στην εντελέχειά του. Θα το διατυπώσει επακριβώς 
µε τον περίφημο ορισμό της κίνησης: «ἡ τοῦ δυνάμει ὄντος ἐντελέχεια, ᾖ τοιοῦτον, κίνησίς ἐστιν» (Φυσικά 
201410-11) -- η κίνηση είναι η εντελέχεια του δυνάμει όντος, ὡς τέτοιου, δηλαδή ὡς όντος δυναμένου να 
ενεργοποιηθεί µε τη συγκεκριμένη ενέργεια, ὡς κινητόν (Φυσικά 20288. 29). Όταν μελετούμε έναν άνθρωπο 
που πηγαίνει από την Αθήνα στη Θήβα ή που ασπρίζουν τα μαλλιά του, δεν µας ενδιαφέρει η εντελέχειά του 
ως ανθρώπινου όντος αλλά η εντελέχειά του ος κινουμένου (η κίνηση δηλαδή προς τη Θήβα) ή Ως 
αλλοιουμένου (το άσπρισµα τῶν μαλλιών). Και, επιπλέον, η εντελέχεια του κινουμένου παύει να υφίσταται 
όταν έχει ολοκληρωθεί η κίνηση -- µε την άφιξη στη Θήβα ο ἀνθρωπός µας δεν κινείται πλέον. Γι’ αυτό ο 
Αριστοτέλης θα προσθέσει στον ορισμό της κίνησης το σηµαντικό κατηγόρηµα «ἀτελής»: η κίνηση είναι 
ἀτελής εντελέχεια του δυνάμει όντος. 

Γιατί είναι σημαντικός ο ορισμός του Αριστοτέλη; Γιατί εἶναι γενικός, ισχύει δηλαδή για κάθε είδος 
μεταβολής -- τη γέννηση, την αύξηση, την ἀλλοίωσιν και την μετακίνηση (ή φοράν). Κυρίως όµως γιατί 
συνδέει την κίνηση µε την εντελέχεια, δηλαδή µε την πραγμάτωση του τέλους κάθε φυσικής μεταβολής. Οι 
ποικίλες φυσικές κινήσεις του σύμπαντος εντάσσονται µε τον τρόπο αυτό στην αριστοτελική τελεολογία. 
Αυτό που υπονοεί ο ορισμός είναι ότι κάθε φυσική κίνηση στο αριστοτελικό σύμπαν είναι μετάβαση προς ένα 
προδιαγεγραμμένο τέλος, πραγμάτωση ενός σκοπού. 

Ο Αριστοτέλης θα επιµείνει σε ένα ουσιώδες χαρακτηριστικό της κίνησης: ότι κάθε κίνηση 
προῦποθέτει πάντοτε ένα κινούν, που βρίσκεται σε εντελέχεια. Η θέση αυτή σημαίνει απομάκρυνση από τη 
γοητευτική πλατωνική προβολή της «αυτοκίνησης» τῶν όντων, που εμμέσως και ο ίδιος είχε αξιοποιήσει 
όταν όριζε τα φυσικά όντα ὡς αυτά που έχουν µέσα τους την αρχή της κίνησης, δηλαδή ὧς αυτοκινούμενα 
όντα. Παρά τις πολλές δυσκολίες που του δημιουργεί αυτή η προσέγγιση (η πιο σημαντική είναι η εξήγηση 
της φυσικής κίνησης τῶν σωμάτων, προς τα κάτω ή προς τα επάνω, όπου το κινούν είναι δυσδιάκριτο), ο 


Αριστοτέλης προκρίνει την αυθυπαρξία του κινούντος σε κάθε κίνηση. Το κέρδος από τη νέα προσέγγιση θα 

φανεί στο 7’ και το 8’ βιβλίο των Φυσικών, αφού µε βάση τη διάκριση κινούντος και κινουμένου θα 
θεμελιωθεί η ύπαρξη του Πρώτου Κινούντος Ακινήτου. 

Ο Αριστοτέλης τονίζει ακόµη ότι «κάθε κίνηση ξεκινά από κάτι και τελειώνει σε κάτι» (Φυσικά 
224834-Ρ1). Η έμφαση στην αφετηρία και στην κατάληξη της κίνησης μοιάζει αυτονόητη, αλλά είναι 
σημαντική για τον Αριστοτέλη. Πρέπει να καταλάβουμε ότι ο Αριστοτέλης δεν έχει στον νου του 
απροσδιόριστες ή ατελείς µεταβολές που συντελούνται χωρίς σκοπιμότητα, αλλά αντικείμενό του είναι οι 
καθορισμένες και πλήρεις µεταβολές που όντως «ξεκινούν από κάτι [συγκεκριμένο] και τελειώνουν σε κάτι». 
Τέτοιες είναι οι µεταβολές στη φύση. Ίσως γι’ αυτό να προτιµά και τον όρο «κίνηση» από τον πιο ασαφή όρο 
της μεταβολής. Υπό την οπτική αυτή η αφετηρία και η κατάληξη της κίνησης είναι ενάντιες καταστάσεις για 
το κινούμενο, και η κίνηση είναι µια μετάβαση στο ενάντιο. Αυτό φαίνεται πιο καθαρά στη γέννηση, όπου 
μεταβαίνουμε από το µη ον στην αντιφατική του κατάσταση, στο ον, αλλά ισχύει µε τη µορφή της 
εναντίωσης και για τις άλλες µεταβολές. 

Τόπος 

Ο Αριστοτέλης ξεκινά από τη διαπίστωση ότι ο τόπος είναι κάτι που όλοι δέχονται ότι υπάρχει, αλλά κανείς 
δεν αναλύει. Πριν από τον ίδιο μόνο ο Πλάτων μίλησε για τον τόπο εισάγοντας στον Τίμαιο την «χώραν», την 
οποία ο Αριστοτέλης ταυτίζει µε τη δική του ύλη. Η ταύτιση του τόπου µε την ύλη δεν φαίνεται παράλογη 
στον Αριστοτέλη, αφού ο τόπος ενός σώματος θα μπορούσε να προσδιοριστεί ὡς αυτό που περιέχεται µέσα 
στα όριά του: όπως θα μπορούσε να ταυτιστεί µε τη µορφή του σώματος, αφού ο τόπος είναι κατά κάποιον 
τρόπο το πέρας του σώματος. Ωστόσο, και η ύλη και η µορφή απορρίπτονται ὡς ισοδύναμα του τόπου, αφού 
ο τόπος είναι κάτι που διαχωρίζεται από το σώµα ενώ η ύλη και η µορφή δεν διαχωρίζονται. Ο τόπος λοιπόν 
δεν ανήκει στο σώμα, αν και είναι ίσος ὡς μέγεθος µε το σώμα. Εξού ο ορισμός του Αριστοτέλη, τόπος είναι 
το «πρῶτο περιέχον» (Φυσικά 20901-2) ενός πράγματος -- κάτι σαν φάκελος ή δοχείο που περιέχει το πράγμα. 
Ο τόπος υπάρχει επειδή υπάρχουν και τα πράγματα: δεν έχει ο ίδιος αυτόνομη υπόσταση, αλλά ταυτίζεται µε 
το πέρας του σώματος. Και επειδή κανένα σώμα δεν είναι μόνο του στο σύμπαν αλλά βρίσκεται ανάµεσα σε 
άλλα σώματα, ο τόπος του είναι το «ακίνητο πέρας του περιέχοντος σώματος» (Φυσικά 212420). 

Ο ορισμός αυτός του τόπου αρκεί για να απορρίψει ο Αριστοτέλης την ύπαρξη του κενού. Χωρίς 
σώμα, δεν υπάρχει τόπος, και αφού κενό είναι ο στερηµένος σώματος τόπος, το κενό δεν µπορεί να υπάρξει. 
Κενό θα υπήρχε σε ένα σύμπαν χωρίς σώματα, τέτοιος όµως κόσμος δεν υφίσταται. Ο κόσμος του 
Αριστοτέλη είναι ένα συνεχές, που απ᾿ άκρη σε άκρη αποτελείται από σώματα σε άµεση επαφή. 

Χρόνος 

Ένας μαθητής του Πλάτωνα που αποφασίζει να μιλήσει για τον χρόνο δεν µπορεί παρά να ξεκινήσει από την 
περίφημη περιγραφή του χρόνου στον Τίμαιο ὡς μίας «ρυθμικά κινούμενης εικόνας της ακίνητης 
αιωνιότητας» (374), που οδηγεί στην ταύτιση του χρόνου µε τις περιοδικές κινήσεις του ουρανού. Και 
πράγματι από εκεί ξεκινά και ο Αριστοτέλης, και παρά τις αντιρρήσεις που θα προβάλλει, εκεί εμμέσως θα 
επανέλθει στο τέλος της πραγματείας του. Στο κλειστό και αιωνίως κινούμενο αριστοτελικό σύμπαν ο χρόνος 


θα μετριέται µε βάση τις κυκλικές κινήσεις του ουρανού. 

Αυτό όµως που κυρίως ενδιαφέρει τώρα τον Αριστοτέλη δεν είναι ο απόλυτος κοσµικός χρόνος, αλλά 
ο χρόνος ως συνεχές φυσικό μέγεθος που «ακολουθεί» την κίνηση, όπως η ίδια κίνηση «ακολουθεί», δηλαδή 
προῦποθέτει, το μέγεθος. Αν αντιληφθούμε την κίνηση ως μεταβολή, καταλαβαίνουμε ότι κάθε κίνηση οδηγεί 
σε µεταβολή κάποιου προὐπάρχοντος μεγέθους -- στην περίπτωση της μετακίνησης, στην κάλυψη µιας 
απόστασης, ενός διαστήματος. Επομένως το μέγεθος, η κίνηση και ο χρόνος είναι αλληλοσυνδεόμενες 
συνεχείς οντότητες. 

Τι είναι λοιπόν ο χρόνος; Δεν ταυτίζεται µε την κίνηση, αλλά εἰναι τί τῆς κινήσεως, είναι µια 
διάσταση της κίνησης. Δεν υπάρχει χρόνος χωρίς κίνηση (Φυσικά 218021). Η κίνηση μετριέται µέσω της 
διάρκειάς της, δηλαδή μέσω του χρόνου. Και η κίνηση, όπως και ο χρόνος που της αντιστοιχεί, 
χαρακτηρίζονται από διαδοχή, το µετά διαδέχεται το πριν. Ο ορισμός που τελικά θα δώσει ο Αριστοτέλης 
είναι ότι «ο χρόνος είναι αριθµός της κίνησης σύμφωνα µε το πριν και το µετά (ἀριθμὸς κινήσεως κατὰ τὸ 
πρότερον καὶ τὸ ὕστερον)» (Φυσικά 21901 -2). Ο χρόνος είναι αριθµός, σπεύδει να διευκρινίσει ο Αριστοτέλης, 
όπως εἶναι αριθµός ο 56 ή τα 10 άλογα. Δεν είναι η μονάδα μέσω της οποίας μετριέται ένα σύνολο 
αντικειμένων, αλλά το ίδιο το αριθμήσιμο σύνολο τῶν αντικειμένων. Άρα ο χρόνος δεν εἶναι το μέτρο της 
κίνησης, αλλά η διάρκεια που της αντιστοιχεί η οποία είναι μετρήσιμη, αριθµήσιμη. Επειδή μετριέται ο 
χρόνος ὡς αριθµήσιμη διάρκεια, μετριέται και η αντίστοιχη κίνηση. 

Ο χρόνος ὡς συνεχές μέγεθος εἶναι επ’ άπειρον διαιρετός: διαιρείται σε μικρότερους χρόνους. Η τομή 
όμως του χρόνου, αυτή ποὺ τον διαιρεί σε μικρότερους χρόνους, είναι µια στιγµή χωρίς χρονική διάρκεια, την 
οποία ο Αριστοτέλης ονομάζει «νῦν», δηλαδή «τώρα». Τα νῦν είναι άπειρα, όσες και οι δυνατές διαιρέσεις 
του χρόνου, δεν εἶναι όµως µέρη του χρόνου, αφού δεν έχουν διάρκεια. Και είναι αδιαίρετα, αφού δεν είναι 
μεγέθη και επομένως εἶναι αδύνατον να διαιρεθούν. Το παρόν εἰναι κι αυτό ένα ειδικό νῦν: εἶναι αυτό που 
χωρίζει την ολότητα του χρόνου σε παρελθόν και σε µέλλον. Η ιδιοτυπία λοιπόν του χρόνου είναι ότι το µεν 
παρελθόν δεν υπάρχει πια, το μέλλον δεν υπάρχει ακόμη, ενώ το παρόν, που είναι το μόνο που υφίσταται, δεν 
είναι καν χρόνος (Φυσικά 217933΄-34). 

Κάθε φυσική κίνηση και μεταβολή συντελούνται εντός του χρόνου: κάθε γεννητό και φθαρτό όν, 
κάθε κινούμενο ον, βρίσκεται εντός του χρόνου (Φυσικά 222030-31). Εκτός χρόνου βρίσκεται μόνο ό,τι δεν 
ανήκει στη φυσική επιστήμη -- τα άυλα όντα, που είναι αντικείµενο της πρώτης φιλοσοφίας, και τα «μη 
όντα», όπως οι αδύνατες προτάσεις της λογικῆς και τῶν μαθηματικών. 

Κινούν Ακίνητο 

Για την εισαγωγή του Κινούντος Ακινήτου ο Αριστοτέλης θα στηριχθεί στη διάκριση κινούντος και 
κινουμένου και στη θέση ότι όλα τα κινούμενα κινούνται από κάτι (άλλο). Η θέση αυτή ισχύει και για όσα 
κινούνται εκ φύσεως και για όσα κινούνται βιαίως. Ισχύει ακόµη και για όσα (φαίνονται) να κινούνται από 
μόνα τους, δηλαδή τόσο για τα έμβια όντα όσο και για τα βαριά και ελαφρά σώματα. 

Εφόσον λοιπόν κάθε κινούμενο κινείται από κάτι, αυτό που πρωταρχικά κινεί το κινούμενο, το 
λεγόμενο πρῶτον κινοῦν, θα είναι κάτι που κινείται από μόνο του. Αλλιώς η αναγωγή θα πρέπει να συνεχιστεί 
επ᾽ άπειρον. Και στο αυτοκινούμενο όµως πρώτο κινούν, όπως σε όλα τα (φαινοµενικώς) αυτοκινούμενα, ένα 


μέρος θα κινεί και ένα μέρος θα κινείται. Το μέρος που κινεί, είτε θα κινείται και το ίδιο είτε θα είναι ακίνητο: 

αν κινείται, θα πρέπει να κινείται και πάλι από ένα µέρος του, κινούμενο ή ακίνητο. Επομένως, για να µην 
έχουµε και πάλι άπειρη αναγωγή, τελικά θα πρέπει να υπάρχει ένα πρώτο κινούν που να είναι το ίδιο ακίνητο. 
«Αυτό που κινείται από µόνο του είναι αναγκαίο να αποτελείται: από ένα ακίνητο κινούν: και από ένα 
κινούμενο, το οποίο όµως δεν κινεί κατ᾽ ανάγκην αλλά ενδέχεται και να κινεί» (Φυσικά 25586-δ). 

Η «απόδειξη» του Αριστοτέλη δείχνει να ισχύει για κάθε προσέγγιση της κίνησης, Και όχι ειδικά για 
το κινούν αίτιο του σύμπαντος. Γι’ αυτό το συμπέρασμά του εκφέρεται γενικά: «Είναι φανερό λοιπόν από τα 
παραπάνω ότι το κινούν ακίνητο µε την πρωταρχική έννοια υπάρχει (ἔστιν τὸ πρώτως κινοῦν ἀκίνητον)... Το 
κινούν µε την πρωταρχική έννοια θα είναι, για όλα τα κινούμενα, ακίνητο» (Φυσικά 25504-0). Η προσοχή 
ὡστόσο του Αριστοτέλη στέφεται στην κοσμική κίνηση. «Επειδή η κίνηση εἰναι αιώνια και δεν θα 
σταματήσει ποτέ, είναι αναγκαίο να υπάρχει κάτι το αιώνιο, το οποίο πρώτο κινεί -- εἴτε ένα είτε περισσότερα. 
Και είναι αναγκαίο το πρώτο κινούν να εἶναι ακίνητο» (Φυσικά 258010-12). Εδώ η αναφορά δεν είναι στο 
πρωταρχικό αίτιο της κάθε κίνησης, αλλά στην αρχή κίνησης του σύμπαντος, στο Πρώτο Κινούν Ακίνητο. 

Το αν είναι ένα το Κινούν Ακίνητο ή περισσότερα, θα το αφήσει ανοικτό ο Αριστοτέλης. Ο 
Αριστοτέλης δίνει ένα επιχείρηµα υπέρ του ενός Κινούντος, µε βάση την απλότητα που χαρακτηρίζει τη 
φύση: «Θα πρέπει ὠστόσο να προτιμούμε το ένα από τα πολλά, τα πεπερασμένα από τα απειράριθµα -- γιατί 
απέναντι στα ίδια φαινόμενα, πρέπει πάντοτε να επιζητούμε να φθάσουμε σε πεπερασμένο αριθµό αιτίων, 
αφού στα φυσικά όντα έχει προτεραιότητα το πεπερασμένο και το καλύτερο, εφόσον είναι δυνατόν» (Φυσικά 
25949-12). 

Το Κινούν Ακίνητο, ὡς πρώτη αρχή της κίνησης, προσδίδει κατ᾽ αρχήν κίνηση σε ένα πρώτο 
κινούμενο. Και επειδή το πρώτο κινούν είναι αιώνιο, αιώνια θα είναι και η κίνηση του πρώτου κινουμένου 
(Φυσικά 259032-26081). Πρώτο κινούμενο είναι το εξώτατο πέρας του σύμπαντος, η σφαίρα τῶν απλανών, 
που στο γεωκεντρικό σύμπαν κινείται ακατάπαυστα και ομαλά συμπληρώνοντας μία περιστροφή κάθε 
ημερονύκτιο. Για τη φυσική του Αριστοτέλη η κυκλική κίνηση του ουρανού είναι, κατά μίαν έννοια, πιο 
σημαντική από την ὕπαρξη του Κινούντος Ακινήτου. Μέσω της αιώνιας κυκλικής κίνησης της εξώτατης 
σφαίρας και της μετάδοσης αυτής της κίνησης στο εσωτερικό του σύμπαντος, ο Αριστοτέλης θα καταφέρει να 
εξηγήσει στα φυσικά του έργα τόσο τα οὐράνια φαινόμενα όσο και την επίγεια διαρκή γέννηση και φθορά. 
Όλη η τάξη της φύσης εξαρτάται από την πρωταρχική κυκλική κίνηση. 

Είναι ενδιαφέρον ότι ορισμένα βασικά γνωρίσματα του Κινούντος Ακινήτου δεν εμφανίζονται στα 
Φυσικά. Πουθενά το Κινούν Ακίνητο δεν ονομάζεται «θεός», πουθενά δεν λέγεται ότι νοεί τον εαυτό του, ότι 
είναι αὔταρκες και ευδαίµον, πουθενά ότι κινεί δια του έρωτος. Από την οπτική γωνία της αριστοτελικής 
φυσικής, αυτές οι διαστάσεις του κινούντος αιτίου είναι αδιάφορες. Το αν χρειάζονται στη αριστοτελική 


μεταφυσική, είναι ένα άλλης τάξης ερώτημα. 

4.4. Ο αριστοτελικός φυσικός κόσμος 


Η φυσική φιλοσοφία του Αριστοτέλη αποδείχτηκε ιδιαίτερα ανθεκτική στον χρόνο. Καθόρισε στην ουσία τον 
τρόπο µε τον οποίον οι άνθρωποι έβλεπαν τη φύση για 20 ολόκληρους αιώνες. Η µεγάλη επιτυχία της 
οφείλεται στη συνοχή της, στο ότι κατάφερνε να εξηγεί µε έναν ικανοποιητικό τρόπο όλα τα γνωστά φυσικά 
φαινόμενα, οφείλεται όµως ὡς έναν βαθµό και στο γεγονός ότι βρισκόταν πολύ κοντά στον κοινό νου. Ο 
Αριστοτέλης έχει τη σπάνια ικανότητα να αξιοποιεί τις αντιλήψεις των κοινών ανθρώπων, ενσωματώνοντάς 
τες σε συνεκτικά θεωρητικά πλαίσια. 

Η κίνηση είναι η θεμελιώδης έννοια της αριστοτελικής φυσικής. Ο Αριστοτέλης χρησιμοποιεί την 
κίνηση µε µια διευρυμένη έννοια, που συμπεριλαμβάνει τη γέννηση και τη φθορά, την αύξηση και την 
μείωση, την ποιοτική αλλαγή (την «αλλοίωση») -- στην ουσία η κίνηση ταυτίζεται µε τη μεταβολή. Ένα 
πράγμα µπορεί να μεταβληθεί είτε ὡς προς την ὑπαρξή του (την «ουσία» του), να γεννηθεί δηλαδή ή να χαθεί 
οριστικά: είτε ὡς προς τις ιδιότητές του, να αλλάξει δηλαδή χρώμα, σχήμα, υφή κτλ.: είτε ὡς προς το μέγεθός 
του, δηλαδή ένα ζώο και ένα φυτό να μεγαλώσει ή µια ποσότητα υλικού να ελαττωθεί: και τέλος, µπορεί να 
μεταβληθεί ὡς προς τον τόπο, δηλαδή να μετακινηθεί. Η κίνηση λοιπόν, µε αυτήν την έννοια, είναι το 
συστατικό γνώρισμα του φυσικού κόσμου, υπήρχε πάντοτε και θα υπάρχει πάντοτε, η ὕπαρξή της μάλιστα 
είναι τόσο προφανής που δεν χρειάζεται απόδειξη. Η ίδια η φύση ορίζεται ὡς η αιτία της κίνησης, ενώ τα 
φυσικά όντα εἶναι εκείνα τα όντα που έχουν τη δυνατότητα να κινούνται και να μεταβάλλονται (Φυσικά 
19306-23). Ο ορισμός αυτός της κίνησης περιλαμβάνει και τα έμβια όντα, αφού κι αυτά μεταβάλλονται -- 
γεννιούνται, αναπτύσσονται, αναπαράγονται, φθίνουν και πεθαίνουν. Κίνηση λοιπόν είναι, όπως λέει ο 
Αριστοτέλης, η ενεργοποίηση των δυνατοτήτων, η μετάβαση ενός όντος στην εντελέχειά του (Φυσικά 201Ὀ4- 
5). 

Παρά την κυριαρχία της συνεχούς μεταβολής στη φύση, ο αριστοτελικός κόσμος ὡς σύνολο είναι 
αγέννητος και αιώνιος. Αιώνια εἶναι και τα φυσικά είδη που τον απαρτίζουν: τα είδη τῶν ζώων και τῶν 
φυτών, που όλοι γνωρίζουμε, οι σταθεροί συνδυασμοί της ανόργανης ύλης. Η σταθερότητα τῶν φυσικών 
ειδών δεν αποκλείει τη διαρκή αλλαγή στο εσωτερικό του κάθε εἰδους. Υπάρχουν δισεκατομμύρια άνθρωποι 
στον κόσμο, κανένας άνθρωπος δεν είναι απολύτως όμοιος µε άλλον, όλοι έχουν γεννηθεί και κάποτε θα 
πεθάνουν, όλοι αλλάζουν διαρκώς σωματικά, ψυχικά και πνευματικά, και παρ᾽ όλα αυτά όλοι ανήκουν στο 
σταθερό είδος του ανθρώπου. Το κλειδί για την εξήγηση της σταθερότητας μέσα στην αλλαγή είναι το 
φαινόμενο της αναπαραγωγής: «άνθρωπος άνθρωπο γεννά», επαναλαμβάνει διαρκώς ο Αριστοτέλης. Και 
εννοεί ότι η φύση έχει προικίσει τον κάθε συγκεκριµένο άνθρωπο µε µια ενιαία μορφή (το είδος του, αυτό 
που καθορίζει τι εἶναι άνθρωπος), την οποία προσπαθεί να πραγματώσει και να διαιωνίσει. Το έμβρυο έχει τις 
φυσικές προδιαγραφές για να γίνει ένας ώριμος άνθρωπος και για να αναπαραχθεί. Το έμβρυο, στη γλώσσα 
του Αριστοτέλη, είναι «δυνάμει» άνθρωπος. 

Η φύση επομένως λειτουργεί «τελεολογικά». Κάθε φυσικό ον τείνει να πραγματώσει τον 
προδιαγεγραμµένο σκοπό του, το «τέλος» του. Πίσω απ᾿ αυτήν την πεποίθηση µπορεί κανείς να διακρίνει το 


βιολογικό πρίσμα, µέσα από το οποίο ο Αριστοτέλης προσεγγίζει όλη την πραγματικότητα. Κατεξοχήν 

«ουσία» στην αριστοτελική φιλοσοφία είναι το επιµέρους έμβιο ον. Ο κύκλος της ζωής και της ανάπτυξης 
του εμβίου όντος, η βαθμιαία ενεργοποίηση της µορφής του, συμπυκνώνει, για τον Αριστοτέλη, το υπόδειγμα 
της ολοκληρωμένης και προδιαγεγραμμένης μεταβολής στη φύση. Στη μελέτη άλλωστε των ζωντανών 
οργανισμών, η οποία θα πρέπει να στηρίχθηκε και σε επιτόπια εμπειρική έρευνα, ο Αριστοτέλης αφιέρωσε το 
ένα τρίτο περίπου του συνολικού έργου του, και δικαίως θεωρείται ο εισηγητής της επιστήμης της βιολογίας. 
Και οι φυσικές όµως και ανεμπόδιστες κινήσεις των ανόργανων σωμάτων στην επιφάνεια της Γης 
είναι, κατά µία έννοια, τελεολογικές. Ο Αριστοτέλης υιοθετεί τη διάκριση τῶν τεσσάρων στοιχείων (γη, νερό, 
αέρας και φωτιά), που εισήγαγε στην ελληνική φιλοσοφία ο Εμπεδοκλής, χωρίς ὡστόσο να αρνείται τον 
αμοιβαίο μετασχηματισμό τους. Κάθε σώμα αποτελείται από ένα μείγμα τῶν τεσσάρων στοιχείων. Βαριά 
τώρα σώματα είναι όσα αποτελούνται κατά κύριο λόγο από γη και νερό. Τα βαριά σώματα τείνουν να 
καταλάβουν τη φυσική τους θέση στο κέντρο του σύμπαντος, και επομένως, αν αφεθούν ελεύθερα, κινούνται 
κατακόρυφα προς τα κάτω. Υπάρχουν όµως και τα ελαφρά σώματα, αυτά που αποτελούνται κυρίως από αέρα 
και φωτιά: τα σώματα αυτά, αν αφεθούν ελεύθερα, ανεβαίνουν κατακόρυφα προς τα επάνω, γιατί τείνουν κι 


αυτά προς τη φυσική τους θέση που βρίσκεται στον ουράνιο θόλο. 


«βαρύ» και «ελαφρό» ονομάζουμε αυτό που έχει τή δυνατότητα να κινηθεί µε κάποια φυσική κίνηση... Η 
φυσική επιστήμη ασχολείται µε την κίνηση, καὶ το βαρύ καὶ ελαφρό εμπεριέχουν μέσα τους, όπως θα έλεγε 
κανείς, τα σπέρματα της κίνησης... Από τα απλά σώματα, τα μεν κινούνται πάντοτε απομακρυνόµενα από το 
κέντρο, τα ὃε προς το κέντρο. Αυτό που απομακρύνεται από το κέντρο λέω ότι κινείται προς τα «επάνω», ενώ 


αυτό που κινείται προς το κέντρο κινείται προς τα «κάτω» (Περί ουρανού 307032 κ.ε.) 


Οι φυσικές λοιπόν κινήσεις των σωμάτων είναι πάντοτε ευθύγραμμες, είτε προς τα κάτω είτε προς τα επάνω. 
Οι περισσότερες πάντως κινήσεις στον επίγειο χώρο δεν είναι φυσικές και ελεύθερες, αλλά «βίαιες»: ένα 
κινούμενο σώμα επιδρά επάνω σε ένα άλλο σώμα, και του μεταδίδει την κίνησή του. Η εξήγηση της επίγειας 
κίνησης δείχνει την εξάρτηση του Αριστοτέλη από την εμπειρία και τον κοινό νου, και είναι προφανές ότι 
βρίσκεται πολύ µακριά από τη νευτώνεια σύλληψη της βαρύτητας. 

Το σύμπαν του Αριστοτέλη είναι σφαιρικό και κλειστό. Στο κέντρο του βρίσκεται η ακίνητη Γη, 
γύρω από την οποία περιστρέφονται οι πλανήτες και οι απλανείς αστέρες, στερεωμένοι σε οµόκεντρες 
σφαίρες. Η σφαίρα της Σελήνης, του εγγύτερου πλανήτη, αποτελεί και το διαχωριστικό όριο ανάμεσα στο 
επίγειο και στο ουράνιο βασίλειο. Ο αριστοτελικός κόσμος είναι διαιρεµένος στα δύο. Ο επίγειος χώρος είναι 
ο χώρος της γέννησης και της φθοράς, τῶν υλικών όντων που κινούνται µε όλες τις δυνατές κινήσεις και 
υφίστανται κάθε είδους µεταβολή. Στον ουρανό αντιθέτως επικρατεί τάξη και κανονικότητα. Η μοναδική 
μεταβολή που παρατηρείται στον χώρο αυτόν είναι η κυκλική και ομαλή κίνηση τῶν σφαιρών. Τα ουράνια 
σώματα συνίστανται από ένα άφθαρτο υλικό, διαφορετικό από τα 4 επίγεια στοιχεία (ο Αριστοτέλης το 
ονομάζει «πρώτο σώμα» ή «πέμπτη ουσία»), που επιτρέπει μόνο την κυκλική κίνηση. 

Παρά τον διαχωρισμό τους, Ωστόσο, το ουράνιο και το επίγειο βασίλειο συνδέονται µε σχέσεις 


αναλογίας. Η αιώνια φύση των ουρανίων σωμάτων (το «εἰναι» τους) αντιστοιχεί στη διαρκή γέννηση και τη 

φθορά (στο «γίγνεσθαι αεί») των επίγειων όντων. Η κυκλική τους κίνηση αντιστοιχεί στους 
μετασχηματισμούς των στοιχείων και των σύνθετων σωμάτων. Η ομαλότητα των κυκλικών κινήσεων 
αντιστοιχεί στη σταθερή εναλλαγή των επίγειων μεταβολών. Ό,τι λοιπόν είναι για τον Ουρανό η αιωνιότητα, 
είναι για τη Γη η συνέχεια και η διαρκής εναλλαγή. Τάξη όµως υπάρχει και στους δύο χώρους. 

Ο Αριστοτέλης θα εντοπίσει το ποιητικό αίτιο της διαρκούς γέννησης και φθοράς στην επίδραση της 
κίνησης του Ἠλιου επί της Γης. Υιοθετώντας την αστρονομική θεωρία του Εύδοξου, αποδίδει στον Ἠλιο δύο 
ταυτόχρονες ομαλές κυκλικές κινήσεις: την ημερήσια κίνηση όλων τῶν ουράνιων σωμάτων γύρω από την 
κεντρική Γη, και µια ετήσια δική του «λοξή» κίνηση επί µιας νοητής γραμμής του ουρανού, που ονομάστηκε 
«Εκλειπτική». Η συνεχής κίνηση του Ἠλιου εξασφαλίζει µια ανάλογη συνέχεια στις επίγειες γεννήσεις: η 
διπλή κίνηση του Ἠλιου εξηγεί την εναλλαγή γέννησης και φθοράς. Για µια ακόµη φορά, ο Αριστοτέλης θα 
αξιοποιήσει κοινές πεποιθήσεις. Όλοι γνωρίζουν ότι η σταθερή εναλλαγή τῶν εποχών οφείλεται στην κίνηση 
του Ήλιου: όλοι συνδέουν τις αλλαγές του καιρού µε τις εποχές: και όλοι συνδέουν τον κύκλο της βλάστησης 
και της κυοφορίας µε τον καιρό και τις εποχές. Από τα αυτονόητα αυτά φαινόμενα ὡς τη γενίκευση, ότι κάθε 
γέννηση και φθορά διαγράφει εξαιτίας του Ἠλιου έναν κύκλο, η απόσταση δεν είναι μεγάλη. Ο Αριστοτέλης 


θα καταφέρει να προσδώσει στον επίγειο χώρο κάτι από την αιωνιότητα του ουρανού. 


Η γέννηση και ή φθορά θα εἶναι πάντοτε συνεχής, καὶ ποτέ δεν θα εκλείψει, για την αιτία ακριβώς που 
προσοιορίσαµε. Και πράγματι, αυτό εἶναι λογικό να συμβαίνει. Γιατί, όπως λέμε, η φύση πάντοτε επιθυμεί το 
καλύτερο, και το «είναι» εἶναι σίγουρα καλύτερο από το «μή εἶναι». Καθώς λοιπόν όλα τα ὀντα δεν μπορούν να 
μετέχουν στο εἶναι, γιατί βρίσκονται πολύ μακριά απὀ την αρχή, ο θεός βρήκε τρόπο να συμπληρώσει τις 
ελλείψεις του σύμπαντος δίνοντας στη γέννηση αδιάλειπτη συνέχεια. Γιατί έτσι το είναι φθάνει στην ὑψιστή 
συνοχή του, καθώς ή γέννηση, ὡς αιώνιο γίγνεσθαι, έρχεται πάρα πολύ κοντά στην αυθεντική ὑπαρξη (Περί 


γενέσεως και φθοράς 33602534). 


Στο απόσπασμα που παραθέσαµε διακρίνεται ένας θριαμβευτικός τόνος. Ο Αριστοτέλης δεν κρύβει την 
ικανοποίηση του, γιατί κατάφερε να βρει σηµεία σύγκλισης ανάμεσα στα δύο ριζικά διαφορετικά τμήματα 
του φυσικού κόσμου. Παρά τις αντιθέσεις τους, ο Ουρανός καὶ η Γη διατηρούν δεσμούς συνοχής. 

Ο Αριστοτέλης δείχνει εμπιστοσύνη στα φαινόμενα που του μεταδίδουν οι αισθήσεις, όπως και στις 
διαδεδομένες πεποιθήσεις τῶν κοινών ανθρώπων για τη φύση της πραγματικότητας. Τα φαινόμενα δεν 
θεωρούνται από τη φύση τους απατηλά και ὕποπτα, όπως στον πλατωνισμό, πρέπει απλώς να ενταχθούν σε 


ένα σύνολο φυσικών αρχών ανώτερης τάξης. Η φύση πάντως ως σύνολο διέπεται από τάξη. 


Η αταξία δεν εἶναι τίποτε ἄλλο από το «παρά φύσιν». Γιατί η τάξη είναι ή οικεία φύση των αισθητών (Περί 


ουρανού 30654-6). 

4.5. Η φυσική φιλοσοφία του Αριστοτέλη 


Το εύρος της θεματολογίας τῶν φυσικών συγγραμμάτων του Αριστοτέλη είναι πραγματικά εντυπωσιακό. Με 
τη σηµερινή ορολογία, τα γραπτά του καλύπτουν µε αξιώσεις πληρότητας την κοσμολογία, τη μετεωρολογία, 
τη φυσική, τη χημεία, τη βιολογία, τη ζωολογία και τη φυτολογία. Δεν υπάρχει πλευρά της φυσικής 
πραγματικότητας πάνω στην οποία να µην έχει σκύψει ο Αριστοτέλης µε ενδιαφέρον και προσοχή, κανένα 
φυσικό φαινόμενο δεν έχει θεωρηθεί ανάξιο λόγου και μελέτης (βλ. Περί ζώων μορίων 6440522-645923). 

Το αριστοτελικό έργο αναβιώνει τη φυσιοκρατική παράδοση των προσωκρατικών φιλοσόφων και 
επιχειρεί να την ενσωματώσει στην πρόσφατη πλατωνική κληρονομιά. Σε όλους τους τοµείς της φυσικής 
έρευνας η αριστοτελική προσέγγιση θα αποδειχθεί καταλυτική. Όχι µόνο γιατί συστηµατοποιεί και 
προεκτείνει τις γνώσεις τῶν προγενεστέρων υπερβαίνοντας εμφανώς κάθε παλαιότερη απόπειρα, αλλά και 
γιατί διαπνέεται από µια συνειδητή μέριμνα θεωρητικής θεμελίωσης, που οδηγεί στην τακτοποίηση τῶν 
υπαρχόντων επιστημονικών κλάδων και στην ίδρυση καινούργιων. Η αριστοτελική διευρυμένη «φυσική» θα 
αποτελέσει τη θεωρητική αφετηρία για κάθε μελλοντική πραγμάτευση και θα καθορίσει ένα μέτρο σύγκρισης 
σε όλη τη διάρκεια της ύστερης αρχαιότητας και του Μεσαίωνα. 

Σε κάθε τοµέα φαινομένων ο Αριστοτέλης προκρίνει µια πορεία έρευνας, η οποία, όπως λέει, ξεκινά 
από τα «γνωριμότερα και σαφέστερα σε εμάς» και πηγαίνει προς τα «σαφέστερα και γνωριµότερα στη φύση» 
(Φυσικά 184416-17). Πρόκειται για σταδιακή μετάβαση από γνωστά γεγονότα σε άγνωστες ακόµη φυσικές 
αρχές και αιτίες. Έτσι για να αντιμετωπίσει την τεράστια ποικιλία ζωικών ειδών την οποία συναντά στις 
βιολογικές του έρευνες, και τη μεγάλη πολυπλοκότητα και διαφοροποίηση των οργανισμών τους, ο 
Αριστοτέλης δηλώνει ότι θα ξεκινήσει από το πιο γνωστό του ζώο και τα µέρη του, δηλαδή τον άνθρωπο. Ο 
άνθρωπος, οι λειτουργίες και τα µέλη του οργανισμού του, θα δώσουν στον ερευνητή τῶν ζώων ένα πρότυπο 
και ένα μέτρο σύγκρισης. Με τον τρόπο αυτό θα αρχίζει να «συνδυάζει τον λόγο (δηλαδή, τη θεωρία) µε την 


εμπειρία τῶν αισθήσεων». 


Πρώτα πρέπει να εξετάσουμε τα μέρη του ανθρωπίνου σώματος. ΓΠΓΠατί όπως κάποιος εξετάζει [άγνωστα] 
νομίσματα συγκρίνοντάς τα µε όσα γνωρίζει, το ἴδιο πρέπει να κάνουμε κι εμείς σε κάθε περίπτωση. Και φυσικά 
ο άνθρωπος είναι το ζώο, που γνωρίζουμε καλύτερα. Τα ανθρώπινα μέλη μάς είναι γνωστά από τις αισθήσεις. 
Θέλοντας ὠστόσο να ακολουθήσουμε τη σωστή σειρά και να συνδυάσουµε τον λόγο µε τήν αίσθηση, θα 
προχωρήσουμε στην απαρίθμηση των μερών -- πρώτα τα οργανικά μέρη και µετά τα κοινά. Τα κυριότερα μέρη 
λοιπόν στα οποία διαιρεῖται το σώμα είναι: το κεφάλι, ο αυχένας, ο θώρακας, τα δύο χέρια και τα δύο πόδια 


(Περί τα ζώα ιστορίαι 49141 9-29). 


Στην εισαγωγή των Μετεωρολογικών, ο Αριστοτέλης σκιαγραφεί ένα συνολικό πρόγραµµα μελέτης της 
φυσικής φιλοσοφίας. Δηλώνει ότι έχει ήδη μιλήσει σε προηγούμενα έργα για τα πρώτα αίτια της φύσης, για 
τη φυσική κίνηση γενικά, για τις τροχιές τῶν ουρανίων σωμάτων, για τα τέσσερα στοιχεία και την αμοιβαία 


μεταβολή τους και γενικά για τη γέννηση και τη φθορά. 

Έχουμε προηγουμένως μιλήσει για τα πρώτα αίτια τῆς φύσης και για όλη τη φυσική κίνηση: επιπλέον, έχουμε 
μιλήσει για τα άστρα που διακοσμούν τον ουρανό και για τα στοιχεία τα σωματικά, λέγοντας πόσα είναι καὶ ποια 
είναι: καὶ ακόµη για την αμοιβαία μεταβολή των στοιχείων, και για τη γέννηση και τή φθορά των πάντων 


(Μετεωρολογικά 338420-24). 


Οι αναφορές του Αριστοτέλη φαίνονται συγκεκριμένες: παραπέμπει κατά σειρά στο 2ο βιβλίο των Φυσικών 
(αίτια της φύσης), στα βιβλία 3-6 των Φυσικών (φυσική κίνηση), στο πρώτο και στο δεύτερο μέρος του Περί 
ουρανού (κίνηση του ουρανού και τῶν τεσσάρων στοιχείων αντιστοίχως) και στο ΓΠερί γενέσεως και φθοράς 
(αμοιβαία µεταβολή τῶν στοιχείων). Ακολουθούν τα μετεωρολογικά φαινόμενα, τα οποία πρόκειται ακριβώς 
να μελετηθούν στο προλογιζόµενο έργο, και, όπως δηλώνεται, ο προσχεδιασµένος κύκλος θα ολοκληρωθεί µε 


τα βιολογικά έργα: 


Αφού πραγματευτούμε αυτά, θα εξετάσουμε το ζήτημα αν μπορούμε µε παρόμοιο τρόπο να μιλήσουμε για τα ζώα 
και τα φυτά, και γενικά και κατά περίπτωση. Όταν ολοκληρώσουμε όλα αυτά, έχουμε σχεδόν εκπληρώσει τήν 


αρχική µας προαίρεση (Μετεωρολογικά 339α6-9). 


Το κείµενο αυτό δείχνει ότι ο Αριστοτέλης συνέλαβε τη µελέτη όλης της φύσης ὣς ενιαίο σχέδιο. Η φυσική 
έρευνα πρέπει να αρχίσει από την ανάλυση τῶν αιτίων της φύσης: σε ένα δεύτερο στάδιο πρέπει να τεθεί το 
γενικό πρόβλημα της φυσικής κίνησης: και τέλος θα ακολουθήσει η μελέτη ειδικών τομέων της φυσικῆς 
πραγματικότητας: τῶν ουρανίων σωμάτων, τῶν στοιχείων, τῶν μετεωρολογικών φαινομένων και τῶν εμβίων 
όντων. 

Στο κείµενο αυτό διακρίνεται όµως και ένα πρόβλημα μεθόδου, ένα πρόβλημα που έχει πολλές φορές 
επισημανθεί από τους μελετητές της αριστοτελικής φιλοσοφίας. Ο Αριστοτέλης δεν φαίνεται να διαχωρίζει 
αυτό που σήµερα εμείς θα ονοµάζαµε φιλοσοφία τῶν φυσικών επιστημών από την επιστήµη της φυσικής. 
Σήµερα θεωρούμε ότι η µελέτη τῶν φυσικών αρχών και της φυσικῆς αιτιότητας -και, ὡς έναν βαθμό, η 
μελέτη βασικών φυσικών εννοιών, όπως η κίνηση, το συνεχές, ο χώρος, ο χρόνος- ανήκει στη δικαιοδοσία 
του φιλοσόφου της επιστήμης. Από την άλλη μεριά, η κίνηση τῶν ουρανίων σωμάτων, τα μετεωρολογικά 
φαινόμενα και η δοµή της ανόργανης και της οργανικής ύλης αποτελούν αντικείµενο μελέτης του ειδικού 
επιστήμονα -- του αστρονόμου, του µετεωρολόγου, του χημικού. Άρα, προγραμµατικά τουλάχιστον, ενώ τα 
Φυσικά εντάσσονται στη φιλοσοφία της επιστήμης, τα υπόλοιπα φυσικά συγγράµµατα του Αριστοτέλη θα 
έπρεπε να ενταχθούν στον χώρο τῶν φυσικών επιστημών. Χωρίς αμφιβολία, στα Φυσικά ο Αριστοτέλης δεν 
κάνει φυσική επιστήμη µε τη σημερινή έννοια. Με την ίδια όµως έννοια, δεν κάνει αυστηρή επιστήμη και σε 
κανένα άλλο φυσικό του σύγγραμμα. Αυτό γίνεται αµέσως φανερό σε όποιον σημερινό αναγνώστη 
επιχειρήσει να διαβάσει το Περί ουρανού ἡ το Περί γενέσεως καὶ φθοράς. Δεν θα βρει στα έργα αυτά µια 
αστρονομία και µια χημεία, όπως τουλάχιστον τις φαντάζεται. Αλλά και τα βιολογικά έργα του Αριστοτέλη, 


που παλαιότερα θεωρούνταν περισσότερο εμπειρικά, σήμερα ερμηνεύονται από τους εγκυρότερους μελετητές 

Ως µεθοδολογικά. Ο Αριστοτέλης περιορίζεται στον προσδιορισμό τῶν βασικών αρχών κάθε εμπειρικού 
κλάδου, συζητά τις λανθασμένες ή ανεπαρκείς θεωρήσεις τῶν προγενεστέρων του και συστήνει τις 
κατάλληλες μεθόδους. Επομένως, όλο το φάσμα τῶν μελετών που είδαμε να σκιαγραφεί ο Αριστοτέλης στα 
Μετεωρολογικά εντάσσεται σε αυτό που εμείς σήμερα ονομάζουμε φιλοσοφία της επιστήμης. Απλώς τα 
Φυσικά ασχολούνται µε τα γενικά προβλήματα μεθόδου κάθε φυσικής έρευνας, ενώ τα άλλα συγγράμματα 
αναλύουν τις μεθόδους και τα προβλήματα που συνδέονται κάθε φορά µε το συγκεκριµένο αντικείµενο. Η 
διαπίστωση αυτή δεν έρχεται σε αντίφαση µε τη τάση του Αριστοτέλη να ονομάζει τις μελέτες του φυσική 
«επιστήμη» -- αρκεί να αντιληφθούμε ότι η αριστοτελική επιστήμη δεν ταυτίζεται µε τη σημερινή. 

Ανεξάρτητα µε το πώς θα χαρακτηρίσουµε το συνολικό πρόγραµµα του Αριστοτέλη για την έρευνα 
της φύσης, το σίγουρο είναι ότι το πρόγραμμα αυτό θεμελιώνεται στον αυστηρό ορισμό της φύσης και της 
φυσικής αιτιότητας. Η διερεύνηση τῶν αιτίων των φυσικών όντων και γεγονότων είναι το πρώτο καθήκον του 
ερευνητή της φύσης. 

Αυτό που θα κερδίσει ο φυσικός επιστήμων από την προκαταρκτική αυτή εργασία είναι ορισμένες 
αρχικές βεβαιότητες. Οι βεβαιότητες αυτές θα του επιτρέψουν να στραφεί στην ειδική του έρευνα µε τον 
κατάλληλο εξοπλισμό. Και είναι στην ουσία µόνο τρείς: Πρώτον, ότι υπάρχει µια κατηγορία όντων --τα 
«φυσικά όντα»-- που έχει ως διακριτικό γνώρισμα την έμφυτη τάση για μεταβολή. Δεύτερον, ότι οι πρώτες 
αρχές ή αιτίες της μεταβολής τῶν φύσει όντων είναι τέσσερις: η ύλη. το είδος, η προέλευση της μεταβολής 
και το τελικό αίτιο. Τρίτον, ότι απὀ τις τέσσερις αυτές αιτίες η καθοριστική είναι η τελική αιτία. Μίλησα για 
βεβαιότητες, γιατί οι τρεις αυτές θέσεις δεν αποδεικνύονται -- γίνεται απλώς µια προσπάθεια να προβληθεί µε 
διαφόρους τρόπους η αλήθεια τους. Οι θέσεις αυτές δεν αποδεικνύονται, γιατί αποτελούν αρχές της φυσικής 
επιστήµης, και, κατά τον Αριστοτέλη, που είχε όπως όλοι οι Έλληνες της εποχής του το υπόδειγμα της 
γεωμετρίας στο μυαλό του, οι αρχές από τις οποίες ξεκινά µια επιστήµη είναι µη αποδείξιµες. Σύμφωνα µε τη 
θεωρία που αναπτύσσεται στα λογικά του έργα, κάθε επιστήμη πρέπει να ξεκινά από αληθείς, αναγκαίες και 
οικείες πρώτες αρχές και να προχωρά παραγωγικά στα συμπεράσματά της (Βλ. Αναλυτικά πρότερα 46417, 
Αναλυτικά ύστερα 1437-40. 7455 κ.ε. Τ5Ό37-40, 84014-18). Οι αρχές αυτές δεν αποδεικνύονται, αλλά 
προκύπτουν επαγωγικά από την παρατήρηση τῶν οικείων φαινομένων κάθε επιστημονικού κλάδου. 

Έτσι, αν και ο Αριστοτέλης κάνει µόνο κάποιες σχετικές νύξεις, είμαστε υποχρεωμένοι να δεχτούμε 
ότι οι βεβαιότητες που αναφέραμε είναι στηριγµένες στην εμπειρία και την επαγωγή. Μόνο που η εμπειρία 
για τον Αριστοτέλη απέχει πολύ από το σύνολο των ουδέτερων παρατηρησιακών δεδομένων που υποτίθεται 
ότι απαιτεί η σύγχρονη φυσική επιστήμη. Περιλαμβάνει, εκτός από τα εναργή εμπειρικά φαινόμενα, και τις 
κοινά αποδεκτές πεποιθήσεις (φιλοσοφικές και µη) και τις κοινές γλωσσικές χρήσεις. 

Κατά τη γνώμη του, η ὕπαρξη της φύσης προκύπτει από την ενάργεια των φύσει όντων. Τα αίτια πάλι 
προκύπτουν, κατά τον Αριστοτέλη, ὡς δυνατές απαντήσεις στο ερώτημα (της καθημερινής γλώσσας) «γιατί». 
Αλλά και η αριστοτελική τελεολογία, μολονότι το ζήτημα είναι πιο σύνθετο, δεν αποδεικνύεται αυστηρά, 
αλλά προκύπτει επαγωγικά είτε από παραδείγματα που αντλούνται από τη δράση και την αναπαραγωγή τῶν 


εμβίων όντων, όπου είναι εμφανής η επίτευξη κάποιου σκοπού, είτε από την ανάλογη δομή της λειτουργίας 


της τέχνης. 

4.6. Η τελεολογία του Αριστοτέλη 


Ἡ αριστοτελική τελεολογία οικοδομείται επάνω στα θεμέλια της πλατωνικής. Από τον Πλάτωνα ο 
Αριστοτέλης κληρονοµεί το πλαίσιο της συζήτησης: η τελεολογία αναπτύσσεται πάντοτε σε ευθεία αντίθεση 
µε τη μηχανιστική θεώρηση τῶν τελευταίων Προσωκρατικών -- του Εμπεδοκλή, του Αναξαγόρα και κυρίως 
του Δημόκριτου. Πλατωνική είναι και η προέλευση του βασικού κοινού αξιώματος ότι η φύση είναι πεδίο 
έλλογης τάξης. Στις αριστοτελικές όμως αναλύσεις κάθε ηθική και πολιτική διάσταση απουσιάζει, αφού, σε 
αντίθεση µε τον Πλάτωνα, το ενδιαφέρον του Αριστοτέλη για τη δοµή και τη λειτουργία της φύσης είναι 
πρωτογενές και γνήσιο. 

Το πρόβλημα που αντιμετωπίζει ο Αριστοτέλης µπορεί να διατυπωθεί ως εξής: Πώς µπορεί να 
θεμελιωθεί η φυσική τελεολογία σε ένα σύμπαν χωρίς Δημιουργό και χωρίς ψυχή; Το αριστοτελικό σύμπαν 
είναι αιώνιο και αγέννητο, εμπεριέχει έμβια όντα χωρίς το ίδιο να είναι έµβιο ον, νομιμοποιείται από την 
παρουσία του Θεού µέσα του χωρίς να δέχεται την επέμβασή του. Και όµως είναι ολοφάνερο ότι το σύμπαν 
αυτό έχει οργάνωση, κανονικότητα και τάξη, όπως είναι επίσης φανερό (από την εμπειρία και την επαγωγή) 
ότι πάρα πολλά και σηµαντικά γεγονότα στη φύση γίνονται για την επίτευξη κάποιου σκοπού. 

Η ανθρώπινη συμπεριφορά, αλλά και οι βασικές γραμμές της δράσης τῶν ανωτέρων εμβίων όντων, 
δεν δημιουργούν στον Αριστοτέλη κανένα ιδιαίτερο πρόβλημα. Η απλή παρατήρηση δείχνει ότι πρόκειται για 
ενέργειες που κατατείνουν στην επίτευξη ενός σκοπού, και μπορούν εύκολα να αναχθούν σε ψυχικές 
διεργασίες. Στο Περί ζώων κινήσεως ο Αριστοτέλης θα προσδιορίσει Ως αιτία της δράσης τῶν ανωτέρων 
ζώων τη σύνθεση της επιθυμίας τους για ένα αντικείµενο και της σκέψης ή πεποίθησης που έχουν για το 
αντικείµενο αυτό (7000815-24). Στις περιπτώσεις αυτές είναι δυνατή η διατύπωση µιας τελεολογικής εξήγησης 
της συγκεκριμένης «κίνησης» ή ενέργειας, αφού είναι εύκολος ο προσδιορισμός του συγκεκριμένου τέλους 
ὡς αγαθού. 

Με ανάλογο τρόπο ο Αριστοτέλης θα εξηγήσει τελεολογικά και τις οὐράνιες κινήσεις στον 
υπερσελήνιο χώρο -- αν και εδώ δεν μπορούμε να μιλήσουμε για επαγωγή. Το κινούν ακίνητο 
προσδιορίζεται ὡς αγαθό και τέλος της κίνησης τῶν άστρων και τῶν πλανητών. Κινεί ὡς αντικείµενο έρωτος, 
γιατί τα ουράνια σώματα είναι έμβια όντα και έχουν επομένως τη δυνατότητα να αναπτύξουν ψυχικές 
λειτουργίες. 

Το πρόβλημα της αριστοτελικής τελεολογίας εντοπίζεται στις περιπτώσεις όπου δεν αναλύεται η 
εμπρόθετη κίνηση ή δράση των ανώτερων ζώων αλλά οι γενικότερες φυσικές διαδικασίες, στις οποίες δεν 
μπορεί να μιλήσει κανείς για τη συνειδητή πρόθεση τῶν εμπλεκομένων μερών. Τι γίνεται µε τα κατώτερα 
ζώα και τα φυτά, που αναπαράγονται και αναπτύσσονται µε απόλυτη κανονικότητα; Πώς οργανώνεται στα 
έμβια όντα η σταθερή ανάπτυξη των κατάλληλων οργάνων και λειτουργιών; Πώς εξηγείται ο σταθερός 
κύκλος τῶν μετεωρολογικών φαινομένων; Σε όλες αυτές τις περιπτώσεις, αν θέλουμε να διατηρήσουμε την 
τελεολογική οπτική, θα πρέπει να αναζητήσουμε κάποιο υποκατάστατο της ψυχικῆς δράσης. 

Είναι αλήθεια ότι στα κείµενα που αφιερώνει στην τελεολογία ο Αριστοτέλης δεν προσδιορίζει 


επακριβώς τα κριτήρια που κάνουν την κατάληξη µιας φυσικής διαδικασίας οὗ ἕνεκα, αγαθό και τέλος. 

Δηλώνει βέβαια στο 2ο βιβλίο των Φυσικών ότι «φυσικά όντα είναι αυτά που ξεκινώντας από κάποια 
εσωτερική αρχή φθάνουν, κινούμενα συνεχώς, σε κάποιο τέλος» (19901 5-17) και ότι «πράγματι, όταν, σε µια 
μεταβολή που εἰναι συνεχής, υπάρχει κάποιο τέλος, αυτό το έσχατο σημείο είναι και ο σκοπός της 
μεταβολής» (194429-30). Όπως όµως σπεύδει αµέσως να παρατηρήσει, «τον ρόλο του τέλους δεν τον 
διεκδικεί κάθε έσχατο σημείο, αλλά μόνο το βέλτιστο» (194432-33). Ούτε ποτέ προσδιορίζει µε ακρίβεια την 
εμβέλεια και τα όρια τῶν τελεολογικών του εξηγήσεων. Στη συντριπτική πλειονότητα τῶν περιπτώσεων 
αντλεί τα παραδείγματά του από την οργανική φύση, και ειδικά από τη διαδικασία της φυσικής 
αναπαραγωγής και της ανάπτυξης τῶν μερών τῶν ζώων. Αυτό άραγε σημαίνει ότι δεν υπάρχει τελική 
σκοπιμότητα στην ανόργανη φύση; 

Ας επανέλθουµε στο κεντρικό ερώτηµα της αριστοτελικής τελεολογίας. Ποιο είναι το υποκατάστατο 
της πλατωνικής ψυχής σε ένα αιώνιο και τακτικό σύμπαν; Η απάντηση, σε µια πρώτη προσέγγιση, είναι 
εύκολη. Η αριστοτελική έννοια της «φύσεως» καλείται να αναλάβει τον ρόλο που έπαιζε η ψυχῇ στους 
ύστερους πλατωνικούς διαλόγους. Ενώ η πλατωνική ψυχή ταυτιζόταν µε την αυτοκίνηση και την αρχή όλων 
τῶν άλλων κινήσεων, ο Αριστοτέλης ορίζει αυστηρά τη φύση ως «αρχή και αιτία της κίνησης και της στάσης 
σε εκείνα τα όντα όπου ενυπάρχει κατά τρόπο άµεσο και σύμφωνο µε την ίδια την ουσία τους» (Φυσικά 
192021 -22). Για τον Πλάτωνα, αυτοκινούμενα ήταν μόνο τα έμψυχα όντα. Για τον Αριστοτέλη, όλα τα 
φυσικά όντα (στα οποία περιλαμβάνονται και κάποια άψυχα, εφόσον αναφέρονται και τα τέσσερα στοιχεία) 
είναι αυτοκινούμενα, αφού «το καθένα έχει µέσα του µια αρχή κίνησης και στάσης» (Φυσικά 192032). Και 
όπως η πλατωνική ψυχή κινούσε τα έμψυχα όντα προς την εκπλήρωση κάποιου σκοπού, έτσι και στον 
Αριστοτέλη, «η φύση είναι αιτία, και εἶναι αιτία µε την έννοια του σκοπού» (Φυσικά 19953233). 

Η αριστοτελική επομένως φυσική τελεολογία θεμελιώνεται στην καινοτοµική σύλληψη της φύσης, 
Ως αυτοδύναμης αρχής της κίνησης και της μεταβολής των φύσει όντων προς την εκπλήρωση του τέλους 
τους. Πώς καθορίζεται όµως το τέλος τῶν φύσει όντων; Αυτή είναι η πρώτη δυσκολία που αντιμετωπίζει ο 
μελετητής. Ο Αριστοτέλης είναι αλήθεια ότι δίνει κάποιες διευκρινίσεις. Επισηµαίνει ότι η κατάληξη µιας 
συνεχούς φυσικής διαδικασίας είναι τέλος, μόνο αν οδηγεί στο «βέλτιστο» (Φυσικά 194832-33). Δεν 
χρειάζεται όµως αυτό το «βέλτιστο» να είναι απόλυτο: µπορεί απλώς να εξυπηρετεί τον συγκεκριµένο σκοπό 
µιας ενέργειας ή διαδικασίας. Εκείνο που έχει σημασία εἶναι η συνάφεια του τέλους ὡς αγαθού µε την ουσία 
του εμπλεκόμενου όντος. Ο Αριστοτέλης επίσης διευκρινίζει ότι στη φύση το τέλος ταυτίζεται πάντοτε µε τη 
μορφή (Φυσικά 198425-26). 

Συνδυάζοντας όλα τα παραπάνω, θα μπορούσε κανείς να πει ότι, για τον Αριστοτέλη, η φύση 
λειτουργεί ὡς αρχή της μεταβολής τῶν όντων προς το τέλος τους, όπου το τέλος αυτό είναι η µορφή τους 
αλλά και κάθε αγαθή κατάληξη που συνάδει στη μορφή τους. 

Η περιγραφή αυτή της αριστοτελικής τελεολογίας είναι αρκετά συνεκτική, αφήνει όµως ορισμένα 
ανοικτά ερωτήµατα. Το πρώτο ερώτημα είναι αν η περιγραφή αυτή µπορεί να επεκταθεί σε όλη τη φύση ή αν 
πρέπει να περιοριστεί στα έμβια όντα. Για να εξηγήσει κανείς τελεολογικά ένα τακτικό φαινόμενο όπως οι 
χειμωνιάτικες βροχές θα πρέπει να το συνδέσει µε την εποχιακή αύξηση της χλωρίδας κ.ο.κ., θα πρέπει 


δηλαδή να επιδιώξει να εγκαθιδρύσει αιτιακές συνδέσεις ανάμεσα σε διαφορετικής τάξης φαινόμενα και 

φύσει όντα -- και για τα ζητήματα αυτά είναι γεγονός ότι τα αριστοτελικά κείµενα δεν είναι ιδιαίτερα σαφή 
και διαφωτιστικά. 

Αυτή η διάσταση τῶν πραγμάτων μάς φέρνει σε ένα δεύτερο και πιο σηµαντικό ερώτημα. Αν η 
αριστοτελική φύση συμπυκνώνει, όπως είδαμε, την ενδιάθετη τάση τῶν φύσει όντων να πραγματώσουν τη 
µορφή τους, πώς συνδέονται αυτές οι μορφές μεταξύ τους; Η πεποίθηση του Αριστοτέλη ότι υπάρχει έλλογη 
τάξη στη φύση δεν θα έπρεπε να οδηγεί σε µια ιεραρχική και αιτιακή συνάρθρωση των διαφόρων μορφών σε 
ένα οργανωμένο όλο; Και ποιος είναι τελικά ο ρόλος του Κινούντος Ακινήτου στην εδραίωση της φυσικής 
τάξης; 

Πιστεύω ότι, σε μεγάλο βαθµό, η σιωπή του Αριστοτέλη είναι ένδειξη αμηχανίας. Είναι 
ομολογουμένως πάρα πολύ δύσκολο να θεµελιωθεί µια καθολική κοσμική τελεολογία σε ένα σύμπαν χωρίς 
Δημιουργό, χωρίς Πρόνοια και χωρίς Ψυχή. Ὑπάρχουν βέβαια αρκετά χωρία του Αριστοτέλη, όπου φαίνεται 
να αποδίδει στο Κινούν Ακίνητο ευρύτερο ρόλο από την κίνηση των ουρανίων σφαιρών και τη νομιμοποίηση 
κάθε κίνησης στο σύμπαν. Σε κάποια από αυτά ο Αριστοτέλης δηλώνει ότι η επίγεια µεταβολή και η 
αναπαραγωγή τῶν έµβιων όντων μιμείται την τάξη και την αιωνιότητα τῶν ουρανίων κινήσεων (Βλ. Περί 
γενέσεως και φθοράς 336025-33747, Μετά τα φυσικά Θ 1050022-30, Περί ψυχής 415826-02). Σε άλλα πάλι 
αποδίδει στο Κινούν Ακίνητο την αρχή όλης της κοσμικής ζωής και όλων τῶν ενεργοποιήσεων τῶν μορφών 
(Περί ουρανού 279422-30, Μετά τα φυσικά Θ 105005-6). Τέλος, στο πιο σημαντικό απ᾿ όλα παρομοιάζει το 
σύμπαν µε έναν οργανωμένο στρατό ή ένα νοικοκυριό, όπου όλα τα µέλη και τα πράγματα έχουν τη σωστή 
τους θέση, αφού το καθένα εκτελεί την αποστολή που του έχει ανατεθεί, και όλα µαζί συνεργάζονται για την 
επίτευξη του κοινού καλού (Μετά τα φυσικά Λ 1075811 -25). 

Θα μπορούσε κανείς να στηριχθεί στα λίγα αυτά αποσπάσµατα και να θεωρήσει ότι η τελική 
αιτιότητα του Κινούντος Ακινήτου επεκτείνεται σε όλη τη φύση, οργανική και ανόργανη, όπου λειτουργεί 
συμπληρωματικά µε τα τέλη τῶν φύσει όντων. Η θεώρηση αυτή τυπικά τουλάχιστον δίνει κάποια δικαιοδοσία 
στο Κινούν Ακίνητο και έξω από τον χώρο του ουρανού. Κατ᾽ ουσίαν ωστόσο το Κινούν Ακίνητο ὡς τελικό 
αίτιο αυτοκαταργείται, αφού εκ προοιµίου δεν επεμβαίνει στην τελική αιτιότητα της εγγενούς φύσης του 
όντος. Μένει µόνο η νομιμοποιητική λειτουργία του Κινούντος Ακινήτου ὡς αρχής κάθε κίνησης και 
ενεργοποίησης, ένας ρόλος που πρόθυμα θα του απέδιδαν και όσοι περιορίζουν την εμβέλεια της 
αριστοτελικής φυσικής τελεολογίας. 

Το αίτηµα όμως για τη θεμελίωση µιας καθολικής κοσμικής τελεολογίας είναι απολύτως νόμιμο στην 
αριστοτελική φιλοσοφία. Για τον Αριστοτέλη η αιωνιότητα και η τάξη του ουρανού επεκτείνονται και στον 
επίγειο κόσμο, όπου τόσο τα μετεωρολογικά φαινόμενα όσο και η δοµή και αναπαραγωγή των φυτών και τῶν 
ζώων έχουν κανονικότητα και συνέχεια. Ο Αριστοτέλης φαίνεται να υπονοεί ότι η τάξη προκύπτει από τη 
σύγκλιση τῶν διαφόρων μερών της φύσης που εκδηλώνουν τα σταθερά τους είδη, όπως δηλώνει η ποιητική 
αναλογία του στρατού ή του νοικοκυριού στο Λ.10 τῶν Μετά τα φυσικά. Η σχέση του ενός φυσικού είδους µε 
το άλλο, των τεσσάρων στοιχείων μεταξύ τους, τῶν εποχών και τῶν κλιμάτων μπορούν να ιδωθούν ὡς αιτίες 
µιας ισορροπίας που εξασφαλίζει τη διατήρηση του κόσμου. Πώς όµως ακριβώς γίνεται αυτό, και ποια είναι η 


ιεραρχική σχέση των διαφόρων µερών της φύσης, ο Αριστοτέλης δεν µας το διευκρίνισε ποτέ. Θα πρέπει 

επομένως να παραδεχτούμε ότι δεν κατάφερε ποτέ να εξηγήσει ικανοποιητικά τη γενικευμένη τάξη του 
επίγειου βασιλείου -- δεν κατάφερε ή δεν θέλησε να αναγάγει την τάξη σε κάποιες υψηλότερες αρχές. 
Απέφυγε να επεκτείνει την αιτιακή επίδραση του Κινούντος Ακινήτου στη Γη, θέλοντας κατά πάσα 
πιθανότητα να διαφοροποιηθεί από την πλατωνική σύλληψη του κοσμικού Δημιουργού. Και προτίμησε να 
μας δώσει απλώς τη σχέση της επίγειας μεταβολής και της ουράνιας τελεολογικής τάξης μέσα από κάποιες 
λυρικές αναλογίες, όπως στο Περί ψυχής (415426 κ.ε), όπου ο Αριστοτέλης θα ερμηνεύσει την τάξη που 


κυριαρχεί στην αναπαραγωγή των ζώων και τῶν φυτών ὧς µια μορφή μετοχής στην αιωνιότητα. 

4.7. Η ανθρώπινη ψυχή 


Η µελέτη της ανθρώπινης ψυχοσύνθεσης και συμπεριφοράς έχει στον Αριστοτέλη ένα ισχυρό βιολογικό 
υπόβαθρο. Είναι χαρακτηριστικό ότι ένα από τα πιο βασικά, και μάλλον τελευταία, έργα του, ενώ ονομάζεται 
Περί ψυχής, είναι αφιερωμένο ουσιαστικά στην ανθρώπινη φυσιολογία. Η ανθρώπινη ψυχή για τον 
Αριστοτέλη δεν έχει καμία σχέση µε την πλατωνική ψυχή: ούτε αθάνατη είναι, οὔτε ριζικά διαφορετική από 
το σώμα, ούτε, φυσικά, έχει τη δυνατότητα διαδοχικών μετενσαρκώσεων. Ο Αριστοτέλης θα αφιερώσει ένα 
μεγάλο μέρος της ἐρευνάς του στην κριτική αντιμετώπιση τῶν παλαιότερων αντιλήψεων για την ψυχή, για να 


καταλήξει στον δικό τοῦ ορισμό. 


Η ψυχή είναι ή πρώτη εντελέχεια ενός σώματος φυσικού, που έχει τη δυνατότητα της ζωής. Και τέτοιο σώμα 


είναι αυτό που διαθέτει όργανα (Περί ψυχής 41242728). 


Τι δείχνει αυτός ο ορισμός; Ότι ο Αριστοτέλης συλλαμβάνει την ψυχή ὡς την ολοκλήρωση τῶν δυνατοτήτων 
του σώματος, από τη στιγµή που το σώμα αυτό δεν είναι νεκρό, αλλά έχει τη δυνατότητα να ζήσει, δηλαδή να 
αποκτήσει συγκεκριμένη οργάνωση και συγκεκριμένες λειτουργίες. Η αριστοτελική ψυχή ορίζεται ὡς η 
«μορφή» του σώματος. Διατηρεί µε το σώμα µια άρρηκτη σχέση, η οποία στον Αριστοτέλη εκφράζεται µε το 
ζεύγος εννοιών «μορφή και ύλη», ή «ενέργεια και δύναμη». Η ψυχή είναι η πραγμάτωση της δυνατότητας του 
σώματος να ζήσει. 

Άμεσο πόρισµα που προκύπτει απ᾿ αυτήν την προσέγγιση της ψυχής είναι ότι η ψυχή δεν µπορεί να 
υπάρξει χωρίς σώμα, όπως η µορφή δεν υπάρχει ποτέ χωρίς ύλη. Πράγμα που σημαίνει ότι η ανθρώπινη ψυχή 
δεν επιβιώνει µετά τον φυσικό θάνατο του σώματος. Η αριστοτελική ψυχή δεν είναι λοιπόν αθάνατη. 

Μιλώντας για τη ψυχή, ο Αριστοτέλης αναφέρεται τόσο στον άνθρωπο όσο και σε όλα τα έμβια όντα, 
στα όντα δηλαδή ακριβώς που διαθέτουν ψυχή. Δεν θα υποβαθµίσει την ιδιαιτερότητα του ανθρώπινου 
είδους, που εν πολλοίς οφείλεται στην ειδική φύση της ψυχής του, οὔτε όµως θα εξαλείψει και το κοινό 
ψυχικό υπόβαθρο όλων τῶν έμβιων όντων. Ο ορισμός της ψυχής, που μόλις παραθέσαµε, είναι έτσι 
διατυπωμένος ώστε να ισχύει για όλα τα έμβια είδη. τα φυτά, τα ζώα και τον άνθρωπο. Για τον Αριστοτέλη η 
ψυχή δεν διαθέτει μέρη, όπως υποστήριζε ο Πλάτων, αλλά δυνάμεις. Κοινή σε όλα τα φυτά και τα ζώα είναι η 
«θρεπτική» δύναμη της ψυχής και η αναπαραγωγική τους δυνατότητα, η ικανότητά τους δηλαδή να 
γεννιούνται, να τρέφονται, να αναπτύσσονται και να αναπαράγονται. Τα ζώα διαθέτουν επιπλέον «κινητική» 
δύναμη, μπορούν δηλαδή να μετακινούνται από τόπο σε τόπο, όπως διαθέτουν και «αισθητική» δύναμη, 
έχουν δηλαδή αντίληψη του περιβάλλοντος και «ορεκτική» δύναμη, δηλαδή αναπτύσσουν «επιθυμία και 
θυμό και βούληση» (Περί ψυχής 41402). Η σκέψη, τέλος, η «διανοητική» δύναμη της ψυχής, χαρακτηρίζει 
μόνο το ανθρώπινο είδος. 

Ο Αριστοτέλης θα αφιερώσει πολλές σελίδες στην περιγραφή του φαινομένου της ανθρώπινης 
αντίληψης. Θα διακρίνει την αίσθηση από την «φαντασία», που θα μπορούσαμε να ονομάσουμε 


«παράσταση», αφού είναι η διατήρηση ενός αισθήματος µέσα στην ψυχή. Θα τονίσει τη σημασία της μνήμης, 

που είναι το σύνολο τῶν παραστάσεων (των «φαντασιών») που εγγράφονται και παραμένουν στην ψυχή, και 
της εμπειρίας, που είναι η δημιουργία τῶν πρώτων απλών γενικεύσεων και στηρίζεται στη μνήμη. Η 
κυρίαρχη τάση που χρωματίζει τις αναλύσεις του Αριστοτέλη για την αντίληψη και τη δημιουργία της γνώσης 
είναι ο εμπειρισμός. Ακόμη και σύνθετες έννοιες όπως ο χρόνος και ο αριθµός, ο Αριστοτέλης θα τις 
αποδώσει στη λεγόμενη «κοινή αίσθηση», στην συνεργασία δηλαδή και τον συντονισμό των πέντε γνωστών 
αισθήσεων. 

Στην ανάλυση της διαδικασίας της νόησης, ο Αριστοτέλης είναι συνοπτικός και όχι ιδιαίτερα 
διαφωτιστικός. Προσεγγίζει κατ᾽ αρχήν τη νόηση κατ᾽ αναλογίαν προς την αίσθηση: όπως η αίσθηση 
αναφέρεται στα αισθητά, θα πρέπει να διακρίνουμε και µια αντιληπτική λειτουργία της ψυχής που 
συλλαμβάνει τα νοητά είδη. «Αν το νοείν εἶναι όπως το αισθάνεσθαι, θα πρέπει να υφίσταται κάποια επίδραση 
απὀ το νοητό ή κάτι παρόμοιο» (Περί ψυχής 429413-15). Είναι όµως η διαδικασία της νόησης εξίσου 
παθητική µε τη διαδικασία της αίσθησης; Τα νοητά υπάρχουν έξω από εμάς και ο ανθρώπινος νους απλώς τα 
συλλαμβάνει; Ἡ μήπως θα πρέπει να αποδώσουμε στον νου έναν πιο ενεργητικό ρόλο; Ο Αριστοτέλης 
φαίνεται να αμφιταλαντεύεται ανάμεσα στις δύο εκδοχές. Υπάρχουν κείμενά του όπου διακρίνει έναν 
«παθητικό νου», ο οποίος συνδέεται µε τη σωµατικότητα και ακολουθεί τη μοίρα του σώματος, και έναν 
«ποιητικό νου», ο οποίος είναι η μοναδική πλήρως απαλλαγμένη από το σωματικό στοιχείο ψυχική 
λειτουργία και επομένως είναι, κατά μίαν έννοια, αθάνατος. Ο ποιητικός νους είναι καθαρή ενέργεια, δεν 
αναπτύσσεται μαζί µε τον οργανισμό, αλλά, όπως λέει ο Αριστοτέλης, εισέρχεται από έξω (θύραθεν) σε 


αυτόν, και διατηρεί κάτι το θεϊκό. 


Ο νους δεν είναι εύλογο να έχει αναμειχθεί µε το σώμα, γιατί τότε θα αποκτούσε ορισμένη ποιότητα, θα γινόταν 
ψυχρός ή θερμός, ἡ θα ήταν κάποιο όργανο όπως εἶναι οἱ αισθήσεις. 4εν είναι όµως τίποτε τέτοιο (Περί ψυχής 
420424-27). 

Υπάρχει λοιπόν ένας νους, που μπορεί ο ἴδιος να γίνει τα πάντα, καὶ υπάρχει και ένας άλλος νους που τα 
πραγματώνει όλα, σαν µια ἐξ], όπως το φως... Αυτός ο δεύτερος νους είναι «χωριστός και απαθής και αμιγής», 
όντας στην ουσία του καθαρή ενέργεια (Περί ψυχής 430ᾳ814-1 5). 

Απομένει λοιπόν μόνο ἡ δυνατότητα ο νους να εισέρχεται από ἐζω (θύραθεν) και να είναι μόνο αυτός θεϊκός. 
Γιατί η σωματική ὁραστηριότητα δεν έχει καμία σχέση µε τή λειτουργία αυτού του νου (Περί ζώων γενέσεως 


736027-29). 


Είναι εμφανές ότι ο ποιητικός νους του Αριστοτέλη εἶναι επηρεασμένος από την πλατωνική σύλληψη της 
αθάνατης ψυχής. Καθώς όµως τα στοιχεία που µας δίνει ο Αριστοτέλης γι αυτήν την ύψιστη ψυχική 
λειτουργία είναι ελάχιστα, η νόηση θα αποτελέσει ένα από τα θέµατα που θα απασχολήσουν ιδιαίτερα όλη τη 
μεταγενέστερη αριστοτελική παράδοση, από τον Αλέξανδρο Αφροδισιέα μέχρι τον Αβερρόη και τον Θωμά 


Ακινάτη. 

Κεφάλαιο 5’ Η πρακτική φιλοσοφία του Αριστοτέλη 


5.1. «Ποίηση» και «πράξη» 


Είδαμε ότι ο Αριστοτέλης διαιρεί τις γνώσεις και τις πρακτικές σε τρεις γενικές κατηγορίες. Εκτός από τη 
«θεωρητική» επιστήμη, που αποτελεί την κορωνίδα της ανθρώπινης γνώσης, ο Αριστοτέλης διακρίνει επίσης 
τις «ποιητικές» ή «παραγωγικές» δεξιότητες, και την «πρακτική» γνώση που έχει αντικείµενο την ανθρώπινη 
συμπεριφορά. Ίδιον της θεωρητικής γνώσης είναι η ανεξαρτησία της από οποιαδήποτε πρακτική 
χρησιμότητα, σε αντίθεση µε τις «παραγωγικές» και τις «πρακτικές» δεξιότητες, που έχουν µια άµεση 
επίδραση στο περιβάλλον. Οι τέχνες στηρίζονται στη συσσωρευµένη εμπειρία και παράγουν προϊόντα που 
βελτιώνουν τη ζωή τῶν ανθρώπων, ενώ η πρακτική δράση επηρεάζει άµεσα το πλέγμα τῶν ανθρώπινων 
σχέσεων αποσκοπώντας στην ευτυχισμένη ζωή. 

Από τα έργα του Αριστοτέλη, στην πρακτική φιλοσοφία ανήκουν τα Ηθικά Ευδήμεια, τα Ηθικά 
Νικομάχεια και τα Πολιτικά (τα Ηθικά Μεγάλα δεν θεωρούνται από τους περισσότερους μελετητές γνήσιο 
έργο του Αριστοτέλη). Στην κατηγορία της παραγωγικής γνώσης ανήκει το Περί ποιητικής, ενώ η Ρητορική 
συνδέεται µε την αριστοτελική διαλεκτική και την αριστοτελική Ψυχολογία, αλλά συστήνει και ένα σύνολο 
κανόνων που θα πρέπει κανείς να διδαχτεί και να αφομοιώσει για να ασκήσει τη ρητορική τέχνη. 

Ο Αριστοτέλης δεν έγραψε, από όσο γνωρίζουμε, κάποιο σύγγραμμα για την ιατρική, για µια τέχνη 
που θεωρείται στην αρχαιότητα καθιερωμένη και αποδεκτή. Είναι ενδιαφέρον, ωστόσο, ότι διακρίνει την 
τέχνη της ιατρικής, που πρέπει να διαθέτει µια συνεπή θεωρία, από μορφές πρακτικής ιατρικής, που 


ενδεχομένως ήταν σε θέση να επιτύχουν αποτελεσματική ίαση. 


Η τέχνη γεννιέται όταν απὀ πολλές διαπιστώσεις της εμπειρίας δημιουργείται µια καθολική αντίληψη για τα 
όμοια πράγματα. Το να αντιλαμβάνεσαι ότι αυτό το φάρμακο θα κάνει καλό στον Καλλία, που πάσχει από τή 
συγκεκριμένη αρρώστια, καὶ το ἴδιο στον Σωκράτη, και το ἴδιο σε πολλές άλλες μεμονωμένες περιπτώσεις, εἶναι 
θέμα εμπειρίας. Είναι όµως θέµα τέχνης το να αντιλαμβάνεσαι ότι το φάρμακο κάνει καλό σε όλους εκείνους 
τους ανθρώπους, οἱ οποίοι ανήκουν σε ένα καθορισμένο εἶδος, και πάσχουν απὀ τή συγκεκριμένη αρρώστια -- 
λ.χ. στους φλεγματώδεις ἡ χολώδεις τύπους ανθρώπων που πάσχουν απὀ υψηλό πυρετό. (Μετά τα φυσικά 


98145-12). 


Ακόμη λοιπόν και στις τέχνες η επιτυχία δεν είναι το ύψιστο κριτήριο, αλλά κάποια µορφή γενικής γνώσης. 


Στην πράξη, λέει ο Αριστοτέλης 
βλέπουμε τους ανθρώπους τής εμπειρίας να επιτυγχάνουν περισσότερο απὀ όσους διαθέτουν θεωρία χωρίς τή 
σχετική εμπειρία. Αυτό οφείλεται στο ὅτι η εμπειρία εἶναι γνώση των επιµέρους, ενώ ή τέχνη γνώση των 


καθολικών... Παρ” όλα αυτά πιστεύουμε ότι ή γνώση και κατανόηση ανήκουν στήν τέχνη παρά στήν εμπειρία, 

και θεωρούμε πιο σοφούς τους κατέχοντες μια τέχνη απὀ τους ανθρώπους τής εμπειρίας (Μετά τα φυσικά 


081412-26). 


Έτσι, όταν στρέφεται στην ανάλυση της ποίησης, στο Περί ποιητικής, δεν προβάλλει τους δημοφιλείς ποιητές 
ούτε ασχολείται µε όλα τα είδη ποίησης, αλλά υποστηρίζει ότι η αθηναϊκή τραγωδία είναι η ύψιστη µορφή 
ποιητικής τέχνης (και, σύμφωνα µε την τελεολογική του οπτική, η φυσική κατάληξη παλαιότερων μορφών 
ποίησης) και προσπαθεί να οικοδομήσει µια θεωρία της τραγικής δημιουργίας. Στην οπτική του Αριστοτέλη η 
τραγωδία, στην ιδανική της μορφή, έχει συγγένεια µε τη φιλοσοφία (περισσότερο από όσο η ιστορία), αφού 
«έργο του ποιητή δεν είναι να λέει αυτό που συνέβη πράγματι, αλλά κυρίως αυτό που θα μπορούσε να 
συμβεί, σύμφωνα µε την πιθανή ή την αναγκαία σύνδεση τῶν γεγονότων» (Περί ποιητικής 1451436 κ.ε). Ο 
τραγικός λοιπόν ποιητής παρουσιάζει εξιδανικευµένες ανθρώπινες καταστάσεις στη σκηνική δράση (οι 
αρχαίοι ελληνικοί μύθοι προσφέρονται για το έργο αυτό), υιοθετεί τις κατάλληλες για την περίσταση 
ποιητικές τεχνικές και ρυθμούς, προκειμένου να έχει µια άµεση επίδραση στην συναισθηματική κατάσταση 
τῶν θεατών του δράματος προς την κατεύθυνση της διαμόρφωσης του χαρακτήρα τους. Με τα λόγια του 
Αριστοτέλη, επιτυγχάνει την «δι᾽ ἐλέου καὶ φόβου... κάθαρσιν» του θεατή (Περί ποιητικής 1440902728). 

Η πρακτική φιλοσοφία, από την άλλη, αναλύει την ανθρώπινη πράξη, που στην ιδανική εκδοχή, 
προῦποθέτει την εσωτερική διαβούλευση και την έλλογη απόφαση (την βούλευσιν και την προαίρεσιν) και 
στοχεύει στην «εὐδαιμονία». Η ανθρώπινη πράξη δεν παράγει κάποιο αυτόνομο προϊόν, δεν αποτελεί 
κάποιου είδους «ποίηση», αλλά εμπεριέχει στην επιτέλεσή της τον ίδιο τον σκοπό της, αφού η επιτυχής πράξη 
συμβάλλει σε τελική ανάλυση σε µια ευτυχισμένη ζωή. Η ευδαιμονία, που είναι ο σκοπός της πράξης, δεν 
«παράγεταυ από τις πράξεις ενός σωστού ανθρώπου: αποτελεί µια ολοκλήρωση στη ζωή, που δεν είναι παρά 
το σύνολο των πράξεων που επιλέγει κανείς να κάνει επειδή ακριβώς πιστεύει ότι αυτό είναι το σωστό και το 
δίκαιο. 

Η πρακτική γνώση δεν πρέπει όµως να συγχέεται µε τη θεωρητική γνώση. Η ηθική και πολιτική δεν 
φθάνουν ποτέ στην ακρίβεια και την βεβαιότητα τῶν θεωρητικών επιστημών, γιατί το αντικείμενό τους 
εμπεριέχει πάντοτε έναν απροσδιόριστο παράγοντα. Οι προτάσεις λοιπόν της πρακτικής φιλοσοφίας δεν είναι 
προτάσεις που ισχύουν πάντοτε και κατ᾽ ανάγκην, αλλά ισχύουν μόνο στις περισσότερες περιπτώσεις -- είναι 
κατά κανόνα αληθείς (ὡς ἐπὶ τὸ πολύ). Επιπλέον, η βασική επιδίωξη της πρακτικής γνώσης δεν είναι 
θεωρητική, δεν είναι η απόκτηση γνώσης για τη γνώση, αλλά η επιτυχία στην πράξη. Εδώ κυρίως εντοπίζεται 


η ριζική διαφοροποίηση των δύο τομέων, που καθιστά τις επιτεύξεις τους µη συγκρίσιμες: 


«1 ἐρευνά µας δὲν στοχεύει, όπως οἱ άλλες έρευνες, στην καθαρή θεωρία. Επιχειρούµμε τή διερεύνησή µας ὀχι 


για να γνωρίσουμε τι εἶναι η αρετή, αλλά για να γίνουμε οἱ ἴδιοι αγαθοί (Ηθικά Νικομάχεια 1103026-28). 

5.2. Η ανθρώπινη κατάσταση. Πολιτική 


Οι διαφορές του Πλάτωνα και του Αριστοτέλη φαίνονται καθαρότερα από παντού στο πεδίο της πολιτικής 
και της ηθικής θεωρίας. Η στάση του Αριστοτέλη διέπεται γενικά από μετριοπάθεια και ρεαλισμό. Στην 
ιδανική πλατωνική πολιτεία ο Αριστοτέλης αντιπαραθέτει ένα πολιτικὀ σύστημα που συνδυάζει κάποιες 
βασικές αρχές της δημοκρατίας µε την αριστοκρατική αξιοκρατία. Και στις απόλυτες ηθικές αξίες του 
Πλάτωνα ένα σύστηµα αρετών µε βασικό γνώρισμα την αποφυγή τῶν ακραίων στάσεων. 

Η πρακτική φιλοσοφία του Αριστοτέλη είναι προσαρμοσμένη στα δεδοµένα της ελληνικής πόλης- 
κράτους και απευθύνεται σε έναν µόνο τύπο ανθρώπου: στον µέσο ελεύθερο πολίτη. Το σύστηµα αξιών που 
επεξεργάζεται ο Αριστοτέλης δεν εφαρμόζεται ούτε στον δούλο, ούτε στον αλλοεθνή ούτε στη γυναίκα. Η 
αρετή του πολίτη επηρεάζεται κατ᾽ αρχήν από τη βούλησή του να συμμετέχει στα κοινά. Δεν υπάρχει 
δικαίωση του ανθρώπου έξω από την κοινωνική και πολιτική ζωή. Η απομόνωση του μοναχικού ανθρώπου 
δεν είναι κατάσταση επιθυμητή, αντιθέτως είναι πηγή δεινών και σφαλμάτων. Με την έννοια αυτή, ο 


άνθρωπος ορίζεται από τον Αριστοτέλη ὡς «ζώο πολιτικό». 


Γῖα τον μοναχικό άνθρωπο η ζωή είναι δύσκολη, γιατί δεν είναι εύκολο μένοντας μόνος να βρίσκεται κανείς σε 
συνεχή δράση. Μαζί µε άλλους όµως αυτό εἶναι πολύ πιο εύκολο (Ηθικά Νικομάχεια 117085-6). 
Είναι φανερό ότι ή πόλις εἶναι κάτι το φυσικό, καὶ ότι ο ἄνθρωπος εἶναι από τη φύση του πολιτικὀ ζώο 


(Πολιτικά 125349-11). 


Η μετάβαση από τις πρωτόγονες μορφές ζωής στην κοινωνική συμβίωση, η ανάπτυξη της οικογένειας, της 
κώμης, της πόλεως και της πολιτικής ζωής, αποτελεί φυσική διαδικασία για τον Αριστοτέλη, διέπεται από 
ανάλογη αναγκαιότητα µε τη βιολογική ανάπτυξη των ειδών. Η μετάβαση από τη µια µορφή κοινωνικής 
οργάνωσης στην επόμενη είναι µια πορεία προδιαγεγραμμένη, αφού αποτελεί µια µορφή πραγμάτωσης 
δυνατοτήτων. Ο άνθρωπος στην πληρότητά του είναι ο ελεύθερος πολίτης, ο οποίος ζει σε µια σωστή πόλη, 
τόσο Ως προς το μέγεθός της που, κατά τον Αριστοτέλη δεν πρέπει να είναι ούτε πολύ μικρό ούτε πολύ 
μεγάλο, όσο και ὡς προς το πολίτευμά της. Ο πολίτης πρέπει να έχει το δικαίωµα του εκλέγειν και του 
εκλέγεσθαι, αλλά να συμμετέχει και στην απόδοση της δικαιοσύνης, όπως περίπου γινόταν στην Αθήνα του 
5ου και του 4ου αιώνα π.Χ. Άρα είναι πολίτης είτε µιας δημοκρατίας είτε µιας αξιοκρατικής ολιγαρχίας, στην 


οποία και ο ίδιος συμμετέχει. 


Επειδή ή πόλις εἶναι ἑνα σύνολο πολιτών, πρέπει πρώτα να σκεφτούμε ποιον πρέπει να αποκαλούμε πολίτη και 
πώς ορίζεται ο πολίτης (Πολιτικά |274537-127542). 
Ο πολίτης κατά κύριο λόγο ορίζεται απὀ το ότι μετέχει στη δικαστική κρίση καὶ στην ἄσκηση τής εξουσίας 


(Πολιτικά 1275422-23). 

Για τις πολιτικές προτιμήσεις του Αριστοτέλη έχουν γραφεί πολλά, χωρίς να έχει επιτευχθεί απόλυτη 
συναίνεση. Ως βασικές μορφές πολιτευμάτων ο Αριστοτέλης διακρίνει τη μοναρχία, την ολιγαρχία και τη 
δημοκρατία. Αφιερώνει µεγάλο µέρος τῶν αναλύσεων τοῦ στο να προσδιορίσει τις αρετές και τις αδυναμίες 
της καθεμιάς -- από την αριστοτελική άλλωστε σχολή προέρχεται µια µεγάλη συλλογή τῶν πολιτευμάτων των 
ελληνικών πόλεων, από την οποία έχει φθάσει στα χέρια µας η πολύτιμη για τις πληροφορίες της 4θηναίων 
Πολιτεία. Τη συγκριτική τους αποτίµηση την διατυπώνει µε µορφή «αποριών» στο 20 βιβλίο των Πολιτικών. 
Από τα λεγόμενα του φαίνεται ότι, αν και εξετάζει την πιθανότητα να είναι καλό πολίτευμα µια μοναρχία 
(όταν δηλαδή ο μονάρχης τυχαίνει να είναι απόλυτα ξεχωριστός ὧς προς την αρετή άνθρωπος), δείχνει 
μάλλον να κλίνει προς τις υπαρκτές μορφές δημοκρατίας, µε τη λογική ότι κατά κανόνα οι πολλοί έχουν 


περισσότερο δίκαιο από τον έναν ή τους λίγους (τους άριστους η τους πλούσιους). 


Ότι κυρίαρχο πρέπει να εἶναι μάλλον το πλήθος και όχι οι ἄριστοι αλλά λίγοι, θα μπορούσε να εξαχθεί µε ένα 
επιχείρημα, που ίσως είναι και αληθές. Γιατί οι πολλοί, εκ των οποίων ο καθένας δὲν εἶναι σπουδαίος, 
ενδέχεται όταν συνέλθουν σε σώμα να είναι καλύτεροι από τους λίγους, όχι ο καθένας ατομικά αλλά ὡς σύνολο, 
όπως τα συμπόσια που διοργανώνονται απὀ πολλούς µαζί. Καθώς καθένας από τους πολλούς διαθέτει κάποιο 
μόριο αρετής καὶ φρονήσεως, όταν συνέρχονται σε σώμα γίνονται ὡς προς το ἦθος και τή σκέψη σαν ένας 
άνθρωπος µε πολλά χέρια, πολλά πόδια και πολλές αισθήσεις. Γι’ αυτό άλλωστε και κρίνουν καλύτερα οι πολλοί 


τα έργα τής μουσικής και τής ποίησης (Πολιτικά 12815] -8). 


Υποστηρίζεται λοιπόν συνήθως ότι ο Αριστοτέλης, αντίθετα από τον Πλάτωνα, ήταν οπαδός της 
δημοκρατίας. Θα πρέπει ωστόσο να επισηµάνουµε ότι µε τον όρο «δημοκρατία» δεν εννοούμε την άµεση 
δημοκρατία της Αθήνας του Περικλή, για τους βασικούς θεσμούς της οποίας (κυρίως για την κλήρωση των 
αρχόντων και τον μισθό των πολιτών) ο Αριστοτέλης είχε πολλές αντιρρήσεις. Ίσως να ευνοούσε κάποια 
µορφή κοινοβουλευτικής δημοκρατίας, σαν τις σημερινές, αφού επέμεινε ότι οι κυβερνώντες πρέπει να 
εκλέγονται και όχι να κληρώνονται. Και η επιλογή όµως αυτή του Αριστοτέλη γινόταν όχι από κάποια 
πεποίθηση στην ισότητα τῶν πολιτών, αλλά από πολιτικό ρεαλισμό: η δημοκρατία έμοιαζε το λιγότερο άδικο 
από τα υπάρχοντα πολιτεύματα. Όταν πάντως στα τελευταία βιβλία των Πολιτικών αναπτύσσει τις σκέψεις 
του για το ιδανικό πολίτευμα, δείχνει να προτιμά έναν αριστοκρατικό τρόπο διακυβέρνησης, όπου οι άριστοι 


κυβερνούν µε τη συναίνεση του πλήθους. 

5.2. Η ανθρώπινη κατάσταση. Ηθική 


Ο ελεύθερος πολίτης, αυτός που έχει τη δυνατότητα να άρχει και να άρχεται, αυτός που έχει τη δυνατότητα 
να ζει όπως θέλει και όχι να καθορίζεται από άλλους (Πολιτικά 1317212), θα επιδιώξει την ευδαιμονία μέσα 
στους θεσμούς της πόλεως. Θα επιδιώξει το «αγαθό», που δεν έχει καμία σχέση µε το απόλυτο Αγαθό του 
Πλάτωνα, αλλά συνίσταται στη µετρηµένη και έλλογη ζωή που τον καθιστά ικανό να ασκήσει σωστά τα 
κοινωνικά του καθήκοντά και του διασφαλίζει εκτίμηση, φιλία και αναγνώριση από τους ομοίους του. 

Η ύψιστη αρετή του πολίτη είναι η «φρόνηση», που είναι µια µορφή πρακτικής σοφίας. Η φρόνηση 
είναι «διανοητική» αρετή, συνίσταται στην ικανότητα του ατόµου να διαχωρίζει µε ορθή κρίση τη σωστή από 
τη λανθασμένη πράξη, το καλό από το κακό. Δεν ταυτίζεται µε την έγκυρη γνώση (την επιστήμη), γιατί έχει 
άµεση σχέση µε την ανθρώπινη πρακτική, και επομένως ενέχει κάτι το ενδεχομενικό. Είναι η εύστοχη 
εκτίμηση τῶν περιστάσεων, περιλαμβάνει αποφάσεις που αφορούν τόσο το καθολικό όσο και το επιµέρους. Η 
αριστοτελική φρόνηση θυμίζει το δελφικό «μηδέν άγαν» ή την σωκρατική τέχνη του βίου: κατευθύνει την 
ανθρώπινη συμπεριφορά συλλαμβάνοντας σε κάθε περίσταση το σωστό μέτρο, προσφέρει ένα κριτήριο 


σωστού προσανατολισμού στη ζωή. 


Πιστεύουμε ότι το χαρακτηριστικό του φρονίμου ανθρώπου είναι να μπορεί να σκέφτεται καὶ να αποφασίζει 
σωστά για αυτά που εἶναι καλά και συμφέροντα για τον ἴδιο, ὀχι όμως γι᾿ αυτά που εἴναι εν μέρει καλά (τι εἶναι 
καλό για την υγεία του ή τήν ισχύ του), αλλά γι᾿ αυτά που συμβάλλουν εν γένει στην καλή ζωή (Πθικά 
Νικομάχεια 1 14042528). 

Η φρόνηση εἶναι µια σταθερή συνήθεια (ἕξις), που ακολουθεί τον ορθό λόγο και εἶναι προσανατολισμένη στήν 


πράδη, και έχει να κάνει µε το τι είναι καλό και κακό για τους ανθρώπους (Ηθικά Νικομάχεια 1 14004-6). 


Οι υπόλοιπες αρετές έχουν ηθικό χαρακτήρα. Και αυτές είναι «έξεις», δηλαδή σταθερές συνήθειες του 
χαρακτήρα µας και όχι απλώς σύνολα συναισθημάτων ή προδιαθέσεις (μολονότι σχετίζονται µε τα 
συναισθήματα και τις ανθρώπινες επιθυμίες). Επομένως οι αρετές δεν είναι έμφυτες, αλλά αποκτώνται µε την 
εξάσκηση και την εκπαίδευση, καθώς ο άνθρωπος έχει εκ φύσεως τη δυνατότητα να τις αποκτήσει. Ενάρετος 
γίνεται κανείς µε την πράξη και την εξάσκηση και όχι τόσο µε τη διδασκαλία. Άρα, για την εµπέδωση της 
αρετής, το πρώτο βήμα είναι η σωστή καθοδήγηση από την παιδική ηλικία µέσα από τις αξίες και τις 
πρακτικές, που καθιερώνει ο δηµόσιος χώρος στην πόλη. Με την ὠρίμανση του ανθρώπου η αρετή δεν 
έρχεται αυτομάτως ὡς προϊόν συνήθειας αλλά στηρίζεται σε έλλογες αποφάσεις, που προὐποθέτουν σκέψη 
και εκούσια απόφαση. Ο φόβος και ο εξωτερικός καταναγκασµός δεν αποτελούν συνιστώσες των ενάρετων 
πράξεων. 

Οι ηθικές αρετές ορίζονται πάντοτε ως «μεσότητες» ανάµεσα σε δύο άκρα: στην «υπερβολή» και 
στην «έλλειψη». Έτσι η ανδρεία βρίσκεται στο µέσο ανάµεσα σε µια υπερβολή, που εἶναι το θράσος, και σε 


μια έλλειψη, που εἶναι η δειλία. Είναι προφανές ότι ο Αριστοτέλης συνδέει την αρετή µε το μέτρο, ενώ µε το 

σχήμα της μεσότητας βρίσκει τον τρόπο να ενσωματώσει όλο το φάσμα των γνωστών αρετών της ελληνικής 


παράδοσης -- τη σωφροσύνη, την ανδρεία, τη δικαιοσύνη, τη φιλία, τη γενναιοδωρία, την πραότητα κ.ο.κ. 


Έτσι λοιπόν, αρετή είναι µια σταθερή διάθεση (µία ἕξις), που συνδέεται µε την προαίρεση καὶ αποτελεί µια 
μεσότητα σχετική µε εμάς, που καθορίζεται απὀ τον λόγο -- µε τον λόγο που θα την ὀριζε ο άνθρωπος που 


διαθέτει πρακτική σοφία (φρόνησιν) (Ηθικά Νικομάχεια 1106536-110742). 


Ο ενάρετος πολίτης αποκτά, µε την προσωπική του άσκηση στον αυτοέλεγχο και µε την καθοριστική 
συμβολή της παιδείας, µια «έξη», δηλαδή µια σταθερή στάση ζωής που του επιτρέπει να υποτάσσει τις 
ακραίες επιθυμίες και τα πάθη του. Επιλέγει την ηθική στάση ζωής, µε κριτήριο, λέει ο Αριστοτέλης, «τον 
λόγο του φρονίμου» (Ηθικά Νικομάχεια 110781-2). Ο Αριστοτέλης επομένως δεν φαίνεται να πιστεύει σε 
αντικειμενικούς και απόλυτους ηθικούς κανόνες. Η ηθική του είναι μάλλον επικεντρωµένη στην ανάδειξη 
ενός ιδεώδους τύπου πολίτη, του «φρονίμου», που αποτελεί υπόδειγμα και μέτρο της ηθικής συμπεριφοράς. 
Η πρακτική φιλοσοφία του Αριστοτέλη στηρίζεται στην αναγκαία σύνδεση διανοητικῆς και ηθικῆς 
αρετής. Ο φρόνιμος αποτελεί κριτήριο της ηθικής αρετής, ενώ η έλλειψη µιας αρετής ή γενικότερα η 


διαταραγμένη συναισθηματική κατάσταση επηρεάζει κατ᾽ ανάγκην την κρίση μας. 


Το έργο του ανθρώπου συντελείται τόσο σύμφωνα µε τή φρόνηση όσο και µε τήν ηθική αρετή. Γιατί η αρετή 
είναι αυτή που καθιστά σωστό τον σκοπό, ενώ ή φρόνηση καθιστά σωστά τα µέσα γι᾿ αυτόν τον σκοπό (Ηθικά 


Νικομάχεια 1144ᾳ6-9). 


Ο ενάρετος άνθρωπος µπορεί να προσανατολίσει σωστά τον εαυτό του στους σωστούς σκοπούς του βίου, ενώ 
η έλλειψη αρετής µας αποπροσανατολίζει και µας εξαπατά -- δεν µας επιτρέπει να κρίνουμε σωστά τις 
καταστάσεις και να επιδιώκουμε αυτό που όντως αξίζει να επιδιώκουμε. Έτσι εξηγείται και η ανθρώπινη 
ηθική αδυναμία. Σε αντίθεση µε τον Σωκράτη (και ὡς έναν βαθµό τον Πλάτωνα), που είχε υποστηρίξει ότι η 
αρετή είναι γνώση, και επομένως κακός γίνεται κάποιος µόνο από άγνοια και ποτέ µε τη θέλησή του, ο 
Αριστοτέλης δεν θα αρνηθεί το οφθαλµοφανές γεγονός της «ακρασίας», της ηθικής αδυναμίας. Πολλές φορές 
παρασυρόµαστε από έντονες επιθυμίες και µε τη θέλησή µας κάνουμε κάτι που γνωρίζουμε ότι είναι κακό. Ο 
Αριστοτέλης θα προσπαθήσει να συνδυάσει τη δική του αντίληψη ότι η ενάρετη πράξη προῦποθέτει σκέψη 
και συνειδητή απόφαση µε την πεποίθηση του κοινού νου ότι η αδυναμία της θέλησης είναι µια πολύ 
διαδεδομένη ανθρώπινη κατάσταση. 

Παρά την έμφαση στη μετρημένη και σωστή ζωή που διατρέχει τα ηθικά συγγράμματα του 
Αριστοτέλη, στην ευδαιμονία που εξασφαλίζει η άσκηση τῶν αρετών και η φρόνηση, τα Ηθικά Νικομάχεια 
κλείνουν µε ένα εγκώμιο στον βίο του σοφού και όχι του φρονίμου. Ένα εγκώμιο στην καθαρά θεωρητική 
δραστηριότητα, που παρουσιάζεται ὡς ο μόνος ελεύθερος, αυτάρκης και πραγματικά ηδονικός βίος, ο βίος 
της «σχόλης», µιας γνωστικής αναζήτησης απαλλαγμένης από κοινωνικές υποχρεώσεις. Η ευδαιμονία που 


µπορεί να επιτύχει ο σοφός µπορεί να παρομοιαστεί µόνο µε τη θεϊκή ευδαιμονία. 

Αν λοιπόν η εὐδαιμονία είναι ενέργεια που ακολουθεί την αρετή, είναι εύλογο να ακολουθεί την ύψιστη αρετή -- 
και αυτή θα είναι ή αρετή του άριστου μέρους µας. Εἴτε ο νους εἶναι αυτό εἴτε κάτι ἆλλο, αυτό που θεωρούμε ότι 
εκ φύσεως ἄρχει καὶ ηγείται και έχει γνώση για τα καλά και τα θεϊκά, είτε γιατί είναι και το ἴδιο θεϊκό εἴτε γιατί 
είναι το πιο θεϊκό πράγμα που έχουμε μέσα µας, ἡ δική του ενέργεια, η σύμφωνη µε τήν αρετή που του 
αντιστοιχεί, θα είναι ή πλήρης ευδαιμονία. Ότι εἶναι στην ουσία τής θεωρητική, έχει ήδη ειπωθεί... Σωστά 
πιστεύουμε ότι η θεωρία εἶναι ή μόνη που αγαπιέται για τήν ἴδια. Από αυτήν δεν προκύπτει τίποτε ἀλλο εκτός 
από τήν ἴδια την ἀσκήση τής θεωρίας, ενώ από τις πρακτικές ενασχολήσεις προσποριζόµαστε καὶ κάτι επιπλέον, 


μπκρότερο ή μεγαλύτερο, εκτός από τήν ἴδια την πράδη (Ηθικά Νικομάχεια 1177412 κ.ε.). 
Ορισμένοι ερμηνευτές θεωρούν ότι ο βίος του φρονίμου και ο βίος του σοφού δεν εἶναι ασυµβίβαστοι, αφού ο 


ένας τύπος ανθρώπου δεν αποκλείει τον άλλο. Άλλοι πάλι υποστηρίζουν ότι ο βίος της θεωρίας είναι ένα 


πλατωνικό κατάλοιπο, από το οποίο ο Αριστοτέλης δεν θέλησε ή δεν μπόρεσε ποτέ να απαλλαγεί. 

Κεφάλαιο 6’ Η επιβίωση του Αριστοτέλη 


6.1. Η μεταθανάτια φήμη του Αριστοτέλη 


Μετά τον θάνατο του Αριστοτέλη το 323 π.Χ., το Λύκειο οργανώθηκε από τον στενό του συνεργάτη 
Θεόφραστο σε φιλοσοφική σχολή -- πιθανόν στο πρότυπο τῆς παλαιότερης πλατωνικής Ακαδημίας. Λίγο 
αργότερα, στο πέρασμα ακριβώς από τον 4’ στον 3 αιώνα, ο Κήπος του Επίκουρου και η Στοά του Ζήνωνα 
του Κιτιέα ήρθαν να προστεθούν στο φιλοσοφικό στερέωμα της Αθήνας. Οι τέσσερις σημαντικές 
φιλοσοφικές σχολές θα συνεχίσουν κατά τον 3’ αιώνα π.Χ. τη συνύπαρξη και τον ανταγωνισμό τους, 
διατηρώντας ζωντανή τη φήμη της Αθήνας ως φιλοσοφικού κέντρου του αρχαίου κόσμου. 

Εκτός από τον Θεόφραστο, γνωρίζουμε αρκετά ακόµη µέλη της σχολής του Αριστοτέλη: τον Εύδημο, 
τον Δημήτριο τον Φαληρέα, τον Στράτωνα, τον Δικαίαρχο, τον Κλέαρχο, τον Σωτίωνα, τον Λύκωνα. Από τα 
λίγα κείμενά τους που διασώθηκαν, μπορούμε να συμπεράνουμε ότι ο προσανατολισμός του Περιπάτου ήταν 
κατά κύριο λόγο φυσιογνωστικός. Αυτό που διαφοροποιούσε τους Περιπατητικούς από τους άλλους 
φιλοσόφους της εποχής τους ήταν η έμφαση στην προτεραιότητα της μελέτης της φύσης, η συστηματική 
συλλογή δεδομένων κάθε είδους, η συγγραφή καταλόγων και «ιστοριών» (της αστρονομίας, τῶν 
μαθηματικών, της ιατρικής, της φυσικής επιστήμης και φιλοσοφίας). Από την τάση για αποθησαύριση 
γνώσεων τῶν επιγόνων του Αριστοτέλη διασώθηκαν οἱ περισσότερες από τις αποσπασµατικές πληροφορίες 
που σήµερα διαθέτουμε για την προσωκρατική σκέψη (η λεγόμενη «δοξογραφία») και την πρώιμη ιστορία 
της ελληνικής επιστήμης. Προς το τέλος του 3” αιώνα το Λύκειο θα παρακμάσει. Μέλη του αριστοτελικού 
κύκλου θα πείσουν τον βασιλιά της Αιγύπτου Πτολεμαίο τον Α΄ να ιδρύσει στην Αλεξάνδρεια τη µεγάλη 
βιβλιοθήκη της πόλης και το Μουσείο, που θα γίνει σύντομα επίκεντρο της ανάπτυξης της ελληνιστικῆς 
επιστήμης. 

Είδαμε την περίεργη μοίρα που είχαν τα γραπτά του Αριστοτέλη. Για τρεις περίπου αιώνες 
παρέμειναν απρόσιτα στο αναγνωστικό κοινό. Την τύχη τῶν γραπτών του ακολούθησε σε μεγάλο βαθµό και 
η μεταθανάτια φήμη του ίδιου του Αριστοτέλη. Έτσι η ελληνιστική εποχή δεν είναι περίοδος ακμής για τον 
αριστοτελισµό. Ο στωικισµός έγινε βαθμιαία η κυρίαρχη φιλοσοφική τάση, µε αξιόλογους αντιπάλους την 
επικούρεια φιλοσοφία και τον σκεπτικισμό, που αναπτύχθηκε τον 3” και τον 27 αιώνα π.Χ. στην πλατωνική 
Ακαδημία. Αυτό βέβαια δεν σηµαίνει ότι η φιλοσοφία του Αριστοτέλη λησµονήθηκε. Οι περιπατητικοί 
φιλόσοφοι εξακολουθούσαν να προπαγανδίζουν τις ιδέες του, ενώ κάποια έργα του κυκλοφορούσαν -- τα 
έργα που ο ἰδιος είχε δημοσιεύσει όσο ζούσε, αλλά και ορισμένα έργα του που θα πρέπει να είχαν εκδώσει οι 
συνεχιστές του στο Λύκειο. Αυτό φαίνεται από το γεγονός ότι ο Επίκουρος αναφέρεται σε μερικά από τα 
βασικά συγγράμματα του Αριστοτέλη, και επομένως έχει άµεση πρόσβαση σ᾽ αυτά. Αλλά και η ἴδια η 
φιλοσοφική ορολογία τῶν ελληνιστικών σχολών έχει αναπτυχθεί επάνω στα ευδιάκριτα ίχνη της γλώσσας του 


Αριστοτέλη. 


82 


Η µεγάλη φήμη του Αριστοτέλη θα εδραιωθεί µετά την έκδοση του Ανδρόνικου τον 1’ αιώνα π.Χ.. 
όταν θα παραδοθεί στο κοινό ολοκληρωμένο το επιβλητικό σύστημα τῶν έργων του, που καλύπτουν όλους 
τους τοµείς του επιστητού. Η τάση τῶν ρωμαϊκών χρόνων για συγγραφή εγχειριδίων, συνόψεων της 
παλαιότερης φιλοσοφίας, και σχολιαστικών κειμένων επάνω στα πρωτότυπα φιλοσοφικά κείµενα θα ευνοήσει 
ιδιαίτερα τη διάδοση της σκέψης του Αριστοτέλη, η οποία, όπως µπορεί να διαπιστώσει ο καθένας ακόµη και 
σήμερα, χρειάζεται βοήθεια για την προσπέλασή της. Από τον 2’ αιώνα μ.Χ. μέχρι το συμβατικό τέλος της 
αρχαιότητας στον 6’ αιώνα μ.Χ. θα αναπτυχθεί µια πλούσια γραμματεία «Ὑπομνημάτων» και 
«Παραφράσεων» τῶν βασικών έργων του Αριστοτέλη, η οποία σε ένα µεγάλο ποσοστό έχει διασωθεί. Η 
µελέτη των υπομνημάτων του Αλέξανδρου του Αφροδισιέα (γύρω στο 200 μ.Χ.), του Θεμίστιου (4”" αι. μ.Χ.), 
του Σιμπλίκιου (6: αι. μ.Χ.) και του Ιωάννη Φιλόπονου (2 αι. μ.Χ.) μαρτυρεί ότι η φιλοσοφία τῶν 
Σχολιαστών του Αριστοτέλη είναι υψηλού επιπέδου -- ακόµη και σήµερα είναι απαραίτητη για την κατανόηση 
της αριστοτελικής φιλοσοφίας. Οι Σχολιαστές γράφουν σε µια εποχή φιλοσοφικού εκλεκτικισμού. 
Αναλαμβάνουν τη βασική αποστολή να καταστήσουν προσιτή τη σκέψη του Αριστοτέλη, χρησιμοποιούν 
ὡστόσο αυτή την οδό για να επιχειρήσουν ενδιαφέρουσες συγκλίσεις ανάμεσα στην αριστοτελική, την 
πλατωνική και την στωική παράδοση, ενώ αναπτύσσουν πολλές φορές και δικές τους εντελώς πρωτότυπες 
ιδέες (ο «ενεργητικός νους» του Αλέξανδρου και η «θεωρία της ορμής» του Φιλόπονου θα αποδειχτούν 
ιδιαίτερα γόνιµες προσεγγίσεις στη φιλοσοφία του Μεσαίωνα). Η εκτεταμένη γραμματεία τῶν αριστοτελικών 
Σχολιαστών δείχνει ότι στην ὕστερη αρχαιότητα ο Αριστοτέλης θεωρείται σταθµός στην ιστορία της 
φιλοσοφίας. 

Η µελέτη του Αριστοτέλη θα συνεχιστεί και στο Βυζάντιο. Ο Αριστοτελισµός, κατά κύριο λόγο, και, 
ως έναν βαθμό, ο Πλατωνισμός θα καταφέρουν να επιβιώσουν στο πνευματικό περιβάλλον του 
Χριστιανισμού. Με τον Ιωάννη Δαμασκηνό, κατά τον 8’ αιώνα μ.Χ., έχουμε µια πρώτη προσπάθεια 
συνδυασμού της αριστοτελικής φιλοσοφίας και τῆς χριστιανικής θεολογίας. Η συνδυαστική αυτή τάση δεν θα 
διακοπεί σε όλη τη διάρκεια της Βυζαντινής περιόδου. Η φιλοσοφία του Αριστοτέλη διδάσκεται σταθερά στις 
Σχολές της Κωνσταντινούπολης ενώ και από την περίοδο αυτή έχουµε σηµαντικά δείγματα σχολιαστικής 
γραμματείας. 

Η αίγλη ωστόσο του Αριστοτελισμού θα κορυφωθεί στον δυτικό Μεσαίωνα. Κρίσιµος κρίκος για τη 
διάδοση των έργων του Αριστοτέλη στη λατινική Δύση είναι οι Άραβες, και ειδικά η συνύπαρξή τους µε τους 
Χριστιανούς στη μεσαιωνική Ισπανία. Ἡ αραβική φιλοσοφία και επιστήμη φθάνει σε μεγάλο βαθµό 
ανάπτυξης µετά τον 0" αιώνα μ.Χ., και είναι εξαρχής αποφασιστικά αριστοτελική. Οι Άραβες μεταφράζουν, 
είτε άµεσα από τα ελληνικά είτε μέσω των συριακών και των εβραϊκών, ένα μεγάλο μέρος της ελληνικής 
επιστημονικής και φιλοσοφικής παραγωγής. Εξοικειώνονται λοιπόν µε τα έργα του Ευκλείδη, του 
Πτολεμαίου και του Γαληνού, αλλά και µε τη φυσική φιλοσοφία του Αριστοτέλη και την αριστοτελική 
σχολιαστική παράδοση. Γρήγορα θα αναπτύξουν τις δικές τους πρωτότυπες θεωρίες, ιδίως στους τομείς τῶν 
μαθηματικών, της ιατρικής και της αλχημείας, και θα ερμηνεύσουν µε έναν δημιουργικό τρόπο τα έργα του 


Αριστοτέλη. Με τον Αβερρόη (1126-1198), κατά τον 12" αιώνα μ.Χ., ο αραβικός αριστοτελισµός φθάνει στο 

απόγειό του. Ο Αριστοτέλης δεν αποκαλείται πλέον µε το ὀνομά του, αλλά µε την επονοµασία «ο 
Φιλόσοφος», έναν τίτλο που θα διατηρήσει ως το τέλος του Μεσαίωνα. 

Ο 12” αιώνας μ.Χ. έχει μείνει στην ιστορία των ιδεών ὡς ο αιώνας τῶν Μεταφράσεων. Με κέντρο 
την Ισπανία, όπου ακριβώς ήταν το όριο της αραβικής επικράτειας προς τη Δύση, ξεκινά ένα εκτεταμένο 
πρόγραμμα μεταφοράς της ελληνικής φιλοσοφικής και επιστημονικής γραμματείας στα Λατινικά. Οι 
μεταφράσεις τῶν ελληνικών κειμένων δεν γίνονταν απευθείας από τα ελληνικά, αφού ελάχιστοι Δυτικοί 
γνώριζαν ελληνικά εκείνη την εποχή. Πιο απλή ήταν η δίοδος µέσω τῶν αραβικών μεταφράσεων. Έτσι από 
δεύτερο χέρι (ή και από τρίτο πολλές φορές χέρι, όταν οι μεταφραστές ήταν γλωσσομαθείς Εβραίοι) έγινε για 
πρώτη φορά γνωστός στη Δύση ένας θησαυρός γνώσεων. Σε αὐτό το κύμα τῶν μεταφράσεων ο Αριστοτέλης 
είχε την τιμητική του. Στις αρχές του 13” αιώνα όλα τα βασικά έργα του Αριστοτέλη είναι πλέον 
μεταφρασμένα στα Λατινικά. Και, όπως είχε γίνει στο Βυζάντιο, έτσι και στη Δύση επιχειρείται η 
δημιουργική σύνθεση Αριστοτελισμού και Χριστιανισμού, που θα μείνει γνωστή ὡς Σχολαστική Φιλοσοφία. 
Κύριος εκφραστής αυτής της σύνθεσης είναι ο Θωμάς Ακινάτης (1225-1274). Στο έργο του Θωμά Ακινάτη 
γίνεται µια συστηματική προσπάθεια να απαλυνθούν οι εντάσεις ανάµεσα στη χριστιανική θρησκεία και σε 
βασικά αριστοτελικά δόγματα. Τα κυριότερα σηµεία τριβής ήταν η αθανασία της ψυχής, την οποία ο 
Αριστοτέλης δεν αποδεχόταν, και η αιωνιότητα τοῦ αριστοτελικού κόσμου, που έθετε υπό αμφισβήτηση τη 
δημιουργική δράση του Θεού. Αν και τα σηµεία αυτά ήταν κεντρικά στις δύο κοσµοθεωρήσεις, η σύνθεση 
του Θωμά Ακινάτη αποδείχθηκε επιτυχημένη και κυριάρχησε στις μεσαιωνικές θεολογικές Σχολές και τα 
Πανεπιστήμια μέχρι την Αναγέννηση. 

Για τρεις αιώνες η αριστοτελική φιλοσοφία παρέμεινε απολύτως κυρίαρχη. Ἠταν λοιπόν φυσικό, 
όταν ξέσπασε η ανατρεπτική καταιγίδα της Αναγέννησης να συμπαρασύρει και τον Αριστοτέλη. Η 
αποκαθήλωση του μεσαιωνικού κοσμοειδώλου σήμαινε αυτομάτως και αποκαθήλωση του Αριστοτέλη. Ο 
Μπρούνο, Γαλιλαίος, ο Κέπλερ, ο Μπέικον, ο Ντεκάρτ -οι πρωταγωνιστές τῆς επιστημονικής επανάστασης 
του 16 και 17’ αιώνα- είναι όλοι αντιαριστοτελικοί. Παρά την επιβίωση πολλών αριστοτελικών 
αντιλήψεων (η έµφαση λ.χ. στην εμπειρία και την παρατήρηση της φύσης που χαρακτηρίζει τη νέα επιστήμη 
έχει εμφανώς αριστοτελική καταγωγή), η νεωτερική εποχή θα αντιμετωπίσει τον Αριστοτέλη ὡς τον κύριο 
εχθρό της. 

Στο σηµείο αυτό αξίζει κανείς να θέσει το ερώτημα πού οφείλεται η ικανότητα της αριστοτελικής 
φιλοσοφίας να προσαρμόζεται σε εντελώς διαφορετικές συνθήκες από τις συνθήκες γέννησης της. Παρά το 
γεγονός ότι ο Αριστοτέλης έζησε τον 4 αιώνα π.Χ. και επηρεάστηκε από τις αξίες της εποχής του (τα ιδεώδη 
της ελληνικής πόλεως-κράτους), η φιλοσοφία του κατάφερε να επιβληθεί σε κοινωνίες όπως το θεοκρατικό 
Βυζάντιο, ο Αραβικός κόσμος ή η μεσαιωνική Δύση. Καμία άλλη φιλοσοφική παράδοση δεν επέδειξε 
παρόμοια προσαρμοστικότητα. Θεωρώ ότι ένα μέρος της απάντησης εντοπίζεται στην εκπληκτική 
δυνατότητα του Αριστοτέλη να μετατρέπει σε φιλοσοφική θεωρία την εμπειρία του μέσου ανθρώπου και τις 
παραδοχές του κοινού νου. Οι κοινές αυτές «υπολήψεις», όπως θα τις χαρακτήριζε ο Αριστοτέλης, φαίνεται 
ότι είναι οικουµενικές, δεν επηρεάζονται δηλαδή σηµαντικά από την εποχή, την πνευματική ατμόσφαιρα και 


τον τόπο. Επιπλέον, η αριστοτελική φιλοσοφία είναι κατά κύριο λόγο επικεντρωµένη στη φυσική 

πραγματικότητα, αντίθετα λ.χ. από την πλατωνική, που είναι ουσιαστικά πολιτική φιλοσοφία. Και ενώ οι 
πολιτικές συνθήκες αλλάζουν ριζικά από εποχή σε εποχή και από πολιτισμό σε πολιτισμό, η µελέτη της 
φύσης είναι κοινό μέλημα κάθε φιλοσοφικά σκεπτόµενου ανθρώπου, ανεξάρτητα από φυλή, θρήσκευμα ή 
εποχή -- αρκεί βέβαια να έχει εμπιστοσύνη στον ορθό λόγο. Σε τέτοιου είδους ανθρώπους, η σκέψη του 


Αριστοτέλη προσέφερε πάντοτε ασφαλές καταφύγιο και αφετηρία προβληματισμού. 

6.2. Γιατί ο Αριστοτέλης είναι τόσο σημαντικός 


1. Ο Αριστοτέλης αποτελεί το θεμέλιο όλης της µεταγενέστερης φιλοσοφίας. Σύμφωνα µε τη διατύπωση του 
Ῥατπες ([2006]. 1), «κανένας πριν από αυτόν δεν είχε συνεισφέρει τόσο πολύ στη γνώση και κανένας µετά 
από αυτόν δεν µπορεί να φιλοδοξεί να συναγωνιστεί τα επιτεύγματά του». Μέχρι τον 17’ αιώνα η ιστορία της 
φιλοσοφίας ταυτίζεται ουσιαστικά µε τη διάδοση, την ερμηνεία και την κριτική του αριστοτελισμού. Η 
εμβέλεια και η συστηµατικότητα της αριστοτελικής σκέψης την έκαναν να λειτουργεί ὡς πρότυπο για τη 
φιλοσοφία της ύστερης ελληνικής αρχαιότητας, του Βυζαντίου, τῶν Αράβων και του Δυτικού Μεσαίωνα. 
Θαυμαστή είναι επομένως η προσαρµοστικότητα της αριστοτελικής σκέψης σε κάθε εποχή και σε κάθε 
πολιτισμό. Αυτό σημαίνει ότι οι άνθρωποι αναγνώριζαν πάντοτε θεμελιώδεις αλήθειες στο αριστοτελικό 


σύστημα σκέψης. 


2. Ὁ Αριστοτέλης είναι ο πρώτος που σχεδίασε, ιεράρχησε και υλοποίησε µια πλήρη εγκυκλοπαίδεια της 
γνώσης. Καθιέρωσε τη διαίρεση της φιλοσοφίας και της επιστήμης στους κλάδους που και σήμερα 
μελετούμε. Είχε σηµαντική συμβολή σε όλα τα γνωστικά πεδία, δεν περιφρόνησε καμία γνώση ή δεξιότητα, 
ενώ είναι ο ιδρυτής πολλών νέων επιστημονικών αντικειμένων: η λογική, η φυσική, η μετεωρολογία, η 
βιολογία και η ποιητική είναι δικά του δημιουργήματα. Επιπλέον, αντιλήφθηκε την ανάγκη να καταγραφούν 
σημαντικές κατακτήσεις του παρελθόντος µε συστηματικό τρόπο: τα ποικίλα πολιτεύματα και οι νόμοι τῶν 
ελληνικών πόλεων, η ιστορία τῶν επιστημονικών κλάδων, οι νικητές των ολυμπιακών αγώνων (που για τους 
αρχαίους προσέφεραν και ένα μέτρο της χρονικής διαδοχής). Χάρη στην εργασία αυτή του Αριστοτέλη και 
της Σχολής του, διασώθηκαν οι περισσότερες πληροφορίες που σήμερα διαθέτουμε για την πρώιμη 


αρχαιοελληνική σκέψη. 


3. Ὁ Αριστοτέλης εγκαινίασε τον σύγχρονο τρόπο γραφής της φιλοσοφίας και εµπλούτισε όσο κανείς άλλος 
το λεξιλόγιό της. Οι αριστοτελικές πραγματείες ως προς την οργάνωση και τη λογική τους θυμίζουν 
σύγχρονα επιστημονικά συγγράμματα. Είναι οργανωμένες κατά θέμα, αξιοποιούν τις κατακτήσεις τῶν 
προγενεστέρων, εντοπίζουν σε κάθε τομέα φαινομένων τα σημαντικά προβλήματα, ενσωματώνουν τη 
διαλεκτική αντιπαράθεση. Και διέπονται από αντικειμενικότητα και νηφάλιο πνεύμα. Η πλειονότητα άλλωστε 
τῶν σύγχρονων φιλοσοφικών, λογικών και επιστημονικών όρων έλκει την καταγωγή της από τον Αριστοτέλη: 
ύλη, δύναμη, αρχή, τέλος, ουσία, κατηγορία, υποκείµενο, θεωρία, πράξη, επαγωγή, συλλογισμός, ορισμός, 
γένος, εἶδος, φυσική, ποιητική, εντελέχεια, μεσότητα, είναι μερικοί από τους όρους που έπλασε ή μεταποίησε 


ο Αριστοτέλης για να αποκτήσει η επιστημονική γνώση το ὀργανό της. 


4. Ολόκληρα τμήματα της φιλοσοφίας του Αριστοτέλη διατηρούν και σήµερα την ισχύ και την επικαιρότητά 
τους. Η τυπική λογική εἶναι αριστοτελική, η φιλοσοφία της επιστήμης και του δικαίου στηρίζονται στις δικές 
του βασικές διακρίσεις, ενώ η αριστοτελική ηθική έχει αναβιώσει στην εποχή µας και διατηρεί σημαντικούς 


υποστηρικτές. Διαβάζοντας σήµερα τον Αριστοτέλη, δυσκολεύεται κανείς να συνειδητοποιήσει ότι τα 

κείμενά του γράφηκαν πριν από 2500 χρόνια. Δεν είναι λοιπόν παράλογο ότι σε όποια χώρα του κόσμου 


υπάρχει γραπτή παράδοση, θα βρει κανείς ακόµη και σήµερα διακριτά ίχνη της επίδρασης του Αριστοτέλη. 


5. Η επίδραση της αριστοτελικής σκέψης είναι οικουμενική -- υπερβαίνει εμφανώς τα όρια της καταγωγής 
της, τόσο ὣς προς τον τόπο όσο και ὡς προς τον χρόνο. Ίσως μάλιστα ο Αριστοτέλης να είναι το καλύτερο 
παράδειγµα για να αντιληφθεί κανείς τι πραγματικά σημαίνει οικουµενικός στοχαστής. Δεν νομίζω ότι 
υπάρχει στην ιστορία τῶν ιδεών άλλη περίπτωση. όπου ένα σύστημα σκέψης υιοθετήθηκε από τόσο πολλούς 


και τόσο διαφορετικούς λαούς και πολιτισμούς, ή που άντεξε τόσο πολύ στο πέρασμα τῶν αιώνων. 

Γλωσσάρι βασικών όρων του Αριστοτέλη 





ἀδιαίρετον αδιαίρετο 
ἀδύνατον (συμβαίνει) αξεπέραστο πρόβλημα 
αἴτιον ἀκρότατον ακραίο αίτιο 
ἀκρασία αδύνατη βούληση, ηθική αποτυχία 
ἀκολουθῶ έπομαι 
ἄκων χωρίς τη θέλησή του, ακουσίως 
ἀλλοίωσις μεταλλαγή 
ἁμαρτία λάθος 
ἀντικείμενον αντίθετο 
ἀνώμαλον ανώμαλο 
ἀόριστος ακαθόριστος, απροσδιόριστος 
ἁπλῶς απολύτως 
ἀποδίδωμι προσδιορίζω 
ἀπορία απορία, δυσκολία, πρόβλημα 
ἀπόφασις άρνηση 
ἀρετή αρετή, τελειότητα 
ἀρχή αρχή, αφετηρία 
ἀστρολογία αστρονομία 
ἄτοπον παράδοξο, άτοπο 
αὔξησις αύξηση 
αὐτοκίνητον αυτοκινούμενο 
αὐτόματον αυτομάτως 
βούλευσις εξέταση, προβληματισμός 
βούλησις θέληση 
ένεσις ἁπλῆ απόλυτη γέννηση 
ἐνεσίς τις σχετική γέννηση 
ενήτόν αυτό που µπορεί να γεννηθεί 
ένος γένος (του όντος) 
νώριμον γνώριμο, γνωστό, αντιληπτό 
διάθεσις διάταξη, διάθεση 
διαίρεσις διαίρεση 
διάκρισις διαχωρισμός 
διάμετρος διαγώνιος, διάμετρος 
διάνοια σκέψη, διάνοια 

διορίζειν 
δυνάμει 
δύναμις 
ἐκών 
εἶδος 

εἰς ἄπειρον ἰέναι 
ἕν ἀριθμῷ 
ἐνάντιον 
ἐνδελεχής 
ἔνδοξον 
ἐνέργεια 
ἐνεργείᾳ 
ἐντελέχεια 


ἐντελεχείᾳ 


ἐπαγωγή 
ἐπιστητὸν 
ἠρέμησις 

ἔργον 
εὐδαιμονία 
ἡδονή 

ἠρεμία 

θεωρία 

ἴδιον 

καθ᾽ ἕκαστον 
καθόλου (τό) 
κατὰ λόγον 
κατὰ συμβεβηκός 
κατηγορία 
κίνησις 
κινητικόν 
κινοῦν 

κινοῦν ἀκίνητον 
κόσμος 

κοῦφον 


κύκλῳ φορά 


οριοθετώ, ξεκαθαρίζω 
δυνάμει 

δύναμη 

µετη θέλησή του, εκουσίως 
είδος, μορφή 

προχωρώ επ᾽ άπειρον 
αριθμητικά ένα 

ενάντιο 

µε αδιάλειπτη συνέχεια 
αποδεκτή πεποίθηση 
ενέργεια 

ενεργεία 

εντελέχεια 

εντελεχεία, ενεργεία, στην εντελέχειά του 
κατάσταση 

προέλευση, αφετηρία, το υλικό 
επαγωγή 

προσιτό στη γνώση 
ακινητοποίηση 

έργο, λειτουργία 
ευτυχία, ευδαιμονία 
ευχαρίστηση, απόλαυση 
ηρεμία 

θεώρηση, θεωρία 
ιδιαίτερο γνώρισμα 
επιµέρους, καθέκαστον 
γενικό, καθολικό 
αναλόγως, λογικά 

κατά συμβεβηκός 
κατηγορία του όντος 
κίνηση 

κινητικό, κινητικό αίτιο 
κινοῦν (αίτιο) 

Κινούν Ακίνητο 

κόσμος 

ελαφρό 


κυκλική κίνηση 

λογικῶς 
λόγος 
μαθήματα 
μέθοδος 
μεταβολή 
μετακίνησις 
μόριον 
ὁμαλή κίνησις 
ὁμοιομερές 
ὄρεδις 

ὅρος 
οὐρανός 
οὐσία 
πάθημα 
πάθος 
πάντῃ 
παράδειγμα 
πάσχω 
περαίνω 


περιφορά 


ποιεῖν καὶ πάσχειν 


ποιόν 


ποιοῦν 


πολλαχῶς λεγόμενον 


ποσόν 
πραγματεία 
προαίρεσις 
πρὸς τι 


προσηγορία 


πρότερον καὶ ὕστερον 


πρῶτος 
ροπή 
σκέψις 
στέρησις 
στιγμή 
στοιχεῖον 


σύγκρισις 


λογικής τάξης, αφαιρετικά 
ορισμός, αναλογία, λόγος 
μαθηματικά 

πεδίο έρευνας 

μεταβολή 

μετατόπιση 

μέρος 

ομαλή κίνηση 

ομοιοµερές 

επιθυμία, τάση 

όριο, όρος 

ουρανός, σύμπαν 

ουσία 

ποιότητα 

ποιότητα, ιδιότητα 

πέρα ὡς πέρα, παντού 
υπόδειγμα 

παθαίνω, υφίσταμαι επίδραση 
ολοκληρώνω, οριοθετώ 
κυκλική περιφορά 

ποιείν και πάσχειν 

ποιότητα 

ποιούν 

αυτό που λέγεται µε πολλούς τρόπους 
ποσότητα 

πραγματεία, έρευνα 
προαίρεση, απόφαση, επιλογή 
σχετικό, σχέση 

ονομασία 

πριν και μετά, πρότερο και ὕστερο 
πρώτος, πρωταρχικός 

ροπή 

διερεύνηση 

στέρηση (του είδους) 

σημείο 

στοιχείο 


συνένωση 

συμβεβηκός 
σύμπτωμα 
σύνθεσις 
συνώνυμον 
σωφροσύνη 
τάξις 
τέλειον 
τελείωσις 
τέλος 

τί ἐστιν 

τί ἦν εἶναι 
τόδε τι 

τοδί 
ὑπάρχω 


ὑπερβάλλω 


ὑποκείμενον 
ὑπομένω 
φάσις 
φέρομαι 
φερόμενον 
φθίσις 
φθορά 
φορά 
φρόνησις 
φύσει 
φυσικός (ὁ) 
φυσικῶς 
φυσιολόγοι 
φωνή 
χωρίζω 


χωριστόν 


ιδιότητα, «συμβεβηκός» 
σύμπτωση 

σύνθεση 

ταυτόσημο 

εγκράτεια, σωφροσύνη 
διάταξη 

τέλειο, πλῆρες 

τελείωση 

σκοπός, τέρμα 

«τι είναι κάτι» 

«τι ήταν να είναυ» 
συγκεκριµένο ον 

αυτό το πράγµα 

ισχύω, συμβαίνω 
υπερβαίνω 

είναι μεγαλύτερο 

υπεροχή 

βασική θέση 

υποκείµενο, υποκείµενη φύση 
παραμένω (το {διο), διατηρούμαι 
έκφραση, ισχυρισμός 
κινούμαι, κατευθύνομαι 
κινούμενο, μετακινούμενο 
μείωση 

ρθορά, αφανισµός 
μετακίνηση (φορά) 
ρρόνηση, πρακτική σοφία 
εκ φύσεως 

ρυσικός φιλόσοφος 


ρυσικά, από τη σκοπιά του φυσικού, 





ρυσιολόγος 


ήχος, φωνή 
διαχωρίζω 


µε ξεχωριστή ύπαρξη, ξεχωριστό 

ΜΕΡΟΣΔΕΥΤΕΡΟ: ΑΝΘΟΛΟΓΙΟ ΚΕΙΜΕΝΩΝ ΚΑΙ 
ΜΕΤΑΦΡΑΣΕΩΝ ΤΟΥ ΑΡΙΣΤΟΤΕΛΗ 


96 


Κατάλογος κειμένων 


Η ιστορία της φιλοσοφίας, Μετά τα φυσικά Α.3 

Τι είναι ουσία Ι, Κατηγορίαι 4.5 

Τι είναι ουσία Π, Μετά τα φυσικά Ζ.1-3 

Ύλη και µορφή, Φυσικά Α.9 

Η μέθοδος της έρευνας, Φυσικά Α.Ι 

Ἡ γνώση τῶν αρχών 1, Μετά τα φυσικά Α.] 

Η γνώση τῶν αρχών Π, Αναλυτικά ύστερα Β.19 

Η διαίρεση τῶν επιστημών, Μετά τα φυσικά Ε.Ι 

Τι είναι η πρώτη φιλοσοφία, Μετά τα φυσικά Α.2 
- Θεολογία, Μετά τα φυσικά Λ.7 


ν᾽ Αι. ο εν ων 


-- -- 
-- 5 


- Τα τέσσερα αίτια Φυσικά Β.3 

12. Τα τέσσερα αίτια στη φύση Φυσικά Β.7 

13. Βασικές φυσικές έννοιες -- Κίνηση Φυσικά Γ.Ι 

14. Βασικές φυσικές έννοιες -- Τόπος Φυσικά Δ.2,4 

15. Βασικές φυσικές έννοιες -- Χρόνος Φυσικά Δ.1] 

16. Το Κινούν ακίνητο Ι, Φυσικά Θ.5.6 

17. Το Κινούν ακίνητο Π, Φυσικά Θ.10 

18. Ο κύκλος της γενέσεως και της φθοράς, Περί γενέσεως και φθοράς Β.10 
19. Η έρευνα στον οὐράνιο χώρο, Περί ουρανού Β.4 
20. Τελεολογία Ι, Φυσικά Β.δ 

21. Τελεολογία Π, Περίζώων μορίων Α.Ι 

22. Τελεολογία στα έμβια όντα, [Περί ζώων μορίων Α.5 
23. Ο ποιητικός νους, Περί ψυχής Γ.5 

24. Ἡ ρητορική τέχνη, Ρητορική Α.Ι,2 

25. Η αρετή, Ηθικά Νικομάχεια Β.4.5 

26. Η φρόνηση, Ηθικά Νικομάχεια 7.5 

27. Η θεωρητική ζωή, Ηθικά Νικομάχεια Κ.7 

28. Ἡ πόλη, Πολιτικά Α.Ι 

29. Ὁ πολίτης, Πολιτικά Γ.] 


Η ιστορία της φιλοσοφίας 


Μετά τα φυσικά Δ.3 


τεθεώρηται μὲν οὖν ἱκανῶς περὶ αὐτῶν ἡμῖν ἐν τοῖς περὶ φύ- 
9530. 1 

σεως, ὅμως δὲ παραλάβωμεν καὶ τοὺς πρότερον ἡμῶν εἰς 
ἐπίσκεψιν τῶν ὄντων ἐλθόντας καὶ φιλοσοφήσαντας περὶ 

τῆς ἀληθείας. δῆλον γὰρ ὅτι κἀκεῖνοι λέγουσιν ἀρχάς τινας 

καὶ αἰτίας: ἐπελθοῦσιν οὖν ἔσται τι προὔργου τῇ μεθόδῳ τῇ νῦν: 
Ο830.5 

ἢ γὰρ ἕτερόν τι γένος εὑρήσομεν αἰτίας ἢ ταῖς νῦν λεγο- 

μέναις μᾶλλον πιστεύσομεν. -- τῶν δὴ πρώτων φιλοσοφησάν- 
των οἱ πλεῖστοι τὰς ἐν ὕλης εἴδει μόνας Φήθησαν ἀρχὰς 

εἶναι πάντων: ἐξ οὗ γὰρ ἔστιν ἅπαντα τὰ ὄντα καὶ ἐξ οὗ 
γίγνεται πρώτου καὶ εἰς ὃ φθείρεται τελευταῖον, τῆς μὲν 
9530.10 

οὐσίας ὑπομενούσης τοῖς δὲ πάθεσι μεταβαλλούσης, τοῦτο στοι- 
χεῖον καὶ ταύτην ἀρχήν φασιν εἶναι τῶν ὄντων, καὶ διὰ 

τοῦτο οὔτε γίγνεσθαι οὐθὲν οἴονται οὔτε ἀπόλλυσθαι, ὡς τῆς 
τοιαύτης φύσεως ἀεὶ σωζομένης, ὥσπερ οὐδὲ τὸν Σωκράτην 
φαμὲν οὔτε γίγνεσθαι ἁπλῶς ὅταν γίγνηται καλὸς ἢ μουσι- 
0530.15 

κὸς οὔτε ἀπόλλυσθαι ὅταν ἀποβάλλῃ ταύτας τὰς ἕξεις, 

διὰ τὸ ὑπομένειν τὸ ὑποκείμενον τὸν Σωκράτην αὐτόν, οὕτως 
οὐδὲ τῶν ἄλλων οὐδέν: ἀεὶ γὰρ εἶναί τινα φύσιν ἢ μίαν ἢ 
πλείους μιᾶς ἐξ ὧν γίγνεται τἆλλα σωζομένης ἐκείνης. τὸ 

μέντοι πλῆθος καὶ τὸ εἶδος τῆς τοιαύτης ἀρχῆς οὐ τὸ αὐτὸ 
9835.20 

πάντες λέγουσιν, ἀλλὰ Θαλῆς μὲν ὁ τῆς τοιαύτης ἀρχηγὸς 
φιλοσοφίας ὕδωρ φησὶν εἶναι (διὸ καὶ τὴν γῆν ἐφ' ὕδατος 
ἀπεφήνατο εἶναι), λαβὼν ἴσως τὴν ὑπόληψιν ταύτην ἐκ τοῦ πάν- 
τῶν ὁρᾶν τὴν τροφὴν ὑγρὰν οὖσαν καὶ αὐτὸ τὸ θερμὸν ἐκ τούτου 
γιγνόμενον καὶ τούτῳ ζῶν (τὸ δ' ἐξ οὗ γίγνεται, τοῦτ' ἐστὶν 
0530.25 

ἀρχὴ πάντων) -- διά τε δὴ τοῦτο τὴν ὑπόληψιν λαβὼν ταύτην 


καὶ διὰ τὸ πάντων τὰ σπέρματα τὴν φύσιν ὑγρὰν ἔχειν, 


τὸ δ' ὕδωρ ἀρχὴν τῆς φύσεως εἶναι τοῖς ὑγροῖς. εἰσὶ δέ 
τινες οἳ καὶ τοὺς παμπαλαίους καὶ πολὺ πρὸ τῆς νῦν γενέ- 
σεῶς καὶ πρώτους θεολογήσαντας οὕτως οἴονται περὶ τῆς φύ- 
0830.30 

σεως ὑπολαβεῖν: Ὠκεανόν τε γὰρ καὶ Τηθὺν ἐποίησαν τῆς 
γενέσεως πατέρας, καὶ τὸν ὅρκον τῶν θεῶν ὕδωρ, τὴν καλου- 
μένην ὑπ' αὐτῶν Στύγα [τῶν ποιητῶν]: τιμιώτατον μὲν γὰρ 
τὸ πρεσβύτατον, ὅρκος δὲ τὸ τιμιώτατόν ἐστιν. εἰ μὲν οὖν 
9844.] 

ἀρχαία τις αὕτη καὶ παλαιὰ τετύχηκεν οὖσα περὶ τῆς φύ- 
σεως ἡ δόξα, τάχ' ἂν ἄδηλον εἴη, Θαλῆς μέντοι λέγεται 
οὕτως ἀποφήνασθαι περὶ τῆς πρώτης αἰτίας (Ἴππωνα γὰρ 
οὐκ ἄν τις ἀξιώσειε θεῖναι μετὰ τούτων διὰ τὴν εὐτέλειαν 
9844.5 

αὐτοῦ τῆς διανοίας)! Ἀναξιμένης δὲ ἀέρα καὶ Διογένης πρό- 
τερον ὕδατος καὶ μάλιστ' ἀρχὴν τιθέασι τῶν ἁπλῶν σωμά- 
τῶν, Ἵππασος δὲ πῦρ ὁ Μεταποντῖνος καὶ Ἡράκλειτος ὁ 
Ἐφέσιος, Ἐμπεδοκλῆς δὲ τὰ τέτταρα, πρὸς τοῖς εἰρημένοις 
γῆν προστιθεὶς τέταρτον (ταῦτα γὰρ ἀεὶ διαμένειν καὶ οὐ 
09844.10 

γίγνεσθαι ἀλλ' ἢ πλήθει καὶ ὀλιγότητι, συγκρινόμενα καὶ 
διακρινόμενα εἰς ἕν τε καὶ ἐξ ἑνός)! Ἀναξαγόρας δὲ ὁ Κλα- 
ζομένιος τῇ μὲν ἡλικίᾳ πρότερος ὢν τούτου τοῖς δ' ἔργοις 
ὕστερος ἀπείρους εἶναί φησι τὰς ἀρχάς: σχεδὸν γὰρ ἅπαντα 
τὰ ὁμοιομερῆ καθάπερ ὕδωρ ἢ πῦρ οὕτω γίγνεσθαι καὶ 
9844.15 

ἀπόλλυσθαί φησι, συγκρίσει καὶ διακρίσει μόνον, ἄλλως δ' 
οὔτε γίγνεσθαι οὔτ' ἀπόλλυσθαι ἀλλὰ διαμένειν ἀΐδια. -- ἐκ 
μὲν οὖν τούτων μόνην τις αἰτίαν νομίσειεν ἂν τὴν ἐν ὕλης 
εἴδει λεγομένην: προϊόντων δ' οὕτως, αὐτὸ τὸ πρᾶγμα ὦδο- 
ποίησεν αὐτοῖς καὶ συνηνάγκασε ζητεῖν: εἰ γὰρ ὅτι μάλιστα 
9844.20 

πᾶσα γένεσις καὶ φθορὰ ἔκ τινος ἑνὸς ἢ καὶ πλειόνων ἐστίν, 
διὰ τί τοῦτο συμβαίνει καὶ τί τὸ αἴτιον; οὐ γὰρ δὴ τό γε 
ὑποκείμενον αὐτὸ ποιεῖ μεταβάλλειν ἑαυτό: λέγω δ' οἷον 
οὔτε τὸ ξύλον οὔτε ὁ χαλκὸς αἴτιος τοῦ μεταβάλλειν ἑκάτε- 


ρον αὐτῶν, οὐδὲ ποιεῖ τὸ μὲν ξύλον κλίνην ὁ δὲ χαλκὸς ἀν- 

9844.25 

δριάντα, ἀλλ' ἕτερόν τι τῆς μεταβολῆς αἴτιον. τὸ δὲ τοῦτο 
ζητεῖν ἐστὶ τὸ τὴν ἑτέραν ἀρχὴν ζητεῖν, ὡς ἂν ἡμεῖς φαίη- 
μεν, ὅθεν ἡ ἀρχὴ τῆς κινήσεως. οἱ μὲν οὖν πάμπαν ἐξ ἀρ- 
χῆς ἁψάμενοι τῆς μεθόδου τῆς τοιαύτης καὶ ἓν φάσκοντες 
εἶναι τὸ ὑποκείμενον οὐθὲν ἐδυσχέραναν ἑαυτοῖς, ἀλλ' ἔνιοί 
0844.30 

γε τῶν ἓν λεγόντων, ὥσπερ ἡττηθέντες ὑπὸ ταύτης τῆς ζη- 
τήσεως, τὸ ἓν ἀκίνητόν φασιν εἶναι καὶ τὴν φύσιν ὅλην οὐ 
μόνον κατὰ γένεσιν καὶ φθοράν (τοῦτο μὲν γὰρ ἀρχαῖόν τε 
καὶ πάντες ὡμολόγησαν) ἀλλὰ καὶ κατὰ τὴν ἄλλην µετα- 
0840. 1 

βολὴν πᾶσαν: καὶ τοῦτο αὐτῶν ἴδιόν ἐστιν. τῶν μὲν οὖν ἓν 
φασκόντων εἶναι τὸ πᾶν οὐθενὶ συνέβη τὴν τοιαύτην συνιδεῖν 
αἰτίαν πλὴν εἰ ἄρα Παρμενίδῃ, καὶ τούτῳ κατὰ τοσοῦτον 
ὅσον οὐ μόνον ἓν ἀλλὰ καὶ δύο πως τίθησιν αἰτίας εἶναι: 
0840.5 

τοῖς δὲ δὴ πλείω ποιοῦσι μᾶλλον ἐνδέχεται λέγειν, οἷον τοῖς 
θερμὸν καὶ ψυχρὸν ἢ πῦρ καὶ γῆν: χρῶνται γὰρ ὡς κινη- 


τικὴν ἔχοντι τῷ πυρὶ τὴν φύσιν, ὕδατι δὲ καὶ γῇ καὶ τοῖς 


τοιούτοις τοὐναντίον. -- μετὰ δὲ τούτους καὶ τὰς τοιαύτας ἀρχάς, 


ὡς οὐχ ἱκανῶν οὐσῶν γεννῆσαι τὴν τῶν ὄντων φύσιν, πάλιν 
9845.10 

ὑπ' αὐτῆς τῆς ἀληθείας, ὥσπερ εἴπομεν, ἀναγκαζόμενοι τὴν 
ἐχομένην ἐζήτησαν ἀρχήν. τοῦ γὰρ εὖ καὶ καλῶς τὰ μὲν 
ἔχειν τὰ δὲ γίγνεσθαι τῶν ὄντων ἴσως οὔτε πῦρ οὔτε γῆν οὔτ' 
ἄλλο τῶν τοιούτων οὐθὲν οὔτ' εἰκὸς αἴτιον εἶναι οὔτ' ἐκείνους 
οἰηθῆναι: οὐδ' αὖ τῷ αὐτομάτῳ καὶ τύχῃ τοσοῦτον ἐπιτρέ- 
0δ40.15 

ψαι πρᾶγμα καλῶς εἶχεν. νοῦν δή τις εἰπὼν ἐνεῖναι, κα- 
θάπερ ἐν τοῖς ζῴοις, καὶ ἐν τῇ φύσει τὸν αἴτιον τοῦ κόσμου 
καὶ τῆς τάξεως πάσης οἷον νήφων ἐφάνη παρ' εἰκῇ λέγον- 
τας τοὺς πρότερον. φανερῶς μὲν οὖν Ἀναξαγόραν ἴσμεν 
ἁψάμενον τούτων τῶν λόγων, αἰτίαν δ' ἔχει πρότερον Ἑρ- 
9845.20 

μότιμος ὁ Κλαζομένιος εἰπεῖν. οἱ μὲν οὖν οὕτως ὑπολαμβά- 


νοντες ἅμα τοῦ καλῶς τὴν αἰτίαν ἀρχὴν εἶναι τῶν ὄντων 

ἔθεσαν, καὶ τὴν τοιαύτην ὅθεν ἡ κίνησις ὑπάρχει τοῖς οὖσιν: 


Για τα τέσσερα αίτια έχουμε μιλήσει επαρκώς στα Φυσικά. Τώρα όµως είναι η ώρα να στραφούμε και σε 
εκείνους που επιχείρησαν, πριν από εμάς, να προσεγγίσουν τα όντα και να φιλοσοφήσουν για την αλήθεια 
τῶν πραγμάτων. Γιατί είναι φανερό ότι και εκείνοι κάνουν λόγο για κάποιες αρχές και αιτίες. Η αναδρομή στο 
έργο τους θα είναι λοιπόν χρήσιμη για την πορεία της δικής µας έρευνας. Γιατί είτε θα ανακαλύψουµε κάποιο 
άλλο είδος αιτίας είτε θα βεβαιωθούμε ότι οι αιτίες που εμείς αναφέρουμε είναι οι σωστές. 

Οι περισσότεροι από τους πρώτους φιλοσόφους θεώρησαν ότι μοναδικές αρχές όλων τῶν πραγμάτων 
είναι οι αρχές που έχουν υλική μορφή. Εκείνο από το οποίο συνίστανται όλα τα όντα, από το οποίο 
πρωταρχικά παράγονται και στο οποίο τελικά διαλύονται, η ουσία που εξακολουθεί να υπάρχει αν και 
υφίσταται μεταλλαγές, αυτό ισχυρίζονται ότι εἶναι το στοιχείο και αυτή η αρχή τῶν όντων. Και γι’ αυτό 
πιστεύουν πως τίποτε δεν γεννιέται ούτε χάνεται, εφόσον η φύση αυτή πάντοτε διατηρείται. Όπως δεν θα 
λέγαμε και για τον Σωκράτη ότι µε το να γίνει ωραίος ή καλλιεργημένος γεννιέται, ή ότι χάνεται όταν χάσει 
αυτές τις ιδιότητες, αφού το υποκείµενο --ο ίδιος ο Σωκράτης- εξακολουθεί να υφίσταται, κατά τον ίδιο τρόπο 
και κανένα άλλο πράγμα δεν γεννιέται ή χάνεται. Γιατί είναι γεγονός ότι πάντοτε υπάρχει κάποια φύση, είτε 
μία είτε περισσότερες από μία, από την οποία όλα τα άλλα πράγματα γίνονται, ενώ εκείνη πάντοτε 
διατηρείται. 

Δεν συμφωνούν ὡστόσο όλοι για το πλήθος ή για το είδος αυτών των αρχών. Έτσι ο Θαλής, ο 
ιδρυτής αυτού του είδους της φιλοσοφίας, λέει ότι η αρχή είναι το νερό (γι᾿ αυτό και υποστήριξε ότι η γη 
επιπλέει στο νερό). Θα πρέπει μάλλον να κατέληξε σ᾽ αυτή την αντίληψη επειδή παρατήρησε ότι η τροφή 
όλων τῶν όντων εἶναι υγρή και ότι η ίδια η θερμότητα παράγεται και διατηρείται ζωντανή από την υγρασία 
(αφού αυτό από το οποίο καθετί γεννιέται, αυτό είναι και η αρχή τῶν πάντων). Από αυτό λοιπόν διαμόρφωσε 
την αντίληψή του για το νερό, και ακόµη από το γεγονός ότι τα σπέρματα όλων των όντων έχουν υγρή φύση, 
ενώ η αρχή της φύσης τῶν υγρών πραγμάτων είναι το νερό. 

Υπάρχουν και κάποιοι που πιστεύουν ότι την ίδια αντίληψη για τη φύση του νερού είχαν και οι 
πανάρχαιοι άνθρωποι, εκείνοι που έζησαν πάρα πολλά χρόνια πριν απὀ τη σηµερινή γενεά και που πρώτοι 
μίλησαν για τοὺς θεούς. Γιατί έκαναν τον Ωκεανό και την Τηθύ γεννήτορες της δημιουργίας, και θεώρησαν 
ότι ο όρκος τῶν θεών είναι το νερό, η αποκαλούμενη Στύγα. Εκείνο όµως που έχει τη µεγαλύτερη αξία είναι 
το παλαιότερο, και ο όρκος είναι αυτό που έχει τη µεγαλύτερη αξία. Τώρα αν αυτή η άποψη για τη φύση του 
νερού είναι πράγματι αυθεντική και παμπάλαια, δεν είναι σίγουρο. Για τον Θαλή πάντως λέγεται ότι µε αυτό 
τον τρόπο μίλησε για την πρώτη αιτία. Όσο για τον Ίππωνα, κανείς δεν θα απαιτούσε να συμπεριληφθεί στους 
φιλοσόφους, επειδή η σκέψη του ήταν ασήμαντη. 

Ο Αναξιµένης και ο Διογένης θεώρησαν τον αέρα προγενέστερο του νερού και του έδωσαν την 
πρωτοκαθεδρία ανάµεσα στα απλά σώματα. Ο Ίππασος από το Μεταπόντιο και ο Ηράκλειτος ο Εφέσιος 
υποστήριξαν το ίδιο για τη φωτιά, ενώ ο Εμπεδοκλής για τα τέσσερα στοιχεία, προσθέτοντας στα 


προηγούμενα και τη γη ὡς τέταρτο: γιατί πιστεύει ότι αυτά εξακολουθούν πάντοτε να υπάρχουν και δεν 

γεννιούνται, παρά µόνο αυξομειώνουν το πλήθος τους, καθώς συνενώνονται σε ολότητες και ὕστερα 
διαχωρίζονται. 

Ο Αναξαγόρας, τώρα, από τις Κλαζομενές, που ήταν μεγαλύτερος από τον Εμπεδοκλή στην ηλικία 
αλλά μεταγενέστερος στα έργα, ισχυρίστηκε ότι οι αρχές είναι άπειρες. Γιατί υποστήριξε ότι όλα σχεδόν τα 
οµοιοµερή όντα, σαν το νερό ή τη φωτιά, γεννιούνται και χάνονται µόνο υπό την έννοια της συνένωσης και 
του διαχωρισμού: κατά τα άλλα, δεν γεννιούνται ούτε χάνονται, αλλά εξακολουθούν να υπάρχουν αιωνίως. 

Απ’ όσα είπαμε θα μπορούσε κανείς να υποθέσει ότι η μοναδική αιτία που υπήρξε ήταν αυτή που 
λέμε ότι έχει υλική μορφή. Καθώς ὠστόσο οι πρώτοι φιλόσοφοι προχωρούσαν µε τον τρόπο που 
περιγράψαμε, το ίδιο το αντικείµενο της έρευνας τους έδειξε τον δρόμο και τους βοήθησε να ερευνήσουν 
περισσότερο. Αν όντως ισχύει ότι κάθε γέννηση και φθορά ανάγεται τελικά σε ένα ή και σε περισσότερα 
πρωταρχικά στοιχεία, γιατί συμβαίνει αυτό, και ποιο ακριβώς είναι το αίτιο; Δεν είναι βέβαια δυνατό η ίδια η 
υποκείµενη οντότητα να προκαλεί τη δική της μεταβολή. Θέλω να πω ότι ούτε το ξύλο ούτε ο χαλκός 
ευθύνονται για τη δική τους µεταβολή: δεν εἶναι το ξύλο δηλαδή που κατασκευάζει το κρεβάτι ούτε ο χαλκός 
τον ανδριάντα, αλλά το αίτιο της μεταβολής είναι κάτι άλλο. Το να αναζητεί κανείς αυτό το άλλο ισοδυναμεί 
με το να αναζητεί τη δεύτερη αρχή, όπως εμείς θα λέγαμε --την «προέλευση της κίνησης». 

Εκείνοι που από πολύ παλιά ξεκίνησαν πρώτοι την έρευνα αυτού του είδους και υποστήριξαν ότι η 
υποκείµενη οντότητα είναι μία, δεν υποψιάστηκαν τη δυσκολία. Κάποιοι άλλοι όµως από τους υποστηρικτές 
της μίας οντότητας, σαν να νικήθηκαν απ᾿ αυτή την αναζήτηση, υποστήριξαν ότι αυτή η μοναδική οντότητα 
είναι ακίνητη, όπως ακίνητη είναι και όλη η φύση, όχι μόνο όσον αφορά τη γέννηση και τη φθορά (αυτή ήταν 
άλλωστε µια αρχαία δοξασία και όλοι την αποδέχθηκαν), αλλά και όσον αφορά και κάθε άλλη µεταβολή. Σ7 
αυτό έγκειται η δική τοὺς ιδιαιτερότητα. 

Από όσους λοιπόν υποστήριξαν ότι το παν είναι ένα κανείς δεν έτυχε να αντιληφθεί αυτού του είδους 
τη δεύτερη αιτία, εκτός ίσως από τον Παρμενίδη -- κι αυτό µόνο στον βαθµό που δέχεται ότι δεν υπάρχει µόνο 
το ένα, αλλά ότι, κατά κάποιο τρόπο, υπάρχουν και δύο αιτίες. Όσοι πάλι αναγνωρίζουν την ύπαρξη 
περισσότερων στοιχείων, όπως λ.χ. το θερµό και το ψυχρό ή τη φωτιά και τη γη, είναι σε θέση να δώσουν µια 
καλύτερη εξήγηση: γιατί χρησιμοποιούν τη φωτιά σαν να έχει κινητική φύση, ενώ στο νερό, στη γη και στα 
άλλα παρόμοια αποδίδουν την αντίθετη ιδιότητα. 

Μετά από τους φιλοσόφους αυτούς και τις αρχές αυτού του είδους, οι οποίες φάνηκαν ανεπαρκείς για 
την εξήγηση της φύσης τῶν όντων, κάποιοι υποχρεώθηκαν και πάλι από την ίδια την αλήθεια, όπως είπαμε, 
να αναζητήσουν την επόμενη αρχή. Γιατί η τάξη και η ωραιότητα που ενυπάρχει ή δημιουργείται στα όντα 
σίγουρα δεν μπορεί να αναχθεί στη φωτιά, στη γη ή στα παρόμοια -- είναι προφανές ότι κανένα από αυτά δεν 
είναι αίτιο της τάξης και της ὠραιότητας, άλλωστε ούτε και εκείνοι υποστήριξαν κάτι τέτοιο. Ούτε πάλι ήταν 
σωστό να αποδώσουν ένα τόσο σηµαντικό ζήτημα στο αυτόματο ή στην τύχη. Όταν λοιπόν κάποιος είπε ότι 
και στη φύση ενυπάρχει νους, όπως στους ζωντανούς οργανισμούς, και ότι ο νους είναι υπαίτιος για τον 
κόσμο και για όλη την τάξη, φάνηκε σαν άνθρωπος νηφάλιος ανάμεσα στοὺς προγενέστερους που μιλούσαν 
χωρίς ειρµό. Γνωρίζουμε ότι ο Αναξαγόρας υιοθέτησε πράγματι αυτές τις θεωρίες, αν και δεν είναι απίθανο 


να προηγήθηκε ο Ἑρμότιμος από τις Κλαζομενές. Τελικά, όσοι ακολούθησαν µια τέτοια αντίληψη 

υποστήριξαν ταυτοχρόνως ότι η αιτία του ωραίου είναι αρχή των όντων και ότι η αιτία αυτή εκδηλώνεται στα 


όντα ὡς προέλευση της κίνησης. 

Τι είναι ουσία Ι 


Κατηγορίαι 4.5 
(Μετάφραση Παύλος Καλλιγάς) 


Τῶν κατὰ μηδεμίαν συμπλοκὴν λεγομένων ἕκαστον ἤτοι 
οὐσίαν σημαίνει ἢ ποσὸν ἢ ποιὸν ἢ πρός τι ἢ ποὺ ἢ ποτὲ ἢ 
κεῖσθαι ἢ ἔχειν ἢ ποιεῖν ἢ πάσχειν. ἔστι δὲ οὐσία μὲν ὡς 
τύπῳ εἰπεῖν οἷον ἄνθρωπος, ἵππος: ποσὸν δὲ οἷον δίπηχυ, 
τρίπηχυ: ποιὸν δὲ οἷον λευκόν, γραμματικόν: πρός τι δὲ 
24.] 


Κη ͵ «΄ ο . ΜΙ στ 2 ; 2 
οἷον διπλάσιον, ἥμισυ, μεῖζον: ποὺ δὲ οἷον ἐν Λυκείῳ, ἐν 


ἀγορᾷ: ποτὲ δὲ οἷον χθές, πέρυσιν: κεῖσθαι δὲ οἷον ἀνάκειται, 


κάθηται: ἔχειν δὲ οἷον ὑποδέδεται, ὥπλισται: ποιεῖν δὲ οἷον 
τέμνειν, καίειν: πάσχειν δὲ οἷον τέμνεσθαι, καίεσθαι. ἕκα- 
28.5 

στον δὲ τῶν εἰρημένων αὐτὸ μὲν καθ' αὑτὸ ἐν οὐδεμιᾷ κατα- 
φάσει λέγεται, τῇ δὲ πρὸς ἄλληλα τούτων συμπλοκῇ 
κατάφασις γίγνεται: ἅπασα γὰρ δοκεῖ κατάφασις ἤτοι 
ἀληθὴς ἢ ψευδὴς εἶναι, τῶν δὲ κατὰ μηδεμίαν συμ- 

πλοκὴν λεγομένων οὐδὲν οὔτε ἀληθὲς οὔτε ψεῦδός ἐστιν, 
28.10 


οἷον ἄνθρωπος, λευκόν, τρέχει, νικᾷ. 


Οὐσία δέ ἐστιν ἡ κυριώτατά τε καὶ πρώτως καὶ µάλι- 

στα λεγομένη, ἣ μήτε καθ' ὑποκειμένου τινὸς λέγεται 

μήτε ἐν ὑποκειμένῳ τινί ἐστιν, οἷον ὁ τὶς ἄνθρωπος ἢ ὁ τὶς 
ἵππος. δεύτεραι δὲ οὐσίαι λέγονται, ἐν οἷς εἴδεσιν αἱ πρώ- 
28.15 

τως οὐσίαι λεγόμεναι ὑπάρχουσιν, ταῦτά τε καὶ τὰ τῶν 
εἰδῶν τούτων γένη: οἷον ὁ τὶς ἄνθρωπος ἐν εἴδει μὲν ὑπάρ- 
χει τῷ ἀνθρώπῳ, γένος δὲ τοῦ εἴδους ἐστὶ τὸ ζῷον: δεύ- 
τεραι οὖν αὗται λέγονται οὐσίαι, οἷον ὅ τε ἄνθρωπος καὶ 
τὸ ζῷον. -- φανερὸν δὲ ἐκ τῶν εἰρημένων ὅτι τῶν καθ' ὑπο- 
24.20 

κειμένου λεγομένων ἀναγκαῖον καὶ τοὔνομα καὶ τὸν λόγον 


κατηγορεῖσθαι τοῦ ὑποκειμένου: οἷον ἄνθρωπος καθ' ὑπο- 

κειμένου λέγεται τοῦ τινὸς ἀνθρώπου, καὶ κατηγορεῖταί γε 
τοὔνομα, -- τὸν γὰρ ἄνθρωπον κατὰ τοῦ τινὸς ἀνθρώπου κατηγο- 
ρήσεις: -- καὶ ὁ λόγος δὲ τοῦ ἀνθρώπου κατὰ τοῦ τινὸς ἀν- 

28.25 

θρώπου κατηγορηθήσεται, -- ὁ γὰρ τὶς ἄνθρωπος καὶ ἄνθρω- 
πός ἐστιν: -- ὥστε καὶ τοὔνομα καὶ ὁ λόγος κατὰ τοῦ 
ὑποκειμένου κατηγορηθήσεται. τῶν δ' ἐν ὑποκειμένῳ ὄντων 
ἐπὶ μὲν τῶν πλείστων οὔτε τοὔνομα οὔτε ὁ λόγος κατηγο- 
ρεῖται τοῦ ὑποκειμένου: ἐπ' ἐνίων δὲ τοὔνομα μὲν οὐδὲν κὠ- 
24.30 
λύει κατηγορεῖσθαι τοῦ ὑποκειμένου, τὸν δὲ λόγον ἀδύ- 
νατον: οἷον τὸ λευκὸν ἐν ὑποκειμένῳ ὂν τῷ σώματι κατη- 
γορεῖται τοῦ ὑποκειμένου, -- λευκὸν γὰρ σῶμα λέγεται, -- ὁ 
δὲ λόγος τοῦ λευκοῦ οὐδέποτε κατὰ τοῦ σώματος κατηγορη- 
θήσεται. -- τὰ δ' ἄλλα πάντα ἤτοι καθ' ὑποκειμένων λέγε- 
284.35 
ται τῶν πρώτων οὐσιῶν ἢ ἐν ὑποκειμέναις αὐταῖς ἐστίν. τοῦτο 
δὲ φανερὸν ἐκ τῶν καθ' ἕκαστα προχειριζομένων: οἷον τὸ 
ζῷον κατὰ τοῦ ἀνθρώπου κατηγορεῖται, οὐκοῦν καὶ κατὰ 
τοῦ τινὸς ἀνθρώπου, -- εἰ γὰρ κατὰ μηδενὸς τῶν τινῶν 
20.1 
ἀνθρώπων, οὐδὲ κατὰ ἀνθρώπου ὅλως: -- πάλιν τὸ χρῶμα 
ἐν σώματι, οὐκοῦν καὶ ἐν τινὶ σώματι: εἰ γὰρ μὴ ἐν 
τινὶ τῶν καθ' ἕκαστα, οὐδὲ ἐν σώματι ὅλως: ὥστε τὰ 
ἄλλα πάντα ἤτοι καθ' ὑποκειμένων τῶν πρώτων οὐσιῶν 
20.5 
λέγεται ἢ ἐν ὑποκειμέναις αὐταῖς ἐστίν. μὴ οὐσῶν οὖν 
τῶν πρώτων οὐσιῶν ἀδύνατον τῶν ἄλλων τι εἶναι: πάντα 
γὰρ τὰ ἄλλα ἤτοι καθ' ὑποκειμένων τούτων λέγεται ἢ ἐν 
ὑποκειμέναις αὐταῖς ἐστίν: ὥστε μὴ οὐσῶν τῶν πρώτων οὐ- 
σιῶν ἀδύνατον τῶν ἄλλων τι εἶναι. 

Τῶν δὲ δευτέρων οὐσιῶν μᾶλλον οὐσία τὸ εἶδος τοῦ 
γένους: ἔγγιον γὰρ τῆς πρώτης οὐσίας ἐστίν. ἐὰν γὰρ ἀπο- 
διδῷ τις τὴν πρώτην οὐσίαν τί ἐστι, γνωριμώτερον καὶ οἱ- 
20.10 
κειότερον ἀποδώσει τὸ εἶδος ἀποδιδοὺς ἢ τὸ γένος: οἷ- 


ον τὸν τινὰ ἄνθρωπον γνωριμώτερον ἂν ἀποδοίη ἄνθρω- 

πον ἀποδιδοὺς ἢ ζῷον, -- τὸ μὲν γὰρ ἴδιον μᾶλλον τοῦ 

τινὸς ἀνθρώπου, τὸ δὲ κοινότερον, -- καὶ τὸ τὶ δένδρον ἀποδι- 
δοὺς γνωριμώτερον ἀποδώσει δένδρον ἀποδιδοὺς ἢ φυτόν. 
20.15 

ἔτι αἱ πρῶται οὐσίαι διὰ τὸ τοῖς ἄλλοις ἅπασιν ὑποκεῖ- 

σθαι καὶ πάντα τὰ ἄλλα κατὰ τούτων κατηγορεῖσθαι ἢ 

ἐν ταύταις εἶναι διὰ τοῦτο μάλιστα οὐσίαι λέγονται: ὡς δέ 

γε αἱ πρῶται οὐσίαι πρὸς τὰ ἄλλα ἔχουσιν, οὕτω καὶ 

τὸ εἶδος πρὸς τὸ γένος ἔχει: -- ὑπόκειται γὰρ τὸ εἶδος 

20.20 

τῷ γένει: τὰ μὲν γὰρ γένη κατὰ τῶν εἰδῶν κατηγορεῖται, 

τὰ δὲ εἴδη κατὰ τῶν γενῶν οὐκ ἀντιστρέφει: -- ὥστε καὶ ἐκ 
τούτων τὸ εἶδος τοῦ γένους μᾶλλον οὐσία. -- αὐτῶν δὲ τῶν εἰ- 
δῶν ὅσα μή ἐστι γένη, οὐδὲν μᾶλλον ἕτερον ἑτέρου οὐσία 
ἐστίν: οὐδὲν γὰρ οἰκειότερον ἀποδώσει κατὰ τοῦ τινὸς ἀν- 
20.25 

θρώπου τὸν ἄνθρωπον ἀποδιδοὺς ἢ κατὰ τοῦ τινὸς ἵππου 

τὸν ἵππον. ὡσαύτως δὲ καὶ τῶν πρώτων οὐσιῶν οὐδὲν μᾶλλον 
ἕτερον ἑτέρου οὐσία ἐστίν: οὐδὲν γὰρ μᾶλλον ὁ τὶς ἄνθρω- 
πος οὐσία ἢ ὁ τὶς βοῦς. 

Εἰκότως δὲ μετὰ τὰς πρώτας οὐσίας μόνα τῶν ἄλλων 

20.30 

τὰ εἴδη καὶ τὰ γένη δεύτεραι οὐσίαι λέγονται: μόνα γὰρ 

δηλοῖ τὴν πρώτην οὐσίαν τῶν κατηγορουμένων: τὸν γὰρ 


τινὰ ἄνθρωπον ἐὰν ἀποδιδῷ τις τί ἐστιν, τὸ μὲν εἶδος ἢ τὸ 


γένος ἀποδιδοὺς οἰκείως ἀποδώσει, -- καὶ γνωριμώτερον ποιήσει 


ἄνθρωπον ἢ ζῷον ἀποδιδούς: -- τῶν δ' ἄλλων ὅ τι ἂν 

20.35 

ἀποδιδῷ τις, ἀλλοτρίως ἔσται ἀποδεδωκώς, οἷον λευκὸν ἢ 
τρέχει ἢ ὁτιοῦν τῶν τοιούτων ἀποδιδούς: ὥστε εἰκότως ταῦτα 
μόνα τῶν ἄλλων οὐσίαι λέγονται. ἔτι αἱ πρῶται οὐσίαι 

διὰ τὸ τοῖς ἄλλοις ἅπασιν ὑποκεῖσθαι κυριώτατα οὐσίαι 

38.1 

λέγονται: ὡς δέ γε αἱ πρῶται οὐσίαι πρὸς τὰ ἄλλα πάντα 
ἔχουσιν, οὕτω τὰ εἴδη καὶ τὰ γένη τῶν πρώτων οὐσιῶν πρὸς 
τὰ λοιπὰ πάντα ἔχει: κατὰ τούτων γὰρ πάντα τὰ λοιπὰ 


κατηγορεῖται: τὸν γὰρ τινὰ ἄνθρωπον ἐρεῖς γραμματικόν, 

38.5 

οὐκοῦν καὶ ἄνθρωπον καὶ ζῷον γραμματικὸν ἐρεῖς: ὡσαύ- 
τως δὲ καὶ ἐπὶ τῶν ἄλλων. 

Κοινὸν δὲ κατὰ πάσης οὐσίας τὸ μὴ ἐν ὑποκειμένῳ 

εἶναι. ἡ μὲν γὰρ πρώτη οὐσία οὔτε καθ' ὑποκειμένου λέγε- 
ται οὔτε ἐν ὑποκειμένῳ ἐστίν. τῶν δὲ δευτέρων οὐσιῶν 

38.10 

φανερὸν μὲν καὶ οὕτως ὅτι οὐκ εἰσὶν ἐν ὑποκειμένῳ: ὁ γὰρ 
ἄνθρωπος καθ' ὑποκειμένου μὲν τοῦ τινὸς ἀνθρώπου λέγεται, 


ἐν ὑποκειμένῳ δὲ οὐκ ἔστιν, -- οὐ γὰρ ἐν τῷ τινὶ ἀνθρώπῳ ὁ 


ἄνθρωπός ἐστιν: -- ὡσαύτως δὲ καὶ τὸ ζῷον καθ' ὑποκειμένου 


μὲν λέγεται τοῦ τινὸς ἀνθρώπου, οὐκ ἔστι δὲ τὸ ζῷον ἐν 
34.15 

τῷ τινὶ ἀνθρώπῳ. ἔτι δὲ τῶν ἐν ὑποκειμένῳ ὄντων τὸ μὲν 
ὄνομα οὐδὲν κωλύει κατηγορεῖσθαί ποτε τοῦ ὑποκειμένου, 
τὸν δὲ λόγον ἀδύνατον: τῶν δὲ δευτέρων οὐσιῶν κατηγορεῖ- 
ται καὶ ὁ λόγος κατὰ τοῦ ὑποκειμένου καὶ τοὔνομα, -- τὸν 
γὰρ τοῦ ἀνθρώπου λόγον κατὰ τοῦ τινὸς ἀνθρώπου κατη- 
34.20 

γορήσεις καὶ τὸν τοῦ ζῴου. -- ὥστε οὐκ ἂν εἴη οὐσία 

τῶν ἐν ὑποκειμένῳ. -- οὐκ ἴδιον δὲ οὐσίας τοῦτο, ἀλλὰ 

καὶ ἡ διαφορὰ τῶν μὴ ἐν ὑποκειμένῳ ἐστίν: τὸ γὰρ 


πεζὸν καὶ τὸ δίπουν καθ' ὑποκειμένου μὲν λέγεται τοῦ ἀν- 


θρώπου, ἐν ὑποκειμένῳ δὲ οὐκ ἔστιν, -- οὐ γὰρ ἐν τῷ ἀνθρώπῳ 


34.25 


ἐστὶ τὸ δίπουν οὐδὲ τὸ πεζόν. -- καὶ ὁ λόγος δὲ κατηγορεῖται ὁ 


τῆς διαφορᾶς καθ' οὗ ἂν λέγηται ἡ διαφορά: οἷον εἰ τὸ 


πεζὸν κατὰ ἀνθρώπου λέγεται, καὶ ὁ λόγος τοῦ πεζοῦ 


κατηγορηθήσεται τοῦ ἀνθρώπου, -- πεζὸν γάρ ἐστιν ὁ ἄνθρωπος. 


-- μὴ ταραττέτω δὲ ἡμᾶς τὰ µέρη τῶν οὐσιῶν ὡς ἐν ὑπο- 
34.30 

κειμένοις ὄντα τοῖς ὅλοις, μή ποτε ἀναγκασθῶμεν οὐκ οὐ- 
σίας αὐτὰ φάσκειν εἶναι: οὐ γὰρ οὕτω τὰ ἐν ὑποκειμένῳ 
ἐλέγετο τὰ ὡς µέρη ὑπάρχοντα ἔν τινι. 

Ὑπάρχει δὲ ταῖς οὐσίαις καὶ ταῖς διαφοραῖς τὸ πάντα 
συνωνύμως ἀπ' αὐτῶν λέγεσθαι: πᾶσαι γὰρ αἱ ἀπὸ τούτων 


384.35 

κατηγορίαι ἤτοι κατὰ τῶν ἀτόμων κατηγοροῦνται ἢ κατὰ 
τῶν εἰδῶν. ἀπὸ μὲν γὰρ τῆς πρώτης οὐσίας οὐδεμία ἐστὶ 
κατηγορία, -- κατ' οὐδενὸς γὰρ ὑποκειμένου λέγεται: -- τῶν δὲ 
δευτέρων οὐσιῶν τὸ μὲν εἶδος κατὰ τοῦ ἀτόμου κατηγο- 
ρεῖται, τὸ δὲ γένος καὶ κατὰ τοῦ εἴδους καὶ κατὰ τοῦ ἀτόμου: 
30.1 

ὡσαύτως δὲ καὶ αἱ διαφοραὶ καὶ κατὰ τῶν εἰδῶν καὶ κατὰ 
τῶν ἀτόμων κατηγοροῦνται. καὶ τὸν λόγον δὲ ἐπιδέχονται 

αἱ πρῶται οὐσίαι τὸν τῶν εἰδῶν καὶ τὸν τῶν γενῶν, καὶ τὸ 
εἶδος δὲ τὸν τοῦ γένους. -- ὅσα γὰρ κατὰ τοῦ κατηγορουμένου 
30.5 

λέγεται, καὶ κατὰ τοῦ ὑποκειμένου ῥηθήσεται: -- ὡσαύτως 
δὲ καὶ τὸν τῶν διαφορῶν λόγον ἐπιδέχεται τά τε εἴδη 

καὶ τὰ ἄτομα: συνώνυμα δέ γε ἦν ὧν καὶ τοὔνομα κοινὸν 

καὶ ὁ λόγος ὁ αὐτός. ὥστε πάντα τὰ ἀπὸ τῶν οὐσιῶν καὶ 

τῶν διαφορῶν συνωνύμως λέγεται. 

30.10 

Πᾶσα δὲ οὐσία δοκεῖ τόδε τι σημαίνειν. ἐπὶ μὲν οὖν 

τῶν πρώτων οὐσιῶν ἀναμφισβήτητον καὶ ἀληθές ἐστιν ὅτι 
τόδε τι σημαίνει: ἄτομον γὰρ καὶ ἓν ἀριθμῷ τὸ δηλούμε- 

νόν ἐστιν. ἐπὶ δὲ τῶν δευτέρων οὐσιῶν φαίνεται μὲν ὁμοίως 
τῷ σχήματι τῆς προσηγορίας τόδε τι σημαίνειν, ὅταν εἴπῃ 
30.15 

ἄνθρωπον ἢ ζῷον: οὐ μὴν ἀληθές γε, ἀλλὰ μᾶλλον ποιόν 

τι σημαίνει, -- οὐ γὰρ ἕν ἐστι τὸ ὑποκείμενον ὥσπερ ἡ πρώτη 
οὐσία, ἀλλὰ κατὰ πολλῶν ὁ ἄνθρωπος λέγεται καὶ τὸ 

44.10 

Μάλιστα δὲ ἴδιον τῆς οὐσίας δοκεῖ εἶναι τὸ ταὐτὸν καὶ 

ἓν ἀριθμῷ ὂν τῶν ἐναντίων εἶναι δεκτικόν: οἷον ἐπὶ μὲν τῶν 


5 


ἄλλων οὐδενὸς ἂν ἔχοι τις προενεγκεῖν [ὅσα μή ἐστιν 


ον ον 


οὐσία], ὃ ἓν ἀριθμῷ ὂν τῶν ἐναντίων δεκτικόν ἐστιν: 
οἷον τὸ χρῶμα, ὅ ἐστιν ἓν καὶ ταὐτὸν ἀριθμῷ, οὐκ ἔσται 
48.15 

λευκὸν καὶ μέλαν, οὐδὲ ἡ αὐτὴ πρᾶξις καὶ μία τῷ ἀριθμῷ 
οὐκ ἔσται φαύλη καὶ σπουδαία, ὡσαύτως δὲ καὶ ἐπὶ τῶν 
ἄλλων, ὅσα μή ἐστιν οὐσία. ἡ δέ γε οὐσία ἓν καὶ 


ταὐτὸν ἀριθμῷ ὂν δεκτικὸν τῶν ἐναντίων ἐστίν: οἷον ὁ τὶς 

ἄνθρωπος, εἷς καὶ ὁ αὐτὸς ὤν, ὁτὲ μὲν λευκὸς ὁτὲ δὲ μέ- 
44.20 

λας γίγνεται, καὶ θερμὸς καὶ ψυχρός, καὶ φαῦλος καὶ 
σπουδαῖος. ἐπὶ δὲ τῶν ἄλλων οὐδενὸς φαίνεται τὸ τοιοῦ- 
τον, εἰ μή τις ἐνίσταιτο τὸν λόγον καὶ τὴν δόξαν φά- 

σκων τῶν τοιούτων εἶναι: ὁ γὰρ αὐτὸς λόγος ἀληθής τε 

καὶ ψευδὴς εἶναι δοκεῖ, οἷον εἰ ἀληθὴς εἴη ὁ λόγος τὸ κα- 
44.25 

θῆσθαί τινα, ἀναστάντος αὐτοῦ ὁ αὐτὸς οὗτος ψευ- 

δὴς ἔσται: ὡσαύτως δὲ καὶ ἐπὶ τῆς δόξης: εἰ γάρ τις ἀληθῶς 
δοξάζοι τὸ καθῆσθαί τινα, ἀναστάντος αὐτοῦ ψευδῶς δοξάσει 
τὴν αὐτὴν ἔχων περὶ αὐτοῦ δόξαν. εἰ δέ τις καὶ τοῦτο πα- 
ραδέχοιτο, ἀλλὰ τῷ γε τρόπῳ διαφέρει: τὰ μὲν γὰρ ἐπὶ 
44.30 

τῶν οὐσιῶν αὐτὰ μεταβάλλοντα δεκτικὰ τῶν ἐναντίων ἐστίν, -- 
ψυχρὸν γὰρ ἐκ θερμοῦ γενόμενον μετέβαλεν (ἠλλοίωται 
γάρ), καὶ μέλαν ἐκ λευκοῦ καὶ σπουδαῖον ἐκ φαύλου, ὡς- 
αὕτως δὲ καὶ ἐπὶ τῶν ἄλλων ἕκαστον αὐτὸ μεταβολὴν 
δεχόμενον τῶν ἐναντίων δεκτικόν ἐστιν: -- ὁ δὲ λόγος καὶ ἡ 
44.35 

δόξα αὐτὰ μὲν ἀκίνητα πάντῃ πάντως διαμένει, τοῦ δὲ 
πράγματος κινουμένου τὸ ἐναντίον περὶ αὐτὰ γίγνεται: ὁ μὲν 
γὰρ λόγος διαμένει ὁ αὐτὸς τὸ καθῆσθαί τινα, τοῦ δὲ πρά- 
40.1] 

γματος κινηθέντος ὁτὲ μὲν ἀληθὴς ὁτὲ δὲ ψευδὴς γίγνεται: 
ὡσαύτως δὲ καὶ ἐπὶ τῆς δόξης. ὥστε τῷ τρόπῳ γε ἴδιον 

ἂν εἴη τῆς οὐσίας τὸ κατὰ τὴν αὑτῆς μεταβολὴν δεκτικὴν 
τῶν ἐναντίων εἶναι, -- εἰ δή τις καὶ ταῦτα παραδέχοιτο, τὴν 
40.5 

δόξαν καὶ τὸν λόγον δεκτικὰ τῶν ἐναντίων εἶναι. οὐκ ἔστι 
δὲ ἀληθὲς τοῦτο: ὁ γὰρ λόγος καὶ ἡ δόξα οὐ τῷ αὐτὰ δέχε- 
σθαί τι τῶν ἐναντίων εἶναι δεκτικὰ λέγεται, ἀλλὰ τῷ περὶ 
ἕτερόν τι τὸ πάθος γεγενῆσθαι: -- τῷ γὰρ τὸ πρᾶγμα εἶναι 

ἢ μὴ εἶναι, τούτῳ καὶ ὁ λόγος ἀληθὴς ἢ ψευδὴς εἶναι λέ- 
40.10 

γεται, οὐ τῷ αὐτὸν δεκτικὸν εἶναι τῶν ἐναντίων: ἁπλῶς γὰρ 


οὐδὲν ὑπ' οὐδενὸς οὔτε ὁ λόγος κινεῖται οὔτε ἡ δόξα, ὥστε 

οὐκ ἂν εἴη δεκτικὰ τῶν ἐναντίων μηδενὸς ἐν αὐτοῖς γιγνο- 
μένου: -- ἡ δέ γε οὐσία τῷ αὐτὴν τὰ ἐναντία δέχεσθαι, τούτῳ 
δεκτικὴ τῶν ἐναντίων λέγεται: νόσον γὰρ καὶ ὑγίειαν 

40.15 

δέχεται, καὶ λευκότητα καὶ μελανίαν, καὶ ἕκαστον τῶν 
τοιούτων αὐτὴ δεχομένη τῶν ἐναντίων εἶναι δεκτικὴ λέγεται. 
ὥστε ἴδιον ἂν οὐσίας εἴη τὸ ταὐτὸν καὶ ἓν ἀριθμῷ ὂν δεκτι- 
κὸν εἶναι τῶν ἐναντίων. περὶ μὲν οὖν οὐσίας τοσαῦτα εἰ- 


ρήσθω. 


4. Από όσα λέγονται δίχως καμία συμπλοκή, καθένα σημαίνει είτε ουσία, ή ποσόν, ή ποιόν, ή σχετικότητα, ή 
το πού, ή το πότε, ή στάση, ή το να έχει κανείς, ή επενέργεια, ή παθητικότητα. 

Και ουσία είναι, συνοπτικά, για παράδειγµα το 'άνθρωπος) ή το ᾿άλογο᾽. Παράδειγμα ποσού, το δύο 
πήχεις᾽ ή 'τρεις πήχεις᾽. Παράδειγμα ποιού, το ΄λευκό᾽, 'γραμματικό’. Παράδειγμα σχετικού, το ᾿διπλάσιο᾽, 
(μεγαλύτερο). Παράδειγμα του πού, το “στο Λύκειο”, “στην αγορά”. Του πότε, το 'χθες᾽, 'πέρυσι᾽. Της 
στάσης, το '᾿ξαπλωμένος᾽, ᾿καθιστός7. Του να έχει κανείς, το 'παπουτσωμένος᾽, ᾿οπλισμένος᾽. Παράδειγμα 
επενέργειας, το κόβει), καίει’. Της παθητικότητας, το κόβεται”, καίγεται”. 

Καθένα από αυτά που είπαμε δεν δηλώνει, από µόνο του, καμιά κατάφαση, αλλά η κατάφαση 
προκύπτει από τη συμπλοκή μεταξύ τους. Διότι θεωρούμε ότι κάθε κατάφαση είναι είτε αληθής είτε ψευδής, 
ενώ από αυτά τα οποία λέγονται δίχως καμία συμπλοκή, όπως, για παράδειγµα, το “άνθρωπος”, “λευκό”, 


“τρέχει”, κανένα δεν είναι ούτε αληθές ούτε ψευδές. 


5. Η ουσία τώρα, µε την πιο κυριολεκτική, πρωταρχική και κατεξοχήν σημασία της, εἶναι αυτή που ούτε 
αποδίδεται ὡς κατηγορούμενο σε κάποιο υποκείµενο, οὔτε ενυπάρχει σε κάποιο υποκείµενο: για παράδειγµα, 
ο συγκεκριμένος άνθρωπος ή το συγκεκριµένο άλογο. Από την άλλη πλευρά, δεύτερες ουσίες ονομάζονται τα 
είδη εκείνα στα οποία υπάγονται οι πρώτες ουσίες που αναφέραμε, τόσο αυτά τα ίδια όσο και τα γένη τῶν 
ειδών αυτών: για παράδειγµα, ο συγκεκριμένος άνθρωπος υπάγεται στο είδος ᾿άνθρωπος᾽, και γένος του 
είδους αυτού είναι το ΄ζώο”. Αυτές λοιπόν λέγονται δεύτερες ουσίες, τόσο το ΄άνθρωπος᾽ όσο καιτο 'ζώο”. 

Είναι φανερό από όσα είπαμε πως, για όσα αποδίδονται ὡς κατηγορούμενα σε κάποιο υποκείµενο, 
είναι απαραίτητο να κατηγορούνται στο υποκείµενο και το όνομα και ο ορισµός τους. Για παράδειγµα, το 
΄άνθρωπος) αποδίδεται ὡς κατηγορούμενο στο υποκείµενο που είναι ο συγκεκριμένος άνθρωπος και βέβαια 
κατηγορείται το όνομα άνθρωπος”: αφού στον συγκεκριµένο άνθρωπο θα αποδοθεί ὡς κατηγορούμενο το 
“άνθρωπος. Όμως και ο ορισμός του ανθρώπου θα αποδοθεί επίσης ως κατηγορούμενο στον συγκεκριµένο 
άνθρωπο: αφού ο συγκεκριμένος άνθρωπος είναι και άνθρωπος. Συνεπώς, τόσο το όνοµα όσο και ο ορισμός 
θα αποδίδονται στο υποκείµενο ὡς κατηγορούμενα. 

Από όσα ενυπάρχουν σε κάποιο υποκείµενο, στις περισσότερες περιπτώσεις δεν κατηγορείται στο 


υποκείµενο οὔτε το όνομα ούτε ο ορισµόςτους. Σε ορισμένα όμως δεν υπάρχει εμπόδιο στο να κατηγορείται 

ενίοτε το όνομα στο υποκείµενο, αλλά κάτι τέτοιο είναι αδύνατον για τον ορισμό. Για παράδειγµα, το λευκό, 
το οποίο ενυπάρχει στο σώµα ὧς σε υποκείµενο, κατηγορείται στο υποκείµενο (αφού λέμε ότιτο σώµα είναι 
λευκό), όµως ο ορισμός του λευκού δεν µπορεί ποτέ να κατηγορηθεί στο σώμα. 

Όλα τα άλλα είτε αποδίδονται ὡς κατηγορούμενα στις πρώτες ουσίες ὡς σε υποκείμενα, είτε 
ενυπάρχουν σε αυτές ως σε υποκείμενα. Συνεπώς, αν δεν υπάρχουν οι πρώτες ουσίες, είναι αδύνατον να 
υπάρξει κάποιο από τα άλλα: αφού όλα τα άλλα ή αποδίδονται ὡς κατηγορούμενα σε αυτές ὡς σε υποκείµενα 
ή ενυπάρχουν σε αυτές ως σε υποκείμενα. Τούτο γίνεται φανερό από την εξέταση των επιµέρους 
περιπτώσεων: για παράδειγµα, το ᾿ζώο᾽ κατηγορείται στον άνθρωπο. Επομένως κατηγορείται και στον 
συγκεκριµένο άνθρωπο! αφού, αν δεν κατηγορείτο σε κανέναν από τους συγκεκριμένους ανθρώπους, τότε 
δεν θα κατηγορείτο ούτε στον άνθρωπο γενικά. Και πάλι, το χρώμα ενυπάρχει στο σώμα, επομένως και σε 
κάποιο συγκεκριµένο σώμα: διότι, αν δεν ενυπήρχε σε κάποιο από τα καθέκαστα, τότε δεν θα ενυπήρχε ούτε 
στο σώμα συνολικά. Συνεπώς όλα τα άλλα είτε αποδίδονται ὡς κατηγορούμενα στις πρώτες ουσίες ὡς σε 
υποκείμενα, είτε ενυπάρχουν σε αυτές ὡς σε υποκείμενα. Και επομένως, αν δεν υπήρχαν οι πρώτες ουσίες, 
δεν θα μπορούσε να υπάρξει ούτε κανένα από τα άλλα. 

Όσον αφορά τώρα τις δεύτερες ουσίες, το είδος είναι περισσότερο ουσία από το γένος: επειδή 
βρίσκεται πιο κοντά προς την πρώτη ουσία. Διότι, αν κανείς προσδιορίσει για την πρώτη ουσία το τί είναι, 
είναι περισσότερο γνωριστικό και πιο αρμόξον να χρησιμοποιήσει στη διατύπωσή του το είδος παρά το γένος. 
Φερ᾽ ειπείν, για να προσδιορίσει κανείς το τι είναι ένας συγκεκριμένος άνθρωπος, είναι περισσότερο 
γνωριστικό να χρησιμοποιήσει τη διατύπωση άνθρωπος) παρά ζώο) (αφού το πρώτο προσιδιάζει 
περισσότερο στον συγκεκριµένο άνθρωπο, ενώ το δεύτερο είναι κάτι πιο κοινό), και για να προσδιορίσει τί 
είναι ένα συγκεκριµένο δέντρο, είναι περισσότερο γνωριστικό να χρησιμοποιήσει τη διατύπωση 'δέντρο᾿ 
παρά φυτό’. Επίσης, οι πρώτες ουσίες, επειδή αποτελούν υποκείμενα για όλα τα άλλα και όλα τα άλλα 
κατηγορούνται σε αυτές ή ενυπάρχουν σε αυτές, γι’ αυτό τον λόγο λέγονται κατεξοχήν ουσίες. Και όπως 
είναι οι πρώτες ουσίες ὡς προς όλα τα άλλα, έτσι είναι και το είδος ὡς προς το γένος: διότι το είδος υπόκειται 
στο γένος: τα μεν γένη κατηγορούνται στα είδη, όµως τα είδη δεν αντιστρέφουν την κατηγόρησή τους προς 
τα γένη. Ώστε γι’ αυτό τον λόγο το είδος είναι περισσότερο ουσία από το γένος. 

Όσο για τα ίδια τα εἰδη, όσα δεν αποτελούν γένη, σε αυτά το ένα δεν είναι πιο ουσία από το άλλο: 
διότι το να αποδώσει κανείς το ᾿ἀνθρωπος᾽ στον συγκεκριµένο άνθρωπο δεν είναι περισσότερο αρμόζον από 
το να αποδώσει το ᾿ἀλογο᾽ στο συγκεκριµένο άλογο. Κατά τον ίδιο τρόπο, και στις πρώτες ουσίες η µια δεν 
είναι περισσότερο ουσία από την άλλη: αφού ο συγκεκριμένος άνθρωπος δεν είναι περισσότερο ουσία απ᾿ 
ό,τι το συγκεκριµένο βόδι. 

Όπως είναι φυσικό, µετά από τις πρώτες ουσίες, από τα άλλα μόνον τα είδη και τα γένη λέγονται 
δεύτερες ουσίες: αφού μόνον αυτά από τα κατηγορούμενα δηλώνουν την πρώτη ουσία. Διότι, αν κανείς 
προσδιορίσει το τί είναι ο συγκεκριμένος άνθρωπος, θα είναι αρμόζον να χρησιμοποιήσει ὡς διατύπωση το 
είδος ή το γένος, και θα είναι πιο γνωριστικό αν χρησιμοποιήσει τη διατύπωση άνθρωπος) αντί του “ζώο”. 


Ενώ ό,τι άλλο χρησιμοποιήσει κανείς στη διατύπωσή του, όπως, για παράδειγµα, το 'λευκός᾽ ή το 'τρέχει᾽ ή 

οτιδήποτε άλλο παρόμοιο, τότε ο προσδιορισμός του θα είναι αδόκιµος. Ώστε εἶναι πρέπον αυτά μόνα από 
όλα τα άλλα να ονομάζονται ουσίες. 

Επί πλέον, οι πρώτες ουσίες, επειδή συνιστούν υποκείμενα για όλα τα άλλα, λέγονται ουσίες µε την 
πιο κυριολεκτική σηµασία. Και βέβαια, όπως είναι οι πρώτες ουσίες σε σχέση µε όλα τα άλλα, έτσι εἶναι και 
τα είδη και τα γένη των πρώτων ουσιών ὡς προς όλα τα άλλα: διότι όλα τα υπόλοιπα κατηγορούνται σε αυτά. 
Έτσι, τον συγκεκριµένο άνθρωπο τον λες γραμματικό, οπότε και τον άνθρωπο τον λες και ζώο γραμματικό. 
Το ίδιο ισχύει και για τα άλλα. 

Αποτελεί κοινό γνώρισμα για κάθε ουσία ότι δεν ενυπάρχει σε κάποιο υποκείµενο. Διότι η μεν πρώτη 
ουσία ούτε αποδίδεται ὡς κατηγορούμενο σε κάποιο υποκείµενο ούτε ενυπάρχει σε κάποιο υποκείµενο. Αλλά 
και, όσον αφορά τις δεύτερες ουσίες, το ότι δεν ενυπάρχουν σε κάποιο υποκείµενο γίνεται φανερό και από το 
εξής: διότι ο άνθρωπος αποδίδεται ὡς κατηγορούμενο στον συγκεκριµένο άνθρωπο Ὡς σε υποκείµενο, όµως 
δεν ενυπάρχει σε υποκείµενο: αφού ο άνθρωπος δεν ενυπάρχει στον συγκεκριµένο άνθρωπο. Κατά τον ίδιο 
τρόπο και το 'ζώο”, αποδίδεται μεν ὡς κατηγορούμενο στον συγκεκριµένο άνθρωπο ὡς σε υποκείµενο, όµως 
το ζώο δεν ενυπάρχει στον συγκεκριµένο άνθρωπο. 

Επίσης, από όσα ενυπάρχουν σε κάποιο υποκείµενο, τίποτα δεν εμποδίζει το όνοµα να κατηγορείται 
ενίοτε στο υποκείµενο, όµως ο ορισμός είναι αδύνατον. Ενώ στην περίπτωση των δευτέρων ουσιών 
κατηγορείται στο υποκείµενο Και ο ορισμός και το όνοµα. Διότι στον συγκεκριµένο άνθρωπο θα 
κατηγορήσεις τον ορισμό τόσο του ανθρώπου όσο και του ζώου. Συνεπώς η ουσία δεν είναι από αυτά που 
ενυπάρχουν σε κάποιο υποκείµενο. 

Όμως αυτό δεν αποτελεί ιδιαίτερο γνώρισμα της ουσίας, εφόσον και η διαφορά είναι από αυτά που 
δεν ενυπάρχουν σε κάποιο υποκείµενο. Διότι το 'πεζό᾽ και το 'δίποδο᾽ αποδίδονται μεν ὡς κατηγορούμενα 
στον άνθρωπο ος σε υποκείµενο, αλλά δεν ενυπάρχουν σε αυτόν ὡς σε υποκείµενο, αφού ούτε το ᾿δίποδο᾽ 
ούτε το 'πεζό᾽ ενυπάρχουν στον άνθρωπο. Αλλά και ο ορισμός της διαφοράς κατηγορείται σε εκείνο στο 
οποίο ὡς σε υποκείµενο αποδίδεται η διαφορά ὧς κατηγορούμενο. Αν, για παράδειγµα, το 'πεζό᾽ αποδίδεται 
ως κατηγορούμενο στον άνθρωπο, τότε και ο ορισμός του πεζού θα κατηγορείται στον άνθρωπο: αφού ο 
άνθρωπος είναι κάτι πεζό. 

Και δεν πρέπει να µας ανησυχεί μήπως, επειδή τα µέρη των ουσιών ενυπάρχουν στα σύνολα ως σε 
υποκείμενα, αναγκαστούµε να πούμε ότι δεν αποτελούν ουσίες. Διότι αυτά που ενυπάρχουν σε κάποιο 
υποκείµενο ειπώθηκε ότι δεν είναι όπως τα µέρη που ενυπάρχουν σε κάτι. 

Οι ουσίες και οι διαφορές χαρακτηρίζονται από το ότι όλα ονομάζονται από αυτές συνωνυµικά. Διότι 
όλες οι κατηγορήσεις που γίνονται από αυτές θα κατηγορούνται είτε στα άτοµα είτε στα είδη. Τώρα λοιπόν, 
από την πρώτη ουσία δεν υπάρχει καθόλου κατηγόρηση: αφού δεν αποδίδεται ὡς κατηγορούμενο σε τίποτε 
ὡς σε υποκείµενο. Όσο για τις δεύτερες ουσίες, εκεί το μεν είδος κατηγορείται στο άτοµο, το δε γένος και στο 
είδος και στο άτομο. Κατά τον ἶδιο τρόπο επίσης οι διαφορές κατηγορούνται και στα είδη και στα άτοµα. Και 
οι πρώτες ουσίες επιδέχονται τον ορισμό των ειδών και τῶν γενών, ενώ το είδος εκείνον του γένους: διότι 
όσα αποδίδονται ὡς κατηγορούμενα στο κατηγορούμενο, θα αποδίδονται όλα ὡς κατηγορούμενα και στο 


υποκείµενο. Κατά τον ίδιο τρόπο όµως τόσο τα είδη όσο και τα άτοµα θα επιδέχονται και τον ορισμό των 

διαφορών αφού, όπως είπαμε, συνώνυμα είναι εκείνα που και το όνομά τους είναι κοινό και ο ορισμός τους 
ταυτίζεται. Συνεπώς όλα όσα παίρνουν την ονομασία τους από τις ουσίες και από τις διαφορές το κάνουν 
συνωνυμικά. 

Κάθε ουσία φαίνεται να σημαίνει κάτι συγκεκριμένο. Και, όσον αφορά τις πρώτες ουσίες, είναι 
αναμφισβήτητο και αληθές ότι σημαίνουν κάτι συγκεκριµένο: αφού αυτό που δηλώνεται είναι ατομικό και 
αριθμητικά ένα. Όσον αφορά τις δεύτερες ουσίες τώρα, το σχήμα της προσηγορίας φαινομενικά δηλώνει κατά 
παρόμοιο τρόπο κάτι συγκεκριµένο, όταν λέγει για κάτι ότι εἶναι άνθρωπος ή ζώο. Ωστόσο τούτο δεν είναι 
αληθές, αλλά μάλλον σηµαίνει κάτι ποιοτικό: διότι το υποκείµενο δεν είναι ένα, όπως εἶναι η πρώτη ουσία: το 
᾿άνθρωπος᾽, όπως και το 'ζώο) αποδίδονται ὡς κατηγορούμενα σε πολλά πράγματα. Μολαταύτα, δεν 
σημαίνουν απλώς κάτι ποιοτικό, όπως το “λευκό”. Διότι το “λευκό” δεν σηµαίνει τίποτε άλλο από το ποιόν, 
ενώ το είδος και το γένος ξεχωρίζουν το ποιόν που αφορά την ουσία: αφού σημαίνουν κάποια συγκεκριμένη 
ποιά ουσία. Και ο διαχὠρισµός αυτός είναι ευρύτερος στην περίπτωση του γένους παρά στην περίπτωση του 
είδους. Διότι όποιος μιλάει για ΄ζώο) αναφέρεται σε περισσότερα πράγµατα απ’ ό,τι µε το ΄άνθρωπος’. 

Ένα άλλο χαρακτηριστικό των ουσιών είναι ότι δεν υπάρχει τίποτα ενάντιό τους. Αφού τί θα 
μπορούσε να υπάρξει ενάντιο στην πρώτη ουσία; Για παράδειγµα, δεν υπάρχει τίποτα ενάντιο στον 
συγκεκριµένο άνθρωπο. Ούτε βέβαια υπάρχει κάτι ενάντιο στον άνθρωπο ή στο ζώο. Όμως αυτό δεν αποτελεί 
ιδιαίτερο γνώρισμα της ουσίας, αλλά ισχύει και για πολλά άλλα, όπως, για παράδειγµα, για το ποσόν. Διότι 
δεν υπάρχει τίποτα ενάντιο στο 'δύο πήχεις᾽, ούτε στους 'δέκα᾽, ούτε σε τίποτε άλλο παρόμοιο, εκτός αν 
κανείς πει ότι το πολύ είναι ενάντιο προς το λίγο, ή το μεγάλο προς το μικρό. Εν πάση περιπτώσει, όσον 
αφορά τα καθορισμένα ποσά, κανένα δεν είναι ενάντιο προς άλλο. 

Η ουσία φαίνεται να µην επιδέχεται το περισσότερο και το λιγότερο. Και θέλω να πω όχι ότι µια 
ουσία δεν µπορεί να είναι περισσότερο ουσία από μιαν άλλη (διότι αυτό, όπως είπαμε ήδη, ισχύει), αλλά ότι 
κάθε ουσία δεν λέγεται περισσότερο ή λιγότερο για αυτό του οποίου είναι ουσία. Αν, για παράδειγµα, µια 
συγκεκριμένη ουσία είναι άνθρωπος, δεν θα είναι περισσότερο ή λιγότερο άνθρωπος, οὔτε ο ίδιος σε σχέση 
µε τον εαυτό του, ούτε σε σχέση µε κάποιον άλλο άνθρωπο. Διότι δεν είναι ο ένας περισσότερο άνθρωπος 
από τον άλλο, όπως ένα λευκό είναι περισσότερο λευκό από κάποιο άλλο, ή ένα ὠραίο πράγµα είναι 
περισσότερο ωραίο από ένα άλλο. Μα και σε σχέση µε τον εαυτό του κάτι λέγεται ότι είναι περισσότερο ή 
λιγότερο, όπως, για παράδειγµα, ένα σώμα που εἶναι λευκό λέγεται ότι είναι περισσότερο λευκό τώρα από 
ό,τι προηγουμένως και, αν είναι θερμό, λέγεται ότι είναι περισσότερο ή λιγότερο θερμό. Ενώ η ουσία δεν 
λέγεται ότι είναι περισσότερο ή λιγότερο. Διότι ο άνθρωπος δεν λέγεται ότι είναι περισσότερο άνθρωπος 
τώρα από πριν, ούτε κανένα άλλο από όσα είναι ουσίες. Συνεπώς η ουσία δεν επιδέχεται το περισσότερο και 
το λιγότερο. 

Αυτό που φαίνεται να είναι κατεξοχήν ιδιαίτερο γνώρισμα της οὐσίας είναι το ότι, ενώ είναι κάτι 
ταυτό και αριθμητικά ένα, είναι δεκτική τῶν εναντίων. Έτσι λοιπόν, στις περιπτώσεις τῶν άλλων, δεν θα είχε 
κανείς να προσκομίσει κανένα απ᾿ όσα δεν είναι ουσίες το οποίο, ενώ είναι αριθμητικά ένα, να εἰναι δεκτικό 
τῶν εναντίων. Το χρώμα, για παράδειγµα, το οποίο είναι αριθμητικά ένα και το αυτό, δεν θα είναι λευκό και 


μαύρο, ούτε η ίδια πράξη, που είναι αριθμητικά μία, δεν θα είναι κακή και καλή: το ίδιο και για τα υπόλοιπα, 

όσα δεν εἶναι ουσίες. Ενώ η ουσία, που είναι κάτι αριθμητικά ένα και το αυτό, είναι δεκτική τῶν εναντίων. 
Για παράδειγµα, ο συγκεκριμένος άνθρωπος, που είναι ένας και ο αυτός, άλλοτε γίνεται λευκός και άλλοτε 
μαύρος, ή θερμός και ψυχρός, κακός και καλός. 

Σε καμιά άλλη περίπτωση δεν φαίνεται να ισχύει κάτι τέτοιο, εκτός αν κανείς προέβαλλε ος ένσταση 
την πρόταση και την πεποίθηση, λέγοντας ότι είναι δεκτικές τέτοιων εναντιοτήτων. Διότι η ίδια πρόταση 
φαίνεται να µπορεί να είναι και αληθής και ψευδής: για παράδειγµα, αν εἶναι αληθής η πρόταση ότι κάποιος 
κάθεται, όταν εκείνος σηκωθεί, η ίδια αυτή πρόταση θα είναι ψευδῆς. Το ίδιο και στην περίπτωση της 
πεποίθησης: διότι αν κανείς έχει την αληθή πεποίθηση ότι κάποιος κάθεται, όταν εκείνος σηκωθεί, η 
πεποίθησή του, ενώ παραμένει η ίδια, θα είναι ψευδής. 

Ακόμη και αν το δεχτεί κανείς αυτό όµως, ὠστόσο η περίπτωση είναι διαφορετική κατά τον τρόπο. 
Διότι, όσον αφορά τις ουσίες, τα ἴδια πράγµατα είναι δεκτικά των εναντίων µε το να υπόκεινται σε μεταβολή. 
Όταν, για παράδειγµα, κάτι γίνεται από θερµό ψυχρό, υφίσταται µεταβολή (αφού έχει αλλοιωθεί), καθώς 
επίσης αν από λευκό γίνει μαύρο ή από κακό καλό, και το ίδιο και για καθένα από τα άλλα: το ίδιο πράγμα 
είναι δεκτικό τῶν εναντίων µε το να ὑφίσταται µεταβολή. Ενώ η ίδια η πρόταση και η πεποίθηση παραμένουν 
εντελώς και από κάθε άποψη αμετάβλητες, και η εναντιότητα επισυμβαίνει σε αυτές επειδή μεταβάλλεται το 
πράγμα. Διότι η πρόταση “κάποιος κάθεται’ παραμένει η ίδια, επειδή όµως το πράγμα μεταβάλλεται, άλλοτε 
λέγεται αληθής και άλλοτε ψευδής. Το ίδιο και µε την πεποίθηση. Συνεπώς, η ιδιαιτερότητα της ουσίας 
συνίσταται στον τρόπο µε τον οποίο εἶναι δεκτική τῶν εναντίων, ότι δηλαδή τούτο γίνεται σύμφωνα µε τη 
μεταβολή αυτής της ἶδιας. 

Μα και να τα παραδεχτεί κανείς αυτά, ότι η πεποίθηση και η πρόταση είναι δεκτικές των εναντίων, 
όµως αυτό δεν είναι αληθές, επειδή η πρόταση και η πεποίθηση λέγονται ότι είναι δεκτικές των εναντίων όχι 
επειδή οι ίδιες υπόκεινται σε αυτά, αλλά επειδή τούτο συμβαίνει σε κάτι άλλο. Διότι η πρόταση λέγεται ότι 
είναι αληθής ή ψευδής επειδή η πραγματική κατάσταση ισχύει ή δεν ισχύει, όχι επειδή αυτή η ἴδια είναι 
δεκτική των εναντίων. Και γενικά, ούτε η πρόταση ούτε η πεποίθηση μεταβάλλεται από κάτι άλλο, επομένως 
δεν µπορεί να εἶναι δεκτικές των εναντίων, εφόσον οι ίδιες δεν υφίστανται κανένα πάθηµα. Ενώ η ουσία 
λέγεται ότι είναι δεκτική τῶν εναντίων ακριβώς επειδή υφίσταται τα ενάντια αυτή η ίδια. Διότι υφίσταται τη 
νόσο και την υγεία, τη λευκότητα και τη µελανότητα και, επειδή υφίσταται η ίδια το καθένα από αυτά, 
λέγεται ότι είναι δεκτική τῶν εναντίων. Συνεπώς, το ιδιαίτερο γνώρισμα της οὐσίας θα είναι ότι, όντας κάτι 
αριθμητικά ένα και το αυτό, είναι δεκτική τῶν εναντίων ανάλογα µε τη µεταβολή αυτής της ίδιας. 


Τόσα είχαμε να πούμε για την ουσία. 

Τι είναι ουσία {1 


Μετά τα φυσικά 2..1-3 


(Μετάφραση Σπύρος [. Ράγκος) 


]02δ4.10 

1. Τὸ ὂν λέγεται πολλαχῶς, καθάπερ διειλόμεθα πρό- 

τερον ἐν τοῖς περὶ τοῦ ποσαχῶς: σημαίνει γὰρ τὸ μὲν τί 

ἐστι καὶ τόδε τι, τὸ δὲ ποιὸν ἢ ποσὸν ἢ τῶν ἄλλων ἕκαστον 
τῶν οὕτω κατηγορουμένων. τοσαυταχῶς δὲ λεγομένου τοῦ 
ὄντος φανερὸν ὅτι τούτων πρῶτον ὂν τὸ τί ἐστιν, ὅπερ σηµαί- 
102δ4.15 

νει τὴν οὐσίαν (ὅταν μὲν γὰρ εἴπωμεν ποῖόν τι τόδε, ἢ ἀγα- 
θὸν λέγομεν ἢ κακόν, ἀλλ' οὐ τρίπηχυ ἢ ἄνθρωπον: ὅταν δὲ 
τί ἐστιν, οὐ λευκὸν οὐδὲ θερμὸν οὐδὲ τρίπηχυ, ἀλλὰ ἄνθρωπον 
ἢ θεόν), τὰ δ' ἄλλα λέγεται ὄντα τῷ τοῦ οὕτως ὄντος τὰ 

μὲν ποσότητες εἶναι, τὰ δὲ ποιότητες, τὰ δὲ πάθη, τὰ δὲ 
]02δ4.20 

ἄλλο τι. διὸ κἂν ἀπορήσειέ τις πότερον τὸ βαδίζειν καὶ 

τὸ ὑγιαίνειν καὶ τὸ καθῆσθαι ἕκαστον αὐτῶν ὂν σημαίνει, 
ὁμοίως δὲ καὶ ἐπὶ τῶν ἄλλων ὁτουοῦν τῶν τοιούτων: οὐδὲν 
γὰρ αὐτῶν ἐστὶν οὔτε καθ' αὐτὸ πεφυκὸς οὔτε χωρίζεσθαι 
δυνατὸν τῆς οὐσίας, ἀλλὰ μᾶλλον, εἴπερ, τὸ βαδίζον 
102δ4.25 

τῶν ὄντων καὶ τὸ καθήμενον καὶ τὸ ὑγιαῖνον. ταῦτα δὲ 
μᾶλλον φαίνεται ὄντα, διότι ἔστι τι τὸ ὑποκείμενον αὐτοῖς 
ὡρισμένον (τοῦτο δ' ἐστὶν ἡ οὐσία καὶ τὸ καθ' ἕκαστον), ὅπερ 
ἐμφαίνεται ἐν τῇ κατηγορίᾳ τῇ τοιαύτῃ: τὸ ἀγαθὸν γὰρ ἢ 

τὸ καθήμενον οὐκ ἄνευ τούτου λέγεται. δῆλον οὖν ὅτι διὰ 
10284.30 

ταύτην κἀκείνων ἕκαστον ἔστιν, ὥστε τὸ πρώτως ὂν καὶ οὐ τὶ 
ὂν ἀλλ' ὂν ἁπλῶς ἡ οὐσία ἂν εἴη. πολλαχῶς μὲν οὖν λέγε- 

ται τὸ πρῶτον: ὅμως δὲ πάντως ἡ οὐσία πρῶτον, καὶ λόγῳ 
καὶ γνώσει καὶ χρόνῳ. τῶν μὲν γὰρ ἄλλων κατηγορημά- 

τῶν οὐθὲν χωριστόν, αὕτη δὲ μόνη: καὶ τῷ λόγῳ δὲ τοῦτο 
10284.35 


πρῶτον (ἀνάγκη γὰρ ἐν τῷ ἑκάστου λόγῳ τὸν τῆς οὐσίας ἐνυ- 

πάρχειν): καὶ εἰδέναι δὲ τότ' οἰόμεθα ἕκαστον μάλιστα, ὅταν 
τί ἐστιν ὁ ἄνθρωπος γνῶμεν ἢ τὸ πῦρ, μᾶλλον ἢ τὸ ποιὸν ἢ τὸ 
10280.1 

ποσὸν ἢ τὸ πού, ἐπεὶ καὶ αὐτῶν τούτων τότε ἕκαστον ἴσμεν, 
ὅταν τί ἐστι τὸ ποσὸν ἢ τὸ ποιὸν γνῶμεν. καὶ δὴ καὶ τὸ 

πάλαι τε καὶ νῦν καὶ ἀεὶ ζητούμενον καὶ ἀεὶ ἀπορούμενον, 

τί τὸ ὄν, τοῦτό ἐστι τίς ἡ οὐσία (τοῦτο γὰρ οἱ μὲν ἓν εἶναί 
10280.5 

φασιν οἱ δὲ πλείω ἢ ἕν, καὶ οἱ μὲν πεπερασμένα οἱ δὲ 
ἄπειρα), διὸ καὶ ἡμῖν καὶ μάλιστα καὶ πρῶτον καὶ μόνον 


ὡς εἰπεῖν περὶ τοῦ οὕτως ὄντος θεωρητέον τί ἐστιν. 


2. Δοκεῖ δ' ἡ οὐσία ὑπάρχειν φανερώτατα μὲν τοῖς σώ- 

μασιν (διὸ τά τε ζῷα καὶ τὰ φυτὰ καὶ τὰ μόρια αὐτῶν 
10280.10 

οὐσίας εἶναί φαμεν, καὶ τὰ φυσικὰ σώματα, οἷον πῦρ καὶ 
ὕδωρ καὶ γῆν καὶ τῶν τοιούτων ἕκαστον, καὶ ὅσα ἢ μόρια 
τούτων ἢ ἐκ τούτων ἐστίν, ἢ μορίων ἢ πάντων, οἷον ὅ τε οὐρα- 
νὸς καὶ τὰ μόρια αὐτοῦ, ἄστρα καὶ σελήνη καὶ ἤλιος)' πό- 
τερον δὲ αὗται μόναι οὐσίαι εἰσὶν ἢ καὶ ἄλλαι, ἢ τούτων τινὲς 


10260.15 


ἢ καὶ ἄλλαι, ἢ τούτων μὲν οὐθὲν ἕτεραι δέ τινες, σκεπτέον. 


1 δέ τισι τὰ τοῦ σώματος πέρατα, οἷον ἐπιφάνεια καὶ γραμμὴ 
δοκεῖ δέ τισι τὰ τοῦ σώματος πέρατα, ο 


καὶ στιγμὴ καὶ μονάς, εἶναι οὐσίαι, καὶ μᾶλλον ἢ τὸ σῶμα καὶ 
τὸ στερεόν. ἔτι παρὰ τὰ αἰσθητὰ οἱ μὲν οὐκ οἴονται εἶναι οὐδὲν 
τοιοῦτον, οἱ δὲ πλείω καὶ μᾶλλον ὄντα ἀΐδια, ὥσπερ Πλά- 
10250.20 

των τά τε εἴδη καὶ τὰ μαθηματικὰ δύο οὐσίας, τρίτην δὲ 

τὴν τῶν αἰσθητῶν σωμάτων οὐσίαν, Σπεύσιππος δὲ καὶ 
πλείους οὐσίας ἀπὸ τοῦ ἑνὸς ἀρξάμενος, καὶ ἀρχὰς ἑκάστης 
οὐσίας, ἄλλην μὲν ἀριθμῶν ἄλλην δὲ μεγεθῶν, ἔπειτα ψυ- 
χῆς: καὶ τοῦτον δὴ τὸν τρόπον ἐπεκτείνει τὰς οὐσίας. ἔνιοι δὲ 
10280.25 

τὰ μὲν εἴδη καὶ τοὺς ἀριθμοὺς τὴν αὐτὴν ἔχειν φασὶ φύσιν, 

τὰ δὲ ἄλλα ἐχόμενα, γραμμὰς καὶ ἐπίπεδα, μέχρι πρὸς 

τὴν τοῦ οὐρανοῦ οὐσίαν καὶ τὰ αἰσθητά. περὶ δὴ τούτων τί 


λέγεται καλῶς ἢ μὴ καλῶς, καὶ τίνες εἰσὶν οὐσίαι, καὶ πότε- 

ρον εἰσί τινες παρὰ τὰς αἰσθητὰς ἢ οὐκ εἰσί, καὶ αὗται πῶς 
10280.30 

εἰσί, καὶ πότερον ἔστι τις χωριστὴ οὐσία, καὶ διὰ τί καὶ πῶς, 
ἢ οὐδεμία, παρὰ τὰς αἰσθητάς, σκεπτέον, ὑποτυπωσαμένοις 


τὴν οὐσίαν πρῶτον τί ἐστιν. 


3, Λέγεται δ' ἡ οὐσία, εἰ μὴ πλεοναχῶς, ἀλλ' ἐν τέτ- 

ταρσί γε μάλιστα: καὶ γὰρ τὸ τί ἦν εἶναι καὶ τὸ καθόλου 
10250.35 

καὶ τὸ γένος οὐσία δοκεῖ εἶναι ἑκάστου, καὶ τέταρτον τούτων 
τὸ ὑποκείμενον. τὸ δ' ὑποκείμενόν ἐστι καθ' οὗ τὰ ἄλλα λέ- 
γεται, ἐκεῖνο δὲ αὐτὸ μηκέτι κατ' ἄλλου: διὸ πρῶτον περὶ τού- 
10294.] 

του διοριστέον: μάλιστα γὰρ δοκεῖ εἶναι οὐσία τὸ ὑποκείμενον 
πρῶτον. τοιοῦτον δὲ τρόπον μέν τινα ἡ ὕλη λέγεται, ἄλλον 

δὲ τρόπον ἡ μορφή, τρίτον δὲ τὸ ἐκ τούτων (λέγω δὲ τὴν 

μὲν ὕλην οἷον τὸν χαλκόν, τὴν δὲ μορφὴν τὸ σχῆμα τῆς 
10294.5 

ἰδέας, τὸ δ' ἐκ τούτων τὸν ἀνδριάντα τὸ σύνολον), ὥστε εἰ τὸ 
εἶδος τῆς ὕλης πρότερον καὶ μᾶλλον ὄν, καὶ τοῦ ἐξ ἀμφοῖν 
πρότερον ἔσται διὰ τὸν αὐτὸν λόγον. νῦν μὲν οὖν τύπῳ εἴρη- 
ται τί ποτ' ἐστὶν ἡ οὐσία, ὅτι τὸ μὴ καθ' ὑποκειμένου ἀλλὰ 
καθ' οὗ τὰ ἄλλα: δεῖ δὲ μὴ μόνον οὕτως: οὐ γὰρ ἱκανόν: 
10294.10 

αὐτὸ γὰρ τοῦτο ἄδηλον, καὶ ἔτι ἡ ὕλη οὐσία γίγνεται. εἰ 

γὰρ μὴ αὕτη οὐσία, τίς ἐστιν ἄλλη διαφεύγει: περιαιρουµέ- 
νῶν γὰρ τῶν ἄλλων οὐ φαίνεται οὐδὲν ὑπομένον: τὰ μὲν 

γὰρ ἄλλα τῶν σωμάτων πάθη καὶ ποιήματα καὶ δυνάμεις, 

τὸ δὲ μῆκος καὶ πλάτος καὶ βάθος ποσότητές τινες ἀλλ' 
10294.15 

οὐκ οὐσίαι (τὸ γὰρ ποσὸν οὐκ οὐσία), ἀλλὰ μᾶλλον ᾧ ὑπάρ- 
χει ταῦτα πρώτῳ, ἐκεῖνό ἐστιν οὐσία. ἀλλὰ μὴν ἀφαι- 
ρουμένου μήκους καὶ πλάτους καὶ βάθους οὐδὲν ὁρῶμεν ὑπολει- 
πόμενον, πλὴν εἴ τί ἐστι τὸ ὁριζόμενον ὑπὸ τούτων, ὥστε τὴν 
ὕλην ἀνάγκη φαίνεσθαι μόνην οὐσίαν οὕτω σκοπουμένοις. 
10294.20 


λέγω δ' ὕλην ἢ καθ' αὑτὴν μήτε τὶ μήτε ποσὸν μήτε ἄλλο 

μηδὲν λέγεται οἷς ὥρισται τὸ ὄν. ἔστι γάρ τι καθ’ οὗ κατηγο- 
ρεῖται τούτων ἕκαστον, ᾧ τὸ εἶναι ἕτερον καὶ τῶν κατηγοριῶν 
ἑκάστῃ (τὰ μὲν γὰρ ἄλλα τῆς οὐσίας κατηγορεῖται, αὕτη 

δὲ τῆς ὕλης), ὥστε τὸ ἔσχατον καθ' αὑτὸ οὔτε τὶ οὔτε ποσὸν 
10294.25 

οὔτε ἄλλο οὐδέν ἐστιν: οὐδὲ δὴ αἱ ἀποφάσεις, καὶ γὰρ αὗται 
ὑπάρξουσι κατὰ συμβεβηκός. ἐκ μὲν οὖν τούτων θεωροῦσι 
συμβαίνει οὐσίαν εἶναι τὴν ὕλην: ἀδύνατον δέ: καὶ γὰρ τὸ 
χωριστὸν καὶ τὸ τόδε τι ὑπάρχειν δοκεῖ μάλιστα τῇ οὐσίᾳ, 
διὸ τὸ εἶδος καὶ τὸ ἐξ ἀμφοῖν οὐσία δόξειεν ἂν εἶναι μᾶλ- 
10294.30 

λον τῆς ὕλης. τὴν μὲν τοίνυν ἐξ ἀμφοῖν οὐσίαν, λέγω δὲ 

τὴν ἔκ τε τῆς ὕλης καὶ τῆς μορφῆς, ἀφετέον, ὑστέρα γὰρ 

καὶ δήλη: φανερὰ δέ πως καὶ ἡ ὕλη: περὶ δὲ τῆς τρίτης 
σκεπτέον, αὕτη γὰρ ἀπορωτάτη. ὁμολογοῦνται δ' οὐσίαι 
εἶναι τῶν αἰσθητῶν τινές, ὥστε ἐν ταύταις ζητητέον πρῶτον. 
10290.3 

πρὸ ἔργου γὰρ τὸ μεταβαίνειν εἰς τὸ γνωριμώτερον. ἡ γὰρ 
μάθησις οὕτω γίγνεται πᾶσι διὰ τῶν ἧττον γνωρίμων φύσει 
10290.5 

εἰς τὰ γνώριμα μᾶλλον: καὶ τοῦτο ἔργον ἐστίν, ὥσπερ ἐν 
ταῖς πράξεσι τὸ ποιῆσαι ἐκ τῶν ἑκάστῳ ἀγαθῶν τὰ ὅλως 
ἀγαθὰ ἑκάστῳ ἀγαθά, οὕτως ἐκ τῶν αὐτῷ γνωριμωτέρων τὰ 
τῇ φύσει γνώριμα αὐτῷ γνώριμα. τὰ δ' ἑκάστοις γνώριμα 
καὶ πρῶτα πολλάκις ἠρέμα ἐστὶ γνώριμα, καὶ μικρὸν ἢ 
10290.10 

οὐθὲν ἔχει τοῦ ὄντος: ἀλλ' ὅμως ἐκ τῶν φαύλως μὲν γνῶ- 
στῶν αὐτῷ δὲ γνωστῶν τὰ ὅλως γνωστὰ γνῶναι πειρατέον, 


μεταβαίνοντας, ὥσπερ εἴρηται, διὰ τούτων αὐτῶν. 


1. Το ον εννοείται µε πολλούς τρόπους, τους οποίους διακρίναµε πριν στο βιβλίο περί του αριθμού των 
σημασιών: σημαίνει, από τη µια μεριά, το «τι εἶναυ ενός συγκεκριμένου πράγματος και αὐτό το 
συγκεκριμένο πράγμα, από την άλλη, ποιότητα ή ποσότητα ή καθεμία από τις άλλες ιδιότητες που 
κατηγορούμε µε αυτόν το τρόπο. Και αφού το ον εννοείται µε τόσους τρόπους, είναι φανερό ότι από όλους 
αυτούς τους τρόπους πρωταρχικό ον εἶναι το «τι είναι», το οποίο δηλώνει την ουσία -- γιατί όταν πούμε τι 
ποιότητας είναι αυτό, τότε εννοούμε, λ.χ., ότι είναι ή καλό ή κακό αλλά όχι ότι είναι μήκους τριών πήχεων ή 


ότι είναι άνθρωπος, ενώ, όταν πούμε τι είναι, τότε δεν εννοούμε ούτε ότι είναι λευκό ή θερμό οὔτε ότι είναι 

μήκους τριών πήχεων αλλά ότι εἶναι άνθρωπος ή θεός. Οι άλλοι προσδιορισμοί, αντιθέτως, δηλώνουν όντα 
επειδή είναι είτε ποσότητες, είτε ποιότητες, είτε παθήματα, είτε οτιδήποτε άλλο σχετικό, του πράγματος που 
είναι ον ὡς ουσία. Γι’ αυτό και κάποιος θα μπορούσε να απορήσει αν το βάδισµα και η υγεία και το κάθισμα 
είναι, το καθένα τοὺς, κάποιο ον ή όχι -- και παρομοίως µε οποιοδήποτε από τα άλλα τέτοιου είδους 
πράγματα. Γιατί κανένα από αυτά δεν υπάρχει από τη φύση του ὡς αυτόνομο, ούτε είναι δυνατόν να χωριστεί 
από την ουσία, αλλά περισσότερο αυτόνομο ον -αμφίβολο κι αυτό-- είναι αυτό που βαδίζει και αυτό που 
κάθεται και αυτό που υγιαίνει. Και αυτά φαίνεται περισσότερο να είναι όντα διότι έχουν κάποιο καθορισμένο 
υποκείµενο (και αυτό είναι η ουσία και το επιµέρους), το οποίο διαφαίνεται σε τέτοιου είδους εκφράσεις, 
αφού αυτό που είναι καλό και αυτό που κάθεται δεν εννοούνται χωρίς αυτό το υποκείµενο. Είναι, λοιπόν, 
φανερό ότι εξαιτίας της ουσίας υπάρχει και καθένα από τα άλλα, µε αποτέλεσµα το πρωταρχικά ον, δηλ. όχι 
αυτό που είναι µε κάποιο τρόπο ον αλλά το απλώς και μόνον ον, να είναι η ουσία. 

Αλλά και το «πρωταρχικό» ἡ «πρώτο» εννοείται µε πολλές σημασίες. Ωστόσο, η ουσία είναι από 
κάθε άποψη κάτι πρώτο, δηλαδή είναι πρώτη και λογικά, ὡς προς τον ορισμό, και ὥς προς τη γνώση και Ως 
προς τον χρόνο. Γιατί από τα άλλα κατηγορήµατα κανένα δεν είναι αυτόνομο εκτός από αυτήν και μόνον 
αυτήν. Και ὡς προς τον ορισμό αυτό είναι πρώτο (αφού είναι αναγκαίο στον ορισμό καθενός πράγµατος να 
ενυπάρχει ο ορισμός της ουσίας). Και βεβαίως τότε περισσότερο νοµίζουµε ότι γνωρίζουμε πολύ καλά κάτι 
που εἶναι άνθρωπος ή φωτιά όταν μάθουμε τί είναι ο άνθρωπος ή η φωτιά, παρά όταν μάθουμε την ποιότητα ή 
την ποσότητα ή τον τόπο του, αφού ακόµα και το καθένα από όσα μόλις αναφέραμε τότε το γνωρίζουμε όταν 
μάθουμε τί είναι η ποιότητα ή η ποσότητα. 

Κι έτσι λοιπόν η παλαιά και τωρινή και παντοτινή αναζήτηση και η απορία η αιώνια που δηλώνεται 
µε την ερώτηση «τι είναι το ον;», σημαίνει τούτο: ποιά είναι η ουσία; (Και αυτή άλλοι ισχυρίζονται ότι είναι 
ένα, άλλοι περισσότερα από ένα, και από τους τελευταίους κάποιοι ότι είναι πεπερασμένα ενώ άλλοι ότι είναι 
άπειρα όντα.) Γι’ αυτό και εμείς πρέπει, κατά κύριο λόγο και πρωτίστως και σχεδόν κατ᾽ αποκλειστικότητα, 


να διερευνήσουμε τί, τέλος πάντων, είναι το ον ποὺ είναι ον µε αυτόν τον τρόπο. 


2. Φαίνεται, λοιπόν, ότι η ουσία ανήκει, µε τον πιο φανερό τρόπο, στα σώματα. Γι’ αυτό τόσο τα ζώα και τα 
φυτά όσο και τα µέρη τους λέμε ότι είναι ουσίες, καθώς και τα φυσικά σώματα, όπως η φωτιά και το νερό και 
η γη και καθένα από τα άλλα αντίστοιχα πράγµατα, και, επίσης, όσα είτε είναι µέρη τους είτε παράγονται από 
αυτά (είτε από κάποια είτε από όλα μαζί) π.χ. το σύμπαν και τα µέρη του, τα άστρα και η σελήνη και ο ήλιος. 
Ωστόσο, αν είναι μόνον αυτά ουσίες ή υπάρχουν και άλλες ουσίες, ή αν κάποια από αυτά είναι ουσίες ή 
υπάρχουν ουσίες και άλλων πραγμάτων, ή αν κανένα από αυτά δεν είναι ουσία αλλά ουσίες είναι άλλα 
πράγματα: αυτά είναι τα ερωτήματα που θα πρέπει να διερευνήσουμε. 

Κάποιοι πιστεύουν ότι τα όρια του σώματος, δηλαδή η επιφάνεια και η γραμμή και το σημείο και η 
μονάδα, είναι ουσίες, και μάλιστα περισσότερο ουσίες από το σώμα ή το στερεό. Από την άλλη μεριά, 
ορισμένοι νομίζουν ότι έξω από τα αισθητά δεν υπάρχει τίποτε τέτοιο, ενώ άλλοι ότι αυτού του είδους τα 
πράγματα είναι περισσότερα από τα αισθητά και μάλιστα σε μεγαλύτερο βαθµό ουσίες αφού είναι όντα 


αιώνια: αυτή είναι η περίπτωση του Πλάτωνα που θεωρεί ότι οι Ιδέες και τα μαθηματικά αντικείµενα είναι 

δύο ουσίες και ότι τρίτη ακολουθεί η ουσία των αισθητών σωμάτων, ενώ ο Σπεύσιππος αναγνωρίζει ακόµα 
περισσότερες ουσίες ξεκινώντας από το Εν και βρίσκει αρχές για κάθε ουσία, άλλη για τους αριθμούς, άλλη 
για τα μεγέθη και κατόπιν για την ψυχή, και µε αυτόν τον τρόπο διευρύνει τον αριθµό τῶν ουσιών. Μάλιστα, 
κάποιοι υποστηρίζουν ότι οι Ιδέες και οι αριθμοί έχουν την ίδια φύση ενώ τα υπόλοιπα, δηλ. οι γραμμές και 
τα επίπεδα, έπονται μέχρις ότου φτάσουμε στην ουσία του ουρανού και στα αισθητά. 

Για όλα τα παραπάνω θέµατα, τί έχει ειπωθεί σωστά και τί όχι, και ποιές είναι οι ουσίες, και αν 
υπάρχουν ή όχι ουσίες άλλες εκτός από τις αισθητές, και αυτές πώς υπάρχουν, και αν υπάρχει κάποια ουσία 
χωριστή, εκτός από τις αισθητές, και εξαιτίας τίνος και πώς εἶναι χωριστή, ή αν καμιά άλλη ουσία δεν είναι 
χωριστή εκτός από τις αισθητές ουσίες: όλα αυτά είναι ερωτήματα που πρέπει να τα διερευνήσουμε αφού 


πρώτα καθορίσουμε σε αδρές γραμμές τι είναι η ουσία. 


3, Η ουσία, αν δεν έχει περισσότερες σημασίες, αναφέρεται πρωτίστως σε τέσσερα τουλάχιστον πράγματα. 
Πράγματι, και το τι-ήταν-να-είναι και το καθόλου και το γένος φαίνεται ότι είναι ουσία κάθε όντος, και 
τέταρτο το υποκείµενο. Τώρα, υποκείµενο εἶναι αυτό στο οποίο κατηγορούνται τα άλλα κατηγορήµατα ενώ 
αυτό δεν κατηγορείται σε κανένα άλλο. Γι’ αυτό και πρέπει πρώτα να ξεκαθαρίσουµε τα πράγματα σχετικά µε 
αυτό. Γιατί φαίνεται ότι πρώτο το υποκείµενο είναι κατεξοχήν ουσία. Και µε ένα τρόπο θεωρείται η ύλη ότι 
είναι κάτι τέτοιο, µε άλλο τρόπο ότι είναι η µορφή, και µε ένα τρίτο τρόπο ότι είναι το παράγωγο αυτών τῶν 
δύο. (Λέγοντας «ύλη» εννοώ κάτι σαν τον χαλκό, λέγοντας «μορφή» εννοώ το σχήµα που βλέπουμε, και 
λέγοντας «το παράγωγο αυτών τῶν δύο» εννοώ τον συνολικό ανδριάντα.) Συνεπώς, αν η µορφή είναι 
πρότερη οντότητα και περισσότερο οντότητα από την ύλη, τότε θα είναι επίσης και οντότητα πρότερη από το 
παράγωγο αυτών τῶν δύο για τον ίδιο λόγο. 

ΈΉδη, λοιπόν, είπαμε αδρομερώς τί, τέλος πάντων, είναι η ουσία: είπαμε, δηλαδή, ότι είναι αυτό που 
δεν κατηγορείται σε κάτι άλλο σαν σε υποκείµενο αλλά τα άλλα κατηγορούνται σε αυτό ὡς υποκείµενο. Δεν 
πρέπει όμως να το πούμε έτσι μόνον: η διατύπωσή µας αυτή δεν επαρκεί, αφού αυτό το ίδιο το υποκείμενο 
είναι άδηλο και, επιπροσθέτως, ουσία γίνεται έτσι η ὕλη. Και αν αυτή δεν είναι ουσία, ποια άλλη οντότητα 
είναι ουσία μάς διαφεύγει. Διότι, αν αφαιρεθούν όλα τα άλλα κατηγορήµατα δεν φαίνεται να μένει τίποτε 
άλλο, αφού τα μεν άλλα κατηγορήµατα είναι παθήματα και ενεργήµατα και δυνάμεις τῶν σωμάτων, το δε 
μήκος και το πλάτος και το βάθος είναι συγκεκριμένες ποσότητες αλλά όχι ουσίες -και η ποσότητα, φυσικά, 
δεν είναι ουσία: αντιθέτως, περισσότερο ουσία είναι εκείνο στο οποίο ὡς πρώτο εμφανίζονται όλα αυτά. 
Ωστόσο, αν αφαιρέσουμε το μήκος και το πλάτος και το βάθος δεν βλέπουμε να μένει τίποτε, εκτός αν 
υπάρχει κάτι που περιχαρακώνεται από αυτά, ώστε, βλέποντας έτσι το πράγμα, συμπεραίνουμε κατ᾽ ανάγκην 
ότι μόνον η ύλη είναι ουσία. Και λέγοντας «ύλη» εννοώ αυτό το οποίο καθ᾽ εαυτό δεν εννοείται ούτε ὡς κάτι 
συγκεκριµένο, ούτε ὡς ποσότητα, ούτε ως οτιδήποτε άλλο από αυτά µε τα οποία έχουµε προσδιορίσει το ον. 
Ωστόσο, υπάρχει πράγματι κάτι στο οποίο καθένα από αυτά κατηγορείται, του οποίου μάλιστα το Είναι είναι 
διαφορετικό από κάθε είδους κατηγόρηση -- αφού τα άλλα κατηγορήµατα κατηγορούνται στην ουσία ενώ 
αυτή στην ὕλη-- µε αποτέλεσµα αυτό το έσχατο πράγµα να µην είναι ούτε κάτι συγκεκριµένο ούτε ποσότητα 


ούτε τίποτε άλλο σχετικό. Ούτε είναι όµως οι αρνήσεις των προηγουμένων: γιατί και αυτές του αποδίδονται 

κατά συμβεβηκός. Προκύπτει, λοιπόν, από τα παραπάνω ότι βλέποντας έτσι το πράγμα θα καταλήξουμε να 
θεωρήσουμε ὧς ουσία την ύλη: όµως αυτό εἶναι αδύνατο. Γιατί θεωρούμε ότι η ουσία χαρακτηρίζεται 
κατεξοχήν από το ότι είναι χωριστή και κάτι συγκεκριμένο. Κατά συνέπειαν, η µορφή και το παραγόμενο από 
ύλη και µορφή πράγμα θα ταίριαζε να είναι περισσότερο ουσία από την ύλη. Την ουσία όµως που απαρτίζεται 
και από τα δύο -και εννοώ την ύλη και τη µορφή-- ας την αφήσουμε γιατί είναι μεταγενέστερη και εμφανής. 
Και επίσης φανερή είναι, µε κάποιο τρόπο, και η ὕλη. Πρέπει να ερευνήσουμε, όµως, την τρίτη: γιατί αυτή 
είναι η πιο δυσεξιχνίαστη. 

Κατά κοινή ομολογία, υπάρχουν ουσίες των αισθητών όντων. Σε αυτές, συνεπώς, θα πρέπει να 
στρέψουµε αρχικά την ερευνητική ματιά µας. Γιατί είναι χρήσιμη η μετάβαση προς το πιο γνώριμο. Και 
γενικά έτσι συμβαίνει η μάθηση: από τα κατά φύσιν λιγότερο γνώριμα στα κατά φύσιν περισσότερο γνώριμα. 
Και αυτό είναι δύσκολο: όπως ακριβώς και στις πράξεις το να κάνει κανείς, ξεκινώντας από τα προσωπικά 
αγαθά, τα καθολικά αγαθά δικά του αγαθά, έτσι είναι δύσκολο κανείς, ξεκινώντας από αυτά που προσωπικά 
γνωρίζει καλύτερα, να κάνει τα κατά φύσιν γνώριμα δικά του γνώριμα. Πολλές φορές, βέβαια, αυτά που ο 
καθένας αρχικά γνωρίζει μόλις και είναι γνωρίσιµα, µε την έννοια ότι περιλαμβάνουν ένα μικρό μέρος ή και 
τίποτε από την πραγματικότητα. Ωστόσο, ξεκινώντας από εκείνα που εἶναι γνωστά στον καθένα µας µε 
ανεπαρκή αλλά προσωπικό τρόπο πρέπει να προσπαθήσουμε να γνωρίσουμε τα απολύτως γνωρίσιμα, 


μεταβαίνοντας, όπως είπαμε, εκεί διαμέσου αυτών ακριβώς τῶν πραγμάτων που γνωρίζουμε προσωπικά. 

Ύλη και µορφή 


Φυσικά Α.Ο 


1910.35 


Ἡμμένοι μὲν οὖν καὶ ἕτεροί τινές εἰσιν αὐτῆς, ἀλλ' οὐχ 


ἱκανῶς. πρῶτον μὲν γὰρ ὁμολογοῦσιν ἁπλῶς γίγνεσθαί τι ἐκ μὴ 


1924.] 

ὄντος, ᾗ Παρμενίδην ὀρθῶς λέγειν: εἶτα φαίνεται αὐτοῖς, 
εἴπερ ἐστὶν ἀριθμῷ μία, καὶ δυνάμει μία μόνον εἶναι. τοῦτο 
δὲ διαφέρει πλεῖστον. ἡμεῖς μὲν γὰρ ὕλην καὶ στέρησιν ἕτε- 
ρόν φαμεν εἶναι, καὶ τούτων τὸ μὲν οὐκ ὂν εἶναι κατὰ συμ- 
1924.5 

βεβηκός, τὴν ὕλην, τὴν δὲ στέρησιν καθ' αὑτήν, καὶ τὴν 
μὲν ἐγγὺς καὶ οὐσίαν πως, τὴν ὕλην, τὴν δὲ οὐδαμῶς: οἱ 

δὲ τὸ μὴ ὂν τὸ μέγα καὶ τὸ μικρὸν ὁμοίως, ἢ τὸ συναμ- 
φότερον ἢ τὸ χωρὶς ἑκάτερον. ὥστε παντελῶς ἕτερος ὁ τρό- 
πος οὗτος τῆς τριάδος κἀκεῖνος. μέχρι μὲν γὰρ δεῦρο προ- 
1924.10 

ἦλθον, ὅτι δεῖ τινὰ ὑποκεῖσθαι φύσιν, ταύτην μέντοι μίαν 


ποιοῦσιν: καὶ γὰρ εἴ τις δυάδα ποιεῖ, λέγων μέγα καὶ μι- 


κρὸν αὐτήν, οὐθὲν ἧττον ταὐτὸ ποιεῖ: τὴν γὰρ ἑτέραν παρεῖδεν. 


Η 


ἢ μὲν γὰρ ὑπομένουσα συναιτία τῇ μορφῇ τῶν γιγνομένων 
ἐστίν, ὥσπερ μήτηρ: ἡ δ' ἑτέρα μοῖρα τῆς ἐναντιώσεως πολ- 
1924.15 

λάκις ἂν φαντασθείη τῷ πρὸς τὸ κακοποιὸν αὐτῆς ἀτενί- 
ζοντι τὴν διάνοιαν οὐδ' εἶναι τὸ παράπαν. ὄντος γάρ τινος 
θείου καὶ ἀγαθοῦ καὶ ἐφετοῦ, τὸ μὲν ἐναντίον αὐτῷ φαμεν 
εἶναι, τὸ δὲ ὃ πέφυκεν ἐφίεσθαι καὶ ὀρέγεσθαι αὐτοῦ κατὰ 
τὴν αὑτοῦ φύσιν. τοῖς δὲ συμβαίνει τὸ ἐναντίον ὀρέγεσθαι 
1924.20 


τῆς αὑτοῦ φθορᾶς. καίτοι οὔτε αὐτὸ αὑτοῦ οἷόν τε ἐφίεσθαι 

τὸ εἶδος διὰ τὸ μὴ εἶναι ἐνδεές, οὔτε τὸ ἐναντίον (φθαρτικὰ 
γὰρ ἀλλήλων τὰ ἐναντία), ἀλλὰ τοῦτ' ἔστιν ἡ ὕλη, ὥσπερ 
ἂν εἰ θῆλυ ἄρρενος καὶ αἰσχρὸν καλοῦ: πλὴν οὐ καθ' αὑτὸ 
αἰσχρόν, ἀλλὰ κατὰ συμβεβηκός, οὐδὲ θῆλυ, ἀλλὰ κατὰ 


1924.25 

συμβεβηκός. 
φθείρεται δὲ καὶ γίγνεται ἔστι μὲν ὥς, ἔστι δ' 


..2 Κα 


ὡς οὔ. ὡς μὲν γὰρ τὸ ἐν ᾧ, καθ’ αὑτὸ φθείρεται (τὸ γὰρ 


η 


5 ; Η 


φθειρόμενον ἐν τούτῳ ἐστίν, ἢ στέρησις): ὡς δὲ κατὰ δύναμιν, 
οὐ καθ' αὑτό, ἀλλ' ἄφθαρτον καὶ ἀγένητον ἀνάγκη αὐτὴν 
εἶναι. εἴτε γὰρ ἐγίγνετο, ὑποκεῖσθαί τι δεῖ πρῶτον ἐξ 

192α.30 

οὗ ἐνυπάρχοντος: τοῦτο δ' ἐστὶν αὐτὴ ἡ φύσις, ὥστ' ἔσται πρὶν 
γενέσθαι (λέγω γὰρ ὕλην τὸ πρῶτον ὑποκείμενον ἑκάστῳ, ἐξ 
οὗ γίγνεταί τι ἐνυπάρχοντος μὴ κατὰ συμβεβηκός): εἴτε φθεί- 
ρεται, εἰς τοῦτο ἀφίξεται ἔσχατον, ὥστε ἐφθαρμένη ἔσται 
πρὶν φθαρῆναι. περὶ δὲ τῆς κατὰ τὸ εἶδος ἀρχῆς, πότερον 
1924.35 

μία ἢ πολλαὶ καὶ τίς ἢ τίνες εἰσίν, δι’ ἀκριβείας τῆς πρώ- 

της φιλοσοφίας ἔργον ἐστὶν διορίσαι, ὥστ' εἰς ἐκεῖνον τὸν και- 
1920.] 

ρὸν ἀποκείσθω. περὶ δὲ τῶν φυσικῶν καὶ φθαρτῶν εἰδῶν 

ἐν τοῖς ὕστερον δεικνυμένοις ἐροῦμεν. ὅτι μὲν οὖν εἰσὶν ἀρ- 
χαί, καὶ τίνες, καὶ πόσαι τὸν ἀριθμόν, διωρίσθω ἡμῖν οὕτως: 


πάλιν δ' ἄλλην ἀρχὴν ἀρξάμενοι λέγωμεν. 


Και κάποιοι άλλοι έχουν φτάσει πολύ κοντά στη φύση αυτή, όχι όμως µε ικανοποιητικό τρόπο. Γιατί, πρώτον, 
αποδέχονται ότι κάτι µπορεί να γεννηθεί απολύτως από το µη ον, δίνοντας έτσι δίκιο στον Παρμενίδη. 
Επιπλέον, νομίζουν ότι η φύση αυτή, επειδή είναι ὡς προς τον αριθµό μία, εἶναι και δυνάμει μόνο μία. Αυτό 
όµως είναι κάτι πολύ διαφορετικό. Πράγματι, αυτό που λέμε εμείς εἶναι ότι η ὕλη και η στέρηση είναι 
διαφορετικά πράγματα: η ύλη είναι κατά συμβεβηκός µη ον, ενώ η στέρηση µη ον καθ’ εαυτό: και ακόµη, ότι 
η ύλη βρίσκεται πολύ κοντά στο να είναι ουσία κατά κάποιον τρόπο, ενώ η στέρηση κατά καμία έννοια. 
Εκείνοι όµως λένε ότι το µη ον είναι το Μέγα και το Μικρό, αδιακρίτως, είτε είναι και τα δύο μαζί είτε είναι 
το καθένα ξεχωριστά. Πράγμα που σηµαίνει ότι είναι εντελώς διαφορετικός ο τρόπος που εισάγεται η τριάδα 
τῶν αρχών σε εκείνους και σε εμάς. 

Εκείνοι λοιπόν προχώρησαν έως εδώ: θεώρησαν δηλαδή ότι πρέπει να υπάρχει κάποια φύση που 
υπόκειται. Ωστόσο, τη φύση αυτή τη συνέλαβαν ὡς μία. Γιατί ακόµη και αν κάποιος την κάνει «δυάδα», 
ονομάζοντάς τη «Μέγα και Μικρό», και πάλι το ίδιο κάνει. Γιατί παραβλέπει τη δεύτερη πλευρά της. 
Πράγματι, εκείνη η φύση που παραμένει αποτελεί για όσα γεννιούνται «βοηθητική αιτία» της µορφής, όπως 
λειτουργεί μία «μητέρα». Η άλλη πλευρά όµως της εναντιώσεως θα μπορούσε πολλές φορές να φανεί 
ανύπαρκτη, σε αυτόν που στρέφει τη διάνοιά του προς το στοιχείο που προκαλεί το κακό. Εφόσον όµως 


υπάρχει κάτι το θείο, το αγαθό και το επιθυμητό, εμείς λέμε ότι θα υπάρχει και το ενάντιο προς αυτό, όπως θα 

υπάρχει και εκείνο που εκ φύσεως έλκεται από αυτό και το επιθυμεί σύμφωνα µε την ίδια τη φύση του. Αυτό 
όµως που συμβαίνει σε εκείνους είναι ότι το ενάντιο επιθυμεί τη δική του φθορά. Ωστόσο το είδος δεν µπορεί 
ούτε από τον ίδιο τον εαυτό του να έλκεται, γιατί δεν του λείπει τίποτε, ούτε από το ενάντιο (γιατί το ένα 
ενάντιο φθείρει το άλλο). Η ύλη όµως ακριβώς µπορεί, σαν το θηλυκό που έλκεται από το αρσενικό και το 
αισχρό που έλκεται από το ὠραίο -- µε τη διαφορά ότι δεν πρόκειται για αισχρό καθ᾽ εαυτό αλλά για κατά 
συμβεβηκός αισχρό, και όχι για θηλυκό καθ᾽ εαυτό αλλά για κατά συμβεβηκός θηλυκό. 

Κατά μία έννοια, ισχύει ότι η υποκείµενη φύση αφανίζεται και γεννιέται: κατά μία άλλη, δεν ισχύει. 
Ως το «εντός» της μεταβολής, αφανίζεται καθ᾽ εαυτήν (γιατί αυτό που αφανίζεται, δηλαδή η στέρηση, είναι 
ακριβώς «εντός»). Ως δυνάμει ον όμµῶς, δεν φθείρεται καθ᾽ εαυτήν, αλλά εἶναι αναγκαίο να είναι άφθαρτη και 
αγέννητη. Γιατί αν γεννιόταν, θα έπρεπε να υπάρχει κάποιο πρωταρχικό υποκείµενο, από το οποίο αυτή θα 
προέκυπτε, ενώ το ίδιο θα ενυπήρχε. Έτσι όµως ορίζεται η ίδια αυτή φύση -- πράγμα που σηµαίνει ότι θα 
υπήρχε πριν καν γεννηθεί (γιατί ορίζω ακριβώς την ύλη ὡς το πρωταρχικό υποκείµενο κάθε όντος, από το 
οποίο το ον γίνεται, ενώ η ίδια ενυπάρχει µη κατά συμβεβηκός). Και αν αφανιζόταν, θα έφτανε τελικά στο ίδιο 
αυτό υποκείµενο, θα ήταν δηλαδή αφανισµένη πριν καν φθαρεί. 

Όσο για την αρχή τη σύμφωνη µε το είδος --αν είναι άραγε μία ή πολλές, και ποια ή ποιες ακριβώς 
είναι--, ο ακριβής καθορισμός της αποτελεί έργο της Πρώτης Φιλοσοφίας. Ας το αφήσουμε λοιπόν το ζήτημα 
για την κατάλληλη στιγμή. Για τα φυσικά και τα φθαρτά είδη όµως θα προσφέρουμε στη συνέχεια τις 
αποδείξεις µας. 

Ας θεωρήσουμε λοιπόν ότι µε όσα προηγήθηκαν έχουµε δείξει ότι υπάρχουν αρχές, και έχουμε 
προσδιορίσει ποιες είναι αυτές οι αρχές και πόσες είναι. Θα συνεχίσουμε τώρα ξεκινώντας από µια 


διαφορετική αφετηρία. 

Η µέθοδος της έρευνας 


Φυσικά Α.Ι 


1844.10 

Ἐπειδὴ τὸ εἰδέναι καὶ τὸ ἐπίστασθαι συμβαίνει περὶ πά- 
σας τὰς μεθόδους, ὧν εἰσὶν ἀρχαὶ ἢ αἴτια ἢ στοιχεῖα, ἐκ 

τοῦ ταῦτα γνωρίζειν (τότε γὰρ οἰόμεθα γιγνώσκειν ἕκαστον, 
ὅταν τὰ αἴτια γνωρίσωμεν τὰ πρῶτα καὶ τὰς ἀρχὰς τὰς 
πρώτας καὶ μέχρι τῶν στοιχείων), δῆλον ὅτι καὶ τῆς περὶ 
1844.15 

φύσεως ἐπιστήμης πειρατέον διορίσασθαι πρῶτον τὰ περὶ 
τὰς ἀρχάς. πέφυκε δὲ ἐκ τῶν γνωριμωτέρων ἡμῖν ἡ ὁδὸς 
καὶ σαφεστέρων ἐπὶ τὰ σαφέστερα τῇ φύσει καὶ γνωριμώ- 
τερα: οὐ γὰρ ταὐτὰ ἡμῖν τε γνώριμα καὶ ἁπλῶς. διόπερ 
ἀνάγκη τὸν τρόπον τοῦτον προάγειν ἐκ τῶν ἀσαφεστέρων μὲν 
1844.20 

τῇ φύσει ἡμῖν δὲ σαφεστέρων ἐπὶ τὰ σαφέστερα τῇ φύσει 
καὶ γνωριμώτερα. ἔστι δ' ἡμῖν τὸ πρῶτον δῆλα καὶ σαφῆ τὰ 
συγκεχυμένα μᾶλλον: ὕστερον δ' ἐκ τούτων γίγνεται γνώριμα 
τὰ στοιχεῖα καὶ αἱ ἀρχαὶ διαιροῦσι ταῦτα. διὸ ἐκ τῶν κα- 
θόλου ἐπὶ τὰ καθ' ἕκαστα δεῖ προϊέναι: τὸ γὰρ ὅλον κατὰ 
1844.25 

τὴν αἴσθησιν γνωριμώτερον, τὸ δὲ καθόλου ὅλον τί ἐστι. 
πολλὰ γὰρ περιλαμβάνει ὡς µέρη τὸ καθόλου. πέπονθε δὲ 
1840.10 

ταὐτὸ τοῦτο τρόπον τινὰ καὶ τὰ ὀνόματα πρὸς τὸν λόγον: 
ὅλον γάρ τι καὶ ἀδιορίστως σημαίνει, οἷον ὁ κύκλος, ὁ δὲ 
ὁρισμὸς αὐτοῦ διαιρεῖ εἰς τὰ καθ' ἕκαστα. καὶ τὰ παιδία τὸ 
μὲν πρῶτον προσαγορεύει πάντας τοὺς ἄνδρας πατέρας καὶ 


μητέρας τὰς γυναῖκας, ὕστερον δὲ διορίζει τούτων ἑκάτερον. 


Επειδή η επιστημονική γνώση σε όλα τα πεδία έρευνας, που διαθέτουν αρχές, αίτια ή στοιχεία, προκύπτει από 
τη γνώση αυτών ακριβώς τῶν αρχών, αιτίων και στοιχείων (γιατί τότε θεωρούμε ότι γνωρίζουμε το κάθε 
πράγμα, όταν ακριβώς γνωρίσουμε τα πρώτα του αίτια και τις πρώτες του αρχές, έως και τα στοιχεία του), 
είναι φανερό ότι και στην περίπτωση της επιστημονικής γνώσης της φύσεως το πρώτο που πρέπει να κάνουμε 


είναι να προσδιορίσουμε όσα έχουν σχέση µε τις αρχές. 

Ξεκινούμε ὠστόσο εκ φύσεως από εκείνα που είναι γνωριμότερα και σαφέστερα σε εμάς και 
πηγαίνουμε προς εκείνα που είναι σαφέστερα και γνωριμότερα στη φύση. Γιατί δεν εἶναι τα ίδια πράγματα 
γνώριμα σε εμάς και γνώριμα απολύτως. Γι’ αυτό λοιπόν είναι ανάγκη µε τον τρόπο αυτό να προχωρήσουμε 
από τα πιο ασαφή στη φύση, αλλά σαφέστερα σε εμάς, σε εκείνα που είναι σαφέστερα και γνωριµότερα στη 
φύση. 

Σε εμάς όµως είναι στην αρχή πιο φανερά και σαφή όσα είναι συγκεχυμένα. Και µόνο αργότερα, 
ξεκινώντας από αυτά και διαιρώντας τα καταλλήλως, γίνονται γνώριμα τα στοιχεία και οι αρχές. Επομένως 
πρέπει να προχωρούμε από τα «καθ᾽ όλου» προς τα «καθ᾽ έκαστα»: γιατί το όλον είναι γνωριμότερο στην 
αίσθηση, και το «καθόλου» είναι ένα όλον, αφού περιλαμβάνει πολλά πράγματα ὧς µέρη του. Είναι το ίδιο 
σαν αυτό που συμβαίνει κατά κάποιον τρόπο µε τις λέξεις και τους ορισμούς τους: γιατί µια λέξη, όπως λ.χ. η 
λέξη «κύκλος», παραπέμπει σε κάποιο όλον χωρίς διαφοροποιήσεις, ενώ ο ορισμός του κύκλου προβαίνει σε 
διαιρέσεις στα καθ᾽ έκαστα. Και τα παιδιά στην αρχή αποκαλούν όλους τους άνδρες πατέρες και όλες τις 


γυναίκες μητέρες, και μόνο αργότερα προσδιορίζουν τι είναι το ένα και τι το άλλο από αυτά. 

Η γνώση των αρχών Ι 


Μετά τα φυσικά Α.Ι 


9804.2] 

Πάντες ἄνθρωποι τοῦ εἰδέναι ὀρέγονται φύσει. σημεῖον δ' 
ἢ τῶν αἰσθήσεων ἀγάπησις: καὶ γὰρ χωρὶς τῆς χρείας 
ἀγαπῶνται δι αὑτάς, καὶ μάλιστα τῶν ἄλλων ἡ διὰ τῶν 
ὀμμάτων. οὐ γὰρ μόνον ἵνα πράττωμεν ἀλλὰ καὶ μηθὲν 


9804.25 


μέλλοντες πράττειν τὸ ὁρᾶν αἱρούμεθα ἀντὶ πάντων ὡς εἰπεῖν 


«{ 


τῶν ἄλλων. αἴτιον δ' ὅτι μάλιστα ποιεῖ γνωρίζειν ἡμᾶς 
αὕτη τῶν αἰσθήσεων καὶ πολλὰς δηλοῖ διαφοράς. φύσει 
μὲν οὖν αἴσθησιν ἔχοντα γίγνεται τὰ ζῷα, ἐκ δὲ ταύτης 
τοῖς μὲν αὐτῶν οὐκ ἐγγίγνεται μνήμη, τοῖς δ' ἐγγίγνεται. 
9500.21 

καὶ διὰ τοῦτο ταῦτα φρονιμώτερα καὶ μαθητικώτερα τῶν 
μὴ δυναμένων μνημονεύειν ἐστί, φρόνιμα μὲν ἄνευ τοῦ 
μανθάνειν ὅσα μὴ δύναται τῶν ψόφων ἀκούειν (οἷον µέ- 
λιττα κἂν εἴ τι τοιοῦτον ἄλλο γένος ζῴων ἔστι), μανθάνει 
0800.25 

δ' ὅσα πρὸς τῇ μνήμῃ καὶ ταύτην ἔχει τὴν αἴσθησιν. τὰ 
μὲν οὖν ἄλλα ταῖς φαντασίαις ζῇ καὶ ταῖς μνήμαις, ἐμ- 
πειρίας δὲ μετέχει μικρόν: τὸ δὲ τῶν ἀνθρώπων γένος καὶ 
τέχνῃ καὶ λογισμοῖς. γίγνεται δ' ἐκ τῆς μνήμης ἐμπειρία 
τοῖς ἀνθρώποις: αἱ γὰρ πολλαὶ μνῆμαι τοῦ αὐτοῦ πράγμα- 
0814.] 

τος μιᾶς ἐμπειρίας δύναμιν ἀποτελοῦσιν. καὶ δοκεῖ σχεδὸν 
ἐπιστήμῃ καὶ τέχνῃ ὅμοιον εἶναι καὶ ἐμπειρία, ἀποβαίνει δ' 
ἐπιστήμη καὶ τέχνη διὰ τῆς ἐμπειρίας τοῖς ἀνθρώποις: ἡ 
μὲν γὰρ ἐμπειρία τέχνην ἐποίησεν, ὡς φησὶ Πῶλος, ἡ 
0814.5 

δ' ἀπειρία τύχην. γίγνεται δὲ τέχνη ὅταν ἐκ πολλῶν 

τῆς ἐμπειρίας ἐννοημάτων μία καθόλου γένηται περὶ 

τῶν ὁμοίων ὑπόληψις. τὸ μὲν γὰρ ἔχειν ὑπόληψιν ὅτι 
Καλλίᾳ κάμνοντι τηνδὶ τὴν νόσον τοδὶ συνήνεγκε καὶ 


Σωκράτει καὶ καθ' ἕκαστον οὕτω πολλοῖς, ἐμπειρίας ἐστίν: 

0814.10 

τὸ δ' ὅτι πᾶσι τοῖς τοιοῖσδε κατ' εἶδος ἓν ἀφορισθεῖσι, 
κάμνουσι τηνδὶ τὴν νόσον, συνήνεγκεν, οἷον τοῖς φλεγματώ- 
δεσιν ἢ χολώδεσι [ἢ] πυρέττουσι καύσῳ, τέχνης. -- πρὸς μὲν 
οὖν τὸ πράττειν ἐμπειρία τέχνης οὐδὲν δοκεῖ διαφέρειν, ἀλλὰ 
καὶ μᾶλλον ἐπιτυγχάνουσιν οἱ ἔμπειροι τῶν ἄνευ τῆς ἐμ- 
0814.15 


ΠΠ 


πειρίας λόγον ἐχόντων (αἴτιον δ' ὅτι ἡ μὲν ἐμπειρία τῶν 
καθ' ἕκαστόν ἐστι γνῶσις ἡ δὲ τέχνη τῶν καθόλου, αἱ δὲ 
πράξεις καὶ αἱ γενέσεις πᾶσαι περὶ τὸ καθ' ἕκαστόν εἰσιν: 
οὐ γὰρ ἄνθρωπον ὑγιάζει ὁ ἰατρεύων ἀλλ' ἢ κατὰ συμβε- 
βηκός, ἀλλὰ Καλλίαν ἢ Σωκράτην ἢ τῶν ἄλλων τινὰ 
9814.20 

τῶν οὕτω λεγομένων ᾧ συμβέβηκεν ἀνθρώπῳ εἶναι: ἐὰν 
οὖν ἄνευ τῆς ἐμπειρίας ἔχῃ τις τὸν λόγον, καὶ τὸ καθόλου 
μὲν γνωρίζῃ τὸ δ' ἐν τούτῳ καθ' ἕκαστον ἀγνοῇ, πολλά- 
κις διαμαρτήσεται τῆς θεραπείας: θεραπευτὸν γὰρ τὸ καθ' 
ἕκαστον): ἀλλ' ὅμως τό γε εἰδέναι καὶ τὸ ἐπαΐειν τῇ 
9814.25 

τέχνῃ τῆς ἐμπειρίας ὑπάρχειν οἰόμεθα μᾶλλον, καὶ σο- 
φωτέρους τοὺς τεχνίτας τῶν ἐμπείρων ὑπολαμβάνομεν, ὡς 
κατὰ τὸ εἰδέναι μᾶλλον ἀκολουθοῦσαν τὴν σοφίαν πᾶσι: 
τοῦτο δ' ὅτι οἱ μὲν τὴν αἰτίαν ἴσασιν οἱ δ' οὔ. οἱ μὲν γὰρ 
ἔμπειροι τὸ ὅτι μὲν ἴσασι, διότι δ' οὐκ ἴσασιν: οἱ δὲ τὸ διότι 


9814.30 


καὶ τὴν αἰτίαν γνωρίζουσιν. 


Όλοι οι άνθρωποι επιζητούν εκ φύσεως τη γνώση. Αυτό μαρτυρεί η αγάπη που τρέφουµε για τις αισθήσεις 
μας. Γιατί οι αισθήσεις μάς είναι προσφιλείς, ανεξάρτητα από τη χρησιμότητά τους, γι’ αυτές τις ίδιες, και 
περισσότερο απ᾿ όλες μάς είναι προσφιλής η αίσθηση της όρασης. Πράγματι, προτιμούμε γενικά την όραση 
απ᾽ όλες τις άλλες αισθήσεις, όχι µόνο όταν επιδιώκουμε να επιτύχουμε κάτι πρακτικό αλλά και όταν δεν 
σκοπεύουμε να κάνουμε τίποτα. Κι αυτό γιατί η όραση, περισσότερο από κάθε άλλη αίσθηση, µας δίνει 
γνώσεις και µας φανερώνει πολλές διαφορές. 

Τα ζώα γεννιούνται έχοντας εκ φύσεως αίσθηση. Από την αίσθηση, τώρα, σε άλλα ζώα δημιουργείται 
μνήμη και σε άλλα όχι. Και είναι επόμενο να είναι πιο έξυπνα και πιο ικανά για μάθηση όσα είναι 


προικισµένα µε μνήμη από όσα δεν είναι. Έξυπνα αλλά χωρίς δυνατότητα μάθησης είναι όσα ζώα δεν 

μπορούν να ακούσουν ήχους, όπως η μέλισσα και ίσως κάποιο άλλο παρόμοιο είδος ζώου: ενώ ικανά για 
μάθηση είναι όσα, εκτός από τη μνήμη, διαθέτουν επιπλέον και την αίσθηση της ακοής. 

Τα ζώα ζουν έχοντας παραστάσεις καὶ μνήμες, έχουν όµως ελάχιστη σχέση µε την εμπειρία. Ενώ το 
γένος τῶν ανθρώπων διαθέτει και τέχνη και λογική σκέψη. Η εμπειρία δημιουργείται στους ανθρώπους από 
τη μνήμη: πολλές μνήμες του ἰδιου πράγματος μπορούν να οδηγήσουν στη δημιουργία µιας εμπειρίας. Η 
εμπειρία, τώρα, φαίνεται σχεδόν όμοια µε την επιστήμη και την τέχνη, αφού πράγματι στους ανθρώπους η 
επιστήµη και η τέχνη προκύπτουν μέσω της εμπειρίας. Όπως λέει ο Πώλος, η εμπειρία δημιούργησε την 
τέχνη, ενώ η απειρία την τύχη. Η τέχνη γεννιέται όταν από πολλές διαπιστώσεις της εμπειρίας δημιουργείται 
µια καθολική αντίληψη για τα όμοια πράγματα. Το να αντιλαμβάνεσαι ότι αυτό το φάρμακο θα κάνει καλό 
στον Καλλία, που πάσχει από τη συγκεκριμένη αρρώστια, και το ίδιο στον Σωκράτη, και το ίδιο σε πολλές 
άλλες μεμονωμένες περιπτώσεις, είναι θέμα εμπειρίας. Είναι όµως θέµα τέχνης το να αντιλαμβάνεσαι ότι το 
φάρμακο κάνει καλό σε όλους εκείνους τους ανθρώπους, οι οποίοι ανήκουν σε ένα καθορισμένο είδος, και 
πάσχουν από τη συγκεκριμένη αρρώστια -- λ.χ. στους φλεγματώδεις ή χολώδεις τύπους ανθρώπων που 
πάσχουν από υψηλό πυρετό. 

Όσον αφορά λοιπόν την πράξη, φαίνεται ότι η εμπειρία δεν διαφέρει καθόλου από την τέχνη -- 
μάλιστα βλέπουμε τους ανθρώπους της εμπειρίας να επιτυγχάνουν περισσότερο από όσους διαθέτουν θεωρία 
χωρίς τη σχετική εμπειρία. Αυτό οφείλεται στο ότι η εμπειρία είναι γνώση τῶν επιµέρους, ενώ η τέχνη γνώση 
τῶν καθολικών: όλες όμως οι πράξεις και όλες οι δημιουργίες έχουν να κάνουν µε το επιµέρους. Δεν 
θεραπεύει τον άνθρωπο ο γιατρός, παρά μόνο «κατά συμβεβηκός», αλλά θεραπεύει τον Καλλία ή τον 
Σωκράτη ή κάποιον άλλο µε ανάλογο όνοµα, που συνέπεσε να εἶναι και άνθρωπος. Αν λοιπόν κάποιος 
διαθέτει τη θεωρία χωρίς τη σχετική εμπειρία και γνωρίζει το καθολικό, αλλά αγνοεί το επιµέρους που 
εμπεριέχεται σ᾽ αυτό, πολλές φορές θα αποτύχει στη θεραπεία. Γιατί αυτό που θεραπεύεται εἶναι το 
επιµέρους. Παρ’ όλα αυτά πιστεύουμε ότι η γνώση και κατανόηση ανήκουν στην τέχνη παρά στην εμπειρία, 
και θεωρούμε πιο σοφούς τους κατέχοντες μια τέχνη από τους ανθρώπους της εμπειρίας, αφού σε κάθε 
περίσταση η σοφία εξαρτάται περισσότερο από τη γνώση. Αυτό συμβαίνει γιατί οι µεν γνωρίζουν την αιτία, 
οι δε όχι. Οι άνθρωποι της εμπειρίας γνωρίζουν το «ότι» και αγνοούν το «διότι», ενώ οι κατέχοντες µια τέχνη 


γνωρίζουν το «διότι» και την αιτία. 

Η γνώση τῶν αρχών Η 


Αναλυτικά ύστερα Β.19 


990.20 

Ὅτι μὲν οὖν οὐκ ἐνδέχεται ἐπίστασθαι δι’ ἀποδείξεως 

μὴ γιγνώσκοντι τὰς πρώτας ἀρχὰς τὰς ἀμέσους, εἴρηται 
πρότερον. τῶν δ' ἀμέσων τὴν γνῶσιν, καὶ πότερον ἡ αὐτή 
ἐστιν ἢ οὐχ ἡ αὐτή, διαπορήσειεν ἄν τις, καὶ πότερον ἐπι- 
στήμη ἑκατέρου [ἢ οὔ], ἢ τοῦ μὲν ἐπιστήμη τοῦ δ' ἕτερόν τι γέ- 
090.25 

νος, καὶ πότερον οὐκ ἐνοῦσαι αἱ ἕξεις ἐγγίνονται ἢ ἐνοῦσαι 
λελήθασιν. εἰ μὲν δὴ ἔχομεν αὐτάς, ἄτοπον: συμβαίνει 

γὰρ ἀκριβεστέρας ἔχοντας γνώσεις ἀποδείξεως λανθάνειν. 

εἰ δὲ λαμβάνομεν μὴ ἔχοντες πρότερον, πῶς ἂν γνωρίζοι- 

μεν καὶ μανθάνοιμεν ἐκ μὴ προὐπαρχούσης γνώσεως; ἀδύ- 
095.30 

νατον γάρ, ὥσπερ καὶ ἐπὶ τῆς ἀποδείξεως ἐλέγομεν. φα- 
νερὸν τοίνυν ὅτι οὔτ' ἔχειν οἷόν τε, οὔτ' ἀγνοοῦσι καὶ μηδεμίαν 
ἔχουσιν ἕξιν ἐγγίγνεσθαι. ἀνάγκη ἄρα ἔχειν μέν τινα δύνα- 
μιν, μὴ τοιαύτην δ' ἔχειν ἣ ἔσται τούτων τιμιωτέρα κατ' 
ἀκρίβειαν. φαίνεται δὲ τοῦτό γε πᾶσιν ὑπάρχον τοῖς ζῴοις. 
090.35 

ἔχει γὰρ δύναμιν σύμφυτον κριτικήν, ἣν καλοῦσιν αἴσθησιν: 
ἐνούσης δ' αἰσθήσεως τοῖς μὲν τῶν ζῴων ἐγγίγνεται μονὴ τοῦ 
αἰσθήματος, τοῖς δ' οὐκ ἐγγίγνεται. ὅσοις μὲν οὖν μὴ ἐγγί- 
γνεται, ἢ ὅλως ἢ περὶ ἃ μὴ ἐγγίγνεται, οὐκ ἔστι τούτοις γνῶ- 
σις ἔξω τοῦ αἰσθάνεσθαι: ἐν οἷς δ' ἔνεστιν αἰσθομένοις ἔχειν 
1004.1 

ἔτι ἐν τῇ ψυχῇ. πολλῶν δὲ τοιούτων γινομένων ἤδη διαφορά 
τις γίνεται, ὥστε τοῖς μὲν γίνεσθαι λόγον ἐκ τῆς τῶν τοιού- 
τῶν μονῆς, τοῖς δὲ μή. 

Ἐκ μὲν οὖν αἰσθήσεως γίνεται μνήμη, 
ὥσπερ λέγομεν, ἐκ δὲ μνήμης πολλάκις τοῦ αὐτοῦ γινομέ- 
1004.5 
νης ἐμπειρία: αἱ γὰρ πολλαὶ μνῆμαι τῷ ἀριθμῷ ἐμπειρία 


μία ἐστίν. ἐκ δ' ἐμπειρίας ἢ ἐκ παντὸς ἠρεμήσαντος τοῦ κα- 

ον ὃν 


θόλου ἐν τῇ ψυχῇ, τοῦ ἑνὸς παρὰ τὰ πολλά, ὃ ἂν ἐν ἅπα- 

σιν ἓν ἐνῇ ἐκείνοις τὸ αὐτό, τέχνης ἀρχὴ καὶ ἐπιστήμης, 

ἐὰν μὲν περὶ γένεσιν, τέχνης, ἐὰν δὲ περὶ τὸ ὄν, ἐπιστήμης. 
1004.10 

οὔτε δὴ ἐνυπάρχουσιν ἀφωρισμέναι αἱ ἕξεις, οὔτ' ἀπ' ἄλ- 

λων ἕξεων γίνονται γνωστικωτέρων, ἀλλ' ἀπὸ αἰσθήσεως, 
οἷον ἐν μάχῃ τροπῆς γενομένης ἑνὸς στάντος ἕτερος ἔστη, εἶθ' 
ἕτερος, ἕως ἐπὶ ἀρχὴν ἦλθεν. ἡ δὲ ψυχὴ ὑπάρχει τοιαύτη 
οὖσα οἵα δύνασθαι πάσχειν τοῦτο. ὃ δ' ἐλέχθη μὲν πάλαι, 
1004.15 

οὐ σαφῶς δὲ ἐλέχθη, πάλιν εἴπωμεν. στάντος γὰρ τῶν 
ἀδιαφόρων ἑνός, πρῶτον μὲν ἐν τῇ ψυχῇ καθόλου (καὶ γὰρ 
αἰσθάνεται μὲν τὸ καθ' ἕκαστον, ἡ δ' αἴσθησις τοῦ καθόλου 
1000.1 

ἐστίν, οἷον ἀνθρώπου, ἀλλ' οὐ Καλλίου ἀνθρώπου): πάλιν ἐν τού- 
τοις ἵσταται, ἕως ἂν τὰ ἀμερῆ στῇ καὶ τὰ καθόλου, οἷον τοι- 
ονδὶ ζῷον, ἕως ζῷον, καὶ ἐν τούτῳ ὡσαύτως. δῆλον δὴ ὅτι 
ἡμῖν τὰ πρῶτα ἐπαγωγῇ γνωρίζειν ἀναγκαῖον: καὶ γὰρ 

1000.5 


ἢ αἴσθησις οὕτω τὸ καθόλου ἐμποιεῖ. 


Ότι δεν μπορεί να υπάρξει αποδεικτική γνώση αν κανείς δεν έχει γνωρίσει τις πρώτες αρχές, τις άµεσες, έχει 
ἤδη ειπωθεί. Όσο για τη γνώση τῶν αμέσων αρχών, αξίζει να τεθεί το ερώτηµα αν και αυτή η γνώση είναι 
αποδεικτική ή όχι, αν αποτελούν και οι δυο γνώσεις επιστήμη, ή αν η µια είναι επιστήμη και η άλλη ανήκει σε 
άλλο είδος γνώσης. Ακόμη, αξίζει να τεθεί το ερώτημα αν οι έξεις [δια μέσου των οποίων γνωρίζουμε τις 
πρώτες αρχές] δημιουργούνται χωρίς να προὐπάρχουν, ή προὐπάρχουν και απλώς µας διαφεύγει η ὑπαρξή 
τους. Το να υποθέσει κανείς ότι κατέχουµε τις έξεις αυτές, είναι άτοπο. Γιατί αυτό θα σήμαινε ότι κατέχουµε 
γνώσεις ακριβέστερες από την απόδειξη και αυτές µας διαφεύγουν. Αν πάλι τις αποκτούµε ενώ 
προηγουμένως δεν τις κατείχαµε, πώς θα γνωρίζαμε και θα μαθαίναμε χωρίς προὐπάρχουσα γνώση; Κάτι 
τέτοιο είναι αδύνατο, όπως είπαμε όταν μιλούσαμε για την απόδειξη. Είναι επομένως φανερό ότι δεν είναι 
δυνατό ούτε να κατέχουµε αυτές τις έξεις ούτε να τις αποκτούµε ενώ τις αγνοούσαμε και δεν κατείχαµε καμία 
άλλη έξη. Κατά συνέπειαν, πρέπει να κατέχουμε κάποια δύναμη, η δύναμη όµως αυτή να είναι τέτοιας 
µορφής ώστε να µην είναι ανώτερη ὡς προς την ακρίβεια από τις έξεις αυτές. Αυτή η δύναμη, όπως φαίνεται, 
υπάρχει σε όλα τα ζώα. Γιατί όλα κατέχουν µια έμφυτη κριτική δύναμη, η οποία ονομάζεται αίσθηση. Και 
ενώ η αίσθηση υπάρχει πάντοτε, σε άλλα από τα ζώα το αίσθηµα διατηρείται, ενώ σε άλλα όχι. Σε όσα ζώα τα 
αισθήµατα δεν διατηρούνται, εἶτε ολοκληρωτικά είτε κατά περίπτωση, σε αυτά δεν υπάρχει γνώση πέρα από 


την αίσθηση. Σε όσα ζώα όµως µε την αίσθηση υπάρχει διατήρηση αισθημάτων, τα αισθήματα παραμένουν 


13] 


μέσα στην ψυχή. Όταν τα αισθήματα πολλαπλασιαστούν δημιουργείται κάποια διαφοροποίηση: σε άλλα ζώα 
από τη διατήρηση των αισθημάτων δημιουργείται ο λόγος, και σε άλλα όχι. Από την αίσθηση δημιουργείται η 
μνήμη, όπως λέγαμε, και από την επαναλαμβανόμενη μνήμη του ίδιου πράγματος η εμπειρία. Γιατί οι 
πολυάριθμες μνήμες διαμορφώνουν μία εμπειρία. Από την εμπειρία τώρα, δηλαδή από την ολότητα τοῦ 
καθόλου που ακινητοποιείται στην ψυχή -- το ένα σε σχέση µε τα πολλά, αυτό που ίδιο ενυπάρχει µέσα σε 
όλα εκείνα τα πολλά δημιουργείται η αρχή της τέχνης και της επιστήμης. Η αρχή της τέχνης όταν έχουμε να 
κάνουμε µε τη μεταβολή, και η αρχή της επιστήμης όταν έχουµε να κάνουμε µε το ον. Οι έξεις λοιπόν δεν 
προὐπάρχουν πλήρως καθορισμένες, ούτε γεννιούνται από άλλες έξεις γνωστικά υπέρτερες, αλλά από την 
αίσθηση -- συμβαίνει όπως στη µάχη, όπου όταν υπάρχει εκτροπή, κάποιος πρώτος θα σταθεί ακίνητος και θα 
ακολουθήσει ένας άλλος, έως ότου όλο το στράτευμα επανέλθει στην αρχική του διάταξη. Και η ψυχή είναι 
έτσι φτιαγμένη ὥστε να µπορεί να υφίσταται αυτή τη διαδικασία. Ας πούμε όμως πάλι αυτό που 
προηγουμένως είπαμε, αν και όχι τόσο καθαρά. Γιατί όταν σταθεί [στην ψυχή] ένα από αυτά τα 
αδιαφοροποίητα [αισθήματα] δημιουργείται το πρώτο καθόλου µέσα στην ψυχή (γιατί ενώ αισθανόμαστε το 
επιµέρους, η αίσθηση είναι αίσθηση του καθόλου, δηλαδή έχουμε αίσθηση του ανθρώπου και όχι του 
ανθρώπου Καλλία). Και απὀ αυτά πάλι κάποιο θα σταθεί, έως ότου σταθούν τα αδιαίρετα καθόλου, δηλαδή 
το τέτοιου είδους ζώο, και τελικά το ζώο, και ούτω καθεξής. Είναι λοιπόν φανερό ότι κατ᾽ ανάγκην 
γνωρίζουμε τις πρώτες αρχές δια της επαγωγής. Γιατί η αίσθηση µε τον τρόπο αυτόν δημιουργεί το καθόλου 


µέσα µας. 

Η διαίρεση τῶν επιστημών 


Μετά τα φυσικά Ε.Ι 


Αἱ ἀρχαὶ καὶ τὰ αἴτια ζητεῖται τῶν ὄντων, δῆλον δὲ 

ὅτι ᾗ ὄντα. ἔστι γάρ τι αἴτιον ὑγιείας καὶ εὐεξίας, καὶ τῶν 
10250.5 

μαθηματικῶν εἰσὶν ἀρχαὶ καὶ στοιχεῖα καὶ αἴτια, καὶ ὅλως 
δὲ πᾶσα ἐπιστήμη διανοητικὴ ἢ μετέχουσά τι διανοίας περὶ 
αἰτίας καὶ ἀρχάς ἐστιν ἢ ἀκριβεστέρας ἢ ἁπλουστέρας. ἀλλὰ 


πᾶσαι αὗται περὶ ὄν τι καὶ γένος τι περιγραψάμεναι περὶ 


Σ 


η 


τούτου πραγματεύονται, ἀλλ’ οὐχὶ περὶ ὄντος ἁπλῶς οὐδὲ 
10250.10 

ὄν, οὐδὲ τοῦ τί ἐστιν οὐθένα λόγον ποιοῦνται, ἀλλ' ἐκ τούτου, 
αἱ μὲν αἰσθήσει ποιήσασαι αὐτὸ δῆλον αἱ δ' ὑπόθεσιν λα- 
βοῦσαι τὸ τί ἐστιν, οὕτω τὰ καθ' αὑτὰ ὑπάρχοντα τῷ γένει 

περὶ ὅ εἰσιν ἀποδεικνύουσιν ἢ ἀναγκαιότερον ἢ μαλακώτερον: 
διόπερ φανερὸν ὅτι οὐκ ἔστιν ἀπόδειξις οὐσίας οὐδὲ τοῦ τί ἐστιν 
10250.15 

ἐκ τῆς τοιαύτης ἐπαγωγῆς, ἀλλά τις ἄλλος τρόπος τῆς 
δηλώσεως. ὁμοίως δὲ οὐδ' εἰ ἔστιν ἢ μὴ ἔστι τὸ γένος περὶ ὃ 
πραγματεύονται οὐδὲν λέγουσι, διὰ τὸ τῆς αὐτῆς εἶναι δια- 
νοίας τό τε τί ἐστι δῆλον ποιεῖν καὶ εἰ ἔστιν. -- ἐπεὶ δὲ καὶ ἡ 
φυσικὴ ἐπιστήμη τυγχάνει οὖσα περὶ γένος τι τοῦ ὄντος (περὶ 
10250.20 

γὰρ τὴν τοιαύτην ἐστὶν οὐσίαν ἐν ᾗ ἡ ἀρχὴ τῆς κινήσεως καὶ 
στάσεως ἐν αὐτῇ), δῆλον ὅτι οὔτε πρακτική ἐστιν οὔτε ποιητική 
(τῶν μὲν γὰρ ποιητῶν ἐν τῷ ποιοῦντι ἡ ἀρχή, ἢ νοῦς ἢ τέ- 

χνη ἢ δύναμίς τις, τῶν δὲ πρακτῶν ἐν τῷ πράττοντι, ἡ 
προαίρεσις: τὸ αὐτὸ γὰρ τὸ πρακτὸν καὶ προαιρετόν), 

10250.25 

ὥστε εἰ πᾶσα διάνοια ἢ πρακτικὴ ἢ ποιητικὴ ἢ θεωρητική, 

ἢ φυσικὴ θεωρητική τις ἂν εἴη, ἀλλὰ θεωρητικὴ περὶ τοιοῦ- 

τον ὂν ὅ ἐστι δυνατὸν κινεῖσθαι, καὶ περὶ οὐσίαν τὴν κατὰ 

τὸν λόγον ὡς ἐπὶ τὸ πολὺ ὡς οὐ χωριστὴν μόνον. δεῖ δὲ τὸ τί 

ἦν εἶναι καὶ τὸν λόγον πῶς ἐστὶ μὴ λανθάνειν, ὡς ἄνευ γε 


10250.30 

τούτου τὸ ζητεῖν μηδέν ἐστι ποιεῖν. ἔστι δὲ τῶν ὁριζομένων 
καὶ τῶν τί ἐστι τὰ μὲν ὡς τὸ σιμὸν τὰ δ' ὡς τὸ κοῖ- 

λον. διαφέρει δὲ ταῦτα ὅτι τὸ μὲν σιμὸν συνειλημμένον ἐστὶ 
μετὰ τῆς ὕλης (ἔστι γὰρ τὸ σιμὸν κοίλη ῥίς), ἡ δὲ κοιλό- 
της ἄνευ ὕλης αἰσθητῆς. εἰ δὴ πάντα τὰ φυσικὰ ὁμοίως τῷ 
1026α4.1 

σιμῷ λέγονται, οἷον ῥὶς ὀφθαλμὸς πρόσωπον σὰρξ ὀστοῦν, 
ὅλως ζῷον, φύλλον ῥίζα φλοιός, ὅλως φυτόν (οὐθενὸς 

γὰρ ἄνευ κινήσεως ὁ λόγος αὐτῶν, ἀλλ' ἀεὶ ἔχει ὕλην), 
δῆλον πῶς δεῖ ἐν τοῖς φυσικοῖς τὸ τί ἐστι ζητεῖν καὶ ὁρίζε- 
10264.5 

σθαι, καὶ διότι καὶ περὶ ψυχῆς ἐνίας θεωρῆσαι τοῦ φυσικοῦ, 
ὅση μὴ ἄνευ τῆς ὕλης ἐστίν. ὅτι μὲν οὖν ἡ φυσικὴ θεωρη- 
τική ἐστι, φανερὸν ἐκ τούτων: ἀλλ' ἔστι καὶ ἡ μαθημα- 
τικὴ θεωρητική: ἀλλ' εἰ ἀκινήτων καὶ χωριστῶν ἐστί, νῦν 
ἄδηλον, ὅτι μέντοι ἔνια μαθήματα ᾖ ἀκίνητα καὶ ᾖ χωρι- 
1026α.ἱ0 

στὰ θεωρεῖ, δῆλον. εἰ δέ τί ἐστιν ἀΐδιον καὶ ἀκίνητον καὶ 
χωριστόν, φανερὸν ὅτι θεωρητικῆς τὸ γνῶναι, οὐ μέντοι φυ- 
σικῆς γε (περὶ κινητῶν γάρ τινῶν ἡ φυσική) οὐδὲ μαθημα- 
τικῆς, ἀλλὰ προτέρας ἀμφοῖν. ἡ μὲν γὰρ φυσικὴ περὶ 
χωριστὰ μὲν ἀλλ’ οὐκ ἀκίνητα, τῆς δὲ μαθηματικῆς ἔνια 
10264.15 

περὶ ἀκίνητα μὲν οὐ χωριστὰ δὲ ἴσως ἀλλ’ ὡς ἐν ὕλῃ: ἡ 

δὲ πρώτη καὶ περὶ χωριστὰ καὶ ἀκίνητα. ἀνάγκη δὲ πάντα 
μὲν τὰ αἴτια ἀΐδια εἶναι, μάλιστα δὲ ταῦτα: ταῦτα γὰρ 

αἴτια τοῖς φανεροῖς τῶν θείων. ὥστε τρεῖς ἂν εἶεν φιλοσο- 
φίαι θεωρητικαί, μαθηματική, φυσική, θεολογική (οὐ γὰρ 
1026α.20 

ἄδηλον ὅτι εἴ που τὸ θεῖον ὑπάρχει, ἐν τῇ τοιαύτῃ φύσει 
ὑπάρχει), καὶ τὴν τιμιωτάτην δεῖ περὶ τὸ τιμιώτατον γένος 
εἶναι. αἱ μὲν οὖν θεωρητικαὶ τῶν ἄλλων ἐπιστημῶν αἱρετώ- 
ταται, αὕτη δὲ τῶν θεωρητικῶν. ἀπορήσειε γὰρ ἄν τις πό- 
τερόν ποθ' ἡ πρώτη φιλοσοφία καθόλου ἐστὶν ἢ περί τι γέ- 
10264.25 

νος καὶ φύσιν τινὰ μίαν (οὐ γὰρ ὁ αὐτὸς τρόπος οὐδ' ἐν 


ταῖς μαθηματικαῖς, ἀλλ' ἡ μὲν γεωμετρία καὶ ἀστρολογία 

περί τινα φύσιν εἰσίν, ἡ δὲ καθόλου πασῶν κοινή): εἰ μὲν 
οὖν μὴ ἔστι τις ἑτέρα οὐσία παρὰ τὰς φύσει συνεστηκυίας, ἡ 
φυσικὴ ἂν εἴη πρώτη ἐπιστήμη: εἰ δ' ἔστι τις οὐσία ἀκίνητος, 
10264.30 

αὕτη προτέρα καὶ φιλοσοφία πρώτη, καὶ καθόλου οὕτως 

ὅτι πρώτη: καὶ περὶ τοῦ ὄντος ᾖ ὂν ταύτης ἂν εἴη θεωρῆσαι, 


καὶ τί ἐστι καὶ τὰ ὑπάρχοντα ῇ ὄν. 


Αναζητούνται οι αρχές και τα αίτια τῶν όντων -- και είναι φανερό ότι εδώ πρόκειται για τα όντα ὡς όντα. 
Γιατί υπάρχει πράγματι κάποιο αίτιο της υγείας και της ευεξίας, όπως υπάρχουν και αρχές και αίτια των 
μαθηματικών: και, γενικώς, κάθε διανοητική επιστήμη, ακόµη και η επιστήμη που έχει μικρή σχέση µε τη 
διανοητική έρευνα, ασχολείται µε αιτίες και αρχές, είτε µε αρχές περισσότερο ακριβείς είτε µε πιο γενικές. 

Όλες όµως αυτές οι επιστήμες περιγράφουν κάποιο ον που υπάρχει ή κάποιο γένος του όντος, και 
μιλούν ακριβώς για αυτό: δεν μιλούν όµως για το ον γενικά ή για το ον ὡς ον, οὔτε διατυπώνουν τον ορισμό 
του «τι είναι». Αντιθέτως το θεωρούν δεδομένο και εκκινούν από αυτό: και κάποιες επιστήµες το καθιστούν 
έκδηλο µέσω της αίσθησης, ενώ άλλες εκλαμβάνουν ὡς υπόθεση το «τι εἶναυ και αποδεικνύουν µε 
περισσότερο ή λιγότερο αυστηρό τρόπο όσα εξαρτώνται άµεσα από το γένος αυτό του όντος. Είναι λοιπόν 
φανερό ότι σε αυτή τη γνωστική διαδικασία δεν υπάρχει καµία απόδειξη της ουσίας ή τοῦ «τι είναι», αλλά ο 
τρόπος της κατάδειξης είναι διαφορετικός. Παρομοίως, δεν μιλούν οὔτε για το αν υπάρχει ή δεν υπάρχει το 
γένος του όντος µε το οποίο ασχολούνται: γιατί η απόδειξη του «τι είνα και του «εάν εἰναι» ανήκει στην 
ίδια διανοητική έρευνα. 

Επειδή λοιπόν και η φυσική είναι επιστήμη που µελετά κάποιο γένος του όντος (γιατί ασχολείται 
ακριβώς µε εκείνες τις ουσίες, που ενσωματώνουν εντός τοὺς την αρχή της κίνησης και της ακινητοποίησης), 
είναι φανερό ότι η φυσική δεν ούτε πρακτική οὔτε ποιητική επιστήμη. Πράγματι, στα προϊόντα της τέχνης η 
αρχή εδράζεται στον κατασκευαστή -- είτε η αρχή αυτή εἶναι ο νους είτε είναι η τέχνη είτε κάποια δύναμη: 
ενώ στις πράξεις η αρχή εδράζεται στον πράττοντα, και εἶναι η προαίρεση, αφού το προϊόν της πράξης και το 
προϊόν της προαίρεσης είναι το ίδιο. Κατά συνέπειαν, εφόσον κάθε διανοητική έρευνα είναι ή πρακτική ή 
ποιητική ή θεωρητική, η φυσική θα είναι θεωρητική επιστήμη, αλλά θα ασχολείται µε εκείνα τα όντα που 
μπορούν να κινηθούν, µε εκείνες τις ουσίες που αντιστοιχούν στον ορισμό τους Ως επί το πλείστον, και 
σίγουρα δεν είναι χωριστές από την ύλη. 

Το «τι ήταν να εἶναι» και ο ορισμός αυτών τῶν ουσιών δεν πρέπει να µας διαφεύγει, γιατί χωρίς αυτό 
δεν έχει κανένα αποτέλεσµα η έρευνα. Από τα οριζόμενα τώρα πράγµατα και τους ορισμούς τους, κάποια 
είναι σαν το «σιμόν» και κάποια σαν το «κοίλο». Η διαφορά τους έγκειται στο γεγονός ότι το µεν «σιμόν» 
είναι πάντοτε συνδεδεμένο µε την ύλη (γιατί το «σιμόν» είναι ακριβώς η «κοίλη μύτη»), η δε κοιλότητα δεν 
έχει ύλη αισθητή. Αν λοιπόν όλα τα φυσικά όντα λέγονται όπως το «σιμόν», λ.χ. η μύτη, το μάτι, το 
πρόσωπο, η σάρκα, το οστό, και ακόµη, γενικότερα, το ζώο, το φύλλο, η ρίζα, ο φλοιός, και γενικά το φυτό -- 


γιατί κανενός από αυτά ο ορισμός δεν διαχωρίζεται από τη μεταβολή, πάντοτε εμπεριέχει την ύλη- . είναι 

φανερό µε ποιο τρόπο πρέπει να αναζητήσουμε στα φυσικά όντα το «τι είναι», δηλαδή να τα ορίσουμε. 
Επιπλέον, έργο του φυσικού είναι να ασχοληθεί ὡς έναν βαθµό και µε την ψυχή, µε αυτήν τουλάχιστον που 
δεν διαχωρίζεται από την ύλη. Προκύπτει λοιπόν από τα παραπάνω ότι η φυσική είναι θεωρητική επιστήμη. 

Αλλά και η μαθηματική επιστήμη είναι θεωρητική. Το αν τώρα το αντικείμενό της είναι όντα που 
είναι πράγματι ακίνητα και χωριστά από την ύλη, αυτό για την ώρα εἶναι άδηλο: ότι όμως μελετά κάποιες 
μαθηματικές οντότητες σαν να είναι ακίνητες και χωριστές, αυτό είναι φανερό. 

Αν υπάρχει κάποιο ον αιώνιο, ακίνητο και χωριστό, τότε είναι φανερό ότι η γνώση του είναι έργο 
µιας θεωρητικής επιστήμης: όχι όµως της φυσικῆς επιστήμης ούτε τῶν μαθηματικών, αλλά µιας επιστήμης 
πιο πρωταρχικής και από τις δύο. Γιατί η φυσική ασχολείται µε όντα που έχουν ξεχωριστή ύπαρξη αλλά δεν 
είναι ακίνητα, ενώ αντικείµενα της μαθηματικής επιστήµης είναι κάποια όντα που είναι μεν ακίνητα, αλλά 
μάλλον δεν είναι χωριστά αλλά δείχνουν να είναι συνδεδεμένα µε την ύλη. Η πρωταρχική όμως επιστήμη 
πρέπει να μελετά και χῶριστά και ακίνητα όντα. 

Είναι όµως αναγκαίο όλα τα αίτια να είναι αιώνια, και ιδίως αυτά τα αίτια -- γιατί αυτά είναι αίτια των 
ορατών θεϊκών όντων. Επομένως, τρεις θα είναι οι θεωρητικές φιλοσοφίες: τα μαθηματικά, η φυσική και η 
θεολογική. Γιατί είναι φανερό ότι, αν κάπου υπάρχει η θεότητα, θα υπάρχει σε αυτού του είδους τις φύσεις -- 
και η πιο άξια επιστήμη θα πρέπει να μελετά το πιο άξιο γένος του όντος. Οι θεωρητικές επιστήµες λοιπόν 
είναι προτιμότερες από τις υπόλοιπες επιστήµες, και αυτή η επιστήμη είναι προτιμότερη ανάμεσα στις 
θεωρητικές. 

Θα μπορούσε κανείς να θέσει το ερώτημα αν η Πρώτη φιλοσοφία είναι καθολική ή αν ασχολείται µε 
ένα συγκεκριµένο γένος ή φύση του όντος (γιατί και στα μαθηματικά ακόµη υπάρχει µια τέτοια διάκριση, 
αφού η γεωμετρία και η αστρονομία ασχολούνται µε µία φύση του όντος, ενώ υπάρχουν και τα καθολικά 
μαθηματικά που είναι κοινά σε όλους τους κλάδους). Αν λοιπόν δεν υπήρχε καμία άλλη ουσία πέρα από τις 
ουσίες που έχουν συσταθεί από τη φύση, τότε η φυσική θα ήταν η πρωταρχική επιστήμη. Αν όµως υπάρχει 
κάποια ουσία ακίνητη, αυτή η ουσία θα προηγείται, και η επιστήμη που την μελετά θα είναι η Πρώτη 
φιλοσοφία: και θα είναι καθολική επιστήμη, ακριβώς γιατί είναι πρωταρχική. Σ᾽ αυτήν αρμόζει η µελέτη του 


όντος ὡς ον, σ᾽ αυτήν το «τι είναυ» και οι ιδιότητες που συνάδουν στο ον Ως Ον. 

Τι είναι η πρώτη φιλοσοφία 


Μετά τα φυσικά Α.2 


Ἐπεὶ δὲ ταύτην τὴν ἐπιστήμην ζητοῦμεν, τοῦτ' ἂν εἴη 

9824.5 

σκεπτέον, ἡ περὶ ποίας αἰτίας καὶ περὶ ποίας ἀρχὰς ἐπι- 
στήμη σοφία ἐστίν. εἰ δὴ λάβοι τις τὰς ὑπολήψεις ἃς ἔχο- 

μεν περὶ τοῦ σοφοῦ, τάχ' ἂν ἐκ τούτου φανερὸν γένοιτο μᾶλ- 
λον. ὑπολαμβάνομεν δὴ πρῶτον μὲν ἐπίστασθαι πάντα τὸν 
σοφὸν ὡς ἐνδέχεται, μὴ καθ' ἕκαστον ἔχοντα ἐπιστήμην 
9824.10 

αὐτῶν: εἶτα τὸν τὰ χαλεπὰ γνῶναι δυνάμενον καὶ μὴ 

ῥάδια ἀνθρώπῳ γιγνώσκειν, τοῦτον σοφόν (τὸ γὰρ αἰσθάνε- 
σθαι πάντων κοινόν, διὸ ῥῴδιον καὶ οὐδὲν σοφόν): ἔτι τὸν 
ἀκριβέστερον καὶ τὸν διδασκαλικώτερον τῶν αἰτιῶν σοφώτε- 
ρον εἶναι περὶ πᾶσαν ἐπιστήμην: καὶ τῶν ἐπιστημῶν δὲ τὴν 
9824.15 

αὑτῆς ἕνεκεν καὶ τοῦ εἰδέναι χάριν αἱρετὴν οὖσαν μᾶλλον 
εἶναι σοφίαν ἢ τὴν τῶν ἀποβαινόντων ἕνεκεν, καὶ τὴν ἀρ- 
χικωτέραν τῆς ὑπηρετούσης μᾶλλον σοφίαν: οὐ γὰρ δεῖν 
ἐπιτάττεσθαι τὸν σοφὸν ἀλλ' ἐπιτάττειν, καὶ οὐ τοῦτον 

ἑτέρῳ πείθεσθαι, ἀλλὰ τούτῳ τὸν ἧττον σοφόν. -- τὰς μὲν οὖν 
9824.20 

ὑπολήψεις τοιαύτας καὶ τοσαύτας ἔχομεν περὶ τῆς σοφίας 
καὶ τῶν σοφῶν: τούτων δὲ τὸ μὲν πάντα ἐπίστασθαι τῷ μά- 
λιστα ἔχοντι τὴν καθόλου ἐπιστήμην ἀναγκαῖον ὑπάρχειν 
(οὗτος γὰρ οἶδέ πως πάντα τὰ ὑποκείμενα), σχεδὸν δὲ καὶ 
χαλεπώτατα ταῦτα γνωρίζειν τοῖς ἀνθρώποις, τὰ μάλιστα 
9824.25 

καθόλου (πορρωτάτω γὰρ τῶν αἰσθήσεών ἐστιν), ἀκριβέσταται 
δὲ τῶν ἐπιστημῶν αἳ μάλιστα τῶν πρώτων εἰσίν (αἱ γὰρ ἐξ 
ἐλαττόνων ἀκριβέστεραι τῶν ἐκ προσθέσεως λεγομένων, 
οἷον ἀριθμητικὴ γεωμετρίας): ἀλλὰ μὴν καὶ διδασκαλική γε 
ἡ τῶν αἰτιῶν θεωρητικὴ μᾶλλον (οὗτοι γὰρ διδάσκουσιν, οἱ τὰς 
9824.30 


αἰτίας λέγοντες περὶ ἑκάστου), τὸ δ' εἰδέναι καὶ τὸ ἐπίστασθαι 

αὐτῶν ἕνεκα μάλισθ' ὑπάρχει τῇ τοῦ μάλιστα ἐπιστητοῦ ἐπι- 
στήμῃ (ὁ γὰρ τὸ ἐπίστασθαι δι' αὑτὸ αἱρούμενος τὴν μάλιστα 
9820.1 

ἐπιστήμην μάλιστα αἱρήσεται, τοιαύτη δ' ἐστὶν ἡ τοῦ μάλιστα 
ἐπιστητοῦ), μάλιστα δ' ἐπιστητὰ τὰ πρῶτα καὶ τὰ αἴτια (διὰ 
γὰρ ταῦτα καὶ ἐκ τούτων τἆλλα γνωρίζεται ἀλλ' οὐ ταῦτα 

διὰ τῶν ὑποκειμένων), ἀρχικωτάτη δὲ τῶν ἐπιστημῶν, καὶ 
9520.5 

μᾶλλον ἀρχικὴ τῆς ὑπηρετούσης, ἡ γνωρίζουσα τίνος ἕνεκέν 
ἐστι πρακτέον ἕκαστον: τοῦτο δ' ἐστὶ τἀγαθὸν ἑκάστου, ὅλως 


2, 


δὲ τὸ ἄριστον ἐν τῇ φύσει πάσῃ. ἐξ ἁπάντων οὖν τῶν εἰρη- 
μένων ἐπὶ τὴν αὐτὴν ἐπιστήμην πίπτει τὸ ζητούμενον ὄνομα: 
δεῖ γὰρ ταύτην τῶν πρώτων ἀρχῶν καὶ αἰτιῶν εἶναι θεωρητι- 
9825.10 

κήν: καὶ γὰρ τἀγαθὸν καὶ τὸ οὗ ἕνεκα ἓν τῶν αἰτίων ἐστίν. 
Ὅτι δ' οὐ ποιητική, δῆλον καὶ ἐκ τῶν πρώτων φιλοσοφη- 
σάντων: διὰ γὰρ τὸ θαυμάζειν οἱ ἄνθρωποι καὶ νῦν καὶ 

τὸ πρῶτον ἤρξαντο φιλοσοφεῖν, ἐξ ἀρχῆς μὲν τὰ πρόχειρα 
τῶν ἀτόπων θαυμάσαντες, εἶτα κατὰ μικρὸν οὕτω προϊόντες 
9820.15 

καὶ περὶ τῶν μειζόνων διαπορήσαντες, οἷον περί τε τῶν τῆς 
σελήνης παθημάτων καὶ τῶν περὶ τὸν ἥλιον καὶ ἄστρα 

καὶ περὶ τῆς τοῦ παντὸς γενέσεως. ὁ δ' ἀπορῶν καὶ θαυμά- 
ζων οἴεται ἀγνοεῖν (διὸ καὶ ὁ φιλόμυθος φιλόσοφός πώς 
ἐστιν: ὁ γὰρ μῦθος σύγκειται ἐκ θαυμασίων): ὥστ' εἴπερ διὰ 
9825.20 

τὸ φεύγειν τὴν ἄγνοιαν ἐφιλοσόφησαν, φανερὸν ὅτι διὰ τὸ 
εἰδέναι τὸ ἐπίστασθαι ἐδίωκον καὶ οὐ χρήσεώς τινος ἕνεκεν. 
μαρτυρεῖ δὲ αὐτὸ τὸ συμβεβηκός: σχεδὸν γὰρ πάντων 
ὑπαρχόντων τῶν ἀναγκαίων καὶ πρὸς ῥᾳστώνην καὶ διαγῶ- 
γὴν ἡ τοιαύτη φρόνησις ἤρξατο ζητεῖσθαι. δῆλον οὖν ὡς δι' 
9820.25 

οὐδεμίαν αὐτὴν ζητοῦμεν χρείαν ἑτέραν, ἀλλ' ὥσπερ ἄνθρω- 
πος, φαμέν, ἐλεύθερος ὁ αὑτοῦ ἕνεκα καὶ μὴ ἄλλου ὤν, οὕτω 
καὶ αὐτὴν ὡς μόνην οὖσαν ἐλευθέραν τῶν ἐπιστημῶν: μόνη 
γὰρ αὕτη αὐτῆς ἕνεκέν ἐστιν. διὸ καὶ δικαίως ἂν οὐκ ἀνθρῶ- 


πίνη νομίζοιτο αὐτῆς ἡ κτῆσις: πολλαχῇ γὰρ ἡ φύσις δούλη τῶν 


138 


0820.30 

ἀνθρώπων ἐστίν, ὥστε κατὰ Σιμωνίδην “θεὸς ἂν μόνος τοῦτ' 
ἔχοι γέρας”, ἄνδρα δ' οὐκ ἄξιον μὴ οὐ ζητεῖν τὴν καθ' αὑτὸν 
ἐπιστήμην. εἰ δὴ λέγουσί τι οἱ ποιηταὶ καὶ πέφυκε φθονεῖν 
9834.1 

τὸ θεῖον, ἐπὶ τούτου συμβῆναι μάλιστα εἰκὸς καὶ δυστυχεῖς 
εἶναι πάντας τοὺς περιττούς. ἀλλ' οὔτε τὸ θεῖον φθονερὸν ἐν- 
δέχεται εἶναι, ἀλλὰ κατὰ τὴν παροιμίαν πολλὰ ψεύδονται 
ἀοιδοί, οὔτε τῆς τοιαύτης ἄλλην χρὴ νομίζειν τιμιῶ- 

0834.5 

τέραν. ἡ γὰρ θειοτάτη καὶ τιμιωτάτη: τοιαύτη δὲ διχῶς 

ἂν εἴη μόνη: ἥν τε γὰρ μάλιστ' ἂν ὁ θεὸς ἔχοι, θεία τῶν 
ἐπιστημῶν ἐστί, κἂν εἴ τις τῶν θείων εἴη. μόνη δ' αὕτη τού- 
τῶν ἀμφοτέρων τετύχηκεν: ὅ τε γὰρ θεὸς δοκεῖ τῶν αἰτίων 
πᾶσιν εἶναι καὶ ἀρχή τις, καὶ τὴν τοιαύτην ἢ μόνος ἢ μά- 
9834.10 

λιστ' ἂν ἔχοι ὁ θεός. ἀναγκαιότεραι μὲν οὖν πᾶσαι ταύτης, 
ἀμείνων δ' οὐδεμία. -- δεῖ μέντοι πῶς καταστῆναι τὴν κτῆσιν 
αὐτῆς εἰς τοὐναντίον ἡμῖν τῶν ἐξ ἀρχῆς ζητήσεων. ἄρχονται 
μὲν γάρ, ὥσπερ εἴπομεν, ἀπὸ τοῦ θαυμάζειν πάντες εἰ οὕτως 
ἔχει, καθάπερ «περὶ» τῶν θαυμάτων ταὐτόματα [τοῖς μήπω τε- 
9834.15 

θεωρηκόσι τὴν αἰτίαν] ἢ περὶ τὰς τοῦ ἡλίου τροπὰς ἢ τὴν τῆς 
διαμέτρου ἀσυμμετρίαν (θαυμαστὸν γὰρ εἶναι δοκεῖ πᾶσι «τοῖς 
μήπω τεθεωρηκόσι τὴν αἰτίαν» εἴ τι τῷ ἐλαχίστῳ μὴ μετρεῖται): 
δεῖ δὲ εἰς τοὐναντίον καὶ τὸ ἄμεινον κατὰ τὴν παροιμίαν ἀπο- 
τελευτῆσαι, καθάπερ καὶ ἐν τούτοις ὅταν μάθωσιν: οὐθὲν γὰρ 
9834.20 

ἂν οὕτως θαυμάσειεν ἀνὴρ γεωμετρικὸς ὡς εἰ γένοιτο ἡ διάμετρος 
μετρητή. τίς μὲν οὖν ἡ φύσις τῆς ἐπιστήμης τῆς ζητουμένης, 
εἴρηται, καὶ τίς ὁ σκοπὸς οὗ δεῖ τυγχάνειν τὴν ζήτησιν καὶ 


τὴν ὅλην μέθοδον. 


Εφόσον αυτή τη γνώση αναζητούμε, το επόμενο που πρέπει να διερευνήσουμε είναι ποιῶν αιτιών και ποιῶν 
αρχών η γνώση είναι σοφία. Αν λάβει κανείς υπόψη του τις αντιλήψεις που έχουµε για τον σοφό, ίσως τότε η 
απάντηση στο ερώτημα αυτό να γίνει πιο εὔκολη. Θεωρούμε λοιπόν, πρώτον, ότι ο σοφός γνωρίζει τα πάντα, 


όσο αυτό είναι δυνατό, χωρίς όµως να έχει και γνώση του καθενός από αυτά ξεχωριστά. Έπειτα ότι σοφός 

είναι αυτός που μπορεί να γνωρίσει τα δύσκολα πράγματα, αυτά που οι άνθρωποι δεν μπορούν να 
κατανοήσουν µε ευκολία (πράγματι, η δυνατότητα της αίσθησης είναι κοινή σε όλους, και άρα είναι κάτι 
εύκολο και άσχετο µε τη σοφία). Ακόμη θεωρούμε ότι πιο σοφός σε κάθε τοµέα γνώσης είναι αυτός που 
συλλαμβάνει µε μεγαλύτερη ακρίβεια τις αιτίες, αλλά και αυτός που µπορεί να τις διδάξει καλύτερα. Και από 
τις επιστήμες θεωρούμε πιο κοντά στη σοφία εκείνη που επιλέγεται για αυτήν την ίδια και χάριν της γνώσης, 
και όχι εκείνη που επιλέγεται για τα αποτελέσματά της. Πιο κοντά στη σοφία είναι και η ιεραρχικά ανώτερη 
επιστήμη σε σχέση μ᾽ αυτήν που την υπηρετεί -- γιατί ο σοφός δεν πρέπει να δέχεται εντολές αλλά να δίνει, 
ούτε να υπακούει σε άλλον, αλλά σ᾽ αυτόν να υπακούει ο λιγότερο σοφός. 

Οι κοινές λοιπόν αντιλήψεις που έχουμε για τη σοφία και τους σοφούς εἰναι όσες καὶ όποιες 
αναφέραμε. Από αυτές, (1) η γνώση τῶν πάντων ανήκει κατ᾽ ανάγκην σε εκείνον που κατέχει στον ύψιστο 
βαθµό την καθολική επιστήμη: γιατί αυτός γνωρίζει, κατά κάποιον τρόπο, όλα όσα υπάγονται σε αυτή. Από 
την άλλη, (2) αυτά ακριβώς τα πράγματα, τα περισσότερο καθολικά, είναι μάλλον και τα πιο δύσκολα 
αντικείµενα γνώσης για τους ανθρώπους: γιατί είναι τα πιο απομακρυσμένα από τις αισθήσεις. (3) Οι πιο 
ακριβείς επιστήµες εἶναι αυτές που ασχολούνται κυρίως µε τα πρωταρχικά αντικείμενα: γιατί αυτές που 
στηρίζονται σε λιγότερες αρχές είναι πιο ακριβείς από εκείνες που, όπως λέμε, χρειάζονται πρόσθετες αρχές -- 
λ.χ. η αριθμητική σε σχέση µε τη γεωμετρία. (4) Και η επιστήμη που συλλαμβάνει τις αιτίες µπορεί να 
διδαχτεί καλύτερα: γιατί δάσκαλοι εἶναι ακριβώς εκείνοι που μιλούν για τις αιτίες του κάθε πράγματος. (5) Η 
γνώση άλλωστε και η κατανόηση που επιλέγονται γι’ αυτές τις ίδιες χαρακτηρίζουν κυρίως την επιστήμη του 
κατεξοχήν επιστητού. Γιατί όποιος επιλέγει τη γνώση για τη γνώση θα προτιμήσει ακριβώς την κατεξοχήν 
επιστήμη, και αυτή εἶναι η επιστήμη του κατεξοχήν επιστητού: κατεξοχήν όμως επιστητά είναι τα 
πρωταρχικά και τα αίτια, γιατί εξαιτίας αυτών και µέσω αυτών προκύπτει η γνώση τῶν άλλων πραγμάτων, 
ενώ η γνώση αυτών τῶν ίδιων δεν µπορεί να προέλθει από όσα υπάγονται σε αυτά. Τέλος, (6) κυρίαρχη 
επιστήμη, ιεραρχικά ανώτερη σε σχέση μ᾽ αυτήν που την υπηρετεί, είναι η επιστήμη που γνωρίζει για ποιον 
σκοπό πρέπει να γίνει το κάθε πράγμα: ο σκοπός αὐτός είναι το αγαθό για κάθε πράγμα, και, γενικότερα, το 
άριστο σε όλη τη φύση. 

Από όλα όσα έχουμε πει προκύπτει ότι µε τη λέξη «σοφία», που προσπαθούμε να ορίσουμε, 
αναφερόμαστε στην ίδια την επιστήμη: η επιστήμη αυτή είναι η θεωρητική γνώση τῶν πρώτων αρχών και 
τῶν πρώτων αιτιών -- αφού καιτο αγαθό, ο σκοπός για τον οποίο γίνεται κάτι, είναι ένα από τα αίτια. 

Ότι η επιστήµη αυτή δεν εἰναι ποιητική φαίνεται και από αυτούς που φιλοσόφησαν πρώτοι. Γιατί, 
όπως συμβαίνει και τώρα, οι άνθρωποι άρχισαν για πρώτη φορά να φιλοσοφούν από περιέργεια και 
θαυμασμό. Στην αρχή θεώρησαν άξια θαυμασμού τα παράξενα της καθημερινής ζωής και, προχωρώντας σιγά 
σιγά µε αυτόν τον τρόπο, άρχισαν να προβληματίζονται και για τα πιο σηµαντικά, όπως λ.χ. για τα φαινόμενα 
της σελήνης και του ήλιου, για τα άστρα, για τη γέννηση του σύμπαντος. Αυτός όμως που απορεί και που 
θαυμάζει, αντιλαμβάνεται ότι αγνοεί (γι᾽ αυτό και όποιος αγαπά τους μύθους είναι κατά κάποιο τρόπο και 
φιλόσοφος, αφού οι μύθοι συντίθενται από γεγονότα θαυμάσια). Εφόσον λοιπόν οι άνθρωποι φιλοσόφησαν 
για να ξεφύγουν από την άγνοιά τους, είναι φανερό ότι επιζήτησαν την επιστήμη για την ίδια την γνώση και 


όχι χάριν κάποιας χρησιμότητας. Αυτό φαίνεται και από την πορεία τῶν γεγονότων. Μόνο όταν όλες σχεδόν 

οι άµεσες ανάγκες τους ικανοποιήθηκαν, και το ίδιο συνέβη µε την άνεση και την απόλαυσή τους, µόνο τότε 
οι άνθρωποι στράφηκαν σ᾽ αυτού του είδους την πνευματική αναζήτηση. Είναι λοιπόν φανερό ότι τη γνώση 
αυτή δεν την επιζητούμε για να καλύψει άλλη ανάγκη, αλλά, όπως λέγεται ότι ελεύθερος είναι εκείνος ο 
άνθρωπος που υπάρχει για τον εαυτό του και όχι για κάποιον άλλον, έτσι επιζητούµε και αυτήν ως τη μόνη 
ελεύθερη επιστήμη: γιατί είναι η μόνη που υπάρχει γι’ αυτήν την ίδια. 

Επομένως, δεν θα ήταν παράλογο να θεωρήσει κανείς ότι η κατάκτηση αυτής της γνώσης ξεπερνά τις 
ανθρώπινες δυνατότητες. Γιατί η φύση τῶν ανθρώπων είναι από πολλές απόψεις δουλική, και, όπως είπε ο 
Σιμωνίδης, «μονάχα ο θεός θα κατείχε αυτό το προνόμιο» -- άρα και ο άνθρωπος δεν είναι άξιος να 
αναζητήσει παρά μόνο την επιστήμη που του αρμόζει. Αν έχουν κάποιο δίκιο οι ποιητές, και ισχύει ότι το 
θείο είναι από τη φύση του ζηλόφθονο, τότε στην περίπτωσή µας σίγουρα θα υπάρχει θεϊκός φθόνος, και θα 
είναι κακότυχοι όσοι ξεχωρίζουν σε γνώση. Το θείο όµως δεν είναι δυνατόν να είναι ζηλόφθονο, καθώς, όπως 
λέει και η παροιμία, «πολλά ψέματα µας λένε οι ποιητές»: κι εμείς δεν χρειάζεται να θεωρήσουμε ότι υπάρχει 
κάποια άλλη γνώση µε μεγαλύτερη αξία -- η πιο θεϊκή επιστήµη είναι και η πιο άξια. Μια γνώση τώρα µπορεί 
να είναι θεϊκή µε δύο μόνο τρόπους: η γνώση που κατεξοχήν θα κατείχε ο ίδιος ο θεός είναι µια επιστήμη 
θεϊκή, όπως θεϊκή θα ήταν και µια γνώση τῶν θεϊκών όντων. Η επιστήμη µας είναι η μόνη που έχει και τις 
δύο αυτές ιδιότητες: γιατί (1) όλοι πιστεύουν ότι ο θεός ανήκει στα αίτια και είναι ο ίδιος µια αρχή, και γιατί 
(2) πρόκειται για µια γνώση της οποίας ο θεός θα εἶναι ο μοναδικός ή, έστω, ο κατεξοχήν κάτοχος. Όλες οι 
άλλες επιστήμες είναι πιο αναγκαίες απ᾿ αυτήν, καμία όµως δεν είναι καλύτερη. 

Ωστόσο η κατάκτηση αυτής της γνώσης πρέπει κατά κάποιον τρόπο να οδηγεί στην αντιστροφή των 
αρχικών µας αναζητήσεων. Όλοι ξεκινούν, όπως εἶπαμε, από τον θαυμασμό που τους προκαλεί ο τρόπος 
ύπαρξης κάποιων πραγμάτων, όπως στην περίπτωση τῶν αυτόματων παιχνιδιών ή των ηλιοστασίων ή της 
ασυμμετρίας της διαγωνίου του τετραγώνου και της πλευράς, όπου όλοι όσοι δεν έχουν συλλάβει την αιτία, 
θεωρούν θαυμαστό το γεγονός ότι ένα μήκος δεν µπορεί να μετρηθεί µε την ελάχιστη μονάδα. Πρέπει όµως 
να καταλήξουμε τελικά στο αντίθετο και, σύμφωνα µε την παροιμία, στο καλύτερο -- και αυτό ακριβώς 
γίνεται και σ᾽ αυτά τα ζητήματα, όταν οι άνθρωποι αποκτήσουν γνώση. Έτσι, τίποτε δεν θα εξέπληττε 
περισσότερο έναν γεωμέτρη από το αν η διαγώνιος του τετραγώνου μπορούσε όντως να μετρηθεί. 

Έχουμε λοιπόν πει ποια είναι η φύση της επιστήμης που αναζητούμε, και ποιον σκοπό πρέπει να έχει 


η αναζήτησή µας και όλη η πορεία της έρευνας. 

Θεολογία 


Μετά τα φυσικά Δ.7 


10724.25 

ἔστι τι ὃ οὐ κινούμενον κινεῖ, ἀΐδιον καὶ οὐσία καὶ ἐνέργεια 
οὖσα. κινεῖ δὲ ὧδε τὸ ὀρεκτὸν καὶ τὸ νοητόν: κινεῖ οὐ κινού- 
μενα. τούτων τὰ πρῶτα τὰ αὐτά. ἐπιθυμητὸν μὲν γὰρ 

τὸ φαινόμενον καλόν, βουλητὸν δὲ πρῶτον τὸ ὂν καλόν: 
ὀρεγόμεθα δὲ διότι δοκεῖ μᾶλλον ἢ δοκεῖ διότι ὀρεγόμεθα: 
10724.30 

ἀρχὴ γὰρ ἡ νόησις. νοῦς δὲ ὑπὸ τοῦ νοητοῦ κινεῖται, νοητὴ δὲ 
ἢ ἑτέρα συστοιχία καθ' αὑτήν: καὶ ταύτης ἡ οὐσία πρώτη, 
καὶ ταύτης ἡ ἁπλῆ καὶ κατ' ἐνέργειαν (ἔστι δὲ τὸ ἓν καὶ 

τὸ ἁπλοῦν οὐ τὸ αὐτό: τὸ μὲν γὰρ ἓν μέτρον σημαίνει, τὸ 

δὲ ἁπλοῦν πὼς ἔχον αὐτό). ἀλλὰ μὴν καὶ τὸ καλὸν καὶ 
10724.35 

τὸ δι αὐτὸ αἱρετὸν ἐν τῇ αὐτῇ συστοιχίᾳ: καὶ ἔστιν ἄριστον 
10720.1 

ἀεὶ ἢ ἀνάλογον τὸ πρῶτον. ὅτι δ' ἔστι τὸ οὗ ἕνεκα ἐν τοῖς 
ἀκινήτοις, ἡ διαίρεσις δηλοῖ: ἔστι γὰρ τινὶ τὸ οὗ ἕνεκα «καὶ» 
τινός, ὧν τὸ μὲν ἔστι τὸ δ' οὐκ ἔστι. κινεῖ δὴ ὡς ἐρώμενον, 
κινούμενα δὲ τἆλλα κινεῖ. εἰ μὲν οὖν τι κινεῖται, ἐνδέχεται καὶ 
10720.5 

ἄλλως ἔχειν, ὥστ' εἰ [ἡ] φορὰ πρώτη ἡ ἐνέργειά ἐστιν, ᾗ κι- 
νεῖται ταύτῃ γε ἐνδέχεται ἄλλως ἔχειν, κατὰ τόπον, καὶ 

εἰ μὴ κατ' οὐσίαν: ἐπεὶ δὲ ἔστι τι κινοῦν αὐτὸ ἀκίνητον ὄν, 
ἐνεργείᾳ ὄν, τοῦτο οὐκ ἐνδέχεται ἄλλως ἔχειν οὐδαμῶς. φορὰ 
γὰρ ἡ πρώτη τῶν μεταβολῶν, ταύτης δὲ ἡ κύκλῳ: ταύ- 
10720.10 

την δὲ τοῦτο κινεῖ. ἐξ ἀνάγκης ἄρα ἐστὶν ὄν: καὶ ᾗ ἀνάγκῃ, 
καλῶς, καὶ οὕτως ἀρχή. τὸ γὰρ ἀναγκαῖον τοσαυταχῶς, 

τὸ μὲν βίᾳ ὅτι παρὰ τὴν ὁρμήν, τὸ δὲ οὗ οὐκ ἄνευ τὸ εὖ, 

τὸ δὲ μὴ ἐνδεχόμενον ἄλλως ἀλλ' ἁπλῶς. -- ἐκ τοιαύτης 

ἄρα ἀρχῆς ἤρτηται ὁ οὐρανὸς καὶ ἡ φύσις. διαγωγὴ δ' 
10720.15 


ἐστὶν οἵα ἡ ἀρίστη μικρὸν χρόνον ἡμῖν (οὕτω γὰρ ἀεὶ ἐκεῖνο: 

ἡμῖν μὲν γὰρ ἀδύνατον), ἐπεὶ καὶ ἡδονὴ ἡ ἐνέργεια τούτου 
(καὶ διὰ τοῦτο ἐγρήγορσις αἴσθησις νόησις ἥδιστον, ἐλπίδες 
δὲ καὶ μνῆμαι διὰ ταῦτα). ἡ δὲ νόησις ἡ καθ' αὐτὴν 

τοῦ καθ' αὑτὸ ἀρίστου, καὶ ἡ μάλιστα τοῦ μάλιστα. αὑτὸν 
10720.20 

δὲ νοεῖ ὁ νοῦς κατὰ μετάληψιν τοῦ νοητοῦ: νοητὸς γὰρ 
γίγνεται θιγγάνων καὶ νοῶν, ὥστε ταὐτὸν νοῦς καὶ νοητόν. 
τὸ γὰρ δεκτικὸν τοῦ νοητοῦ καὶ τῆς οὐσίας νοῦς, ἐνεργεῖ δὲ 
ἔχων, ὥστ' ἐκείνου μᾶλλον τοῦτο ὃ δοκεῖ ὁ νοῦς θεῖον ἔχειν, 
καὶ ἡ θεωρία τὸ ἥδιστον καὶ ἄριστον. εἰ οὖν οὕτως εὖ ἔχει, 
10720.25 

ὡς ἡμεῖς ποτέ, ὁ θεὸς ἀεί, θαυμαστόν: εἰ δὲ μᾶλλον, ἔτι 
θαυμασιώτερον. ἔχει δὲ ὧδε. καὶ ζωὴ δέ γε ὑπάρχει: ἡ 

γὰρ νοῦ ἐνέργεια ζωή, ἐκεῖνος δὲ ἡ ἐνέργεια: ἐνέργεια δὲ ἡ 
καθ' αὐτὴν ἐκείνου ζωὴ ἀρίστη καὶ ἀΐδιος. φαμὲν δὴ τὸν 
θεὸν εἶναι ζῷον ἀΐδιον ἄριστον, ὥστε ζωὴ καὶ αἰὼν συνεχὴς 
10720.30 

καὶ ἀΐδιος ὑπάρχει τῷ θεῷ: τοῦτο γὰρ ὁ θεός. ὅσοι δὲ 
ὑπολαμβάνουσιν, ὥσπερ οἱ Πυθαγόρειοι καὶ Σπεύσιππος 

τὸ κάλλιστον καὶ ἄριστον μὴ ἐν ἀρχῇ εἶναι, διὰ τὸ καὶ 

τῶν φυτῶν καὶ τῶν ζῴων τὰς ἀρχὰς αἴτια μὲν εἶναι τὸ 

δὲ καλὸν καὶ τέλειον ἐν τοῖς ἐκ τούτων, οὐκ ὀρθῶς οἴονται. 
10720.35 

τὸ γὰρ σπέρμα ἐξ ἑτέρων ἐστὶ προτέρων τελείων, καὶ τὸ 
10734.] 

πρῶτον οὐ σπέρμα ἐστὶν ἀλλὰ τὸ τέλειον: οἷον πρότερον 
ἄνθρωπον ἂν φαίη τις εἶναι τοῦ σπέρματος, οὐ τὸν ἐκ τούτου 
γενόμενον ἀλλ' ἕτερον ἐξ οὗ τὸ σπέρμα. ὅτι μὲν οὖν ἔστιν 
οὐσία τις ἀΐδιος καὶ ἀκίνητος καὶ κεχωρισμένη τῶν αἰσθη- 
10734.5 

τῶν, φανερὸν ἐκ τῶν εἰρημένων: δέδεικται δὲ καὶ ὅτι μέγε- 
θος οὐδὲν ἔχειν ἐνδέχεται ταύτην τὴν οὐσίαν ἀλλ’ ἀμερὴς 
καὶ ἀδιαίρετός ἐστιν (κινεῖ γὰρ τὸν ἄπειρον χρόνον, οὐδὲν δ' 
ἔχει δύναμιν ἄπειρον πεπερασμένον: ἐπεὶ δὲ πᾶν μέγεθος 

ἢ ἄπειρον ἢ πεπερασμένον, πεπερασμένον μὲν διὰ τοῦτο οὐκ 
10734.10 


«{ «{ 


ἂν ἔχοι μέγεθος, ἄπειρον δ' ὅτι ὅλως οὐκ ἔστιν οὐδὲν ἄπειρον 

μέγεθος): ἀλλὰ μὴν καὶ ὅτι ἀπαθὲς καὶ ἀναλλοίωτον: 
πᾶσαι γὰρ αἱ ἄλλαι κινήσεις ὕστεραι τῆς κατὰ τόπον. 


ταῦτα μὲν οὖν δῆλα διότι τοῦτον ἔχει τὸν τρόπον. 


Ὑπάρχει λοιπόν κάτι που κινείται αιωνίως µε ακατάπαυστη κίνηση, και αυτή η κίνηση είναι η κυκλική κίνηση 
(αυτό άλλωστε φαίνεται όχι µόνο από τον λόγο αλλά και από την εμπειρία). Επομένως, ο πρώτος ουρανός θα 
είναι αιώνιος. Υπάρχει όµως και κάτι που [τον] κινεί. Και επειδή αυτό που κινείται και κινεί εἶναι ενδιάμεσο, 
θα υπάρχει ένα κινούν που κινεί χωρίς να κινείται, κάτι που είναι αιώνιο, ουσία και ενέργεια. 

Και κινεί µε τον ίδιο τρόπο που κινούν το αντικείµενο της επιθυμίας και το νοητό: κινούν χωρίς να 
κινούνται. Τα πρωταρχικά κινούντα σ᾽ αυτά τα πράγµατα είναι τα ίδια. Αντικείµενο της όρεξης εἶναι αυτό 
που φαίνεται ὠραίο, ενώ αντικείµενο της βούλησης είναι κυρίως αυτό που είναι όντως ωραίο. Αυτό που 
φαίνεται να ισχύει είναι ότι επιθυμούμε κάτι γιατί το έχουμε ήδη σκεφθεί και όχι το αντίθετο -- το έχουµε 
σκεφθεί επειδή το επιθυμούμε. Γιατί η νόηση είναι αρχή. Ο νους τώρα κινείται από το νοητό, και νοητά είναι 
όσα αποτελούν καθ᾽ εαυτά τη δεύτερη συστοιχία τῶν αντιθέτων: και από αυτά πρωταρχική εἶναι η ουσία, και 
από τις ουσίες πρωταρχική είναι η απλή ουσία, η ουσία που βρίσκεται σε ενέργεια (αφού το ένα και το απλό 
δεν ταυτίζονται: το ένα έχει τη σημασία του μέτρου, ενώ το απλό δείχνει έναν τρόπο οργάνωσης αυτού του 
ενός). Στην ίδια συστοιχία ανήκουν και το ωραίο και εκείνο που επιλέγεται γι’ αυτό το ίδιο. Το πρωταρχικό 
κινούν λοιπόν θα είναι το παντοτινά άριστο, ή κάτι ανάλογο. 

Ότι υπάρχει το «χάριν του οποίου» στα ακίνητα όντα, φαίνεται αν σκεφθούµε την εξής διάκριση: 
άλλο αυτό χάριν του οποίου γίνεται κάτι και άλλο η ωφέλεια του ίδιου του πράγματος -- στα ακίνητα όντα το 
πρώτο υπάρχει, ενώ το άλλο δεν υπάρχει. 

Κινεί λοιπόν Ως αντικείµενο έρωτος, ενώ αυτό που κινείται, κινεί µε τη σειρά του τα άλλα. Αν όµως 
κάτι κινείται, ενδέχεται και να εἶναι και αλλιώς. Επομένως αν η ενέργεια είναι η πρώτη περιφορά, από τη 
στιγµή που [ο πρώτος ουρανός] κινείται, ταυτοχρόνως θα μπορεί κατά κάποιον τρόπο να είναι και αλλιώς, αν 
όχι κατ᾽ ουσίαν, τουλάχιστον κατά τόπον. Επειδή όµως υπάρχει κάτι που τον κινεί, ενώ το ίδιο είναι ακίνητο, 
ενεργεία ον, αυτό δεν µπορεί κατά κανένα τρόπο να είναι αλλιώς. Η μετακίνηση είναι η πρωταρχική ανάμεσα 
στις μεταβολές, και η πρωταρχική μετακίνηση είναι η κυκλική περιφορά. Με αυτήν λοιπόν την κίνηση κινεί 
το Κινούν Ακίνητο. Άρα έχει αναγκαία ὕπαρξη. Και ὡς αναγκαίο, θα εἶναι και ωραίο, και, αφού είναι Ωραίο, 
θα αποτελεί αρχή. (Πράγματι το αναγκαίο λέγεται µε τρεις τρόπους: αναγκαίο είναι αυτό που κινείται βιαίως 
γιατί κινείται ενάντια στη δική του τάση, αναγκαίο είναι αυτό που δεν διαχωρίζεται από το καλό, και 
αναγκαίο είναι κι αυτό που δεν µπορεί να είναι αλλιώς αλλά μόνο έτσι). 

Από µια τέτοια αρχή, λοιπόν, εξαρτάται ο «ουρανός» και η «φύσις». Και η ζωή της είναι όπως η 
άριστη δική µας, που εμείς ὡστόσο απολαμβάνουμε σε σπάνιες περιστάσεις. Γιατί εκείνη βρίσκεται αιωνίως 
σ᾽ αυτήν την κατάσταση, πράγμα που εμείς δεν μπορούμε να πετύχουμε. Και γιατί η ενέργειά της είναι και 
απόλαυση (έτσι η εγρήγορση, η αίσθηση, η νόηση γίνονται απολαυστικές, ενώ οι ελπίδες και οι μνήμες από 
εκεί εξαρτώνται). Η νόηση, η καθ᾽ εαυτήν, είναι η νόηση του ίδιου του αρίστου, και η κατεξοχήν νόηση είναι 


νόηση του κατεξοχήν αρίστου. Ο νους λοιπόν νοεί τον εαυτό του, και µε τον τρόπο αυτό μετέχει στο νοητό. 

Γιατί γίνεται ο ίδιος νοητός, καθώς έρχεται σε επαφή µε το νοητό και το νοεί, έτσι ώστε νους και νοητό 
ταυτίζονται. Γιατί αυτό που µπορεί να συλλάβει το νοητό και την ουσία, είναι ο νους. Και ο νους βρίσκεται 
σε ενέργεια από τη στιγµή που κατέχει το νοητό. Επομένως, η κατοχή του νοητού, περισσότερο από κάθε 
άλλο, είναι το θεϊκό στοιχείο που πιστεύουμε ότι έχει ο νους, και η θεωρία είναι ό,τι πιο ηδονικό και άριστο 
υπάρχει. Αν λοιπόν η ιδανική κατάσταση, που εμείς σπάνια επιτυγχάνουµε, είναι η αιώνια κατάσταση του 
θεού, αυτό είναι αξιοθαύμαστο -- και είναι πιο αξιοθαύμαστο, όσο πιο ιδανική είναι η κατάσταση αυτή. Και 
όντως έτσι είναι. Υπάρχει πράγματι ζωή σ᾽ αυτόν -- γιατί η ενέργεια του νου είναι ζωή, ενώ εκείνος εἶναι η 
ίδια η ενέργεια. Η δική του ενέργεια καθ᾽ εαυτήν είναι η άριστη και αιώνια ζωή. Και λέμε ότι ο θεός είναι 
έµβιο ον αιώνιο και άριστο, έτσι ώστε να υπάρχει σ᾽ αυτόν ζωή και διάρκεια συνεχής και αιώνια. Γιατί αυτό 
είναι ο θεός. 

Όσοι τώρα θεωρούν, όπως οι Πυθαγόρειοι και ο Σπεύσιππος, ότι το ὠραιότερο και το άριστο δεν 
ενυπάρχουν στην ίδια την αρχή, και έτσι οι αρχές των φυτών και των ζώων είναι βεβαίως αίτια, το ὠραίο 
όµως και το τέλειο εμφανίζονται μόνο σε όσα προκύπτουν από αυτά, κάνουν λάθος. Γιατί το σπέρμα του 
ανθρώπου προέρχεται από πρότερα τέλεια πράγματα, και πρωταρχικό άλλωστε δεν είναι το σπέρμα αλλά κάτι 
το τέλειο, όπως αν έλεγε ότι ο άνθρωπος προηγείται του σπέρματος, όχι ο άνθρωπος που θα γεννηθεί από 
αὐτό το σπέρμα αλλά άλλος από τον οποίο προέρχεται το σπέρμα. 

Ότι υπάρχει λοιπόν µια ουσία, αιώνια, ακίνητη και ξεχωριστή από τα αισθητά, έχει γίνει φανερό από 
όσα είπαμε. Έχουμε ακόµη δείξει ότι αυτή η ουσία δεν µπορεί να έχει κανένα απολύτως μέγεθος, οπότε είναι 
αμερής και αδιαίρετη. Κινεί κατά τον άπειρο χρόνο, ενώ τίποτε το πεπερασμένο δεν µπορεί να έχει άπειρη 
δύναμη. Καθώς λοιπόν κάθε μέγεθος εἶναι είτε άπειρο είτε πεπερασμένο, αφού δεν μπορεί όπως δείξαμε να 
έχει πεπερασμένο μέγεθος, ούτε και άπειρο µπορεί να έχει αφού δεν υπάρχει κανένα απολύτως άπειρο 
μέγεθος. Δείξαμε ακόµη ότι η ουσία αυτή είναι απαθής και αναλλοίωτη, αφού όλες οι άλλες µεταβολές 


έπονται της κατά τόπον κίνησης. Όλα αυτά λοιπόν προκύπτουν από τον ίδιο τον τρόπο της ὑπαρξής της. 

Τα τέσσερα αίτια 


Φυσικά Β.3 


Διωρισμένων δὲ τούτων ἐπισκεπτέον περὶ τῶν αἰτίων, 
ποῖά τε καὶ πόσα τὸν ἀριθμόν ἐστιν. ἐπεὶ γὰρ τοῦ εἰδέναι 
χάριν ἡ πραγματεία, εἰδέναι δὲ οὐ πρότερον οἰόμεθα ἕκαστον 
πρὶν ἂν λάβωμεν τὸ διὰ τί περὶ ἕκαστον (τοῦτο δ' ἐστὶ τὸ 
1940.20 
λαβεῖν τὴν πρώτην αἰτίαν), δῆλον ὅτι καὶ ἡμῖν τοῦτο ποιη- 
τέον καὶ περὶ γενέσεως καὶ φθορᾶς καὶ πάσης τῆς φυσικῆς 
μεταβολῆς, ὅπως εἰδότες αὐτῶν τὰς ἀρχὰς ἀνάγειν εἰς 
αὐτὰς πειρώμεθα τῶν ζητουμένων ἕκαστον. ἕνα μὲν οὖν τρό- 
πον αἴτιον λέγεται τὸ ἐξ οὗ γίγνεταί τι ἐνυπάρχοντος, οἷον ὁ 
1940.25 
χαλκὸς τοῦ ἀνδριάντος καὶ ὁ ἄργυρος τῆς φιάλης καὶ τὰ 
τούτων γένη: ἄλλον δὲ τὸ εἶδος καὶ τὸ παράδειγμα, τοῦτο 
δ' ἐστὶν ὁ λόγος ὁ τοῦ τί ἦν εἶναι καὶ τὰ τούτου γένη (οἷον τοῦ 
διὰ πασῶν τὰ δύο πρὸς ἕν, καὶ ὅλως ὁ ἀριθμός) καὶ τὰ 
μέρη τὰ ἐν τῷ λόγῳ. ἔτι ὅθεν ἡ ἀρχὴ τῆς μεταβολῆς ἡ 
1945.30 
πρώτη ἢ τῆς ἠρεμήσεως, οἷον ὁ βουλεύσας αἴτιος, καὶ ὁ πα- 
τὴρ τοῦ τέκνου, καὶ ὅλως τὸ ποιοῦν τοῦ ποιουμένου καὶ τὸ μετα- 
βάλλον τοῦ μεταβαλλομένου. ἔτι ὡς τὸ τέλος: τοῦτο δ' ἐστὶν 
τὸ οὗ ἕνεκα, οἷον τοῦ περιπατεῖν ἡ ὑγίεια: διὰ τί γὰρ περι- 
πατεῖ; φαμέν “ἵνα ὑγιαίνῃ”, καὶ εἰπόντες οὕτως οἰόμεθα ἀπο- 
1940.35 
δεδωκέναι τὸ αἴτιον. καὶ ὅσα δὴ κινήσαντος ἄλλου μεταξὺ 
γίγνεται τοῦ τέλους, οἷον τῆς ὑγιείας ἡ ἰσχνασία ἢ ἡ κάθαρ- 
195α.1 
σις ἢ τὰ φάρμακα ἢ τὰ ὄργανα: πάντα γὰρ ταῦτα τοῦ 
τέλους ἕνεκά ἐστιν, διαφέρει δὲ ἀλλήλων ὡς ὄντα τὰ μὲν 
ἔργα τὰ δ' ὄργανα. 

τὰ μὲν οὖν αἴτια σχεδὸν τοσαυταχῶς 
λέγεται, συμβαίνει δὲ πολλαχῶς λεγομένων τῶν αἰτίων καὶ 
1954.5 


πολλὰ τοῦ αὐτοῦ αἴτια εἶναι, οὐ κατὰ συμβεβηκός, οἷον τοῦ 

ἀνδριάντος καὶ ἡ ἀνδριαντοποιικὴ καὶ ὁ χαλκός, οὐ καθ' 
ἕτερόν τι ἀλλ' ᾗ ἀνδριάς, ἀλλ' οὐ τὸν αὐτὸν τρόπον, ἀλλὰ 
τὸ μὲν ὡς ὕλη τὸ δ' ὡς ὅθεν ἡ κίνησις. ἔστιν δέ τινα καὶ 
ἀλλήλων αἴτια, οἷον τὸ πονεῖν τῆς εὐεξίας καὶ αὕτη τοῦ 
195α.10 
πονεῖν: ἀλλ' οὐ τὸν αὐτὸν τρόπον, ἀλλὰ τὸ μὲν ὡς τέλος 
τὸ δ' ὡς ἀρχὴ κινήσεως. ἔτι δὲ τὸ αὐτὸ τῶν ἐναντίων 
ἐστίν: ὃ γὰρ παρὸν αἴτιον τοῦδε, τοῦτο καὶ ἀπὸν αἰτιώμεθα 
ἐνίοτε τοῦ ἐναντίου, οἷον τὴν ἀπουσίαν τοῦ κυβερνήτου τῆς τοῦ 
πλοίου ἀνατροπῆς, οὗ ἦν ἡ παρουσία αἰτία τῆς σωτηρίας. 
1954.15 
ἅπαντα δὲ τὰ νῦν εἰρημένα αἴτια εἰς τέτταρας πίπτει τρόπους 
τοὺς φανερωτάτους. τὰ μὲν γὰρ στοιχεῖα τῶν συλλαβῶν καὶ 
ἢ ὕλη τῶν σκευαστῶν καὶ τὸ πῦρ καὶ τὰ τοιαῦτα τῶν σὠ- 
μάτων καὶ τὰ μέρη τοῦ ὅλου καὶ αἱ ὑποθέσεις τοῦ συμπε- 
ράσµατος ὡς τὸ ἐξ οὗ αἴτιά ἐστιν, τούτων δὲ τὰ μὲν ὡς τὸ 
1954.20 
ὑποκείμενον, οἷον τὰ µέρη. τὰ δὲ ὡς τὸ τί ἦν εἶναι, τό τε 
ὅλον καὶ ἡ σύνθεσις καὶ τὸ εἶδος: τὸ δὲ σπέρμα καὶ ὁ ἰα- 
τρὸς καὶ ὁ βουλεύσας καὶ ὅλως τὸ ποιοῦν, πάντα ὅθεν ἡ 
ἀρχὴ τῆς μεταβολῆς ἢ στάσεως [ἢ κινήσεως]! τὰ δ' ὡς τὸ 
τέλος καὶ τἀγαθὸν τῶν ἄλλων: τὸ γὰρ οὗ ἕνεκα βέλτιστον 
1954.25 
καὶ τέλος τῶν ἄλλων ἐθέλει εἶναι: διαφερέτω δὲ μηδὲν εἰ- 
πεῖν αὐτὸ ἀγαθὸν ἢ φαινόμενον ἀγαθόν. 

τὰ μὲν οὖν αἴτια 
ταῦτα καὶ τοσαῦτά ἐστι τῷ εἴδει: τρόποι δὲ τῶν αἰτίων 
ἀριθμῷ μὲν εἰσὶ πολλοί, κεφαλαιούμενοι δὲ καὶ οὗτοι ἐλάτ- 
τους. λέγεται γὰρ αἴτια πολλαχῶς, καὶ αὐτῶν τῶν ὁμοει- 
1954.30 
δῶν προτέρως καὶ ὑστέρως ἄλλο ἄλλου, οἷον ὑγιείας ἰατρὸς 
καὶ τεχνίτης, καὶ τοῦ διὰ πασῶν τὸ διπλάσιον καὶ ἀριθ- 
μός, καὶ ἀεὶ τὰ περιέχοντα πρὸς τὰ καθ' ἕκαστον. ἔτι δ' 
ὡς τὸ συμβεβηκὸς καὶ τὰ τούτων γένη, οἷον ἀνδριάντος ἄλ- 
λως Πολύκλειτος καὶ ἄλλως ἀνδριαντοποιός, ὅτι συμβέβηκε 
1954.35 


τῷ ἀνδριαντοποιῷ τὸ Πολυκλείτῳ εἶναι. καὶ τὰ περιέχοντα δὲ 


147 


τὸ συμβεβηκός, οἷον εἰ ὁ ἄνθρωπος αἴτιος εἴη ἀνδριάντος ἢ 
1950.1 

ὅλως ζῷον. ἔστι δὲ καὶ τῶν συμβεβηκότων ἄλλα ἄλλων 
πορρώτερον καὶ ἐγγύτερον, οἷον εἰ ὁ λευκὸς καὶ ὁ μουσικὸς αἴ- 
τιος λέγοιτο τοῦ ἀνδριάντος. πάντα δὲ καὶ τὰ οἰκείως λεγό- 
μενα καὶ τὰ κατὰ συμβεβηκὸς τὰ μὲν ὡς δυνάμενα λέ- 

1950.5 

γεται τὰ δ' ὡς ἐνεργοῦντα, οἷον τοῦ οἰκοδομεῖσθαι οἰκίαν οἱ- 
κοδόμος ἢ οἰκοδομῶν οἰκοδόμος. ὁμοίως δὲ λεχθήσεται καὶ 
ἐφ' ὧν αἴτια τὰ αἴτια τοῖς εἰρημένοις, οἷον τουδὶ τοῦ ἀνδριάν- 
τος ἢ ἀνδριάντος ἢ ὅλως εἰκόνος, καὶ χαλκοῦ τοῦδε ἢ 

χαλκοῦ ἢ ὅλως ὕλης: καὶ ἐπὶ τῶν συμβεβηκότων ὡσαύ- 
1950.10 

τως. ἔτι δὲ συμπλεκόμενα καὶ ταῦτα κἀκεῖνα λεχθήσεται, 

οἷον οὐ Πολύκλειτος οὐδὲ ἀνδριαντοποιός, ἀλλὰ Πολύκλειτος 
ἀνδριαντοποιός. ἀλλ' ὅμως ἅπαντα ταῦτά ἐστι τὸ μὲν πλῆ- 


θος ἕξ, λεγόμενα δὲ διχῶς: ἢ γὰρ ὡς τὸ καθ' ἕκαστον, 


Ελ ον 


ἢ ὡς τὸ γένος, ἢ ὡς τὸ συμβεβηκός, ἢ ὡς τὸ γένος τοῦ 
1950.15 
συμβεβηκότος, ἢ ὡς συμπλεκόμενα ταῦτα ἢ ὡς ἁπλῶς 
λεγόμενα: πάντα δὲ ἢ ἐνεργοῦντα ἢ κατὰ δύναμιν. δια- 
φέρει δὲ τοσοῦτον, ὅτι τὰ μὲν ἐνεργοῦντα καὶ τὰ καθ' ἕκα- 
στον ἅμα ἔστι καὶ οὐκ ἔστι καὶ ὧν αἴτια, οἷον ὅδ' ὁ ἰα- 
τρεύων τῷδε τῷ ὑγιαζομένῳ καὶ ὅδε ὁ οἰκοδομῶν τῷδε 
1950.20 
τῷ οἰκοδομουμένῳ, τὰ δὲ κατὰ δύναμιν οὐκ ἀεί. φθεί- 
ρεται γὰρ οὐχ ἅμα ἡ οἰκία καὶ ὁ οἰκοδόμος. 

δεῖ δ' ἀεὶ 
τὸ αἴτιον ἑκάστου τὸ ἀκρότατον ζητεῖν, ὥσπερ καὶ ἐπὶ τῶν 
ἄλλων (οἷον ἄνθρωπος οἰκοδομεῖ ὅτι οἰκοδόμος, ὁ δ' οἰκο- 
δόμος κατὰ τὴν οἰκοδομικήν: τοῦτο τοίνυν πρότερον τὸ αἴ- 
1950.25 
τιον, καὶ οὕτως ἐπὶ πάντων): ἔτι τὰ μὲν γένη τῶν γενῶν, 
τὰ δὲ καθ' ἕκαστον τῶν καθ' ἕκαστον (οἷον ἀνδριαντο- 
ποιὸς μὲν ἀνδριάντος, ὁδὶ δὲ τουδί): καὶ τὰς μὲν δυνάμεις 
τῶν δυνατῶν, τὰ δ' ἐνεργοῦντα πρὸς τὰ ἐνεργούμενα. ὅσα 


μὲν οὖν τὰ αἴτια καὶ ὃν τρόπον αἴτια, ἔστω ἡμῖν διωρισμένα 

1950.30 


ἱκανῶς. 


Αφού κάναμε τις προηγούμενες διακρίσεις, είναι καιρός να στραφούμε στα αίτια: θα πρέπει να εξετάσουμε 
ποια πράγματα είναι αίτια και πόσα είδη αιτίων υπάρχουν. Καθώς λοιπόν σκοπός της πραγματείας µας είναι η 
γνώση, και εφόσον δεν πιστεύουμε ότι γνωρίζουμε ένα πράγµα πριν συλλάβουμµε το «γιατί» του (πριν δηλαδή 
συλλάβουμε την πρώτη αιτία), είναι φανερό ότι πρέπει να κάνουμε το ίδιο και για τη γέννηση και τη φθορά 
και όλη τη φυσική αλλαγή. Έτσι ώστε, αφού θα έχουμε γνωρίσει τις αρχές αυτών τῶν μεταβολών, να 
προσπαθήσουμε να αναγάγουµε το κάθε ζητούμενο σε αυτές τις αρχές. 

Κατά μία έννοια λοιπόν, αίτιο λέγεται το ενυπάρχον συστατικό από το οποίο γίνεται κάτι, λ.χ. ο 
χαλκός για τον ανδριάντα, ο άργυρος για το δοχείο, και τα γένη αυτών των συστατικών. 

Κατά μία άλλη έννοια, αίτιο λέγεται το είδος και το υπόδειγμα ενός όντος. Πρόκειται για τον ορισμό 
τού «τι ήταν να είναι» και για τα γένη του (λ.χ. για τη μουσική οκτάβα αίτιο είναι η αναλογία 2/1, και 
γενικότερα ο αριθµός), όπως και για τα µέρη που περιέχονται στον ορισμό. 

Ακόμη αίτιο λέγεται αυτό από όπου προέρχεται η µεταβολή ή η ακινητοποίηση, όπως λ.χ. αίτιος είναι 
αυτός που επεδίωξε κάτι, αίτιος του παιδιού είναι ο πατέρας, και γενικότερα αυτό που κάνει κάτι εἶναι αίτιο 
αυτού που γίνεται και αυτό που μεταβάλλει αυτού που μεταβάλλεται. 

Και επιπλέον μιλάμε για αίτιο µε την έννοια του τέλους. Πρόκειται γι’ αυτό χάριν του οποίου γίνεται 
κάτι, όπως λ.χ. όταν λέμε ότι η υγεία είναι αίτιο του περιπάτου: στην ερώτηση γιατί κάποιος περπατάει, 
απαντάµε «για να έχει υγεία», και λέγοντας αυτό πιστεύουμε ότι έχουµε αποδώσει το αίτιο. Θα μπορούσαμε 
να συµπεριλάβουµε εδώ και όσα παρεμβάλλονται πριν από το τέλος, σε µια διαδικασία που κινήθηκε από 
κάτι άλλο, όπως είναι λ.χ. το αδυνάτισμα, η κάθαρση, τα φάρμακα ή τα ιατρικά όργανα για την επίτευξη της 
υγείας. Γιατί όλα αυτά γίνονται χάριν του τέλους, αν και διαφέρουν μεταξύ τους στο ότι άλλα είναι έργα και 
άλλα όργανα. 

Τα αίτια λέγονται λοιπόν µε τόσες έννοιες περίπου. Και αφού τα αίτια έχουν πολλές έννοιες, 
συμβαίνει το ίδιο πράγμα να έχει πολλά αίτια, και μάλιστα όχι κατά συμβεβηκός. Για παράδειγµα, και η 
γλυπτική και ο χαλκός είναι αίτια του αγάλµατος -- είναι αίτια του αγάλµατος ὡς άγαλµα και όχι ὡς κάτι 
άλλο. Δεν είναι όμως αίτια µε την ίδια έννοια: ο χαλκός είναι αίτιο ὡς ύλη, ενώ η γλυπτική ως προέλευση της 
κίνησης. Υπάρχουν επίσης πράγματα που το καθένα είναι αίτιο του άλλου, όπως ο μόχθος της ευεξίας και η 
ευεξία του μόχθου. Δεν είναι όµως αίτια µε την ίδια έννοια: η ευεξία είναι αίτιο ὡς τέλος, ενώ ο μόχθος ὡς 
αρχή της κίνησης. Ακόμη, το ίδιο πράγµα µπορεί να είναι αίτιο αντίθετων καταστάσεων: αυτό που, όταν είναι 
παρόν, θεωρούμε ότι είναι αίτιο ενός γεγονότος, το ίδιο, όταν εἶναι απόν, θεωρούμε πολλές φορές ότι είναι 
αίτιο του αντίθετου γεγονότος: λ.χ. αιτία της ανατροπής ενός πλοίου θεωρείται η απουσία του κυβερνήτη, του 
οποίου η παρουσία θα ήταν αιτία της σωτηρίας του πλοίου. 

Όλα τα αίτια που έχουμε αναφέρει εντάσσονται σε τέσσερις εὐδιάκριτες οµάδες. Τα γράμματα των 
συλλαβών, η ὕλη τῶν τεχνημάτων, η φωτιά και τα άλλα στοιχεία τῶν σωμάτων, τα μέρη του όλου, οι 


προκείµενες του συμπεράσματος, όλα αυτά είναι αίτια µε την έννοια του «από τι». Στα ζεύγη αυτά, το ένα 

σκέλος είναι αίτιο ὡς υποκείµενο, όπως τα µέρη για το όλον, ενώ το άλλο είναι αίτιο ὡς το «τι ήταν να εἰναι», 
και είναι το όλον, η σύνθεση και το είδος. Από την άλλη πλευρά, το σπέρµα, ο γιατρός, αυτός που επιδίωξε 
κάτι και γενικά οτιδήποτε κάνει κάτι, όλα αυτά είναι αίτια µε την έννοια της προέλευσης τῆς μεταβολής ή της 
στάσης. Και είναι και τα αίτια µε την έννοια του τέλους ή του αγαθού τῶν άλλων. Γιατί αυτό χάριν του 
οποίου γίνονται τα άλλα πράγµατα φιλοδοξεί να είναι το καλύτερο γι’ αυτά και το τέλος τους -- δεν έχει καμιά 
διαφορά το αν θα το αποκαλέσουµε αγαθό ή φαινομενικό αγαθό. 

Αυτά είναι λοιπόν τα αίτια και τόσα είναι τα είδη τους. Υπάρχουν βεβαίως πολλές εκδοχές των 
αιτίων, αλλά και αυτές μπορούν να συνοψιστούν σε λιγότερες. Είπαμε ότι τα αίτια λέγονται µε πολλές 
έννοιες. Και ανάµεσα όµως στα οµοειδή αίτια κάποια προηγούνται και κάποια άλλα έπονται: λ.χ. αίτιο της 
υγείας είναι ένας γιατρός αλλά και ένας τεχνίτης, της οκτάβας το 2/1 αλλά και ένας αριθµός, και πάντοτε τα 
επιµέρους σε σχέση µε τα γένη που τα εμπεριέχουν. Ακόμη, κάποια πράγµατα εἶναι αίτια κατά συμβεβηκός ή 
και αίτια «κατά το γένος του συμβεβηκότος»: λ.χ. αίτιο του αγάλματος είναι κατά διαφορετικό τρόπο ο 
Πολύκλειτος και κατά διαφορετικό ένας αγαλµατοποιός, αφού συνέβη απλώς στον αγαλµατοποιό να είναι ο 
Πολύκλειτος: αίτια όµως είναι και αυτά που εμπεριέχουν το κατά συμβεβηκός αίτιο, όπῶς λ.χ. αν λέγαμε ότι ο 
άνθρωπος είναι αίτιο του αγάλματος ή και γενικότερα ένα ζώο. Και από τα κατά συμβεβηκός αίτια, άλλα είναι 
πιο απομακρυσμένα και άλλα πιο κοντινά, όπως αν λέγαμε ότι ο λευκός ή ο μουσικός είναι το αίτιο του 
αγάλματος. Όλα πάλι τα αίτια, και τα οικεία αίτια και τα κατά συμβεβηκός, μπορούν να διατυπωθούν είτε ως 
δυνητικά αίτια είτε ὡς ενεργητικά αίτια, όπως λ.χ. όταν πούμε ότι αίτιος της οικοδόμησης µιας οικίας είναι 
ένας οικοδόμος ή ένας οικοδόµος που τώρα χτίζει. 

Παρόμοιες διακρίσεις θα μπορούσαν να γίνουν και για τα πράγματα, τα οποία καλούνται να 
αιτιολογήσουν αυτά τα αίτια: γι᾿ αυτό το άγαλμα ή για ένα άγαλμα ή για µια αναπαράσταση γενικά, και 
παρομοίως γι’ αυτόν τον χαλκό, για τον χαλκό ή για το υλικό γενικά. Το ίδιο ισχύει και για τα γνωρίσματα 
τῶν πραγμάτων. Ἡ ακόµη θα μπορούσαμε να συνδυάσουµε σε µια έκφραση και τα μεν και τα δε, και να 
πούμε λ.χ. ότι αίτιο δεν είναι ούτε ο Πολύκλειτος ούτε ένας αγαλµατοποιός, αλλά είναι ο αγαλµατοποιός 
Πολύκλειτος. 

Όλα τα παραπάνω συνοψίζονται τελικά σε έξι, το καθένα από τα οποία λέγεται µε δύο έννοιες. Είναι 
το επιµέρους αίτιο ή το γενικό αίτιο, το κατά συμβεβηκός αίτιο ή το γένος του, ο συνδυασμός τους ή το 
καθένα ξεχωριστά. Και όλα αυτά μπορούν να είναι ενεργητικά ή δυνητικά. Η διαφορά έγκειται στο ότι τα 
ενεργητικά και τα επιµέρους αίτια υπάρχουν ή δεν υπάρχουν πάντοτε μαξί µε τα πράγματα που αιτιολογούν, 
όπως λ.χ. ο συγκεκριμένος γιατρός µε τον συγκεκριµένο ασθενή που γιατρεύεται ή αυτός που χτίζει µε αυτό 
το κτίσμα που οικοδομείται. Στα δυνητικά όµως αίτια αυτό δεν συμβαίνει πάντοτε: γιατί δεν παύουν να 
υπάρχουν και τα δύο μαζί, και η οικία και ο οικοδόμος. 

Πρέπει πάντα να αναζητούμε το ακραίο αίτιο κάθε πράγματος, όπως κάνουμε σε κάθε έρευνα: λ.χ. 
ένας άνθρωπος οικοδοµεί επειδή είναι οικοδόμος, ο οικοδόμος όµως οικοδοµεί σύμφωνα µε την τέχνη της 
οικοδοµικής. Αυτό είναι το πρωταρχικό αίτιο, και το ίδιο ισχύει σε όλες τις περιπτώσεις. Ακόμη, τα γένη 


πρέπει να αιτιολογούν τα γένη και τα επιµέρους τα επιµέρους: ένας αγαλματοποιός είναι αίτιος ενός 

αγάλματος, και αυτός εδώ ο αγαλµατοποιός είναι αίτιος αυτού εδώ του αγάλματος. Τα δυνητικά αίτια πρέπει 
να αναφέρονται στα δυνατά πράγµατα και τα ενεργητικά αίτια στα ενεργοποιημένα πράγµατα. 
Ας θεωρήσουμε λοιπόν ότι έχουµε προσδιορίσει επαρκώς πόσα είναι τα αίτια και µε ποια έννοια είναι 


αίτια. 

Τα τέσσερα αίτια στη φύση 


Φυσικά Β.7 


Ὅτι δὲ ἔστιν αἴτια, καὶ ὅτι τοσαῦτα τὸν ἀριθμὸν ὅσα 
1984.15 
φαμέν, δῆλον: τοσαῦτα γὰρ τὸν ἀριθμὸν τὸ διὰ τί περιεί- 
ληφεν: ἢ γὰρ εἰς τὸ τί ἐστιν ἀνάγεται τὸ διὰ τί ἔσχατον, 
ἐν τοῖς ἀκινήτοις (οἷον ἐν τοῖς μαθήμασιν: εἰς ὁρισμὸν γὰρ 
τοῦ εὐθέος ἢ συμμέτρου ἢ ἄλλου τινὸς ἀνάγεται ἔσχατον), 
ἢ εἰς τὸ κινῆσαν πρῶτον (οἷον διὰ τί ἐπολέμησαν; ὅτι ἐσύ- 
1984.20 
λησαν), ἢ τίνος ἕνεκα (ἵνα ἄρξωσιν), ἢ ἐν τοῖς γιγνομένοις ἡ 
ὕλη. 

ὅτι μὲν οὖν τὰ αἴτια ταῦτα καὶ τοσαῦτα, φανερόν: 
ἐπεὶ δ' αἱ αἰτίαι τέτταρες, περὶ πασῶν τοῦ φυσικοῦ εἰδέναι, 
καὶ εἰς πάσας ἀνάγων τὸ διὰ τί ἀποδώσει φυσικῶς, τὴν 
ὕλην, τὸ εἶδος, τὸ κινῆσαν, τὸ οὗ ἕνεκα. ἔρχεται δὲ τὰ τρία 
1984.25 
εἰς [τὸ] ἓν πολλάκις: τὸ μὲν γὰρ τί ἐστι καὶ τὸ οὗ ἕνεκα ἕν 
ἐστι, τὸ δ' ὅθεν ἡ κίνησις πρῶτον τῷ εἴδει ταὐτὸ τούτοις: ἄν- 
θρωπος γὰρ ἄνθρωπον γεννᾷ -- καὶ ὅλως ὅσα κινούμενα κινεῖ 
(ὅσα δὲ μή, οὐκέτι φυσικῆς: οὐ γὰρ ἐν αὑτοῖς ἔχοντα κίνησιν 
οὐδ' ἀρχὴν κινήσεως κινεῖ, ἀλλ' ἀκίνητα ὄντα: διὸ τρεῖς αἱ 
1984.30 
πραγματεῖαι, ἡ μὲν περὶ ἀκινήτων, ἡ δὲ περὶ κινουμένων μὲν 
ἀφθάρτων δέ, ἡ δὲ περὶ τὰ φθαρτά). ὥστε τὸ διὰ τί καὶ 
εἰς τὴν ὕλην ἀνάγοντι ἀποδίδοται, καὶ εἰς τὸ τί ἐστιν, καὶ 
εἰς τὸ πρῶτον κινῆσαν. περὶ γενέσεως γὰρ μάλιστα τοῦτον 
τὸν τρόπον τὰς αἰτίας σκοποῦσι, τί μετὰ τί γίγνεται, καὶ τί 


1984.35 


πο αν 9 


πρῶτον ἐποίησεν ἢ τί ἔπαθεν, καὶ οὕτως αἰεὶ τὸ ἐφεξῆς. διτταὶ 


δὲ αἱ ἀρχαὶ αἱ κινοῦσαι φυσικῶς, ὧν ἡ ἑτέρα οὐ φυσική: οὐ 
1950. 1 

γὰρ ἔχει κινήσεως ἀρχὴν ἐν αὑτῇ. τοιοῦτον δ' ἐστὶν εἴ τι κι- 
νεῖ μὴ κινούμενον, ὥσπερ τό τε παντελῶς ἀκίνητον καὶ [τὸ] 


πάντων πρῶτον καὶ τὸ τί ἐστιν καὶ ἡ μορφή: τέλος γὰρ καὶ 

οὗ ἕνεκα: ὥστε ἐπεὶ ἡ φύσις ἕνεκά του, καὶ ταύτην εἰδέναι 
1980.5 

- . { 3 κ δα . κ στ :΄ Ε] - 
δεῖ, καὶ πάντως ἀποδοτέον τὸ διὰ τί, οἷον ὅτι ἐκ τοῦδε 
ἀνάγκη τόδε (τὸ δὲ ἐκ τοῦδε ἢ ἁπλῶς ἢ ὡς ἐπὶ τὸ πολύ), 


ος 


καὶ εἰ μέλλει τοδὶ ἔσεσθαι (ὥσπερ ἐκ τῶν προτάσεων τὸ 


. ΓΑ 


συμπέρασμα), καὶ ὅτι τοῦτ' ἦν τὸ τί ἦν εἶναι, καὶ διότι βέλ- 


. . νη 


τιον οὕτως, οὐχ ἁπλῶς, ἀλλὰ τὸ πρὸς τὴν ἑκάστου οὐσίαν. 


Είναι φανερό λοιπόν ότι υπάρχουν αίτια και ότι το πλήθος τους είναι αυτό που αναφέραμε. Γιατί τόσα είναι 
τα αίτια που περιέχονται στο ερώτημα «γιατί». Πράγματι, το «γιατί» ανάγεται τελικά: είτε 1) στο «τι είναι 
κάτι», αν πρόκειται για αμετάβλητα όντα (όπως στα μαθηματικά, όπου το «γιατί» ανάγεται τελικά σε έναν 
ορισμό της ευθείας γραμμής, του σύμμετρου αριθμού ή κάποιου άλλου μεγέθους): είτε 2) σε αυτό που αρχικά 
προκάλεσε την κίνηση (λ.χ. γιατί πολέμησαν; επειδή έγιναν λεηλασίες): είτε 3) στον συγκεκριμένο σκοπό 
(πολέμησαν για να κυριαρχήσουν): είτε 4) στην ύλη, αν πρόκειται για πράγματα που μεταβάλλονται. 

Αυτά είναι λοιπόν τα αίτια και αυτό το πλήθος τους. Επειδή οι αιτίες είναι τέσσερις, χρέος του 
φυσικού εἰναι να τις γνωρίσει όλες, και ανάγοντας το «γιατί» και στις τέσσερις --στην ύλη, στο είδος, σε αυτό 
που προκάλεσε την κίνηση, στον σκοπό-- να είναι σε θέση να δώσει τη φυσική αιτιολογία. Πολλές φορές 
βεβαίως τα τρία από τα τέσσερα αίτια ταυτίζονται. Το «τι είναι κάτι» και το «χάριν του οποίου γίνεται κάτι» 
συμπίπτουν, ενώ και η αρχική προέλευση της κίνησης ταυτίζεται ὡς προς το είδος µε αυτά τα δύο. Γιατί ένας 
άνθρωπος γεννά έναν άνθρωπο, και το ίδιο γίνεται σε όλα όσα κινούν ενώ και τα ίδια κινούνται. Όσα πάλι δεν 
κινούνται, ξεφεύγουν από την αρμοδιότητα της φυσικής επιστήμης: πρόκειται γι’ αυτά που, χωρίς να έχουν 
μέσα τους κίνηση ή αρχή κίνησης, κινούν, αλλά τα ίδια παραμένουν ακίνητα. Γι’ αυτό άλλωστε υπάρχουν 
τρεις διαφορετικές πραγματείες: η πρώτη ασχολείται µε τα ακίνητα, η δεύτερη µε τα κινούμενα αλλά 
άφθαρτα και η τρίτη µε τα φθαρτά. Επομένως ο φυσικός θα πρέπει να απαντήσει στο «γιατί», ανάγοντάς το 
και στην ύλη, και στο «τι είναι κάτι», και σε αυτό που προκάλεσε την κίνηση. 

Συνήθως όµως διερευνούν τις αιτίες της μεταβολής των όντων ὡς εξής: εξετάζουν τι έρχεται µετά 
από τι, ποια είναι η πρώτη ενέργεια που κάτι έκανε ή έπαθε, και συνεχίζουν µε τον ίδιο τρόπο στα επόμενα. 
Οι αρχές όµως που προκαλούν τη φυσική κίνηση είναι δύο, και η δεύτερη απὀ αυτές δεν είναι φυσική -- γιατί 
δεν έχει µέσα της αρχή Κίνησης. Τέτοιο είναι ό,τι κινεί χωρίς να κινείται, όπως αυτό που είναι εντελώς 
ακίνητο και προηγείται τῶν πάντων, και ακόµη το «τι είναι κάτυ και η µορφή των όντων -- γιατί αποτελούν 
ένα τέλος και έναν σκοπό. Συνεπώς, επειδή η φύση έχει σκοπό, θα πρέπει ο φυσικός να γνωρίζει και αυτό το 
είδος της αιτίας, και να δίνει την πλήρη αιτιολογία απαντώντας στο ερώτημα «γιατί»: πώς από αυτό γίνεται 
κατ᾽ ανάγκην εκείνο (όπου το «από αυτό γίνεταυ λέγεται είτε µε γενική έννοια είτε µε την έννοια του κατά 
κανόνα): και ακόµη πώς διασφαλίζεται ότι ένα πράγµα θα είναι τέτοιο (όπως στον συλλογισμό το 
συμπέρασμα προκύπτει από τις προκείµενες): αλλά και ότι αυτό που κάτι εἶναι ήταν το «τι ήταν να είναυ»: 
και γιατί, µε αυτόν τον τρόπο, ένα πράγμα είναι καλύτερο -- όχι γενικά καλύτερο, αλλά καλύτερο σε σχέση µε 


τη δική του ουσία. 


153 


Βασικές φυσικές έννοιες -- Κίνηση 


Φυσικά Γ.Ι 


Ἐπεὶ δ' ἢ φύσις μέν ἐστιν ἀρχὴ κινήσεως καὶ µετα- 

βολῆς, ἡ δὲ μέθοδος ἡμῖν περὶ φύσεώς ἐστι, δεῖ μὴ λαν- 
θάνειν τί ἐστι κίνησις: ἀναγκαῖον γὰρ ἀγνοουμένης αὐτῆς ἀγ- 
2000.15 

νοεῖσθαι καὶ τὴν φύσιν. διορισαμένοις δὲ περὶ κινήσεως πει- 
ρατέον τὸν αὐτὸν ἐπελθεῖν τρόπον περὶ τῶν ἐφεξῆς. δοκεῖ δ' 

ἡ κίνησις εἶναι τῶν συνεχῶν, τὸ δ' ἄπειρον ἐμφαίνεται πρῶ- 
τον ἐν τῷ συνεχεῖ: διὸ καὶ τοῖς ὁριζομένοις τὸ συνεχὲς συμ- 
βαίνει προσχρήσασθαι πολλάκις τῷ λόγῳ τῷ τοῦ ἀπείρου, 
2000.20 

ὡς τὸ εἰς ἄπειρον διαιρετὸν συνεχὲς ὄν. πρὸς δὲ τούτοις ἄνευ 
τόπου καὶ κενοῦ καὶ χρόνου κίνησιν ἀδύνατον εἶναι. δῆλον οὖν 
ὡς διά τε ταῦτα, καὶ διὰ τὸ πάντων εἶναι κοινὰ καὶ κα- 

θόλου ταῦτα, σκεπτέον προχειρισαμένοις περὶ ἑκάστου 
τούτων (ὑστέρα γὰρ ἡ περὶ τῶν ἰδίων θεωρία τῆς περὶ τῶν 
2000.25 

κοινῶν ἐστιν)’ καὶ πρῶτον, καθάπερ εἴπαμεν, περὶ κινήσεως. 
ἔστι δὴ [τι] τὸ μὲν ἐντελεχείᾳ μόνον, τὸ δὲ δυνάμει καὶ ἐν- 
τελεχείᾳ, τὸ μὲν τόδε τι, τὸ δὲ τοσόνδε, τὸ δὲ τοιόνδε, καὶ 

τῶν ἄλλων τῶν τοῦ ὄντος κατηγοριῶν ὁμοίως. τοῦ δὲ πρός 

τι τὸ μὲν καθ' ὑπεροχὴν λέγεται καὶ κατ' ἔλλειψιν, τὸ δὲ 
2000.30 

κατὰ τὸ ποιητικὸν καὶ παθητικόν, καὶ ὅλως κινητικόν τε 

καὶ κινητόν: τὸ γὰρ κινητικὸν κινητικὸν τοῦ κινητοῦ καὶ τὸ κι- 
νητὸν κινητὸν ὑπὸ τοῦ κινητικοῦ. οὐκ ἔστι δὲ κίνησις παρὰ τὰ 
πράγματα: μεταβάλλει γὰρ ἀεὶ τὸ μεταβάλλον ἢ κατ' 

οὐσίαν ἢ κατὰ ποσὸν ἢ κατὰ ποιὸν ἢ κατὰ τόπον, κοινὸν δ' 
2000.35 

ἐπὶ τούτων οὐδὲν ἔστι λαβεῖν, ὡς φαμέν, ὃ οὔτε τόδε οὔτε πο- 
2014.] 

σὸν οὔτε ποιὸν οὔτε τῶν ἄλλων κατηγορημάτων οὐθέν: ὥστ' οὐδὲ 
κίνησις οὐδὲ μεταβολὴ οὐθενὸς ἔσται παρὰ τὰ εἰρημένα, μη- 


θενός γε ὄντος παρὰ τὰ εἰρημένα. ἕκαστον δὲ διχῶς ὑπάρ- 


154 


χει πᾶσιν, οἷον τὸ τόδε (τὸ μὲν γὰρ μορφὴ αὐτοῦ, τὸ δὲ 
2014.5 
στέρησις), καὶ κατὰ τὸ ποιόν (τὸ μὲν γὰρ λευκὸν τὸ δὲ 
μέλαν), καὶ κατὰ τὸ ποσὸν τὸ μὲν τέλειον τὸ δ' ἀτελές. 
ὁμοίως δὲ καὶ κατὰ τὴν φορὰν τὸ μὲν ἄνω τὸ δὲ κάτω, 
ἢ τὸ μὲν κοῦφον τὸ δὲ βαρύ. ὥστε κινήσεως καὶ µεταβο- 
λῆς ἔστιν εἴδη τοσαῦτα ὅσα τοῦ ὄντος. 

διῃρημένου δὲ καθ' 
2014.10 
ἕκαστον γένος τοῦ μὲν ἐντελεχείᾳ τοῦ δὲ δυνάμει, ἡ τοῦ δυ- 
νάμει ὄντος ἐντελέχεια, ἢ τοιοῦτον, κίνησίς ἐστιν, οἷον τοῦ μὲν 
ἀλλοιωτοῦ, ᾗ ἀλλοιωτόν, ἀλλοίωσις, τοῦ δὲ αὐξητοῦ καὶ τοῦ 
ἀντικειμένου φθιτοῦ (οὐδὲν γὰρ ὄνομα κοινὸν ἐπ' ἀμφοῖν) αὔ- 
ξησις καὶ φθίσις, τοῦ δὲ γενητοῦ καὶ φθαρτοῦ γένεσις καὶ 
2014.15 
φθορά, τοῦ δὲ φορητοῦ φορά. ὅτι δὲ τοῦτο ἔστιν ἡ κίνησις, 
ἐντεῦθεν δῆλον. ὅταν γὰρ τὸ οἰκοδομητόν, ᾖ τοιοῦτον αὐτὸ 
λέγομεν εἶναι, ἐντελεχείᾳ ᾖ, οἰκοδομεῖται, καὶ ἔστιν τοῦτο 
οἰκοδόμησις: ὁμοίως δὲ καὶ μάθησις καὶ ἰάτρευσις καὶ κύ- 
λισις καὶ ἅλσις καὶ ἄδρυνσις καὶ γήρανσις. ἐπεὶ δ' ἔνια 
2014.20 
ταὐτὰ καὶ δυνάμει καὶ ἐντελεχείᾳ ἐστίν, οὐχ ἅμα δὲ ἢ οὐ 
κατὰ τὸ αὐτό, ἀλλ' οἷον θερμὸν μὲν ἐντελεχείᾳ ψυχρὸν δὲ 
δυνάμει, πολλὰ ἤδη ποιήσει καὶ πείσεται ὑπ' ἀλλήλων: 
ἅπαν γὰρ ἔσται ἅμα ποιητικὸν καὶ παθητικόν. ὥστε καὶ 
τὸ κινοῦν φυσικῶς κινητόν: πᾶν γὰρ τὸ τοιοῦτον κινεῖ κινού- 
2014.25 
μενον καὶ αὐτό. δοκεῖ μὲν οὖν τισιν ἅπαν κινεῖσθαι τὸ κι- 
νοῦν, οὐ μὴν ἀλλὰ περὶ τούτου μὲν ἐξ ἄλλων ἔσται δῆλον 
ὅπως ἔχει (ἔστι γάρ τι κινοῦν καὶ ἀκίνητον), ἡ δὲ τοῦ δυνάμει 
ὄντος «ἐντελέχεια», ὅταν ἐντελεχείᾳ ὂν ἐνεργῇ οὐχ ᾗ αὐτὸ ἀλλ' 
ᾖ κινητόν, κίνησίς ἐστιν. λέγω δὲ τὸ ἦ ὡδί. ἔστι γὰρ ὁ χαλ- 
2014.30 
κὸς δυνάμει ἀνδριάς, ἀλλ' ὅμως οὐχ ἡ τοῦ χαλκοῦ ἐντελέ- 
χεια, ᾖ χαλκός, κίνησίς ἐστιν: οὐ γὰρ τὸ αὐτὸ τὸ χαλκῷ 
εἶναι καὶ δυνάμει τινί [κινητῷ], ἐπεὶ εἰ ταὐτὸν ἦν ἁπλῶς 


καὶ κατὰ τὸν λόγον, ἦν ἂν ἡ τοῦ χαλκοῦ, ἦ χαλκός, ἐν- 

τελέχεια κίνησις: οὐκ ἔστιν δὲ ταὐτόν, ὡς εἴρηται (δῆλον δ' 
2014.35 
ἐπὶ τῶν ἐναντίων: τὸ μὲν γὰρ δύνασθαι ὑγιαίνειν καὶ δύ- 
2010.] 
νασθαι κάμνειν ἕτερον -- καὶ γὰρ ἂν τὸ κάμνειν καὶ τὸ ὑγι- 
αίνειν ταὐτὸν ἦν -- τὸ δὲ ὑποκείμενον καὶ τὸ ὑγιαῖνον καὶ τὸ 
νοσοῦν, εἴθ' ὑγρότης εἴθ' αἷμα, ταὐτὸν καὶ ἕν). ἐπεὶ δ' οὐ ταὐ- 
τόν, ὥσπερ οὐδὲ χρῶμα ταὐτὸν καὶ ὁρατόν, ἡ τοῦ δυνατοῦ, 
2010.5 
ᾖ δυνατόν, ἐντελέχεια φανερὸν ὅτι κίνησίς ἐστιν. 
2010.5 

ὅτι μὲν οὖν 
ἐστιν αὕτη, καὶ ὅτι συμβαίνει τότε κινεῖσθαι ὅταν ἡ ἐντελέ- 
χεια ἢ αὐτή, καὶ οὔτε πρότερον οὔτε ὕστερον, δῆλον: ἐνδέχεται 
γὰρ ἕκαστον ὁτὲ μὲν ἐνεργεῖν ὁτὲ δὲ μή, οἷον τὸ οἰκοδομη- 
τόν, καὶ ἡ τοῦ οἰκοδομητοῦ ἐνέργεια, ἦ οἰκοδομητόν, οἰκοδό- 
2010.10 
μησίς ἐστιν (ἢ γὰρ οἰκοδόμησις ἡ ἐνέργεια [τοῦ οἰκοδομητοῦ] 


Ελ 


ἢ ἡ οἰκία: ἀλλ 


ΠΠ 


ὅταν οἰκία ᾖ, οὐκέτ' οἰκοδομητὸν ἔστιν: οἱ- 
κοδομεῖται δὲ τὸ οἰκοδομητόν: ἀνάγκη οὖν οἰκοδόμη- 

σιν τὴν ἐνέργειαν εἶναι): ἡ δ' οἰκοδόμησις κίνησίς τις. 
ἀλλὰ μὴν ὁ αὐτὸς ἐφαρμόσει λόγος καὶ ἐπὶ τῶν ἄλλων 
2010.15 


κινήσεων. 


Επειδή η φύση είναι αρχή κινήσεως και μεταβολής, και η δική µας έρευνα εἶναι προσανατολισμένη προς τη 
φύση, δεν πρέπει να µας διαφεύγει τι είναι η κίνηση. Γιατί, αν αγνοούμε την κίνηση, κατ᾽ ανάγκην αγνοούμε 
και τη φύση. Και αφού θα έχουµε ορίσει τι εἶναι κίνηση, θα πρέπει κατά τον ίδιο τρόπο να αποπειραθούμε να 
προχωρήσουμε σε όσα έρχονται αμέσως μετά. 

Είναι λοιπόν διαδεδομένη πεποίθηση ότι η κίνηση ανήκει στα συνεχή μεγέθη, και το άπειρο είναι 
κάτι που εμφανίζεται κατά πρώτο λόγο στο συνεχές. Γι’ αυτό και όσοι επιχειρούν να ορίσουν το συνεχές 
συμβαίνει πολλές φορές να χρησιμοποιούν τον ορισμό του απείρου -- λέγοντας ότι το επ᾽ άπειρον διαιρετό 
είναι το συνεχές. Επιπλέον, λέγεται ότι εἶναι αδύνατο να υπάρξει κίνηση χωρίς τον τόπο, το κενό και τον 
χρόνο. Είναι λοιπόν φανερό ότι, γι’ αυτούς τους λόγους, και επειδή πρόκειται για πράγματα που είναι κοινά 
στα πάντα και καθολικά, όποιος ξεκινά την έρευνα θα πρέπει να εξετάσει το καθένα από αυτά (γιατί η 
θεώρηση των ιδιαιτέρων έρχεται µετά τη θεώρηση τῶν κοινών). Πρώτα πρώτα όµως, όπως είπαμε, πρέπει να 


εξετάσει την κίνηση. 

Άλλα λοιπόν όντα υπάρχουν µόνο εντελεχεία, και άλλα υπάρχουν τόσο δυνάμει όσο και εντελεχεία. 
Και άλλα όντα είναι ουσίες, άλλα είναι ποσότητες, άλλα ποιότητες και άλλα κάτι παρόμοιο από τις άλλες 
κατηγορίες του όντος. Από τις σχετικές οντότητες τώρα, άλλες καθορίζονται µε βάση την υπεροχή και την 
υστέρηση, και άλλες από το αν είναι ενεργητικές ή παθητικές, δηλαδή από το αν γενικώς μπορούν να 
κινήσουν και να κινηθούν: πράγματι, το «κινητικό» είναι αυτό που µπορεί να κινήσει το κινητό, Και το 
«κινητό» είναι αυτό που μπορεί να κινηθεί από το κινητικό. 

Κίνηση ωστόσο δεν µπορεί να υπάρξει έξω από τα πράγματα. Γιατί αυτό που προκαλεί µεταβολή 
μεταβάλλει πάντοτε κάτι είτε ὡς προς την ουσία είτε ὡς προς την ποσότητα είτε ὡς προς την ποιότητα είτε ὡς 
προς τον τόπο -- και, όπως ισχυριζόµαστε, δεν μπορούμε να βρούμε τίποτε το κοινό σε όλες αυτές τις 
μεταβολές, κάτι που δεν θα ήταν ούτε ουσία ούτε ποσόν οὔτε ποιόν ούτε καμία από τις άλλες κατηγορίες. 
Επομένως, δεν µπορεί να υπάρξει ούτε κίνηση ούτε µεταβολή κανενός άλλου εκτός από αυτά που αναφέραμε, 
αφού µόνο αυτά που αναφέραμε υπάρχουν. Το καθένα μάλιστα από αυτά εμφανίζεται σε όλα τα όντα µε δύο 
τρόπους: και έτσι για την ουσία του όντος, υπάρχει η µορφή του, αλλά υπάρχει και η στέρηση: ὡς προς την 
ποιότητα του όντος, θα υπάρχει αφενός το λευκό και αφετέρου το μαύρο: και ὥς προς την ποσότητα, το ένα 
θα είναι πλήρες και το άλλο ατελές. Κάτι παρόμοιο ισχύει και κατά την τοπική κίνηση: το ένα θα είναι επάνω 
και το άλλο κάτω, ή το ένα θα είναι ελαφρύ και το άλλο βαρύ. Συνεπώς υπάρχουν τόσα είδη κίνησης και 
μεταβολής όσα είναι τα είδη του όντος. 

Καθώς λοιπόν, σε κάθε γένος του όντος, υφίσταται η διάκριση ανάµεσα σε αυτό που υπάρχει 
εντελεχεία και σε αυτό που υπάρχει δυνάμει, ας πούμε ότι κίνηση είναι η εντελέχεια του δυνάμει όντος, ὡς 
τέτοιο ον. Έτσι µεταλλαγή είναι η εντελέχεια αυτού που µπορεί να μεταλλαγεί, ὡς ον που ακριβώς µπορεί να 
μεταλλαγεί: αύξηση και µείωση η εντελέχεια αυτού που µπορεί να αυξηθεί ή, για το αντίθετό του, που μπορεί 
να μειωθεί (γιατί δεν υπάρχει κοινή λέξη και για τις δύο περιπτώσεις): γέννηση και φθορά η εντελέχεια του 
γεννητού αντιστοίχως και του φθαρτού: και, τέλος, μετακίνηση είναι η εντελέχεια αυτού που μπορεί να 
μετακινηθεί. 

Ότι αυτό ακριβώς είναι η κίνηση θα φανεί αµέσως παρακάτω. Πράγματι, όταν το «οικοδοµμητό», µε 
την έννοια ακριβώς που το ονομάζουμε έτσι, βρίσκεται σε εντελέχεια, τότε λέμε ότι οικοδομείται: και η 
διαδικασία αυτή είναι η οικοδόμηση. Με παρόμοιο τρόπο ορίζεται η μάθηση και η γιατρειά και το κύλισμα 
και το άλμα και η ὠρίμανση και η γήρανση. Επειδή όµως κάποια πράγµατα είναι τα ίδια και δυνάμει και 
εντελεχεία (αν και όχι ταυτοχρόνως, ούτε ὡς προς την ίδια πλευρά), όπως λ.χ. το θερµό εντελεχεία το οποίο 
είναι δυνάμει ψυχρό, είναι γεγονός ότι πολλά πράγµατα θα βρίσκονται ήδη σε αμοιβαία αλληλεπίδραση. Το 
καθένα από αυτά θα είναι ταυτοχρόνως και ενεργητικό και παθητικό. Άρα και αυτό που προκαλεί φυσική 
κίνηση θα είναι και το ίδιο κινητό -- γιατί κάθε τέτοιο ον κινεί, ενώ και το ίδιο κινείται. Ορισμένοι πιστεύουν 
ότι κάθε κινούν κινείται -- Ωστόσο το πώς ακριβώς έχει αυτό το ζήτημα θα το δούμε ξεκινώντας από άλλη 
αφετηρία (γιατί υπάρχει κάτι κινούν και ακίνητο). Η εντελέχεια όµως του δυνάμει όντος, όταν ενεργεί ενώ 
είναι σε εντελέχεια, όχι ὡς αυτό που το ίδιο είναι αλλά ὡς κινητό, είναι η κίνηση. 

Με το «ως» εννοώ το εξής: ο χαλκός εἶναι όντως δυνάμει ανδριάντας: δεν είναι όµως κίνηση η 


εντελέχεια του χαλκού, ὡς χαλκός. Πράγματι, δεν είναι το ίδιο πράγµα το να είναι κάτι χαλκός και το είναι 

δυνάμει κινητό: γιατί, αν ήταν το ίδιο απολύτως και εξ ορισμού, τότε θα ήταν κίνηση η εντελέχεια του 
χαλκού, ὡς χαλκός. Δεν είναι όµως το ίδιο πράγμα, όπως είπαμε. Αυτό φαίνεται από τα ενάντια: το να µπορεί 
κάποιος να υγιαίνει είναι διαφορετικό από το να µπορεί να ασθενεί (γιατί τότε το να ασθενείς θα ταυτιζόταν 
µε το να υγιαίνεις), το υποκείµενο όµως, αυτό το οποίο και υγιαίνει και ασθενεί (ανεξάρτητα αν αυτό είναι 
τελικά η υγρότητα ή το αίμα), είναι το ίδιο και είναι ένα. Αφού λοιπόν δεν είναι το ίδιο πράγμα, όπως ούτε 
και το χρώμα ταυτίζεται µε το ορατό, είναι φανερό ότι η εντελέχεια του δυνατού, ὡς κάτι το δυνατόν, θα είναι 
η κίνηση. 

Είναι λοιπόν φανερό ότι η κίνηση είναι αυτή που ορίσαµε, και ότι τότε κινείται κάτι όταν η 
εντελέχειά του υφίσταται -- ούτε νωρίτερα ούτε αργότερα. Γιατί το κάθε πράγµα ενδέχεται άλλοτε να ενεργεί 
και άλλοτε όχι, όπως λ.χ. συμβαίνει µε το «οικοδομητό»: η ενέργεια του «οικοδομητού», ὡς κάτι που µπορεί 
να οικοδομηθεί, είναι η οικοδόμηση (πράγματι, η ενέργεια είναι εἴτε η οικοδόμηση είτε η οικία: όταν όµως η 
οικία υπάρχει, δεν υπάρχει πλέον το «οικοδοµητό»: όµως οικοδομείται ακριβώς το «οικοδοµητό»: κατ᾽ 
ανάγκην λοιπόν η ενέργεια είναι η οικοδόμηση). Και η οικοδόμηση είναι µια συγκεκριμένη κίνηση. Ωστόσο 


η ίδια συλλογιστική µπορεί να εφαρμοστεί και στις άλλες κινήσεις. 

Βασικές φυσικές έννοιες -- Τόπος 


Φυσικά Δ.2.4 


Ἐπεὶ δὲ τὸ μὲν καθ' αὑτὸ τὸ δὲ κατ' ἄλλο λέγεται, 

καὶ τόπος ὁ μὲν κοινός, ἐν ᾧ ἅπαντα τὰ σώματά ἐστιν, 

ὁ δ' ἴδιος, ἐν ᾧ πρώτῳ (λέγω δὲ οἷον σὺ νῦν ἐν τῷ οὐρανῷ 
ὅτι ἐν τῷ ἀέρι οὗτος δ' ἐν τῷ οὐρανῷ, καὶ ἐν τῷ ἀέρι δὲ ὅτι 
2094.35 

ἐν τῇ γῇ,» ὁμοίως δὲ καὶ ἐν ταύτῃ ὅτι ἐν τῷδε τῷ τόπῳ, 
2090.1 

ὃς περιέχει οὐδὲν πλέον ἢ σέ), εἰ δή ἐστιν ὁ τόπος τὸ πρῶτον 
περιέχον ἕκαστον τῶν σωμάτων, πέρας τι ἂν εἴη 

Τί δέ ποτ' ἐστὶν ὁ τόπος, ὧδ' ἂν γένοιτο φανερόν. λά- 
βωμεν δὲ περὶ αὐτοῦ ὅσα δοκεῖ ἀληθῶς καθ' αὐτὸ ὑπάρ- 
χειν αὐτῷ. ἀξιοῦμεν δὴ τὸν τόπον εἶναι πρῶτον μὲν περιέ- 
2114.] 

χον ἐκεῖνο οὗ τόπος ἐστί, καὶ μηδὲν τοῦ πράγματος, ἔτι 

τὸν πρῶτον μήτ' ἐλάττω μήτε μείζω, ἔτι ἀπολείπεσθαι 
ἑκάστου καὶ χωριστὸν εἶναι, πρὸς δὲ τούτοις πάντα τό- 

πον ἔχειν τὸ ἄνω καὶ κάτω, καὶ φέρεσθαι φύσει καὶ μέ- 
2114.5 

νεῖν ἐν τοῖς οἰκείοις τόποις ἕκαστον τῶν σωμάτων, τοῦτο δὲ 


ον. 3 7. 


ποιεῖν ἢ ἄνω ἢ κάτω. 


εἰ τοίνυν μηδὲν τῶν τριῶν 

ὁ τόπος ἐστίν, μήτε τὸ εἶδος μήτε ἡ ὕλη μήτε διάστημά τι 
ἀεὶ ὑπάρχον ἕτερον παρὰ τὸ τοῦ πράγματος τοῦ µεθιστα- 
2124.5 

μένου, ἀνάγκη τὸν τόπον εἶναι τὸ λοιπὸν τῶν τεττά- 

ρῶν, τὸ πέρας τοῦ περιέχοντος σώματος «καθ' ὃ συνάπτει 
τῷ περιεχομένῳ». λέγω δὲ τὸ περιεχόμενον σῶμα 

τὸ κινητὸν κατὰ φοράν. δοκεῖ δὲ μέγα τι εἶναι καὶ 

χαλεπὸν ληφθῆναι ὁ τόπος διά τε τὸ παρεμφαίνεσθαι τὴν 
ὕλην καὶ τὴν μορφήν, καὶ διὰ τὸ ἐν ἠρεμοῦντι τῷ περιέχοντι 


2124.10 

γίγνεσθαι τὴν μετάστασιν τοῦ φερομένου: ἐνδέχεσθαι γὰρ φαί- 
νεται εἶναι διάστηµα μεταξὺ ἄλλο τι τῶν κινουμένων µεγε- 
θῶν. συμβάλλεται δέ τι καὶ ὁ ἀὴρ δοκῶν ἀσώματος εἶναι: 
φαίνεται γὰρ οὐ μόνον τὰ πέρατα τοῦ ἀγγείου εἶναι ὁ τόπος, 
ἀλλὰ καὶ τὸ μεταξὺ ὡς κενὸν «ὄν». ἔστι δ' ὥσπερ τὸ ἀγγεῖον 
2124.15 

τόπος µεταφορητός, οὕτως καὶ ὁ τόπος ἀγγεῖον ἀμετακί- 
νητον. διὸ ὅταν μὲν ἐν κινουμένῳ κινῆται καὶ μεταβάλλῃ 

τὸ ἐντός, οἷον ἐν ποταμῷ πλοῖον, ὡς ἀγγείῳ χρῆται μᾶλ- 

λον ἢ τόπῳ τῷ περιέχοντι. βούλεται δ' ἀκίνητος εἶναι ὁ τό- 
πος: διὸ ὁ πᾶς μᾶλλον ποταμὸς τόπος, ὅτι ἀκίνητος ὁ 
2124.20 

πᾶς. ὥστε τὸ τοῦ περιέχοντος πέρας ἀκίνητον πρῶτον, τοῦτ' 
ἔστιν ὁ τόπος. καὶ διὰ τοῦτο τὸ μέσον τοῦ οὐρανοῦ καὶ τὸ ἔσχα- 
τον τὸ πρὸς ἡμᾶς τῆς κύκλῳ φορᾶς δοκεῖ εἶναι τὸ μὲν ἄνω 
τὸ δὲ κάτω μάλιστα πᾶσι κυρίως, ὅτι τὸ μὲν αἰεὶ μένει, 

τοῦ δὲ κύκλῳ τὸ ἔσχατον ὡσαύτως ἔχον μένει. ὥστ' ἐπεὶ τὸ 
2124.25 

μὲν κοῦφον τὸ ἄνω φερόμενόν ἐστι φύσει, τὸ δὲ βαρὺ τὸ 
κάτω, τὸ μὲν πρὸς τὸ μέσον περιέχον πέρας κάτω ἐστίν, 

καὶ αὐτὸ τὸ μέσον, τὸ δὲ πρὸς τὸ ἔσχατον ἄνω, καὶ αὐτὸ 

τὸ ἔσχατον: καὶ διὰ τοῦτο δοκεῖ ἐπίπεδόν τι εἶναι καὶ οἷον 
ἀγγεῖον ὁ τόπος καὶ περιέχον. ἔτι ἅμα τῷ πράγματι ὁ 
2124.30 


τόπος: ἅμα γὰρ τῷ πεπερασμένῳ τὰ πέρατα. 


Επειδή τώρα κάτι λέγεται καθ᾽ εαυτό και κάτι λέγεται ὡς προς κάτι άλλο, θα ισχύει και για τον τόπο ότι 
άλλος είναι ο κοινός τόπος, µέσα στον οποίο υπάρχουν όλα τα σώματα, και άλλος ο ιδιαίτερος τόπος, όπου 
κάτι βρίσκεται πρωταρχικά (για παράδειγµα, μπορώ να πῶ για σένα ότι βρίσκεσαι τώρα µέσα στο σύμπαν, 
γιατί βρίσκεσαι µέσα στην ατμόσφαιρα που κι αυτή βρίσκεται µέσα στο σύμπαν, και είσαι μέσα στην 
ατμόσφαιρα γιατί εἶσαι στη Γη, και είσαι στη Γη γιατί βρίσκεσαι σε αυτόν εδώ τον τόπο, ο οποίος δεν 
περιέχει τίποτε περισσότερο από σένα). Αν λοιπόν ο τόπος είναι το πρωταρχικό περιέχον του κάθε σώματος, 


θα είναι κάποιο είδος πέρατος... 
Τι είναι τέλος πάντων ο τόπος, θα γίνει αμέσως φανερό. Θα ξεκινήσουμε από όσα στοιχεία πιστεύουμε ότι 
όντως χαρακτηρίζουν τον τόπο καθ᾽ εαυτόν. Απαιτούμε λοιπόν καταρχάς να εἶναι ο τόπος το πρωταρχικό 


περιέχον εκείνου το πράγματος, του οποίου αποτελεί τόπο, χωρίς όμως να ανήκει στο ίδιο το πράγμα. Ακόμη, 

ο πρωταρχικός τόπος δεν θα είναι ούτε μικρότερος οὔτε μεγαλύτερος από το πράγμα, και δεν θα μπορεί να 
εγκαταλειφθεί από κάθε σώμα, αν και είναι κάτι το ξεχωριστό. Τέλος, κάθε τόπος θα εμπεριέχει το επάνω και 
το κάτω, και κάθε σώμα θα κινείται εκ φύσεως προς τον οικείο τόπο, και εκεί θα παραμένει, εἴτε αυτό γίνεται 


επάνω είτε κάτω... 


Εφόσον λοιπόν ο τόπος δεν είναι κανένα από τα τρία -οὐτε το είδος, ούτε η ὕλη, ούτε µια διάσταση που 
υπάρχει μονίμως και είναι διαφορετική από την αντίστοιχη του μετακινούμενου σώματος-, ο τόπος θα είναι 
κατ᾽ ανάγκην το τέταρτο που απομένει. Θα είναι δηλαδή το πέρας του περιέχοντος σώματος -- εκεί όπου 
έρχεται σε επαφή µε το περιεχόµενο σώμα. Και ὡς περιεχόµενο σώμα εννοώ αυτό που έχει τη δυνατότητα να 
μετακινηθεί. 

Ο τόπος θεωρείται µεγάλο και δύσκολο στη σύλληψή του πρόβλημα, αφενός γιατί φαίνεται να 
συγχέεται µε την ὕλη και τη μορφή και αφετέρου γιατί η αντιμετάθεση του μετακινούμενου σώματος 
πραγματοποιείται µέσα στο ακίνητο περιέχον. Πράγματι, έτσι δημιουργείται η εντύπωση ότι ενδέχεται να 
υπάρχει κάποια διάσταση στο ενδιάμεσο, διαφορετική από τα κινούμενα μεγέθη. Στο πρόβλημα μάλιστα 
συμβάλλει και ο αέρας, που πολλοί πιστεύουν ότι είναι ασώματος. Έτσι ο τόπος μοιάζει να µην ταυτίζεται 
μόνο µε τα πέρατα του δοχείου, αλλά και µε το ενδιάµεσο που θεωρείται κενό. 

Όπως το δοχείο όµως είναι ένας µεταφερόμενος τόπος, έτσι και ο τόπος είναι ένα αμετακίνητο 
δοχείο. Γι’ αυτό και στην περίπτωση που κάτι κινείται και αλλάζει µέσα σε κινούμενο πλαίσιο, όπως το πλοίο 
στο ποτάμι, το περιέχον λειτουργεί περισσότερο ὡς δοχείο παρά ὡς τόπος. Γιατί, θέλουμε ο τόπος να είναι 
ακίνητος. Άρα θεωρούμε τόπο μάλλον όλον τον ποταμό, γιατί ο ποταμός ὧς όλον είναι ακίνητος. Κατά 
συνέπειαν, το πρωταρχικό και ακίνητο πέρας του περιέχοντος, αυτό θα είναι ο τόπος. 

Γι΄ αυτόν τον λόγο θεωρούμε ότι το κέντρο του σύμπαντος Και το έσχατο προς εμάς όριο της 
κυκλικής περιφοράς του ουρανού είναι αντιστοίχως το κατεξοχήν κάτω και επάνω για όλα τα πράγματα: γιατί 
το κέντρο μένει αιωνίως ακίνητο, ενώ το έσχατο όριο της κυκλικής περιφοράς παραμένει και αυτό 
αναλλοίωτο. Επειδή λοιπόν ελαφρύ είναι αυτό που εκ φύσεως πηγαίνει προς τα επάνω, και βαρύ αυτό που 
πηγαίνει προς τα κάτω, το περιέχον πέρας προς την πλευρά του κέντρου, και το ἶδιο το κέντρο του 
σύμπαντος, είναι το κάτω, ενώ το πέρας προς την πλευρά του έσχατου ορίου, και το ίδιο το έσχατο όριο, είναι 
το επάνω. Και για τον ίδιο λόγο θεωρούμε ότι ο τόπος εἰναι µία επιφάνεια, ότι είναι σαν ένα δοχείο που 
περιέχει. Και ακόµη, ότι ο τόπος βρίσκεται μαζί µε το πράγμα: γιατί τα πέρατα βρίσκονται μαζί µε το 


πεπερασμένο. 

Βασικές φυσικές έννοιες -- Χρόνος 


Φυσικά Δ.1] 
ὅτι μὲν οὖν οὔτε κίνησις οὔτ' ἄνευ κινήσεως ὁ χρόνος 
ἐστί, φανερόν: ληπτέον δέ, ἐπεὶ ζητοῦμεν τί ἐστιν ὁ χρόνος, 


ἐντεῦθεν ἀρχομένοις, τί τῆς κινήσεώς ἐστιν. ἅμα γὰρ κινή- 


Σ 


σεως αἰσθανόμεθα καὶ χρόνου: καὶ γὰρ ἐὰν ᾖ σκότος καὶ 
2104.5 
μηδὲν διὰ τοῦ σώματος πάσχωμεν, κίνησις δέ τις ἐν τῇ 
ψυχῇ ἐνῇ, εὐθὺς ἅμα δοκεῖ τις γεγονέναι καὶ χρόνος. 
ἀλλὰ μὴν καὶ ὅταν γε χρόνος δοκῇ γεγονέναι τις, ἅμα 
καὶ κίνησίς τις δοκεῖ γεγονέναι. ὥστε ἤτοι κίνησις ἢ τῆς 
κινήσεώς τί ἐστιν ὁ χρόνος. ἐπεὶ οὖν οὐ κίνησις, ἀνάγκη τῆς 
2194.10 
κινήσεώς τι εἶναι αὐτόν. 
2194.10 

ἐπεὶ δὲ τὸ κινούμενον κινεῖται ἔκ τι- 
νος εἴς τι καὶ πᾶν μέγεθος συνεχές, ἀκολουθεῖ τῷ μεγέθει 
ἡ κίνησις: διὰ γὰρ τὸ τὸ μέγεθος εἶναι συνεχὲς καὶ ἡ κί- 
νησίς ἐστιν συνεχής, διὰ δὲ τὴν κίνησιν ὁ χρόνος: ὅση γὰρ ἡ 
κίνησις, τοσοῦτος καὶ ὁ χρόνος αἰεὶ δοκεῖ γεγονέναι. τὸ δὴ 
2194.15 
πρότερον καὶ ὕστερον ἐν τόπῳ πρῶτόν ἐστιν. ἐνταῦθα μὲν δὴ 
τῇ θέσει: ἐπεὶ δ' ἐν τῷ μεγέθει ἔστι τὸ πρότερον καὶ ὕστερον, 
ἀνάγκη καὶ ἐν κινήσει εἶναι τὸ πρότερον καὶ ὕστερον, ἀνά- 
λογον τοῖς ἐκεῖ. ἀλλὰ μὴν καὶ ἐν χρόνῳ ἔστιν τὸ πρότερον 
καὶ ὕστερον διὰ τὸ ἀκολουθεῖν ἀεὶ θατέρῳ θάτερον αὐτῶν. ἔστι 
2194.20 
δὲ τὸ πρότερον καὶ ὕστερον ἐν τῇ κινήσει ὃ μέν ποτε 
ὂν κίνησις [ἐστιν]: τὸ μέντοι εἶναι αὐτῷ ἕτερον καὶ οὐ κίνησις. 
ἀλλὰ μὴν καὶ τὸν χρόνον γε γνωρίζομεν ὅταν ὁρίσωμεν 
τὴν κίνησιν, τῷ πρότερον καὶ ὕστερον ὁρίζοντες: καὶ τότε φα- 
μὲν γεγονέναι χρόνον, ὅταν τοῦ προτέρου καὶ ὑστέρου ἐν τῇ 
2194.25 
κινήσει αἴσθησιν λάβωμεν. ὁρίζομεν δὲ τῷ ἄλλο καὶ ἄλλο 


ὑπολαβεῖν αὐτά, καὶ μεταξύ τι αὐτῶν ἕτερον: ὅταν γὰρ 

ἕτερα τὰ ἄκρα τοῦ μέσου νοήσωμεν, καὶ δύο εἴπῃ ἡ ψυχὴ 


ΠΠ“ 


τὰ νῦν, τὸ μὲν πρότερον τὸ δ' ὕστερον, τότε καὶ τοῦτό φα- 
μεν εἶναι χρόνον: τὸ γὰρ ὁριζόμενον τῷ νῦν χρόνος εἶναι 
2194.30 
δοκεῖ: καὶ ὑποκείσθω. ὅταν μὲν οὖν ὡς ἓν τὸ νῦν αἰσθανώ- 
μεθα, καὶ μὴ ἤτοι ὡς πρότερον καὶ ὕστερον ἐν τῇ κινήσει ἢ 
ὡς τὸ αὐτὸ μὲν προτέρου δὲ καὶ ὑστέρου τινός, οὐ δοκεῖ χρό- 
νος γεγονέναι οὐδείς, ὅτι οὐδὲ κίνησις. ὅταν δὲ τὸ πρότερον 
2190.] 
καὶ ὕστερον, τότε λέγομεν χρόνον: τοῦτο γάρ ἐστιν ὁ χρόνος, 
ἀριθμὸς κινήσεως κατὰ τὸ πρότερον καὶ ὕστερον. 

οὐκ ἄρα κί- 
νησις ὁ χρόνος ἀλλ' ᾗ ἀριθμὸν ἔχει ἡ κίνησις. σημεῖον δέ: 
τὸ μὲν γὰρ πλεῖον καὶ ἔλαττον κρίνομεν ἀριθμῷ, κίνησιν δὲ 
2190.5 
πλείω καὶ ἐλάττω χρόνῳ: ἀριθμὸς ἄρα τις ὁ χρόνος. ἐπεὶ 
δ' ἀριθμός ἐστι διχῶς (καὶ γὰρ τὸ ἀριθμούμενον καὶ τὸ ἀριθ- 
μητὸν ἀριθμὸν λέγομεν, καὶ ᾧ ἀριθμοῦμεν), ὁ δὴ χρόνος ἐστὶν 


τὸ ἀριθμούμενον καὶ οὐχ ᾧ ἀριθμοῦμεν. 


φανερὸν δὲ καὶ ὅτι εἴτε χρόνος μὴ εἴη, τὸ νῦν οὐκ ἂν 
2204.] 

εἴη, εἴτε τὸ νῦν μὴ εἴη, χρόνος οὐκ ἂν εἴη: ἅμα γὰρ ὥσπερ 
τὸ φερόμενον καὶ ἢ φορά, οὕτως καὶ ὁ ἀριθμὸς ὁ τοῦ φερο- 
μένου καὶ ὁ τῆς φορᾶς. χρόνος μὲν γὰρ ὁ τῆς φορᾶς ἀρι- 
θµός, τὸ νῦν δὲ ὡς τὸ φερόμενον, οἷον μονὰς ἀριθμοῦ. καὶ 
2204.5 

συνεχής τε δὴ ὁ χρόνος τῷ νῦν, καὶ διῄρηται κατὰ τὸ νῦν: 
ἀκολουθεῖ γὰρ καὶ τοῦτο τῇ φορᾷ καὶ τῷ φερομένῳ. καὶ 
γὰρ ἡ κίνησις καὶ ἡ φορὰ μία τῷ φερομένῳ, ὅτι ἕν (καὶ 

οὐχ ὅ ποτε ὄν -- καὶ γὰρ ἂν διαλίποι -- ἀλλὰ τῷ λόγῳ): καὶ 
ὁρίζει δὲ τὴν πρότερον καὶ ὕστερον κίνησιν τοῦτο. ἀκολουθεῖ 
2204.10 

δὲ καὶ τοῦτό πῶς τῇ στιγμῇ: καὶ γὰρ ἡ στιγμὴ καὶ συνέχει 
τὸ μῆκος καὶ ὁρίζει: ἔστι γὰρ τοῦ μὲν ἀρχὴ τοῦ δὲ τελευτή. 
ἀλλ' ὅταν μὲν οὕτω λαμβάνῃ τις ὡς δυσὶ χρώμενος τῇ μιᾷ, 


ἀνάγκη ἵστασθαι, εἰ ἔσται ἀρχὴ καὶ τελευτὴ ἡ αὐτὴ στιγμή: 

τὸ δὲ νῦν διὰ τὸ κινεῖσθαι τὸ φερόμενον αἰεὶ ἕτερον. ὥσθ' ὁ 
2204.15 

χρόνος ἀριθμὸς οὐχ ὡς τῆς αὐτῆς στιγμῆς, ὅτι ἀρχὴ καὶ 
τελευτή, ἀλλ' ὡς τὰ ἔσχατα τῆς γραμμῆς μᾶλλον -- καὶ οὐχ 

ὡς τὰ μέρη, διά τε τὸ εἰρημένον (τῇ γὰρ μέσῃ στιγμῇ ὡς 

δυσὶ χρήσεται, ὥστε ἠρεμεῖν συμβήσεται), καὶ ἔτι φανερὸν 
ὅτι οὐδὲν μόριον τὸ νῦν τοῦ χρόνου, οὐδ' ἡ διαίρεσις τῆς κινή- 
2204.20 

σεως, ὥσπερ οὐδ' ἡ στιγμὴ τῆς γραμμῆς: αἱ δὲ γραμμαὶ 

αἱ δύο τῆς μιᾶς μόρια. Τῇ μὲν οὖν πέρας τὸ νῦν, οὐ χρόνος, 
ἀλλὰ συμβέβηκεν: ᾗ δ' ἀριθμεῖ, ἀριθμός 1: τὰ μὲν γὰρ πέ- 
ρατα ἐκείνου μόνον ἐστὶν οὗ ἐστιν πέρατα, ὁ δ' ἀριθμὸς ὁ τῶνδε 
τῶν ἵππων, ἢ δεκάς, καὶ ἄλλοθι. ὅτι μὲν τοίνυν ὁ χρόνος 
2208.25 

ἀριθμός ἐστιν κινήσεως κατὰ τὸ πρότερον καὶ ὕστερον, καὶ 


συνεχής (συνεχοῦς γάρ), φανερόν. 


Ότι ο χρόνος λοιπόν ούτε κίνηση είναι ούτε υπάρχει χωρίς κίνηση, είναι φανερό. Αφού λοιπόν ζητούμε τι 
είναι ο χρόνος, ας ξεκινήσουμε από αυτό: ας προσδιορίσουμε τι είναι για την κίνηση ο χρόνος. Γιατί 
αισθανόμαστε ταυτοχρόνως την κίνηση και τον χρόνο. Πράγματι, όταν, ενώ βρισκόμαστε στο σκοτάδι και 
τίποτε δεν επιδρά στο σώμα µας, εκδηλώνεται µέσα στην ψυχή µας κάποια κίνηση, αμέσως καταλαβαίνουμε 
ότι πέρασε και κάποιος χρόνος. Και, αντιστρόφως, όταν καταλάβουμε ότι πέρασε χρόνος, ταυτοχρόνως 
νομίζουμε ότι κάποια κίνηση εκδηλώθηκε. Συνεπώς ο χρόνος, ή θα είναι κίνηση, ή θα είναι κάποια πλευρά 
της κίνησης: και εφόσον κίνηση δεν είναι, θα είναι κατ᾽ ανάγκην κάποια πλευρά της κίνησης. 

Επειδή όµως αυτό που κινείται, κινείται από κάποιο πράγμα προς κάποιο άλλο πράγμα, και επειδή 
κάθε μέγεθος είναι συνεχές, έπεται ότι η κίνηση θα ακολουθεί λογικά το μέγεθος. Γιατί, επειδή το μέγεθος 
είναι συνεχές, είναι και η κίνηση συνεχής. Και, επειδή η κίνηση είναι συνεχής, είναι και ο χρόνος συνεχής. 
Γιατί, όση είναι η κίνηση που έχει κάθε φορά πραγματοποιηθεί, άλλος τόσος φαίνεται να είναι και ο χρόνος 
που έχει κάθε φορά περάσει. 

Το πριν και το µετά πάντως εντοπίζονται κατ᾽ αρχήν στον τόπο: και εκεί εξαρτώνται από τη θέση. 
Επειδή λοιπόν το πριν και το µετά συνδέονται µε το μέγεθος, θα υπάρχει κατ᾽ ανάγκην πριν και το μετά και 
στην κίνηση, και θα είναι κάτι ανάλογο. Αλλά και στον χρόνο θα υπάρχει το πριν και το μετά, αφού χρόνος 
και κίνηση ακολουθούν πάντοτε το ένα το άλλο. Το πριν και το µετά στην κίνηση είναι αυτά που, επειδή 
ακριβώς υπάρχουν, υπάρχει και η κίνηση. Ως προς το είναι τους, βεβαίως, είναι διαφορετικά, και δεν 
ταυτίζονται µε την κίνηση. 

Ωστόσο εἰναι γεγονός ότι τον χρόνο τον γνωρίζουμε, όταν έχουµε ήδη οριοθετήσει την κίνηση, την 


οποία οριοθετούµε ακριβώς µέσω του πριν και του μετά. Λέμε λοιπόν ότι έχει περάσει χρόνος, όταν έχουμε 

αίσθηση του προηγουμένου και του εποµένου στην κίνηση. Οριοθετούμε όμως θεωρώντας ότι το 
προηγούμενο και το επόμενο συνεχώς αλλάζουν, και ότι ανάμεσά τους υπάρχει πάντοτε κάτι διαφορετικό. 
Πράγματι, όταν αντιληφθούμε ότι είναι διαφορετικά τα άκρα πέριξ του ενδιάμεσου, και η ψυχή µας 
αποφανθεί ότι δύο είναι τα «τώρα», δηλαδή αφενός το προηγούμενο και αφετέρου το επόμενο, τότε είναι που 
λέμε ότι αυτό το ενδιάµεσο είναι χρόνος. Γιατί αυτό που οριοθετείται µέσω του «τώρα», θεωρούμε ότι είναι 
χρόνος. Και αυτό ας το θεωρήσουμε δεδομένο. Όταν λοιπόν αισθανόμαστε το «τώρα» ως μοναδικό και όχι ὡς 
προηγούμενο και επόµενο στην κίνηση, ούτε ως το ίδιο «τώρα», το οποίο ανήκει τόσο σε κάτι προηγούμενο 
όσο και σε κάτι επόμενο, τότε δεν θεωρούμε ότι πέρασε κανένας χρόνος, γιατί δεν υπήρξε και καμία κίνηση. 
Όταν όµως αισθανόµαστε το πριν και το µετά, τότε μιλάμε για χρόνο. Γιατί αυτό ακριβώς εἶναι ο χρόνος: 
αριθµός της κίνησης σύμφωνα µε το πριν και το μετά. 

Ο χρόνος επομένως δεν εἶναι κίνηση, αλλά εκείνο χάρη στο οποίο η κίνηση διαθέτει αριθµό. Μια 
ένδειξη γι’ αυτό είναι η εξής: διακρίνουμε το περισσότερο και το λιγότερο μέσω του αριθμού: την 
περισσότερη όµως και τη λιγότερη κίνηση τη διακρίνουμε μέσω του χρόνου. Άρα ο χρόνος είναι κάποιος 
αριθµός. Επειδή όµως ο αριθµός έχει δύο σημασίες (γιατί ονομάζουμε «αριθµό» και αυτό το οποίο αριθµείται 
ή µπορεί να αριθµηθεί, και αυτό µέσω του οποίου αριθμούμε). ο χρόνος θα είναι εκείνο το οποίο αριθµείται, 


και όχι εκείνο µέσω του οποίου αριθμούμε... 


Ο χρόνος είναι συνεχής λόγω του «τώρα» και διαιρείται ὡς προς το «τώρα» -- και εδώ ο χρόνος ακολουθεί τη 
μετακίνηση και το μετακινούμενο. Γιατί μία συγκεκριμένη κίνηση, μία μετακίνηση, αντιστοιχεί στο 
μετακινούμενο σώμα, επειδή ακριβώς και αυτό είναι ένα (και αυτό όχι επειδή γενικώς κινείται -γιατί θα 
μπορούσε και να σταματήσει να κινείται-, αλλά γιατί είναι το υπαρκτό σώμα που κινείται). Το κινούμενο 
είναι αυτό που οριοθετεί την προηγούμενη και την επόμενη κίνηση. Και εδώ ακολουθεί, κατά κάποιον τρόπο, 
το σημείο. Γιατί το σηµείο και συνέχει το μήκος και είναι αυτό που το οριοθετεί, καθώς είναι αφετηρία του 
ενός τμήματος και τέρμα του άλλου. Αλλά όταν κάποιος εκλάβει το ένα σηµείο σαν να είναι δύο διαφορετικά 
σημεία, τότε θα αναγκαστεί να σταματήσει, από τη στιγμή που το ίδιο σημείο είναι και αφετηρία και τέρμα. 
Όσο για το «τώρα» είναι πάντοτε διαφορετικό, εξαιτίας της κίνησης του σώματος. Και έτσι ο χρόνος θα είναι 
αριθµός, όχι όµως σαν να απαριθµεί τέτοια σηµεία, όπως αυτό που είναι ταυτοχρόνως αφετηρία και τέρμα, 
αλλά μάλλον σαν αυτά που αποτελούν πέρατα µιας γραμμής: και θα είναι ο χρόνος αριθµός όχι σαν να 
απαριθµεί συγκεκριµένα µέρη, για τον λόγο που αναφέραμε (γιατί θα τότε θα χρησιμοποιήσει το ενδιάμεσο 
σημείο σαν να είναι δύο σηµεία, µε αποτέλεσµα να ακινητοποιηθεί). 

Είναι ακόµη φανερό πῶς το «τώρα» δεν αποτελεί µέρος του χρόνου, ούτε η τομή μέρος της κίνησης, 
όπως ούτε το σηµείο αποτελεί µέρος της γραμμής. Μέρη της μίας γραμμής είναι τα δύο ευθύγραμμα τμήματα. 
Ως πέρας λοιπόν, το «τώρα» δεν είναι χρόνος, αλλά κάτι που απλώς χαρακτηρίζει τον χρόνο: ενώ, εφόσον 
απαριθµεί, είναι αριθµός. Γιατί τα πέρατα ανήκουν µόνο σε εκείνο του οποίου αποτελούν πέρατα: ενώ ο 
αριθµός -για παράδειγµα, ο αριθµός 10 αυτών εδώ τῶν αλόγων-- εφαρµόζεται και αλλού. Ωστόσο, είναι 
πλέον φανερό ότι ο χρόνος είναι αριθµός της κίνησης σύμφωνα µε το πριν και το µετά, και ότι είναι συνεχής 


(γιατί και η κίνηση είναι συνεχής). 

Το Κινούν Ακίνητο Ι 


Φυσικά Θ.5-6 


εἰ δὴ ἀνάγκη πᾶν τὸ 
κινούμενον ὑπό τινός τε κινεῖσθαι, καὶ ἢ ὑπὸ κινουμένου ὑπ' 
2568.15 
ἄλλου ἢ μή, καὶ εἰ μὲν ὑπ' ἄλλου [κινουμένου], ἀνάγκη τι 
εἶναι κινοῦν ὃ οὐχ ὑπ' ἄλλου πρῶτον, εἰ δὲ τοιοῦτο τὸ πρῶτον, 
οὐκ ἀνάγκη θάτερον (ἀδύνατον γὰρ εἰς ἄπειρον ἰέναι τὸ κινοῦν 
καὶ κινούμενον ὑπ' ἄλλου αὐτό: τῶν γὰρ ἀπείρων οὐκ ἔστιν 
οὐδὲν πρῶτον) -- εἰ οὖν ἅπαν μὲν τὸ κινούμενον ὑπό τινος κινεῖ- 
2564.20 
ται, τὸ δὲ πρῶτον κινοῦν κινεῖται μέν, οὐχ ὑπ' ἄλλου δέ, 
ἀνάγκη αὐτὸ ὑφ' αὑτοῦ κινεῖσθαι. 

ἔτι δὲ καὶ ὧδε τὸν αὐτὸν 
τοῦτον λόγον ἔστιν ἐπελθεῖν. πᾶν γὰρ τὸ κινοῦν τί τε κινεῖ καὶ 
τινί. ἢ γὰρ αὑτῷ κινεῖ τὸ κινοῦν ἢ ἄλλῳ, οἷον ἄνθρωπος ἢ 
αὐτὸς ἢ τῇ βακτηρίᾳ, καὶ ὁ ἄνεμος κατέβαλεν ἢ αὐτὸς ἢ 
2564.25 
ὁ λίθος ὃν ἔωσεν. ἀδύνατον δὲ κινεῖν ἄνευ τοῦ αὐτὸ αὑτῷ 
κινοῦντος τὸ ᾧ κινεῖ: ἀλλ' εἰ μὲν αὐτὸ αὑτῷ κινεῖ, οὐκ 
ἀνάγκη ἄλλο εἶναι ᾧ κινεῖ, ἂν δὲ ᾗ ἕτερον τὸ ᾧ κινεῖ, ἔστιν 
τι ὃ κινήσει οὐ τινὶ ἀλλ' αὑτῷ, ἢ εἰς ἄπειρον εἶσιν. εἰ οὖν 
κινούμενόν τι κινεῖ, ἀνάγκη στῆναι καὶ μὴ εἰς ἄπειρον ἰέναι: 
2564.30 
εἰ γὰρ ἡ βακτηρία κινεῖ τῷ κινεῖσθαι ὑπὸ τῆς χειρός, ἡ 
χεὶρ κινεῖ τὴν βακτηρίαν: εἰ δὲ καὶ ταύτῃ ἄλλο κινεῖ, καὶ 
ταύτην ἕτερόν τι τὸ κινοῦν. ὅταν δή τινι κινῇ ἀεὶ ἕτερον, 
ἀνάγκη εἶναι πρότερον τὸ αὐτὸ αὑτῷ κινοῦν. εἰ οὖν κινεῖται 
μὲν τοῦτο, μὴ ἄλλο δὲ τὸ κινοῦν αὐτό, ἀνάγκη αὐτὸ αὑτὸ 
2560.1 
κινεῖν: ὥστε καὶ κατὰ τοῦτον τὸν λόγον ἤτοι εὐθὺς τὸ κινού- 
μενον ὑπὸ τοῦ αὐτὸ κινοῦντος κινεῖται, ἢ ἔρχεταί ποτε εἰς τὸ 


τοιοῦτον. 


τρία γὰρ ἀνάγκη εἶναι, τό τε 

2560.15 

κινούμενον καὶ τὸ κινοῦν καὶ τὸ ᾧ κινεῖ. τὸ μὲν οὖν κινούμενον 
ἀνάγκη κινεῖσθαι, κινεῖν δ' οὐκ ἀνάγκη: τὸ δ' ᾧ κινεῖ, 

καὶ κινεῖν καὶ κινεῖσθαι (συμμεταβάλλει γὰρ τοῦτο ἅμα 

καὶ κατὰ τὸ αὐτὸ τῷ κινουμένῳ ὄν: δῆλον δ' ἐπὶ τῶν κατὰ 
τόπον κινούντων: ἅπτεσθαι γὰρ ἀλλήλων ἀνάγκη μέχρι τι- 
2560.20 

νός)' τὸ δὲ κινοῦν οὕτως ὥστ' εἶναι μὴ ᾧ κινεῖ, ἀκίνητον. ἐπεὶ 
δ' ὁρῶμεν τὸ ἔσχατον, ὃ κινεῖσθαι μὲν δύναται, κινήσεως 

δ' ἀρχὴν οὐκ ἔχει, καὶ ὃ κινεῖται μέν, ὑπ' ἄλλου δὲ 

ἀλλ' οὐχ ὑφ' αὑτοῦ, εὔλογον, ἵνα μὴ ἀναγκαῖον εἴπωμεν, καὶ 


τὸ τρίτον εἶναι ὃ κινεῖ ἀκίνητον ὄν. 


ὥστε τοῦτο σκεπτέον λα- 
βοῦσιν ἄλλην ἀρχήν, εἴ τι κινεῖ αὐτὸ αὑτό, πῶς κινεῖ καὶ 
τίνα τρόπον. 
ἀναγκαῖον δὴ τὸ κινούμενον ἅπαν εἶναι διαιρετὸν 
εἰς ἀεὶ διαιρετά: τοῦτο γὰρ δέδεικται πρότερον ἐν τοῖς καθό- 


2570.1 


λου τοῖς περὶ φύσεως, ὅτι πᾶν τὸ καθ' αὑτὸ κινούμενον συνεχές. 


ἀδύνατον δὴ τὸ αὐτὸ αὑτὸ κινοῦν πάντῃ κινεῖν αὐτὸ αὑτό: 
φέροιτο γὰρ ἂν ὅλον καὶ φέροι τὴν αὐτὴν φοράν, ἓν ὂν καὶ 
ἄτομον τῷ εἴδει, καὶ ἀλλοιοῖτο καὶ ἀλλοιοῖ, ὥστε διδάσκοι 
2570.5 
ἂν καὶ μανθάνοι ἅμα, καὶ ὑγιάζοι καὶ ὑγιάζοιτο τὴν 
αὐτὴν ὑγίειαν. ἔτι διώρισται ὅτι κινεῖται τὸ κινητόν: τοῦτο δ' 
ἐστὶν δυνάμει κινούμενον, οὐκ ἐντελεχείᾳ, τὸ δὲ δυνάμει εἰς ἐν- 
τελέχειαν βαδίζει, ἔστιν δ' ἡ κίνησις ἐντελέχεια κινητοῦ ἀτε- 
λής. τὸ δὲ κινοῦν ἤδη ἐνεργείᾳ ἔστιν, οἷον θερμαίνει τὸ θερμὸν 
2570.10 
καὶ ὅλως γεννᾷ τὸ ἔχον τὸ εἶδος. ὥσθ' ἅμα τὸ αὐτὸ κατὰ 
τὸ αὐτὸ θερμὸν ἔσται καὶ οὐ θερμόν. ὁμοίως δὲ καὶ τῶν ἄλ- 
λων ἕκαστον, ὅσων τὸ κινοῦν ἀνάγκη ἔχειν τὸ συνώνυμον. τὸ 
μὲν ἄρα κινεῖ τὸ δὲ κινεῖται τοῦ αὐτὸ αὐτὸ κινοῦντος. 

ὅτι δ' 
οὐκ ἔστιν αὐτὸ αὑτὸ κινοῦν οὕτως ὥσθ' ἑκάτερον ὑφ' ἑκατέρου 


2570.15 

κινεῖσθαι, ἐκ τῶνδε φανερόν. οὔτε γὰρ ἔσται πρῶτον κινοῦν οὐ- 
δέν, εἴ γε αὐτὸ ἑαυτὸ κινήσει ἑκάτερον (τὸ γὰρ πρότερον αἰ- 
τιώτερον τοῦ κινεῖσθαι τοῦ ἐχομένου καὶ κινήσει μᾶλλον: δι- 
χῶς γὰρ κινεῖν ἦν, τὸ μὲν τὸ ὑπ' ἄλλου κινούμενον αὐτό, 

τὸ δ' αὑτῷ: ἐγγύτερον δὲ τὸ πορρώτερον τοῦ κινουμένου τῆς 
2570.20 

ἀρχῆς ἢ τὸ μεταξύ): ἔτι οὐκ ἀνάγκη τὸ κινοῦν κινεῖσθαι εἰ 

μὴ ὑφ' αὐτοῦ: κατὰ συμβεβηκὸς ἄρα ἀντικινεῖ θάτερον. 
ἔλαβον τοίνυν ἐνδέχεσθαι μὴ κινεῖν: ἔστιν ἄρα τὸ μὲν κινού- 
μενον τὸ δὲ κινοῦν ἀκίνητον. ἔτι οὐκ ἀνάγκη τὸ κινοῦν ἀντικι- 
νεῖσθαι, ἀλλ’ ἢ ἀκίνητόν γέ τι κινεῖν ἀνάγκη ἢ αὐτὸ ὑφ' 
2570.25 

αὑτοῦ κινούμενον, εἴπερ ἀνάγκη ἀεὶ κίνησιν εἶναι. ἔτι ἣν κινεῖ 


κίνησιν, κινοῖτ' ἄν, ὥστε τὸ θερμαῖνον θερμαίνεται. 


μὴν οὐδὲ τοῦ πρώτως αὐτὸ αὐτὸ κινοῦντος οὔτε ἓν μόριον 
οὔτε πλείω κινήσει αὐτὸ αὑτὸ ἕκαστον. τὸ γὰρ ὅλον εἰ κι- 
νεῖται αὐτὸ ὑφ' αὑτοῦ, ἤτοι ὑπὸ τῶν αὐτοῦ τινὸς κινήσεται ἢ 
2570.30 
ὅλον ὑφ' ὅλου. εἰ μὲν οὖν τῷ κινεῖσθαί τι μόριον αὐτὸ ὑφ' 
αὑτοῦ, τοῦτ' ἂν εἴη τὸ πρῶτον αὐτὸ αὑτὸ κινοῦν (χωρισθὲν 
γὰρ τοῦτο μὲν κινήσει αὐτὸ αὑτό, τὸ δὲ ὅλον οὐκέτι): εἰ δὲ 
ὅλον ὑφ' ὅλου κινεῖται, κατὰ συμβεβηκὸς ἂν ταῦτα κινοῖ 
αὐτὰ ἑαυτά. ὥστε εἰ μὴ ἀναγκαῖον, εἰλήφθω μὴ κινούμενα 
2584.] 
ὑφ' αὑτῶν. τῆς ὅλης ἄρα τὸ μὲν κινήσει ἀκίνητον ὂν τὸ δὲ 
κινηθήσεται: μόνως γὰρ οὕτως οἷόν τέ τι αὐτοκίνητον εἶναι. 
ἔτι εἴπερ ἡ ὅλη αὐτὴ αὐτὴν κινεῖ, τὸ μὲν κινήσει αὐτῆς, τὸ 
δὲ κινήσεται. ἡ ἄρα ΑΒ ὑφ' αὑτῆς τε κινηθήσεται καὶ ὑπὸ 
2584.5 
τῆς Α. 

ἐπεὶ δὲ κινεῖ τὸ μὲν κινούμενον ὑπ' ἄλλου τὸ δ' ἀκίνη- 
τον ὄν, καὶ κινεῖται τὸ μὲν κινοῦν τὸ δὲ οὐδὲν κινοῦν, τὸ αὐτὸ 
αὑτὸ κινοῦν ἀνάγκη ἐξ ἀκινήτου εἶναι κινοῦντος δέ, καὶ ἔτι ἐκ 


κινουμένου μὴ κινοῦντος δ' ἐξ ἀνάγκης, ἀλλ' ὁπότερ' ἔτυχεν. 


φανερὸν τοίνυν ἐκ τούτων ὅτι ἔστιν τὸ πρώτως 

2580.5 

κινοῦν ἀκίνητον: εἴτε γὰρ εὐθὺς ἵσταται τὸ κινούμενον, ὑπό τι- 
νος δὲ κινούμενον, εἰς ἀκίνητον τὸ πρῶτον, εἴτε εἰς κινού- 
μενον μέν, αὐτὸ δ' αὑτὸ κινοῦν καὶ ἱστάν, ἀμφοτέρως 
συμβαίνει τὸ πρώτως κινοῦν ἅπασιν εἶναι τοῖς κινουµέ- 

νοις ἀκίνητον. 

2550.10 

Ἐπεὶ δὲ δεῖ κίνησιν ἀεὶ εἶναι καὶ μὴ διαλείπειν, ἀν- 

άγκη εἶναί τι ἀΐδιον ὃ πρῶτον κινεῖ, εἴτε ἓν εἴτε πλείω: καὶ τὸ 
πρῶτον κινοῦν ἀκίνητον. ἕκαστον μὲν οὖν ἀΐδιον εἶναι τῶν ἀκι- 
νήτων μὲν κινούντων δὲ οὐδὲν πρὸς τὸν νῦν λόγον: ὅτι δ' ἀναγ- 
καῖον εἶναί τι τὸ ἀκίνητον μὲν αὐτὸ πάσης ἐκτὸς μετα- 

2580.15 

βολῆς, καὶ ἁπλῶς καὶ κατὰ συμβεβηκός, κινητικὸν δ' 


δν ο - κά - 
ἑτέρου, δῆλον ὧδε σκοποῦσιν. 


εἴπερ οὖν ἀΐ- 
διος ἡ κίνησις, ἀΐδιον καὶ τὸ κινοῦν ἔσται πρῶτον, εἰ ἕν: εἰ 
δὲ πλείω, πλείω τὰ ἀΐδια. ἓν δὲ μᾶλλον ἢ πολλά, καὶ 
πεπερασμένα ἢ ἄπειρα, δεῖ νομίζειν. τῶν αὐτῶν γὰρ συμ- 
2594.10 
βαινόντων αἰεὶ τὰ πεπερασμένα μᾶλλον ληπτέον: ἐν γὰρ 
τοῖς φύσει δεῖ τὸ πεπερασμένον καὶ τὸ βέλτιον, ἂν ἐνδέχη- 
ται, ὑπάρχειν μᾶλλον. ἱκανὸν δὲ καὶ ἕν, ὃ πρῶτον τῶν 


ἀκινήτων ἀΐδιον ὂν ἔσται ἀρχὴ τοῖς ἄλλοις κινήσεως. 


ἀλλὰ μὴν εἴ γε ἔστιν τι ἀεὶ τοιοῦτον, κινοῦν μέν τι ἀκίνητον 

δὲ αὐτὸ καὶ ἀΐδιον, ἀνάγκη καὶ τὸ πρῶτον ὑπὸ τούτου κι- 

2604.Ι 

νούμενον ἀΐδιον εἶναι. ἔστιν δὲ τοῦτο δῆλον μὲν καὶ ἐκ τοῦ 

μὴ ἂν ἄλλως εἶναι γένεσιν καὶ φθορὰν καὶ μεταβολὴν τοῖς 
ἄλλοις, εἰ μή τι κινήσει κινούμενον: τὸ μὲν γὰρ ἀκίνητον 

[τὴν αὐτὴν] ἀεὶ τὸν αὐτὸν κινήσει τρόπον καὶ μίαν κίνησιν, 
2608.5 

ἅτε οὐδὲν αὐτὸ μεταβάλλον πρὸς τὸ κινούμενον. τὸ δὲ κινού- 
μενον ὑπὸ τοῦ κινουμένου μέν, ὑπὸ τοῦ ἀκινήτου δὲ κινουμένου 


ἤδη, διὰ τὸ ἄλλως καὶ ἄλλως ἔχειν πρὸς τὰ πράγματα, 

οὐ τῆς αὐτῆς ἔσται κινήσεως αἴτιον, ἀλλὰ διὰ τὸ ἐν ἐναν- 
τίοις εἶναι τόποις ἢ εἴδεσιν ἐναντίως παρέξεται κινούμενον 
2608.10 

ἕκαστον τῶν ἄλλων, καὶ ὁτὲ μὲν ἠρεμοῦν ὁτὲ δὲ κινούμενον. 
φανερὸν δὴ γέγονεν ἐκ τῶν εἰρημένων καὶ ὃ κατ' ἀρχὰς 
ἠποροῦμεν, τί δή ποτε οὐ πάντα ἢ κινεῖται ἢ ἠρεμεῖ, ἢ τὰ 
μὲν κινεῖται ἀεὶ τὰ δ' ἀεὶ ἠρεμεῖ, ἀλλ’ ἔνια ὁτὲ μὲν ὁτὲ 

δ' οὔ. τούτου γὰρ τὸ αἴτιον δῆλόν ἐστι νῦν, ὅτι τὰ μὲν ὑπὸ 
2608.15 

ἀκινήτου κινεῖται ἀῑδίου, διὸ ἀεὶ κινεῖται, τὰ δ' ὑπὸ 
κινουμένου καὶ μεταβάλλοντος, ὥστε καὶ αὐτὰ ἀναγκαῖον 
μεταβάλλειν. τὸ δ' ἀκίνητον, ὥσπερ εἴρηται, ἅτε ἁπλῶς 
καὶ ὡσαύτως καὶ ἐν τῷ αὐτῷ διαμένον, μίαν καὶ ἁπλῆν 


κινήσει κίνησιν. 


Αν λοιπόν εἶναι αναγκαίο κάθε κινούμενο να κινείται από κάτι, και εκείνο είτε να είναι κινούμενο από κάτι 
άλλο είτε όχι, τότε, (1) αν μεν κινείται από άλλο, κατ᾽ ανάγκην θα υπάρχει ένα πρώτο κινούν το οποίο δεν θα 
κινείται από κάτι άλλο, ενώ (2) αν το πρώτο κινούν είναι τέτοιο, δεν χρειάζεται να το κινεί κάτι άλλο 
(πράγματι, είναι αδύνατο να επεκτείνουµε επ᾽ άπειρον τη σειρά των κινούντων και κινουμένων από κάτι 
άλλο, αφού στην άπειρη σειρά δεν υπάρχει κανένα πρώτο). Αν λοιπόν κάθε κινούμενο κινείται από κάτι, ενώ 
το πρώτο κινούν κινείται και αυτό αλλά όχι από κάτι άλλο, κατ᾽ ανάγκην το πρώτο κινούν θα κινείται από 
μόνο του. 

Ο ἰδιος συλλογισμός µπορεί να διατυπωθεί και µε τον παρακάτω τρόπο. Κάθε κινούν κινεί κάτι και 
κινεί µε κάτι. Πράγματι, το κινούν είτε κινεί διά του εαυτού του είτε κινεί µέσω κάτι άλλου (και έτσι ο 
άνθρωπος ή ο ίδιος κινεί ή κινεί µε το ραβδί, και ο άνεµος ή έριξε κάτι ο ίδιος κάτω ή το έριξε η πέτρα, την 
οποία εξώθησε ο άνεμος). Αυτό όµως µέσω του οποίου προκαλείται η κίνηση είναι αδύνατο να κινήσει χωρίς 
εκείνο που κινείται από μόνο του. Και αν αυτό που κινεί κινείται από µόνο του, δεν χρειάζεται να υπάρχει 
κάποιο άλλο ενδιάμεσο στην κίνηση: αν όμως κινεί µέσω άλλου, μέσω ενός τρίτου, θα πρέπει να υπάρχει κάτι 
που θα κινήσει διά του εαυτού του και όχι μέσω άλλου -- αλλιώς φτάνουμε στο άπειρο. Αν λοιπόν κάτι κινεί, 
όντας το ίδιο κινούμενο, είναι ανάγκη να σταματήσουμε κάπου και να µην προχωρούμε επ’ άπειρον. Γιατί αν 
το ραβδί κινεί επειδή κινείται από το χέρι, το χέρι είναι αυτό που κινεί το ραβδί: και αν µέσω του χεριού κάτι 
άλλο κινεί, τότε υπάρχει ένα άλλο κινούν του χεριού. Όταν λοιπόν κάθε φορά κάτι κινεί µε τη μεσολάβηση 
ενός τρίτου, κατ᾽ ανάγκην προηγουμένως θα υπάρχει ένα κινούν που κινεί διά του εαυτού του. Και αν αυτό 
κινείται, χωρίς κάτι άλλο να το κινεί, τότε κατ᾽ ανάγκην θα κινείται από μόνο του. Συνεπώς, και µε αυτόν τον 
συλλογισμό, συμπεραίνουμε είτε ότι το κινούμενο κινείται απευθείας από κάτι που κινεί τον εαυτό του είτε 


ότι διά της αναγωγής φτάνουμε και πάλι σε κάτι τέτοιο... 

Πράγματι, τρία πράγματα είναι αναγκαίο να υπάρχουν στην κίνηση: το κινούμενο, το κινούν και αυτό µέσω 
του οποίου κινεί το κινούν. Το κινούμενο λοιπόν εἶναι ανάγκη να κινείται, όχι όµως και να κινεί. Το 
ενδιάµεσο είναι ανάγκη και να κινεί και να κινείται (γιατί μεταβάλλεται κι αυτό μαζί µε το κινούμενο, και µε 
αντίστοιχο τρόπο, όπως εἶναι εμφανές στη μετάδοση της τοπικής κίνησης, όπου τα κινούντα πρέπει να 
εφάπτονται ὡς ένα σηµείο μεταξύ τους). Το κινούν, τέλος, για να µην είναι όπως το ενδιάμεσο, θα πρέπει να 
είναι ακίνητο. Επειδή βλέπουμε το τελευταίο στη σειρά, που µπορεί να κινηθεί χωρίς ωστόσο το ίδιο να 
διαθέτει µια αρχή κίνησης, και ακόµη αυτό που κινείται, αλλά από κάποιο άλλο και όχι από τον εαυτό του, 


είναι εύλογο (για να µην πούμε αναγκαίο) να υπάρχει και το τρίτο, που θα κινεί όντας ακίνητο... 


Πρέπει επομένως να κάνουμε µια νέα αρχή και να σκεφτούμε το εξής: αν κάτι κινεί τον εαυτό του, πώς τον 
κινεί, µε ποιον ακριβώς τρόπο; 

Είναι αναγκαίο κάθε κινούμενο να εἶναι διαιρετό σε διαρκώς διαιρετά µέρη. Γιατί αυτό αποδείχτηκε 
προηγουμένως στις γενικές µας αναλύσεις των Φυσικών, ότι δηλαδή κάθε καθ᾽ εαυτό κινούμενο είναι 
συνεχές. Αυτό λοιπόν που κινεί τον εαυτό του είναι αδύνατο να τον κινεί πέρα ὡς πέρα. Γιατί τότε ένα ον, το 
οποίο ως προς το είδος του είναι ενιαίο και αδιαίρετο, θα έπρεπε να μετακινηθεί ολόκληρο και να μετακινήσει 
µε την ἰδια κίνηση, θα μεταλλασσόταν και θα μετάλλασσε, οπότε ο επιστήμων θα δίδασκε και ταυτοχρόνως 
θα διδασκόταν, και ο γιατρός θα θεράπευε και θα θεραπευόταν από την ίδια ασθένεια. Επιπλέον, έχουμε 
προσδιορίσει ότι κινείται αυτό που μπορεί να κινηθεί. Το κινητό όμως είναι δυνάμει κινούμενο, όχι 
εντελεχεία: και το δυνάμει πηγαίνει προς την εντελέχειά του, ενώ η κίνηση ορίζεται ως ατελής εντελέχεια του 
κινητού. Το κινούν, από την άλλη, εἶναι ἤδη ενεργεία -- αυτό λ.χ. που θερμαίνει είναι το θερμό, και γενικώς 
αυτό που γεννά είναι αυτό που κατέχει το είδος. Άρα λοιπόν, το ίδιο πράγµα θα ήταν ταυτοχρόνως και υπό το 
ίδιο πρίσμα θερµό και όχι θερμό. Και το ίδιο θα συνέβαινε σε όλες τις άλλες περιπτώσεις, όπου το κινούν 
κατ᾽ ανάγκην κατέχει την ομώνυμη ενέργεια. Επομένως, από αυτό που κινεί τον εαυτό του, ένα μέρος του θα 
κινεί και ένα μέρος του θα κινείται. 

Αυτό ωστόσο, όπως θα φανεί αμέσως, δεν σηµαίνει ότι το αυτοκινούμενο εἶναι έτσι ώστε το κάθε 
μέρος να κινείται από το άλλο μέρος. Αν το κάθε µέρος κινούσε το άλλο, δεν θα υπήρχε κατ᾽ αρχήν κανένα 
πρώτο κινούν (γιατί αυτό που προηγείται είναι πιο σηµαντικό αίτιο κίνησης από αυτό που έπεται, και είναι 
αυτό που θα κινήσει κυρίως: και, όπως είδαμε, η κίνηση προκαλείται κατά δύο τρόπους: είτε από ένα κινούν 
που το ίδιο κινείται από κάτι άλλο είτε από ένα κινούν που κινεί τον εαυτό του: στην αρχή όµως της κίνησης 
προσεγγίζει περισσότερο αυτό που είναι πιο απομακρυσμένο από το κινούμενο παρά εκείνο που βρίσκεται 
πιο κοντά του). Επιπλέον, δεν είναι αναγκαίο το κινούν να κινείται, εκτός αν κινείται απὀ τον εαυτό του. Άρα 
το άλλο µέρος θα ανταποδίδει την κίνηση κατά συμβεβηκός. Έχουμε έτσι δεχτεί ότι είναι δυνατόν και να µην 
κινεί. Υπάρχει, επομένως, ένα µέρος που κινείται και ένα µέρος που κινεί όντας ακίνητο. Μάλιστα το κινούν 
δεν είναι καν αναγκαίο να κινείται εξ αντανακλάσεως: σίγουρα αναγκαίο είναι είτε να κινεί κάτι ακίνητο είτε 
κάτι που κινείται από μόνο του -- αν πρέπει βεβαίως να υπάρχει αιωνίως κίνηση. Και ακόµη, κάθε µέρος τότε 


θα κινούνταν µε την κίνηση που το ίδιο προκαλεί, και έτσι αυτό που θερμαίνει θα θερμαινόταν. 

Αλλά σε ένα αυτοκινούμενο µε την πρωταρχική έννοια ον, ούτε ένα οὔτε περισσότερα µέρη 
κινούνται από μόνα τους. Γιατί αν το όλον αυτοκινείται, τότε είτε θα κινηθεί από κάποιο συγκεκριµένο μέρος 
του είτε θα κινηθεί ὡς όλον από όλον. Αν λοιπόν όφειλε την κίνησή του στο γεγονός ότι κάποιο μέρος του 
αυτοκινείται, το μέρος αυτό θα ήταν το πρώτο αυτοκινούμενο (γιατί αν διαχωριζόταν από το όλον, αυτό μεν 
θα κινούσε τον εαυτό του, όχι όμως και το όλον). Αν πάλι κινείται ὡς όλον από όλον, τότε τα µέρη του θα 
κινούνται κατά συμβεβηκός από μόνα τους. Αφού λοιπόν αυτό δεν είναι αναγκαίο, ας δεχτούμε ότι τα µέρη 
δεν κινούνται από μόνα τους. Στο όλο σώμα, επομένως, ένα µέρος θα κινεί ενώ είναι ακίνητο, και ένα άλλο 
θα κινείται. Γιατί μόνο έτσι µπορεί κάτι να είναι αυτοκινούμενο. Αν λοιπόν θέλουμε το όλο σώµα να 
αυτοκινείται, ένα μέρος του θα κινεί και ένα άλλο θα κινείται. Άρα το μέγεθος ΑΒ θα κινηθεί και από όλο το 
ΑΒ και μόνο από το Α. 

Επειδή όµως κινεί είτε κάτι που κινείται από κάτι άλλο είτε κάτι που είναι ακίνητο, και επειδή 
κινείται είτε κάτι που κινεί είτε κάτι που δεν κινεί τίποτε, αυτό που κινείται απὀ µόνο του είναι αναγκαίο να 


αποτελείται: από ένα ακίνητο κινούν: και από ένα κινούμενο, το οποίο όµως δεν κινεί κατ᾽ ανάγκην... 


Είναι φανερό λοιπόν απὀ τα παραπάνω ότι το κινούν ακίνητο µε την πρωταρχική έννοια υπάρχει. Γιατί το 
κινούμενο από κάτι άλλο οδηγεί είτε απευθείας σε ένα πρώτο κινούν ακίνητο είτε σε κάτι κινούμενο, το οποίο 
Ωστόσο κινεί τον εαυτό του και τον ακινητοποιεί. Και στη µία και στην άλλη περίπτωση, το κινούν µε την 
πρωταρχική έννοια θα είναι, για όλα τα κινούμενα, ακίνητο. 

Επειδή η κίνηση είναι αιώνια και δεν θα σταματήσει ποτέ, είναι αναγκαίο να υπάρχει κάτι το αιώνιο, 
το οποίο πρώτο κινεί -- είτε ένα είτε περισσότερα. Και είναι αναγκαίο το πρώτο κινούν να είναι ακίνητο.Το αν 
είναι τώρα αιώνιο οτιδήποτε κινεί χωρίς να κινείται, είναι ένα ζήτημα που δεν έχει σχέση µε τη συζήτησή µας 
εδώ. Ότι όμως πρέπει να υπάρχει κάτι, το οποίο εἶναι ακίνητο και αμέτοχο σε κάθε μεταβολή, και απολύτως 


και κατά συμβεβηκός, και το οποίο µπορεί να κινεί κάτι άλλο, θα φανεί από όσα ακολουθούν... 


Αν λοιπόν είναι αιώνια η κίνηση θα είναι αιώνιο και το πρώτο κινούν -- αν είναι ένα. Αν είναι περισσότερα, 
θα είναι περισσότερα τα αιώνια κινούντα. Θα πρέπει ὡστόσο να προτιμούμε το ένα από τα πολλά, τα 
πεπερασμένα από τα απειράριθµα -- γιατί απέναντι στα ίδια φαινόμενα, πρέπει πάντοτε να επιζητούμε να 
φτάσουμε σε πεπερασμένο αριθµό αιτίων, αφού στα φυσικά όντα έχει προτεραιότητα το πεπερασμένο καὶ το 
καλύτερο, εφόσον είναι δυνατόν. Αρκεί πάντως και ένα µόνο κινούν, αυτό που είναι πρώτο ανάµεσα στα 


ακίνητα κινούντα και εἶναι αιώνιο, ὡς αρχή της κίνησης όλων τῶν άλλων... 


Ωστόσο, αν βεβαίως υπάρχει κάτι τέτοιο αιωνίως, δηλαδή ένα κινούν που είναι ακίνητο και αιώνιο, τότε κατ᾿ 
ανάγκην και το πρώτο κινούμενο θα εἶναι και εκείνο αιώνιο. Αυτό που είπαµε γίνεται φανερό, αν σκεφτεί 
κανείς ότι αλλιώς δεν θα υπήρχε γέννηση και φθορά και µεταβολή στα υπόλοιπα όντα -- αν δεν τα κινούσε 
κάτι το κινούμενο. Γιατί το κινούν ακίνητο θα κινήσει πάντοτε µε τον ίδιο τρόπο και θα επιβάλει μία μόνο 
κίνηση, από τη στιγμή που το ίδιο δεν αλλάζει σε τίποτε ὡς προς το κινούμενο. Ενώ αυτό που κινείται από 


κάτι κινούμενο (το οποίο µε τη σειρά του ήδη κινείται από το κινούν ακίνητο), εξαιτίας του γεγονότος ότι 

αλλάζει διαρκώς θέση ὡς προς τα πράγματα, δεν θα λειτουργήσει ως αίτιο τῆς ίδιας πάντοτε κίνησης, αλλά 
καθώς βρίσκεται άλλοτε στον έναν τόπο ή είδος και άλλοτε στο ενάντιο, θα προκαλέσει κινούμενο ενάντιες 
κινήσεις σε όλα τα άλλα πράγματα, που άλλοτε θα ηρεμούν και άλλοτε θα κινούνται. Έτσι λοιπόν, από όσα 
είπαμε, διαφωτίστηκε και η αρχική µας απορία, γιατί δηλαδή δεν κινούνται ή ηρεμούν τα πάντα, ή γιατί δεν 
κινούνται πάντοτε τα μεν και δεν ηρεμούν πάντοτε τα δε, αλλά κάποια άλλοτε κινούνται και άλλοτε ηρεμούν. 

Τώρα πια η αιτία αυτού του γεγονότος είναι φανερή: ορισμένα όντα κινούνται από ένα αιώνιο 
ακίνητο κινούν, και γι’ αυτό κινούνται αιωνίως, ενώ τα υπόλοιπα κινούνται από κάτι κινούμενο και 
μεταβαλλόμενο, οπότε και αυτά κατ᾽ ανάγκην θα μεταβάλλονται. Όσο για το ακίνητο, όπως ειπώθηκε, από τη 


στιγµή που παραμένει απλό, αναλλοίωτο και σταθερό, θα κινεί µε μία μοναδική και απλή κίνηση. 

Το Κινούν Ακίνητο Π 


Φυσικά Θ.10 


ἐπεὶ δ' ἐν τοῖς οὖσιν ἀνάγκη κίνησιν εἶναι συνεχῆ. αὕτη δὲ 

μία ἐστίν, ἀνάγκη δὲ τὴν μίαν μεγέθους τέ τινος εἶναι (οὐ γὰρ 
κινεῖται τὸ ἀμέγεθες) καὶ ἑνὸς καὶ ὑφ' ἑνός (οὐ γὰρ ἔσται 
συνεχής, ἀλλ' ἐχομένη ἑτέρα ἑτέρας καὶ διῃρημένη), τὸ δὴ 
2674.25 

κινοῦν εἰ ἕν, ἢ κινούμενον κινεῖ ἢ ἀκίνητον ὄν. εἰ μὲν δὴ κινού- 
μενον, συνακολουθεῖν δεήσει καὶ μεταβάλλειν αὐτό, ἅμα δὲ 
2670.1 

κινεῖσθαι ὑπό τινος, ὥστε στήσεται καὶ ἥξει εἰς τὸ κινεῖσθαι 
ὑπὸ ἀκινήτου. τοῦτο γὰρ οὐκ ἀνάγκη συμμεταβάλλειν, ἀλλ' 
ἀεί τε δυνήσεται κινεῖν (ἄπονον γὰρ τὸ οὕτω κινεῖν) καὶ ὁμα- 
λὴς αὕτη ἡ κίνησις ἢ μόνη ἢ μάλιστα: οὐ γὰρ ἔχει µετα- 
2670.5 

βολὴν τὸ κινοῦν οὐδεμίαν. δεῖ δὲ οὐδὲ τὸ κινούμενον πρὸς ἐκεῖνο 
ἔχειν μεταβολήν, ἵνα ὁμοία ᾗ ἡ κίνησις. ἀνάγκη δὴ ἢ ἐν 

μέσῳ ἢ ἐν κύκλῳ εἶναι: αὗται γὰρ αἱ ἀρχαί. ἀλλὰ τά- 

χιστα κινεῖται τὰ ἐγγύτατα τοῦ κινοῦντος. τοιαύτη δ' ἡ τοῦ 
κύκλου κίνησις: ἐκεῖ ἄρα τὸ κινοῦν. ἔχει δ' ἀπορίαν εἰ ἐνδέχε- 
2670.10 

ταί τι κινούμενον κινεῖν συνεχῶς, ἀλλὰ μὴ ὥσπερ τὸ ὠθοῦν 
πάλιν καὶ πάλιν, τῷ ἐφεξῆς εἶναι συνεχῶς: ἢ γὰρ αὐτὸ 

δεῖ ἀεὶ ὠθεῖν ἢ ἕλκειν ἢ ἄμφω, ἢ ἕτερόν τι ἐκδεχόμενον ἄλλο 
παρ' ἄλλου, ὥσπερ πάλαι ἐλέχθη ἐπὶ τῶν ῥιπτουμένων, εἰ 
διαιρετὸς ὢν ὁ ἀὴρ [ἢ τὸ ὕδωρ] κινεῖ ἄλλος ἀεὶ κινούμε- 
2670.15 

νος. ἀμφοτέρως δ' οὐχ οἷόν τε μίαν εἶναι, ἀλλ' ἐχομένην. 

μόνη ἄρα συνεχὴς ἣν κινεῖ τὸ ἀκίνητον: ἀεὶ γὰρ ὁμοίως ἔχον 
καὶ πρὸς τὸ κινούμενον ὁμοίως ἕξει καὶ συνεχῶς. διωρισμέ- 
νῶν δὲ τούτων φανερὸν ὅτι ἀδύνατον τὸ πρῶτον κινοῦν καὶ ἀκί- 
νητον ἔχειν τι μέγεθος. εἰ γὰρ μέγεθος ἔχει, ἀνάγκη ἤτοι 
2670.20 

πεπερασμένον αὐτὸ εἶναι ἢ ἄπειρον. ἄπειρον μὲν οὖν ὅτι οὐκ 


ἐνδέχεται μέγεθος εἶναι, δέδεικται πρότερον ἐν τοῖς φυσι- 

κοῖς: ὅτι δὲ τὸ πεπερασμένον ἀδύνατον ἔχειν δύναμιν ἄπει- 
ρον, καὶ ὅτι ἀδύνατον ὑπὸ πεπερασμένου κινεῖσθαί τι ἄπει- 

ρον χρόνον, δέδεικται νῦν. τὸ δέ γε πρῶτον κινοῦν ἀΐδιον κινεῖ 
2670.25 

κίνησιν καὶ ἄπειρον χρόνον. φανερὸν τοίνυν ὅτι ἀδιαίρετόν ἐστι 


καὶ ἀμερὲς καὶ οὐδὲν ἔχον μέγεθος. 


Επειδή λοιπόν πρέπει να υπάρχει συνεχής κίνηση στο σύμπαν τῶν όντων, και αυτή η κίνηση εἶναι μόνο μία: 
και επειδή αυτή η µία κίνηση είναι κατ᾽ ανάγκην κίνηση κάποιου μεγέθους (γιατί δεν κινείται αυτό που είναι 
χωρίς μέγεθος), και μάλιστα ενός μόνο μεγέθους που κινείται από ένα μόνο κινούν (γιατί αλλιώς η κίνηση δεν 
θα είναι συνεχής αλλά σύνολο διαδοχικών κινήσεων, διακριτών μεταξύ τους): αν λοιπόν το κινούν είναι ένα, 
ή θα κινεί όντας κινούμενο ή θα κινεί όντας ακίνητο. Και αν είναι κινούμενο, τότε θα είναι υποχρεωµένο να 
συμμετέχει και το ίδιο στην κίνηση και να μεταβάλλεται, ενώ θα πρέπει συνάμα να κινείται κι αυτό από κάτι 
άλλο -- και έτσι η αναγωγή κάπου θα σταματήσει και θα φτάσουμε πάλι στην περίπτωση της κίνησης από ένα 
ακίνητο κινούν. Αυτό λοιπόν το κινούν δεν είναι αναγκαίο να συμμετέχει και το ίδιο στη μεταβολή, αλλά, 
αντιθέτως, θα µπορεί να κινεί αιωνίως (γιατί το να κινεί µε τέτοιον τρόπο δεν απαιτεί κανέναν κόπο), και 
μάλιστα να κινεί µε τη μοναδική ομαλή κίνηση -- ή, τουλάχιστον, µε την περισσότερο ομαλή κίνηση. Γιατί το 
κινούν δεν υφίσταται την παραμικρή μεταβολή, οπότε και το κινούμενο πρέπει και αυτό να µη μεταβάλλεται 
ὥς προς τη σχέση του µε το κινούν, για να είναι ομοιόμορφη η κίνησή του. 

Το κινούν όµως είναι αναγκαίο να βρίσκεται ή στο κέντρο ή στην περιφέρεια της κυκλικής κίνησης -- 
γιατί αυτές είναι οι αρχές του κύκλου. Αλλά πιο γρήγορα κινούνται αυτά που βρίσκονται πιο κοντά στο 
κινούν, και ταχύτερη κίνηση είναι η κυκλική περιφορά. Άρα το κινούν βρίσκεται εκεί -- στην περιφέρεια. 

Δυσκολία δημιουργεί και το αν µπορεί κάτι κινούμενο να κινεί συνεχώς, όχι όµως µε τον τρόπο που 
κάποιος ὠθεί ξανά και ξανά, οπότε η κίνηση που προκαλεί διατηρεί µια συνέχεια επειδή συνίσταται από 
διαδοχικές κινήσεις. Στην περίπτωση αυτή, ο δράστης θα πρέπει ή να ωθεί διαρκώς ή να έλκει ή και να κάνει 
και τα δύο, ή κάποιο άλλο µέσο να δέχεται την κίνηση και να τη μεταδίδει µε τη σειρά του σε άλλο (όπως 
είπαμε προηγουμένως για τα βλήματα, όπου ο αέρας ή το νερό, όντας διαιρετά, κινούν το βλήμα µε διαρκώς 
διαφορετικά µέρη τους, που και αυτά κινούνται). Είτε λοιπόν συμβαίνει το ένα είτε το άλλο, η κίνηση δεν 
µπορεί να είναι μία αλλά πολλές διαδοχικές κινήσεις. Συνεπώς, η κίνηση που προκαλεί το κινούν ακίνητο δεν 
µπορεί να εἶναι παρά μόνο συνεχής. Γιατί, καθώς το ίδιο μένει πάντοτε αμετάβλητο, θα διατηρεί και µε το 
κινούμενο την ίδια πάντοτε σχέση -- την ίδια συνεχώς. 

Αφού ξεκαθαρίσαµε όλα αυτά, είναι φανερό ότι είναι αδύνατον το πρώτο κινούν ακίνητο να έχει 
κάποιο μέγεθος. Γιατί, αν έχει μέγεθος, θα είναι κατ᾽ ανάγκην ή πεπερασμένο ή άπειρο. Το ότι δεν μπορεί να 
υπάρξει άπειρο μέγεθος, το δείξαµε προηγουμένως στα Φυσικά. Και αυτό που τώρα δείξαµε είναι ότι το 
πεπερασμένο μέγεθος δεν μπορεί να έχει άπειρη δύναμη και δεν μπορεί να κινεί κάτι στον άπειρο χρόνο. 
Όμως το πρώτο κινούν κινεί µε αιώνια κίνηση και στον άπειρο χρόνο. Είναι επομένως φανερό ότι είναι 


αδιαίρετο και αµερές, και απαλλαγµένο από μέγεθος. 

Ο κύκλος της γενέσεως και της φθοράς 


Περί γενέσεως και φθοράς Β.10 


Ἔτι δὲ ἐπεὶ ἡ κατὰ τὴν φορὰν κίνησις δέδεικται 
ὅτι ἀίδιος, ἀνάγκη τούτων ὄντων καὶ γένεσιν εἶναι συνεχῶς: ἡ 
γὰρ φορὰ ποιήσει τὴν γένεσιν ἐνδελεχῶς διὰ τὸ προσάγειν 
καὶ ἀπάγειν τὸ γεννητικόν. Ἅμα δὲ δῆλον ὅτι καὶ τὸ πρότερον 
καλῶς εἴρηται, τὸ πρώτην τῶν μεταβολῶν τὴν φορὰν 
3364.20 
ἀλλὰ μὴ τὴν γένεσιν εἰπεῖν: πολὺ γὰρ εὐλογώτερον τὸ 
ὂν τῷ μὴ ὄντι γενέσεως αἴτιον εἶναι ἢ τὸ μὴ ὂν τῷ 
ὄντι τοῦ εἶναι. Τὸ μὲν οὖν φερόμενον ἔστι, τὸ δὲ γινόμενον 
οὐκ ἔστιν: διὸ καὶ ἡ φορὰ προτέρα τῆς γενέσεως. Ἐπεὶ δ' 
ὑπόκειται καὶ δέδεικται συνεχὴς οὖσα τοῖς πράγμασι καὶ 
336425 
γένεσις καὶ φθορά, φαμὲν δ' αἰτίαν εἶναι τὴν φορὰν τοῦ 
γίνεσθαι, φανερὸν ὅτι μιᾶς μὲν οὔσης τῆς φορᾶς οὐκ ἐνδέχεται 
γίνεσθαι ἄμφω διὰ τὸ ἐναντία εἶναι: τὸ γὰρ αὐτὸ καὶ 
ὡσαύτως ἔχον ἀεὶ τὸ αὐτὸ πέφυκε ποιεῖν. Ὥστε ἤτοι 
γένεσις ἀεὶ ἔσται ἢ φθορά. Δεῖ «δὴ» πλείους εἶναι τὰς 
3368.30 
κινήσεις καὶ ἐναντίας, ἢ τῇ φορᾷ ἢ τῇ ἀνωμαλίᾳ: τῶν γὰρ 
ἐναντίων τἀναντία αἴτια: διὸ καὶ οὐχ ἡ πρώτη φορὰ αἰτία 
ἐστὶ γενέσεως καὶ φθορᾶς, ἀλλ' ἡ κατὰ τὸν λοξὸν κύκλον: 
ἐν ταύτῃ γὰρ καὶ τὸ συνεχές ἐστι καὶ τὸ κινεῖσθαι δύο 
κινήσεις: ἀνάγκη γάρ, εἴ γε ἀεὶ ἔσται συνεχὴς γένεσις καὶ 
3360. ] 
φθορά, ἀεὶ μέν τι κινεῖσθαι, ἵνα μὴ ἐπιλείπωσιν αὗται 
αἱ μεταβολαί, δύο δ', ὅπως μὴ θάτερον συμβαίνῃ μόνον. 

Τῆς 
μὲν οὖν συνεχείας ἡ τοῦ ὅλου φορὰ αἰτία, τοῦ δὲ προσιέναι 
καὶ ἀπιέναι ἡ ἔγκλισις: συμβαίνει γὰρ ὁτὲ μὲν πόρρω γίνεσθαι 
3360.5 
ὁτὲ δ' ἐγγύς. Ἀνίσου δὲ τοῦ διαστήματος ὄντος ἀνώμαλος 
ἔσται ἡ κίνησις: ὥστ' εἰ τῷ προσιέναι καὶ ἐγγὺς εἶναι 


γεννᾷ, τῷ ἀπιέναι ταὐτὸν τοῦτο καὶ πόρρω γίνεσθαι φθείρει, 


176 


καὶ εἰ τῷ πολλάκις προσελθεῖν γεννᾷ, καὶ τῷ πολλάκις 
ἀπελθεῖν φθείρει: τῶν γὰρ ἐναντίων τἀναντία αἴτια. Καὶ ἐν 
3360.10 

ἴσῳ χρόνῳ καὶ ἡ φθορὰ καὶ ἡ γένεσις ἡ κατὰ φύσιν. Διὸ 

καὶ οἱ χρόνοι καὶ οἱ βίοι ἑκάστων ἀριθμὸν ἔχουσι καὶ τούτῳ 
διορίζονται: πάντων γάρ ἐστι τάξις, καὶ πᾶς βίος καὶ χρόνος 
μετρεῖται περιόδῳ, πλὴν οὐ τῇ αὐτῇ πάντες, ἀλλ’ οἱ 

μὲν ἐλάττονι οἱ δὲ πλείονι: τοῖς μὲν γὰρ ἐνιαυτός, τοῖς δὲ 
3360.15 


μείζων, τοῖς δὲ ἐλάττων ἡ περίοδός ἐστι τὸ μέτρον. 


Φαίνεται δὲ καὶ κατὰ τὴν αἴσθησιν ὁμολογούμενα τοῖς παρ' ἡμῶν 


λόγοις: ὁρῶμεν γὰρ ὅτι προσιόντος μὲν τοῦ ἡλίου γένεσίς ἐστιν, 


ἀπιόντος δὲ φθίσις, καὶ ἐν ἴσῳ χρόνῳ ἑκάτερον: ἴσος γὰρ 

ὁ χρόνος τῆς φθορᾶς καὶ τῆς γενέσεως τῆς κατὰ φύσιν. 
3360.20 

Ἀλλὰ συμβαίνει πολλάκις ἐν ἐλάττονι φθείρεσθαι διὰ τὴν 
πρὸς ἄλληλα σύγκρασιν: ἀνωμάλου γὰρ οὔσης τῆς ὕλης 
καὶ οὐ πανταχοῦ τῆς αὐτῆς ἀνάγκη καὶ τὰς γενέσεις 
ἀνωμάλους εἶναι καὶ τὰς μὲν θάττους τὰς δὲ βραδυτέρας, ὥστε 
συμβαίνει διὰ τὴν τούτων γένεσιν ἄλλοις γίνεσθαι φθοράν. 
3360.25 

Ἀεὶ δ', ὥσπερ εἴρηται, συνεχὴς ἔσται ἡ γένεσις καὶ ἡ φθορά, 
καὶ οὐδέποτε ὑπολείψει δι' ἣν εἴπομεν αἰτίαν. Τοῦτο δ' 
εὐλόγως συμβέβηκεν: ἐπεὶ γὰρ ἐν ἅπασιν ἀεὶ τοῦ βελτίονος 
ὀρέγεσθαί φαμεν τὴν φύσιν, βέλτιον δὲ τὸ εἶναι ἢ τὸ μὴ 
εἶναι (τὸ δ' εἶναι ποσαχῶς λέγομεν ἐν ἄλλοις εἴρηται), 
3360.30 

τοῦτο δ' ἀδύνατον ἐν ἅπασιν ὑπάρχειν διὰ τὸ πόρρω τῆς 
ἀρχῆς ἀφίστασθαι, τῷ λειπομένῳ τρόπῳ συνεπλήρωσε τὸ 
ὅλον ὁ θεός, ἐνδελεχῆ ποιήσας τὴν γένεσιν: οὕτω γὰρ ἂν 
μάλιστα συνείροιτο τὸ εἶναι διὰ τὸ ἐγγύτατα εἶναι τῆς οὐσίας 
τὸ γίνεσθαι ἀεὶ καὶ τὴν γένεσιν. Τούτου δ' αἴτιον, ὥσπερ 
3374.] 

εἴρηται πολλάκις, ἡ κύκλῳ φορά: μόνη γὰρ συνεχής. Διὸ 
καὶ τἆλλα ὅσα μεταβάλλει εἰς ἄλληλα κατὰ τὰ πάθη καὶ 

τὰς δυνάμεις, οἷον τὰ ἁπλᾶ σώματα, μιμεῖται τὴν κύκλῳ 


φοράν: ὅταν γὰρ ἐξ ὕδατος ἀὴρ γένηται καὶ ἐξ ἀέρος 

3374.5 
πῦρ καὶ πάλιν ἐκ πυρὸς ὕδωρ, κύκλῳ φαμὲν περιεληλυ- 
θέναι τὴν γένεσιν διὰ τὸ πάλιν ἀνακάμπτειν. Ὥστε καὶ 


ἢ εὐθεῖα φορὰ μιμουμένη τὴν κύκλῳ συνεχής ἐστιν. 


Ἅμα δὲ 


δῆλον ἐκ τούτων ὅ τινες ἀποροῦσιν, διὰ τί ἑκάστου τῶν σωμά- 
των εἰς τὴν οἰκείαν φερομένου χώραν ἐν τῷ ἀπείρῳ χρόνῳ 
3374.10 

οὐ διεστᾶσι τὰ σώματα. Αἴτιον γὰρ τούτου ἐστὶν ἡ εἰς ἄλληλα 
μετάβασις: εἰ γὰρ ἕκαστον ἔμενεν ἐν τῇ αὑτοῦ χώρᾳ καὶ 

μὴ μετέβαλλεν ὑπὸ τοῦ πλησίον, ἤδη ἂν διεστήκεσαν. 
Μεταβάλλει μὲν οὖν διὰ τὴν φορὰν διπλῆν οὖσαν: διὰ δὲ τὸ 
μεταβάλλειν οὐκ ἐνδέχεται μένειν οὐδὲν αὐτῶν ἐν οὐδεμιᾷ 
3374.15 

χώρᾳ τεταγμένῃ. 

Διότι μὲν οὖν ἔστι γένεσις καὶ φθορὰ καὶ 
διὰ τίν' αἰτίαν, καὶ τί τὸ γενητὸν καὶ φθαρτόν, φανερὸν ἐκ 
τῶν εἰρημένων. Ἐπεὶ δ' ἀνάγκη εἶναί τι τὸ κινοῦν εἰ κίνησις 
ἔσται, ὥσπερ εἴρηται πρότερον ἐν ἑτέροις, καὶ εἰ ἀεί, ὅτι ἀεί 
τι δεῖ εἶναι, καὶ εἰ συνεχής, ἓν τὸ αὐτὸ καὶ ἀκίνητον καὶ 
337420 
ἀγένητον καὶ ἀναλλοίωτον, καὶ εἰ πλείους εἶεν αἱ κύκλῳ 
κινήσεις, πλείους μέν, πάσας δέ πως εἶναι ταύτας ἀνάγκη 
ὑπὸ μίαν ἀρχήν: συνεχοῦς δ' ὄντος τοῦ χρόνου ἀνάγκη τὴν 
κίνησιν συνεχῆ εἶναι, εἴπερ ἀδύνατον χρόνον χωρὶς κινήσεως 
εἶναι: συνεχοῦς ἄρα τινὸς ἀριθμὸς ὁ χρόνος, τῆς κύκλῳ ἄρα, 
3374.25 


Η 


καθάπερ ἐν τοῖς ἐν ἀρχῇ λόγοις διωρίσθη. Συνεχὴς δ' ἡ 
κίνησις πότερον τῷ τὸ κινούμενον συνεχὲς εἶναι ἢ τῷ τὸ ἐν ᾧ 
κινεῖται, οἷον τὸν τόπον λέγω ἢ τὸ πάθος; δῆλον δὴ ὅτι τῷ 

τὸ κινούμενον: πῶς γὰρ τὸ πάθος συνεχὲς ἀλλ' ἢ τῷ τὸ 
πρᾶγμα ᾧ συμβέβηκε συνεχὲς εἶναι; εἰ δὲ καὶ τῷ ἐν ᾧ, 
3374.30 

μόνῳ τοῦτο τῷ τόπῳ ὑπάρχει: μέγεθος γάρ τι ἔχει, τούτου 

δὲ τὸ κύκλῳ μόνον συνεχές, ὥστε αὐτὸ αὑτῷ ἀεὶ συνεχές. 
Τοῦτο ἄρα ἐστὶν ὃ ποιεῖ συνεχῆ κίνησιν, τὸ κύκλῳ σῶμα 


φερόμενον: ἡ δὲ κίνησις τὸν χρόνον. 

Επειδή έχει αποδειχτεί ότι η κυκλική κίνηση εἶναι αιώνια, ὡς αναγκαίο συμπέρασμα από όσα δείξαµε 
προκύπτει ότι και η γέννηση θα συμβαίνει συνεχώς. Γιατί η αιώνια κυκλική κίνηση είναι αυτή που δίνει 
αδιάλειπτη συνέχεια στη γέννηση, καθώς φέρνει πιο κοντά ή απομακρύνει τη γεννητική αρχή. Γίνεται επίσης 
φανερό ότι αυτό που ειπώθηκε προηγουμένως ήταν σωστό, ότι δηλαδή πρωταρχική μεταβολή είναι η κίνηση 
και όχι η γέννηση. Γιατί εἶναι πολύ πιο εύλογο το να θεωρήσει κανείς ότι στο ον οφείλεται η γέννηση του µη 
όντος, από το να θεωρήσει ότι στο µη ον οφείλεται η ὕπαρξη του όντος. Αυτό που κινείται όµως είναι, ενώ 
αυτό που γεννιέται δεν είναι -- γι’ αυτό η κίνηση είναι πιο πρωταρχική από τη γέννηση. 

Από τη στιγµή τώρα που δεχόμαστε, και έχουµε δείξει, ότι η γέννηση και η φθορά τῶν πραγμάτων 
δεν σταματούν ποτέ, και, όπως είπαμε, αιτία τῶν γεννήσεων είναι η κυκλική κίνηση, είναι φανερό ότι, αν η 
κίνηση αυτή ήταν μόνο μία, δεν θα μπορούσαν να συμβαίνουν και τα δύο, και η γέννηση και η φθορά, αφού 
είναι αντίθετα μεταξύ τους. Γιατί αυτό που είναι αιωνίως ίδιο και αμετάβλητο έχει εκ φύσεως πάντοτε την 
ίδια δράση, οπότε θα υπήρχε είτε πάντοτε γέννηση είτε πάντοτε φθορά. Πρέπει λοιπόν οι κυκλικές κινήσεις 
να είναι περισσότερες από μία, και να είναι μεταξύ τους αντίθετες, είτε ὡς προς τη φορά είτε ὡς προς την 
ομαλότητα -- γιατί τα αντίθετα πράγµατα προκαλούνται από αντίθετα αίτια. Κατά συνέπειαν, δεν µπορεί αιτία 
της γέννησης και της φθοράς να εἶναι η πρώτη περιφορά, αλλά η κίνηση επί της Εκλειπτικής -- γιατί η κίνηση 
του Ἠλιου επί της Εκλειπτικής διέπεται από συνέχεια, ενώ ταυτοχρόνως αποτελεί σύνθεση δύο κινήσεων. 

Αν λοιπόν θέλουμε να υπάρχει για πάντα συνεχής γέννηση και φθορά, τότε αφενός θα πρέπει πάντοτε 
να κινείται κάτι, ώστε να µην σταματούν ποτέ αυτές οι µεταβολές, και αφετέρου θα πρέπει οι κινήσεις να 
είναι δύο, ώστε να μην συμβαίνει μόνο η μία από τις μεταβολές. Για τη συνέχεια λοιπόν αιτία είναι η 
περιφορά του σύμπαντος, ενώ για το πλησίασµα και την απομάκρυνση αιτία είναι η κλίση της Εκλειπτικής. 
Γιατί συμβαίνει άλλοτε η γεννητική αρχή να πλησιάζει και άλλοτε να απομακρύνεται, όχι όµως σε ίσα 
χρονικά διαστήματα, οπότε η κίνηση δεν είναι ομαλή. Αν λοιπόν, µε την προσέγγιση και µε την εγγύτητά της, 
η αρχή γεννά, η ίδια αρχή, µε την απομάκρυνση και µε την µεγάλη απόστασή της, φθείρει: και αν µε τις 
πολλαπλές της προσεγγίσεις γεννά, µε τις πολλαπλές της αποχωρήσεις φθείρει -- γιατί τα αντίθετα 
προκαλούνται από αντίθετα αίτια. Η φθορά πάντως και η γέννηση στη φύση διαρκούν ίσους χρόνους. 

Γι’ αυτό και οι χρόνοι και οι βίοι όλων των όντων διαθέτουν έναν αριθµό, από τον οποίο 
καθορίζονται. Γιατί υπάρχει τάξη σε όλα τα πράγματα, και κάθε χρόνος και κάθε βίος μετριέται µε βάση µια 
περίοδο. Η περίοδος όµως αυτή δεν είναι η ίδια για όλα: για άλλα είναι μικρότερη και για άλλα μεγαλύτερη. 
Έτσι για κάποια όντα η περίοδος, που αποτελεί και το μέτρο τους, είναι το έτος: για κάποια άλλα είναι 
μεγαλύτερη και για κάποια άλλα μικρότερη. 

Οι ισχυρισμοί µας φαίνονται να συμφωνούν µε τα δεδοµένα των αισθήσεων. Βλέπουμε πράγματι ότι, 
όταν ο Ἠλιος πλησιάζει, παρατηρείται γέννηση, ενώ, όταν απομακρύνεται, παρατηρείται µαρασμµός, και 
μάλιστα ότι οι δύο φάσεις διαρκούν ίσο χρόνο. Και όντως, ο χρόνος της φυσικής γέννησης και ο χρόνος της 
φυσικής φθοράς είναι ίσοι. Συμβαίνει ωστόσο συχνά η φθορά να έρχεται πιο γρήγορα, εξαιτίας της αμοιβαίας 
εμπλοκής τῶν όντων. Γιατί καθώς η ύλη διέπεται από αταξία και δεν είναι παντού ομοιόμορφη, κατ᾽ ανάγκην 


και οι γεννήσεις δεν θα εἶναι ομαλές, και άλλες θα είναι ταχύτερες και άλλες βραδύτερες: κατ᾽ αυτόν όµως 

τον τρόπο είναι επόμενο να προκληθεί φθορά σε κάποια άλλα όντα. Ωστόσο, όπως είπαμε, η διαδικασία της 
γέννησης και της φθοράς θα εἶναι πάντοτε συνεχής, και ποτέ δεν θα εκλείψει, για τον λόγο ακριβώς που 
προσδιορίσαµε. 

Και πράγματι, αυτό είναι λογικό να συμβαίνει. Γιατί, όπως λέμε, η φύση πάντοτε επιθυμεί το 
καλύτερο, και το «είναι» είναι σίγουρα καλύτερο από το «μη είναι» (έχουμε αλλού μιλήσει για τις πολλαπλές 
χρήσεις του «είναι»). Καθώς λοιπόν όλα τα όντα δεν μπορούν να μετέχουν στο είναι, γιατί βρίσκονται πολύ 
μακριά από την αρχή, ο θεός βρήκε τρόπο να συμπληρώσει τις ελλείψεις του σύμπαντος δίνοντας στη 
γέννηση αδιάλειπτη συνέχεια. Γιατί έτσι το είναι φθάνει στην ύψιστη συνοχή του, καθώς η γέννηση, ὡς 
αιώνιο γίγνεσθαι, έρχεται πάρα πολύ κοντά στην αυθεντική ὕπαρξη. Και, όπως ειπώθηκε πολλές φορές, αυτό 
οφείλεται στην κυκλική περιφορά -- γιατί αυτή είναι η μόνη συνεχής κίνηση. 

Γι’ αυτό και όλα τα άλλα, όσα υφίστανται αμοιβαία µεταβολή ὧς προς τις ποιότητες και τις δυνάμεις 
τους, όπως τα απλά σώματα, μιμούνται την κυκλική περιφορά: γιατί όταν από το νερό γεννιέται αέρας, και 
από τον αέρα φωτιά, και πάλι από τη φωτιά νερό, τότε λέμε ότι η γέννηση έχει κλείσει έναν κύκλο, γιατί 
επανέκαµψε στο αρχικό σηµείο. Ούτως ώστε, και η ευθύγραμμη κίνηση, µε τη μίμηση της κυκλικής κίνησης, 
καθίσταται και αυτή συνεχής. 

Όσα μόλις είπαμε διαφωτίζουν επίσης και ένα σηµείο που σε κάποιους προκαλεί απορία: πώς 
συμβαίνει δηλαδή, ενώ κάθε απλό σώμα κινείται προς τη δική του περιοχή, να µην φθάνουν τα σώματα σε 
πλήρη διαχωρισμό στην αιώνια διάρκεια του χρόνου; Η αιτία του γεγονότος αυτού είναι ο αμοιβαίος 
μετασχηματισμός τους. Πράγματι, αν το καθένα έμενε στη δική του περιοχή και δεν μεταβαλλόταν υπό την 
επίδραση του διπλανού του, θα είχαν όλα διαχωριστεί προ καιρού. Μεταβάλλονται όµως -- εξαιτίας της 
κυκλικής περιφοράς, που είναι διπλή. Και, ακριβώς επειδή όλα μεταβάλλονται, δεν µπορεί κανένα τους να 
παραμείνει σε καμιά καθορισμένη περιοχή. 

Έχουμε λοιπόν δείξει ότι υπάρχει γέννηση και φθορά, προσδιορίσαµε για ποια αιτία συμβαίνει, και 
είπαμε ακόµη ποια είναι τα όντα που υπόκεινται σε γέννηση και σε φθορά. 

Όπως δείξαµε παλαιότερα σε άλλο µας έργο, για να υπάρξει κίνηση, είναι αναγκαίο να υπάρχει κάτι 
που την προκαλεί: και αν η κίνηση είναι αιώνια, τότε πρέπει και το κινούν να εἶναι αιώνιο: και αν η κίνηση 
είναι συνεχής, τότε πρέπει το κινούν να είναι ένα και το αυτό, ακίνητο, αγέννητο και αναλλοίωτο: και αν οι 
κυκλικές κινήσεις είναι περισσότερες απὀ µία, θα πρέπει όλες, παρά το πλήθος τους, να υποτάσσονται κατά 
κάποιον τρόπο σε µια αρχή. 

Επιπλέον, επειδή ο χρόνος είναι συνεχής, είναι ανάγκη και η κίνηση να είναι συνεχής, εφόσον δεν 
µπορεί να υπάρξει χρόνος χωρίς κίνηση. Επομένως ο χρόνος θα είναι ο αριθµός κάποιας κίνησης συνεχούς -- 
και άρα της κυκλικής κίνησης, όπως έχουµε καθορίσει στις αρχικές µας αναλύσεις. Όταν όμως λέμε ότι η 
κίνηση είναι συνεχής, τι από τα δύο εννοούμε; Ότι είναι συνεχής επειδή το κινούμενο είναι συνεχές, ή ότι 
είναι συνεχής επειδή αυτό όπου συντελείται η κίνηση είναι συνεχές -- και εννοώ τον τόπο, για παράδειγµα, ή 
τις ποιότητες; Η απάντηση προφανώς είναι ότι η κίνηση είναι συνεχής, επειδή είναι συνεχές το κινούμενο. 
(Γιατί µια ποιότητα µπορεί να είναι συνεχής, μόνο εξαιτίας της συνέχειας του πράγματος στο οποίο η 


ποιότητα ανήκει. Αν πάλι η συνέχεια ανάγεται σε αυτό όπου συντελείται η κίνηση, τότε αυτό δεν µπορεί να 

είναι παρά μόνο ο τόπος, γιατί έχει κάποιο μέγεθος). Συνεχές όµως κινούμενο είναι μόνο αυτό που κινείται 
κυκλικά, έτσι ώστε να είναι συνεχές µε τον ίδιο τον εαυτό του. Τελικά λοιπόν, εκείνο που κάνει την κίνηση 
συνεχή είναι το σώμα που περιφέρεται κυκλικά. Και η συνέχεια του χρόνου οφείλεται σε αυτήν ακριβώς την 


κίνηση. 


181 


Η έρευνα στον ουράνιο χώρο 


Περί ουρανού Β.4 


Σχῆμα δ' ἀνάγκη σφαιροειδὲς ἔχειν τὸν οὐρανόν: τοῦτο 
γὰρ οἰκειότατόν τε τῇ οὐσίᾳ καὶ τῇ φύσει πρῶτον. 

Εἴπωμεν 
δὲ καθόλου περὶ τῶν σχημάτων, τὸ ποῖόν ἐστι πρῶτον, καὶ 
ἐν ἐπιπέδοις καὶ ἐν στερεοῖς. Ἅπαν δὴ σχῆμα ἐπίπεδον ἢ 
εὐθύγραμμόν ἐστιν ἢ περιφερόγραμμον. Καὶ τὸ μὲν εὐθύγραμ- 
2860. 15 
μον ὑπὸ πλειόνων περιέχεται γραμμῶν, τὸ δὲ περιφερό- 
γραμμον ὑπὸ μιᾶς. Ἐπεὶ δὲ πρότερον [τῇ φύσει] ἐν ἑκάστῳ γέ- 
νει τὸ ἓν τῶν πολλῶν καὶ τὸ ἁπλοῦν τῶν συνθέτων, πρῶτον ἂν 
εἴη τῶν ἐπιπέδων σχημάτων ὁ κύκλος. 

Ἔτι δὲ εἴπερ τέλειόν 
ἐστιν οὗ μηδὲν ἔξω τῶν αὐτοῦ λαβεῖν δυνατόν, ὥσπερ ὥρι- 
2860.20 
σται πρότερον, καὶ τῇ μὲν εὐθείᾳ πρόσθεσίς ἐστιν ἀεί, τῇ δὲ 
τοῦ κύκλου οὐδέποτε, φανερὸν ὅτι τέλειος ἂν εἴη ἡ περιέχουσα 
τὸν κύκλον: ὥστ' εἰ τὸ τέλειον πρότερον τοῦ ἀτελοῦς, καὶ διὰ 
ταῦτα πρότερον ἂν εἴη τῶν σχημάτων ὁ κύκλος. 

Ὡσαύτως 
δὲ καὶ ἡ σφαῖρα τῶν στερεῶν: μόνη γὰρ περιέχεται μιᾷ 
2860.25 
ἐπιφανείᾳ, τὰ δ' εὐθύγραμμα πλείοσιν: ὡς γὰρ ἔχει ὁ 
κύκλος ἐν τοῖς ἐπιπέδοις, οὕτως ἡ σφαῖρα ἐν τοῖς στερεοῖς. 
Ἔτι δὲ καὶ οἱ διαιροῦντες εἰς ἐπίπεδα καὶ ἐξ ἐπιπέδων τὰ σώ- 
ματα γεννῶντες μεμαρτυρηκέναι φαίνονται τούτοις: μόνην γὰρ 
τῶν στερεῶν οὐ διαιροῦσι τὴν σφαῖραν ὡς οὐκ ἔχουσαν πλεί- 
2860.30 
ους ἐπιφανείας ἢ μίαν: ἡ γὰρ εἰς τὰ ἐπίπεδα διαίρεσις οὐχ ὡς 
ἂν τέμνων τις εἰς τὰ µέρη διέλοι τὸ ὅλον, τοῦτον διαιρεῖται 
τὸν τρόπον, ἀλλ' ὡς εἰς ἕτερα τῷ εἴδει. 

Ὅτι μὲν οὖν πρῶτόν 
ἐστιν ἡ σφαῖρα τῶν στερεῶν σχημάτων, δῆλον. Ἔστι δὲ καὶ 


κατὰ τὸν ἀριθμὸν τὴν τάξιν ἀποδιδοῦσιν οὕτω τιθεμένοις εὐ- 

2860.35 

λογώτατον, τὸν μὲν κύκλον κατὰ τὸ ἕν, τὸ δὲ τρίγωνον 
2874.] 

κατὰ τὴν δυάδα, ἐπειδὴ ὀρθαὶ δύο. Ἐὰν δὲ τὸ ἓν κατὰ 
τὸ τρίγωνον, ὁ κύκλος οὐκέτι ἔσται σχῆμα. 

Ἐπεὶ δὲ τὸ μὲν πρῶ- 
τον σχῆμα τοῦ πρώτου σώματος, πρῶτον δὲ σῶμα τὸ ἐν τῇ 
ἐσχάτῃ περιφορᾷ, σφαιροειδὲς ἂν εἴη τὸ τὴν κύκλῳ περι- 
2874.5 
φερόμενον φοράν. Καὶ τὸ συνεχὲς ἄρα ἐκείνῳ: τὸ γὰρ τῷ 
σφαιροειδεῖ συνεχὲς σφαιροειδές. Ὡσαύτως δὲ καὶ τὰ πρὸς 
τὸ μέσον τούτων: τὰ γὰρ ὑπὸ τοῦ σφαιροειδοῦς περιεχόμενα 
καὶ ἁπτόμενα ὅλα σφαιροειδῆ ἀνάγκη εἶναι: τὰ δὲ κάτω 
τῆς τῶν πλανήτων ἅπτεται τῆς ἐπάνω σφαίρας. Ὥστε σφαι- 
2874.10 
ροειδὴς ἂν εἴη πᾶσα: πάντα γὰρ ἅπτεται καὶ συνεχῆ ἐστι 
ταῖς σφαίραις. 

2874.1] 
Ἔτι δὲ ἐπεὶ φαίνεται καὶ ὑπόκειται κύκλῳ 

περιφέρεσθαι τὸ πᾶν, δέδεικται δ' ὅτι τῆς ἐσχάτης περι- 
φορᾶς οὔτε κενόν ἐστιν ἔξωθεν οὔτε τόπος, ἀνάγκη καὶ διὰ 
ταῦτα σφαιροειδῆ εἶναι αὐτόν. Εἰ γὰρ ἔσται εὐθύγραμμος, 
2874.15 
συμβήσεται καὶ τόπον εἶναι ἔξω καὶ σῶμα καὶ κενόν. Κύ- 
κλῷ γὰρ στρεφόμενον τὸ εὐθέγραμμον οὐδέποτε τὴν αὐτὴν 
ἐφέξει χώραν, ἀλλ' ὅπου πρότερον ἦν σῶμα, νῦν οὐκ ἔσται, 
καὶ οὗ νῦν οὐκ ἔστι, πάλιν ἔσται, διὰ τὴν παράλλαξιν τῶν γῶ- 
νιῶν. 

Ὁμοίως δὲ κἂν εἴ τι ἄλλο σχῆμα γένοιτο μὴ ἴσας 
2874.20 
ἔχον τὰς ἐκ τοῦ μέσου γραμμάς, οἷον φακοειδὲς ἢ φοειδές: 
ἐν ἅπασι γὰρ συμβήσεται καὶ τόπον ἔξω καὶ κενὸν εἶναι 
τῆς φορᾶς, διὰ τὸ μὴ τὴν αὐτὴν χώραν κατέχειν τὸ ὅλον. 
Ἔτι δ' εἰ τῶν μὲν κινήσεων τὸ μέτρον ἡ τοῦ οὐρανοῦ φορὰ διὰ 
τὸ εἶναι μόνη συνεχὴς καὶ ὁμαλὴς καὶ ἀΐδιος, ἐν ἑκάστῳ δὲ 
2874.25 


μέτρον τὸ ἐλάχιστον, ἐλαχίστη δὲ κίνησις ἡ ταχίστη, δῆλον 

ὅτι ταχίστη ἂν εἴη πασῶν τῶν κινήσεων ἡ τοῦ οὐρανοῦ κίνησις. 
Ἀλλὰ μὴν τῶν ἀφ' αὑτοῦ ἐφ' αὑτὸ ἐλαχίστη ἐστὶν ἡ 

τοῦ κύκλου γραμμή: κατὰ δὲ τὴν ἐλαχίστην ταχίστη ἡ κίνη- 
σις: ὥστ' εἰ ὁ οὐρανὸς κύκλῳ τε φέρεται καὶ τάχιστα κινεῖ- 
2874.30 

ται, σφαιροειδῆ αὐτὸν ἀνάγκη εἶναι. 

Λάβοι δ' ἄν τις καὶ 
ἐκ τῶν περὶ τὸ μέσον ἱδρυμένων σωμάτων ταύτην τὴν πίστιν. 
Εἰ γὰρ τὸ μὲν ὕδωρ ἐστὶ περὶ τὴν γῆν, ὁ δ' ἀὴρ περὶ τὸ 
ὕδωρ, τὸ δὲ πῦρ περὶ τὸν ἀέρα, καὶ τὰ ἄνω σώματα κατὰ 
τὸν αὐτὸν λόγον (συνεχῆ μὲν γὰρ οὐκ ἔστιν, ἅπτεται δὲ τού- 
2870.1 


τῶν), ἡ δὲ τοῦ ὕδατος ἐπιφάνεια σφαιροειδής ἐστιν, τὸ δὲ 


τῷ σφαιροειδεῖ συνεχὲς ἢ κείμενον περὶ τὸ σφαιροειδὲς καὶ αὐτὸ 


τοιοῦτον ἀναγκαῖον εἶναι: ὥστε κἂν διὰ τοῦτο φανερὸν εἴη ὅτι 
σφαιροειδής ἐστιν ὁ οὐρανός. 

Ἀλλὰ μὴν ὅτι γε ἡ τοῦ ὕδατος 
2870.5 


ἐπιφάνεια τοιαύτη φανερόν, ὑπόθεσιν λαμβάνουσιν ὅτι πέφυ- 


κεν ἀεὶ συρρεῖν τὸ ὕδωρ εἰς τὸ κοιλότερον: κοιλότερον δέ ἐστι τὸ 


τοῦ κέντρου ἐγγύτερον. Ἤχθωσαν οὖν ἐκ τοῦ κέντρου ἡ ΔΒ καὶ 


ἡ ΑΓ, καὶ ἐπεζεύχθω ἐφ' ἧς ΒΓ. Ἡ οὖν ἀχθεῖσα ἐπὶ τὴν 
βάσιν, ἐφ' ἧς ΑΔ. ἐλάττων ἐστὶ τῶν ἐκ τοῦ κέντρου: κοιλό- 
2570.10 
τερος ἄρα ὁ τόπος. Ὥστε περιρρεύσεται τὸ ὕδωρ, ἕως ἂν ἰσα- 
σθῇ. Ἴση δὲ ταῖς ἐκ τοῦ κέντρου ἡ ΑΕ. Ὥστ' ἀνάγκη πρὸς ταῖς 
ἐκ τοῦ κέντρου εἶναι τὸ ὕδωρ: τότε γὰρ ἠρεμήσει. Ἡ δὲ τῶν 
ἐκ τοῦ κέντρου ἁπτομένη περιφερής: σφαιροειδὴς ἄρα ἡ τοῦ 
ὕδατος ἐπιφάνεια, ἐφ' ἧς ΒΕΓ. 

Ὅτι μὲν οὖν σφαιροειδής 
2870.15 
ἐστιν ὁ κόσμος, δῆλον ἐκ τούτων, καὶ ὅτι κατ' ἀκρίβειαν ἔν- 
τορνος οὕτως ὥστε μηθὲν μήτε χειρόκµητον ἔχειν παραπλη- 
σίως μήτ' ἄλλο μηθὲν τῶν ἡμῖν ἐν ὀφθαλμοῖς φαινο- 
μένων. Ἐξ ὧν γὰρ τὴν σύστασιν εἴληφεν, οὐδὲν οὕτω δυνα- 
τὸν ὁμαλότητα δέξασθαι καὶ ἀκρίβειαν ὡς ἡ τοῦ πέριξ σώ- 


2570.20 

ματος φύσις: δῆλον γὰρ ὡς ἀνάλογον ἔχει, καθάπερ ὕδωρ 


πρὸς γῆν, καὶ τὰ πλεῖον ἀεὶ ἀπέχοντα τῶν συστοίχων. 


Κατ᾽ ανάγκην ο ουρανός θα έχει σφαιρικό σχήμα. Το σχήμα αυτό είναι το συγγενέστερο στην ουσία του 
ουρανού, και είναι το πρωταρχικό στη φύση σχήμα. 

Ας μιλήσουμε λοιπόν γενικά για τα σχήματα - ποιο είναι πρωταρχικό - και στην περίπτωση των 
επιπέδων και στην περίπτωση των στερεών. Πράγματι κάθε επίπεδο σχήμα οριοθετείται είτε από ευθείες 
γραμμές είτε από κάποια περιφέρεια. Στην πρώτη περίπτωση θα οριοθετείται από περισσότερες ευθείες 
γραμμές, ενώ στη δεύτερη μόνο από μία. Και επειδή πρωταρχικό στη φύση, σε κάθε γένος όντων, είναι το ένα 
σε σχέση µε τα πολλά και το απλό σε σχέση µε τα σύνθετα, έτσι ο κύκλος θα είναι το πρωταρχικό επίπεδο 
σχήμα. 

Επιπλέον, επειδή, όπως δεχθήκαμε προηγουμένως, τέλειο σημαίνει εκείνο που κανένα μέρος του δεν 
µπορεί να βρίσκεται έξω από το ίδιο, αφού στην ευθεία γραμμή μπορούμε πάντοτε να προσθέσουμε και άλλη, 
ενώ στον κύκλο ποτέ, η περιφέρεια του κύκλου θα εἰναι µια τέλεια γραμμή. Αφού λοιπόν το τέλειο 
προηγείται ιεραρχικά του ατελής, και γι’ αυτόν τον λόγο ο κύκλος θα είναι το πρωταρχικό σχήμα. 

Το ίδιο ισχύει για τη σφαίρα στην περίπτωση τῶν στερεών. Είναι το µόνο στερεό που οριοθετείται 
από μία µόνο επιφάνεια, ενώ ευθύγραμμα στερεά οριοθετούνται από πολλές. Η θέση της σφαίρας ανάµεσα 
στα στερεά είναι ίδια µε τη θέση του κύκλου ανάµεσα στα επίπεδα σχήματα. Ακόμη και αυτοί που διαιρούν 
τα στερεά σε επίπεδα και παράγουν τα σώματα από επίπεδα σχήματα, φαίνονται να συνηγορούν σε αυτό: το 
µόνο στερεό που δεν διαιρούν είναι η σφαίρα, γιατί δεν έχει περισσότερες επιφάνειες από µία. Γιατί όταν 
μιλούν για διαίρεση σε επίπεδα σχήματα, δεν εννοούν το να διαιρέσει κανείς το όλο αποσπώντας τα µέρη του. 
αλλά να το διαιρέσει σε στοιχεία διαφορετικού εἶδους από το όλο. 

Είναι λοιπόν φανερό ότι η σφαίρα είναι πρωταρχική ανάµεσα στα στερεά. Στο ίδιο συμπέρασμα θα 
ήταν πολύ εύλογο να φθάσει κανείς, αν κατέτασσε τα σχήματα µε βάση τους αριθμούς: τότε θα απέδιδε τον 
αριθµό 1 στον κύκλο, και το 2 στο τρίγωνο, επειδή οι γωνίες του ισούνται µε δύο ορθές. Αν πάλι αποδώσει το 
1 στο τρίγωνο, τότε ο κύκλος δεν θα είναι καν σχήμα. Επειδή λοιπόν το πρωταρχικό σχήμα αντιστοιχεί στο 
πρωταρχικό σώμα, και πρωταρχικό σώμα είναι αυτό που βρίσκεται στην έσχατη περιφορά, σφαιρικό θα είναι 
το σχήμα του κυκλικά περιφερόμενου σώματος. 

Το ίδιο θα ισχύει και για ό,τι εφάπτεται σε εκείνο το σώμα. Γιατί το αµέσως επόµενο του σφαιρικού 
είναι κι αυτό σφαιρικό. Με τον ίδιο τρόπο, σφαιρικά θα εἶναι και τα σώματα που βρίσκονται εσωτερικά προς 
το κέντρο του σύμπαντος. Γιατί όσα περιέχονται εντός του σφαιρικού σώματος και εφάπτονται σε αυτό, θα 
είναι όλα κατ᾽ ανάγκην σφαιρικά, και τα κατώτερα σώματα θα εφάπτονται της σφαίρας που βρίσκεται πάνω 
από αυτά. Επομένως όλος ο ουρανός θα είναι σφαιρικός: γιατί όλα θα εφάπτονται και θα συνέχονται µε τις 
σφαίρες. 

Ακόμη, επειδή, όπως προκύπτει από την παρατήρηση και θεωρείται δεδομένο στους συλλογισμούς 
μας, το σύμπαν κινείται κυκλικά, και αφού έχει δειχθεί ότι δεν υπάρχει έξω από την έσχατη περιφορά ούτε 


κενό ούτε τόπος, έχουμε έτσι ακόµη ένα επιχείρημα ότι το σχήμα του σύμπαντος είναι σφαιρικό. Γιατί αν το 

σχήμα του περικλείονταν από επίπεδες επιφάνειες, τότε αυτό που θα προέκυπτε θα ήταν ότι θα υπήρχε έξω 
και τόπος και σώμα και κενό. Γιατί καθώς θα περιστρεφόταν το επίπεδο σχήμα του σύμπαντος δεν θα 
καταλάμβανε ποτέ την ίδια ακριβώς περιοχή, αλλά εκεί όπου πριν υπήρχε σώμα τώρα δεν θα υπάρχει, και 
εκεί όπου δεν υπήρχε τώρα θα υπάρχει, εξαιτίας της περιστροφής τῶν γωνιών του σχήματος. Το ίδιο θα 
συνέβαινε αν το σύμπαν είχε κάποιο άλλο σχήμα µε άνισες ακτίνες από το κέντρο στην περιφέρεια, αν ήταν 
λ.χ. ελλειψοειδές ή ωοειδές. Σε όλες αυτές τις περιπτώσεις θα προέκυπτε ότι υπάρχει τόπος και κενό έξω από 
την περιφέρεια, γιατί το σύμπαν δεν θα καταλάμβανε την ίδια περιοχή πάντοτε. 

Επιπλέον, εφόσον η περιφορά του ουρανού είναι το μέτρο όλων τῶν κινήσεων, γιατί είναι η μόνη που 
είναι συνεχής, ομαλή και αιώνια, και, από την άλλη, μέτρο είναι σε κάθε περίσταση ακριβώς το ελάχιστο, και 
στις κινήσεις ελάχιστη κίνηση είναι η ταχύτερη, είναι φανερό ότι η κίνηση του ουρανού θα είναι η ταχύτερη 
από όλες τις κινήσεις. Από τις κλειστές όµως γραμμές, που ξεκινούν και τελειώνουν στον εαυτό τους, 
συντοµότερη θα είναι η περιφέρεια του κύκλου. Και ταχύτερη κίνηση είναι αυτή που διατρέχει την 
συντοµότερη διαδρομή. Συνεπώς, εφόσον η κίνηση του ουρανού είναι κυκλική και η ταχύτατη, το σχήμα του 
κατ᾽ ανάγκην θα είναι σφαιρικό. 

Στην ίδια θέση καταλήγει κανείς και αν παρατηρήσει τα απλά σώματα που βρίσκονται πέριξ του 
κέντρου του σύμπαντος. Αν το νερό τοποθετείται γύρω από τη γη, και ο αέρας γύρω από το νερό, καὶ η φωτιά 
γύρω από τον αέρα, τότε και τα σώματα του ουρανού θα ακολουθούν την ίδια διάταξη, γιατί εφάπτονται µε τα 
απλά σώματα παρότι δεν συνέχονται µε αυτά. Η επιφάνεια ωστόσο του νερού είναι σφαιροειδής, οπότε και 
αυτό που συνέχεται µε το σφαιροειδές ή περικλείει το σφαιροειδές θα είναι κι αυτό του ίδιου σχήματος. 
Συνεπώς, και από αυτό το επιχείρημα γίνεται φανερό ότι ο ουρανός είναι σφαιρικός. 

Όσο για το ότι η επιφάνεια του νερού είναι σφαιροειδής, αυτό προκύπτει από την παραδοχή ότι το 
νερό συρρέει πάντοτε στο «πιο κοίλο». «Πιο κοίλο» όµως εἶναι αυτό που βρίσκεται πιο κοντά στο κέντρο. Ας 
φέρουμε τις ακτίνες ΑΒ και ΑΓ από το κέντρο Α, και ας ενώσουμε τα σηµεία Β και Γ. Η κάθετη ΑΔ στη 
βάση ΒΙ θα είναι μικρότερη από τις ακτίνες του κέντρου, Και ο τόπος κοντά στο Δ θα είναι «πιο κοίλος». Θα 
συσσωρευτεί λοιπόν πέριξ του Δ το νερό, έως ότου γεμίσει πλήρως. Η ευθεία τώρα ΑΔΕ θα είναι ίση µε τις 
άλλες ακτίνες. Το νερό λοιπόν θα μαζευτεί στις άκρες τῶν ακτίνων, και μόνο τότε θα σταθεί ακίνητο. Η 
επιφάνεια τώρα που εφάπτεται στα άκρα τῶν ακτίνων θα είναι σφαιρική. Και η επιφάνεια του νερού, η ΒΕΓ 
στο σχήμα µας, θα είναι σφαιροειδής. 

Από όλα τα παραπάνω προκύπτει ότι ο κόσμος είναι σφαιρικός, και μάλιστα ότι το σχήμα του 
χαρακτηρίζεται από τέτοια ακρίβεια που κανένα ανθρώπινο χειροτέχνηµα δεν µπορεί να προσεγγίσει ούτε 
κάποιο άλλο από τα αντικείµενα που βλέπουμε µε τα µάτια µας. Γιατί, όσον αφορά τα συστατικά στοιχεία της 
φύσης του εξώτατου σώματος, τίποτε δεν είναι συγκρίσιμο ὡς την ομαλότητα και την ακρίβεια που μπορούν 
να δεχθούν. Γιατί είναι φανερό ότι η αναλογία που ισχύει ανάµεσα στο νερό και τη γη θα είναι ακόµη 


μεγαλύτερη σε εκείνα τα στοιχεία που είναι τα πιο απομακρυσμένα από το κέντρο. 

Τελεολογία Ι 


Φυσικά Β.8 


Λεκτέον δὴ πρῶτον μὲν διότι ἡ φύσις τῶν ἕνεκά του 

αἰτίων, ἔπειτα περὶ τοῦ ἀναγκαίου, πῶς ἔχει ἐν τοῖς φυσι- 
κοῖς: εἰς γὰρ ταύτην τὴν αἰτίαν ἀνάγουσι πάντες, ὅτι ἐπειδὴ 
τὸ θερμὸν τοιονδὶ πέφυκεν καὶ τὸ ψυχρὸν καὶ ἕκαστον δὴ τῶν 
τοιούτων, ταδὶ ἐξ ἀνάγκης ἐστὶ καὶ γίγνεται: καὶ γὰρ ἐὰν 
1980.15 

ἄλλην αἰτίαν εἴπωσιν, ὅσον ἁψάμενοι χαίρειν ἐῶσιν, ὁ μὲν 
τὴν φιλίαν καὶ τὸ νεῖκος, ὁ δὲ τὸν νοῦν: ἔχει δ' ἀπορίαν τί 
κωλύει τὴν φύσιν μὴ ἕνεκά του ποιεῖν μηδ' ὅτι βέλτιον, ἀλλ' 
ὥσπερ ὕει ὁ Ζεὺς οὐχ ὅπως τὸν σῖτον αὐξήσῃ, ἀλλ’ ἐξ 
ἀνάγκης (τὸ γὰρ ἀναχθὲν ψυχθῆναι δεῖ, καὶ τὸ ψυχθὲν 
1950.20 

ὕδωρ γενόμενον κατελθεῖν: τὸ δ' αὐξάνεσθαι τούτου γενομέ- 
νου τὸν σῖτον συμβαίνει), ὁμοίως δὲ καὶ εἴ τῷ ἀπόλλυται ὁ 
σῖτος ἐν τῇ ἅλῳ, οὐ τούτου ἕνεκα ὕει ὅπως ἀπόληται, ἀλλὰ 
τοῦτο συμβέβηκεν -- ὥστε τί κωλύει οὕτω καὶ τὰ µέρη ἔχειν 
ἐν τῇ φύσει, οἷον τοὺς ὀδόντας ἐξ ἀνάγκης ἀνατεῖλαι τοὺς 
1950.25 

μὲν ἐμπροσθίους ὀξεῖς, ἐπιτηδείους πρὸς τὸ διαιρεῖν, τοὺς δὲ 
γομφίους πλατεῖς καὶ χρησίμους πρὸς τὸ λεαίνειν τὴν τροφήν, 
ἐπεὶ οὐ τούτου ἕνεκα γενέσθαι, ἀλλὰ συμπεσεῖν: ὁμοίως δὲ 
καὶ περὶ τῶν ἄλλων μερῶν, ἐν ὅσοις δοκεῖ ὑπάρχειν τὸ ἕνεκά 
του. ὅπου μὲν οὖν ἅπαντα συνέβη ὥσπερ κἂν εἰ ἕνεκά του ἐγί- 
1980.30 

γνετο, ταῦτα μὲν ἐσώθη ἀπὸ τοῦ αὐτομάτου συστάντα ἐπι- 
τηδείως: ὅσα δὲ μὴ οὕτως, ἀπώλετο καὶ ἀπόλλυται, κα- 
θάπερ Ἐμπεδοκλῆς λέγει τὰ βουγενῆ ἀνδρόπρφρα. 

ὁ μὲν 
οὖν λόγος, ᾧ ἄν τις ἀπορήσειεν, οὗτος, καὶ εἴ τις ἄλλος 
τοιοῦτός ἐστιν: ἀδύνατον δὲ τοῦτον ἔχειν τὸν τρόπον. ταῦτα 
1980.35 
μὲν γὰρ καὶ πάντα τὰ φύσει ἢ αἰεὶ οὕτω γίγνεται ἢ ὡς ἐπὶ 


τὸ πολύ, τῶν δ' ἀπὸ τύχης καὶ τοῦ αὐτομάτου οὐδέν. οὐ 

199α.1 
γὰρ ἀπὸ τύχης οὐδ' ἀπὸ συμπτώματος δοκεῖ ὕειν πολλάκις 
τοῦ χειμῶνος, ἀλλ' ἐὰν ὑπὸ κύνα: οὐδὲ καύματα ὑπὸ κύνα, 
ἀλλ' ἂν χειμῶνος. εἰ οὖν ἢ ἀπὸ συμπτώματος δοκεῖ ἢ 
ἕνεκά του εἶναι, εἰ μὴ οἷόν τε ταῦτ' εἶναι μήτε ἀπὸ συµ.- 
1994.5 
πτώματος μήτ' ἀπὸ ταὐτομάτου, ἕνεκά του ἂν εἴη. ἀλλὰ 
μὴν φύσει γ' ἐστὶ τὰ τοιαῦτα πάντα, ὡς κἂν αὐτοὶ φαῖεν 
οἱ ταῦτα λέγοντες. ἔστιν ἄρα τὸ ἕνεκά του ἐν τοῖς φύσει γι- 
γνομένοις καὶ οὖσιν. 
ἔτι ἐν ὅσοις τέλος ἔστι τι, τούτου ἕνεκα 

πράττεται τὸ πρότερον καὶ τὸ ἐφεξῆς. οὐκοῦν ὡς πράττεται, 
1994.10 
οὕτω πέφυκε, καὶ ὡς πέφυκεν, οὕτω πράττεται ἕκαστον, ἂν 
μή τι ἐμποδίζῃ. πράττεται δ' ἕνεκά του: καὶ πέφυκεν ἄρα 
ἕνεκά του. οἷον εἰ οἰκία τῶν φύσει γιγνομένων ἦν, οὕτως ἂν 
ἐγίγνετο ὡς νῦν ὑπὸ τῆς τέχνης: εἰ δὲ τὰ φύσει μὴ μόνον 
φύσει ἀλλὰ καὶ τέχνῃ γίγνοιτο, ὡσαύτως ἂν γίγνοιτο ᾗ πέ- 
1994.15 
φυκεν. ἕνεκα ἄρα θατέρου θάτερον. ὅλως δὲ ἡ τέχνη τὰ 
μὲν ἐπιτελεῖ ἃ ἡ φύσις ἀδυνατεῖ ἀπεργάσασθαι, τὰ δὲ μι- 
μεῖται. εἰ οὖν τὰ κατὰ τέχνην ἕνεκά του, δῆλον ὅτι 
καὶ τὰ κατὰ φύσιν: ὁμοίως γὰρ ἔχει πρὸς ἄλληλα 
ἐν τοῖς κατὰ τέχνην καὶ ἐν τοῖς κατὰ φύσιν τὰ ὕστερα πρὸς 
1994.20 
τὰ πρότερα. 

μάλιστα δὲ φανερὸν ἐπὶ τῶν ζῴων τῶν ἄλλων, 
ἃ οὔτε τέχνῃ οὔτε ζητήσαντα οὔτε βουλευσάμενα ποιεῖ: ὅθεν 
διαποροῦσί τινες πότερον νῷ ή τινι ἄλλῳ ἐργάζονται οἵ τ' ἀρ- 
άχναι καὶ οἱ μύρμηκες καὶ τὰ τοιαῦτα. κατὰ μικρὸν δ' 
οὕτω προϊόντι καὶ ἐν τοῖς φυτοῖς φαίνεται τὰ συμφέροντα γι- 
1998.25 
γνόμενα πρὸς τὸ τέλος, οἷον τὰ φύλλα τῆς τοῦ καρποῦ ἕνεκα 
σκέπης. ὥστ' εἰ φύσει τε ποιεῖ καὶ ἕνεκά του ἡ χελιδὼν τὴν 
νεοττιὰν καὶ ὁ ἀράχνης τὸ ἀράχνιον, καὶ τὰ φυτὰ τὰ 
φύλλα ἕνεκα τῶν καρπῶν καὶ τὰς ῥίζας οὐκ ἄνω ἀλλὰ 


κάτω τῆς τροφῆς, φανερὸν ὅτι ἔστιν ἡ αἰτία ἡ τοι- 

1994.30 
αύτη ἐν τοῖς φύσει γιγνομένοις καὶ οὖσιν. καὶ ἐπεὶ ἡ φύσις 
διττή, ἡ μὲν ὡς ὕλη ἡ δ' ὡς μορφή, τέλος δ' αὕτη, τοῦ 
, . Σ [ ΕΙ ”, ες νο ς Σο 
τέλους δὲ ἕνεκα τἆλλα, αὕτη ἂν εἴη ἡ αἰτία, ἡ οὗ ἕνεκα. 


ἁμαρτία δὲ γίγνεται καὶ ἐν τοῖς κατὰ τέχνην (ἔγραψε γὰρ 


οὐκ ὀρθῶς ὁ γραμματικός, καὶ ἐπότισεν [οὐκ ὀρθῶς] ὁ ἰατρὸς 


1994.35 
τὸ φάρμακον), ὥστε δῆλον ὅτι ἐνδέχεται καὶ ἐν τοῖς κατὰ 
1990. 1 
φύσιν. εἰ δὴ ἔστιν ἔνια κατὰ τέχνην ἐν οἷς τὸ ὀρθῶς ἕνεκά 
του, ἐν δὲ τοῖς ἁμαρτανομένοις ἕνεκα μέν τινος ἐπιχειρεῖ- 
ται ἀλλ' ἀποτυγχάνεται, ὁμοίως ἂν ἔχοι καὶ ἐν τοῖς φυ- 
σικοῖς, καὶ τὰ τέρατα ἁμαρτήματα ἐκείνου τοῦ ἕνεκά του. 
1990.5 
καὶ ἐν ταῖς ἐξ ἀρχῆς ἄρα συστάσεσι τὰ βουγενῆ, εἰ μὴ 
πρός τινα ὅρον καὶ τέλος δυνατὰ ἦν ἐλθεῖν, διαφθειρομένης 
ἂν ἀρχῆς τινὸς ἐγίγνετο, ὥσπερ νῦν τοῦ σπέρματος. 
ἔτι 

ἀνάγκη σπέρμα γενέσθαι πρῶτον, ἀλλὰ μὴ εὐθὺς τὰ ζῷα: 
καὶ τὸ “οὐλοφυὲς μὲν πρῶτα” σπέρμα ἦν. 

ἔτι καὶ ἐν τοῖς 
1995.10 
φυτοῖς ἔνεστι τὸ ἕνεκά του, ἦττον δὲ διήρθρωται: πότερον 
οὖν καὶ ἐν τοῖς φυτοῖς ἐγίγνετο, ὥσπερ τὰ βουγενῆ ἀνδρό- 
πρφρα, οὕτω καὶ ἀμπελογενῆ ἐλαιόπρῳρα, ἢ οὔ; ἄτοπον 


γάρ; ἀλλὰ μὴν ἔδει γε, εἴπερ καὶ ἐν τοῖς ζῴοις. 


ἔτι ἔδει 


καὶ ἐν τοῖς σπέρμασι γίγνεσθαι ὅπως ἔτυχεν: ὅλως δ' ἀναιρεῖ 


1990.15 

ὁ οὕτως λέγων τὰ φύσει τε καὶ φύσιν: φύσει γάρ, ὅσα 
ἀπό τινος ἐν αὑτοῖς ἀρχῆς συνεχῶς κινούμενα ἀφικνεῖται 
εἴς τι τέλος: ἀφ' ἑκάστης δὲ οὐ τὸ αὐτὸ ἑκάστοις οὐδὲ τὸ 
τυχόν, ἀεὶ μέντοι ἐπὶ τὸ αὐτό, ἂν μή τι ἐμποδίσῃ. τὸ 

δὲ οὗ ἕνεκα, καὶ ὃ τούτου ἕνεκα, γένοιτο ἂν καὶ ἀπὸ τύ- 
1995.20 

χης, οἷον λέγομεν ὅτι ἀπὸ τύχης ἦλθεν ὁ ξένος καὶ λυ- 


σάμενος ἀπῆλθεν, ὅταν ὥσπερ ἕνεκα τούτου ἐλθὼν πράξῃ, 

μὴ ἕνεκα δὲ τούτου ἔλθῃ. καὶ τοῦτο κατὰ συμβεβηκός 
(ἡ γὰρ τύχη τῶν κατὰ συμβεβηκὸς αἰτίων, καθάπερ καὶ 


πρότερον εἴπομεν), ἀλλ' ὅταν τοῦτο αἰεὶ ἢ ὡς ἐπ 


1990.25 


κ, 


τὸ πολὺ γέ- 
νηται, οὐ συμβεβηκὸς οὐδ' ἀπὸ τύχης: ἐν δὲ τοῖς φυσι- 
κοῖς ἀεὶ οὕτως, ἂν μή τι ἐμποδίσῃ. 

ἄτοπον δὲ τὸ μὴ οἴε- 
σθαι ἕνεκά του γίγνεσθαι, ἐὰν μὴ ἴδωσι τὸ κινοῦν βουλευ- 
σάμενον. καίτοι καὶ ἡ τέχνη οὐ βουλεύεται: καὶ εἰ ἐνῆν 
ἐν τῷ ξύλῳ ἡ ναυπηγική, ὁμοίως ἂν τῇ φύσει ἐποίει: ὥστ' 
1995.30 
εἰ ἐν τῇ τέχνῃ ἔνεστι τὸ ἕνεκά του, καὶ ἐν τῇ φύσει. μάλιστα 
δὲ δῆλον, ὅταν τις ἰατρεύῃ αὐτὸς ἑαυτόν: τούτῳ γὰρ ἔοικεν 
ἡ φύσις. ὅτι μὲν οὖν αἰτία ἡ φύσις, καὶ οὕτως ὡς ἕνεκά 


του, φανερόν. 


Θα πρέπει πρώτα να εξηγήσουμε γιατί η φύση εντάσσεται στα τελικά αίτια, και έπειτα να στραφούμε στην 
ανάγκη και να δούμε πώς εμφανίζεται µέσα στα φυσικά όντα. Γιατί όλοι σε αυτή την αιτία καταλήγουν, όταν 
ισχυρίζονται ότι, επειδή το θερµό και το ψυχρό και όλα τα παρόμοια είναι από τη φύση τους τέτοια, εκείνα τα 
πράγματα υπάρχουν ή γίνονται εξ ανάγκης. Και αν αναφέρουν κάποια άλλη αιτία --ο ένας τη φιλία και την 
έχθρα, ο άλλος τον νου--, µόνο που την αγγίζουν και ύστερα την αποχαιρετούν. 

Η απορία είναι η εξής: τι εμποδίζει τη φύση να ενεργεί όχι για κάποιον σκοπό ούτε προς το καλύτερο, 
αλλά εξ ανάγκης; Γιατί να µη συμβαίνει όπως µε τη βροχή: τη βροχή δεν τη στέλνει ο Δίας για να μεγαλώσει 
το σιτάρι: απλώς ό,τι ανέρχεται κατ᾽ ανάγκην ψύχεται, και αφού ψυχθεί και γίνει νερό κατέρχεται: όταν τώρα 
γίνει κάτι τέτοιο, συμβαίνει και στο σιτάρι να μεγαλώνει. Παρομοίως, αν το σιτάρι κάποιου χάνεται στο 
αλώνι, δεν βρέχει γι’ αυτόν τον σκοπό, για να χαθεί δηλαδή το σιτάρι, αλλά συνέβη απλώς να χαθεί. 
Επομένως τι εμποδίζει να γίνεται το ίδιο στη φύση και µε τα µέρη των ζώων; Γιατί λ.χ. να µην έχουν 
φυτρώσει τα μπροστινά δόντια εξ ανάγκης μυτερά, ικανά να τεμαχίζουν την τροφή, και τα πίσω πλατιά και 
χρήσιμα στο να αλέθουν την τροφή, και να έγιναν έτσι όχι γι’ αυτόν τον σκοπό, αλλά απλώς να συνέπεσε να 
γίνουν έτσι; Το ίδιο µπορεί να γίνεται και µε όλα τα άλλα µέρη των ζώων, σε όσα νοµίζουµε ότι υπάρχει 
σκοπός. Σε όποια λοιπόν όντα τα πάντα συνέβησαν σαν να γίνονταν για κάποιον σκοπό, αυτά τα όντα 
διασώθηκαν γιατί βρέθηκαν αυτομάτως µε την αρµόζουσα σύσταση. Σε όσα πάλι δεν συνέβη κάτι τέτοιο, 
αυτά χάθηκαν και συνεχίζουν να χάνονται, όπως ακριβώς λέει ο Εμπεδοκλής για τα βοοειδή µε την 
ανθρώπινη όψη. 

Αυτό λοιπόν είναι ένα επιχείρηµα που θα µας έβαζε σε απορία -- και αν υπάρχει κάποιο άλλο θα είναι 
παρόμοιο. Είναι όµως αδύνατο να έχουν έτσι τα πράγματα. Όλα όσα αναφέραμε, και γενικά όλα όσα γίνονται 


από τη φύση, γίνονται πάντοτε ή κατά κανόνα µε τον ἶδιο τρόπο, πράγμα που δεν συμβαίνει µε κανένα 

αποτέλεσµα της τύχης ή του αυτομάτου. Δεν αποδίδουµε σε τύχη ή σε σύμπτωση το γεγονός ότι βρέχει πολύ 
συχνά τον χειμώνα, αλλά θα το αποδίδαµε αν συνέβαινε τον Αύγουστο! ούτε είναι τυχαίοι ή συμπτωματικοί 
οι καύσωνες του Αυγούστου, αλλά θα ήταν οι καύσωνες του χειμώνα. Εφόσον λοιπόν πιστεύουμε ότι ένα 
πράγμα ή θα οφείλεται σε σύμπτωση ή θα έχει σκοπό, και τα πράγματα για τα οποία συζητούμε δεν είναι σαν 
αυτά που προκύπτουν από σύμπτωση ή αυτομάτως, θα πρέπει να έχουν σκοπό. Όλα όµως αυτού του είδους τα 
πράγματα γίνονται από τη φύση, όπως θα παραδέχονταν ακόµη και όσοι έχουν τις απόψεις που αναφέραμε. 
Επομένως σε όσα πράγματα είναι και γίνονται από τη φύση υπάρχει σκοπός. 

Επιπλέον, σε όσα πράγματα υπάρχει ένα τέλος, χάριν του τέλους αυτού κάνουμε και το προηγούμενο 
και το επόμενο. Όπως κάνουμε όµως κάτι, έτσι κάτι γίνεται και από τη φύση: και όπως κάτι γίνεται από τη 
φύση, έτσι κι εμείς κάνουμε κάτι -- αν βεβαίως δεν παρεμβάλλεται κάποιο εμπόδιο. Κάνουμε όµως κάτι για 
κάποιον σκοπό. Συνεπώς, και αυτό που γίνεται από τη φύση θα γίνεται για κάποιον σκοπό. Έτσι, αν η οικία 
ήταν κάτι που γίνεται από τη φύση, θα γινόταν µε τον ίδιο ακριβώς τρόπο όπως τώρα που γίνεται από την 
τέχνη. Και αντιστρόφως, αν τα φυσικά όντα δεν γίνονταν μόνο από τη φύση αλλά και από την τέχνη, θα 
γίνονταν όπως τώρα που γίνονται από τη φύση. Το προηγούμενο γίνεται λοιπόν χάριν του εποµένου. Γενικά η 
τέχνη άλλοτε επιτελεί όσα η φύση αδυνατεί να ολοκληρώσει και άλλοτε μιμείται τη φύση. Αν λοιπόν τα 
προϊόντα της τέχνης έχουν σκοπό, είναι φανερό ότι και όσα είναι σύμφωνα µε τη φύση έχουν σκοπό. Γιατί η 
αμοιβαία σχέση του προηγουμένου και του εποµένου είναι η ίδια και στις δύο περιπτώσεις. 

Πολύ ενδεικτική στο σηµείο αυτό εἶναι η περίπτωση τῶν άλλων ζώων, τα οποία ενεργούν χωρίς να 
κατέχουν κάποια τέχνη, χωρίς να προσφεύγουν σε αναζητήσεις και χωρίς να αποφασίζουν. Γι’ αυτό και 
ορισμένοι διερωτώνται αν οι αράχνες, τα μυρμήγκια και τα παρόμοια εκτελούν το έργο τους επειδή έχουν νου 
ή κάποια άλλη ικανότητα. Αν προχωρήσουν όµως λίγο περισσότερο, θα αντιληφθούν ότι και στα φυτά επίσης 
γίνονται αυτά που συντελούν στην έλευση του τέλους, όπως τα φύλλα που βλασταίνουν για να προστατευτεί 
ο καρπός. Συνεπώς, αν το χελιδόνι που φτιάχνει τη φωλιά των νεοσσών του ενεργεί σύμφωνα µε τη φύση και 
για κάποιον σκοπό, και το ἶδιο κάνει η αράχνη που υφαίνει τον ιστό της και τα φυτά που βγάζουν φύλλα 
χάριν τῶν καρπών τους και αναπτύσσουν τις ρίζες τους προς τα κάτω και όχι προς τα πάνω χάριν της τροφής 
τους, είναι φανερό ότι υπάρχει µια τέτοιου είδους αιτία στα όντα που γίνονται και είναι από τη φύση. 

Η φύση όµως έχει δύο πλευρές -η φύση ὣς ύλη και η φύση ὡς µορφή--, και η µορφή είναι ένα τέλος. 
Επειδή λοιπόν όλα γίνονται χάριν του τέλους, η µορφή θα είναι η αιτία: ο σκοπός για τον οποίο γίνεται κάτι. 

Λάθη τώρα γίνονται και στα έργα της τέχνης: λ.χ. έγραψε κάτι λανθασμένα ο γραμματικός ή έδωσε 
λανθασμένη δοσολογία ενός φαρμάκου ο γιατρός. Άρα είναι φανερό ότι ενδέχεται να γίνει λάθος και στα 
έργα της φύσης. Αν λοιπόν υπάρχουν ορισμένα έργα της τέχνης, όπου η σωστή εκτέλεση γίνεται για έναν 
συγκεκριμένο σκοπό, ενώ το λανθασμένο αποτέλεσµα έχει προκύψει από μια αποτυχημένη προσπάθεια 
επίτευξης ενός συγκεκριμένου σκοπού, το ίδιο μπορεί να συμβαίνει και στα φυσικά όντα -- οπότε τα τέρατα 
θα είναι λάθη στην επίτευξη του δεδομένου σκοπού. Συνεπώς, από την εποχή της πρωταρχικής σύστασης τῶν 
όντων, τα βοοειδή µε την ανθρώπινη όψη, επειδή δεν ήταν ικανά να κατευθυνθούν προς έναν καθορισμένο 
στόχο και τέλος, γεννιούνταν έτσι επειδή είχε φθαρεί κάποια αρχή -- όπως και σήμερα συμβαίνει όταν έχει 


φθαρεί το σπέρμα. 

Εξάλλου κατ᾽ ανάγκην το σπέρμα γεννιέται πρώτο και όχι κατευθείαν τα ζώα. Και το λεγόμενο 
«ολοκληρωμένο πρωτόπλασμα) ήταν στην πραγματικότητα σπέρμα. 

Αλλά και στα φυτά ενυπάρχει ο σκοπός, δεν έχει όµως τόσο σαφή διάρθρωση. Τι συνέβη άραγε; 
Υπήρχαν και ανάµεσα στα φυτά αμπέλια µε όψη ελιάς, όπως υπήρχαν βοοειδή µε ανθρώπινη όψη; Φαίνεται 
παράδοξο. Και όµως θα έπρεπε να έχουν υπάρξει, αν αυτό συνέβη και στα ζώα. 

Ακόμη, ἰσως οι γεννήσεις µέσα από τα σπέρματα να συντελούνται µε τυχαίο τρόπο. Όποιος 
ισχυρίζεται όµως κάτι τέτοιο αναιρεί εντελώς και την ύπαρξη των φυσικών όντων και την ίδια τη φύση. Γιατί 
φυσικά όντα είναι αυτά που ξεκινώντας από κάποια εσωτερική αρχή φτάνουν, κινούμενα συνεχώς, σε κάποιο 
τέλος. Από την κάθε αρχή δεν προκύπτει το ίδιο αποτέλεσµα σε όλα τα όντα, ούτε προκύπτει το τυχαίο: όλα 
τα όντα όµως, αν δεν υπάρξει κάποιο εμπόδιο, οδεύουν πάντοτε προς το ίδιο τέλος. 

Το τέλος βεβαίως και αυτό που γίνεται χάριν του τέλους θα μπορούσαν να προκύψουν και κατά τύχη: 
λέμε λ.χ. ότι κατά τύχη ήρθε ο ξένος στο συγκεκριµένο μέρος και αφού απελευθέρωσε τον κρατούμενο 
έφυγε, αν έδρασε σαν να είχε έρθει γι’ αυτόν τον σκοπό, ενώ στην πραγματικότητα δεν ήρθε γι’ αυτό. Εδώ 
αυτό έγινε κατά συμβεβηκός (γιατί η τύχη κατατάσσεται στα κατά συμβεβηκός αίτια, όπως είπαμε 
προηγουμένως), αλλά όταν κάτι έχει γίνει πάντοτε µε τον ίδιο τρόπο ή κατά κανόνα µε τον ίδιο τρόπο, δεν 
είναι κάτι που απλώς συνέβη ούτε είναι προϊόν τύχης. Στα φυσικά όµως όντα, αν δεν υπάρξει κάποιο εμπόδιο, 
έτσι γίνεται πάντοτε. 

Είναι παράλογο να αρνείται κανείς ότι κάτι γίνεται για κάποιον σκοπό, επειδή δεν είδε αυτό που κινεί 
να αποφασίζει πριν κινήσει. Ωστόσο ούτε η τέχνη αποφασίζει. Αν η ναυπηγική ενυπήρχε στο ξύλο, θα δρούσε 
όπως και η φύση. Αν λοιπόν ενυπάρχει ο σκοπός στην τέχνη, θα ενυπάρχει και στη φύση. Αυτό φαίνεται πολύ 
καθαρά όταν κάποιος γιατρεύει τον εαυτό του: µε αυτόν μοιάζει η φύση. 


Έγινε λοιπόν πια φανερό ότι η φύση είναι αιτία, και ότι είναι αιτία µε την έννοια του σκοπού. 


192 


Τελεολογία Π 


Περίζώων µορίων Α.Ι 


(Μετάφραση Στασινός Σταυριανέας) 


Πρὸς δὲ τούτοις, ἐπεὶ πλείους ὁρῶμεν αἰτίας περὶ τὴν γένεσιν 
τὴν φυσικήν, οἷον τήν τε οὗ ἕνεκα καὶ τὴν ὅθεν ἡ ἀρχὴ τῆς 
κινήσεως, διοριστέον καὶ περὶ τούτων, ποία πρώτη καὶ δευτέρα 
πέφυκεν. Φαίνεται δὲ πρώτη, ἣν λέγομεν ἕνεκά τινος: λό- 
63090.15 

γος γὰρ οὗτος, ἀρχὴ δ' ὁ λόγος ὁμοίως ἔν τε τοῖς κατὰ τέ- 
χνην καὶ ἐν τοῖς φύσει συνεστηκόσιν. Ἢ γὰρ τῇ διανοίᾳ ἢ τῇ 
αἰσθήσει ὁρισάμενος ὁ μὲν ἰατρὸς τὴν ὑγίειαν, ὁ δ' οἰκοδόμος 
τὴν οἰκίαν, ἀποδιδόασι τοὺς λόγους καὶ τὰς αἰτίας οὗ ποιοῦσιν 
ἑκάστου, καὶ διότι ποιητέον οὕτως. Μᾶλλον δ' ἐστὶ τὸ οὗ ἕνεκα 
6395.20 

καὶ τὸ καλὸν ἐν τοῖς τῆς φύσεως ἔργοις ἢ ἐν τοῖς τῆς τέ- 

χνης. Τὸ δ' ἐξ ἀνάγκης οὐ πᾶσιν ὑπάρχει τοῖς κατὰ φύσιν 
ὁμοίως, εἰς ὃ πειρῶνται πάντες σχεδὸν τοὺς λόγους ἀνάγειν, 
οὐ διελόμενοι ποσαχῶς λέγεται τὸ ἀναγκαῖον. Ὑπάρχει δὲ 

τὸ μὲν ἁπλῶς τοῖς ἀῑδίοις, τὸ δ' ἐξ ὑποθέσεως καὶ τοῖς ἐν 
63090.25 

γενέσει πᾶσιν, ὥσπερ ἐν τοῖς τεχναστοῖς, οἷον οἰκίᾳ καὶ τῶν 
ἄλλων ὁτῳοῦν τῶν τοιούτων. Ἀνάγκη δὲ τοιάνδε τὴν ὕλην ὑπ- 
άρξαι, εἰ ἔσται οἰκία ἢ ἄλλο τι τέλος: καὶ γενέσθαι τε καὶ 
κινηθῆναι δεῖ τόδε πρῶτον, εἶτα τόδε, καὶ τοῦτον δὴ τὸν τρό- 
πον ἐφεξῆς μέχρι τοῦ τέλους καὶ οὗ ἕνεκα γίνεται ἕκαστον καὶ 
6390.30 

ἔστιν. Ὡσαύτως δὲ καὶ ἐν τοῖς φύσει γιγνομένοις. Ἀλλ' ὁ 
640α.1 

τρόπος τῆς ἀποδείξεως καὶ τῆς ἀνάγκης ἕτερος ἐπί τε τῆς 
φυσικῆς καὶ τῶν θεωρητικῶν ἐπιστημῶν. Εἴρηται δ' ἐν ἑτέροις 
περὶ τούτων. Ἡ γὰρ ἀρχὴ τοῖς μὲν τὸ ὄν, τοῖς δὲ τὸ ἐσόμε- 
νον: ἐπεὶ γὰρ τοιόνδε ἐστὶν ἡ ὑγίεια ἢ ὁ ἄνθρωπος, ἀνάγκη 
6404.5 

τόδ' εἶναι ἢ γενέσθαι, ἀλλ' οὐκ ἐπεὶ τόδ' ἐστὶν ἢ γέγονεν, ἐκεῖνο 


ΕΑ 3 


ἐξ ἀνάγκης ἐστὶν ἢ ἔσται. Οὐδ' ἔστιν εἰς ἀΐδιον συναρτῆσαι τῆς 

τοιαύτης ἀποδείξεως τὴν ἀνάγκην, ὥστε εἰπεῖν, ἐπεὶ τόδε 
ἐστίν, ὅτι τόδε ἐστίν. Διώρισται δὲ καὶ περὶ τούτων ἐν ἑτέροις, 
καὶ ποίοις ὑπάρχει καὶ ποῖα ἀντιστρέφει καὶ διὰ τίν' 


αἰτίαν. 


Πανταχοῦ δὲ 
λέγομεν τόδε τοῦδε ἕνεκα, ὅπου ἂν φαίνηται τέλος τι πρὸς 
6410.25 
ὃ ἡ κίνησις περαίνει μηδενὸς ἐμποδίζοντος. Ὥστε εἶναι φα- 
νερὸν ὅτι ἔστι τι τοιοῦτον, ὃ δὴ καὶ καλοῦμεν φύσιν. Οὐ γὰρ 
δὴ ὅ τι ἔτυχεν ἐξ ἑκάστου γίνεται σπέρματος, ἀλλὰ τόδε 
ἐκ τοῦδε, οὐδὲ σπέρμα τὸ τυχὸν ἐκ τοῦ τυχόντος σώματος. 
Ἀρχὴ ἄρα καὶ ποιητικὸν τοῦ ἐξ αὐτοῦ τὸ σπέρμα. Φύ- 
6410.30 
σει γὰρ ταῦτα: φύεται γοῦν ἐκ τούτου. Ἀλλὰ μὴν ἔτι τούτου 
πρότερον τὸ οὗ τὸ σπέρμα: γένεσις μὲν γὰρ τὸ σπέρμα, 
οὐσία δὲ τὸ τέλος. Ἀμφοῖν δ' ἔτι πρότερον, ἀφ' οὗ ἐστι τὸ 
σπέρμα. Ἔστι γὰρ τὸ σπέρμα διχῶς, ἐξ οὗ τε καὶ οὗ: καὶ 
γὰρ ἀφ' οὗ ἀπῆλθε, τούτου σπέρμα, οἷον ἵππου, καὶ τού- 
6410.35 
του ὃ ἔσται ἐξ αὐτοῦ, οἷον ὀρέως, τρόπον δ' οὐ τὸν αὐτόν, 
ἀλλ' ἑκατέρου τὸν εἰρημένον. Ἔτι δὲ δυνάμει τὸ σπέρμα: 
6424.] 
δύναμις δ' ὡς ἔχει πρὸς ἐντελέχειαν, ἴσμεν. 

Εἰσὶν ἄρα δύ' 
αἰτίαι αὗται, τό θ' οὗ ἕνεκα καὶ τὸ ἐξ ἀνάγκης: πολλὰ 
γὰρ γίνεται, ὅτι ἀνάγκη. Ἴσως δ' ἄν τις ἀπορήσειε ποίαν 
λέγουσιν ἀνάγκην οἱ λέγοντες ἐξ ἀνάγκης: τῶν μὲν γὰρ 
6424.5 
δύο τρόπων οὐδέτερον οἷόν τε ὑπάρχειν, τῶν διωρισμένων ἐν 
τοῖς κατὰ φιλοσοφίαν. Ἔστι δ' ἔν γε τοῖς ἔχουσι γένεσιν ἡ 
τρίτη: λέγομεν γὰρ τὴν τροφὴν ἀναγκαῖόν τι κατ' οὐδέτερον 


Πα 


τούτων τῶν τρόπων, ἀλλ' ὅτι οὐχ οἷόν τ' ἄνευ ταύτης εἶναι. 
Τοῦτο δ' ἐστὶν ὥσπερ ἐξ ὑποθέσεως: ὥσπερ γὰρ ἐπεὶ δεῖ 
6424.10 

σχίζειν τῷ πελέκει, ἀνάγκη σκληρὸν εἶναι, εἰ δὲ σκληρόν, 


χαλκοῦν ἢ σιδηροῦν, οὕτως καὶ ἐπεὶ τὸ σῶμα ὄργανον (ἕνεκά 

τινος γὰρ ἕκαστον τῶν μορίων, ὁμοίως δὲ καὶ τὸ ὅλον), ἀν- 
άγκη ἄρα τοιονδὶ εἶναι καὶ ἐκ τοιωνδί, εἰ ἐκεῖνο ἔσται. 

Ὅτι 
μὲν οὖν δύο τρόποι τῆς αἰτίας, καὶ δεῖ λέγοντας τυγχάνειν 
6424.15 
μάλιστα μὲν ἀμφοῖν, εἰ δὲ μή, δῆλόν γε πειρᾶσθαι ποιεῖν, 
καὶ ὅτι πάντες οἱ τοῦτο μὴ λέγοντες οὐδὲν ὡς εἰπεῖν περὶ 
φύσεως λέγουσιν: ἀρχὴ γὰρ ἡ φύσις μᾶλλον τῆς ὕλης. 
Ἐνιαχοῦ δέ που αὐτῇ καὶ Ἐμπεδοκλῆς περιπίπτει, ἀγόμενος 
ὑπ' αὐτῆς τῆς ἀληθείας, καὶ τὴν οὐσίαν καὶ τὴν φύσιν ἀν- 
6424.20 
αγκάζεται φάναι τὸν λόγον εἶναι, οἷον ὀστοῦν ἀποδιδοὺς τί 
ἐστιν: οὔτε γὰρ ἕν τι τῶν στοιχείων λέγει αὐτὸ οὔτε δύο ἢ 
τρία οὔτε πάντα, ἀλλὰ λόγον τῆς μίξεως αὐτῶν. Δῆλον 
τοίνυν ὅτι καὶ ἡ σὰρξ τὸν αὐτὸν τρόπον ἐστί, καὶ τῶν ἄλλων 
τῶν τοιούτων μορίων ἕκαστον. Αἴτιον δὲ τοῦ μὴ ἐλθεῖν τοὺς προ- 
6424.25 
γενεστέρους ἐπὶ τὸν τρόπον τοῦτον, ὅτι τὸ τί ἦν εἶναι καὶ τὸ 


ΠΑ 


ὁρίσασθαι τὴν οὐσίαν οὐκ ἦν, ἀλλ' ἥψατο μὲν Δημόκριτος 
πρῶτος, ὡς οὐκ ἀναγκαίου δὲ τῇ φυσικῇ θεωρίᾳ, ἀλλ' ἐκ- 
φερόμενος ὑπ' αὐτοῦ τοῦ πράγματος, ἐπὶ Σωκράτους δὲ τοῦτο 
μὲν ηὐξήθη, τὸ δὲ ζητεῖν τὰ περὶ φύσεως ἔληξε, πρὸς δὲ 
6424.30 

τὴν χρήσιμον ἀρετὴν καὶ τὴν πολιτικὴν ἀπέκλιναν οἱ φιλο- 
σοφοῦντες. Δεικτέον δ' οὕτως, οἷον ὅτι ἔστι μὲν ἡ ἀναπνοὴ τουδὶ 
χάριν, τοῦτο δὲ γίγνεται διὰ τάδε ἐξ ἀνάγκης. Ἡ δ' ἀνάγκη 

ὁτὲ μὲν σημαίνει ὅτι εἰ ἐκεῖνο ἔσται τὸ οὗ ἕνεκα, ταῦτα 
ἀνάγκη ἐστὶν ἔχειν, ὁτὲ δ' ὅτι ἔστιν οὕτως ἔχοντα καὶ πεφυ- 
6424.35 

κότα. Τὸ θερμὸν γὰρ ἀναγκαῖον ἐξιέναι καὶ πάλιν εἰσιέναι 
ἀντικροῦον, τὸν δ' ἀέρα εἰσρεῖν. Τοῦτο δ' ἤδη ἀναγκαῖόν ἐστιν. 
6420.] 

Τοῦ ἐντὸς δὲ θερμοῦ ἀντικόπτοντος, ἐν τῇ ψύξει τοῦ 

θύραθεν ἀέρος ἡ εἴσοδος. Ὁ μὲν οὖν τρόπος οὗτος ὁ τῆς 
μεθόδου, καὶ περὶ ὧν δεῖ λαβεῖν τὰς αἰτίας, ταῦτα καὶ 


τοιαῦτά ἐστιν. 

Επιπλέον, αφού βλέπουμε ότι οι αιτίες της φυσικής γέννησης είναι περισσότερες από µία, δηλαδή και ο 
σκοπός και η αιτία από την οποία προέρχεται η αρχή της μεταβολής, θα πρέπει να προσδιορίσουμε και για 
αυτές ποια είναι απὀ τη φύση πρώτη και ποια δεύτερη. Είναι φανερό ότι πρώτη αίτια είναι εκείνη που 
ονομάζουμε «σκοπό». Γιατί είναι ένας λόγος, και ο λόγος είναι αρχή τόσο για εκείνα που συντίθενται 
σύμφωνα µε κάποια τέχνη όσο και για εκείνα που συντίθενται σύμφωνα µε τη φύση. Γιατί όταν ο γιατρός θα 
ορίσει την υγεία και ο οικοδόμος το σπίτι, είτε µε τη βοήθεια της διάνοιας είτε της αίσθησης, και οι δύο θα 
δώσουν τους λόγους και τις αιτίες καθενός από τα πράγματα που παράγουν, όπως και το γιατί πρέπει να 
παραχθεί µε το συγκεκριµένο τρόπο. Τον σκοπό, όµως, και το καλό το συναντάμε περισσότερο στα 
δημιουργήματα της φύσης παρά στα δημιουργήματα της τέχνης. 

Το αναγκαίο, από την άλλη, δεν υπάρχει σε όλα τα φυσικά πράγματα µε τον ίδιο τρόπο. Ωστόσο, 
όλοι σχεδόν επιχειρούν να συνδέσουν τις εξηγήσεις τους µε την ανάγκη, χωρίς όμως να έχουν διακρίνει µε 
πόσους τρόπους μιλάμε για το αναγκαίο. Γιατί αυτό το οποίο είναι απόλυτα αναγκαίο υπάρχει στα αιώνια 
όντα, ενώ σε όλα όσα γεννιούνται υπάρχει επίσης εκείνο που είναι υποθετικά αναγκαίο, όπως και στα 
προϊόντα της τέχνης, π.χ. στην οικία ή σε οποιοδήποτε άλλο παρόμοιο δημιούργημα. Είναι ανάγκη να 
υπάρχει η ύλη µε τα συγκεκριµένα χαρακτηριστικά για να υπάρξει η οικία ή οποιοσδήποτε άλλος σκοπός. 
Και πρέπει πρώτα να δημιουργηθεί και να μεταβληθεί το τάδε, και έπειτα το τάδε, και η μεταβολή να 
συνεχίσει µε τον ίδιο τρόπο μέχρι το τέλος, δηλαδή τον σκοπό για τον οποίον δημιουργείται και υπάρχει το 
κάθε χωριστό πράγμα. Και το ίδιο συμβαίνει µε όσα δημιουργούνται από τη φύση. 

Ωστόσο, ο τρόπος της απόδειξης και της ανάγκης είναι διαφορετικός στη φυσική και στις θεωρητικές 
επιστήμες. Και έχουµε μιλήσει σχετικά σε άλλα έργα. Γιατί στις μεν η αρχή είναι αυτό το οποίο είναι, ενώ 
στις άλλες εκείνο το οποίο θα είναι, και μάλιστα µε τον εξής τρόπο: επειδή η υγεία ή ο άνθρωπος έχει αυτά τα 
χαρακτηριστικά, είναι αναγκαίο να είναι ή να γίνει αυτό, και όχι ότι, επειδή είναι ή έγινε το δεύτερο, το 
πρώτο αναγκαία εἶναι ή θα είναι. Ούτε µπορεί η αναγκαιότητα ενός τέτοιου αποδεικτικού συλλογισμού να 
συνδεθεί µε την αιωνιότητα έτσι ώστε να πούμε: «εφόσον αυτό είναι, γι’ αυτό είναι και το άλλο». Αυτά τα 
ζητήματα έχουν επίσης καθοριστεί σε άλλα έργα, δηλαδή σε τι είδους πράγματα υπάρχει αναγκαιότητα και 


ποιο είδος αναγκαιότητας ισχύει και αντίστροφα, και ποια είναι η αιτία που συμβαίνει αυτό. 


Λέμε ότι «αυτό εἶναι χάριν εκείνου» σε όλες τις περιπτώσεις που είναι φανερό ότι υπάρχει κάποιος σκοπός 
προς τον οποίο οδηγεί η µεταβολή εάν τίποτε δεν την εμποδίσει. Επομένως, εἶναι φανερό ότι υπάρχει κάτι 
που έχει αυτόν το χαρακτήρα, και αυτό ακριβώς ονομάζουμε φύση. Γιατί δεν γίνεται από κάθε σπέρμα όποιο 
ζώο τύχει, αλλά το συγκεκριµένο ζώο από το συγκεκριµένο σπέρμα, ούτε από οποιοδήποτε σώμα όποιο 
σπέρμα τύχει. Επομένως, το σπέρμα είναι αρχή και ποιητικό αίτιο εκείνου που προκύπτει από αυτό, εφόσον 
αυτά τα πράγματα εἰναι από τη φύση: σε κάθε περίπτωση, φύονται από το σπέρμα. Αλλά πρότερο και από 
αυτό είναι εκείνο στο οποίο το σπέρμα ανήκει. Γιατί το σπέρμα είναι γέννηση ενώ ο σκοπός είναι ουσία. 
Ὡστόσο πρότερο και από τα δύο εἶναι εκείνο από το οποίο έρχεται το σπέρμα. Πράγματι το σπέρμα είναι 
σπέρμα µε δύο τρόπους, και εκείνου από το οποίο, αλλά και εκείνου του οποίου σπέρμα είναι. Ανήκει δηλαδή 


και σε εκείνο από το οποίο απέρχεται, π.χ. το άλογο, αλλά και σε εκείνο το οποίο θα συσταθεί από αυτό, π.χ. 

το μουλάρι. Όχι όµως µε τον ίδιο τρόπο και στα δύο, αλλά στο καθένα µε τον τρόπο που αναφέραμε. Και 
τέλος, το σπέρμα είναι μόνο δυνάμει, και γνωρίζουμε πως σχετίζεται η δύναμη προς την εντελέχεια. 

Υπάρχουν λοιπόν αυτές οι δύο αιτίες, «αυτό χάριν του οποίου» και το «εξ ανάγκης» -- αφού πολλά 
πράγματα γίνονται εξαιτίας της ανάγκης. Και πιθανόν να αναρωτηθεί κανείς: σε ποια ανάγκη αναφέρονται 
όσοι μιλούν για το «εξ ανάγκης», αφού δεν µπορεί να ταυτιστεί µε κανέναν από τους δύο τρόπους που 
ορίσαµε στις φιλοσοφικές συζητήσεις; Υπάρχει όµως και ένας τρίτος τρόπος τον οποίο συναντάμε στα όντα 
που εἶναι προϊόντα γεννήσεων. Γιατί λέμε ότι η τροφή είναι κάτι αναγκαίο, όχι όμως µε κάποιον από τους 
δύο πρώτους τρόπους αλλά επειδή αυτό που τρέφεται είναι αδύνατον να υπάρξει χωρίς τροφή. Και αυτό 
συμβαίνει σαν από κάποια υπόθεση. Όπως δηλαδή ο πέλεκυς, επειδή πρέπει να κόβει, είναι ανάγκη να είναι 
σκληρός, και εάν πρέπει να είναι σκληρός, πρέπει να εἶναι χάλκινος ή σιδερένιος, µε τον ίδιο τρόπο εφόσον 
το σώμα είναι ένα εργαλείο (πράγματι κάθε ένα από τα µέρη του είναι για κάποιον σκοπό και το ίδιο θα 
συμβαίνει και για το σώμα συνολικά) είναι ανάγκη να έχει αυτές τις ποιότητες και τη συγκεκριμένη σύσταση, 
εάν πρόκειται να είναι τέτοιο εργαλείο. 

Είναι λοιπόν ξεκάθαρο ότι υπάρχουν δύο τύποι αιτίων, και πρέπει να στοχεύουμε πρώτα και κύρια 
στο να αποδώσουμε και τους δύο, και, εφόσον αυτό δεν είναι δυνατόν, θα πρέπει τουλάχιστον να 
προσπαθήσουμε να το κάνουμε σαφές. Και όλοι όσοι δεν μιλούν µε αυτόν τον τρόπο δεν λένε σχεδόν τίποτε 
για τη φύση. Γιατί η φύση εἶναι αρχή περισσότερο από ότι είναι η ὕλη. Ακόμη και ο Εμπεδοκλής κάποιες 
φορές πέφτει πάνω σε αυτήν την αρχή, οδηγηµένος από την ίδια την αλήθεια, και αναγκάζεται να πει ότι η 
ουσία και η φύση είναι ο ορισµός, όταν π.χ. εξηγεί τι είναι το οστό. Γιατί δεν λέει ότι αυτό είναι ένα από τα 
στοιχεία, ούτε δύο, ούτε τρία, ούτε όλα μαζί, αλλά ο λόγος της ανάµειξής τους. Είναι λοιπόν φανερό ότι µε 
τον ίδιο τρόπο είναι και η σάρκα αλλά και κάθε ένα από τα άλλα µέρη που είναι παρόμοια. 

Ένας λόγος που οἱ προγενέστεροι δεν ανακάλυψαν αυτόν τον τρόπο αναγκαιότητας εἰναι ότι δεν 
είχαν στα χέρια τους το «τι επρόκειτο να είνα) ή τον ορισμό της ουσίας. Το άγγιξε όµως πρώτος από όλους ο 
Δημόκριτος, παρότι όχι ὡς κάτι αναγκαίο για τη µελέτη της φύσης, αλλά παρασυρόμενος από το ίδιο το 
αντικείµενο. Στα χρόνια του Σωκράτη το ενδιαφέρον γι’ αυτό εντάθηκε, η αναζήτηση όμως για τα θέµατα 
γύρω από τη φύση σταμάτησε, και όσοι φιλοσοφούσαν στράφηκαν προς την χρήσιμη αρετή ή αλλιώς την 
πολιτική. 

Οι εξηγήσεις όµως θα πρέπει να δίνονται ὡς εξής: ότι, για παράδειγµα, από τη µια πλευρά αυτός είναι 
ο σκοπός της αναπνοής, ενώ από την άλλη αυτό συμβαίνει αναγκαία εξαιτίας αυτών. Αλλά το αναγκαίο 
κάποιες φορές σημαίνει ότι εάν πρόκειται να συμβεί αυτό, δηλαδή ο σκοπός, τότε είναι αναγκαίο να 
υπάρχουν αυτά, και κάποιες φορές ότι έτσι έχουν τα πράγματα και αυτή είναι η φύση τους. Γιατί το θερμό 
είναι αναγκαίο να εξέρχεται και να εισέρχεται πάλι όταν συναντά αντίσταση και ο αέρας να εισρέει. Αυτό 
είναι άµεσα αναγκαίο. Και όπως η εσωτερική θερμότητα υποχωρεί ενώ ψύχεται, εισέρχεται ο εξωτερικός 
αέρας. Αυτός λοιπόν είναι ο τρόπος για να προχωρήσει η ερευνητική µας πορεία και γι’ αυτού του είδους τα 


πράγματα πρέπει να συλλάβουµε τα αίτια. 

Τελεολογία στα έµβια όντα 


Περί ζώων μορίων Α.5 


(Μετάφραση Στασινός Σταυριανέας) 


Τῶν οὐσιῶν ὅσαι φύσει συνεστᾶσι, τὰς μὲν ἀγενήτους 

καὶ ἀφθάρτους εἶναι τὸν ἅπαντα αἰῶνα, τὰς δὲ μετέχειν 
γενέσεως καὶ φθορᾶς. Συμβέβηκε δὲ περὶ μὲν ἐκείνας τι- 
6440.25 

μίας οὔσας καὶ θείας ἐλάττους ἡμῖν ὑπάρχειν θεωρίας (καὶ 
γὰρ ἐξ ὧν ἄν τις σκέψαιτο περὶ αὐτῶν, καὶ περὶ ὧν εἰδέ- 
ναι ποθοῦμεν, παντελῶς ἐστιν ὀλίγα τὰ φανερὰ κατὰ τὴν 
αἴσθησιν), περὶ δὲ τῶν φθαρτῶν φυτῶν τε καὶ ζῴων εὐπο- 
ροῦμεν μᾶλλον πρὸς τὴν γνῶσιν διὰ τὸ σύντροφον: πολλὰ 
6440.30 

γὰρ περὶ ἕκαστον γένος λάβοι τις ἂν τῶν ὑπαρχόντων βου- 
λόμενος διαπονεῖν ἱκανῶς. Ἔχει δ' ἑκάτερα χάριν. Τῶν μὲν 
γὰρ εἰ καὶ κατὰ μικρὸν ἐφαπτόμεθα, ὅμως διὰ τὴν τι- 
μιότητα τοῦ γνωρίζειν ἥδιον ἢ τὰ παρ' ἡμῖν ἅπαντα, ὥσπερ 
καὶ τῶν ἐρωμένων τὸ τυχὸν καὶ μικρὸν μόριον κατιδεῖν ἥ- 
6440.35 

διόν ἐστιν ἢ πολλὰ ἕτερα καὶ μεγάλα δι' ἀκριβείας ἰδεῖν: 
6454.] 

τὰ δὲ διὰ τὸ μᾶλλον καὶ πλείω γνωρίζειν αὐτῶν λαμβάνει 
τὴν τῆς ἐπιστήμης ὑπεροχήν, ἔτι δὲ διὰ τὸ πλησιαίτερα 
ἡμῶν εἶναι καὶ τῆς φύσεως οἰκειότερα ἀντικαταλλάττεταί 


τι πρὸς τὴν περὶ τὰ θεῖα φιλοσοφίαν. 


Τὸ γὰρ μὴ τυχόντως 

ἀλλ' ἕνεκά τινος ἐν τοῖς τῆς φύσεως ἔργοις ἐστὶ καὶ μάλι- 
6454.25 

στα: οὗ δ' ἕνεκα συνέστηκεν ἢ γέγονε τέλους, τὴν τοῦ καλοῦ χώ- 
ραν εἴληφεν. Εἰ δέ τις τὴν περὶ τῶν ἄλλων ζῴων θεωρίαν 

ἄτιμον εἶναι νενόµικε, τὸν αὐτὸν τρόπον οἴεσθαι χρὴ καὶ 

περὶ αὑτοῦ: οὐκ ἔστι γὰρ ἄνευ πολλῆς δυσχερείας ἰδεῖν ἐξ ὧν 
συνέστηκε τὸ τῶν ἀνθρώπων γένος, οἷον αἷμα, σάρκες, ὀστᾶ, 


6454.30 

φλέβες καὶ τὰ τοιαῦτα μόρια. Ὁμοίως τε δεῖ νομίζειν τὸν 
περὶ οὑτινοσοῦν τῶν μορίων ἢ τῶν σκευῶν διαλεγόμενον μὴ 
περὶ τῆς ὕλης ποιεῖσθαι τὴν μνήμην, μηδὲ ταύτης χάριν, 
ἀλλὰ τῆς ὅλης μορφῆς, οἷον καὶ περὶ οἰκίας, ἀλλὰ μὴ 
πλίνθων καὶ πηλοῦ καὶ ξύλων: καὶ τὸν περὶ φύσεως περὶ 
6454.35 

τῆς συνθέσεως καὶ τῆς ὅλης οὐσίας, ἀλλὰ μὴ περὶ τούτων 


ἃ μὴ συμβαίνει χωριζόμενά ποτε τῆς οὐσίας αὐτῶν. 


Από τις ουσίες οι οποίες συντίθενται από τη φύση, άλλες είναι αγέννητες και ανώλεθρες στον αιώνα τον 
άπαντα, και άλλες μετέχουν στη γέννηση και τη φθορά. Εκείνο που έχει συμβεί όµως εἶναι ότι οι πρώτες, 
παρότι είναι πολύτιμες και θεϊκές, έχουν μελετηθεί λιγότερο (γιατί τόσο σε σχέση µε εκείνα από τα οποία, ὡς 
αφετηρία, μπορούμε να τις εξετάσουμε, αλλά και σε σχέση µε εκείνα τα οποία επιθυμούμε να γνωρίσουμε για 
αυτές, ελάχιστα αντιλαμβανόμαστε µε τις αισθήσεις µας). Για τις θνητές ουσίες όµως, είτε είναι φυτά είτε 
ζώα, είμαστε πολύ καλύτερα εφοδιασµένοι για την απόκτηση γνώσης επειδή ζούμε ανάμεσά τους. Αφού θα 
μάθει πολλά πράγματα για το κάθε γένος, όποιος θέλει να μοχθήσει όσο χρειαστεί. Η μελέτη όμως και τῶν 
μεν και τῶν δε έχει τη γοητεία της. Και έστω και εάν η επαφή µας µε τις αιώνιες ουσίες είναι ελάχιστη, 
παρόλα αυτά, η απόκτηση γνώσης γι’ αυτές, µας είναι πολύ πιο ευχάριστη, λόγω της σπουδαίας αξίας της, 
από ότι η γνώση όλων όσων εἶναι πλησιέστερα σε εμάς, όπως ακριβώς και όταν πέσει το μάτι µας σε ένα 
οποιοδήποτε, έστω και μικρό, δείγμα εκείνων που αγαπάμε, µας είναι πολύ πιο ευχάριστο από το να 
παρατηρήσουμε πολλά άλλα και μεγάλα πράγματα σε όλη τοὺς τη λεπτομέρεια. Ωστόσο, η επιστημονική 
γνώση που έχουμε για τις φθαρτές ουσίες υπερέχει, επειδή η γνώση µας γι’ αυτές εἶναι καλύτερη και 
πληρέστερη. Επιπλέον, επειδή είναι πλησιέστερα σε μας και συγγενεύουν πιο πολύ µε τη φύση μας, η γνώση 
τους µας προσφέρει κάποιο αντάλλαγμα που ισορροπεί τη σύγκριση της µε τη φιλοσοφία για τα θεία 
πράγματα. 

Πράγματι, αυτό που γίνεται όχι όπως τα φέρει η τύχη αλλά για κάποιο σκοπό βρίσκεται, περισσότερο από 
οπουδήποτε αλλού, στα έργα της φύσης. Και ο σκοπός για τον οποίο κάθε ζώο έχει συσταθεί ή έχει γεννηθεί 
ανήκει στο πεδίο των ὠραίων πραγμάτων. Εάν όµως κανείς πιστεύει ότι η μελέτη τῶν άλλων ζώων δεν έχει 
καμία απολύτως αξία, θα πρέπει να δεχθεί το ίδιο και για τον εαυτό του. Γιατί δεν γίνεται να περιεργαστούμε 
παρά μόνο µε μεγάλη αποστροφή τα µέρη από τα οποία συντίθεται το ανθρώπινο γένος -όπως είναι το αίμα, 
οι σάρκες, τα κόκκαλα, οι φλέβες, και όλα τα παρόμοια µέρη. Και όπως ακριβώς δεν πρέπει να θεωρούμε ότι 
εκείνος που συζητά για οποιοδήποτε από τα µέρη ή τα εργαλεία το κάνει για να εστιάσει στην ύλη, οὔτε για 
χάρη της ὕλης, αλλά για τη μορφή συνολικά (π.χ. για το σπίτι και όχι για τα τούβλα, τον πηλό ή τα ξύλα), 
έτσι και εκείνος που συζητά για τη φύση πρέπει να αντιλαμβάνεται ότι το κάνει για τη σύνθεση και την ουσία 


στο σύνολό της, και όχι για εκείνα που δεν χωρίζονται ποτέ από την ουσία τους. 

Ο ποιητικός νους 


Περί ψυχής Γ5 


4304.10 

Ἐπεὶ δ' [ὥσπερ] ἐν ἁπάσῃ τῇ φύσει ἐστὶ [τι] τὸ μὲν ὕλη 
ἑκάστῳ γένει (τοῦτο δὲ ὃ πάντα δυνάμει ἐκεῖνα), ἕτερον δὲ 
τὸ αἴτιον καὶ ποιητικόν, τῷ ποιεῖν πάντα, οἷον ἡ τέχνη 

πρὸς τὴν ὕλην πέπονθεν, ἀνάγκη καὶ ἐν τῇ ψυχῇ ὑπάρχειν 
ταύτας τὰς διαφοράς: καὶ ἔστιν ὁ μὲν τοιοῦτος νοῦς τῷ πάντα 
430ᾳ8.15 

γίνεσθαι, ὁ δὲ τῷ πάντα ποιεῖν, ὡς ἕξις τις, οἷον τὸ φῶς: 
τρόπον γάρ τινα καὶ τὸ φῶς ποιεῖ τὰ δυνάμει ὄντα χρώ- 

ματα ἐνεργείᾳ χρώματα. καὶ οὗτος ὁ νοῦς χωριστὸς καὶ 
ἀπαθὴς καὶ ἀμιγής, τῇ οὐσίᾳ ὢν ἐνέργεια: ἀεὶ γὰρ τιμιώτε- 
ρον τὸ ποιοῦν τοῦ πάσχοντος καὶ ἡ ἀρχὴ τῆς ὕλης. [τὸ δ' 
4304.20 

αὐτό ἐστιν ἡ κατ' ἐνέργειαν ἐπιστήμη τῷ πράγματι: ἡ δὲ 
κατὰ δύναμιν χρόνῳ προτέρα ἐν τῷ ἑνί, ὅλως δὲ οὐδὲ χρόνῳ, 
ἀλλ’ οὐχ ὁτὲ μὲν νοεῖ ὁτὲ δ' οὐ νοεῖ.] χωρισθεὶς δ' ἐστὶ μόνον 
τοῦθ' ὅπερ ἐστί, καὶ τοῦτο μόνον ἀθάνατον καὶ ἀΐδιον (οὐ 
μνημονεύομεν δέ, ὅτι τοῦτο μὲν ἀπαθές, ὁ δὲ παθητικὸς 
4304.25 


νοῦς φθαρτός): καὶ ἄνευ τούτου οὐθὲν νοεῖ. 


Επειδή, όπως σε όλη τη φύση, υπάρχει αφενός η ύλη για κάθε γένος όντων (και η ὕλη είναι όλα εκείνα τα 
όντα δυνάμει) και αφετέρου υπάρχει το αίτιο και το ποιητικό (επειδή ακριβώς ποιεί τα πάντα), δρώντας όπως 
η τέχνη ως προς την ύλη - είναι αναγκαίο και στην ψυχή να υπάρχουν αυτές οι διαφορές. Υπάρχει λοιπόν 
αφενός ένας νους τέτοιος ώστε να γίνεται ο ἰδιος τα πάντα, και αφετέρου ένας άλλος ώστε να ποιεί τα πάντα, 
όπως κάποια έξις, όπως λ.χ. το φῶς: γιατί κατά κάποιον τρόπο και το φῶς κάνει τα δυνάμει χρώματα ενεργεία 
χρώματα. 

Και αυτός ο νους είναι χωριστός και απαθής και αμιγής, όντας ὡς προς την ουσία του ενεργεία. Γιατί 
πάντοτε το ποιούν είναι πιο άξιο από το πάσχον, και η αρχή πιο άξια από την ὕλη. Η ενεργεία γνώση ενός 
πράγματος ταυτίζεται µε το ίδιο το πράγμα: ενώ η δυνάμει γνώση προηγείται μεν χρονικά στο επιµέρους 
άτομο, απολύτως δε δεν προηγείται οὔτε χρονικά - και όχι µε την έννοια ότι άλλοτε νοεί και άλλοτε όχι. Όταν 


αυτός ο νους χωριστεί από το σώμα, δεν είναι παρά μόνο αυτό που απλώς είναι -- και μόνο αυτό είναι 

αθάνατο και αιώνιο. Και το ότι δεν θυμόμαστε οφείλεται στο ότι αυτό μεν είναι απαθές, ο δε παθητικός νους 


είναι φθαρτός. Και χωρίς αυτό δεν υπάρχει νόηση [τίποτε δεν νοεί]. 

Η τέχνη της ρητορικής 


Ρητορική Α.1.2 
(Μετάφραση Παντελής Μπασάκος) 


13544.] 

Ἡ ῥητορική ἐστιν ἀντίστροφος τῇ διαλεκτικῇ: ἀμφότεραι 
γὰρ περὶ τοιούτων τινῶν εἰσιν ἃ κοινὰ τρόπον τινὰ ἁπάντων 
ἐστὶ γνωρίζειν καὶ οὐδεμιᾶς ἐπιστήμης ἀφωρισμένης: διὸ καὶ 
πάντες τρόπον τινὰ μετέχουσιν ἀμφοῖν: πάντες γὰρ μέχρι 
13544.5 

τινὸς καὶ ἐξετάζειν καὶ ὑπέχειν λόγον καὶ ἀπολογεῖσθαι 

καὶ κατηγορεῖν ἐγχειροῦσιν. τῶν μὲν οὖν πολλῶν οἱ μὲν εἰκῇ 
ταῦτα δρῶσιν, οἱ δὲ διὰ συνήθειαν ἀπὸ ἕξεως: ἐπεὶ δ' ἀμ- 
φοτέρως ἐνδέχεται, δῆλον ὅτι εἴη ἂν αὐτὰ καὶ ὁδῷ ποιεῖν: 

δι ὃ γὰρ ἐπιτυγχάνουσιν οἵ τε διὰ συνήθειαν καὶ οἱ ἀπὸ 
13544.10 

τοῦ αὐτομάτου τὴν αἰτίαν θεωρεῖν ἐνδέχεται, τὸ δὲ τοιοῦτον 
ἤδη πάντες ἂν ὁμολογήσαιεν τέχνης ἔργον εἶναι. νῦν μὲν 

οὖν οἱ τὰς τέχνας τῶν λόγων συντιθέντες οὐδὲν ὡς εἰπεῖν πεπο- 
ρίκασιν αὐτῆς μόριον (αἱ γὰρ πίστεις ἔντεχνόν εἰσι μόνον, τὰ δ' 
ἄλλα προσθῆκαι), οἱ δὲ περὶ μὲν ἐνθυμημάτων οὐδὲν λέγου- 
13544.15 

σιν, ὅπερ ἐστὶ σῶμα τῆς πίστεως, περὶ δὲ τῶν ἔξω τοῦ πρά- 
γματος τὰ πλεῖστα πραγματεύονται: διαβολὴ γὰρ καὶ 

ἔλεος καὶ ὀργὴ καὶ τὰ τοιαῦτα πάθη τῆς ψυχῆς οὐ περὶ τοῦ 
πράγματός ἐστιν, ἀλλὰ πρὸς τὸν δικαστήν: ὥστ' εἰ περὶ πά- 
σας ἦν τὰς κρίσεις καθάπερ ἐν ἐνίαις γε νῦν ἐστι τῶν πό- 
13544.20 

λεων καὶ μάλιστα ταῖς εὐνομουμέναις, οὐδὲν ἂν εἶχον ὅ τι 


λέγωσιν: 


ἐπεὶ δὲ φανερόν 

ἐστιν ὅτι ἡ μὲν ἔντεχνος μέθοδος περὶ τὰς πίστεις ἐστίν, ἢ δὲ 
13554.5 

πίστις ἀπόδειξίς τις (τότε γὰρ πιστεύομεν μάλιστα ὅταν 


2 μ 


ἀποδεδεῖχθαι ὑπολάβωμεν), ἔστι δ' ἀπόδειξις ῥητορικὴ ἐν- 

θύμημα, καὶ ἔστι τοῦτο ὡς εἰπεῖν ἁπλῶς κυριώτατον τῶν πί- 
στεῶν, τὸ δ' ἐνθύμημα συλλογισμός τις, περὶ δὲ συλλογισμοῦ 
ὁμοίως ἅπαντος τῆς διαλεκτικῆς ἐστιν ἰδεῖν, ἢ αὐτῆς ὅλης ἢ 
13554.10 

μέρους τινός, δῆλον ὅτι ὁ μάλιστα τοῦτο δυνάμενος θεῶ- 
ρεῖν, ἐκ τίνων καὶ πῶς γίνεται συλλογισμός, οὗτος καὶ ἐν- 
θυμηματικὸς ἂν εἴη μάλιστα, προσλαβὼν περὶ ποῖά τέ ἐστι 
τὸ ἐνθύμημα καὶ τίνας ἔχει διαφορὰς πρὸς τοὺς λογικοὺς 
συλλογισμούς. τό τε γὰρ ἀληθὲς καὶ τὸ ὅμοιον τῷ ἀληθεῖ 
13554.1]5 

τῆς αὐτῆς ἐστι δυνάμεως ἰδεῖν, ἅμα δὲ καὶ οἱ ἄνθρωποι 
πρὸς τὸ ἀληθὲς πεφύκασιν ἱκανῶς καὶ τὰ πλείω τυγχά- 
νουσι τῆς ἀληθείας: διὸ πρὸς τὰ ἔνδοξα στοχαστικῶς ἔχειν 
τοῦ ὁμοίως ἔχοντος καὶ πρὸς τὴν ἀλήθειάν ἐστιν. 

ὅτι μὲν οὖν τὰ ἔξω τοῦ πράγματος οἱ ἄλλοι τεχνολογοῦσι, 
13554.20 


καὶ διότι μᾶλλον ἀπονενεύκασι πρὸς τὸ δικολογεῖν, φανερόν: 


ὅτι μὲν οὖν οὐκ ἔστιν οὐθενός τινος γένους ἀφωρισμένου 

ἢ ῥητορική, ἀλλὰ καθάπερ ἡ διαλεκτική, καὶ ὅτι χρήσιμος, φα- 
13550.10 

νερόν, καὶ ὅτι οὐ τὸ πεῖσαι ἔργον αὐτῆς, ἀλλὰ τὸ ἰδεῖν τὰ ὑπάρ- 
χοντα πιθανὰ περὶ ἕκαστον, καθάπερ καὶ ἐν ταῖς ἄλλαις 
τέχναις πάσαις (οὐδὲ γὰρ ἰατρικῆς τὸ ὑγιᾶ ποιῆσαι, ἀλλὰ 

μέχρι οὗ ἐνδέχεται, µέχρι τούτου προαγαγεῖν: ἔστιν γὰρ καὶ 
τοὺς ἀδυνάτους μεταλαβεῖν ὑγιείας ὅμως θεραπεῦσαι καλῶς): 
135502.15 

πρὸς δὲ τούτοις ὅτι τῆς αὐτῆς τό τε πιθανὸν καὶ τὸ φαινό- 
μενον ἰδεῖν πιθανόν, ὥσπερ καὶ ἐπὶ τῆς διαλεκτικῆς συλλο- 
γισμόν τε καὶ φαινόμενον συλλογισμόν: ἡ γὰρ σοφιστικὴ 

οὐκ ἐν τῇ δυνάμει ἀλλ' ἐν τῇ προαιρέσει: πλὴν ἐνταῦθα μὲν 
ἔσται ὁ μὲν κατὰ τὴν ἐπιστήμην ὁ δὲ κατὰ τὴν προαίρεσιν 
13552.20 

ῥήτωρ, ἐκεῖ δὲ σοφιστὴς μὲν κατὰ τὴν προαίρεσιν, διαλεκτι- 
κὸς δὲ οὐ κατὰ τὴν προαίρεσιν ἀλλὰ κατὰ τὴν δύναμιν. 

περὶ δὲ αὐτῆς ἤδη τῆς μεθόδου πειρώμεθα λέγειν, πῶς τε καὶ 


ἐκ τίνων δυνησόμεθα τυγχάνειν τῶν προκειμένων. πάλιν οὖν 

οἷον ἐξ ὑπαρχῆς ὁρισάμενοι αὐτὴν τίς ἐστι, λέγωμεν τὰ λοιπά. 
13552.25 

Ἔστω δὴ ἡ ῥητορικὴ δύναμις περὶ ἕκαστον τοῦ θεωρῆσαι 
τὸ ἐνδεχόμενον πιθανόν. τοῦτο γὰρ οὐδεμιᾶς ἑτέρας ἐστὶ 
τέχνης ἔργον: τῶν γὰρ ἄλλων ἑκάστη περὶ τὸ αὑτῇ ὑπο- 
κείμενόν ἐστιν διδασκαλικὴ καὶ πειστική, οἷον ἰατρικὴ περὶ 
ὑγιεινῶν καὶ νοσερῶν, καὶ γεωμετρία περὶ τὰ συμβεβηκότα 
13552.30 

πάθη τοῖς μεγέθεσι, καὶ ἀριθμητικὴ περὶ ἀριθμῶν, ὁμοίως δὲ 
καὶ αἱ λοιπαὶ τῶν τεχνῶν καὶ ἐπιστημῶν: ἡ δὲ ῥητορικὴ 

περὶ τοῦ δοθέντος ὡς εἰπεῖν δοκεῖ δύνασθαι θεωρεῖν τὸ πιθα- 
νόν, διὸ καί φαμεν αὐτὴν οὐ περί τι γένος ἴδιον ἀφωρισμέ- 
νον ἔχειν τὸ τεχνικόν. 

13552.35 

τῶν δὲ πίστεων αἱ μὲν ἄτεχνοί εἰσιν αἱ δ' ἔντεχνοι. ἄτεχνα 

δὲ λέγω ὅσα μὴ δι' ἡμῶν πεπόρισται ἀλλὰ προὐπῆρχεν, οἷον 
μάρτυρες βάσανοι συγγραφαὶ καὶ ὅσα τοιαῦτα, ἔντεχνα δὲ 
ὅσα διὰ τῆς μεθόδου καὶ ὃν ἡμῶν κατασκευασθῆναι δυνατόν, 
ὥστε δεῖ τούτων τοῖς μὲν χρήσασθαι, τὰ δὲ εὑρεῖν. 

13564.] 

τῶν δὲ διὰ τοῦ λόγου ποριζομένων πίστεων τρία εἴδη 

ἔστιν: αἱ μὲν γάρ εἰσιν ἐν τῷ ἤθει τοῦ λέγοντος, αἱ δὲ 

ἐν τῷ τὸν ἀκροατὴν διαθεῖναί πῶς, αἱ δὲ ἐν αὐτῷ τῷ 

λόγῳ διὰ τοῦ δεικνύναι ἢ φαίνεσθαι δεικνύναι. διὰ μὲν 
13564.5 

οὖν τοῦ ἤθους, ὅταν οὕτω λεχθῇ ὁ λόγος ὥστε ἀξιό- 

πιστον ποιῆσαι τὸν λέγοντα: τοῖς γὰρ ἐπιεικέσι πιστεύομεν 
μᾶλλον καὶ θᾶττον, περὶ πάντων μὲν ἁπλῶς, ἐν οἷς δὲ τὸ 
ἀκριβὲς μὴ ἔστιν ἀλλὰ τὸ ἀμφιδοξεῖν, καὶ παντελῶς. δεῖ 

δὲ καὶ τοῦτο συμβαίνειν διὰ τοῦ λόγου, ἀλλὰ μὴ διὰ τοῦ 
13568.10 

προδεδοξάσθαι ποιόν τινα εἶναι τὸν λέγοντα: οὐ γάρ, ὥσπερ 
ἔνιοι τῶν τεχνολογούντων, «οὐ» τίθεμεν ἐν τῇ τέχνῃ καὶ τὴν ἐπι- 
είκειαν τοῦ λέγοντος, ὡς οὐδὲν συμβαλλομένην πρὸς τὸ πιθα- 
νόν, ἀλλὰ σχεδὸν ὡς εἰπεῖν κυριωτάτην ἔχει πίστιν τὸ ἦθος. 
διὰ δὲ τῶν ἀκροατῶν, ὅταν εἰς πάθος ὑπὸ τοῦ λόγου προ- 


13564.15 

αχθῶσιν: οὐ γὰρ ὁμοίως ἀποδίδομεν τὰς κρίσεις λυπούμενοι 
καὶ χαίροντες, ἢ φιλοῦντες καὶ μισοῦντες: πρὸς ὃ καὶ μόνον 
πειρᾶσθαί φαμεν πραγματεύεσθαι τοὺς νῦν τεχνολογοῦντας. 
περὶ μὲν οὖν τούτων δηλωθήσεται καθ' ἕκαστον, ὅταν περὶ τῶν 
παθῶν λέγωμεν, διὰ δὲ τοῦ λόγου πιστεύουσιν, ὅταν ἀληθὲς 
13564.20 


Ελ 


ἢ φαινόμενον δείξωμεν ἐκ τῶν περὶ ἕκαστα πιθανῶν. 


Η ρητορική είναι όµοια µε τη διαλεκτική: γιατί και οι δυο τους καταγίνονται µε πράγματα τα οποία 
είναι σε όλους κοινά, που κατά κάποιον τρόπο όλοι μπορούν να τα γνωρίζουν, και δεν ανήκουν σε κάποιαν 
επιστήμη ξεχωριστή. Για τούτο και όλοι µας είμαστε, μ᾽ έναν τρόπο, και διαλεκτικοί και ρήτορες: όλοι, ποιος 
λίγο ποιος πολύ, έχουμε κάποια στιγμή αναλάβει να υποστηρίξουµε ή να ελέγξουμε μιαν άποψη, έχουμε 
κατηγορήσει κάποιον ή απολογηθεί. Ο πολύς ο κόσμος τα κάνει αυτά εἴτε στην τύχη είτε όπως τον έμαθε η 
συνήθεια. Ό,τι όµως γίνεται στην τύχη, ή από συνήθεια, είναι φανερό πῶς µπορεί να γίνει και µε τρόπο 
µεθοδικό: μπορούμε να δούμε την αιτία για την οποία κάποιοι, είτε τη συνήθεια ακολουθούν είτε μιλούν 
όπως τους έρθει, πετυχαίνουν τον σκοπό τοὺς -- και κάτι τέτοιο, όλοι θα συμφωνούσαν, δεν μπορεί παρά να 
είναι το έργο µιας τέχνης. 

Της τέχνης αυτής, οι σημερινοί συγγραφείς «εγχειριδίων ρητορικής» δεν έχουν βρει παρά μόνον ένα 
μικρό της τμήμα: γιατί στην τέχνη δεν ανήκουν παρά μόνο τα μέσα της πειθούς, όλα τα άλλα έρχονται μετά, 
και για τον πυρήνα της πειθούς, το ενθύμημα, οι συγγραφείς αυτοί δεν λένε τίποτε, ενώ μιλούν πολύ για όσα 
είναι εκτός αντικειμένου γιατί η κακολογία του αντιπάλου, ο οἶκτος, η οργή και τα παρόμοια συναισθήματα 
δεν αναφέρονται στο αντικείµενο της συζήτησης, αλλά έχουν να κάνουν µε τον δικαστή. Έτσι, αν ίσχυαν για 
όλες τις δίκες οι ρυθµίσεις που ισχύουν τώρα σε κάποιες πόλεις, και ειδικά στις περισσότερο ευνομούμενες, 


οι ρητοροδιδάσκαλοι ετούτοι δεν θα είχαν τι να πουν... 


Είναι λοιπόν φανερό πως η μέθοδος της τέχνης έχει να κάνει µε τα µέσα της πειθούς. Ό,τι πείθει είναι 
μια µορφή απόδειξης -- γιατί τότε περισσότερο πιστεύουμε σε κάτι, όταν αυτό το θεωρούμε αποδεδειγµένο. 
Στη ρητορική η απόδειξη είναι το ενθύμημα [που είναι ουσιαστικά και το κυριότερο µέσο της πειθούς]. Το 
ενθύµηµα όµως είναι µια μορφή συλλογισμού, και η πραγμάτευση όλων ανεξαιρέτως των μορφών 
συλλογισμού είναι έργο της διαλεκτικής -- είτε όλης της διαλεκτικής είτε κάποιου από τα µέρη της. Επομένως, 
εκείνος που µπορεί καλύτερα να δει από τι γίνεται ένας συλλογισμός και πώς γίνεται, θα είναι και 
περισσότερο ικανός στα ενθυµήµατα -- εφόσον βέβαια έχει κατανοήσει πού αρμόζει να τα χρησιμοποιούμε, 
καθώς και ποια η διαφορά τους από τους συλλογισμούς της λογικής: άλλωστε είναι η ίδια ικανότητα εκείνη 
µε την οποία βλέπουμε το αληθές και το όμοιο προς το αληθές, ενώ και οι άνθρωποι είναι από τη φύση τους 
προικισµένοι για να βρίσκουν την αλήθεια, και τις περισσότερες φορές το πετυχαίνουν. Έτσι, εκείνος που 
είναι καλός στο να εντοπίζει τις κοινώς αποδεκτές αντιλήψεις, είναι ο ίδιος µε εκείνον που µπορεί να βρίσκει 


και την αλήθεια. Έχει γίνει λοιπόν σαφές το ότι οἱ άλλοι συγγραφείς τῶν εγχειριδίων ρητορικής έχουν 

αναγάγει σε τέχνη το εκτός αντικειμένου, όπως και το γιατί δείχνουν προτίμηση προς το δικανικό είδος του 


λόγου. 


Είναι λοιπόν φανερό πως η ρητορική δεν περιορίζεται σε ένα µόνο γένος των πραγμάτων -- κατά 
τούτο εἶναι ακριβώς σαν τη διαλεκτική: επίσης πως εἶναι τέχνη χρήσιμη, καθώς και πῶς έργο της δεν είναι το 
να πείσει, αλλά το να διακρίνει σε κάθε πράγµα τι το πειστικό υπάρχει σε αυτό. Σε τούτο δεν διαφέρει από τις 
άλλες τέχνες: γιατί και της ιατρικής λ.χ. το έργο δεν είναι το να κάνει τον ασθενή υγιή, αλλά θεραπεύοντάς 
τον να βελτιώσει την κατάστασή του όσο γίνεται: υπάρχουν και ασθενείς που δεν είναι δυνατόν να γίνουν 
καλά, όµως αυτό δεν σημαίνει πως δεν γίνεται να τους παρασχεθεί η σωστή ιατρική φροντίδα. 

Φανερό είναι ακόµα πως πρέπει η ίδια η τέχνη από μόνη της να µπορεί να διακρίνει το πειστικό από 
αυτό που είναι απλώς φαινομενικά πειστικό, όπως ακριβώς γίνεται µε τη διαλεκτική, που από μόνη της 
µπορεί να διακρίνει τον συλλογισμό από τον φαινοµενικό συλλογισμό. Όσο για τη σοφιστική, αυτή δεν είναι 
κάτι που χαρακτηρίζει την τέχνη ως ικανότητα, αλλά έχει να κάνει µε τις επιλογές εκείνου που ασκεί την 
τέχνη: και υπάρχει ακόµα η εξής διαφορά: στη ρητορική δεν μπορούμε να διακρίνουµε εκείνον που 
ακολουθεί τους κανόνες της τέχνης από αυτόν που έχει ὡς μόνο γνώμονα την υπεράσπιση τῶν επιλογών του, 
και οι δύο ρήτορες είναι. Αντίθετα, δεν είναι διαλεκτικός όποιος έχει ὡς µόνο γνώμονα την υπεράσπιση των 
επιλογών του: αυτός χαρακτηρίζεται ὡς σοφιστής, γιατί διαλεκτικός είναι μόνον εκείνος που 
επιχειρηµατολογεί σύμφωνα µε τοὺς κανόνες της τέχνης. 

Ας δοκιµάσουµε να μιλήσουμε τώρα για την ίδια τη μέθοδο αυτής της τέχνης, για να δούμε τι θα 
πρέπει να χρησιμοποιήσουμε, και µε ποιον τρόπο, προκειμένου να πετύχουμε τους στόχους που έχουμε θέσει. 
Ας ορίσουμε λοιπόν πάλι την τέχνη, σαν να ξεκινάμε από την αρχή, και στη συνέχεια θα πούμε και για τα 
υπόλοιπα. 

Ας ορίσουμε λοιπόν τη ρητορική ὧς την ικανότητα να βλέπεις σε κάθε ζήτημα ποια εἶναι τα 
διαθέσιµα µέσα της πειθούς. Ετούτο δεν είναι έργο καμιάς άλλης τέχνης: γιατί από τις άλλες τέχνες καθεμιά 
τους µόνο για το αντικείμενό της µπορεί να διδάσκει και να πείθει. Έτσι η ιατρική διδάσκει και πείθει για τα 
υγιεινά και τα νοσηρά, η γεωμετρία για τις ιδιότητες των μεγεθών, η αριθμητική για τους αριθμούς, και 
αντίστοιχα οι λοιπές τέχνες και επιστήμες. Όμως η ρητορική, σχεδόν για καθετί που µπορεί να παρουσιαστεί, 
μοιάζει να µπορεί να βρει τι το πειστικό υπάρχει σε αυτό -- και γι’ αυτό λέμε πῶς η τέχνη της δεν περιορίζεται 
μόνον σε ένα γένος τῶν πραγμάτων. 

Τα µέσα της πειθούς διαιρούνται σε έντεχνα και µη. Μη έντεχνα ονομάζω όσα µέσα πειθούς δεν τα 
φτιάχνουμε εμείς, αλλά προὐπάρχουν: τέτοια είναι οι μάρτυρες, οι ομολογίες που αποσπώνται µε 
βασανιστήρια, οι συμβάσεις και τα παρόμοια: έντεχνα εἶναι εκείνα τα µέσα πειθούς που μπορούμε να 
κατασκευάσουµε εμείς οι ίδιοι, εφαρμόζοντας τη μέθοδο της τέχνης: έτσι λοιπόν τα µη έντεχνα δεν έχουμε 
παρά να τα χρησιμοποιήσουμε, τα έντεχνα χρειάζεται να τα βρούμε. 

Τα µέσα της πειθούς που φτιάχνουμε µε τον λόγο είναι τριών ειδών: ο χαρακτήρας του ομιλητή, η 
δημιουργία µιας ορισμένης προδιάθεσης στον ακροατή και, τέλος, ο ίδιος ο λόγος, όταν αποδεικνύει, ή 


φαίνεται να αποδεικνύει, κάτι. Από τον χαρακτήρα του ομιλητή πειθόµαστε όταν ο λόγος ειπωθεί µε τέτοιον 

τρόπο που να αναδεικνύει τον ομιλητή ὡς άνθρωπο αξιόπιστο. Γιατί γενικώς, και σε όλα τα ζητήματα, τους 
έντιµους και χρηστούς ανθρώπους τοὺς εμπιστευόµαστε περισσότερο και πιο εύκολα, ειδικά όµως εκεί που 
δεν υπάρχει ακριβής γνώση, εκεί που υπάρχει αβεβαιότητα, τους εμπιστευόµαστε πλήρως. Ωστόσο το ποιος 
είναι ο χαρακτήρας του ομιλητή είναι κάτι που πρέπει να προκύπτει από τα λεγόμενά του και όχι από την 
αντίληψη που έχουμε, εκ τῶν προτέρων, σχηματίσει για το ποιόν του. Δεν ισχύει αυτό που ορισμένοι 
υποστηρίζουν στα βιβλία τους, πως το να είναι χρηστός άνθρωπος, ο ομιλητής δεν συμβάλλει καθόλου στο να 
κάνει τον λόγο πειστικό: αντίθετα, θα λέγαμε πως ο χαρακτήρας του ομιλητή είναι ίσως το ισχυρότερο μέσο 
της πειθούς. 

Η πειθώ εξαρτάται από τους ακροατές, όταν ο λόγος τούς κάνει να συγκινηθούν. Γιατί δεν κρίνουμε 
µε τον ίδιο τρόπο όταν λυπόµαστε και όταν χαιρόμαστε, όταν αγαπάμε και όταν μισούμε: και όπως είπαμε πιο 
πάνω, αυτό είναι το μόνο πράγμα που εξετάζουν οι τωρινοί συγγραφείς τῶν εγχειριδίων. Όμως για όλα 
ετούτα θα μιλήσουμε διεξοδικά πιο κάτω, όταν θα πούμε για τα συναισθήματα. Τέλος, η πειθώ εξαρτάται από 
τον λόγο όταν, χρησιμοποιώντας εκείνα τα στοιχεία της υπόθεσης που μπορούν να πείσουν, δείξουμε πως 


κάτι εἶναι, ή φαίνεται να είναι, αληθές. 

Η αρετή 


Ηθικά Νικομάχεια Β.5.6 
(μετάφραση Θάνος Σαμαρτζής) 


Δεῖ δὲ μὴ μόνον οὕτως εἰπεῖν, ὅτι ἕξις, ἀλλὰ καὶ 
11064.15 

ποία τις. ῥητέον οὖν ὅτι πᾶσα ἀρετή, οὗ ἂν ᾖ ἀρετή, 

αὐτό τε εὖ ἔχον ἀποτελεῖ καὶ τὸ ἔργον αὐτοῦ εὖ ἀποδί- 
δωσιν, οἷον ἡ τοῦ ὀφθαλμοῦ ἀρετὴ τόν τε ὀφθαλμὸν σπου- 
δαῖον ποιεῖ καὶ τὸ ἔργον αὐτοῦ: τῇ γὰρ τοῦ ὀφθαλμοῦ 
ἀρετῇ εὖ ὁρῶμεν. ὁμοίως ἡ τοῦ ἵππου ἀρετὴ ἵππον τε 
11064.20 

σπουδαῖον ποιεῖ καὶ ἀγαθὸν δραμεῖν καὶ ἐνεγκεῖν τὸν ἐπι- 
βάτην καὶ μεῖναι τοὺς πολεμίους. εἰ δὴ τοῦτ' ἐπὶ πάντων 
οὕτως ἔχει, καὶ ἡ τοῦ ἀνθρώπου ἀρετὴ εἴη ἂν ἡ ἕξις ἀφ' 
ἧς ἀγαθὸς ἄνθρωπος γίνεται καὶ ἀφ' ἧς εὖ τὸ ἑαυτοῦ ἔρ- 
γον ἀποδώσει. πῶς δὲ τοῦτ' ἔσται, ἤδη μὲν εἰρήκαμεν, ἔτι 
11064.25 

δὲ καὶ ὧδ' ἔσται φανερόν, ἐὰν θεωρήσωμεν ποία τίς ἐστιν 
ἢ φύσις αὐτῆς. ἐν παντὶ δὴ συνεχεῖ καὶ διαιρετῷ ἔστι 
λαβεῖν τὸ μὲν πλεῖον τὸ δ' ἔλαττον τὸ δ' ἴσον, καὶ ταῦτα 
ἢ κατ' αὐτὸ τὸ πρᾶγμα ἢ πρὸς ἡμᾶς: τὸ δ' ἴσον μέσον 

τι ὑπερβολῆς καὶ ἐλλείψεως. λέγω δὲ τοῦ μὲν πράγμα- 
11064.30 

τος μέσον τὸ ἴσον ἀπέχον ἀφ' ἑκατέρου τῶν ἄκρων, ὅπερ 
ἐστὶν ἓν καὶ τὸ αὐτὸ πᾶσιν, πρὸς ἡμᾶς δὲ ὃ μήτε πλεονά- 
ζει μήτε ἐλλείπει: τοῦτο δ' οὐχ ἕν, οὐδὲ ταὐτὸν πᾶσιν. 
οἷον εἰ τὰ δέκα πολλὰ τὰ δὲ δύο ὀλίγα, τὰ ἓξ µέσα 
λαμβάνουσι κατὰ τὸ πρᾶγμα: ἴσῳ γὰρ ὑπερέχει τε καὶ 
11064.35 

ὑπερέχεται: τοῦτο δὲ μέσον ἐστὶ κατὰ τὴν ἀριθμητικὴν 
ἀναλογίαν. τὸ δὲ πρὸς ἡμᾶς οὐχ οὕτω ληπτέον: οὐ γὰρ 
11060.1 

εἴ τῷ δέκα μναῖ φαγεῖν πολὺ δύο δὲ ὀλίγον, ὁ ἀλεί- 

πτης ἓξ μνᾶς προστάξει: ἔστι γὰρ ἴσως καὶ τοῦτο πολὺ 


τῷ ληψομένῳ ἢ ὀλίγον: Μίλωνι μὲν γὰρ ὀλίγον, τῷ δὲ 

ἀρχομένῳ τῶν γυμνασίων πολύ. ὁμοίως ἐπὶ δρόμου καὶ 
11060.5 

πάλης. οὕτω δὴ πᾶς ἐπιστήμων τὴν ὑπερβολὴν μὲν καὶ 
τὴν ἔλλειψιν φεύγει, τὸ δὲ μέσον ζητεῖ καὶ τοῦθ' αἱρεῖ- 
ται, μέσον δὲ οὐ τὸ τοῦ πράγματος ἀλλὰ τὸ πρὸς ἡμᾶς. 

εἰ δὴ πᾶσα ἐπιστήμη οὕτω τὸ ἔργον εὖ ἐπιτελεῖ, πρὸς τὸ 
μέσον βλέπουσα καὶ εἰς τοῦτο ἄγουσα τὰ ἔργα (ὅθεν εἰώ- 
11060.10 

θασιν ἐπιλέγειν τοῖς εὖ ἔχουσιν ἔργοις ὅτι οὔτ' ἀφελεῖν 
ἔστιν οὔτε προσθεῖναι, ὡς τῆς μὲν ὑπερβολῆς καὶ τῆς ἑλ- 
λείψεως φθειρούσης τὸ εὖ, τῆς δὲ μεσότητος σῳζούσης, 
οἱ δ' ἀγαθοὶ τεχνῖται, ὡς λέγομεν, πρὸς τοῦτο βλέποντες 
ἐργάζονται): ἡ δ' ἀρετὴ πάσης τέχνης ἀκριβεστέρα καὶ 
11060.15 

ἀμείνων ἐστὶν ὥσπερ καὶ ἡ φύσις, τοῦ μέσου ἂν εἴη στο- 
χαστική. λέγω δὲ τὴν ἠθικήν: αὕτη γάρ ἐστι περὶ πάθη 
καὶ πράξεις, ἐν δὲ τούτοις ἔστιν ὑπερβολὴ καὶ ἔλλειψις 
καὶ τὸ μέσον. οἷον καὶ φοβηθῆναι καὶ θαρρῆσαι καὶ ἐπι- 
θυμῆσαι καὶ ὀργισθῆναι καὶ ἐλεῆσαι καὶ ὅλως ἡσθῆναι 
11060.20 

καὶ λυπηθῆναι ἔστι καὶ μᾶλλον καὶ ἦττον, καὶ ἀμφότερα 
οὐκ εὖ: τὸ δ' ὅτε δεῖ καὶ ἐφ' οἷς καὶ πρὸς οὓς καὶ οὗ 
ἕνεκα καὶ ὡς δεῖ, μέσον τε καὶ ἄριστον, ὅπερ ἐστὶ τῆς 
ἀρετῆς. ὁμοίως δὲ καὶ περὶ τὰς πράξεις ἔστιν ὑπερβολὴ 
καὶ ἔλλειψις καὶ τὸ μέσον. ἡ δ' ἀρετὴ περὶ πάθη καὶ 
11060.25 

πράξεις ἐστίν, ἐν οἷς ἡ μὲν ὑπερβολὴ ἁμαρτάνεται καὶ ἡ 
ἔλλειψις [ψέγεται], τὸ δὲ μέσον ἐπαινεῖται καὶ κατορθοῦ- 
ται: ταῦτα δ' ἄμφω τῆς ἀρετῆς. μεσότης τις ἄρα ἐστὶν 

ἡ ἀρετή, στοχαστική γε οὖσα τοῦ μέσου. ἔτι τὸ μὲν ἁμαρ- 
τάνειν πολλαχῶς ἔστιν (τὸ γὰρ κακὸν τοῦ ἀπείρου, ὡς οἱ 
11060.30 

Πυθαγόρειοι εἴκαζον, τὸ δ' ἀγαθὸν τοῦ πεπερασμένου), τὸ 
δὲ κατορθοῦν μοναχῶς (διὸ καὶ τὸ μὲν ῥῴδιον τὸ δὲ χα- 
λεπόν, ῥῴδιον μὲν τὸ ἀποτυχεῖν τοῦ σκοποῦ, χαλεπὸν 

δὲ τὸ ἐπιτυχεῖν): καὶ διὰ ταῦτ' οὖν τῆς μὲν κακίας ἡ 


Ἡ 


ὑπερβολὴ καὶ ἡ ἔλλειψις, τῆς δ' ἀρετῆς ἡ μεσότης: 

11060.35 

ἐσθλοὶ μὲν γὰρ ἁπλῶς, παντοδαπῶς δὲ κακοί. 
Ἔστιν ἄρα ἡ ἀρετὴ ἕξις προαιρετική, ἐν μεσότητι οὖσα 
11074.] 
τῇ πρὸς ἡμᾶς, ὡρισμένῃ λόγῳ καὶ ᾧ ἂν ὁ φρόνιμος 
ὁρίσειεν. μεσότης δὲ δύο κακιῶν, τῆς μὲν καθ' ὑπερβο- 
λὴν τῆς δὲ κατ' ἔλλειψιν: καὶ ἔτι τῷ τὰς μὲν ἐλλείπειν 
τὰς δ' ὑπερβάλλειν τοῦ δέοντος ἔν τε τοῖς πάθεσι καὶ ἐν 
11074.5 
ταῖς πράξεσι, τὴν δ' ἀρετὴν τὸ μέσον καὶ εὑρίσκειν καὶ 
αἱρεῖσθαι. διὸ κατὰ μὲν τὴν οὐσίαν καὶ τὸν λόγον τὸν τὸ 
τί ἦν εἶναι λέγοντα μεσότης ἐστὶν ἡ ἀρετή, κατὰ δὲ τὸ 


ἄριστον καὶ τὸ εὖ ἀκρότης. 


Δεν πρέπει όµως να πούμε μονάχα αυτό -ότι δηλαδή η αρετή είναι µια έξις- αλλά και τι λογής έξις είναι. Θα 
πρέπει λοιπόν να πούμε ότι κάθε αρετή κάνει το πράγμα του οποίου είναι αρετή να είναι καλό και να κάνει τη 
δουλειά του καλά. Π.χ. η αρετή του ματιού κάνει και το μάτι καλό και τη δουλειά του ματιού καλή. Γιατί µε 
την αρετή του ματιού βλέπουμε καλά. Ομοίως, η αρετή του αλόγου κάνει το άλογο καλό και να τρέχει καλά 
και να κουβαλά τον αναβάτη του καλά και να στέκεται στη θέση του μπροστά στον εχθρό. Αν λοιπόν έτσι 
συμβαίνει µε όλα τα πράγματα, τότε η αρετή του ανθρώπου θα είναι η έξις του εκείνη χάρη στην οποία 
γίνεται άνθρωπος καλός και διά της οποίας θα κάνει τη δική του δουλειά καλά. 

Το πώς συμβαίνει αυτό το είπαμε ήδη, αλλά θα γίνει ακόµα πιο ξεκάθαρο αν εξετάσουμε ποια είναι η 
φύση της αρετής αυτής. Σε καθετί που είναι συνεχές και διαιρετό είναι δυνατό να πάρουμε, πρώτον, το 
περισσότερο, δεύτερον, το λιγότερο, τρίτον, το ίσο, και το καθένα απ᾿ αυτά τα τρία να το δούμε, απ᾿ τη μια, 
ως προς το ίδιο το πράγµα και, από την άλλη, ὡς προς εµάς. Όσον αφορά το ίσο, τώρα, πρόκειται για µια 
μέση κατάσταση, ανάµεσα στο ὑπερβάλλον και στο ανεπαρκές. Το µέσο ενός πράγματος είναι αυτό που 
απέχει ίση απόσταση από τα δύο άκρα, κι εἶναι το ίδιο για τους πάντες. Ως προς εμάς, τώρα, το µέσο είναι 
αυτό που δεν είναι ούτε υπερβάλλον ούτε ανεπαρκές -- κι αυτό ούτε είναι ένα οὔτε είναι το ίδιο για όλους. Ας 
πάρουμε παραδείγματα: αν τα δέκα είναι πολλά και τα δύο είναι λίγα, τα έξι θεωρούνται µέσο ὡς προς το 
πράγμα, γιατί η απόσταση που χωρίζει το έξι από το δέκα εἶναι ίση µε εκείνη που το χωρίζει από το δύο. 
Αυτό εἶναι το µέσο σύμφωνα µε την αναλογία την αριθμητική. Αντίθετα, το ὡς προς εµάς µέσο δεν πρέπει να 
το πάρουμε κατ᾽ αυτόν τον τρόπο. Γιατί σε περίπτωση που το να φας δέκα µνες είναι πολύ και το να φας δύο 
είναι λίγο, ο προπονητής δεν θα προστάξει να φας έξι µνες. Γιατί πιθανώς κι αυτό θα είναι πολύ ή λίγο για 
σένα. Π.χ. για τον Μίλωνα θα είναι λίγο, ενώ για τον αρχάριο στη γυμναστική θα είναι πολύ. Το ίδιο και στο 
τρέξιμο, το ίδιο και στην πάλη. Ἔτσι λοιπόν καθένας που είναι γνώστης ενός αντικειμένου αποφεύγει το 
υπερβάλλον και το ανεπαρκές. Αντίθετα, αναζητεί το µέσο και τούτο επιλέγει -- και λέγοντας µέσο εννοούμε 


όχι το ὡς προς το πράγµα μέσο, αλλά το µέσο το ὡς προς εμάς. 

Εάν λοιπόν κάθε τέχνη μ᾽ αυτόν τον τρόπο πραγματοποιεί επιτυχώς το έργο της -στρεφόμενη δηλαδή 
στο μέσο και οδηγώντας τις δράσεις της προς αυτό (εξού και συνηθίζεται να λέγεται για τα έργα τα καλά 
καμωμένα πως οὔτε να τους αφαιρέσεις κάτι μπορείς ούτε να τους προσθέσεις, υπό την έννοια ότι το 
παραπάνω ή το παρακάτω θα υπονόμευαν την αξία του έργου, ενώ η μεσότητα θα την διαφύλασσε: οι δε 
καλοί τεχνίτες, όπως λεμε, εργάζονται µε το βλέμμα τους στραμμένο στη µεσότητα)-- και δεδομένου ότι η 
αρετή έχει µεγαλύτερη ακρίβεια και αξία απὀ την τέχνη, όπως άλλωστε και η φύση, τότε η αρετή θα 
αποβλέπει στο µέσο. Αναφέρομαι εδώ στην αρετή του χαρακτήρα. Γιατί αυτή έχει να κάνει µε τα πάθη και τις 
πράξεις -- και στα πάθη και τις πράξεις, υπάρχει το υπερβάλλον, το ανεπαρκές και το μέσο. Π.χ. και να 
φοβηθείς, και να τολμήσεις και να ποθήσεις και να θυμώσεις και να λυπηθείς κάποιον μπορείς να το κάνεις 
υπερβολικά πολύ ή υπερβολικά λίγο -- και στις δύο περιπτώσεις, αυτό δεν θα είναι το καλό. Αντίθετα, το να 
τα κάνεις αυτά την ώρα που πρέπει και µε αυτά που πρέπει και προς αυτούς που πρέπει και για χάρη του 
σκοπού που πρέπει και µε τον τρόπο που πρέπει, αυτό είναι το µέσο και το άριστο, και αυτό είναι που κάνει η 
αρετή. Το ίδιο συμβαίνει και µε τις πράξεις -- κι εδώ υπάρχει και το υπερβάλλον και το ανεπαρκές και το 
µέσο. Η αρετή, τώρα, έχει να κάνει µε τα πάθη και τις πράξεις, όπου το υπερβάλλον αποτελεί σφάλμα, το ίδιο 
και το ανεπαρκές, ενώ το µέσο επαινείται και συνιστά επιτυχία. Επομένως, η αρετή είναι µια μεσότητα, 
καθώς αποβλέπει στο µέσο. 

Επιπλέον, λάθος μπορείς να κάνεις µε πολλούς τρόπους (γιατί το κακό ανήκει στη σφαίρα του 
απείρου, όπως υπέθεταν οι Πυθαγόρειοι, ενώ το αγαθό στου πεπερασμένου), ενώ το να πράξεις ορθά το 
μπορείς μ᾽ έναν μονάχα τρόπο (γι᾿ αυτό και το ένα είναι εύκολο, ενώ το άλλο δύσκολο -- εύκολο να σου 
ξεφύγει ο στόχος, δύσκολο να τον πετύχεις). Γι᾿ αυτό και το υπερβάλλον και το ανεπαρκές είναι της κακίας, 
ενώ η μεσότητα είναι της αρετής: 


Γιατί οι άνθρωποι είναι αγαθοί μ᾽ έναν μονάχα τρόπο, ενώ κακοί µε πολλούς. 


Επομένως, η αρετή είναι µια έξις σχετική µε την προαίρεση, η οποία έγκειται σε µια μεσότητα ὡς προς εμάς, 
προσδιορισµένη μ᾽ έναν λόγο και όπως θα την όριζε ο φρόνιμος. Είναι μεσότητα ὡς προς δύο κακίες, µιας ὡς 
προς το υπερβάλλον και µιας ὡς προς το ανεπαρκές. Και είναι µεσότητα στο μέτρο που οι µεν υπολείπονται, 
οι δε υπερβάλλουν σε σχέση µε το δέον ὥς προς τα πάθη και τις πράξεις, ενώ η αρετή και εντοπίζει το µέσο 
και το επιλέγει. Γι’ αυτό και η αρετή αποτελεί μεσότητα ὡς προς το είναι και την περιγραφή της ουσίας, ενώ 


ὥς προς το άριστο και την αξία αποτελεί ακρότητα. 

Η φρόνηση 


Ηθικά Νικομάχεια 7Ζ..5 
(μετάφραση Θάνος Σαμαρτζής) 


Περὶ δὲ φρονήσεως οὕτως ἂν λάβοιμεν, θεωρήσαντες 
11404.25 

τίνας λέγομεν τοὺς φρονίμους. δοκεῖ δὴ φρονίμου εἶναι τὸ 
δύνασθαι καλῶς βουλεύσασθαι περὶ τὰ αὑτῷ ἀγαθὰ καὶ 
συμφέροντα, οὐ κατὰ μέρος, οἷον ποῖα πρὸς ὑγίειαν, πρὸς 
ἰσχύν, ἀλλὰ ποῖα πρὸς τὸ εὖ ζῆν ὅλως. σημεῖον δ' ὅτι καὶ 
τοὺς περί τι φρονίμους λέγομεν, ὅταν πρὸς τέλος τι σπου- 
11404.30 

δαῖον εὖ λογίσωνται, ὧν μή ἐστι τέχνη. ὥστε καὶ ὅλως ἂν 
εἴη φρόνιμος ὁ βουλευτικός. βουλεύεται δ' οὐθεὶς περὶ τῶν 
ἀδυνάτων ἄλλως ἔχειν, οὐδὲ τῶν μὴ ἐνδεχομένων αὐτῷ 
πρᾶξαι. ὥστ' εἴπερ ἐπιστήμη μὲν μετ' ἀποδείξεως, ὧν δ' 

αἱ ἀρχαὶ ἐνδέχονται ἄλλως ἔχειν, τούτων μή ἐστιν ἀπό- 
11404.35 

δειξις (πάντα γὰρ ἐνδέχεται καὶ ἄλλως ἔχειν), καὶ οὐκ 
11400.1 

ἔστι βουλεύσασθαι περὶ τῶν ἐξ ἀνάγκης ὄντων, οὐκ ἂν εἴη 
ἢ φρόνησις ἐπιστήμη οὐδὲ τέχνη, ἐπιστήμη μὲν ὅτι ἐνδέ- 
χεται τὸ πρακτὸν ἄλλως ἔχειν, τέχνη δ' ὅτι ἄλλο τὸ 

γένος πράξεως καὶ ποιήσεως. λείπεται ἄρα αὐτὴν εἶναι 
11400.5 

ἕξιν ἀληθῆ μετὰ λόγου πρακτικὴν περὶ τὰ ἀνθρώπῳ ἀγαθὰ 
καὶ κακά. τῆς μὲν γὰρ ποιήσεως ἕτερον τὸ τέλος, τῆς δὲ 
πράξεως οὐκ ἂν εἴη: ἔστι γὰρ αὐτὴ ἡ εὐπραξία τέλος. διὰ 
τοῦτο Περικλέα καὶ τοὺς τοιούτους φρονίμους οἰόμεθα εἶναι, 
ὅτι τὰ αὑτοῖς ἀγαθὰ καὶ τὰ τοῖς ἀνθρώποις δύνανται θεῶ- 
11400.10 

ρεῖν: εἶναι δὲ τοιούτους ἡγούμεθα τοὺς οἰκονομικοὺς καὶ τοὺς 
πολιτικούς. ἔνθεν καὶ τὴν σωφροσύνην τούτῳ προσαγορεύο- 
μεν τῷ ὀνόματι, ὡς σῴζουσαν τὴν φρόνησιν. σῴζει δὲ τὴν 
τοιαύτην ὑπόληψιν. οὐ γὰρ ἅπασαν ὑπόληψιν διαφθείρει 


οὐδὲ διαστρέφει τὸ ἡδὺ καὶ λυπηρόν, οἷον ὅτι τὸ τρίγω- 

11400.15 

νον δύο ὀρθὰς ἔχει ἢ οὐκ ἔχει, ἀλλὰ τὰς περὶ τὸ 

πρακτόν. αἱ μὲν γὰρ ἀρχαὶ τῶν πρακτῶν τὸ οὗ ἕνεκα 

τὰ πρακτά: τῷ δὲ διεφθαρμένῳ δι ἡδονὴν ἢ λύπην εὐθὺς 
οὐ φαίνεται ἀρχή, οὐδὲ δεῖν τούτου ἕνεκεν οὐδὲ διὰ τοῦθ' 
αἱρεῖσθαι πάντα καὶ πράττειν: ἔστι γὰρ ἡ κακία φθαρτικὴ 
11400.20 

ἀρχῆς. ὥστ' ἀνάγκη τὴν φρόνησιν ἕξιν εἶναι μετὰ λόγου 
ἀληθῆ περὶ τὰ ἀνθρώπινα ἀγαθὰ πρακτικήν. ἀλλὰ μὴν 
τέχνης μὲν ἔστιν ἀρετή, φρονήσεως δ' οὐκ ἔστιν: καὶ ἐν μὲν 
τέχνῃ ὁ ἑκὼν ἁμαρτάνων αἱρετώτερος, περὶ δὲ φρόνησιν 
ἧττον, ὥσπερ καὶ περὶ τὰς ἀρετάς. δῆλον οὖν ὅτι ἀρετή 
11400.25 

τις ἐστὶ καὶ οὐ τέχνη. δυοῖν δ' ὄντοιν μεροῖν τῆς ψυχῆς 

τῶν λόγον ἐχόντων, θατέρου ἂν εἴη ἀρετή, τοῦ δοξαστικοῦ: 
ἥ τε γὰρ δόξα περὶ τὸ ἐνδεχόμενον ἄλλως ἔχειν καὶ ἡ 
φρόνησις. ἀλλὰ μὴν οὐδ' ἕξις μετὰ λόγου μόνον: σημεῖον 
δ' ὅτι λήθη μὲν τῆς τοιαύτης ἕξεως ἔστι, φρονήσεως δ' 
11400.30 


οὐκ ἔστιν. 


Για τη φρόνηση θα μιλήσουμε εξετάζοντας ποιους καλούμε φρόνιμους. Θεωρείται χαρακτηριστικό γνώρισμα 
του φρόνιμου ανθρώπου το ότι µπορεί να βουλεύεται καλά πάνω στα δικά του αγαθά και στα συμφέροντά 
του, όχι µε τρόπο μερικό, π.χ. πάνω στο ποια πράγματα προάγουν την υγεία, ή τη σωματική ρώμη, αλλά πάνω 
στο ποια προάγουν την καλή ζωή συνολικά. Αυτό το φανερώνει και το γεγονός ότι μιλάμε και για φρόνιμους 
σ᾽ ένα ορισμένο πεδίο, όταν κάποιος στοχάζεται καλά ενόψει ενός συγκεκριμένου αγαθού σκοπού που δεν 
υπάγεται σε κάποια τέχνη. Ώστε και ο άνθρωπος που βουλεύεται καλά συνολικά θα είναι ο φρόνιμος 
συνολικά. 

Τώρα, κανένας δεν βουλεύεται πάνω σε πράγματα που είναι αδύνατο να είναι αλλιώς απ᾿ ό,τι είναι, 
ούτε και γι’ αυτά που δεν µπορεί ο ίδιος να τα πράξει. Επομένως, εφόσον η επιστήμη συνοδεύεται από 
αποδείξεις, ενώ για τα πράγµατα που οι αρχές τους μπορούν να εἶναι και αλλιώς δεν υπάρχει απόδειξη (γιατί 
αυτά μπορούν να είναι και αλλιώς από κάθε άποψη), κι εφόσον δεν µπορεί κάποιος να βουλευθεί πάνω σε 
πράγματα που είναι αναγκαία, έπεται ότι η φρόνηση δεν θα μπορούσε να είναι ούτε επιστήμη ούτε τέχνη: δεν 
θα μπορούσε να είναι επιστήμη διότι το πρακτό µπορεί να είναι και αλλιώς: και δεν θα μπορούσε να είναι 
τέχνη γιατί το γένος της πράξεως διαφέρει από το γένος της ποιήσεως. Απομένει λοιπόν πως η φρόνηση είναι 


µια αληθεύουσα πρακτική έξις συνοδευόμενη από λόγο που έχει να κάνει µε τα πράγματα που είναι καλά και 

κακά για τον άνθρωπο. Ο σκοπός της ποιήσεως είναι διαφορετικός από την ίδια την ποίησιν: αντίθετα, ο 
σκοπός της πράξεως δεν είναι διαφορετικός από την πράξη: σκοπός της πράξεως είναι η ίδια η κατόρθωση. 

Γι’ αυτό και θεωρούμε πως ο Περικλής και οι άνθρωποι σαν αυτόν είναι φρόνιμοι: γιατί μπορούν και 
συλλαμβάνουν τι είναι αγαθό γι’ αυτούς και για τους άλλους ανθρώπους. Τέτοιοι άνθρωποι θεωρούμε ότι 
είναι εκείνοι που διαχειρίζονται τις υποθέσεις του οίκου και της πόλεως. Εξού και χρησιμοποιούμε αυτή την 
ονομασία για τη σωφροσύνη: γιατί σώζει τη φρόνηση. Σώζει τη σχετική αντίληψη. Η ηδονή κι ο πόνος, τώρα, 
δεν διαβρώνουν ούτε διαστρεβλώνουν κάθε αντίληψη, π.χ. την αντίληψη ότι το τρίγωνο έχει ή δεν έχει δύο 
ορθές γωνίες, αλλά τις αντιλήψεις αναφορικά µε το πρακτό. Γιατί αρχή ενός πρακτού είναι ο σκοπός του: και 
στον άνθρωπο στον οποίο έχει επενεργήσει διαστρεβλωτικά η ηδονή και ο πόνος, η αρχή αυτή δεν 
φανερώνεται άµεσα, ούτε αντιλαμβάνεται ότι πρέπει να επιλέξει και να πράξει το καθετί ενόψει αυτού του 
σκοπού και χάριν αυτού. Διότι η κακία καταστρέφει την αρχή αυτή. 

Ώστε είναι ανάγκη η φρόνηση να είναι αληθεύουσα πρακτική έξις συνοδευόµενη απὀ λόγο 
αναφορικά µε τα ανθρώπινα αγαθά. 

Κι επιπλέον, υπάρχει καλή χρήση µιας τέχνης, δεν υπάρχει όµως καλή χρήση της φρόνησης. Και 
στην περίπτωση της τέχνης εκείνος που ηθελημένα κάνει λάθος έχει μεγαλύτερη αξία, ενώ στην περίπτωση 
της φρόνησης έχει μικρότερη, όπως συμβαίνει και µε τις αρετές. Είναι επομένως φανερό ότι η φρόνηση 
αποτελεί αρετή κι όχι τέχνη. Και καθώς δύο είναι τα µέρη της Ψυχής που έχουν λόγο, η φρόνηση θα αποτελεί 
αρετή του ενός απ᾿ αυτά: του δοξαστικού μέρους. Γιατί η δόξα έχει να κάνει µε αυτό που µπορεί να είναι κι 
αλλιώς, το ίδιο και η φρόνηση. Ωστόσο, δεν είναι απλώς µια έξις συνοδευόμενη από λόγο. Αυτό το δείχνει 


και το γεγονός ότι µια τέτοια έξιν μπορούμε και να τη λησμονήσουμε, ενώ την φρόνηση όχι. 

Η θεωρητική ζωή 
Ηθικά Νικομάχεια Κ.7 


Εἰ δ' ἐστὶν ἡ εὐδαιμονία κατ' ἀρετὴν ἐνέργεια, εὔλογον 
κατὰ τὴν κρατίστην: αὕτη δ' ἂν εἴη τοῦ ἀρίστου. εἴτε δὴ νοῦς 
τοῦτο εἴτε ἄλλο τι, ὃ δὴ κατὰ φύσιν δοκεῖ ἄρχειν καὶ ἡγεῖ- 
11774.15 

σθαι καὶ ἔννοιαν ἔχειν περὶ καλῶν καὶ θείων, εἴτε θεῖον ὂν 
καὶ αὐτὸ εἴτε τῶν ἐν ἡμῖν τὸ θειότατον, ἡ τούτου ἐνέργεια 
κατὰ τὴν οἰκείαν ἀρετὴν εἴη ἂν ἡ τελεία εὐδαιμονία. ὅτι 

δ' ἐστὶ θεωρητική, εἴρηται. ὁμολογούμενον δὲ τοῦτ' ἂν δόξειεν 
εἶναι καὶ τοῖς πρότερον καὶ τῷ ἀληθεῖ. κρατίστη τε γὰρ 
11774.20 

αὕτη ἐστὶν ἡ ἐνέργεια (καὶ γὰρ ὁ νοῦς τῶν ἐν ἡμῖν, καὶ τῶν 
γνωστῶν, περὶ ἃ ὁ νοῦς): ἔτι δὲ συνεχεστάτη: θεωρεῖν [τε] 
γὰρ δυνάμεθα συνεχῶς μᾶλλον ἢ πράττειν ὁτιοῦν. οἰόμεθά 
τε δεῖν ἡδονὴν παραμεμῖχθαι τῇ εὐδαιμονίᾳ, ἡδίστη δὲ τῶν 
κατ' ἀρετὴν ἐνεργειῶν ἡ κατὰ τὴν σοφίαν ὁμολογουμένως 
11774.25 

ἐστίν: δοκεῖ γοῦν ἡ φιλοσοφία θαυμαστὰς ἡδονὰς ἔχειν 
καθαρειότητι καὶ τῷ βεβαίῳ, εὔλογον δὲ τοῖς εἰδόσι τῶν ζη- 
τούντων ἡδίω τὴν διαγωγὴν εἶναι. ἥ τε λεγομένη αὐτάρκεια 
περὶ τὴν θεωρητικὴν μάλιστ' ἂν εἴη: τῶν μὲν γὰρ πρὸς τὸ 

ζῆν ἀναγκαίων καὶ σοφὸς καὶ δίκαιος καὶ οἱ λοιποὶ δέονται, 
11774.30 

τοῖς δὲ τοιούτοις ἱκανῶς κεχορηγημένων ὁ μὲν δίκαιος δεῖται 
πρὸς οὓς δικαιοπραγήσει καὶ μεθ' ὧν, ὁμοίως δὲ καὶ ὁ σώ- 
φρῶν καὶ ὁ ἀνδρεῖος καὶ τῶν ἄλλων ἕκαστος, ὁ δὲ σοφὸς 

καὶ καθ' αὐτὸν ὢν δύναται θεωρεῖν, καὶ ὅσῳ ἂν σοφώτερος 
ᾖ, μᾶλλον: βέλτιον δ' ἴσως συνεργοὺς ἔχων, ἀλλ' ὅμως 
Π1770.1 

αὐταρκέστατος. δόξαι τ' ἂν αὐτὴ μόνη δι' αὑτὴν ἀγαπᾶ- 
σθαι: οὐδὲν γὰρ ἀπ' αὐτῆς γίνεται παρὰ τὸ θεωρῆσαι, ἀπὸ 

δὲ τῶν πρακτικῶν ἢ πλεῖον ἢ ἔλαττον περιποιούμεθα παρὰ τὴν 
πρᾶξιν. δοκεῖ τε ἡ εὐδαιμονία ἐν τῇ σχολῇ εἶναι: ἀσχο- 


Η770.5 

λούμεθα γὰρ ἵνα σχολάζωμεν, καὶ πολεμοῦμεν ἵν' εἰρήνην 
ἄγωμεν. τῶν μὲν οὖν πρακτικῶν ἀρετῶν ἐν τοῖς πολιτικοῖς 

ἢ ἐν τοῖς πολεμικοῖς ἡ ἐνέργεια, αἱ δὲ περὶ ταῦτα πράξεις 
δοκοῦσιν ἄσχολοι εἶναι, αἱ μὲν πολεμικαὶ καὶ παντελῶς 
(οὐδεὶς γὰρ αἱρεῖται τὸ πολεμεῖν τοῦ πολεμεῖν ἕνεκα, οὐδὲ 
11770.10 

παρασκευάζει πόλεμον: δόξαι γὰρ ἂν παντελῶς μιαιφόνος 

τις εἶναι, εἰ τοὺς φίλους πολεμίους ποιοῖτο, ἵνα μάχαι καὶ 
φόνοι γίνοιντο): ἔστι δὲ καὶ ἢ τοῦ πολιτικοῦ ἄσχολος, καὶ 
παρ' αὐτὸ τὸ πολιτεύεσθαι περιποιουμένη δυναστείας καὶ τι- 
μὰς ἢ τήν γε εὐδαιμονίαν αὑτῷ καὶ τοῖς πολίταις, ἑτέραν 
Π1770.15 

οὖσαν τῆς πολιτικῆς, ἣν καὶ ζητοῦμεν δῆλον ὡς ἑτέραν οὖσαν. 
εἰ δὴ τῶν μὲν κατὰ τὰς ἀρετὰς πράξεων αἱ πολιτικαὶ καὶ 
πολεμικαὶ κάλλει καὶ μεγέθει προέχουσιν, αὗται δ' ἄσχο- 

λοι καὶ τέλους τινὸς ἐφίενται καὶ οὐ δι’ αὑτὰς αἱρεταί εἰσιν, 

ἢ δὲ τοῦ νοῦ ἐνέργεια σπουδῇ τε διαφέρειν δοκεῖ θεωρητικὴ 
11770.20 

οὖσα, καὶ παρ' αὑτὴν οὐδενὸς ἐφίεσθαι τέλους, καὶ ἔχειν τὴν 
ἡδονὴν οἰκείαν (αὕτη δὲ συναύξει τὴν ἐνέργειαν), καὶ τὸ αὔταρ- 
κες δὴ καὶ σχολαστικὸν καὶ ἄτρυτον ὡς ἀνθρώπῳ, καὶ ὅσα 
ἄλλα τῷ μακαρίῳ ἀπονέμεται, τὰ κατὰ ταύτην τὴν ἐνέργειαν 
φαίνεται ὄντα: ἡ τελεία δὴ εὐδαιμονία αὕτη ἂν εἴη ἀν- 
Π1770.25 

θρώπου, λαβοῦσα μῆκος βίου τέλειον: οὐδὲν γὰρ ἀτελές ἐστι 
τῶν τῆς εὐδαιμονίας. ὁ δὲ τοιοῦτος ἂν εἴη βίος κρείττων ἢ 
κατ' ἄνθρωπον: οὐ γὰρ ἦ ἄνθρωπός ἐστιν οὕτω βιώσεται, ἀλλ' 
ᾖ θεῖόν τι ἐν αὐτῷ ὑπάρχει: ὅσον δὲ διαφέρει τοῦτο τοῦ συν- 
θέτου, τοσοῦτον καὶ ἡ ἐνέργεια τῆς κατὰ τὴν ἄλλην ἀρετήν. 
Π1770.30 

εἰ δὴ θεῖον ὁ νοῦς πρὸς τὸν ἄνθρωπον, καὶ ὁ κατὰ τοῦτον βίος 
θεῖος πρὸς τὸν ἀνθρώπινον βίον. οὐ χρὴ δὲ κατὰ τοὺς παραι- 
νοῦντας ἀνθρώπινα φρονεῖν ἄνθρωπον ὄντα οὐδὲ θνητὰ τὸν 
θνητόν, ἀλλ' ἐφ' ὅσον ἐνδέχεται ἀθανατίζειν καὶ πάντα ποιεῖν 
πρὸς τὸ ζῆν κατὰ τὸ κράτιστον τῶν ἐν αὑτῷ: εἰ γὰρ καὶ 
11784. 


τῷ ὄγκῳ μικρόν ἐστι, δυνάμει καὶ τιμιότητι πολὺ μᾶλλον 

πάντων ὑπερέχει. δόξειε δ' ἂν καὶ εἶναι ἕκαστος τοῦτο, εἴπερ 
τὸ κύριον καὶ ἄμεινον. ἄτοπον οὖν γίνοιτ' ἄν, εἰ μὴ τὸν 
αὑτοῦ βίον αἱροῖτο ἀλλά τινος ἄλλου. τὸ λεχθέν τε πρότε- 
1175δ8.5 

ρον ἁρμόσει καὶ νῦν: τὸ γὰρ οἰκεῖον ἑκάστῳ τῇ φύσει κρά- 
τιστον καὶ ἥδιστόν ἐστιν ἑκάστῳ: καὶ τῷ ἀνθρώπῳ δὴ ὁ κατὰ 
τὸν νοῦν βίος, εἴπερ τοῦτο μάλιστα ἄνθρωπος. οὗτος ἄρα καὶ 


εὐδαιμονέστατος. 


ὁ δὲ κατὰ 

νοῦν ἐνεργῶν καὶ τοῦτον θεραπεύων καὶ διακείμενος ἄριστα καὶ 
θεοφιλέστατος ἔοικεν. εἰ γάρ τις ἐπιμέλεια τῶν ἀνθρῶ- 
11794.25 

πίνων ὑπὸ θεῶν γίνεται, ὥσπερ δοκεῖ, καὶ εἴη ἂν εὔλο- 

γον χαίρειν τε αὐτοὺς τῷ ἀρίστῳ καὶ συγγενεστάτῳ (τοῦτο 
δ' ἂν εἴη ὁ νοῦς) καὶ τοὺς ἀγαπῶντας μάλιστα τοῦτο καὶ τι- 
μῶντας ἀντευποιεῖν ὡς τῶν φίλων αὐτοῖς ἐπιμελουμένους 
καὶ ὀρθῶς τε καὶ καλῶς πράττοντας. ὅτι δὲ πάντα ταῦτα 
11794.30 

τῷ σοφῷ μάλισθ' ὑπάρχει, οὐκ ἄδηλον. θεοφιλέστατος ἄρα. 
τὸν αὐτὸν δ' εἰκὸς καὶ εὐδαιμονέστατον: ὥστε κἂν οὕτως εἴη 


ὁ σοφὸς μάλιστ' εὐδαίμων. 


Αν λοιπόν η εὐδαιμονία είναι ενέργεια που ακολουθεί την αρετή, είναι εύλογο να ακολουθεί την ύψιστη 
αρετή -- και αυτή θα είναι η αρετή του άριστου μέρους µας. Είτε ο νους είναι αυτό είτε κάτι άλλο, αυτό που 
θεωρούμε ότι εκ φύσεως άρχει και ηγείται και έχει γνώση για τα καλά και τα θεϊκά, είτε γιατί είναι και το ίδιο 
θεϊκό είτε γιατί είναι το πιο θεϊκό πράγμα που έχουμε µέσα µας, η δική του ενέργεια, η σύμφωνη µε την 
αρετή που του αντιστοιχεί, θα είναι η πλήρης ευδαιμονία. 

Ότι είναι στην ουσία της θεωρητική, έχει ήδη ειπωθεί. Η διαπίστωση αυτή έρχεται σε συμφωνία και 
µε τοὺς προηγούμενους φιλοσόφους και µε την αλήθεια. 

Γιατί, πρώτον, η ενέργεια αυτή είναι η ισχυρότερη: αφού και ο νους είναι το ανώτατο µέρος µας, και 
όσα συλλαμβάνουµε µε τον νου είναι τα σημαντικότερα από όσα μπορούμε να γνωρίσουμε. 

Δεύτερον, είναι µια ενέργεια κατεξοχήν διαρκής: γιατί περισσότερο από κάθε άλλη πράξη μπορούμε 
συνεχώς να ασκούµε τη θεωρία. 

Επιπλέον, πιστεύουμε ότι πρέπει η εὐδαιμονία να αναμειγνύεται µε την απόλαυση. Από τις ενέργειες 
που ακολουθούν την αρετή, η σχετική µε τη σοφία είναι ομολογουμένως η πιο απολαυστική: γιατί όλοι 


πιστεύουν ότι η φιλοσοφία προσφέρει εκπληκτικές απολαύσεις και ὡς προς την καθαρότητα και ὡς προς τη 

βεβαιότητα, οπότε είναι εύλογο ότι οι γνώστες είναι αυτοί ποὺ διάγουν την πιο απολαυστική ζωή από όλους 
τους ερευνώντες. 

Ακόμη, και η λεγόμενη αυτάρκεια θα σχετίζεται περισσότερο µε τη θεωρητική δραστηριότητα. Γιατί 
τα αναγκαία για τη ζωή τα χρειάζονται και ο σοφός και ο δίκαιος και όλοι οι άλλοι. Όταν καλυφθούν αυτού 
του είδους οι ανάγκες, ο δίκαιος θα χρειάζεται αυτούς µε τους οποίους θα συναναστραφεί και προς τους 
οποίους θα φερθεί δίκαια, και το ίδιο ισχύει και για τον σώφρονα και για τον ανδρείο και για κάθε άλλο. Ο 
σοφός όµως είναι ο μόνος που µπορεί και μόνος του να ασκεί τη θεωρία, και μάλιστα τόσο σοφότερος είναι 
όσο περισσότερο την ασκεί κατ᾽ ιδίαν. Ίσως θα ήταν καλύτερο να είχε και συνεργούς στη θεωρία, αλλά και 
μόνος του είναι πλήρως αυτάρκης. Σωστά πιστεύουμε ότι η θεωρία είναι η μόνη που αγαπιέται για την ίδια. 
Από αυτήν δεν προκύπτει τίποτε άλλο εκτός από την ίδια την άσκηση της θεωρίας, ενώ από τις πρακτικές 
ενασχολήσεις προσποριζόµαστε και κάτι επιπλέον, μικρότερο ή μεγαλύτερο, εκτός από την ἶδια την πράξη. 

Τέλος, πιστεύουμε ότι η ευδαιμονία συνδέεται µε την ελευθερία του χρόνου: γιατί εργαζόµαστε για 
να διασφαλίσουµε ελεύθερο χρόνο, όπως πολεμούμε για να ζήσουμε σε ειρήνη. Πράγματι, η ενέργεια των 
πρακτικών αρετών πραγματώνεται στις πολιτικές ή στις πολεμικές δραστηριότητες, και αυτού του είδους οι 
πράξεις, όπως πιστεύουμε, δεν είναι αυτοδύναμες. Οι πολεμικές πράξεις δεν μπορούν κατά καμίαν έννοια να 
θεωρηθούν αυτοδύναμες (γιατί κανείς δεν επιλέγει τον πόλεμο για τον πόλεμο, ούτε τον προετοιμάζει απλώς 
για να πολεμήσει θα φαινόταν, σ᾽ αυτήν την περίπτωση, ότι είναι εντελώς αιµοβόρος, αν μετέτρεπε τους 
φίλους του σε εχθρούς μόνο και μόνο για γίνουν μάχες και φόνοι). Αλλά και η πολιτική δράση δεν είναι 
αυτοδύναμη, αφού αποσκοπεί σε κάτι άλλο, στην εξουσία ή στην τιµή. ή έστω και στην εὐδαιμονία του ίδιου 
του πολιτικού και τῶν πολιτών, η οποία δεν ταυτίζεται µε την πολιτική και την οποία είναι φανερό ότι 
επιζητούµε ακριβώς γιατί είναι διαφορετική. 

Αν λοιπόν, από τις σύμφωνες µε τις αρετές πράξεις, αυτές που ξεχωρίζουν ὡς προς την ὠραιότητα 
και την επίδρασή τους εἶναι οι πολιτικές και οι πολεμικές πράξεις, οι πράξεις όµως αυτές δεν είναι 
αυτοδύναμες και δεν επιλέγονται για αυτές τις ίδιες αλλά για κάποιον άλλον σκοπό: αν, από την άλλη, η 
ενέργεια του νου ξεχωρίζει ομολογουμένως ὡς προς την σπουδαιότητά της ακριβώς επειδή εἶναι θεωρητική, 
και δεν επιδιώκει πέρα από την ἴδια την εκπλήρωση κανενός σκοπού: αν, επιπλέον διαθέτει τη δική της 
σύμφυτη απόλαυση (που µε τη σειρά της αυξάνει την ένταση της ενέργειας), και αν προικίζει τον μακάριο 
άνθρωπο που την ασκεί µε την αυτάρκεια, την ελευθερία του χρόνου, την επιμονή και όσα άλλα καλά 
αντιστοιχούν στους ανθρώπους: αν ισχύουν λοιπόν όλα αυτά, τότε αυτή θα είναι η πλήρης ευδαιμονία του 
ανθρώπου, µε την προὐπόθεση ότι θα καλύψει την τέλεια διάρκεια του βίου. Γιατί τίποτε ατελές δεν 
συνδέεται µε την εὐδαιμονία. 

Και αυτός ο βίος θα είναι ανώτερος από τον βίο που αναλογεί στον άνθρωπο: γιατί θα ζήσει μ᾽ αυτόν 
τον τρόπο όχι ὡς άνθρωπος, αλλά ως το θεϊκό στοιχείο που υπάρχει µέσα του. Και όσο διαφέρει αυτό το 
θεϊκό στοιχείο από τον σύνθετο ανθρώπινο οργανισμό, τόσο διαφέρει και η ενέργειά του από την υπόλοιπη 
ανθρώπινη αρετή. Αν λοιπόν ο νους είναι κάτι το θεϊκό σε σχέση µε τον άνθρωπο, άλλο τόσο θεϊκός είναι και 
ο βίος του νου σε σχέση µε τον ανθρώπινο βίο. Δεν πρέπει λοιπόν να ακολουθήσουμε όσους µας παρακινούν 


να «σκεφτόμαστε ανθρώπινα ὧς άνθρωποι και θνητά ως θνητοί», αλλά να τείνουµε κατά το δυνατόν προς την 

αθανασία και να κάνουμε τα πάντα ώστε να ζούμε σύμφωνα µε το ανώτερο µέρος του εαυτού µας. Παρά το 
μικρό του μέγεθος, στην ισχύ και την αξία υπερέχει κατά πολύ όλων τῶν άλλων. Σωστά λοιπόν πιστεύουμε 
ότι αυτό είναι τελικά ο καθένας µας, από τη στιγµή που είναι το κύριο και το καλύτερο. Θα ήταν λοιπόν 
παράλογο, αν ο άνθρωπος δεν επέλεγε τον δικό του βίο, αλλά τον βίο κάποιου άλλου. 

Αυτό που και πριν είπαμε, ισχύει και τώρα. Πράγματι, αυτό που αντιστοιχεί στη φύση του καθενός, 
αυτό είναι και το ανώτερο και απολαυστικότερο γι’ αυτόν. Στον άνθρωπο λοιπόν αντιστοιχεί ο σύμφωνος µε 
τον νου βίος, εφόσον αυτό ακριβώς είναι τελικά ο άνθρωπος. Συνεπώς ο βίος αυτός θα είναι και ο πιο 


εὐδαιμονικός. 


Όποιος ενεργεί σύμφωνα µε τον νου και επιμελείται τον νου, φαίνεται ότι είναι και αυτός που φέρεται άριστα 
και είναι ο πιο θεοφιλής. Γιατί αν υπάρχει κάποια επιμέλεια των θεών για τα ανθρώπινα πράγµατα --και όντως 
πιστεύουμε ότι υπάρχει-, είναι εύλογο οι θεοί να χαίρονται µε ό,τι είναι άριστο και πιο συγγενές µε αυτούς 
(και αυτό είναι ο νους), και να επιβραβεύουν όσους αγαπούν περισσότερο και τιμούν τον νου, σαν φίλοι που 
νοιάζονται γι’ αυτούς και κάνουν το σωστό και το καλό. Ότι όλα αυτά αναφέρονται κυρίως στον σοφό, είναι 


φανερό. Ο σοφός είναι λοιπόν ο πιο θεοφιλής, και ευλόγως και ο πιο εὐδαίμων. 

Η πόλη 


Πολιτικά Α.Ι 
(μετάφραση Στέλιος Δημόπουλος) 


12524. 

Ἐπειδὴ πᾶσαν πόλιν ὁρῶμεν κοινωνίαν τινὰ οὖσαν καὶ 
πᾶσαν κοινωνίαν ἀγαθοῦ τινος ἕνεκεν συνεστηκυῖαν (τοῦ γὰρ 
εἶναι δοκοῦντος ἀγαθοῦ χάριν πάντα πράττουσι πάντες), δῆ- 
λον ὡς πᾶσαι μὲν ἀγαθοῦ τινος στοχάζονται, μάλιστα δὲ 
12524.5 

καὶ τοῦ κυριωτάτου πάντων ἡ πασῶν κυριωτάτη καὶ πάσας 
περιέχουσα τὰς ἄλλας. αὕτη δ' ἐστὶν ἡ καλουμένη πόλις 


καὶ ἡ κοινωνία ἡ πολιτική. 


ἢ δ' ἐκ πλειόνων οἰκιῶν κοινωνία 

πρώτη χρήσεως ἕνεκεν μὴ ἐφημέρου κώμη. μάλιστα δὲ 
κατὰ φύσιν ἔοικεν ἡ κώμη ἀποικία οἰκίας εἶναι, οὓς κα- 
λοῦσί τινες ὁμογάλακτας, παῖδάς τε καὶ παίδων παῖδας. 

διὸ καὶ τὸ πρῶτον ἐβασιλεύοντο αἱ πόλεις, καὶ νῦν ἔτι τὰ 
12520.20 

ἔθνη: ἐκ βασιλευομένων γὰρ συνῆλθον: πᾶσα γὰρ οἰκία 
βασιλεύεται ὑπὸ τοῦ πρεσβυτάτου, ὥστε καὶ αἱ ἀποικίαι, διὰ 
τὴν συγγένειαν. καὶ τοῦτ' ἐστὶν ὃ λέγει Ὅμηρος “θεμιστεύει 
δὲ ἕκαστος παίδων ἠδ' ἀλόχων”. σποράδες γάρ: καὶ οὕτω 
τὸ ἀρχαῖον ᾧκουν. καὶ τοὺς θεοὺς δὲ διὰ τοῦτο πάντες φασὶ 
12520.25 

βασιλεύεσθαι, ὅτι καὶ αὐτοὶ οἱ μὲν ἔτι καὶ νῦν οἱ δὲ τὸ 
ἀρχαῖον ἐβασιλεύοντο, ὥσπερ δὲ καὶ τὰ εἴδη ἑαυτοῖς ἀφ- 
ομοιοῦσιν οἱ ἄνθρωποι, οὕτω καὶ τοὺς βίους τῶν θεῶν. 

ἢ δ' ἐκ 
πλειόνων κωμῶν κοινωνία τέλειος πόλις, ἤδη πάσης ἔχουσα 
πέρας τῆς αὐταρκείας ὡς ἔπος εἰπεῖν, γινομένη μὲν τοῦ 
12520.30 
ζῆν ἕνεκεν, οὖσα δὲ τοῦ εὖ ζῆν. διὸ πᾶσα πόλις φύσει ἔστιν, 
εἴπερ καὶ αἱ πρῶται κοινωνίαι. τέλος γὰρ αὕτη ἐκείνων, 


ἡ δὲ φύσις τέλος ἐστίν: οἷον γὰρ ἕκαστόν ἐστι τῆς γενέσεως 

τελεσθείσης, ταύτην φαμὲν τὴν φύσιν εἶναι ἑκάστου, ὥσπερ 
ἀνθρώπου ἵππου οἰκίας. ἔτι τὸ οὗ ἕνεκα καὶ τὸ τέλος βέλ- 
12534.] 

τιστον: ἢ δ' αὐτάρκεια καὶ τέλος καὶ βέλτιστον. ἐκ τούτων οὖν 
φανερὸν ὅτι τῶν φύσει ἡ πόλις ἐστί, καὶ ὅτι ὁ ἄνθρωπος 
φύσει πολιτικὸν ζῷον, καὶ ὁ ἄπολις διὰ φύσιν καὶ οὐ διὰ 
τύχην ἤτοι φαῦλός ἐστιν, ἢ κρείττων ἢ ἄνθρωπος: ὥσπερ 
12534.5 

καὶ ὁ ὑφ' Ὁμήρου λοιδορηθεὶς “ἀφρήτωρ ἀθέμιστος ἀνέστιος”: 
ἅμα γὰρ φύσει τοιοῦτος καὶ πολέμου ἐπιθυμητής, ἅτε περ 
ἄζυξ ὢν ὥσπερ ἐν πεττοῖς. διότι δὲ πολιτικὸν ὁ ἄνθρωπος 
ζῷον πάσης μελίττης καὶ παντὸς ἀγελαίου ζῴου μᾶλλον, 
δῆλον. οὐθὲν γάρ, ὡς φαμέν, μάτην ἡ φύσις ποιεῖ: λόγον 
12534.]0 

δὲ μόνον ἄνθρωπος ἔχει τῶν ζῴων: ἡ μὲν οὖν φωνὴ τοῦ 
λυπηροῦ καὶ ἡδέος ἐστὶ σημεῖον, διὸ καὶ τοῖς ἄλλοις ὑπ- 
άρχει ζῴοις (μέχρι γὰρ τούτου ἡ φύσις αὐτῶν ἐλήλυθε, τοῦ 
ἔχειν αἴσθησιν λυπηροῦ καὶ ἡδέος καὶ ταῦτα σημαίνειν 
ἀλλήλοις), ὁ δὲ λόγος ἐπὶ τῷ δηλοῦν ἐστι τὸ συμφέρον καὶ 
12534.]5 

τὸ βλαβερόν, ὥστε καὶ τὸ δίκαιον καὶ τὸ ἄδικον: τοῦτο γὰρ 
πρὸς τὰ ἄλλα ζῷα τοῖς ἀνθρώποις ἴδιον, τὸ μόνον ἀγαθοῦ 
καὶ κακοῦ καὶ δικαίου καὶ ἀδίκου καὶ τῶν ἄλλων αἴσθησιν 
ἔχειν: ἡ δὲ τούτων κοινωνία ποιεῖ οἰκίαν καὶ πόλιν. καὶ 
πρότερον δὲ τῇ φύσει πόλις ἢ οἰκία καὶ ἕκαστος ἡμῶν ἐστιν. 
12534.20 

τὸ γὰρ ὅλον πρότερον ἀναγκαῖον εἶναι τοῦ μέρους: ἀναιρου- 
μένου γὰρ τοῦ ὅλου οὐκ ἔσται ποὺς οὐδὲ χείρ, εἰ μὴ ὁμ- 
ὠνύμως, ὥσπερ εἴ τις λέγοι τὴν λιθίνην (διαφθαρεῖσα γὰρ ἔσται 
τοιαύτη), πάντα δὲ τῷ ἔργῳ ὥρισται καὶ τῇ δυνάμει, ὥστε 
μηκέτι τοιαῦτα ὄντα οὐ λεκτέον τὰ αὐτὰ εἶναι ἀλλ' ὁμ- 
12534.25 

ώνυμα. ὅτι μὲν οὖν ἡ πόλις καὶ φύσει καὶ πρότερον ἢ ἕκα- 
στος, δῆλον: εἰ γὰρ μὴ αὐτάρκης ἕκαστος χωρισθείς, ὁμοίως 
τοῖς ἄλλοις μέρεσιν ἕξει πρὸς τὸ ὅλον, ὁ δὲ μὴ δυνάμε- 

νος κοινωνεῖν ἢ μηδὲν δεόμενος δι αὐτάρκειαν οὐθὲν μέρος 


πόλεως, ὥστε ἢ θηρίον ἢ θεός. 


22] 


φύσει μὲν οὖν ἡ ὁρμὴ ἐν 
12534.30 
πᾶσιν ἐπὶ τὴν τοιαύτην κοινωνίαν: ὁ δὲ πρῶτος συστήσας 
μεγίστων ἀγαθῶν αἴτιος. ὥσπερ γὰρ καὶ τελεωθεὶς βέλτι- 
στον τῶν ζῴων ἄνθρωπός ἐστιν, οὕτω καὶ χωρισθεὶς νόμου καὶ 
δίκης χείριστον πάντων. χαλεπωτάτη γὰρ ἀδικία ἔχουσα 
ὅπλα: ὁ δὲ ἄνθρωπος ὅπλα ἔχων φύεται φρονήσει καὶ 
12534.35 
ἀρετῇ, οἷς ἐπὶ τἀναντία ἔστι χρῆσθαι μάλιστα. διὸ ἀνοσιώ- 
τατον καὶ ἀγριώτατον ἄνευ ἀρετῆς, καὶ πρὸς ἀφροδίσια 
καὶ ἐδωδὴν χείριστον. ἡ δὲ δικαιοσύνη πολιτικόν: ἡ γὰρ 
δίκη πολιτικῆς κοινωνίας τάξις ἐστίν, ἡ δὲ δικαιοσύνη τοῦ 


δικαίου κρίσις. 


Καθώς βλέπουμε ότι κάθε πόλη αποτελεί μια μορφή κοινωνίας και ότι κάθε κοινωνία έχει συσταθεί 
στοχεύοντας σε κάποιο αγαθό (µιας και όλοι οι άνθρωποι κάνουν τα πάντα για χάρη αυτού που θεωρούν 
αγαθό), γίνεται φανερό ότι όλες οι κοινωνίες αποβλέπουν, βέβαια, σε κάποιο αγαθό, αυτή όµως που 
περισσότερο από τις άλλες επιδιώκει το αγαθό, και μάλιστα το πιο σηµαντικό, είναι η πιο σπουδαία από όλες 


και αυτή που εμπεριέχει όλες τις άλλες. Αυτή είναι που ονομάζουμε πόλη και πολιτική κοινωνία. 


Η πρώτη κοινωνία που σχηματίστηκε από συνένωση περισσότερων οικογενειών για να καλύπτει ανάγκες τῶν 
ανθρώπων πέρα από τις καθημερινές είναι η κώμη. Από τη φύση της, μάλιστα, η κώμη φαίνεται πως αποτελεί 
ένα είδος αποικίας της οικογένειας, και γι᾿ αυτό τα µέλη της κώμης κάποιοι τα ονομάζουν ομογάλακτα, 
παιδιά, και παιδιά των παιδιών. Για το λόγο αυτό, αρχικά οι πόλεις είχαν κυβερνήτες βασιλιάδες -πράγµα που 
ισχύει ακόµη και σήµερα στους βάρβαρους λαούς- αφού συγκροτήθηκαν απὀ ανθρώπους που τους 
κυβερνούσαν βασιλιάδες, µιας και σε κάθε οικογένεια ο πιο ηλικιωμένος ασκεί ένα είδος βασιλικής εξουσίας: 
έτσι, και οι κώµες διοικούνται βασιλικά, χάρη στους συγγενικούς δεσμούς των κατοίκων τους. Αυτό είναι που 
λέει ο Όμηρος: «κι ο καθένας κυβερνάει τα παιδιά και τις γυναίκες»: διότι τα παλιά χρόνια οι άνθρωποι 
ζούσαν και κατοικούσαν σε διασπορά κατά οικογένειες. Και γι’ αυτό όλοι λένε ότι η βασιλεία ισχύει και για 
τους θεούς, επειδή όλοι -άλλοι ακόµη και τώρα και άλλοι στα παλιά χρόνια- είχαν βασιλιάδες: και βέβαια οι 
άνθρωποι, όπως πλάθουν τις μορφές τῶν θεών καθ᾽ ομοίωσιν µε τις δικές τους, το ίδιο κάνουν και µε τον 
τρόπο της ζωής τους. 

Η τέλεια κοινωνία, που αποτελείται από πολλές κώμες και φτάνει στο σηµείο, θα λέγαμε, να έχει 
πλήρη αυτάρκεια σε όλα, είναι η πόλη: ενώ μάλιστα η πόλη συγκροτήθηκε για χάρη της ζωής, υπάρχει για 
χάρη της εὐδαιμονίας. Έτσι, κάθε πόλη αποτελεί φυσική πραγματικότητα, εφόσον αυτό ισχύει και για τις 
πρώτες μορφές κοινωνίας, µιας και η πόλη συνιστά γι’ αυτές τον τελικό σκοπό και η φύση είναι τελικός 


σκοπός. Η εξήγηση είναι πῶς ό,τι είναι το κάθε ον όταν ολοκληρωθεί η ανάπτυξή του, αυτό λέμε ότι είναι η 

φύση του, όπως, για παράδειγµα, η φύση του ανθρώπου, του ἵππου, της οικίας. Εξάλλου, ο επιδιωκόµενος 
σκοπός και ο τελικός αντικειμενικός σκοπός είναι κάτι άριστο. Και η αυτάρκεια είναι συγχρόνως και ο 
τελικός σκοπός και κάτι άριστο. 

Από τα παραπάνω γίνεται φανερό ότι η πόλη εἶναι µια φυσική πραγματικότητα, ότι ο ἄνθρωπος είναι 
από τή φύση του ζώο πολιτικὀ, και ότι αυτός που, από τη φύση του και όχι από συγκυρία, ζει έξω από την 
πολιτική κοινωνία είναι ή κάτι καλύτερο από άνθρωπος ή άνθρωπος φαύλος, σαν εκείνον που λοιδορήθηκε 
από τον Όμηρο: άνθρωπος «χωρίς συγγενικούς δεσμούς, χωρίς νόμους και χωρίς σπίτι». Αυτός που από τη 
φύση του είναι τέτοιος είναι συγχρόνως και πολεμοχαρής, επειδή είναι μοναχικός, σαν πιόνι που ξέμεινε, 
όπως λέμε στο παιχνίδι των πεσσών. Επομένως, εἶναι φανερό ότι ο άνθρωπος είναι ζώο κοινωνικό 
περισσότερο από τη μέλισσα και από κάθε άλλο αγελαίο ζώο. Διότι, όπως υποστηρίζουµε, η φύση δεν κάνει 
τίποτε χωρίς σκοπό: και από όλα τα ζώα μόνο ο άνθρωπος διαθέτει έναρθρο λόγο. Οι άναρθροι ήχοι 
φανερώνουν τον πόνο και την ηδονή, γι’ αυτό τους διαθέτουν και τα άλλα ζώα: (που σηµαίνει ότι η φύση 
τους έχει φτάσει μέχρις αυτό το σημείο: να έχουν την αίσθηση του οδυνηρού και του ηδονικού, και να 
δηλώνει το ένα στο άλλο αυτά τα αισθήματα). Ο έναρθρος λόγος, από την άλλη, υπάρχει για να εκφράζει το 
συμφέρον και το βλαβερό και, κατά συνέπειαν, το δίκαιο και το άδικο. Θέλω να πω ότι το χαρακτηριστικό 
γνώρισμα του ανθρώπου σε σχέση µε τα άλλα ζώα είναι ότι µόνο αυτός αντιλαμβάνεται το καλό και το κακό, 
το δίκαιο και το άδικο κτλ.. καὶ η συμμετοχή τῶν ανθρώπων σ᾽ αυτά δημιουργεί την οικία και την πόλη. 

Σύμφωνα, τώρα, µε τη φύση, η πόλη είναι ανώτερη από την οικία αλλά και από τον καθέναν από 
εμάς. Ο λόγος είναι ότι, όπως και να έχει το πράγμα, το όλον είναι ανώτερο από το µέρος, εφόσον, αν --ας 
πούμε- το σώμα στο σύνολό του νεκρωθεί, τότε δεν υπάρχει ούτε πόδι ούτε χέρι στην πραγματικότητα παρά 
µόνο στο όνοµα, όπως αν κάποιος μιλούσε για πέτρινο χέρι (αφού ένα νεκρό χέρι θα είναι σαν πέτρινο). Όλα 
τα πράγματα ορίζονται από το έργο που επιτελούν και από τις δυνατότητες που έχουν, έτσι ώστε, αν το έργο 
αυτό και οι δυνατότητες αυτές δεν υπάρχουν, δεν πρέπει πλέον να λέμε ότι τα πράγματα είναι τα ίδια παρά 
μόνο στο όνομα. 

Είναι φανερό λοιπόν ότι η πόλη αποτελεί φυσική πραγματικότητα, Και μάλιστα ανώτερη από το 
άτομο. Διότι, εάν κάποιος δεν διαθέτει αυτάρκεια και αποκοπεί από την πόλη, θα βρεθεί στην ίδια θέση που 
βρίσκονται τα άλλα µέρη σε σχέση µε το όλον: και εκείνος που δεν µπορεί να μετέχει σε µια κοινωνία --ή που, 
λόγω της αυτάρκειάς του, δεν έχει ανάγκη από τίποτε-- αυτός δεν αποτελεί μέρος της πόλης και, κατά 
συνέπειαν, είναι ή θηρίο ή θεός. Σε όλους, επομένως, τους ανθρώπους υπάρχει από τη φύση τους η ορμή που 
τους οδηγεί σε µια τέτοια κοινωνία: αυτός μάλιστα που πρώτος τη συγκρότησε έγινε πρωτεργάτης μέγιστων 
αγαθών, για το λόγο ότι ο άνθρωπος, όπως όταν ολοκληρωθεί είναι το τελειότερο ζώο, έτσι και, χωρίς νόμους 
και δίκαιο, είναι το χειρότερο από όλα τα ζώα. Η πιο βαριά µορφή αδικίας είναι ασφαλώς αυτή που έχει στη 
διάθεσή της όπλα: και ο άνθρωπος γεννιέται έχοντας τη δυνατότητα να αναπτύξει σύνεση και ηθικές αρετές, 
που µπορεί ὡστόσο να τις χρησιμοποιεί εξίσου καλά και για εντελώς αντίθετους σκοπούς. Γι αυτό, ο 
άνθρωπος που δεν διαθέτει αρετή είναι το πιο ανόσιο και το πιο άγριο ζώο και, όσον αφορά τις απολαύσεις 


της σάρκας και του φαγητού, το χειρότερο από όλα. Από την άλλη μεριά, χαρακτηριστικό της πολιτικῆς 

κοινωνίας είναι η δικαιοσύνη, διότι το σύστημα δικαίου δεν είναι παρά η οργάνωση της πολιτικής κοινωνίας᾽ 


και αυτός που αποφασίζει τι είναι δίκαιο είναι ο δικαιικός νομοθέτης. 

Ο πολίτης 


Πολιτικά Γ1 
(μετάφραση Στέλιος Δημόπουλος) 


12740.32 

Τῷ περὶ πολιτείας ἐπισκοποῦντι, καὶ τίς ἑκάστη καὶ 

ποία τις, σχεδὸν πρώτη σκέψις περὶ πόλεως ἰδεῖν, τί ποτέ 
ἐστιν ἡ πόλις. νῦν γὰρ ἀμφισβητοῦσιν, οἱ μὲν φάσκοντες 
12740.35 

τὴν πόλιν πεπραχέναι τὴν πρᾶξιν, οἱ δ' οὐ τὴν πόλιν ἀλλὰ 
τὴν ὀλιγαρχίαν ἢ τὸν τύραννον: τοῦ δὲ πολιτικοῦ καὶ τοῦ 
νομοθέτου πᾶσαν ὁρῶμεν τὴν πραγματείαν οὖσαν περὶ πόλιν, 
ἢ δὲ πολιτεία τῶν τὴν πόλιν οἰκούντων ἐστὶ τάξις τις. ἐπεὶ 
δ' ἡ πόλις τῶν συγκειμένων, καθάπερ ἄλλο τι τῶν ὅλων 
12740.40 

μὲν συνεστώτων δ' ἐκ πολλῶν μορίων, δῆλον ὅτι πρότερον 
ὁ πολίτης ζητητέος: ἡ γὰρ πόλις πολιτῶν τι πλῆθός ἐστιν. 
12754.] 

ὥστε τίνα χρὴ καλεῖν πολίτην καὶ τίς ὁ πολίτης ἐστὶ σκε- 
πτέον. καὶ γὰρ ὁ πολίτης ἀμφισβητεῖται πολλάκις: οὐ 

γὰρ τὸν αὐτὸν ὁμολογοῦσι πάντες εἶναι πολίτην: ἔστι γάρ 
τις ὃς ἐν δημοκρατίᾳ πολίτης ὢν ἐν ὀλιγαρχίᾳ πολλάκις 
12754.5 


οὐκ ἔστι πολίτης. τοὺς μὲν οὖν ἄλλως πως τυγχάνοντας 


ταύτης τῆς προσηγορίας, οἷον τοὺς ποιητοὺς πολίτας, ἀφετέον: 


ὁ δὲ πολίτης οὐ τῷ οἰκεῖν που πολίτης ἐστίν (καὶ γὰρ μέτ- 
οικοι καὶ δοῦλοι κοινωνοῦσι τῆς οἰκήσεως), οὐδ' οἱ τῶν 
δικαίων μετέχοντες οὕτως ὥστε καὶ δίκην ὑπέχειν καὶ δικά- 
12754.10 

ζεσθαι (τοῦτο γὰρ ὑπάρχει καὶ τοῖς ἀπὸ συμβόλων κοινῶ- 
νοῦσιν [καὶ γὰρ ταῦτα τούτοις ὑπάρχει]: πολλαχοῦ μὲν οὖν 
οὐδὲ τούτων τελέως οἱ μέτοικοι μετέχουσιν, ἀλλὰ νέμειν 
ἀνάγκη προστάτην, ὥστε ἀτελῶς πως μετέχουσι τῆς τοιαύτης 
κοινωνίας), ἀλλὰ καθάπερ καὶ παῖδας τοὺς μήπω δι ἡλι- 
12754.15 


κίαν ἐγγεγραμμένους καὶ τοὺς γέροντας τοὺς ἀφειμένους 

φατέον εἶναι μέν πως πολίτας, οὐχ ἁπλῶς δὲ λίαν ἀλλὰ 
προστιθέντας τοὺς μὲν ἀτελεῖς τοὺς δὲ παρηκμακότας ἤ τι 
τοιοῦτον ἕτερον (οὐδὲν γὰρ διαφέρει: δῆλον γὰρ τὸ λεγόμε- 
νον). ζητοῦμεν γὰρ τὸν ἁπλῶς πολίτην καὶ μηδὲν ἔχοντα 
12754.20 

τοιοῦτον ἔγκλημα διορθώσεως δεόμενον, ἐπεὶ καὶ περὶ τῶν 
ἀτίμων καὶ φυγάδων ἔστι τὰ τοιαῦτα καὶ διαπορεῖν καὶ 
λύειν. πολίτης δ' ἁπλῶς οὐδενὶ τῶν ἄλλων ὁρίζεται μᾶλ- 
λον ἢ τῷ μετέχειν κρίσεως καὶ ἀρχῆς. τῶν δ' ἀρχῶν αἱ 

μέν εἰσι διῃρημέναι κατὰ χρόνον, ὥστ' ἐνίας μὲν ὅλως δὶς 
12754.25 


τὸν αὐτὸν οὐκ ἔξεστιν ἄρχειν, ἢ διὰ τινῶν ὡρισμένων χρό- 


νῶν: ὁ δ' ἀόριστος, οἷον ὁ δικαστὴς καὶ «ὁ» ἐκκλησιαστής. τάχα 


μὲν οὖν ἂν φαίη τις οὐδ' ἄρχοντας εἶναι τοὺς τοιούτους, οὐδὲ 
μετέχειν διὰ ταῦτ' ἀρχῆς: καίτοι γελοῖον τοὺς κυριωτάτους 
ἀποστερεῖν ἀρχῆς. ἀλλὰ διαφερέτω μηδέν: περὶ ὀνόματος 
12754.30 

γὰρ ὁ λόγος: ἀνώνυμον γὰρ τὸ κοινὸν ἐπὶ δικαστοῦ καὶ 
ἐκκλησιαστοῦ, τί δεῖ ταῦτ' ἄμφω καλεῖν. ἔστω δὴ διορισμοῦ 
χάριν ἀόριστος ἀρχή. τίθεμεν δὴ πολίτας τοὺς οὕτω μετ- 
έχοντας. 


ἘἊ 


ὁ μὲν οὖν μάλιστ' ἂν ἐφαρμόσας ὁρισμὸς ἐπὶ πάν- 
τας τοὺς λεγομένους πολίτας σχεδὸν τοιοῦτός ἐστιν: δεῖ δὲ 
12754.35 

μὴ λανθάνειν ὅτι τῶν πραγμάτων ἐν οἷς τὰ ὑποκείμενα 
διαφέρει τῷ εἴδει, καὶ τὸ μὲν αὐτῶν ἐστι πρῶτον τὸ δὲ 
δεύτερον τὸ δ' ἐχόμενον, ἢ τὸ παράπαν οὐδὲν ἔστιν, ᾖ 
τοιαῦτα, τὸ κοινόν, ἢ γλίσχρως. τὰς δὲ πολιτείας ὁρῶμεν 
εἴδει διαφερούσας ἀλλήλων, καὶ τὰς μὲν ὑστέρας τὰς δὲ 
12750.] 

προτέρας οὔσας: τὰς γὰρ ἡμαρτημένας καὶ παρεκβεβηκυίας 
ἀναγκαῖον ὑστέρας εἶναι τῶν ἀναμαρτήτων (τὰς δὲ παρεκ- 
βεβηκυίας πῶς λέγομεν, ὕστερον ἔσται φανερόν). ὥστε καὶ 
τὸν πολίτην ἕτερον ἀναγκαῖον εἶναι τὸν καθ' ἑκάστην πολι- 
12750.5 

τείαν. διόπερ ὁ λεχθεὶς ἐν μὲν δημοκρατίᾳ μάλιστ' ἐστὶ 


πολίτης, ἐν δὲ ταῖς ἄλλαις ἐνδέχεται μέν, οὐ μὴν ἀναγ- 


226 


καῖον. «ἐν» ἐνίαις γὰρ οὐκ ἔστι δῆμος, οὐδ' ἐκκλησίαν νομί- 
ζουσιν ἀλλὰ συγκλήτους, καὶ τὰς δίκας δικάζουσι κατὰ μέρος, 
οἷον ἐν Λακεδαίμονι τὰς τῶν συμβολαίων δικάζει τῶν 
12750.10 

ἐφόρων ἄλλος ἄλλας, οἱ δὲ γέροντες τὰς φονικάς, ἑτέρα 

δ' ἴσως ἀρχή τις ἑτέρας. τὸν αὐτὸν δὲ τρόπον καὶ περὶ 
Καρχηδόνα: πάσας γὰρ ἀρχαί τινες κρίνουσι τὰς δίκας. 

ἀλλ' ἔχει διόρθωσιν ὁ τοῦ πολίτου διορισμός. ἐν γὰρ 

ταῖς ἄλλαις πολιτείαις οὐχ ὁ ἀόριστος ἄρχων ἐκκλησιαστής 
12750.15 

ἐστι καὶ δικαστής, ἀλλὰ ὁ κατὰ τὴν ἀρχὴν ὡρισμένος: 
τούτων γὰρ ἢ πᾶσιν ἢ τισὶν ἀποδέδοται τὸ βουλεύεσθαι καὶ 
δικάζειν ἢ περὶ πάντων ἢ περὶ τινῶν. τίς μὲν οὖν ἐστιν ὁ 
πολίτης, ἐκ τούτων φανερόν: ᾧ γὰρ ἐξουσία κοινωνεῖν ἀρχῆς 
βουλευτικῆς καὶ κριτικῆς, πολίτην ἤδη λέγομεν εἶναι ταύτης 
12750.20 

τῆς πόλεως, πόλιν δὲ τὸ τῶν τοιούτων πλῆθος ἱκανὸν πρὸς 


αὐτάρκειαν ζωῆς, ὡς ἁπλῶς εἰπεῖν. 


Για κάποιον που ερευνά συστηματικά τα πολιτεύματα, δηλαδή ποια είναι η ουσία κάθε πολιτεύματος και ποια 
τα χαρακτηριστικά του, σχεδόν το πρώτο ζητούμενο είναι να καταλάβει τι είναι τέλος πάντων η πόλη. Ο 
λόγος είναι ότι σήµερα υπάρχουν διαφορές απόψεων πάνω στο θέµα αυτό, καθώς άλλοι λένε, για µια 
ορισμένη πράξη, ότι την έκανε η πόλη, ενώ άλλοι ότι δεν την έκανε η πόλη, αλλά οι ολιγαρχικοί άρχοντες ή ο 
τύραννος. Και ακόµη, βλέπουμε ότι κάθε δραστηριότητα του πολιτικού και του νομοθέτη αφορά την πόλη, 
και ότι το πολίτευμα δεν είναι παρά ο τρόπος οργάνωσης αυτών που ζουν στην πόλη. 

Ωστόσο, επειδή η πόλη είναι κάτι σύνθετο --όπῶς και κάθε άλλη ολότητα που αποτελείται από πολλά 
μέρη-- είναι φανερό ότι στον πολίτη είναι που πρέπει πρώτα να στρέψουμε την έρευνά μας, αφού η πόλη δεν 
είναι παρά ένα πλήθος από πολίτες. Οφείλουµε λοιπόν να εξετάσουμε ποιον πρέπει να ονομάζουμε πολίτη και 
ποιος είναι ο πολίτης. Και αυτό γιατί συχνά υπάρχει διχογνωµία σχετικά µε την έννοια του πολίτη, και δεν 
συμφωνούν όλοι στο ποιος είναι πολίτης, αφού πολλές φορές συμβαίνει κάποιος που είναι πολίτης στη 
δημοκρατία να µην είναι πολίτης στο ολιγαρχικό πολίτευμα. 

Ας αφήσουμε όµως κατά µέρος εκείνους που απέκτησαν µε τον έναν ή τον άλλο τρόπο αυτόν τον 
τίτλο, όπως είναι οι πολιτογραφημένοι πολίτες. Πολίτης δεν είναι κάποιος επειδή ζει σ᾽ έναν τόπο (διότι και 
οι μέτοικοι και οι δούλοι κατοικούν στον ίδιο τόπο µε τοὺς πολίτες, αλλά δεν είναι πολίτες). Και δεν είναι 
πολίτες ούτε όσοι έχουν πολιτικά δικαιώµατα και μπορούν να χρησιμοποιούν τα δικαστήρια ως ενάγοντες και 
εναγόµενοι: (αυτό εξάλλου συμβαίνει και µε εκείνους τῶν οποίων οι πόλεις έχουν συνάψει εμπορικές 


συμφωνίες, [αφού και αυτοί μπορούν να χρησιμοποιούν τα δικαστήρια ως διάδικοι] -- σε πολλά µέρη. 

μάλιστα, οι μέτοικοι δεν έχουν πλήρως ούτε αυτά τα δικαιώματα, αλλά είναι υποχρεωμένοι να βρουν 
προστάτη, ώστε να μετέχουν, µε κάποιον τρόπο, έστω όχι ολοκληρωμένα, σε µια τέτοια κοινωνία). Το ίδιο 
επίσης συμβαίνει και µε τα παιδιά, που λόγω ηλικίας δεν έχουν γραφτεί ακόµη στους καταλόγους τῶν 
δημοτών, αλλά και µε τους γέροντες, που έχουν απαλλαχτεί από τα πολιτικά τους καθήκοντα: πρέπει δηλαδή 
και γι’ αυτούς να πούμε ότι είναι κατά κάποιον τρόπο πολίτες, όχι όµως απόλυτα, αλλά µε την προσθήκη τῶν 
όρων «ανήλικοι» για τα παιδιά και «υπερήλικου για τους γέροντες, ἡ µε κάποιον άλλο παρόμοιο 
χαρακτηρισμό: (δεν υπάρχει καμία διαφορά, αφού το νόημα εἶναι φανερό). Εμείς, πάντως, ζητούμε να 
ορίσουμε τον πολίτη στην ολοκληρωμένη του μορφή, που δεν έχει κάποια νομική εκκρεμότητα που να 
χρειάζεται τακτοποίηση -επειδή τέτοια ζητήματα µπορεί να εμφανίζονται, και να αντιμετωπίζονται, σε 
περιπτώσεις πολιτών που έχουν στερηθεί τα πολιτικά τους δικαιώματα καθώς και σε περιπτώσεις εξορίστων. 

Έτσι λοιπόν, πολίτης, µε την ακριβή έννοια της λέξης, ορίζεται κάποιος όχι µε άλλο κριτήριο παρά 
µε τη συμμετοχή του στη δικαστική και την πολιτική εξουσία. Άλλες εξουσίες είναι καθορισμένες ὥς προς το 
χρόνο που διαρκούν, έτσι που μερικές δεν επιτρέπεται µε κανέναν τρόπο να τις αναλάβει το ίδιο πρόσωπο δύο 
φορές, ή επιτρέπεται να τις αναλάβει, αλλά µετά από ένα ορισμένο χρονικό διάστηµα. Άλλες, πάλι, δεν έχουν 
χρονικό όριο, όπως λόγου χάρη η εξουσία του δικαστή και του μέλους της εκκλησίας του δήμου. Μπορεί, 
βέβαια, κάποιος να ισχυριστεί ότι πρόσωπα σαν αυτά δεν είναι άρχοντες, και ότι η συμμετοχή τους σ᾽ αυτούς 
τους θεσμούς δεν συνιστά άσκηση εξουσίας --αν και είναι αστείο το να αρνείται κανείς την ύπαρξη εξουσίας 
σε όσους κατέχουν ανώτατα αξιώματα. Ωστόσο, δεν υπάρχει καμία διαφορά, και η διαφορά βρίσκεται µόνο 
στο όνομα: δεν υπάρχει δηλαδή για το δικαστή και για το µέλος της εκκλησίας του δήμου µία κοινή ονομασία 
που να περιγράφει και τις δύο αυτές ιδιότητες. Έτσι, ας χρησιμοποιήσουμε, για τις ανάγκες του ορισμού, το 
χαρακτηρισμό «αόριστη αρχή». Πολίτες λοιπόν θεωρούμε αυτούς που μετέχουν στην «αόριστη αρχή». 

Ένας τέτοιος πάνω κάτω ορισμός θα μπορούσε να έχει την καλύτερη εφαρµογή σε όλους όσοι 
αποκαλούνται πολίτες. Δεν πρέπει, εντούτοις, να διαφεύγει την προσοχή µας ότι τα πράγματα τῶν οποίων οι 
προῦποθέσεις είναι διαφορετικού είδους --και από τα οποία το ένα έρχεται πρώτο, το άλλο δεύτερο, και 
ακολουθούν και άλλα- ή δεν έχουν τίποτα το κοινό μεταξύ τοὺς όσο είναι αυτά που είναι, ή έχουν στον 
ελάχιστο βαθµό. Έτσι, βλέπουμε ότι τα πολιτεύματα διαφέρουν μεταξύ τους ὡς προς το εἶδος, και ότι άλλα 
από αυτά έπονται, ενώ άλλα προηγούνται, αφού τα ανεπαρκή και παρεκβατικά πολιτεύματα ακολουθούν κατ᾽ 
ανάγκην τα ορθά: (αργότερα θα γίνει φανερό το πώς εννοούμε τα παρεκβατικά). Κατά συνέπειαν, η έννοια 
του πολίτη είναι αναγκαστικά διαφορετική σε κάθε πολίτευμα, και γι᾿ αυτό ο ορισμός που δώσαμε ισχύει 
κατεξοχήν για τον πολίτη στο δημοκρατικό πολίτευμα, ενώ στα άλλα πολιτεύματα ενδέχεται να ισχύει, όχι 
όµως κατ᾽ ανάγκην. Ο λόγος είναι ότι σε μερικά πολιτεύματα δεν υπάρχει δήμος, και δεν συγκαλείται 
εκκλησία του δήμου αλλά έκτακτες συνελεύσεις οι δίκες, μάλιστα, γίνονται από φορείς διαφορετικών 
αξιωμάτων, όπως συμβαίνει για παράδειγµα στη Σπάρτη, όπου διαφορετικός κάθε φορά έφορος δικάζει τις 
υποθέσεις συμβολαίων, τα µέλη της γερουσίας δικάζουν τις υποθέσεις ανθρωποκτονιών, και ίσως κάποια 
άλλη αρχή άλλου είδους υποθέσεις. Το ίδιο γίνεται και στην Καρχηδόνα, όπου κάποιες αρχές εκδικάζουν 


όλεςτις υποθέσεις. 

Τώρα όµως ο ορισμός του πολίτη χρειάζεται αναθεώρηση. Διότι στα άλλα πολιτεύματα µέλος της 
εκκλησίας του δήμου και δικαστής δεν είναι ο «αόριστος άρχοντας», αλλά ο ορισµένος σύμφωνα µε την αρχή 
που αναλαμβάνει. Σε όλους ή σε μερικούς από αυτούς τους άρχοντες δίνεται το δικαίωµα να είναι βουλευτές 
και δικαστές ή για όλα ή για ορισμένα µόνο ζητήματα. Από τα παραπάνω λοιπόν γίνεται φανερό ποιος είναι ο 
πολίτης: όποιος έχει σε µια πόλη τη δυνατότητα να μετέχει στη βουλευτική και στη δικαστική εξουσία, αυτός 
θεωρούμε ότι είναι πολίτης αυτής της πόλης, και ὡς πόλη ορίζουμε απλώς το πλήθος τῶν πολιτών που είναι 


ικανό να εξασφαλίσει αυτάρκεια για τη ζωή του. 

